
Capitolul I 
NOŢIUNI GENERALE 


1. Dreptul procesual civil 


1.1. Notiunea dreptului procesual civil 


Ori de câte ori conflictele de natură civilă apărute în circuitul civil nu-şi găsesc re- 
zolvarea pe căi amiabile!, este necesar ca persoana interesată să se adreseze organelor ju- 
risdicționale?. Mijlocul ab realizare a justiției în astfel de cazuri, în care o persoană pretinde 
că i s-a încălcat ori nesocotit un drept subiectiv civil ori că nu-şi poate realiza interesul 
decât pe calea justiţiei, îl reprezintă procesul civil. 

Etimologic vorbind, provenind din latinescul „procedere” „prin „proces” se înțelege mers 
înainte, evoluție, desfăşurare. În înteles strict juridic, noțiunea de „proces” presupune o 
evoluţie de la actul de îsi za a instanţei şi până la actul final al judecății — hotărârea. 

În literatura juridică? s-a subliniat faptul că, în momentul în care o persoană apelează la 
acțiunea civilă, ea se individualizează, devine proces. Cu alte cuvinte, un ansamblu de mij- 
loace procesuale organizate de reguli este pus în aplicare, conducând la darea unei hotărâri. 
Procesul nu-şi va găsi însă finalitatea decât dacă hotărârea pronunțată de judecător este 
adusă la îndeplinire, de bunăvoie sau silit. 

Prin intermediul procesului civil, atât reclamantul, cât şi pârâtul se apără, urmărind, pri- 
mul să-şi consolideze dreptul dedus judecății, prin admiterea definitivă a cererii sale, şi cel 
de-al doilea să se opună pretențiilor reclamantului şi să-şi consolideze el situaţia laica 
anterioară litigiului, în măsura în care va reuşi să dovedească netemeinicia dreptului litigios?, 
prin respingerea cererii reclamantului. 

Vorbind despre procedura civilă, avem în vedere regulile după care se desfăşoară 
judecata unui litigiu de natură civilă şi executarea silită a titlurilor emise în această materie, 
respectiv regulile ce guvernează organizarea judiciară, competenţa instanțelor judecătoreşti, 
actele de procedură şi termenele procedurale, judecata în primă instanță, judecata în apel şi 
căile extraordinare de atac, recursul în interesul legii, sesizarea Înaltei Curți de Casaţie şi 
Justiţie în vederea pronunțării unei hotărâri prealabile pentru dezlegarea unor chestiuni de 
drept, procedura necontencioasă, procedurile speciale şi executarea silită. 


! Tranzacția (art. 2.267 C. civ. ), medierea (Legea nr. 192/2006 privind medierea şi organizarea profesiei de 
mediator). 

2 Sugestive în acest sens sunt două adagii latine: „iudex ne pr ocedat ex officio” şi „nemo iudex sine actore”, 
care reflectă regula că judecătorul nu se poate autoînvesti cu soluționarea unui proces civil. 
| ? E. Herovanu, Principiile procedurii judiciare, vol. 1, Institutul de Arte Grafice „Lupta”, Bucureşti, 1932, 
p. 142; V.M. Ciobanu, Tratat teoretic şi practic de procedură civilă, vol. 1, Ed. Naţional, Bucureşti, 1996, p. 250; 
D. Radu, Acțiunea în procesul civil, Ed. Junimea, Iaşi, 1974, p. 24. 

+ M. Tăbârcă, Drept procesual civil, vol. 1, ed. a 2-a, Ed. Solomon, Bucureşti, 2017, p. 3. 

„Dispoziţiile art. 2 alin. (1) C. pr. civ. reglementează în sens larg noţiunea de „judecată 
civilă”, arătând că dispoziţiile Codului alcătuiesc procedura de drept comun în materie 
civilă, ele aplicându-se şi în alte materii, în măsura în care legile care le reglementează nu 
cuprind dispoziții contrare. 

Aşadar, studiul procedurii civile constituie obiectul de reglementare al dreptului proce- 

“sual civil, ce poate fi definit ca reprezentând ansamblul normelor juridice care guvernează 
modul de desfăşurare a activităţii organelor judiciare, a părților şi a celorlalți participanți, pre- 
cum şi raporturile juridice dintre acestea în vederea soluționării cauzelor civile şi executării 
hotărârilor pronunţate în aceste cauze. 


1.2. Caracterele dreptului procesual civil 


a) caracter sancționator — dreptul procesual civil, având ca finalitate soluționarea 
litigiilor referitoare la drepturile subiective civile, garantează eficacitatea şi respectarea nor- 
melor de drept material care consacră aceste drepturi!; AF 

b) caracter reglementar — normele dreptului procesual civil sunt înscrise în Consti- 
tuție, în Codul de procedură civilă şi în legi speciale şi se impun atât judecătorului, cât şi 
părților, precum şi celorlalți participanţi la procesul civil; | i: 

c) caracter formalist — formalismul dreptului procesual civil derivă din faptul că “ 
actele de procedură sunt supuse unor condiţii de formă şi unor termene?. Deşi s-a creat o 
prejudecată în sensul că formalismul procedural creează sentimentul de injustiţie şi că ar 
avea o reputaţie considerabil mai mică din punct de vedere ştiinţific comparativ cu dreptul 
substanţial, el este absolut inevitabil, formele prescrise de legiuitor reprezentând un factor 
de echitate, stabilitate, rigurozitate şi disciplină procesuală, necesare atât instanței, cât şi 
părților, fiind o garanție pentru protejarea intereselor justiţiabililor împotriva manevrelor 
vexatorii, dilatorii, într-un cuvânt de rea-credință ale adversarului, precum şi împotriva 
eventualului arbitrariu sau exces de putere din partea judecătorului; 

d) caracter de drept comun — dreptul procesual civil, astfel cum este reglementat prin 
Codul de procedură civilă, constituie dreptul comun al procedurii de judecată, el aplicându-se 
oricărui litigiu pentru care nu este prevăzută o procedură specială (art. 2 C. pr. civ.). Codul 
de procedură civilă reprezintă, aşadar, dreptul comun pentru toate litigiile în materie civilă, 
de drept privat sau de drept public, dacă prin legi speciale nu se dispune altfel, fiind 
aplicabil şi în alte materii, în măsura în care legile care le reglementează nu cuprind dispo- 
ziții contrare, şi chiar şi în procesul penal, în ceea ce priveşte latura civilă a procesului, dacă 
nu se prevede altfel. Tot astfel, o serie de legi speciale fac fie trimitere în mod expres la 
prevederile Codului de procedură civilă, care urmează să se aplice în mod corespunzător, 
fie, chiar în lipsa unor trimiteri exprese, se completează cu dispoziţiile Codului de pro- 
cedură civilă. 

În acest context, nu trebuie omise nici prevederile art. 3 şi art. 4 C. pr. civ., care, în 
esență, impun aplicarea prioritară a tratatelor internaţionale privitoare la drepturile omului, ` 
respectiv aplicarea prioritară a dreptului Uniunii Europene. | 


L V.M. Ciobanu, op. cit., vol. I, 1996, p. 159; M. Tăbârcă, op. cit., vol. I, p. 5. 
2 V.M. Ciobanu, op. cit., vol. I, 1996, pp. 159-160; M. Tăbârcă, op. cit., vol. I, p. 5. 

2. Procesul civil 


2.1. Definitie 


În doctrină!, procesul civil a fost definit ca reprezentând activitatea desfăşurată de către 
instanță, părți, organe de executare şi alte persoane sau organe care participă la înfăptuirea 
de către instanţele judecătoreşti a justiţiei în pricinile civile, în vederea realizării sau stabi- 
lirii drepturilor şi intereselor civile deduse judecății şi executării silite a hotărârilor judecăto- 
reşti sau a altor titluri executorii, conform procedurii prevăzute de lege. 


2.2. Fazele şi etapele procesului civil 


Din definiţia anterioară, rezultă că procesul civil parcurge, de regulă, însă nu obliga- 
toriu, două faze: judecata şi executarea silită. 


2.2.1. Faza judecății cuprinde judecata în primă instanță şi judecata în căile de atac 


Judecata în primă instanță parcurge mai multe etape: etapa scrisă, etapa cercetării pro- 
cesului, etapa dezbaterilor în fond, etapa deliberării şi pronunțării hotărârii. 

- Etapa scrisă este declanşată prin cererea de chemare în judecată. 

Completul căruia i s-a repartizat aleatoriu cauza verifică, de îndată, dacă cererea de 
chemare în judecată este de competența sa şi dacă aceasta îndeplineşte cerințele prevăzute 
la art. 194-197. În cazul în care cauza nu este de competenţa sa, completul căruia i-a fost 
repartizată cererea dispune, prin încheiere dată fără citarea părților, trimiterea dosarului 
completului specializat competent sau, după caz, secţiei specializate competente din cadrul 
instanței sesizate. l 

Când cererea nu îndeplinește cerințele prevăzute la art. 194-197, reclamantului i se vor 
comunica în scris lipsurile, cu mențiunea că, în termen de cel mult 10 zile de la primirea 

„comunicării, trebuie să facă completările sau modificările dispuse, sub sancţiunea anulării 
cererii. Se exceptează de la această sancțiune obligația de a desemna un reprezentant 
comun, caz în care sunt aplicabile dispozițiile art. 202 alin. (3). 

Mai precis, dacă obligaţiile privind completarea sau modificarea cererii mevazite la 
art. 194 lit. a)-c), d) numai în cazul motivării în fapt şi f), precum şi la art. 195-197 nu sunt 
îndeplinite în termenul prevăzut la alin. (3), prin încheiere se dispune anularea cererii. 
Aceasta înseamnă că este eliminată în mod expres de la obligativitatea complinirii de către 
reclamant în etapa de regularizare a cererii de chemare în judecată a motivării în drept, de la 
lit. d) şi lit. e) ale art. 194, cu consecința implicită a suprimării sancţiunii anulării cererii de 
chemare în judecată ca efect al neindicării acestor elemente. 


1 V.M. Ciobanu, op. cit., p. 148; I. Stoenescu, S. Zilberstein, Tratat de drept procesual civil, vol. |, Centrul de 
multiplicare al Universității din Bucureşti, 1973, pp. 30-34; I. Deleanu, Tratat de procedură civilă, vol. |, Ed. Europa 
Nova, Bucureşti, 1995, pp. 24-25; V. Negru, D. Radu, Drept procesual civil, Ed. Didactică şi Pedagogică, 
Bucureşti, 1996, p. 9; M. Tăbârcă, op. cit., vol. I, p. 33. 

De asemenea, reclamantului nu i se poate cere să completeze sau să modifice cererea 
de chemare în judecată cu date sau informaţii de care acesta nu dispune personal şi pentru 
obținerea cărora este necesară intervenţia instanței. 

Împotriva încheierii de anulare, reclamantul va putea face numai cerere de reexami- 
nare, solicitând motivat să se revină asupra măsurii anulării. 

La rândul său, pârâtul poate să răspundă pretențiilor reclamantului printr-o întâmpinare 
(art. 205 C. pr. civ.) sau, dacă are pretenții proprii în legătură cu cererea de chemare în 
judecată derivând din acelaşi raport juridic sau strâns legate de acesta, poate să formuleze o 
cerere reconvențională (art. 209 C. pr. civ.). De asemenea, reclamantul poate depune răspuns 
la întâmpinare (art. 201 C. pr. civ.). 

Părţilor iniţiale li se pot alătura şi alte persoane, din proprie iniţiativă sau din iniţiativa 
reclamantului şi/sau pârâtului, dobândind calitatea de părți. Astfel, sfera subiectivă iniţială a 
cadrului procesual poate fi extinsă. Actele de procedură prin care terţii intervin sau sunt atraşi 
în proces îmbracă, de asemenea, forma scrisă, acestea fiind cererea de intervenţie voluntară 
(principală şi accesorie) şi cererea de intervenţie forțată (chemarea în judecată a altor per- 
soane, chemarea în garanţie, arătarea titularului dreptului şi introducerea forțată, în cauză, 
din oficiu, a altor persoane). 

În aceeaşi etapă scrisă, se săvârşeşte şi actul procedural al comunicării către fiecare 
parte a cererilor făcute de adversar, în vederea încunoştințării reciproce a părților în legătură 
cu pretenţiile şi apărările lor, precum şi în legătură cu probele pe care înţeleg să le admi- 
nistreze. 

- În etapa cercetării procesului! se îndeplinesc acte de procedură la cererea părților 
ori din oficiu, pentru pregătirea dezbaterii în fond a procesului, dacă este cazul. În vederea 
realizării acestui scop, instanța va rezolva excepţiile ce se invocă ori pe care le poate ridica 
din oficiu, va examina cererile de intervenție formulate de părți sau de terțe persoane, în 
condiţiile legii; va examina cererile de intervenție formulate de părți sau de terțe persoane, 
în condiţiile legii; va examina fiecare pretenţie şi apărare în parte, pe baza cererii de chemare 
în judecată, a întâmpinării, a răspunsului la întâmpinare şi a explicațiilor părților, dacă este 
cazul; va constata care dintre pretenţii sunt recunoscute şi care sunt contestate; la cerere, va 
dispune, în condiţiile legii, măsuri asigurătorii, măsuri pentru asigurarea dovezilor ori pentru 
constatarea unei situaţii de fapt, în cazul în care aceste măsuri nu au fost luate, în tot sau în 
parte, potrivit art. 203; va lua act de renunțarea reclamantului, de achiesarea pârâtului sau de 
tranzacţia părților; va încuviinţa probele solicitate de părţi, pe care le găseşte concludente, 
precum şi pe cele pe care, din oficiu, le consideră necesare pentru judecarea procesului şi le 
va administra în condiţiile legii, va decide în legătură cu orice alte cereri care se pot formula 
la primul termen de judecată la care părțile sunt legal citate; va dispune ca părțile să 
prezinte dovada efectuării verificărilor în registrele de evidență ori publicitate prevăzute de 
Codul civil sau de legi speciale; va îndeplini orice alt act de procedură necesar soluționării 
cauzei, inclusiv verificări în registrele prevăzute de legi speciale. 


! De menţionat este faptul că, prin Legea nr. 310/2018, publicată în M. Of. nr. 1074 din 18 decembrie 
2018, modalitatea de cercetare a procesului în camera de consiliu a fost abrogată, dispoziţia de principiu în acest 
sens fiind prorogată succesiv de la aplicare, încă de la momentul intrării în vigoare a Codului de procedură civilă. 

- Etapa dezbaterilor debutează la termenul la care judecătorul se declară lămurit şi 
constată încheiată cercetarea procesului, acesta putând fixa chiar şi un alt termen pentru 
dezbaterea fondului. De reținut sub acest aspect este faptul că fixarea unui alt termen pentru 
dezbaterea fondului se poate face din oficiu sau la cererea părţilor, nefiind însă obligatoriu 
acest demers, dezbaterea fondului putând urma chiar la termenul la care s-a încheiat cerce- 
tarea procesului (art. 244 C. pr. civ.). În condiţiile art. 392 C. pr. civ., dacă părțile declară că 
nu mai au cereri de formulat şi nu mai sunt alte incidente de soluţionat, preşedintele des- 
chide dezbaterile asupra fondului cauzei, dând cuvântul părților, în ordinea şi condiţiile 
prevăzute la art. 216, pentru ca fiecare să îşi susțină cererile şi apărările formulate în proces. 

- După închiderea dezbaterilor urmează etapa deliberării şi pronunțării hotărârii. 
Potrivit art. 394 C. pr. civ., când consideră că au fost lămurite toate împrejurările de fapt şi 
temeiurile de drept ale cauzei, preşedintele închide dezbaterile. 

Deliberarea se face în secret şi la ea participă numai judecătorii care au făcut parte di 
complet şi în fața cărora s-au pus concluzii asupra excepțiilor procesuale sau asupra fon- 
dului, după caz, nu şi grefierul sau procurorul care au participat la judecată. Cu toate 
acestea, în litigiile în primă instanță având ca obiect conflicte de muncă şi asigurări sociale, 
asistenții judiciari participă la deliberări, votul acestora fiind însă consultativ!. 

Pronunţarea hotărârii se face întotdeauna în şedinţă publică, chiar dacă judecata a avut 
"loc în camera de consiliu. Art. 402 C. pr. civ. prevede că hotărârea se poate pronunţa, la 
locul unde s-au desfăşurat dezbaterile, de către preşedinte sau de către un judecător, membru 
al completului de judecată, care va citi minuta, indicând şi calea de atac ce poate fi folosită 
împotriva hotărârii, sau se poate pronunța prin punerea soluției la dispoziția părţilor de către 
grefa instanţei. 

Iar conform art. 396 alin. (2) C. pr. civ., în cazul amânării prevăzute. la alite (1), preşe- 
dintele, odată cu anunţarea termenului la care a fost amânată pronunțarea, poate stabili că 
pronunțarea hotărârii se va face prin punerea soluției la dispoziția părților prin mijlocirea 
grefei instanţei. | 

- Prin pronunțarea hotărârii se finalizează judecata în primă instanță, astfel încât partea 
nemulțumită de hotărârea primei instanțe o poate ataca prin intermediul căilor de atac. 
Potrivit art. 456 C. pr. civ., calea ordinară de atac este apelul, iar căile extraordinare de atac 
sunt recursul, contestaţia în anulare și revizuirea. 

În privinţa etapei apelului, aceasta vizează, în partea ei scrisă, cererea de apel, întâm- 
pinarea pe care o face intimatul, răspunsul la întâmpinare pe care îl poate face apelantul şi 
cererea de aderare la apel, într-una dintre cele două forme: apelul incident (art. 472 C. pr. civ.) 
şi apelul provocat (art. 473 C. pr. civ.). Dispoziţiile privitoare la judecata în primă instanță 
se aplică şi în instanța de apel, în măsura în care nu sunt potrivnice celor cuprinse în capitolul 
privind apelul (art. 482 C. pr. civ.). 

Codul de procedură civilă reglementează şi etapa căilor extraordinare de atac. Astfel, 
hotărârile pronunţate în apel, precum şi hotărârile pronunţate în primă instanță fără drept de 


! Art. 55 alin. (2) din Legea nr. 304/2004 privind organizarea judiciară. 

apel pot fi atacate cu recurs, caracteristic pentru acesta fiind faptul că etapa scrisă vizează 
cererea de recurs, întâmpinarea intimatului, posibilul răspuns la întâmpinare, recursul inci- 
dent şi recursul provocat, că singurele probe admisibile în recurs sunt înscrisurile, precum şi 
că motivele ce pot fi invocate de parte sunt expres şi limitativ prevăzute de lege. Potrivit ` 
art. 494 C. pr. civ., dispoziţiile de procedură privind judecata în primă instanţă şi în apel se 
aplică şi în instanţa de recurs, în măsura în care nu sunt potrivnice celor cuprinse în sec- 
țiunea referitoare la recurs. 

În afară de recurs, mai există şi alte căi extraordinare de atac, şi anume contestaţia în 
anulare şi revizuirea care, asemenea recursului, pot fi exercitate numai pentru motivele 
anume stabilite de lege. 

- În acest context, vom include şi mecanismele specifice de unificare a aeii judi- 
ciare, la care se poate apela şi care pot avea o anumită înrâurire asupra soluției ce se 
pronunță în cauză, având în vedere posibilitatea suspendării cauzelor similare aflate pe rolul 
instanțelor la data sesizării Înaltei Curți de Casaţie şi Justiţie, în care soluționarea acestora 
depinde de dezlegarea problemelor de drept ce fac obiectul recursului în interesul legii ori 
chiar suspendarea de drept a cauzei în care s-a dispùs sesizarea Înaltei Curți de Casaţie şi 
Justiţie în vederea pronunțării unei hotărâri prealabile pau dezlegarea unor chestiuni de 
drept (art. 517 şi art. 520 C. pr. civ.). 

Astfel, procurorul general al Parchetului de pe lângă Înalta Curte de Casaţie şi Justitie, 
din oficiu sau la cererea ministrului justiţiei, Colegiul de conducere al Înaltei Curți de 
Casaţie şi Justiţie, colegiile de conducere ale curților de apel, precum şi Avocatul Poporului 
au îndatorirea, pentru a asigura interpretarea şi aplicarea unitară a legii pe întreg teritoriul 
țării, să declanşeze etapa recursului în interesul legii (art. 514 C. pr. civ.). Specific acestui 
mecanism este faptul că decizia prin care se soluţionează recursul în interesul legii nu are 
efect asupra hotărârilor judecătoreşti deja examinate şi nici cu privire la situația părților din 
acele procese. Deciziile pronunțate în recursul în interesul legii sunt obligatorii de la data 
publicării deciziei în Monitorul Oficial al României, Partea I. 

Cu referire la etapa sesizării Înaltei Curți de Casaţie şi Justiţie în vederea pronun- 
ţării unei hotărâri prealabile pentru dezlegarea unor chestiuni de drept, dacă, în cursul 
judecății, un complet de judecată al Înaltei Curți de Casaţie şi Justiţie, al curții de apel sau al 
tribunalului, învestit cu soluționarea cauzei în ultimă instanță, constatând că o chestiune de 
drept, de a cărei lămurire depinde soluționarea pe fond a cauzei respective, este nouă şi 
asupra acesteia Înalta Curte de Casaţie şi Justiţie nu a statuat şi nici nu face obiectul unui 
recurs în interesul legii în curs de soluționare, va putea solicita Înaltei Curți de Casaţie şi 
Justiţie să pronunţe o hotărâre prin care să se dea rezolvare de principiu chestiunii de drept 
cu care a fost sesizată (art. 519 C. pr. civ.). Dezlegarea dată problemelor de drept este obli- 
gatorie de la data publicării deciziei în Monitorul Oficial al României, Partea I, iar pentru 
instanţa care a solicitat dezlegarea, de la data pronunțării deciziei!. 


! Pentru analiza modificărilor aduse de Legea nr. 310/2018, a se vedea E. Oprina, Comentarii pe marginea 
modificărilor aduse Codului de procedură civilă prin Legea nr. 310/2018, studiu introductiv la Codul de procedură 
civilă, ed. a 15-a actualizată la 7 ianuarie 2019, Ed. Rosetti International, Bucureşti, 2019, pp. 43-44. 

2.2.2. Faza executării silite intervine în ipoteza în care partea care a căzut în pretenții 
nu înțelege să suporte, de bunăvoie, repercusiunile înfrângerii sale şi să respecte şi execute 
hotărârea judecătorească sau un alt titlu executoriu, astfel încât creditorul va putea proceda 
la urmărirea silită a datornicului săul. 

Normele execuţionale cuprinse în Codul de procedură civilă reglementează mai multe 
modalități de executare silită, ce pot fi grupate în forma executării silite directe, executării 
silite indirecte şi altor măsuri prevăzute de lege (art. 624 C. pr. civ.). 

Executarea silită directă reprezintă acea formă de executare prin care creditorul tinde să 
obțină realizarea în natură a obligaţiei înscrise în titlul executoriu. La rândul său, executarea 
silită directă cunoaşte trei modalităţi: 

- predarea bunurilor mobile, atunci când obiectul obligaţiei îl constituie un bun mobil 
determinat prin calitate şi cantitate (art. 893-895 C. pr. civ.); 

| - predarea bunurilor imobile atunci când obiectul obligaţiei îl constituie predarea unui 
bun imobil sau predarea acestuia în posesia creditorului (art. 896-902 C. pr. civ.); . | 

- executarea unei obligaţii de a face? sau de a nu face?, inclusiv executarea hotărârilor 
judecătoreşti şi a altor titluri executorii referitoare la minori (art. 903-914 C. pr. civ.). 

Executarea silită indirectă reprezintă acea formă de executare prin care creditorul, care 
are de realizat o creanță bănească, urmăreşte să-şi îndestuleze creanţa din sumele obținute 
prin valorificarea bunurilor debitorului ori prin poprirea sumelor pe care acesta le are de 
primit de la terțe persoane. | 

Executarea silită indirectă cunoaşte următoarele modalități: 

` - poprirea sumelor de bani, a titlurilor de valoare sau a altor bunuri mobile incorporale 
urmăribile 'datorate debitorului de o a treia persoană sau pe care aceasta i le va datora în 
viitor în temeiul unor raporturi juridice existente (art. 781-794 C. pr. civ.); 

- urmărirea fructelor neculese şi recoltelor prinse de rădăcini“, care sunt ale debitorului 
(art. 795-799 C. pr. civ.) | 

- urmărirea veniturilor generale ale imobilelor (art. 800-812 C. pr. civ.); 

- urmărirea silită imobiliară, care constă în valorificarea bunurilor imobile ale debito- 
rului, în vederea realizării creanței înscrise în titlul executoriu (art. 813-863 C. pr. civ.); 

- urmărirea silită mobiliară; constând în vânzarea silită a bunurilor mobile urmăribile 
ale debitorului, până la acoperirea creanţei creditorului (art. 727-780 C. pr. civ.) 


! Potrivit art. 622 C. pr. civ., „(1) Obligaţia stabilită prin hotărârea unei instanțe sau printr-un alt titlu 
executoriu se aduce la îndeplinire de bunăvoie. (2) În cazul în care debitorul nu execută de bunăvoie obligația 
sa, aceasta se aduce la îndeplinire prin executare silită, care începe odată cu sesizarea organului de executare, 
potrivit dispozițiilor prezentei cărți, dacă prin lege specială nu se prevede altfel. (3) Executarea silită are loc în 
oricare dintre formele prevăzute de lege, simultan sau succesiv, până la realizarea dreptului recunoscut prin 
titlul executoriu, achitarea dobânzilor, penalităţilor sau a altor sume acordate potrivit legii prin titlu, precum şi 
a cheltuielilor de executare. (...)”. 

? Obligaţia de a face are ca obiect orice altă prestație pozitivă decât aceea de a transmite 'sau a constitui un 
drept real — I. Albu, Drept civil. Introducere în studiul obligaţiilor, Ed. Dacia, Cluj-Napoca, 1984, p. 95; C. Stătescu, 
C. Bîrsan, Drept civil. Teoria generală a obligaţiilor, ed. a 3-a, Ed. All, Bucureşti, 1993, p. 13. 

3 Obligaţia de a nu face are ca obiect o abţinere, prestație negativă, care restrânge faptele debitorului. 

+ Pot recurge la această formă creditorul proprietarului terenului cultivat, creditorul arendașului, creditorul 
uzufructuarului, dacă fondul este grevat de un drept de uzufruct. 

Alegerea formei de executare se află la dispoziţia creditorului!, el putând recurge 
simultan sau succesiv la mai multe forme de urmărire?, potrivit art. 622 alin. (3) C. pr. civ. 

Parcurgerea celor două faze ale procesului civil nu este însă obligatorie. Astfel, va lipsi 
faza judecății atunci când creditorul pune în executare un alt titlu? decât o hotărâre jude- 
cătorească. De asemenea, poate să lipsească faza executării silite atunci când debitorul îşi 
execută de bunăvoie obligaţia înscrisă în titlul executoriu sau atunci când hotărârea nu este 
susceptibilă de executare silită”. 


În fine, este posibil ca faza judecății să nu parcurgă toate etapele menționate. Spre 
exemplu, nu va mai avea loc dezbaterea în fond atunci când reclamantul renunță la judecată 
sau la dreptul pretins sau lasă cererea în nelucrare, înainte de această etapă, astfel încât 
cererea se perimă ori pârâtul achiesează la pretenţiile reclamantului; va putea lipsi etapa căilor 
de atac, dacă hotărârea pronunțată nu este atacată prin intermediul acestora, fie ordinare, fie 
extraordinare. 


3. Normele dreptului procesual civil 


Normele dreptului procesual civil sunt reguli de conduită, instituite de puterea publică 
sau recunoscute de aceasta, care reglementează activitatea de înfăptuire a justiţiei în litigiile 
civile şi a căror respectare este asigurată, la nevoie, prin forța de coerciție a statului. 

În doctrină$, au fost propuse mai multe criterii de clasificare a normelor dreptului pro- 
cesual civil. 


! Cu toate acestea însă, legea restrânge uneori creditorului o asemenea posibilitate. Astfel, art. 816 alin. (1) 
C. pr. civ. prevede ca „imobilul unui minor sau al unei persoane puse sub interdicție nu poate fi urmărit silit 
înaintea urmăririi mobilelor sale”; art. 817 alin. (4) C. pr. civ. dispune că „nu pot fi scoase la vânzare de creditorul 
ipotecar bunurile neipotecate ale debitorului său decăt în cazul în care urmărirea silită a bunurilor imobile 
ipotecate nu a condus la îndestularea creditorului ipotecar în limita sumelor totale datorate”; potrivit art. 818 
alin. (1) C. pr. civ., „creditorii personali ai unui debitor coproprietar sau codevălmaş nu vor putea să urmărească 
partea acestuia din imobilele aflate în proprietatea comună, ci vor trebui să ceară mai întâi împărțeala acestora 

2 împrejurarea declanşării de către creditor, în acelaşi timp, a mai multor forme de executare nu constituie 
un motiv de natură a-l determina pe debitor să împiedice: urmărirea sa. Procedând în acest fel, creditorul 
urmăreşte să-şi realizeze cât mai rapid creanța ce i-a fost recunoscută. 

3 Spre exemplu, contractul de asistenţă juridică, contractul de credit, contractul de leasing, actul autentificat de 
notarul public care constată o creanță certă, lichidă şi exigibilă, factura fiscală etc. Pentru o analiză exhaustivă a 
titlurilor executorii, a se vedea: E. Oprina, I. Gârbuleţ, Tratat teoretic şi practic de executare silită. Vol. I. Teoria 
generală şi procedurile execuţionale, Ed. Universul Juridic, Bucureşti, 2013, pp. 334-377; E. Oprina, Studiu asupra 
diferitelor categorii de titluri executorii, în Revista română de executare silită nr. 1/2010, pp. 20-124; G.-A. Lazăr, 
Titlurile executorii, Biblioteca de executare silită (coord. V. Bozeşan), Ed. Universul Juridic, Bucureşti, 2018. 

4 Prin Decizia nr. 132/1994, publicată în M. Of. nr. 34 din 15 februarie 1995, Curtea Constituţională a 
stabilit că „una dintre fazele procesului civil este executarea şi ea poate exista chiar dacă nu este precedată de 
faza judecății, în cazul în care se pune în executare un alt titlu executoriu decăt o hotărâre judecătorească” 

$ Hotărârea pronunțată într-o acţiune în constatare, conform art. 35 C. pr. civ., hotărârea prin care se respinge 
cererea de chemare în judecată. 

6 V.M. Ciobanu, op. cit., vol. I, 1996, p. 168; I. Stoenescu, S. Zilberstein, Drept procesual civil. Teoria 
generală. Judecata la prima instanță. Hotărârea, Ed. Didactică şi Pedagogică, Bucureşti, 1983, p. 67; M. Tăbârcă, 
op. cit., pp. 9-32; G. Boroi, Drept procesual civil — note de curs, vol. 1I, Bucureşti, 1993, p. 26; I. Stoenescu, 
Gr. Porumb, Procesul civil român, Ed. Didactică şi Pedagogică, Bucureşti, 1966, p. 31; C.C. Dinu, Normele de 
procedură civilă, Ed. Universul Juridic, Bucureşti, 2009; M. Fodor, Drept procesual civil, ed. a 2-a, revăzută şi 
adăugită, Ed. Universul Juridic, Bucureşti, 2008, pp. 31-41; C.C. Dinu, Ti impul şi norma de procedură civilă, în 
Revista română de drept privat nr. 2/2010, pp. 72-84. 

3.1. În funcţie de obiectul sau natura raporturilor juridice pe care le re- 
glementează, normele de drept procesual civil se împart în norme de organizare judiciară, 
norme de competență şi norme de procedură propriu-zisă. 

© Normele de organizare judiciară au ca obiect determinarea instanțelor judecăto- 
reşti! şi a parchetelor de pe lângă acestea; statutul magistraților, cu privire la care se cerce- 
tează numirea şi avansarea în funcţie, drepturile şi îndatoririle magistraţilor, răspunderea 
disciplinară a acestora; compunerea şi constituirea completelor de judecată şi legat de acestea 
incidente procedurale precum incompatibilitatea, abţinerea şi recuzarea. 

Majoritatea normelor de organizare judiciară sunt cuprinse în Legea nr. 304/2004 pentru 
organizarea judiciară”, în Legea nr. 303/2004 privind statutul judecătorilor şi procurorilor’, 
în Regulamentul de ordine interioară al instanțelor judecătoreşti, Regulamentul privind 
organizarea şi funcționarea administrativă a Înaltei Curți de Casaţie şi Justiţie. 

Norme de organizare judiciară sunt cuprinse şi în Codul de procedură civilă, care regle- 
mentează în art. 41-54 cazurile de incompatibilitate, precum şi procedura abţinerii şi recuzării 
judecătorilor, procurorilor, magistraților-asistenţi, asistenţilor judiciari şi grefierilor, precum 
şi continuitatea completului de judecată în art. 19 şi art. 214. 

(ii) Normele de competență sunt reglementate în Cartea I, Titlul IH din Codul de proce- 
dură civilă, precum şi în alte legi speciale şi au ca obiect o delimitare a atribuţiilor instanțelor 
judecătoreşti de atribuţiile recunoscute altor organe de jurisdicție ori cu activităţi jurisdic- 
tionale, precum şi o împărțire a pricinilor între instanțe de grad diferit sau de acelaşi grad. 

(iii) Normele de procedură propriu-zisă au ca obiect modul de judecată a litigiilor | 
civile şi de punere în executare a titlurilor executorii. Majoritatea normelor din această 
categorie se regăsesc în Codul de procedură civilă, dar şi în alte reglementări speciale. 
În doctrină“, normele de procedură propriu-zisă sunt clasificate, la rândul lor, în norme de 
procedură contericioasă; norme de procedură necontencioasă şi norme de executare silită. 

Normele de procedură contencioasă sunt înscrise în Cartea a Il-a a Codului intitulată 
„Procedura contencioasă” şi reglementează modul de soluţionare a unei cereri atunci când 
dreptul părţii este contestat sau încălcat, precum şi modul de soluţionare a cererii Privalpgre 
la interese legitime pentru a căror realizare calea justiţiei este obligatorie. 

Normele de procedură necontencioasă sunt cuprinse în Cartea a III-a intitulată „Proce- 
dura necontencioasă judiciară” şi stabilesc regulile de urmat pentru rezolvarea unei cereri 
atunci când nu se invocă încălcarea ori contestarea unui drept, precum cererile privitoare la 
darea autorizaţiilor judecătoreşti sau la luarea unor măsuri legale de supraveghere, ocrotire 
ori asigurare. 


! Potrivit art. 2 alin. (2) din Legea ni nr. 304/2004 privind organizarea judiciară, „instanțele judecătoreşti sunt 
judecătoriile, tribunalele, tribunalele specializate, curțile de apel, Înalta Curte de Casaţie şi Justiție şi instanțele mili- 
tare”, 

2 Legea nr. 304/2004 privind organizarea judiciară a fost republicată în M. Of. nr. 827 din 13 septembrie 2005 
şi modificată ulterior prin O.U.G. nr. 80/2016, O.U.G. nr. 90/2017 şi Legea nr. 207/2018. 

3 Legea nr. 303/2004 privind statutul judecătorilor şi procurorilor a fost republicată în M. Of. nr. r. 826 din 13 sep- 
tembrie 2005 şi modificată ulterior prin O.U.G. nr. 1/2016 şi Legea nr. 242/2018, astfel cum a fost modificată şi com- 
pletată prin O.U.G. nr. 92/2018. 

4 1. Stoenescu, Gr. Porumb, Procesul civil român, Ed. Didactică şi Pedagogică, Bucureşti, 1966, pa; 
V.M. Ciobanu, op. cit., vol. I, 1996, p. 169. 

Normele de executare silită, ce au ca obiect regulile de conduită pentru punerea în 
executare a titlurilor executorii, atunci când debitorul nu-şi execută obligaţia de bunăvoie, 
sunt înscrise în Cartea a V-a, intitulată „Despre executarea silită”, dar şi în Legea nr. 188/2000 
privind executorii judecătoreşti". 


- Importanța acestei clasificări: 


Clasificarea normelor de procedură în funcție de obiectul lor de reglementare prezintă 
interes pentru soluționarea conflictelor de legi în inp decisivă fiind corecta calificare a 
normelor. 


(î) Astfel, art. 25 alin. (3) C. pr. civ. prevede că, în cazul în care instanța învestită este 
desființată, dosarele se vor trimite din oficiu instanței competente potrivit legii noi, dis- 
pozițiile alin. (1) rămânând aplicabile. Aşadar, normele de E ca judiciară sunt, în 
principiu, de imediată aplicare. 

Normele privind alcătuirea completului de judecată sunt tot norme de organizare 
judiciară şi, ca o consecință a aplicării imediate a legii noi de organizare judiciară, înseamnă 
că, dacă prin legea nouă se modifică compunerea Sau, constituirea completului de judecată, 
procesele în curs vor fi soluționate în noua compunere”. 

Cu toate acestea, norma tranzitorie din art. IV din Legea nr. 207/201 8° de modificare şi 
completare a Legii nr. 304/2004 stabileşte că dispozițiile privind judecarea apelurilor în 
complet de 3 judecători“ se aplică cauzelor” înregistrate pe rolul instanțelor după intrarea în 


! Republicată în M. Of. nr. 738 din 20 octombrie 2011 şi modificată ulterior prin Legea nr. 187/2012, Legea nr. 
255/2013 şi Legea nr. 138/2014. 

2 Caracterul de norme de imediată aplicare a celor de organizare judiciară, în contextul analizei vizând 
alcătuirea completelor de judecată, a fost recunoscut şi prin Decizia Curţii Constituţionale nr. 685 din 7 noiembrie 
2018 dată asupra < cererii de soluţionare a conflictului juridic de natură constituțională dintre Parlamentul României, 
pe de o parte, și Înalta Curte de Casaţie şi Justiţie, pe de altă parte, publicată în Monitorul Oficial nr. 1021 din 
29 noiembrie 2018, prin care s-a reținut, relativ la completurile de 5 judecători următoarele: 

„Faptul că aceste completuri au o existență anuală, nu constituie un temei pentru neaplicarea imediată a 
legii de procedură noi care vizează modul de desemnare a membrilor completului. De altfel, s-ar ajunge şi la o 
situație paradoxală: dacă completul ar fi avut o existență permanentă, noua lege cu privire la modul de de- 
semnare a membrilor săi s-ar aplica imediat pentru cauzele care vor fi înregistrate după intrării sale în vigoare 
(aplicându-se art. 25 din Codul de procedură civilă pentru cauzele aflate deja pe rolul instanţelor), în schimb, 
dacă are un caracter temporar/anual, noua lege cu privire la modul de desemnare a membrilor săi s-ar aplica 
la momentul ajungerii la termen a «mandatului» completului, ceea ce înseamnă că ea s-ar aplica doar pentru 
cele înregistrate după data ajungerii la termen a mandatului completului de 5 judecători, constituit pe vechile 
reglementări. O asemenea interpretare nu poate acceptată în privința normelor de procedură de imediată 
aplicare, pentru cauzele care sunt înregistrate după data intrării lor în vigoare” (par. 155). 

„Curtea constată că legea a intrat în vigoare în cursul anului 2018 şi, în lipsa vreunei prevederi care să 
proroge aplicarea sa pentru anul următor în privința modului de desemnare a membrilor completurilor de 
5 judecători, rezultă că textul art. 32 din lege (subl. ns. — din Legea nr. 304/2004) a intrat în vigoare la 3 zile de 
la publicarea sa, respectiv la data de 23 iulie 2018. In aceste condiţii, Inaltei Curți de Casaţie şi Justiţie îi 
revenea obligația constituțională de a aplica legea de îndată ce aceasta a intrat în vigoare, indiferent de materia 
penală sau extrapenală în care judecă aceste completuri, iar Colegiul de conducere nu putea face altceva decât 
să ia măsurile organizatorice necesare aplicării legii” (par. 165). 

3 Publicată în M. Of. nr. 636 din 20 iulie 2018. | 

4 Art. 54 alin. (2) din Legea nr. 304/2004, astfel cum a fost modificată prin Legea nr. 207/2018, prevede că 
„apelurile şi recursurile se judecă în complet format din 3 judecători, cu excepția cazurilor în care legea prevede 
altfel”. 

5 Prin noțiunea de „cauză” se înțelege procesul început prin cererea de chemare în judecată, iar nu doar 
calea de atac a apelului declanşată prin cererea de apel. 

vigoare a noii legi'. Astfel, legiuitorul normelor de organizare judiciară s-a abătut prin 
Legea nr. 207/2018 de la regula instituită de Codul de procedură civilă în ceea ce priveşte 
aplicarea imediată a legii noi de organizare judiciară; 

(ii) Referitor la normele: de competenţă, art. 25 alin. (2) C. pr. civ. instituie regula 
supraviețuirii legii vechi, de vreme ce teza I prevede că procesele în curs de judecată la data 
schimbării competenţei instanțelor legal învestite vor continua să fie judecate de acele 
instanţe, potrivit legii sub care au început. Iar prin teza a Il-a se întăreşte acest principiu, 
stabilind că, în caz de trimitere spre rejudecare, dispoziţiile legale privitoare la competență 
în vigoare la data când a început procesul rămân aplicabile. 

Este de precizat scopul urmărit de legiuitor prin reglementarea acestei concepții, şi 
anume asigurarea unei predictibilități a cauzelor, astfel încât justiţiabilii care apelează la 
instanța de judecată să cunoască încă de la începutul litigiului care sunt normele de compe- 
tență care îi vor guverna întregul proces. 

Două precizări se impun în legătură cu acest aspect: 

- textul impune ca procesul să continue potrivit legii de competență sub care a început 
numai dacă, la data schimbării competenţei, instanţa era legal învestită. Aceasta înseamnă 
că, sub rezerva dispoziţiilor art. 130 C. pr. civ., s-ar putea ridica problema declinării de 
competență, dacă până la momentul temporal al invocării excepţiei de necompetență inter- 
vine o lege nouă de competență. În ceea ce ne priveşte, apreciem că la termenul de judecată 
la care judecătorul face verificări şi se pronunță asupra competenţei instanţei şi inclusiv 
asupra eventualei excepții de necompetență invocate, acesta se va raporta la momentul 
temporal al sesizării instanţei prin înregistrarea cererii de chemare în judecată, în condiţiile 
art. 192 alin. (2) coroborat cu art. 199 C. pr. civ. În schimb, intervenirea legii noi de com- 
petenţă cu depăşirea momentului temporal al invocării excepţiei de eo uipetezIța nu va mai 
putea determina în niciun caz schimbarea competenţei; 


1 Având în vedere că, potrivit art. 54 alin. (2) din Legea nr. 304/2004 privind organizarea judiciară, 
republicată, cu modificările şi completările ulterioare, astfel cum a fost modificată şi completată prin Legea 
nr. 207/2018, apelurile şi recursurile se judecă în complet format din 3 judecători, cu excepţia cazurilor în' care 
legea prevede altfel, iar aceste dispoziții sunt aplicabile cauzelor înregistrate pe rolul instanțelor după data de 23 iulie 
2018, data intrării în vigoare a Legii nr. 207/2018; în considerarea faptului că schemele de personal ale instanțelor 
judecătoreşti sunt subdimensionate, astfel-cum s-a învederat de către Consiliul Superior al Magistraturii, cu con- 
secințe în ceea ce priveşte aplicarea dispoziţiilor privind judecarea apelurilor în completuri formate din 3 judecători, 
de natură să pună în dificultate funcţionarea sistemului judiciar în ansamblu; ținând cont că reglementarea 
privind judecarea apelurilor în completuri formate din 3 judecători a intrat deja în vigoare, fiind necesară luarea 
urgentă a unor măsuri legislative în scopul asigurării bunei funcționări a justiţiei ca serviciu public, pe termen scurt şi 
mediu; luând în considerare faptul că neadoptarea acestor măsuri legislative ar fi de natură să afecteze funcționarea 
normală a instanțelor judecătoreşti, să conducă la prelungirea duratei proceselor, cu consecințe grave asupra 
respectării principiului judecării cauzelor într-un termen rezonabil (optim şi previzibil) prin art. VI alin. (1) din 
O.U.G. nr. 92/2018 pentru modificarea şi completarea unor acte normative în domeniul justiţiei, s-a reglementat 
că „dispozițiile art. 54 alin. (2) din Legea nr. 304/2004 privind organizarea judiciară, republicată, cu modificările şi 
completările ulterioare, privitoare la judecarea apelurilor în complet format din 3 judecători se aplică apelu- 
rilor formulate în procese pornite începând cu data de 1 ianuarie 2020. În procesele pornite incepând cu data 
intrării în vigoare a prezentei ordonanțe de urgenţă şi până la data de 31 decembrie 2019 inclusiv, apelurile se 
judecă în complet format din 2 judecători”. 

Aşadar, pentru cauzele înregistrate pe rolul instanţelor în intervalul de timp cuprins între 23 iulie 2018 inclusiv 
şi 15 octombrie 2018 inclusiv, apelurile se vor judeca în complet format din 3 judecători. 

- ipoteza trimiterii spre rejudecare vizează atât situaţia reglementată de art. 480 alin. (3) 
C. pr. civ., cât şi cea cuprinsă în art. 497 sau art. 498 alin. (2) C. pr. civ. 

Este de relevat totuşi şi instituirea unei excepții de la regula supraviețuirii legii vechi de 
competență prin art. 25 alin. (3) C. pr. civ., care reglementează ipoteza desființării unei 
instanțe, cu consecința trimiterii dosarelor din oficiu instanței competente potrivit legii noi, 
această excepție fiind explicabilă şi justificată de împrejurarea dispariţiei din harta orga- 
nizării judiciare a instanței care era competentă potrivit legii în vigoare la data când au 
început respectivele procese. | 

(iii) În privința normelor de procedură propriu-zise, art. 24 şi art. 25 alin. (1) C. pr. civ. 
fac distincție între procesele noi şi procesele în curs. 


ege wto 


Trebuie clarificat în acest context care este momentul temporal al începerii procesului, 
respectiv executării silite. Astfel, procesul începe prin înregistrarea cererii la instanță, în 
condițiile legii, conform art. 192 alin. (2) C. pr. civ. coroborat cu art. 199 C. pr. civ., iar 
executarea silită începe odată cu sesizarea organului de executare, conform art. 622 alin. (2) 
C. pr. civ. | 

În strânsă legătură cu normele de procedură, se impune analiza regulilor de aplicare în 
timp a legii noi cu privire la probe şi la hotărâri. . | 

„Cât priveşte mijloacele de probă, art. 26 C. pr. civ. face aplicarea regulii tempus regit 
actum. Astfel, admisibilitatea şi puterea doveditoare a probelor preconstituite şi a prezum- 
ţiilor legale se apreciază de instanță în funcţie de legea în vigoare la data producerii sau, 
după caz, a săvârşirii faptelor juridice care fac obiectul probaţiunii. În privința probelor 
nepreconstituite, precum interogatoriul, expertiza, cercetarea la faţa locului, aprecierea ad- 
misibilităţii lor se face după legea în vigoare la momentul la care instanța se pronunţă 
asupra admisibilităţii. Referitor la administrarea probelor, art. 26 alin. (2) C. pr. civ. stabileşte 
că aceasta se face potrivit legii în vigoare la data administrării lor. Aşadar, instanța va ţine 
seama de legea în vigoare la data la care are loc administrarea probelor, chiar dacă aceasta 
este o lege nouă față de cea sub care a început procesul. 

Cu privire specială asupra actelor juridice, urmează a se aplica, în aprecierea valabi- 
lităţii şi puterii doveditoare a acestora, legea în vigoare la data producerii ori, după caz, 
săvârşirii faptului juridic de dovedit. Astfel, dacă o formă este cerută ad validitatem de 
legea în vigoare la momentul încheierii actului şi nu este respectată, actul va fi lovit de 

nulitate, iar sancţiunea nu poate fi acoperită cu motivarea că legea nouă nu mai impune 
cerința privitoare la forma respectivă. După cum, dacă la momentul încheierii actului, legea 
nu impunea o anumită formă, actul nu va fi anulat pentru că legea de la data judecății impune 
o formă pe care părțile nu aveau cum să o prevadă la data încheierii sale. 

Dacă forma este cerută ad probationem, se va aplica legea în vigoare la momentul 
întocmirii actului, chiar dacă legea nouă în vigoare la momentul judecății măreşte posibi- 
lităţile de probă, întrucât părțile şi-au preconstituit proba potrivit cu ceea ce le îngăduia sau 
obliga legea în vigoare la data perfectării actului. | 

În privința hotărârilor, art. 27 C. pr. civ. prevede că acestea rămân supuse căilor de 
atac, motivelor şi termenelor prevăzute de legea sub care a început procesul. Aşadar, dacă 
până la momentul pronunțării hotărârii este eliminată ori adăugată o cale de atac, eliminate 
ori adăugate motive de căi extraordinare de atac ori se modifică durata ori regimul terme- 
nelor de exercitare a căilor de atac, se va aplica legea sub care a început procesul, neavând 
relevanță noua lege. l 

Relativ la executarea silită, art. 24 C. pr. civ. dispune că aceasta se face după legea în 
vigoare la data efectuării ei, chiar dacă titlul executoriu a fost obținut într-un moment în 
care era în vigoare o altă lege. În privința contestației la executare, aceasta — având natura 
juridică a unui incident procedural ivit în cursul executării silite — urmează a fi soluționată 
după regulile de procedură în vigoare la momentul începerii executării silite, fază pro- 
cesuală căreia i se circumscrie, chiar dacă la momentul formulării contestaţiei este în 
vigoare o altă lege. | 


8.2. În funcţie de întinderea câmpului de aplicare, normele de drept procesual 
civil se clasifică în norme generale şi norme speciale. 

(i) Normele generale se aplică în orice materie şi în toate cazurile, cu excepţia cazu- 
rilor în care legea prevede în mod expres altfel. Sediul materiei este, în principal, Codul de 
procedură civilă, care, prin art. 2 alin. (1), precizează că dispoziţiile sale alcătuiesc pro- 
cedura de drept comun în materie civilă. 

(ii) Normele speciale sunt cele care se aplică numai într-o anumită materie, expres 
stabilită de lege. Aceste norme-derogă de la normele generale şi sunt de strictă interpretare 
şi aplicare, neputând fi extinse prin analogie şi la alte materii. ` 

Normele speciale sunt cuprinse într-o serie de legi speciale, precum Codul de proce- 
dură fiscală aprobat prin Legea nr. 207/2015, Codul muncii aprobat prin Legea nr. 53/2003, 
Legea nr. 554/2004 privind contenciosul administrativ, însă dispoziţii speciale sunt cuprinse 
şi în Codul de procedură civilă!. 


! Astfel, potrivit art. 135 alin. (4) C. pr. civ., „instanța competentă să judece conflictul de competenţă va 
hotări, în camera de consiliu, fără citarea părților, printr-o hotărâre definitivă”. În primul rând, textul derogă de 
la art. 14 alin. (1) C. pr. civ., care stabileşte, ca regulă, că „judecătorul nu poate hotări asupra unei cereri decât 
după citarea sau înfăţişarea părților”. În al doilea rând, se derogă de la art. 17 C. pr. civ., potrivit cu care 
„şedinţele de judecată sunt publice, în afară de cazurile prevăzute de lege”. 

Un alt exemplu îl constituie art. 144 alin. (1) C. pr. civ., care stabileşte că „hotărârea asupra strămutării se 
judecă de urgență, în camera de consiliu, cu citarea părților din proces”. Textul derogă de la regula motivării 
hotărârilor din art. 425 alin. (1) lit. b) C. pr. civ. 

Importanţa acestei clasificări: 


În activitatea practică pot apărea situaţii în care norme din ambele categorii anterior 
analizate să coexiste şi să se aplice în acelaşi timp într-o anumită materie. Astfel, apare un 
conflict între norma generală şi norma specială, iar pentru soluţionarea acestui conflict, în 
literatura de specialitate! au fost propuse următoarele reguli: 

„- norma specială se aplică cu prioritate faţă de norma generală, pentru că aceasta a fost 
voinţa legiuitorului la momentul edictării ei; | 

- această regulă se aplică şi în situația în care norma generală e ulterioară normei 
speciale, întrucât norma generală poate să modifice legea specială numai în mod expres?; 

- în măsura în care norma specială „tace”, nu reglementează un anumit aspect, ea se 
completează cu norma generală?. i | 


Regula potrivit căreia norma specială se completează cu norma generală nu se aplică şi” 
în sens invers, cu alte cuvinte, norma generală nu se completează cu norma specială, pentru 
că ar însemna să se extindă câmpul de aplicare a normei speciale la materii pentru care 
aceasta nu a fost edictată. 


a 
În plus, art. 316 C. pr. civ. permite ca, în pricinile privitoare la filiaţie, divorţ şi alte raporturi de familie să fie 
audiaţi ca martori rudele şi afinii până la gradul al treilea inclusiv, cu excepția descendenților. Acest text derogă de la 
art. 315 C. pr. civ., care interzice, printr-o normă generală, de drept comun, audierea acestor categorii de persoane. 
` Tot astfel, Cartea a VI-a a Codului de procedură civilă, intitulată „Proceduri speciale”, reglementează 
modul de soluționare a unor pricini în procedura ordonanţei preşedințiale, procedura divorțului, procedura pu- 
nerii sub interdicție judecătorească, procedura de declarare a morţii, refacerea înscrisurilor şi hotărârilor dispă- 
rute, procedura ofertei de plată urmată de consemnațiune, măsurile asigurătorii şi provizorii, procedura partajului 
judiciar, procedura de soluţionare a cererilor posesorii, procedura ordonanţei de plată, procedura cu privire la 
cererile de valoare redusă, procedura de evacuare din imobilele folosite sau ocupate fără drept, procedura 
privitoare la înscrierea drepturilor dobândite în temeiul uzucapiunii, cauțiunea judiciară. Aceste dispoziții au 
caracter special, astfel cum este chiar denumirea Cărţii, şi derogatoriu de la regulile de drept comun. 

1 V.M. Ciobanu, op. cit., pp. 171-172; |. Leş, Tratat de drept procesual civil, Volumul I, Principii şi instituţii 
generale. Judecata în fața primei instanţe, Ed. Universul Juridic, Bucureşti, 2014, pp. 41-42; Gh. Dobrican, Drept 
procesual civil — principii şi instituții generale, Ed. Continent XXI, Bucureşti, 2003, pp. 25-26; G. Boroi, . 
D. Rădescu, Codul de procedură civilă comentat şi adnotat, Ed. All Bucureşti, 1996, pp. 7-8; V. Pătulea, Raportul 
dintre normele juridice generale şi cele speciale, în Dreptul nr. 1/1991, pp. 8-18; M. Tăbârcă, Corelaţia dintre 
norma generală şi norma specială în domeniul competenţei materiale a instanțelor judecătoreşti privind acordarea 
personalității juridice asociaţiilor şi fundațiilor fără scop lucrativ, în Dreptul nr. 3/1997, pp. 34-37. 

2 Potrivit art. 460 alin. (5) C. pr. civ., în cazurile prevăzute la alin. (2)-(4), termenul de apel sau, după caz, de 
recurs este cel de drept comun, chiar dacă prin legi speciale se prevede altfel. lar conform art. 623 C. pr. civ., 
„executarea silită a oricărui titlu executoriu, cu excepția celor care au ca obiect venituri datorate bugetului general 
consolidat sau bugetului Uniunii Europene şi bugetului Comunităţii Europene a Energiei Atomice, se realizează 
numai de către executorul judecătoresc, chiar dacă prin legi speciale se dispune altfel”. Sintagma „chiar dacă prin 
legi speciale se dispune altfel” semnifică o modalitate de abrogare expresă prin Codul de procedură civilă, normă 
generală, a oricăror norme speciale care ar dispune altfel decât prevede norma generală mai nouă. 

3 De exemplu, art. 916 alin. (1) C. pr. civ. arată care sunt mențiunile speciale pe care trebuie să le cuprindă 
cererea de divorţ, iar pentru determinarea celorlalte elemente ale cuprinsului cererii, textul face trimitere la dis- 
poziţiile art. 194 C. pr. civ., care reprezintă norma generală privitoare la conţinutul cererii de chemare în 
judecată. l 

Art. 534 alin. (2) C. pr. civ. prevede că „Încheierea prin care se soluţionează cererea este supusă numai 
apelului, cu excepția celei pronunțate de un complet al Înaltei Curți de Casație şi Justiţie, care este definitivă”. 
Textul nu prevede însă şi durata termenului de apel, ceea ce înseamnă că se va completa cu dispoziţiile art. 468 
C. pr. civ., care stabileşte, printr-o normă generală, că termenul de apel este de 30 zile. 

3.3. În funcție de natura interesului ocrotit la edictarea normei, normele 
dreptului procesual civil sunt de ordine publică şi de ordine privată’. 

(i) Normele de ordine publică protejează un interes public sau interesul general al socie- 
tății şi impun o anumită conduită (acțiune sau inacțiune) celor cărora li se adresează, părti, 
instanță sau alți participanți şi cărora nu le este îngăduit să nu le aplice sau să deroge de la ele. 

(ii) Normele de ordine privată urmăresc ocrotirea unui interes individual şi lasă la 
aprecierea părților adoptarea unei anumite conduite fără a atrage vreo sancțiune procedurală. 
Aceste norme suplinesc sau interpretează voinţa neexprimată sau insuficient de clar exprimată 
a părţilor în actele lor juridice ori protejează interesele uneia dintre părți, îngăduind să se 
deroge de la conţinutul lor. 

Întrucât legiuitorul nu precizează în toate cazurile caracterul normei procedurale, în 
doctrină? s-au propus două criterii: 

(1) expresia folosită de legiuitor 

Potrivit acestui criteriu, se poate stabili că normele au caracter de ordine publică în 
cazul în care conțin următoarele expresii: 

* judecătorul care ştie că există un motiv de incompatibilitate în privința s sa este obligat 
să se abțină de la judecarea pricinii, potrivit art. 43 alin. (2) C. pr. civ.; | 

* instanța poate hotărî asupra unei cereri numai dacă părţile au fost citate ori s-au 
prezentat, personal sau prin reprezentant, în afară de cazurile în care prin lege se dispune 
altfel, conform art. 153 alin. (1) C. pr. civ.; 

* cererea reconvenţională frebuie să îndeplinească condiţiile prevăzute pentru cererea 
de chemare în judecată, în condiţiile art. 209 alin. (3) C. pr. civ.; 

* hotărârea se va pronunţa în şedinţă publică (art. 402 C. pr. civ.); 

* judecătorul trebuie să se pronunţe asupra a tot ceea ce s-a cerut, fără însă a depăşi 
limitele învestirii, în afară de cazurile în care legea ar dispune altfel, potrivit art. 22 alin. (6) 
C. pr. civ.; 

* cererea de chemare în judecată care nu cuprinde numele şi prenumele sau, după caz, 
denumirea oricăreia dintre părți, obiectul cererii, motivele de fapt ale acesteia ori semnătura 
părții sau a reprezentantului acesteia este nulă, astfel cum dispune art. 196 alin. (1) C. pr. civ.; 

* necompetența este de ordine publică, conform art. 129 alin. (2) C. pr. civ.; 

* nu pot fi martori persoanele puse sub interdicție judecătorească Şi cei condamnaţi 
pentru mărturie mincinoasă, în condițiile art. 315 alin. (1) pct. 4 şi 5 C. pr. civ.; 

* hotărârea casată nu are nicio putere, conform art. 500 alin. 0) C. pr, Ciy. 

Dimpotrivă, norma este de ordine privată dacă: 

* părțile pot conveni, în scris sau, în cazul litigiilor născute, şi prin declaraţie verbală în 
fața instanţei, ca procesele privitoare la bunuri şi la alte drepturi de care acestea pot să 
dispună să fie judecate de alte instanțe decât acelea care, potrivit legii, ar fi competente 
teritorial să le judece, în afară de cazul când această competenţă este exclusivă, în condiţiile 
art. 126 alin. (1) C. E CIv.; 


! Pentru amănunte, a se vedea G. Boroi, M. Stancu, Drept procesual civil, ed. a d-a, revizuită şi adăugită, 
Ed. Hamangiu, Bucureşti, 2017, pp. 7-8. Pentru clasificarea în norme imperative şi norme dispozitive, a se vedea: 
V.M. Ciobanu, op. cit., vol. I, 1996, pp. 68-75; M. Tăbârcă, op. cit., pp. 25-32; M. Fodor, op. cit., pp. 37-41. 

2 V.M. Ciobanu, op. cit., vol. 1, 1996, pp. 173-175; G. Boroi, M. Stancu, op. cit., pp. 7-8; M. Tăbârcă, op. cit., 
pp. 25-31. 

* judecătorul aflat într-o situaţie de incompatibilitate poate fi recuzat de oricare dintre 
părți înainte de începerea oricărei dezbateri, potrivit art. 44 alin. (1) C. pr. civ.; 

* intervenţia accesorie poate fi făcută până la închiderea dezbaterilor, în tot cursul 
judecății, chiar şi în căile extraordinare de atac, conform art. 63 alin. (2) C. pr. civ.; 

„* părțile por să exercite drepturile procedurale personal sau prin mandatar, potrivit art. 80 
alin. (1) C. pr. civ.; 

„* dacă pârâtul are, în legătură cu cererea reclamantului, pretenții derivând sau strâns 
legate de aceasta, poate să formuleze cerere reconvențională, astfel cum dispune art. 209 
alin. (1) C. pr. civ.; | d 

* partea decăzută din dreptul de a administra o dovadă va putea totuşi să se apere, 
discutând în fapt şi în drept temeinicia susținerilor şi a dovezilor părții potrivnice, potrivit 
art. 263 C. pr. civ. 

(ii) finalitatea textului | 

În cazurile în care textul de lege nu conţine nicio indicație, iar expresia folosită de le- 
giuitor nu permite calificarea exactă a normei, trebuie să se țină seama şi de un alt criteriu, 
acela al finalităţii textelor. Potrivit acestui criteriu, au caracter de ordine publică acele norme 
care depăşesc interesul personal al părților şi urmăresc să apere un interes public, precum 
asigurarea distribuirii justiţiei în cadrul procesului civil. Iar, pe de altă parte, au caracter de 
ordine privată acele norme care urmăresc ocrotirea interesului individual al părților. 

Astfel: 

- normele de organizare judiciară prezintă caracter de ordine publică!, deoarece regle- 
mentează organizarea şi funcționarea instanțelor judecătoreşti, activitate ce nu poate fi 
lăsată la aprecierea părților. Prin excepție însă, normele care reglementează recuzarea pentru 
cazurile de incompatibilitate prevăzute la art. 42 C. pr. civ. au caracter dispozitiv, întrucât 
prin aceste norme este ocrotit în mod exclusiv interesul părții care ar avea interes să ceară 
recuzarea; | 

- normele de competență generală, normele. de competență materială şi normele de 
competenţă teritorială exclusivă sunt de ordine publică, aspect care rezultă din dispoziţiile 
art. 129 alin. (2) C. pr. civ., potrivit cărora necompetența este de ordine publică în cazul 
încălcării competenţei generale, când procesul nu este de competența instanţelor judecăto- 
reşti; în cazul încălcării competenţei materiale, când procesul este de competența unei 


1 Caracterul de norme de ordine publică a celor de organizare judiciară a fost reținut şi prin Decizia Curţii 
Constituţionale nr. 685 din 7 noiembrie 2018 dată asupra cererii de soluționare a conflictului juridic de natură 
constituțională dintre Parlamentul României, pe de o parte, şi Înalta Curte de Casaţie şi Justiţie, pe de altă parte, care, 
în par. 161 a arătat următoarele: „În privința Completurilor de 5 judecători extrapenale, Curtea reține că nelegala 
compunere a instanței reprezintă o nulitate necondiționată de existența unei vătămări, ceea ce, în esență, exprimă 
nulitatea absolută a actelor efectuate de un astfel de complet, din moment ce s-a încălcat o normă care ocroteşte un 
interes public [a se vedea art. 174 alin. (2) şi art. 176 pct. 4 din Codul de procedură civilă]. De asemenea, Curtea 
reține că nelegala alcătuire a instanţei constituie motiv de casare; în acest sens art. 488 alin. (1) pet. 1 din Codul de 
procedură civilă prevede: Casarea unor hotărâri se poate cere numai pentru următoarele motive de nelegalitate: 
1. când instanța nu a fost alcătuită potrivit dispozițiilor legale. Mai mult, hotărârea dată în recurs este Supusă 
contestaţiei în anulare, dacă a fost pronunţată cu încălcarea normelor referitoare la alcătuirea instanței, în condițiile 
în care se invocase excepția corespunzătoare, iar instanţa de recurs a omis să se pronunțe asupra acesteia [art. 503 
alin. (2) pct. 1 din Codul de procedură civilă]. Se mai reține că o asemenea normă este de ordine publică şi nu poate 
fi, astfel, acceptată în niciun fel încălcarea normelor legale referitoare la compunerea instanțe»”. 

instanțe de alt grad; în cazul încălcării competenţei teritoriale exclusive, când procesul este 
de competența unei alte instanţe de acelaşi grad şi părțile nu o pot înlătura. Sunt însă de 
ordine privată normele care reglementează competenţa teritorială atunci când pde pot 
înlătura o asemenea competență, potrivit art. 129 alin. (3) C. pr. civ.; 

- normele de procedură propriu-zisă au caracter de ordine publică atunci când determină 
ordinea firească a judecății şi a executării silite, potrivit fazelor şi etapelor procesului civil 
sau dacă stabilesc principiile fundamentale ale dreptului procesual civil. Dimpotrivă, au 
caracter de ordine privată normele de procedură propriu-zisă care stabilesc facilităţi pentru 
una sau pentru ambele părți. De exemplu, normele care recunosc părților posibilitatea de 
a-şi exercita drepturile procedurale personal sau prin mandatar; normele care oferă pârâtului 
dreptul de a formula cerere reconvenţională; cele care permit părţilor să convină asupra 
audierii ca martori a rudelor sau afinilor până la gradul trei inclusiv, a soţului, fostului soţ, 
logodnicului sau concubinului, precum şi a celor aflaţi în duşmănie sau în legături de interese 
cu vreuna dintre părți. 


Importanţa acestei clasificări: 


Această clasificare prezintă interes din mai multe puncte de vedere: 

- normele de ordine publică impun părților, instanţei sau celorlalţi participanţi la proces 
o anumită conduită de la care nu se pot abate. Dimpotrivă, părțile pot conveni, expres sau 
tacit, să se deroge de la normele de ordine privată; . | 

- nerespectarea normei de ordine publică atrage sancţiunea nulității absolute, a decă- 
derii sau perimării. În schimb, încălcarea unei norme de ordine privată este sancționată cu 
nulitatea relativă; 

- părțile nu pot acoperi prin voinţa lor viciile unui act de procedură săvârşit cu încăl- 
carea unei norme de ordine publică şi nici nu pot, în principiu, renunţa la dreptul de a 
invoca nesocotirea unei asemenea norme. În cazul normei de ordine privată, partea ale cărei 
interese sunt protejate prin edictarea acelei norme poate renunţa la dreptul de a invoca ne- 
respectarea ei, astfel încât viciile actului de procedură lovit de nulitate relativă se pot 
acoperi; | 

- încălcarea normei de ordine publică poate fi invocată, de regulă, de oricare dintre 
părți, de procurorul care participă la judecată ori de instanţă din oficiu, pe când încălcarea 
normei de ordine privată poate fi invocată numai de partea ocrotită prin norma respectivă; 

- nerespectarea normei de ordine publică poate fi invocată, de regulă, în orice stare a 
pricinii, ţinându-se cont şi de prevederile legale referitoare la exercitarea căilor de atac. 
În schimb, nerespectarea normei de ordine privată poate fi invocată într-un anumit termen. 
Astfel, potrivit art. 178 alin. (3) C. pr. civ., dacă legea nu prevede altfel, nulitatea relativă 
trebuie invocată pentru neregularitățile săvârşite până la începerea judecății, prin întâm- 
pinare sau, dacă întâmpinarea nu este obligatorie, la primul termen de judecată, iar pentru 
neregularităţile săvârşite în cursul judecății, la termenul la care s-a săvârşit neregularitatea 
sau, dacă partea nu este prezentă, la termenul de judecată imediat următor şi înainte de a 
pune concluzii pe fond. 

4. Teritorialitatea legii de procedură civilă 


În condiţiile art. 28 C. pr. civ., dispoziţiile legii de procedură se aplică tuturor pro- 
ceselor care se judecă de către instanţele române, sub rezerva unor dispoziţii legale con- 
trare. Iar în cazul raporturilor procesuale cu element de extraneitate, determinarea legii de 
procedură aplicabile se face potrivit normelor cuprinse în Garten a VIl-a, inti „Procesul 
civil internațional”. 

Principiul teritorialității determină următoarele consecințe: 

- legile procedurale române se aplică doar proceselor ce se soluţionează în țara noastră; 

- în cazul raporturilor procesuale cu element de extraneitate, determinarea legii de pro- 
cedură aplicabile se face potrivit normelor cuprinse în Cartea a VII-a, intitulată „Procesul 
civil internațional”; - 

- aplicarea unei legi de drept substanţial străine de către o instanță română nu deter- 
mină şi aplicarea legii procedurale a statului respectiv; 

- efectuarea unei comisii rogatorii în țara noastră, la cererea unei autorităţi judiciare 
străine, se face după legea procesuală română; 

- hotărârile judecătoreşti pronunţate în statele nemembre ale Uniunii Europene pot fi 
executate în România, de regulă, numai după încuviințarea executării silite de către instanța 
competentă română, în vederea constituirii pe teritoriul României a unui titlu executoriu. 
În privinţa hotărârilor judecătoreşti pronunțate în statele membre ale Uniunii Europene, 
acestea, ca regulă, pot fi puse în executare în mod direct, fără o prealabilă verificare din 
partea instanțelor naţionale, în scopul asigurării obiectivului liberei circulații a hotărârilor în 
materie civilă şi comercială [Regulamentul (UE) nr. 1215/2012 privind competenţa 
judiciară, recunoaşterea şi executarea hotărârilor în materie civilă şi comercială!]. 


Intrebări orientative pentru seminare şi examene 


1. Ce înseamnă că dreptul procesual civil are caracter sancționator? 

2. Cum comentaţi formalismul procedurii civile? 

3. În ce constă caracterul de drept comun al dreptului procesual civil? 

4. Care sunt fazele şi care sunt etapele procesului civil? 

5. Ce reprezintă recursul în interesul legii şi sesizarea Înaltei Curți de Casaţie şi Justiţie 
în vederea pronunțării unei hotărâri prealabile pentru dezlegarea unor chestiuni de drept şi 
ce specificități au aceste mecanisme? 

6. Daţi 3 exemple de titluri executorii altele decât hotărârile judecătoreşti. 

7. Care sunt soluţiile Codului de procedură civilă în privința aplicării normelor de 
procedură civilă în timp? 


! În Jurnalul Oficial al Uniunii Europene seria C 458/499 din 19 decembrie 2018 a fost publicată Rezoluţia 
legislativă a Parlamentului European din 18 ianuarie 2018 referitoare la propunerea de regulament al Consiliului 
privind competența, recunoaşterea şi executarea hotărârilor în materie pai taie şi în materia autorității 
părinteşti şi privind răpirea internaţională de copii. 

8. Caracterul normelor de organizare judiciară din prisma aplicării legii procesuale în 
timp. 

9. În cazul în care titlul executoriu este emis anterior legii în vigoare la momentul la 
care începe executarea silită, care este legea ce va guverna procedura executării silite? 

10. Care este legea ce guvernează soluționarea unei contestaţii la executare formulată 
sub imperiul legii noi, dar cu privire la o executare silită începută anterior intrării în vigoare 
a acesteia? 

11. Care este legea aplicabilă în privința admisibilităţii şi puterii doveditoare a probelor 
preconstituite? 

12. Care este legea aplicabilă în cazul administrării probelor? 

13. Care este legea aplicabilă hotărârilor judecătoreşti? 

14. Care sunt regulile de soluţionare a conflictului dintre norma generală şi norma 
specială? 

15. Ce caracter au normele de organizare judiciară în funcţie de criteriul de clasificare a 
normelor de procedură după interesul ocrotit la edictarea normei? i 

16. Care este legea aplicabilă în ceea ce priveşte mijloacele de probă, în procesul til 
internațional? 


Capitolul al II-lea | 
PRINCIPIILE FUNDAMENTALE ALE PROCESULUI CIVIL 


1. Considerente generale 


Principiile dreptului procesual civil reprezintă reguli esenţiale care stau la baza acti- 
vităţii judiciare şi care contribuie la înţelegerea şi interpretarea corectă a normelor proce- 
suale sau la soluționarea acelor probleme procesuale pentru a căror rezolvare nu există o 
normă procesual civilă!. - | | 

Unele dintre principii sunt în legătură cu organizarea judiciară sau statutul magistra- 
ților, iar altele sunt în legătură cu activitatea de judecată şi sunt consacrate fie în Constituţie, 
Convenţia europeană pentru protecția drepturilor omului şi a libertăţilor fundamentale, De- 
claraţia universală a drepturilor omului sau Pactul internaţional cu privire la drepturile civile 
şi politice, fie sunt reglementate în Legea nr. 303/2004 privind statutul judecătorilor şi pro- 
curorilor, Legea nr. 304/2004 privind organizarea judiciară sau în Codul de procedură civilă 
ori pot fi deduse pe cale de interpretare. 

Toate principiile dreptului procesual civil au aceeaşi valoare juridică şi forță obliga- 
torie, iar sancţiunea procedurală a nesocotirii acestora prezintă aceeaşi eficacitate juridică?, 

Codul de procedură civilă consacră Capitolul II din Titlul preliminar reglementării 
principiilor fundamentale ale procesului civil’. 


2. Principiul legalităţii 


Sub denumirea marginală „Legalitatea”, art. 7 (CI pr. civ. prevede că procesul civil se 
desfăşoară în conformitate cu dispoziţiile legii, judecătorul având îndatorirea de a asigura 
respectarea dispoziţiilor legii privind realizarea drepturilor şi îndeplinirea obligaţiilor părților 
din proces. 

(i) Principiul legalităţii, consacrat de dispoziţiile constituţionale, ale Codului de proce- 
dură civilă şi ale legilor privind statutul judecătorilor şi procurorilor şi organizării judiciare, 
se manifestă sub următoarele aspecte: 

- justiţia se înfăptuieşte în numele legii, iar judecătorii sunt independenți şi se supun nu- 
mai legii [art. 124 alin. (1) şi (3) din Constituţie]. În acest sens, judecătorii trebuie să respecte 
şi să facă respectate atât normele de drept material, cât şi normele de drept procesual; 


! Pentru un comentariu elaborat asupra principiilor fundamentale ale procesului civil, a se vedea V.M. Ciobanu, 
în V.M. Ciobanu, M. Nicolae, Noul Cod de procedură civilă comentat şi adnotat, Vol. I — art. 1-526, Ed. Universul 
Juridic, Bucureşti, 2016, pp. 10-97; G. Boroi, M. Stancu, Fişe de procedură civilă, Ed. Hamangiu, Bucureşti, 
2019, pp. 6-25. i 

2 I. Stoenescu, Gr. Porumb, Drept procesual civil, Ed. Didactică şi Pedagogică, Bucureşti, 1996, p. 48. 

3 V.M. Ciobanu, M. Nicolae, Commentaire introductif au Titre preliminaire, Nouveau Code de procedure 
civile roumain, Traduction commentee, Ed. Juriscope, Poitiers, 2018, pp. 49-61. 

- justiția se realizează prin Înalta Curte de Casaţie şi Justiție şi prin celelalte instanţe 
judecătoreşti stabilite de lege, fiind interzisă înființarea de instanţe extraordinare [art. 126 
alin. (1) şi (S) din Constituţie]. Prin lege organică pot fi însă înființate instanţe specializate 
în anumite materii, cu posibilitatea participării, după caz, a unor persoane din afara ma- 
gistraturii (spre exemplu, Comisia de reexaminare din cadrul Oficiului de Stat pentru 
Invenţii şi Mărci); 

- competența instanțelor judecătoreşti şi OEA de judecată su prevăzute numai 
prin lege [art. 126 alin. (2) din Constituție]; 

- compunerea şi constituirea completului de judecată se face potrivit dispozițiilor legale. 

Astfel, potrivit art. 54 alin. (1) şi (2) din Legea nr. 304/2004 privind organizarea judi- 
ciară, cauzele date, potrivit legii, în competenţa de primă instanță a judecătoriei, tribunalului 
şi curții de apel se judecă în complet format dintr-un judecător, cu excepţia cauzelor privind 
conflictele de muncă şi de. asigurări sociale (care se judecă în complet format dintr-un 
judecător şi doi asistenţi judiciari). În condiţiile prevăzute la art. 23 alin. (11!) din Legea 
nr. 303/2004 privind statutul judecătorilor şi procurorilor, judecătorii stagiari pot asista, în 
condiţiile legii, la şedinţele de judecată ale completurilor formate din judecători definitivi. 
Apelurile şi recursurile se judecă în complet format din 3 judecători, cu excepția cazurilor 
în care legea prevede altfel. 

- Un alt aspect al compunerii completului este cel înscris în art. 23 alin. (1) din Legea 
nr. 303/2004, potrivit cu care judecătorii stagiari judecă în materie civilă: 

a) acţiunile posesorii, cererile privind înregistrările şi rectificările în registrele de stare 
civilă; 

b) litigiile patrimoniale având ca obiect plata unei sume de bani sau u predarea unui bun, 
în cazul în care valoarea obiectului litigiului nu depăşeşte 10.000 lei; 

c) plângerile împotriva proceselor-verbale de constatare a contravenţiilor şi de aplicare 
a sancţiunilor contravenţionale, dacă sancţiunea contravențională maximă prevăzută de lege 
este de 10.000 lei; 

d) cererile de valoare redusă, prevăzute la art. 1.026-1.033 din Legea nr. 134/2010 privind 
Codul de procedură civilă, republicată, cu modificările ulterioare; 

e) cererile având ca obiect înlocuirea amenzii contravenţionale cu sancţiunea prestării 
unei activităţi în folosul comunităţii; 

f) cererile de abţinere şi de recuzare, precum şi cererile de revizuire şi contestaţiile în 
anulare în cauzele ce intră în competenţa lor; 

- legalitatea şi temeinicia hotărârilor judecătoreşti sunt supuse verificării instanțelor de 
control judiciar, prin intermediul căilor de atac, ce pot fi exercitate de părţile interesate şi de 
Ministerul Public, în condiţiile legii (art. 129 din Constituţie). 

În aplicarea acestei dispoziţii constituționale, art. 457 C. pr. civ., sub marginala „Lega- 
litatea căii de atac”, prevede că hotărârea judecătorească este supusă numai căilor de atac 
prevăzute de lege, în condiţiile şi termenele stabilite de aceasta, indiferent de menţiunile din 
dispozitivul ei [alin. (1)]. Menţiunea inexactă din cuprinsul hotărârii cu privire la calea de 
atac deschisă contra acesteia nu are niciun efect asupra dreptului de a exercita calea de atac 
prevăzută de lege. Indicarea în mod greşit de către instanţă a termenului pentru exercitarea 
căii de atac constituie cauză de repunere în termen din oficiu a căii de atac exercitată cu 

respectarea indicaţiei greşite a instanţei [alin. (2)]!. Dacă instanța respinge ca inadmisibilă 
calea de atac neprevăzută de lege, exercitată de partea interesată în considerarea mențiunii 
inexacte din cuprinsul hotărârii cu privire la calea de atac, hotărârea pronunțată de instanța 
de control judiciar va fi comunicată, din oficiu, tuturor părților care au luat parte la judecata 
în care s-a pronunțat hotărârea atacată. De la data comunicării începe să curgă, dacă este 
cazul, termenul pentru exercitarea căii de atac prevăzute de lege [alin. (3)]. Atunci când 
instanța dispune recalificarea căii de atac, de la data pronunțării încheierii, pentru părţile 
prezente, sau de la data comunicării încheierii, pentru părţile care au lipsit, va curge un nou 
termen pentru declararea sau, după caz, motivarea căii de atac prevăzute de lege [alin. (4)]. 

Principiul legalității este reluat şi de art. 625 C. pr. civ., pentru faza executării silite, 
Astfel, executarea silită se face cu respectarea dispoziţiilor legii, a drepturilor părților şi ale 
altor persoane. interesate, fiind interzisă efectuarea de acte de executare de către alte per- 
soane sau organe decât cele prevăzute la art. 623. i 

De reținut, în legătură cu principiul legalității că acesta impune obligații şi în sarcina 
judecătorului, art. 7 alin. (2) C. pr. civ. stabilind că judecătorul are îndatorirea de a asigura 
respectarea dispoziţiilor legii privind realizarea drepturilor şi îndeplinirea obligaţiilor părților 
din proces. 

Obligaţia de a respecta dispoziţiile legale incumbă şi părţilor, precum şi celorlalţi parti- 
cipanți la proces, actele îndeplinite cu nerespectarea legii urmând a fi cenzurate de către 
instanță. i 

(ii) Ca aplicații ale acestui principiu învederăm cu titlu de exemplu: 

- art. 22 alin. (1) — judecătorul soluţionează litigiul conform regulilor de drept care îi 
sunt aplicabile; 

- art. 22 alin. (2) — judecătorul are îndatorirea să stăruie, prin toate mijloacele legale, 
pentru a preveni orice greşeală privind aflarea adevărului în cauză, pe baza stabilirii faptelor 
şi prin aplicarea corectă a legii, în scopul pronunțării unei hotărâri temeinice şi legale. În acest 
scop, cu privire la situaţia de fapt şi motivarea în drept pe care părţile le invocă, judecătorul 
este în drept să le ceară să prezinte explicaţii, oral sau în scris, să pună în dezbaterea 


! E. Oprina, Comentarii pe marginea modificărilor aduse Codului de procedură civilă prin Legea 
nr. 310/2016, studiu introductiv la Codul de procedură civilă, ed. a 15-a actualizată la 7 ianuarie 2019, Ed. Rosetti 
International, Bucureşti, 2019, p. 34 — „privitor la semnificaţia sintagmei «termenul pentru exercitarea căii de 
atac», apreciem că aceasta circumscrie atât durata efectivă a termenului, cât şi aspectele legate de curgerea 
acestuia şi de sistemul de calcul al termenului, ceea ce înseamnă că va opera o repunere în termen din oficiu nu 
doar în ipoteza în care instanța a indicat în mod greşit durata termenului de exercitare a căii de atac (de exemplu, a 
indicat durata de 30 de zile în loc de 10 zile), ci şi atunci când instanța a menţionat eronat momentul de la care 
începe să curgă acest termen (de exemplu, a indicat că termenul curge de la comunicare în vreme ce în realitate 
acesta curge de la pronunțare) sau modul de calcul (de pildă, instanța a menţionat că sistemul de calcul este 
unul inclusiv, în realitate acesta fiind unul exclusiv). În concluzie, noţiunea de «termen» este una generică şi 
subsumează toate aspectele ce configurează intervalul de timp pus de lege la dispoziţie părților pentru exerci- 
tarea căilor de atac”; M. Tăbârcă, Drept procesual civil, Ediţia a II-a, Vol. I, II, III, Supliment conținând comen- 
tarii ale Legii nr. 310/2018, Ed. Solomon, Bucureşti, 2019, p. 207 — „dacă ceea ce s-a indicat greşit în hotărâre 
este termenul de exercitare a căii de atac ori momentul de la care acesta începe să curgă, nu este necesar ca 
partea să formuleze o cerere de repunere în termen. Instanţa, din oficiu, va considera această eroare drept o 
cauză de repunere în termenul de exercitare a căii de atac. Desigur, partea va fi considerată repusă în termen 
din oficiu numai dacă a exercitat calea de atac respectând indicaţia greşită din cuprinsul hotărârii. Dacă 
motivul invocat pentru repunerea în termen are un alt temei, redevin aplicabile prevederile art. 186 C. pr. civ? 

acestora orice împrejurări de fapt sau de drept, chiar dacă nu sunt menţionate în cerere sau 
în întâmpinare, să dispună administrarea probelor pe care le consideră necesare, precum şi 
alte măsuri prevăzute de lege, chiar dacă părţile se împotrivesc; 

- art. 153 alin. (2) — instanța va amâna judecarea şi va dispune să se facă citarea ori de 
câte ori constată că partea care lipseşte nu a fost citată cu respectarea cerinfelor prevăzute 
de lege, sub sancţiunea nulităţii; 

- art. 200 alin. (3) — când cererea nu îndeplineşte cerinţele prevăzute la art. 194-197, 
reclamantului i se vor comunica în scris lipsurile, cu menţiunea că, în termen de cel mult 
10 zile de la primirea comunicării, trebuie să facă completările sau modificările dispuse; sub 
sancţiunea anulării cererii; 

- art. 219 alin. (2) — în cazul în care părțile nu răspund la apel, instanţa va verifica dacă 
procedura de citare a fost îndeplinită şi, după caz, va proceda, în condiţiile legii, la amâ- 
narea, suspendarea ori la judecarea procesului. 

(iii) Cu privire la posibilitatea judecătorului de a soluţiona cauza în echitate, de prin- 
cipiu, părţile nu pot conveni, nici atunci când litigiul poartă asupra unui drept de care pot să 
dispună, ca judecata să se desfăşoare în echitate, faţă de exigenţele impuse de art. 7 alin. (1) 
şi art. 22 alin. (1) C. pr. civ. Cu toate acestea, în cazul în care o pricină nu poate fi soluțio- 
nată nici în baza legii, nici a uzanțelor, iar în lipsa acestora din urmă, nici în baza dispoziţiilor 
legale privitoare la situaţii asemănătoare, ea va trebui judecată în baza principiilor generale 
ale dreptului, având în vedere toate circumstanțele acesteia şi ținând seama de cerințele 
echităţii, astfel cum dispune art. 5 alin. (3) C. pr. civ. 


3. Principiul liberului acces la justiție 


Este consacrat de art. 21 din Constituţie, art. 5 C. pr. civ. şi art. 6 din iata nr. 304/2004 
privind organizarea judiciară. 

Accesul liber la justiţie înseamnă posibilitatea pe care o are orice persoană, care se 
consideră vătămată în drepturile, libertăţile sau în interesele sale legitime, de a se adresa 
instanței competente î în vederea ocrotirii acestora. 

G) Acest principiu se manifestă printr-o obligație şi o interdicție impuse e. 
şi anume: 

- de a primi şi soluţiona orice cerere de competenţa instanțelor judecătoreşti, potrivit 
legii [art. 5 alin. (1)]. 

Faptul că judecătorul este obligat să primească numai cererile de competența instan- 
telor judecătoreşti înseamnă că acesta poate să refuze cererile în privința cărora, încă de la 
momentul depunerii, se relevă că nu intră în competenţa de atribuţiune a instanţelor. Dacă 
însă din eroare sau dintr-o apreciere greşită au fost primite, rezolvarea este oferită de art. 129 
alin. (2) pct. 1 C. pr. civ. şi art. 130 alin. (1) C. pr. civ. 

Pe de altă parte, niciun judecător nu poate refuza să judece pe motiv că legea nu 
prevede, este neclară sau incompletă [art. 5 alin. (2)]. În cazul în care însă o pricină nu poate 
fi soluţionată nici în baza legii, nici a uzanțelor, iar în lipsa acestora din urmă, nici în baza 
dispoziţiilor legale privitoare la situaţii asemănătoare, ea va trebui judecată în baza prin- 
cipiilor generale ale dreptului, având în vedere toate circumstanţele acesteia şi ținând seama 
de cerințele echităţii [art. 5 alin. (3)]; 

- de a nu stabili dispoziții general obligatorii prin hotărârile pe care le pronunță în 
cauzele supuse judecății [art. 5 alin. (4)]. O aplicaţie particulară a acestui principiu se regă- 
seşte în art. 435 alin. (1) C. pr. civ., potrivit cu care hotărârea judecătorească este obligatorie 
şi produce efecte numai între părți şi succesorii acestora. 

În legătură cu această interdicţie, se ridică întrebarea dacă prevederile art. 480 alin. (3) 
teza finală! şi art. 501 alin. (1) C. pr. civ? nesocotesc art. 5 alin. (4) C. pr. civ. Apreciem că 
răspunsul este negativ, întrucât în ambele cazuri judecătorul va arăta de ce, în concret, 
problema de drept dedusă judecății a primit o interpretare ori o aplicare greşită. În asemenea 
cazuri, judecătorul nu stabileşte norme de drept, dispoziţii de aplicație generală, ci aplică 
doar norme de drept la cazuri concrete. 

Art. 5 alin. (4) C. pr. civ. nu este în contradicţie nici cu dispoziţiile care reglementează 
recursul în interesul legii şi hotărârea prealabilă pentru dezlegarea unor chestiuni de drept 
întrucât nici în aceste două cazuri judecătorii nu legiferează, ci interpretează doar chestiunea ` 
de drept care nu a fost dezlegată unitar în practica instanţelor ori dau o rezolvare de 
principiu chestiunii de drept cu care au fost sesizati. 

(îi) În ceea ce priveşte îngrădirile aduse accesului liber la justiție, trebuie analizat dacă 
stabilirea unor taxe judiciare de timbru constituie o asemenea limitare. Considerăm că nu 
poate fi calificat ca atare mecanismul taxelor judiciare de timbru, întrucât justiţia fiind un 
serviciu public, este firesc ca justiţiabilii cărora le profită în mod nemijlocit activitatea 
desfăşurată de instanțele de judecată, să contribuie la acoperirea cheltuielilor acestora”. Prin 
urmare, accesul liber la justiție nu înseamnă că accesul la judecată trebuie să fie şi gratuit. 
Cu toate acestea, o taxă judiciară de timbru într-un cuantum ridicat, o cauțiune sau cheltuieli 
de judecată disproporţionate pot reprezenta o descurajare în fapt a accesului liber la justiţie“. 
De aceea, instanţele trebuie să aprecieze toate circumstanţele cauzei, cuantumul cheltuie- 
lilor de judecată, capacitatea reclamantului de a le achita, faza procedurală în care această 
restricție este impusă astfel încât dreptul de acces la instanță să nu fie afectat în însăşi 
substanța sa. 

În acest context, este de reținut că, la nivel general, justiţia este gratuită, întrucât părțile 
nu trebuie să-i plătească nici pe judecători, nici pe procurori şi nici pe grefieri ori ceilalți 
auxiliari ai instanțelor, întrucât justiţia este un serviciu public. Aceştia sunt plătiți de stat şi 
de aceea se spune că justiţia este gratuită. Primirea de plăţi, recompense sau alte foloase 
necuvenite de către aceşti funcționari cade sub incidența legii penale. O situaţie particulară 


! Art. 480 alin. (3) teza finală C. pr. civ.: „Dezlegarea dată problemelor de drept de către instanța de apel, 
precum şi necesitatea administrării unor probe sunt obligatorii pentru judecătorii fondului”. 

2 Art. 501 alin. (1) C. pr. civ.: „În caz de casare, hotărârile instanței de recurs asupra problemelor de drept 
dezlegate sunt obligatorii pentru instanţa care judecă fondul”. 

? A se vedea Decizia Curţii Constituţionale nr. 30/1999, publicată în Monitorul Oficial nr. 178 din 26 aprilie 
1999 — „art. 21 din Constituţie nu interzice stabilirea taxelor de timbru în justiție, fiind legal şi normal ca justi- 
țiabilii care trag un folos nemijlocit din activitatea desfăşurată de autorităţile judecătoreşti să contribuie la acope- 
rirea cheltuielilor acestora. Prin urmare, regula este cea a timbrării acţiunilor în justiție, excepţiile fiind posibile 
numai în măsura în care sunt stabilite de legiuitor. Taxa de timbru este o modalitate de acoperire, în parte, a chel- 
tuielilor pe care le implică serviciul public al justiţiei. Potrivit legii, contribuţia justițiabilului, prin avansarea unei 
părți din aceste cheltuieli, poate fi recuperată de la partea care cade în pretenţii”. 

+ M. Selegean, Dreptul de acces la o instanță — reglementat de articolul 6 paragraf 1 din Convenţia pentru 
Apărarea Drepturilor Omului şi a Libertăţilor Fundamentale, în Themis nr. 1/2005, p. 23. A se vedea şi Hotărârea 
din 24 mai 2006, publicată în M. Of. nr. 588 din 27 august 2007, în cauza Weissman şi alții c. României. 

sub acest aspect o are executorul judecătoresc, cu privire la care creditorul are obligaţia avan- 
sării unui onorariu în vederea declanşării procedurii, o asemenea îndatorire fiind însă prevă- 
zută de lege, profesia de executor judecătoresc fiind una liberală, iar serviciul public al 
justiției pe componenta punerii în executare a titlurilor executorii fiind descentralizată către 
aceasta. 

Deşi justiţia se înfăptuieşte în mod gratuit, procesul civil presupune şi o serie de chel- 
tuieli reprezentând taxe de timbru!, onorarii de avocaţi, onorarii de expertiză, cheltuieli 
pentru administrarea probelor, cheltuieli de deplasare, care însă nu sunt de natură a nesocoti 
principiul liberului acces la justiţie, întrucât partea care cade în pretenții va putea fi obligată, 
la cererea părţii care a obţinut câştig de cauză, să restituie, în tot sau în parte sumele 
avansate cu titlu de cheltuieli de judecată, pe temeiul art. 451-453 C. pr. civ. 

(ii) Liberul acces la justiţie nu este împiedicat prin instituirea procedurilor prealabile, 
în conformitate cu dispoziţiile art. 193 C. pr. civ., atât timp cât astfel de proceduri sunt edic- 
tate astfel încât să dea posibilitatea efectivă palfiiot de a se adresa instanţelor judecătoreşti. 

În plus, o garanţie a liberului acces la justiţie este adusă de prevederile art. 21 alin. (4) 
din Constituţie, potrivit cu care jurisdicţiile speciale administrative sunt facultative şi gra- 
tuite. Aşadar, cel interesat nu este condiționat să se adreseze mai întâi unui organ de juris- 
dicţie administrativ ori cu activitate jurisdicțională administrativă, ci are posibilitatea de a se 

„adresa direct instanţei sau, mai întâi, respectivului organ cu activitate jurisdicţională. 

(iv) În strânsă legătură cu accesul la justiție, se ridică întrebarea dacă acesta presupune 
cu necesitate şi parcurgerea dublului grad de jurisdicție. Potrivit acestei reguli, care nu este 
consacrată ca atare în legea procesuală, o hotărâre judecătorească este supusă controlului 
judiciar la o instanță superioară, pentru înlăturarea eventualelor greşeli de judecată săvârşite 
de instanţa ierarhic inferioară. În doctrină? se arată că instanţele sunt grupate două câte două, 
astfel încât un proces judecat într-o instanță să poată ajunge apoi în faţa unei instanţe supe- 
rioare. 

„Pentru a determina câte grade de jurisdicție sunt într-un sistem procesual, trebuie stabilit 
de câte ori o pricină poate fi judecată în fond. Judecata în fond presupune o cercetare a 
pricinii atât din punct de vedere al legalităţii, al normelor de drept aplicabile, cât şi din punct 
de vedere al temeiniciei, al aprecierii probelor administrate în cauză. De lege lata, în sistemul 
românesc de drept procesual, o pricină poate fi judecată în fond de două ori: 

- în primă instanţă, la tribunal şi, în mod excepţional, la judecătorie, şi 

- în apel, apelul fiind singura cale ordinară de atac. 

Împrejurarea că hotărârea poate fi supusă şi unui control de legalitate, prin intermediul 
căii extraordinare de atac a recursului, nu înseamnă că există trei grade de jurisdicție, întrucât 
recursul nu permite decât o examinare a hotărârii sub aspectul legalităţii ei, iar nu şi al 
temeiniciei, motivele de exercitare fiind strict şi limitativ prevăzute de lege. 


L Taxele de timbru reprezintă un impozit, iar statul percepe anumite impozite pentru a asigura un serviciu pu- 
blic, în speță justiția. A se vedea, în acest sens, Deciziile Curţii Constituţionale nr. 18/1997, publicată în M. Of. 
nr. 148 din 10 iulie 1997; nr. 82/1999, publicată în M. Of. nr. 307 din 30 iunie 1999; nr. 198/1999, publicată în M. Of. 
nr. 4 din 7 ianuarie 2000; nr. 211/1999, publicată în M. Of. nr. 99 din 6 martie 2000; nr. 422/2003, publicată în M. Of. 
nr. 908 din 19 decembrie 2003; nr. 151/2004, publicată în M. Of. nr. 340 din 19 aprilie 2004. 

? V.M. Ciobanu, op. cit., vol. I, p. 45. 

Cu toate acestea, dublul grad de jurisdicție nu a fost reglementat la nivel de principiu, 
întrucât altfel ar fi fost obligatoriu ca orice hotărâre judecătorească să fie supusă controlului 
judiciar pe calea apelului, astfel încât accesul liber la justiţie nu înseamnă şi accesul la mai 
multe grade de jurisdicție. | | 


4. Principiul dreptului la un proces echitabil şi la soluţionarea cauzelor într-un 
termen rezonabil | 


Sediul materiei pentru acest principiu este reprezentat de art. 21 alin. (3) din Consti- 
tuție, art. 6 pct. 1 din Convenţia europeană a drepturilor omului, art. 14 pct. 1 din Pactul 
internațional cu privire la drepturile civile şi politice, art. 6 C. pr. civ. şi art. 6 alin. (1) din 
Legea nr. 304/2004. | i 

Potrivit art. 6 C. pr. civ., orice persoană are dreptul la judecarea cauzei sale în mod 
echitabil, în termen optim şi previzibil, de către o instanță independentă, imparţială şi stabilită 
de lege. În acest scop, instanța este datoare să dispună toate măsurile permise de lege şi să 
asigure desfăşurarea cu celeritate a judecății. Aceste dispoziții se aplică în mod corespunzător 
şi în faza executării silite. 

Întocmai ca și în cazul principiului liberului acces la justiție, dreptul la judecarea cauzei 
în mod echitabil nu implică, în toate cazurile, parcurgerea dublului grad de jurisdicție, legea 
procesuală nereglementând în mod expres un atare principiu, un proces echitabil însemnând 
nu necesarmente existența mai multor grade de jurisdicție, ci accesul egal la gradele de ju- 
risdicție stabilite de lege. 

Principiul echităţii procedurii judiciare presupune, aşadar, ca toate organele şi autori- 
tățile implicate în derularea procesului civil să se comporte în mod egal cu părțile’, fără ca 
vreuna dintre ele să fie prejudiciată sau dezavantajată în raport cu cealaltă?. 

(i) Cu alte cuvinte şi în lipsa unei definiţii a termenului „echitabiZ”, o procedură echita- 
bilă presupune, potrivit jurisprudenţei Curţii, existența unor garanţii procesuale de natură să 
asigure: 

- respectarea dreptului la apărare; pe 

- egalitatea între părți în privința tuturor mijloacelor procesuale ce le sunt puse la dis- 
poziție de lege, precum drept comparabil de acces la dosarul cauzei, posibilitatea de a 
combate argumentele invocate de partea adversă, citarea şi interogarea martorilor să se 
desfăşoare în aşa manieră încât o parte să nu fie dezavantajată în raport cu cealaltă, la fel şi 
în cazul propunerii experților; 


1 M. Tăbârcă, op. cit., pp. 43-64; I. Leş, Câteva aprecieri asupra soluționării cauzelor civile în mod echitabil, 
www.Juridice.ro; A. Stoica, Consideraţii privind o procedură de executare civilă echitabilă, în Revista română de 
executare silită nr. 1-2/2008, pp. 55-91; I. Deleanu, Drepturile subiective şi abuzul de drept, Ed. Dacia, Cluj-Napoca, 
1988, p. 50 şi p. 203; I. Deleanu, Drepturile fundamentale ale părților în procesul civil, norme naţionale, norme 
convenționale şi norme comunitare, Ed. Universul Juridic, Bucureşti, 2008, pp. 185-196. 

2 Cauza Van de Hurk c. Olandei, Hotărârea din 19 aprilie 1994, citată de C. Bîrsan, în Pandectele Române 
nr. 4/2001, p. 39 — Curtea Europeană a Drepturilor Omului a decis că un proces nu ar fi echitabil dacă nu s-ar 
derula în condiţii de natură să plaseze în mod just o parte pe o poziție avantajoasă. 

- respectarea contradictorialității, sarcina judecătorului fiind aceea de a veghea ca toate 
elementele susceptibile să influențeze soluționarea pe fond a litigiului să facă obiectul unei 
dezbateri în contradictoriu între părţi; i 

- administrarea probelor; 

- dreptul de a compărea în persoană; 

- judecarea cauzei într-un termen rezonabil, criteriile de apreciere a acestuia fiind com- 
plexitatea cauzei, comportamentul părților, comportamentul autorităților şi importanța pentru 
părți a obiectului procedurii; | 

- publicitatea dezbaterilor şi a pronunțării hotărârii!; 

- motivarea hotărârilor”. - 

(ii) Pe de altă parte, cerința ca soluționarea cauzelor să aibă loc într-un „termen rezo- 
nabil” se determină exclusiv prin raportare la particularitățile fiecărei cauze în parte, 
respectiv circumstanţele cauzei, complexitatea litigiului, comportamentul reclamantului şi 
al autorităților competente. Curtea Europeană a Drepturilor Omului a decis în repetate rânduri 
că, impunând un astfel de termen, Convenţia subliniază importanța ce decurge din ideea 
administrării justiţiei fără întârziere care să-i afecteze eficacitatea şi credibilitatea şi că acest 
termen se apreciază în funcţie de criteriile stabilite de jurisprudenţa Curţii Europene’. 

Termenul rezonabil se apreciază de la momentul sesizării instanței, luându-se în con- 
siderare şi eventualele proceduri prealabile obligatoriu de parcurs înainte de sesizarea ins- 
tanței, precum şi durata de timp necesară pentru soluţionarea excepţiei de neconstituționalitate 
şi durează inclusiv până la punerea în executare a hotărârilor judecătoreşti definitive şi 
obligatorii, care, într-un stat de drept care respectă preeminența dreptului, nu pot rămâne fără 
efect în detrimentul unei părți“. 

Termenul rezonabil reprezintă acea limită sub care nu se poate coborî în ansamblul 
măsurilor procedurale ce pot fi efectuate într-o cauză în vreme ce termenul optim şi previ- 
zibil” cu care operează Codul de procedură civilă constituie acel termen ce trebuie estimat 
de judecător la începutul cercetării judecătoreşti, ținând cont de împrejurările cauzei, opera- 
țiune necesară pentru ca părțile să evalueze cu aproximaţie încă de la începutul procedurii 
care va fi durata acesteia şi se subsumează termenului rezonabil. 

Ca o garanţie a soluționării cauzei într-un termen optim şi previzibil, cunoscut de părți, 
instanța poate dispune o serie de măsuri: 

- la primul termen de judecată la care părțile sunt legal citate, după ascultarea părților, 
va estima durata necesară pentru cercetarea procesului, ţinând cont de împrejurările cauzei, 


! În mai multe cauze, Curtea a arătat că manifestarea publică a procedurilor este menită să asigure un proces 
echitabil prin protejarea justiţiabililor împotriva unor decizii arbitrare şi permiţând societății să controleze adminis- 
trarea justiţiei. Alături de exigența pronunțării publice a hotărârilor, dezbaterile publice urmăresc informarea publi- 
cului, în special prin intermediul presei, dar şi asigurarea acestuia că justiţia se face la vedere. Prin aceasta se 
contribuie deci la asigurarea încrederii în justiţie. 

2 C. Bîrsan, Convenţia europeană a drepturilor omului. Comentariu pe articole, ed. a 2-a, Ed. C.H. Beck, 
Bucureşti, 2010, p. 512. 

3 Cauza Oliveira Modesto c. Portugaliei rezumată de I. Olteanu, în Juridica nr. 5/2000, p. IV. 

4 Cauza Pini şi Bertani şi Manera şi Atripaldi c. României, publicată în M. Of. nr. 1245 din 23 decembrie 2004. 

5 I. Leş, Unele repere privitoare la soluționarea cauzelor civile într-un termen optim şi previzibil, 
www.juridice.ro. 

astfel încât procesul să fie soluționat într-un termen optim şi previzibil. Durata astfel estimată 
va fi consemnată în încheiere. Iar pentru motive temeinice, ascultând părţile, judecătorul va 
putea reconsidera această durată (art. 238 C. pr. civ.); 

- va putea fixa termene scurte, chiar şi de la o zi la alta (art. 241 alin. o; 

- va dispune verificarea efectuării procedurilor de citare şi comunicare dispuse pentru 
fiecare termen. Când este cazul, instanța va ordona luarea măsurilor de refacere a acestor 
proceduri [art. 241 alin. (3) teza IJ; 

- va putea dispune ca încunoştințarea părţilor să se facă şi telefonic, telegrafic, prin fax, 
poştă electronică sau prin orice alt mijloc de comunicare ce asigură, după caz, transmiterea 
textului actului supus comunicării ori înştiințarea pentru prezentarea la termen, precum şi 
confirmarea primirii actului, respectiv a înştiințării, dacă părţile au indicat instanţei datele 
corespunzătoare în acest scop. Dacă încunoştinţarea s-a făcut telefonic, grefierul va întocmi 
un referat în care va arăta modalitatea de încunoştințare şi obiectul acesteia [art. 241 alin. (3) 
teza a Il-a]; 

- poate stabili pentru părţi, precum şi pentru alți participanți î în proces îndatoriri în ceea 
ce priveşte prezentarea dovezilor cu înscrisuri, relaţii scrise, răspunsul scris la interogatoriul 
comunicat potrivit art. 355, asistarea şi concursul la efectuarea în termen a expertizelor, 
precum şi orice alte deme suni necesare soluționării cauzei [art. 241 alin. (4)]; | 

- când este necesar pentru îndeplinirea îndatoririlor prevăzute la alin. (4), părţile, 
experții, traducătorii, interpreţii, martorii şi orice alți participanți în proces pot fi încunoş- 
tinţaţi potrivit alin. (3) [art. 241 alin. (5)]; 

- când constată că desfăşurarea normală a procesului este împiedicată din vina recla- 
mantului, prin neîndeplinirea obligaţiilor stabilite în cursul judecății, potrivit legii, poate 
suspenda judecata, arătând în încheiere care anume obligaţii nu au fost respectate [art. 242 
alin. (1)]. 

Deşi în Codul de procedură civilă nu este consacrat în mod expres principiul celerității 
sau al soluționării cauzei într-un termen rezonabil, există o serie de articole prin care se ur- 
măreşte realizarea acestui principiu. Astfel: 

- art. 154 alin. (5) stabileşte că, la cererea părţii interesate şi pe cheltuiala sa, comuni- 
carea actelor de procedură se va putea face în mod nemijlocit prin executori judecătoreşti, 
care vor fi ținuți să îndeplinească formalităţile procedurale prevăzute în prezentul capitol, 
sau prin servicii de curierat rapid, în acest din urmă caz dispoziţiile alin. (4) fiind aplicabile 
în mod corespunzător; 

- conform art. 154 alin. (6) teza I, comunicarea citaţiilor şi a altor acte de procedură se 
poate face de grefa instanței şi prin telefax, poştă electronică sau prin alte mijloace ce 
asigură transmiterea textului actului şi confirmarea primirii acestuia, dacă partea a indicat 
instanței datele corespunzătoare în acest scop; 

- art. 159 prevede că citaţia, sub pedeapsa nulităţii, va fi înmânată părții cu cel puţin 
5 zile înaintea termenului de judecată. În pricinile urgente, judecătorul poate dispune scur- 
tarea termenului de înmânare a citației,; 

- art. 194 lit. e) arată că, în cazurile în care legea prevede că pârâtul va răspunde în scris 
la interogatoriu, acesta va fi ataşat cererii de chemare în judecată; 

- art. 200 alin. (3) prevede că, atunci când cererea nu îndeplineşte cerințele prevăzute la 
art. 194-197, reclamantului i se vor comunica în scris lipsurile, cu mențiunea că, în termen 

de cel mult 10 zile de la primirea comunicării, trebuie să facă completările sau modificările 
dispuse, sub sancţiunea anulării cererii; 

- art. 201 alin. (4) stabileşte că, în cazul în care pârâtul nu a depus întâmpinare în 
termenul prevăzut la alin. (1), la data expirării termenului corespunzător, judecătorul 
fixează prin rezoluție primul termen de judecată, care va fi de cel mult 60 de zile de la data 
rezoluţiei, dispunând citarea părților; i 

- art. 221 alin. (1) stabileşte că amânarea judecății î în temeiul învoielii părților nu se 
poate încuviința decât o singură dată în cursul procesului; 

- art. 223 alin. (1) prevede că lipsa părţii legal citate nu poate împiedica judecarea 
cauzei, dacă legea nu dispune altfel; 

- art. 230 dispune că termenul de judecată nu poate fi preschimbat decât pentru motive 
temeinice, din oficiu sau la cererea oricăreia dintre părți. Completul de judecată învestit cu 
judecarea cauzei hotărăşte în camera de consiliu, fără citarea părților; 

- art. 396 alin. (1) îngăduie ca, în cazuri justificate, dacă instanţa nu ia hotărârea de 
îndată, pronunțarea acesteia să poată fi amânată pentru un termen care nu poate depăşi 15 zile; 

- în conformitate cu art. 508 alin. (1), contestaţia în anulare se judecă de urgenţă şi cu 
precădere; 

- art. 522-526 reglementează mecanismul contestaţiei privind tergiversarea procesului. 

(iii) Cu privire la „instanța independentă”, cele mai importante garanţii pentru asigu- 
rarea independenței judecătorilor! sunt: 

- autonomia instanţelor judecătoreşti față de celelalte autorităţi ale statului?; 

- stabilirea prin lege a instanţelor judecătoreşti; 

- modul de recrutare a judecătorilor A 


1I, Popa, Tratat privind pi ofesia de magistrat în România, Ed. Universul Juridic, Bucureşti, 2007, pp. 181-192. 

? Art. 1 alin. (4) din Constituţie consacră expres principiul separaţiei puterilor în stat. I. Leş, Organizarea 
sistemului judiciar, a avocaturii şi a activităţii notariale, Ed. Lumina Lex, Bucureşti, 1997, pp. 37-40. 

? Potrivit art. 12 din Legea nr. 303/2004 privind statutul judecătorilor şi procurorilor, „admiterea în magistra- 
tură a judecătorilor se face prin concurs, pe baza competenţei profesionale, a aptitudinilor şi a bunei reputaţii”, iar 
art. 13 dispune că „admiterea în magistratură şi formarea profesională lit în vederea ocupării funcţiei de 
judecător şi procuror se realizează prin Institutul Naţional al Magistraturii”. În plus, art. 33 alin. (1) din Lege 
prevede că „pot fi numiți în magistratură, pe bază de concurs, dacă îndeplinesc condiţiile prevăzute la art. 14 alin. (2), 
foştii judecători şi procurori care şi-au încetat activitatea din motive neimputabile, personalul de specialitate 
juridică prevăzut la art. 87 alin. (1), avocaţii, notarii, asistenții judiciari, consilierii juridici, executorii judecătoreşti 
cu Studii superioare juridice, personalul de probaţiune cu studii superioare juridice, ofițerii de poliţie judiciară cu 
studii superioare juridice, grefierii cu studii superioare juridice, persoanele care au îndeplinit funcții de specialitate 
juridică în aparatul Parlamentului, Administraţiei Prezidenţiale, Guvernului, Curţii Constituţionale, Avocatului 
Poporului, Curţii de Conturi sau al Consiliului Legislativ, din Institutul de Cercetări Juridice al Academiei Române 
şi Institutul Român pentru Drepturile Omului, cadrele didactice din învățământul juridic superior acreditat, precum 
şi magistraţii-asistenţi cu o vechime în specialitate de cel puţin 5 ani”. 

În conformitate cu art. 31 alin. (1) din Legea nr. 303/2004 privind statutul judecătorilor şi procurorilor şi 
art. 134 alin. (1) din Constituţie, „judecătorii care au promovat examenul de capacitate sunt numiți de Preşe- 
dintele României, la propunerea Consiliului Superior al Magistraturii”, iar „judecătorii stagiari sunt numiţi în 
funcţie de către secţiile corespunzătoare ale Consiliul Superior al Magistraturii, pe baza opțiunilor exprimate 
pentru locurile de judecători stagiari şi procurori stagiari scoase la concurs, iar repartizarea acestora se face 
pe baza notei finale de absolvire a Institutului Naţional al Magistraturii prevăzută la art. 19 alin. (7)” (art. 21 
alin. (1) şi (2) din Legea nr. 303/2004]. 

- durata numirii, care este limitată de vârsta de pensionare!; 

- inamovibilitatea?. 

În temeiul acestui beneficiu’, judecătorii inamovibili pot fi mutaţi prin transfer, ele- 
gare, detaşare sau promovare numai cu acordul lor şi pot fi suspendați sau eliberaţi din 
funcţie în condiţiile prevăzute de Legea nr. 303/2004 privind statutul judecătorilor şi procu- 
rorilor (art. 44, art. 45, art. 57-60 din Lege). Sancţionarea judecătorilor poate fi făcută, în 
condiţiile strict stabilite în lege, numai de către Consiliul Superior al Magistraturii, care înde- 
plineşte rolul de instanță de judecată, prin secţiile sale, în domeniul răspunderii disciplinare 
a judecătorilor şi a procurorilor. Tot în virtutea inamovibilității, judecătorii, procurorii şi 
magistraţii-asistenți pot fi percheziționați, reținuți sau arestați numai cu încuviințarea Secţiei 
pentru judecători sau, după caz, a Secţiei pentru procurori a Consiliului Superior al Magis- 
traturii. În caz de infracțiune flagrantă, judecătorii şi procurorii pot fi reținuți şi supuşi perche- 
ziţiei potrivit legii, Secţia pentru judecători sau, după caz, Secţia pentru procurori fiind 
informată de îndată de organul care a dispus reținerea sau percheziţia (art. 95 din Lege); 

- recunoaşterea dreptului de a-şi forma organizații profesionale“; 


În plus, în condiţiile art. 83 alin. (3) din Legea nr. 303/2004, „reîncadrarea în funcţia de judecător, 
procuror ori magistrat-asistent se face fără concurs de către secția corespunzătoare a Consiliului Superior al 
Magistraturii, la instanțele sau, după caz, la parchetele de pe lângă acestea, în cadrul cărora aveau dreptul să 
funcționeze până la data pensionării şi care nu pot funcţiona normal din cauza lipsei de personal. În acest caz, 
numirea în funcția de magistrat-asistent se face de Consiliul Superior al Magistraturii, iar numirea în funcţia de 
judecător sau procuror se face de Preşedintele României, la propunerea Consiliului Superior al Magistraturii. 
Pot fi reîncadraţi în funcție, în condițiile prezentului alineat, foştii judecători, procurori sau magistraţi-asistenți 
care au fost eliberaţi din funcţie prin pensionare potrivit prezentei legi şi cu privire la care nu s-a stabilit 
sancţiunea disciplinară a excluderii din magistratură, în condițiile Legii nr. 317/2004, republicată, cu modifi- 
cările ulterioare. Pe perioada reîncadrării, cuantumul pensiei se reduce cu 85%”. 

„1 Conform art. 83 alin. (1) din Legea nr. 303/2004 privind statutul judecătorilor şi procurorilor, „jude- 
cătorii, procurorii, magistrații-asistenţi de la Înalta Curte de Casaţie şi Justiție, precum şi personalul de 
specialitate juridică prevăzut la art. 87 alin. (1) pot fi menţinuţi în funcţie după împlinirea vârstei de pensionare 
prevăzute de lege, până la vârsta de 70 de ani. Până la vârsta de 65 de ani, magistratul poate opta să rămână în 
funcție, însă după împlinirea acestei vârste, pentru menţinerea în activitate este necesar avizul anual al Secţiei 
pentru judecători sau, după caz, al Secţiei pentru procurori”. 

2 Art. 125 alin. (1) din Constituţie şi art. 2 alin. (1) din Legea nr. 303/2004 privind statutul judecătorilor şi 
procurorilor prevăd că „judecătorii numiţi de Preşedintele României sunt inamovibili, în condițiile legii”. A se 
vedea C.N. Popa, D.P. Popa, Consideraţii referitoare la statutul magistraţilor, în Dreptul nr. 11/2003, pp. 17-37. 
Pentru o analiză amănunțită a acestui principiu, a se vedea I. Leş, Tratat, 2014, pp. 51-57. Uneori, inamovibili- 
tatea este tratată ca un principiu care guvernează procesul civil. În acest sens, a se e vedea I. Deleanu, Tratat de 
procedură civilă, vol. 1, Ed. Europa Nova, Bucureşti, 1995, p. 27. 

3 Inamovibilitatea implică, aşadar, pentru judecător o protecție față de orice tentativă de influenţă, sugestie, 
orientare, fiind cea mai puternică garanţie a independenţei acestuia, punându-l la adăpost de orice fel de i ingerințe 
ce ar putea să apară în cursul desfășurării activităţii Jurisdicţionale şi care l-ar împiedica să-şi îndeplinească mi- 
siunea. Aşadar, inamovibilitatea judecătorilor a fost instituită nu ca un privilegiu ori ca un drept al judecătorului, 
ci ca o importantă garanție a independenței sale şi ca o măsură de apărare împotriva oricăror presiuni asupra 
judecătorilor. Şi, tocmai datorită faptului că inamovibilitatea nu este consacrată în interesul judecătorului, ci în 
cel al justiției, aceasta nu împiedică înlăturarea din magistratură, suspendarea din funcție, mutarea disciplinară, 
pensionarea judecătorului în condiţiile şi în formele prevăzute de lege — E. Oprina, Participanţii la procesul civil, 
Ed. Rosetti, Bucureşti, 2005, pp. 28-29. 

4 „Judecătorii şi procurorii sunt liberi să organizeze sau să adere la organizaţii profesionale locale, națio- 
nale sau internaţionale, în scopul apărării drepturilor şi intereselor lor profesionale, precum şi la cele prevăzute 
la art. 11 alin. (3), putând face parte din organele de conducere ale acestora” (art. 76 din Legea nr. ee plata 
privind statutul judecătorilor şi procurorilor). 

- nivelul pregătirii profesionale!; 

- fixarea unui salariu corespunzător prin lege“. 

Mai trebuie precizat că, în conformitate cu art. 75 alin. (1) din Legea nr. 303/2004 
privind statutul judecătorilor şi procurorilor, Secţia pentru judecători a Consiliului Superior 
al Magistraturii are dreptul, respectiv obligația ca, la cerere sau din oficiu: 

a) să apere judecătorii împotriva oricărui act de imixtiune în activitatea profesională 
sau în legătură cu aceasta, care le-ar putea afecta independența sau imparţialitatea?, precum 
şi împotriva oricărui act care ar crea suspiciuni cu privire la acestea; 

b) să apere reputaţia profesională a judecătorilor; 

c) să apere independenţa puterii judecătoreşti. 

Iar alin. (2) al art. 75 din Legea nr. 303/2004 stabileşte că Secţia pentru procurori a Con- 
siliului Superior al Magistraturii are dreptul, respectiv obligaţia ca, la cerere sau din oficiu: 

a) să apere procurorii împotriva oricărui act de imixtiune în activitatea profesională sau 
în legătură cu aceasta care le-ar putea afecta imparţialitatea sau independenţa în dispunerea 
soluțiilor, în conformitate cu Legea nr. 304/2004, republicată, cu modificările şi completă- 
rile ulterioare, precum și împotriva oricărui act care ar crea suspiciuni cu privire la acestea; 

b) să apere reputaţia profesională a procurorilor. - 

Judecătorii sau procurorii care sunt în una dintre situaţiile prevăzute la alin. (1) sau (2) 
se pot adresa secţiilor corespunzătoare ale Consiliului Superior al Magistraturii, pentru a 
dispune măsurile necesare, conform legii [art. 75 alin. (2)]. 

Pe de altă parte, sesizările privind apărarea independenței autorităţii judecătoreşti în 
ansamblul său se soluţionează, la cerere sau din oficiu, de Plenul Consiliului Superior al 
Magistraturii, cu avizul fiecărei secţii [art. 75 alin. (3)]. | 

(iv) Cerinţa „imparțialității instanţei” este ridicată la rang de principiu constituţional în 
art. 124 alin. (2) din Constituţie şi presupune lipsa oricărei păreri preconcepute a judecă- 
torului cu privire la litigiul respectiv, astfel încât părţile să fie apărate împotriva convinge- 
rilor personale ale acestuia”. 


! „Formarea profesională continuă a judecătorilor şi procurorilor constituie garanţia independenței şi 
imparțialității în exercitarea funcției. Formarea inițială şi continuă este un drept şi o îndatorire pentru judecător” 
[art. 35 alin. (1) din Legea nr. 303/2004 privind statutul judecătorilor şi procurorilor]. „Formarea profesională 
continuă trebuie să ţină seama de dinamica procesului legislativ şi constă, în principal, în cunoaşterea şi aprofun- 
darea legislaţiei interne, a documentelor europene şi internaţionale la care România este parte, a jurisprudenţei 
instanțelor judecătoreşti şi a Curţii Constituţionale, a jurisprudenţei Curţii Europene a Drepturilor Omului şi a 
Curţii de Justiție a Uniunii Europene, a dreptului comparat, a normelor deontologice, în abordarea multidiscipli- 
nară a instituţiilor cu caracter de noutate, precum şi în cunoaşterea şi aprofundarea unor limbi străine şi operarea 
pe calculator” [art. 35 alin. (2) din Legea nr. 303/2004 privind statutul judecătorilor şi procurorilor]. Şi art. 19 din 
Codul deontologic al magistraţilor statuează că „magistrații au îndatorirea de a se preocupa în permanenţă de 
actualizarea cunoştinţelor profesionale şi de menţinerea la un nivel corespunzător de competență profesională” 
In doctrină, s-a arătat că formarea judecătorilor trebuie să fie realizată la un nivel superior şi suficient de ridicat, dat 
fiind faptul că ignoranța este soră cu dependența şi cu supunerea degradantă, cu prăpastia necunoaşterii şi cu 
încălcarea legii. A se vedea, în acest sens, V.M. Ciobanu, op. cit., vol. I, pp. 24-25. 

2 „Pentru activitatea desfăşurată, judecătorii şi procurorii au dreptul la o remunerație stabilită în raport 
cu nivelul instanței sau al parchetului, cu funcția deținută, cu vechimea în magistratur ă şi cu alte criterii prevă- 
zute de lege” [art. 74 alin. (1) din Legea nr. 303/2004 privind statutul judecătorilor şi procurorilor]. 

3 A. Gentimir, Impar, fialitatea instanțelor judecătoreşti în lumina Convenţiei europene a drepturilor omu- 
lui şi a libertăţilor fundamentale, în Dreptul nr. 11/2004, pp. 142-151; I. Popa, op. cit., pp. 264-269. 

4 M. Tăbârcă, op. cit., p. 61. 

În jurisprudența Curţii Europene a Drepturilor Omului s-a arătat ca existența imparția- 
lităţii! în sensul art. 6 par. 1 din Convenţie trebuie determinate conform unui test subiectiv, 
pe baza convingerilor personale ale judecătorului cauzei, dar şi conform unui test obiectiv 
vizând să stabilească dacă un judecător a oferit suficiente garanţii pentru a exclude orice 
îndoială legitimă în această privință. În privinţa demersului obiectiv, exigenţa imparțialității 
în sensul art. 6 par. 1 din Convenţie presupune ca încrederea pe care judecătorul trebuie să o 
inspire părților şi publicului este esenţiala şi decisivă, important fiind că îndoielile privitoare 
la imparțialitate să poată fi justificate în mod rezonabil. 

Codul de procedură civilă face aplicarea acestei garanții în art. 42 alin. (1) pct. 13, care 
prevede că judecătorul este incompatibil de a judeca atunci când există alte elemente care 
nasc în mod întemeiat îndoieli cu privire la imparţialitatea sa. Spre exemplu, împrejurarea 
că acelaşi judecător a mai soluționat anterior o pricină identică cu cea aflată pe rol nu este 
suficientă prin ea însăşi pentru ca instanța să fie considerată lipsită de imparţialitate, întrucât 
determinante sunt întinderea şi natura deciziilor pe care le-a luat, precum şi circumstanțele 
concrete ale fiecărei cauze. 

(v) Condiţia ca „instanța să fie stabilită de lege” reprezintă o exigentă ce deiige din 
prevederile art. 6 par. 1 din Convenţia Europeană a Drepturilor Omului, având şi valoare 
constituțională prin reglementarea cuprinsă în art. 126 alin. (1). Scopul acestei cerințe este 
acela de a evita înființarea jurisdicțiilor extraordinare, prin lege organică putând fi înființate 
numai instanțe specializate în anumite materii, cu posibilitatea participării, după caz, a unor 
persoane din afara magistraturii. 

(vi) Potrivit art. 6 alin. (2) C. pr. civ. , dispozițiile privitoare la dreptul la judecarea cauzei 
în mod echitabil, în termen optim şi previzibil, de către o instanță independentă, imparțială 
şi stabilită de lege se aplică în mod corespunzător şi în faza executării silite. În caz contrar, 
hotărârea ar urma să rămână lipsită de finalitate practică, iar garantarea dreptului la un 
tribunal ar rămâne doar teoretic. 

Printre garanţiile procesului echitabil în faza executării silite reglementate de Codul de 
procedură civilă învederăm următoarele: 

- organul de executare este fixat de lege (art. 623); 

- este interzisă efectuarea de acte de executare de către alte persoane sau organe decât 
cele prevăzute la art. 623 [art. 625 alin. (2)]; 

- rolul activ al executorului judecătoresc (art. 627). 


5. Principiul egalităţii părţilor în faţa justiţiei 


Principiul egalităţii este un principiu fundamental al procesului civil şi este consacrat 
de art. 16 din Constituţia republicată, potrivit cu care „cetățenii sunt egali în faţa legii şi a 
autorităților publice, fără privilegii şi fără discriminări”, precum şi de art. 124 alin. (2) din 


1 A se vedea: V.M: Ciobanu, T.C. Briciu, C.C. Dinu, Drept procesual civil, Drept execuțional civil. 
Arbitraj. Drept notarial. Curs de bază pentru licenţă şi masterat, seminare şi examene, ed. a 2-a, revăzută şi 
adăugită, Ed. Naţional, Bucureşti, 2018, pp. 85-87; M. Tăbârcă, Excepţiile procesuale în procesul civil, ed. a 2-a, 
revăzută și adăugită, Ed. Universul Juridic, Bucureşti, 2006, pp. 245-246; C.E. Alexe, Judecătorul în procesul 
civil, între rol activ şi arbitrar, vol. 1, Ed. C. H. Beck, Bucureşti, 2008, p. 147 şi urm. 

Constituția republicată şi art. 2 alin. (1) din Legea nr. 304/2004, care dispun că „justiția este 
unică, imparfțială şi egală pentru toți”. | 

Egalitatea părţilor în faţa justiţiei Astea respectarea următoarelor cerințe: 

- inexistența unor privilegii de jurisdicție. Judecarea pricinilor trebuie să se realizeze, 
pentru toți cetățenii, de către aceleaşi organe şi potrivit aceloraşi reguli procedurale?. Exis- 
tența unor jurisdicții speciale şi, implicit a unor reguli procedurale speciale, nu înseamnă 
nesocotirea acestui principiu, căci organele respective soluţionează toate litigiile care intră 
în competenţa lor jurisdicțională, fără nicio discriminare din punct de vedere al părţilor”; 

- asigurarea şi garantarea pentru toate părțile a acelorași drepturi procesuale, fără nicio 
deosebire. În acest sens sunt prevederile art. 7 alin. (2) din Legea nr. 304/2004, potrivit cărora 
justiţia se înfăptuieşte în mod egal pentru toate persoanele, fără deosebire de rasă, de naţio- 
nalitate, de origine etnică, de limbă, de religie, de sex, de opinie, de apartenenţă politică, de 
avere sau de origine socială. 


6. Permanenta şi caracterul sedentar al instanţelor 


(i) Toate instanţele sunt permanente, în sensul că activitatea de judecată se desfăşoară 
în mod continuu, cu excepția zilelor declarate nelucrătoare. 

Vacanţa judecătorească, reglementată prin art. 178 din Regulamentul de ordine inte- 
rioară al instanțelor judecătoreşti şi art. 139 lit. e) din Legea nr. 304/2004 privind organi- 
Zarea judiciară, nu reprezintă o întrerupere a activității de judecată, ci aceasta va continua, 
însă cu un regim de lucru restrâns şi mai uşor, acordându-se prioritate anumitor cauze urgente 
sau apreciate ca atare de colegiul de conducere al instanţei, ca de exemplu: cererile de 
ordonanță preşedinţială, cereri privind obligaţiile de întreţinere de orice fel, asigurarea do- 
vezilor, măsurile asigurătorii, cererile de încuviinţare a executării silite, cererile de suspendare 
a executării silite etc. 

(ii) În considerarea caracterului sedentar al instanțelor, acestea sunt stabile, în sensul că 
au un sediu cunoscut şi determinat în localitatea de reşedinţă stabilită prin legea de orga- 
nizare judiciară‘. Acest principiu nu exclude însă posibilitatea ca anumite momente 
procesuale să se desfăşoare în afara sediului instanței, aşa cum este cazul cercetării la faţa 


! 1. Deleanu, Drepturile subiective şi abuzul de drept, Ed. Dacia, Cluj-Napoca, 1988, p. 50 și p. 203; 
I. Deleanu, Drepturile fundamentale ale părților în procesul civil, norme naţionale, norme convenționale şi 
norme comunitare, Ed. Universul Juridic, București, 2008, pp. 196-210. 

? E. Herovanu, Tratat teoretic şi practic de procedură civilă, organizare judecătorească şi competinţă, 
vol. 1, Institutul de Arte Grafice Viaţa Românească, Iaşi, 1926, p. 73 — „legile de procedură sunt aceleaşi pentru 
toți împricinaţii, ceea ce înseamnă că toţi deopotrivă au dreptul de a se înfăţişa înaintea aceloraşi instanţe şi de 
a se vedea judecaţi după aceleaşi regul. 

„31, Leş, Tratat, 2014, p. 60. , 

4 Art. 18 din Legea nr. 304/2004 privind organizarea judiciară prevede că „Înalta Curte de Casație şi Justi- 
ție are sediul în capitala ţării”, iar conform art. 35 alin. (1), „curțile de apel sunt instanțe cu personalitate 
juridică, în circumscripția cărora funcţionează mai multe tribunale şi tribunale specializate, potrivit anexei nr. 1 
care face parte integrantă din prezenta lege”. Art. 36 alin. (1) dispune că „tribunalele sunt instanțe cu persona- 
litate juridică, organizate la nivelul fiecărui județ şi al municipiului Bucureşti, şi au, de regulă, sediul în municipiul 
reşedinţă de județ”. În plus, art. 38 alin. (1) din Lege prevede că „judecătoriile sunt instanțe fără personalitate 
juridică, organizate în județe şi în sectoarele municipiului Bucureşti, potrivit anexei nr. D”. 


38 Principiile fundamentale ale procesului civil 
n ee a a i ama i e ei 


locului, reglementată de art. 345-347 C. pr. civ., administrării interogatoriului la locuinţa 
părții, în condiţiile art. 357 C. pr. civ., cercetării originalului cărţilor funciare, planurilor, 
registrelor autorităților sau instituţiilor publice, a testamentelor depuse la instanţe, notari 
publici sau avocaţi, precum şi a altor înscrisuri originale ce se găsesc în arhivele acestora, 
potrivit art. 299 C. pr. civ. 


7. Principiul colegialităţii 


În legătură cu acest principiu, o problemă mult discutată în literatura juridică este aceea 
de a şti care sistem al compunerii instanțelor de judecată este mai avantajos pentru a 
satisface în mod corespunzător şi a armoniza interesele generale ale societăţii cu cele ale 
justițiabililor: sistemul judecătorului unic sau sistemul colegial, fiecare dintre acestea pre- 
zentând avantaje şi dezavantaje. 

Sistemul judecătorului unic prezintă avantajul unei responsabilități mai accentuate, 
întrucât, ca unic autor al hotărârii, magistratul trebuie să judece mai atent, să fie mai prudent 
şi mai grijuliu în activitatea sa, pe de o parte, iar pe de alta, independența lui ar fi mai mare. 
În plus, s-ar asigura o mai bună specializare a judecătorilor, iar numărul lor s-ar micşora. 
Drept contraargumente sistemului judecătorului unic s-au adus: riscul crescut de a pronunţa 
soluții arbitrare, posibilitatea de a fi mult mai uşor corupt, imposibilitatea de a se întruni 
într-o singură persoană toate cunoştinţele cerute unui bun magistrat, fiind, astfel, expus gre- 
şelii, fie din ignoranță, fie din neglijență. 

În favoarea sistemului colegialității s-au invocat argumente precum: garanția unei justiții 
edificate prin confruntarea opiniilor membrilor completului, confruntărilor şi discuțiilor cu 
ocazia deliberării, garanţia unei justiții imparțiale prin controlul reciproc între membrii com- 
pletului; garanția unei justiții independente prin caracterul anonim al hotărârii, posibilitatea 
judecătorilor tineri de a se perfecționa prin participarea în complet alături de un judecător cu 
experiență. Cu toate acestea, sistemul colegial a fost criticat pe motive de lipsă de celeritate 
în soluţionarea litigiilor, costuri mai mari şi lipsa de garanţie privind o mai bună justiţie. 

Punând î în balanță argumentele şi contraargumentele fiecărui sistem!, a rezultat că cel 
mai potrivit ar fi un sistem mixt, care să presupună judecător unic pentru pricinile simple şi 
compunere colegială pentru celelalte pricini. 

În prezent, prin dispozițiile art. 54 alin. (1) şi (2) din Legea nr. 304/2004 privind 
organizarea judiciară, cauzele se judecă, în primă instanță, în complet format de un singur 
judecător, apelurile şi recursurile se judecă în complet format din trei judecători. Prin excep- 
ție de la regula judecătorului unic în soluționarea cauzelor în primă instanță, art. 55 alin. (1) 
din Lege prevede că, în primă instanță, completul pentru soluţionarea cauzelor privind con- 
flictele de muncă şi asigurări sociale se constituie dintr-un judecător şi 2 asistenţi judiciari. 

Există însă şi o serie de dispoziții procedurale care permit înlăturarea colegialităţii. 
Astfel: 

- art. 220 C. pr. civ. prevede că amânarea pricinilor care nu sunt în stare de judecată, atunci 
când cererea de amânare nu provoacă dezbateri, poate fi făcută şi de un singur judecător; 


1 A se vedea: Al.C. Şendrea, Curs de procedură civilă, Imprimeria Statului, Bucureşti, 1866, pp. 65-68; 
V.M. Ciobanu, op. cit., pp. 50-51; I. Deleanu, Tratat de procedură civilă, vol. |, Ed. Servo-Sat, Arad, 2001, p. 36. 

- art. 438 alin. (2) C. pr. civ. dispune că, dacă părţile se înfăţişează la ziua stabilită pentru 
judecată şi solicită pronunțarea unei hotărâri care să consfințească învoiala lor, cererea 
pentru darea hotărârii va putea fi primită chiar de un singur judecător, urmând ca hotărârea 
să fie dată de instanță în şedinţă. 


8. Principiul contradictorialităţii 


Sediul materiei pentru principiul contradictorialităţii este art. 14 C. pr. civ. 

Contradictorialitatea presupune că judecătorul trebuie să asculte deopotrivă pe cel care 
a sesizat instanța, cât şi pe cel care se apară!. Fiecare parte are dreptul de a participa la 
prezentarea, argumentarea şi dovedirea pretențiilor sau apărărilor sale, precum şi dreptul de 
a discuta şi combate susţinerile şi probele celeilalte părți’. 

Astfel, părţile trebuie să îşi facă cunoscute reciproc şi în timp util, direct sau prin inter- 
mediul instanţei, după caz, motivele de fapt şi de drept pe care îşi întemeiază pretenţiile şi 
apărările, precum şi mijloacele de probă de care înțeleg să se folosească, astfel încât fiecare 
dintre ele să îşi poată organiza apărarea. 

„De asemenea, părțile au obligaţia de a expune situaţia de fapt la care se referă preten- 
tiile şi apărările lor în mod corect şi complet, fără a denatura sau omite faptele care le sunt 
cunoscute. 

Tot astfel, părțile au obligaţia de a expune un punct de vedere propriu față de afirmaţiile 
părții adverse cu privire la împrejurări de fapt relevante în cauză. 

“ Contradictorialitatea mai presupune că părţile au dreptul de a discuta și argumenta 
orice, chestiune de fapt sau de drept invocată în cursul procesului de către orice participant 
la proces, inclusiv de către instanță din oficiu. Totodată, instanța este obligată, în orice proces, 
să supună discuţiei părţilor toate cererile, excepţiile şi împrejurările de fapt sau de drept 
invocate. | 

Deci, contradictorialitatea guvernează atât părțile, cât şi pe judecător şi ii faţă 
de rolul activ al judecătorului. 

(i) Potrivit alin. (1), instanța nu poate hotărî asupra unei cereri decăt după citarea sau 
înfăţişarea părților, dacă legea nu prevede altfel. 

Aşadar, ceea ce este esențial în procesul civil este ca părților să li se asigure posibi- 
litatea concretă de a participa la judecată, prin citarea lor, iar nu neapărat de a fi şi prezente, 
creându-se, astfel, premisele purtării unui proces echitabil, în condiţii depline de contradic- 
torialitate. 

(îi) În condiţiile alin. (2), legiuitorul stabileşte în sarcina părților o serie de obligaţii în 
ceea ce priveşte înştiințarea adversarilor cu privire la motivele de fapt şi de drept pe care 


! Al. Velescu, Contradictorialitatea — principiu fundamental al dreptului procesual civil, în Revista ro- 
mână de drept nr. 7/1970, pp. 21-31; AA. Chiş, Gh.-L. Zidaru, Rolul judecătorului în procesul civil, 
Ed. Universul Juridic, Bucureşti, 2015, pp. 122-178. 

2 C. Ap. București, s. a V-a com., dec. nr. 1361/2003, în Practică judiciară comercială 2003-2004, pp. 494- 
497 — încălcarea principiului contradictorialității şi al dreptului la apărare, concretizat în dreptul părților de a discuta 
şi combate susţinerile făcute de fiecare dintre ele pe fondul cauzei, precum şi de a expune punctele de vedere în 
scopul aflării adevărului şi al pronunțării unei hotărâri legale şi temeinice, este sancționată cu nulitatea hotărârii. 

îşi întemeiază pretenţiile şi apărările, precum şi mijloacele de probă de care înţeleg să se 
folosească. 

Modalitatea prin care părţile trebuie să îşi facă cunoscute reciproc pretenţiile şi apără- 
rile presupune o comunicare mutuală a actelor de procedură şi a mijloacelor de probă, numai 
astfel fiecare dintre ele putând să-şi organizeze apărarea. 

Comunicarea directă între părți este îngăduită de art. 169 teza I C. pr. civ., când 
părțile, dacă au avocat sau consilier juridic, îşi pot comunica direct cererile, întâmpinările 
ori alte acte, dar și de art. 170 teza I C. pr. civ., când partea prezentă în instanță, personal, 
prin avocat sau prin alt reprezentant este obligată să primească actele de procedură şi orice 
înscris folosit în proces, care i se comunică în şedinţă. 

Dacă s-a optat pentru procedura administrării probelor de către avocaţi, comunicarea 
directă are loc în condiţiile art. 372 alin. (3), care obligă părţile, prin avocaţi, să-şi comunice 
înscrisurile şi orice alte acte, prin scrisoare recomandată cu confirmare de primire sau în 
mod direct, sub luare de semnătură. O soluţie similară este reglementată şi de art. 383 alin. (2), 
care prevede că, după primirea concluziilor scrise ale reclamantului, fiecare parte, prin 
avocatul său, va redacta propriile concluzii scrise, pe care le va comunica, potrivit alin. (1), 
reclamantului, celorlalte părți, precum şi, când este cazul, Ministerului Public. 

În ceea ce priveşte comunicarea prin intermediul instanţei, relevante sunt regulile 
prevăzute de art. 201, respectiv art. 471), art. 474 şi art. 490 alin. (2) C. pr. civ., referitoare 
la comunicarea cererii de chemare în judecată şi a întâmpinării, a cererii de apel, a apelului 
incident şi a apelului provocat, precum şi a întâmpinării la apel, respectiv a cererii de recurs 
şi a întâmpinării la recurs. O formă de comunicare prin intermediul instanței este prevăzută 
şi de art. 170 alin. (1) teza a I-a şi alin. (2) C: pr. civ. 

Referitor la aprecierea duratei utile a timpului pe care partea care a primit acte de 
procedură sau dovezi l-a avut la dispoziție pentru a-şi pregăti apărarea, aceasta este atributul 
absolut al instanței de judecată, care va decide în funcţie de criterii precum: natura şi 
conţinutul actului, felul dovezii şi circumstanțele cauzei. 

(iii) Alin. (3) al art. 14 prevede î în sarcina părților o serie de îndatoriri în circumscrierea 
principiului contradictorialităţii, şi anume: , 

- să expună situaţia de fapt a cauzei, corect şi complet, adică cu bună-credință, fără a 
uza de mijloace incorecte ori de furnizarea de informaţii incomplete sau trunchiate, întrucât 
odată ce părțile au apelat la proces, acestea trebuie să-şi prezinte toate motivele, argumen- 
tele şi apărările, în scopul aflării adevărului şi pronunțării unei hotărâri legale şi temeinice, 
nefiind îngăduit să se prezinte trunchiat; 

- să-şi expună propriul punct de vedere faţă de afirmaţiile părţii adverse cu privire la 
împrejurările de fapt relevante în cauză. | 

(iv) Potrivit alin. (4), părțile au dreptul de a discuta şi argumenta orice chestiune de 
fapt sau de drept invocată în cursul procesului de către orice participant la proces, inclusiv 
de către instanţă din ofi ciu. 

Esenţial este că orice împrejurare pusă în discuţie trebuie să fie invocată în cursul pro- 
cesului. În condiţiile art. 390 C. pr. civ., înainte de a se trece la dezbaterea fondului cauzei, 
instanța, din oficiu sau la solicitarea părților, pune în discuţia acestora cererile, excepţiile 
procesuale şi apărările care nu au fost soluționate în cursul cercetării procesului, precum şi 
cele care, potrivit legii, pot fi invocate în orice stare a procesului. 

Prin intervenția activă a judecătorului în procesul civil, este posibil ca, uneori, să se 
creeze un dezechilibru procesual între părți. De aceea, pentru a se evita astfel de situații şi 
pentru a se asigura egalitatea şi dreptul de apărare al părților, judecătorul este obligat să se 
supună şi el principiului contradictorialității’ şi orice împrejurare de fapt sau de drept, pe 
care o invocă din oficiu, trebuie să o pună în discuţia contradictorie a părților”, pentru a le 
da posibilitatea să o discute şi să se apere în consecință”, în scopul aflării adevărului şi pro- 
nunțării unei hotărâri legale şi temeinice. 

(v) Alin. (6) al textului este o completare a alin. (4), prevăzând că instanța își va întemeia 
hotărârea numai pe motive de fapt şi de drept, pe explicaţii sau pe joace de probă care 
au fost supuse, în prealabil, dezbaterii contradictorii. 

Iar ca o aplicaţie particulară, art. 394 alin. (3) C. pr. civ. stabileşte că, după închiderea 
dezbaterilor, părțile nu mai pot depune niciun înscris la dosarul cauzei, sub sancţiunea de a 
nu fi luat în seamă. 

(vi) În condiţiile alin. (5), instanța este obligată, în orice proces, să supună discuţiei 
părților toate cererile, excepţiile şi împrejurările de fapt sau de drept invocate. P 

În aplicarea acestui text, art. 224 C. pr. civ. dispune-că instanța este obligată în orice 
proces să pună în discuția părților toate cererile, excepţiile, împrejurările de fapt sau teme- 
iurile de drept prezentate de ele, potrivit legii, sau invocate din oficiu. 

În asemenea situaţii, nu s-ar putea susține că judecătorul riscă să se antepronunţe, 
întrucât acesta nu-şi prezintă propriul punct de vedere asupra respectivelor cereri, excepții, 
împrejurări, ci doar le pune în dezbaterea părţilor, astfel încât să cunoască punctul lor de 
vedere, iar hotărârea să reflecte pe deplin toate aspectele pe care le poate ridica pricina 
dedusă judecății. Legat de acest aspect, mai trebuie menționat că judecătorul are obligaţia, 
în momentul invocării din oficiu a unor cereri, excepţii ori împrejurări de fapt sau de drept 


! Trib. jud. Cluj, dec. civ. nr. 795/1989, în Dreptul nr. 5/1990, pp. 69-70; C. Ap. București, s. a IV-a civ., dec. 
nr. 1001/2004, în Practică judiciară civilă 2003-2004, pp. 404-408 — ca orice excepție de ordine publică, inad- 
misibilitatea acţiunii poate fi invocată în afara motivelor de apel de oricare dintre părţi sau de instanță din oficiu, cu 
obligaţia pentru instanță de a o pune în discuţia părților, ca o garanție a respectării principiilor contradictorialității şi 
dreptului la apărare ce guvernează procesul civil. 

2 T.M.B, s. a Hl-a civ., dec. nr. 1045 din 7 mai 1997, în Culegere de practică judiciară civilă a prazul 
Bucureşti 1993-1997, p. 386 — nu se poate susține că s-a încălcat principiul contradictorialității, prin faptul necomu- 
nicării concluziilor scrise şi nepunerii lor în discuţia părților, întrucât concluziile scrise nu pot fi asimilate cu actele 
noi, ci ele cuprind o expunere detaliată a părților asupra speţei deduse judecății; C. Ap. Bucureşti, s. a VI-a com., 
dec. nr. 371/R/2004, în Practică judiciară comercială 2003-2004, pp. 485-488 — pronunțarea hotărârii asupra unei 
cereri nepuse în discuţia părților şi care nici măcar nu a fost comunicată tuturor părților s-a făcut cu încălcarea unora 
dintre principiile fundamentale care guvernează procesul civil, acela al dreptului la apărare şi cel privind contradic- 
torialitatea dezbaterilor. În aceste condiții, motivarea pe fond a temeiniciei cererii, efectuată de prima instanță, apare 
ca fiind formală, considerentele invocate fiind generice, fără a fi susținute de dovezi care ar fi putut fi administrate; 
ICCJ, s. civ. şi de proprietate intelectuală, dec. nr. 3781 din 10 mai 2007, în Dreptul nr. 4/2008, p. 297 — excepția 
lipsei de interes trebuie pusă în discuţia părților, pentru că altfel acestea sunt puse în imposibilitatea de a cunoaşte 
temeiul respingerii cererii lor şi de a-şi formula apărarea corespunzătoare, fapt care generează o vătămare, ce nu 
poate fi înlăturată decât prin anularea hotărârii pronunțate în aceste condiții. 

3.1. Stoenescu, S. Zilberstein, Drept procesual civil. Teoria generală. Judecata în primă instanță. Hotărârea, 
Ed. Didactică şi Pedagogică, Bucureşti, 1983, p. 120. 

+ C. Ap. Bucureşti, s. a V-a com., dec. nr. 1827/2003, în Practică judiciară comercială 2003-2004, 
pp. 497-499 — pronunțarea instanței pe altă excepţie decât cea care a fost pusă în discuţia părților atrage încălcarea 
principiului contradictorialităţii. 

să indice şi motivele care le-ar putea susține, fără ca acest demers să fie apt de a fi calificat 
drept o antepronunțare a judecătorului, întrucât indicarea pentru părți a motivării este 
esenţială în conturarea atât a contradictorialității, cât şi a altor principii, precum dreptul la 
apărare şi dreptul la un proces echitabil, concluziile părților pe chestiunile invocate din 
oficiu de către judecător trebuind să fie efective şi în deplina cunoaştere a argumentelor ce 
ar putea să susțină aceste împrejurări. 

Cu privire la modul în care judecătorul îşi îndeplineşte obligația înscrisă în art. 14, se 
activează un alt principiu, respectiv cel al rolului judecătorului în aflarea adevărului, 
reglementat de art. 22 alin. (2), care statuează că judecătorul are îndatorirea să stăruie, prin 
toate mijloacele legale, pentru a preveni orice greşeală privind aflarea adevărului în cauză, 
pe baza stabilirii faptelor şi prin aplicarea corectă a legii, în scopul pronunțării unei hotărâri 
temeinice şi legale. În acest scop, cu privire la situația de fapt şi motivarea în drept pe care 
părțile le invocă, judecătorul este în drept să le ceară să prezinte explicaţii, oral sau în scris, 
să pună în dezbaterea acestora orice împrejurări de fapt sau de drept, chiar dacă nu sunt 
menţionate în cerere sau în întâmpinare, să dispună administrarea probelor pe care le consi- 
deră necesare, precum şi alte măsuri prevăzute de lege, chiar dacă părțile se împotrivesc. 

Discuţiile părților asupra chestiunilor de fapt sau de drept puse în dezbatere de adver- 
sari ori chiar de instanță din oficiu nu presupun cu necesitate prezenţa acestora, exigenţele 
principiului contradictorialității fiind asigurate şi dacă părțile îşi expun propriul punct de 
vedere în scris ori chiar nu îşi prezintă o opinie, întrucât în procesul civil important este să 
se asigure părților posibilitatea de a cunoaşte toate piesele dosarului fără a fi obligate să se 
şi înfățişeze personal în instanță [art. 223 alin. (1) C. pr. civ.]. Cu toate acestea, uneori, 
prezența personală a părților este necesară, spre exemplu, în condițiile art. 227 C. pr. civ., 
când judecătorul va încerca împăcarea părților sau în condiţiile art. 921 C. pr. civ., când, în 
procesul de divorţ, în fața instanțelor de fond, cu CALE prevăzute de acelaşi text, părțile 
sunt obligate să se înfățişeze personal. 

Tot astfel, pentru respectarea principiului contradictorialității, nu este necesar ca am- 
bele părţi să fie prezente la judecată. În acest sens, art. 223 alin. (2) C. pr. civ. stabileşte că, 
dacă la orice termen fixat pentru judecată se înfăţişează numai una dintre părți, instanța, 
după ce va cerceta toate lucrările din dosar şi va asculta susținerile părții prezente, se va 
pronunţa pe temeiul dovezilor administrate, examinând şi excepţiile şi apărările părții care 
lipseşte. 

De asemenea, contradictorialitatea este asigurată şi atunci când ambele părți, legal 
citate, lipsesc, cu condiţia ca cel puțin una dintre ele să fi cerut în scris judecarea cauzei în 
lipsă, în condiţiile art. 223 alin. (3) C. pr. civ. 

(vii) În unele situații justificate de urgenţă sau pentru a asigura efi icienţa unei măsuri, 
legea permite ca soluționarea unor cereri să se facă fără citarea părților, cu consecința 
înlăturării contradictorialităţii. Astfel: 

- în cazul abţinerii şi recuzării, instanța decide în camera de consiliu, fără i prezența păr- 
ților [art. 51 alin. (1)]; 

- soluționarea conflictului de competenţă se face fără citarea părților [art. 135 alin. (4)]; 

- la solicitarea celui interesat, completul de judecată învestit cu soluţionarea cererii de 
strămutare poate dispune, dacă este cazul, suspendarea judecării procesului, fără citarea 
părților [art. 143 alin. (1)]; 

- preschimbarea termenului de judecată se face fără citarea părților (art. 230); 

- încuviințarea cererii de asigurare a dovezilor se poate face şi fără citarea părților 
[art. 360 alin. (5)]; 

- sesizarea Înaltei Curți de Casație şi Justiție se judecă fără citarea păr [art. 520 
alin. (12)]; 

- contestaţia privind tergiversarea procesului se soluţionează fără citarea părților [art. 524 
alin. (3)]; | 

- plângerea împotriva încheierii de respingere a contestației privind tergiversarea 
procesului se soluţionează fără citarea părților (art. 525 alin. (1)]; 

- încheierile emise de executorul judecătoresc se dau fără citarea părților [art. 657 
alin. (3)]; 

- încuviințarea executării silite se face prin încheiere dată în camera de E Silva fără 
citarea părților [art. 666 alin. (2) teza I C. pr. civ.]; 

- suspendarea provizorie a executării silite se dispune fără citarea părților [art. 719 
alin. (7)]; 

` - asupra cererii de expertiză, executorul se va pronunța, de urgenţă, prin încheiere exe- . 
cutorie, fără citarea părţilor [art. 158 alin. (6)]; 

- administratorul-sechestru care nu a cerut predarea bunurilor în termen de 10 zile de la 
comunicarea numirii va fi considerat că nu acceptă această însărcinare. Acesta şi cel care 
refuză în mod expres însărcinarea vor fi înlocuiţi de îndată cu altă persoană prin încheiere 
dată de executorul judecătoresc, fără citarea părților [art. 806 alin. (6)]; 

- executorul va fixa prețul imobilului prin încheiere sanit dată fără citarea părților 
[art. 837 alin. (1)]; 

- după predarea titlurilor, executorul prin încheiere dată făr ără citarea părților, constată 
încetarea urmăririi silite şi dispune închiderea dosarului [art. 886 alin. (1)]; | 

- cererea de sechestru asigurător se soluţionează în camera de consiliu, fără citarea 
părților [art. 954 alin. (2)]; 

- ordonanța preşedinţială va putea fi dată şi fără citarea părților [art. 999 alin. (2)]. 

De precizat în acest context este faptul că, în ipoteza în care o cerere se soluţionează, 
potrivit legii, fără citarea părţilor, însă se înfăţişează numai una dintre acestea, instanța nu îi 
va acorda cuvântul asupra chestiunilor privitoare la cererea respectivă, întrucât altfel s-ar 
încălca principiul contradictorialităţii, al dreptului la apărare şi al egalităţii părților în pro- 
cesul civil. Dacă însă se înfăţişează toate părţile într-un proces care se judecă potrivit legii 
fără citare, instanța le poate acorda cuvântul asupra diverselor chestiuni ce interesează 
cauza, însă numai în condiţiile respectării principiului celerităţii cauzei şi, subsumat acestuia 
şi în mod necesar, şi a celorlalte principii menite să garanteze dreptul la un proces echitabil, 
dreptul la apărare şi contradictorialitatea. 

(viii) Codul de procedură civilă cuprinde o serie de dispoziţii care consacră principiul 
contradictorialității. Astfel: 

- cu privire la situaţia de fapt şi motivarea în drept pe care părțile le invocă, judecătorul 
este în drept să le ceară acestora să prezinte explicaţii, oral sau în scris, să pună în dezba- 
terea acestora orice împrejurări de fapt sau de drept, chiar dacă nu sunt menționate în cerere 
sau în întâmpinare, să dispună administrarea probelor pe care le consideră necesare, precum 
şi alte măsuri prevăzute de lege, chiar dacă părțile se împotrivesc [art. 22 alin. (2)]; 

- art. 64 alin. (1), art. 69 alin. (1), art. 74 alin. (1) şi art. 77 alin. (1) stabilesc că instanța 
va comunica părților, respectiv terţilor introduşi în proces cererile de intervenție şi copii de 
pe înscrisurile care o însoțesc; 

.- art. 153 alin. (1) dispune că judecătorul poate hotărî asupra unei cereri numai dacă 
părțile au fost citate ori s-au prezentat, personal sau prin reprezentant, în afară de cazurile în 
“care prin lege se dispune altfel; 

- art. 201, art. 471!, art. 474 şi art. 490 alin. (2) C. pr. civ., care prevăd comunicarea 
cererii de chemare în judecată şi a întâmpinării, a cererii de apel, a apelului incident şi a 
apelului provocat, precum şi a întâmpinării la apel, respectiv a cererii de recurs şi a întâm- 
pinării la recurs; 

- judecătorul, sub rezerva dezbaterii la primul termen de juka, dacă s-a solicitat prin 
cererea de chemare în judecată, va putea dispune citarea pârâtului la interogatoriu, alte măsuri 
pentru administrarea probelor, precum şi- orice alte măsuri necesare pentru desfăşurarea 
procesului potrivit legii [art. 203 alin. (1)]; 

- preşedintele completului dă cuvântul mai întâi rolului, apoi pârâtului, precum 
şi celorlalte părți din proces, în funcție de poziția lor procesuală. Reprezentantul Ministe- 
rului Public va vorbi cel din urmă, în afară de cazul când a pornit acțiunea. Altor persoane 
sau organe care participă la proces li se va da cuvântul în limita drepturilor pe care le au în 
proces [art. 216 alin. (2)]; 

- încuviințarea probelor se face prin încheiere care va arăta faptele ce vor trebui dove- 
dite, mijloacele de probă încuviințate, precum şi obligațiile ce revin părților în legătură cu 
administrarea acestora! [art. 258 alin. (2)]; 

- dovada şi dovada contrarie vor fi administrate, atunci când este posibil, în aceeaşi 
şedinţă [art. 260 alin. (4)]; 

- art. 427 alin. (1) prevede că hotărârea se va comunica, din oficiu, părţilor, în copie, 
chiar dacă este definitivă; 

- dacă cererea de executare a fost încuviințată, executorul judecătoresc va comunica 
debitorului o copie de pe încheierea dată în condiţiile art. 666, împreună cu o copie, certi- 
ficată de executor pentru conformitate cu originalul, a titlului executoriu şi, dacă legea nu 
prevede altfel, o somaţie [art. 667 alin. (1)]; 

- contestaţia la executare se judecă cu procedura kn pentru judecata în primă 
instanță, care se aplică în mod corespunzător, dispozițiile art. 200 nefiind aplicabile în acest 
caz [art. 717 alin. (1)]. 


9. Principiul dreptului de apărare 


Principiul dreptului la apărare? este un principiu cu valoare constituțională, consacrat 
de art. 24 din Constituţie. Potrivit acestui articol, dreptul la apărare este garantat. În tot cursul 
procesului, părțile au dreptul să fie asistate de un avocat, ales sau numit din oficiu. 


1 CSJ, s. civ., dec. nr. 1852/2002, în Curierul Judiciar nr. 5/2003, p. 91 — instanţa trebuie să asigure părților 
posibilitatea de a-şi susține şi argumenta dovezile, de a invoca probe, de a cunoaşte dovezile solicitate de 
adversar, de a ridica şi cunoaşte excepţiile de procedură. Instanța este obligată să încuviințeze probele solicitate 
numai în şedinţă, după ce părţile se pronunță asupra admisibilităţii lor. Nicio probă nu poate fi opusă celeilalte 
părți dacă nu i s-a dat posibilitatea de a o discuta. 

2 A.A. Chiş, Gh.-L. Zidaru, op. cit., pp. 179-194. 

Dispoziţii similare sunt reluate şi de art. 15 din Legea nr. 304/2004 privind organizarea 
judiciară. 

De ASE ea principiul este reglementat în mod expres în art. 13 C. pr. civ. 

În doctrină! se arată că dreptul la apărare are două accepţiuni: una materială şi alta for- 
mală. 

(i) Privit în sens material, dreptul la apărare cuprinde ansamblul drepturilor şi garanţiilor 
procesuale instituite de lege pentru a da posibilitate părților să-şi apere interesele, precum 
dreptul de a formula cereri, de a lua cunoştinţă de actele de la dosar, de a propune probe, de 
a-i recuza pe judecători şi pe procurori, de a participa la dezbateri, de a pune concluzii, de a 
exercita căile de atac. 

(îi) În sens formal, Sua de apărare înseamnă dreptul părții de a-și angaja un apărător. 

(iii) Într-o altă opinie?, s-a arătat că dreptul la apărare este asigurat prin: 

a) modul cum sunt organizate şi funcționează instanţele judecătoreşti. Acest aspect este 
asigurat prin ansamblul de principii care stau la baza organizării şi funcţionării instanţelor 
judecătoreşti, prin reglementarea instituţiei incompatibilităţii judecătorilor, precum şi stră- 
mutării pricinilor, prin rolul activ al judecătorului, precum şi prin organizarea justiţiei pe 
sistemul dublului grad de jurisdicție; 

b) existența unor dispoziții procedurale. Astfel: | 

- art. 14 alin. (1) şi art. 153 prevăd că judecătorul poate hotărî asupra unei cereri numai 
dacă părţile au fost citate ori s-au prezentat, personal sau prin reprezentant, în afară de c cazu- 
rile în care prin lege se dispune altfel; 

- art. 14 alin. (2) reglementează comunicarea reciprocă între părţi a cererilor şi mijloa- 
celor de probă; 

- art. 64 alin. (2) MEY că, după ascultarea intervenientului şi a părților, instanța se 
va pronunța asupra admisibilității în principiu a intervenţiei, printr-o încheiere motivată; 

- conform art. 154 alin. (7), instanţa va verifica efectuarea procedurilor de citare şi co- 
municare dispuse pentru fiecare termen şi, când este cazul, va lua măsuri de refacere a acestor 
proceduri, precum şi pentru folosirea altor mijloace ce pot asigura eoe părților pentru 
înfăţişarea la termen; 

- art. 194 lit. e), art. 203 alin. (1), art. 205 alin. (2) lit. d), art. 254 alin. (2) reremen 
dreptul părților de a propune probe; 

- art. 216 alin. (2) prevede ordinea în care preşedintele dă cuvântul părţilor; 

- art. 451 alin. (2) statuează că instanța poate, chiar şi din oficiu, să reducă motivat 
partea din cheltuielile de judecată reprezentând onorariul avocaţilor, atunci când acesta este 
vădit disproporționat în raport cu valoarea sau complexitatea cauzei ori cu activitatea 
desfăşurată de avocat, ținând seama şi de circumstanţele cauzei. Măsura luată de instanță nu 
va avea niciun efect asupra raporturilor dintre avocat şi clientul său; 

c) asistarea de către un avocat, în condiţiile Legii nr. 51/1995 privind organizarea şi 
exercitarea profesiei de avocati. 


! I, Stoenescu, S. Zilberstein, op. cit., 1973, pp. 89-90. 
2 V.M. Ciobanu, op. cit., vol. I, 1996, pp. 127-130. 
3 Republicată în M. Of. nr. 440 din 24 mai 2018. 

Sub aspect procedural, art. 222 C. pr. civ. prevede că amânarea judecății pentru lipsă de 
apărare poate fi dispusă, la cererea părții interesate, numai în mod excepțional, pentru 
motive temeinice şi care nu sunt imputabile părții sau reprezentantului ei. Când însă instanța 
refuză amânarea judecății pentru acest motiv, va amâna, la cererea părții, pronunţarea în 
vederea depunerii de concluzii scrise. 

(iv) Dreptul la apărare este asigurat, în condiţiile art. 13 C. pr. civ., prin faptul că: 

- părţilor li s-a recunoscut dreptul ca, în tot cursul procesului, să fie reprezentate sau, 
după caz, asistate; 

- părților li se asigură posibilitatea de a participa la toate etapele şi fazele de desfăşurare 
a procesului; 

- părțile pot să ia cunoştinţă de cuprinsul dosarului, să propună probe, să îşi facă apărări, 
să îşi prezinte susținerile în scris şi oral şi să exercite căile legale de atac, cu respectarea 
condiţiilor prevăzute de lege; 

- instanța poate dispune înfăţişarea în persoană a părţilor, chiar atunci când acestea sunt 
reprezentate. 

(v) Dreptul la apărare este asigurat şi prin faptul că partea nu-şi poate înrăutăţi situația 
în propria cale de atac, dacă prin lege nu se prevede altfel. 

Cu toate acestea, Codul de procedură civilă reglementează câteva excepţii sub acest 
aspect, relevante fiind prevederile: 

- art. 432, potrivit cu care excepția autorității de lucru judecat poate fi invocată de 
instanță sau de părţi în orice stare a procesului, chiar înaintea instanţei de recurs. Ca efect al 
admiterii excepţiei, părţii i se poate crea în propria cale de atac o situaţie mai rea decât 
aceea din hotărârea atacată; 

- art. 481, în conformitate cu care apelantului nu i se poate crea în propria cale de atac 
o situație mai rea decât aceea din hotărârea atacată, în afară de cazul în care el consimte 
expres la aceasta sau în cazurile anume prevăzute de lege; 

- art. 502, potrivit cu care, la judecarea recursului, precum şi la rejudecarea procesului 
după casarea hotărârii de către instanța de recurs, dispoziţiile art. 481 sunt aplicabile în mod 
corespunzător. | 

(vi) Dreptul la apărare nu este încălcat: 

- prin faptul că a fost recunoscut judecătorului posibilitatea de a dispune înfăţişarea în 
persoană a părţilor, chiar dacă sunt reprezentate, întrucât scopul constă în obţinerea 
soluționării amiabile a litigiului [art. 227 alin. (1)]; 

- prin instituirea unui termen de 10 zile pentru depunerea răspunsului la întâmpinare 
spre deosebire de pârât care are obligaţia de a depune întâmpinare în termen de 25 de zile 
de comunicarea cererii de chemare în judecată [art. 201 alin. (1) şi (2)]; 

- prin faptul că, în lipsa unor motive temeinice, partea chemată la interogatoriu trebuie 
să răspundă la întrebări. Dreptul la apărare al părții nu este încălcat prin aplicarea acestui 
text, pentru că, în lipsa unor motive de refuz a căror temeinicie este apreciată de judecător, 
iar nu de partea însăşi, aceasta se comportă abuziv (art. 352 şi art. 358). 

(vii) O garanţie importantă a dreptului la apărare o constituie şi asistenţa judiciară 
reglementată de art. 90 C. pr. civ. Astfel: 

a) în cazul persoanelor fizice, cel care nu este în stare să facă față cheltuielilor pe care 
le presupune declanşarea şi susținerea unui proces civil, fără a primejdui propria sa 

întreţinere sau a familiei sale, poate beneficia de asistență judiciară, în condițiile legii speciale 
privind ajutorul public judiciar. 

Asistenţa judiciară cuprinde: 

- acordarea de scutiri, reduceri, eşalonări sau amânări pentru plata taxelor judiciare 
prevăzute de lege; 

- apărarea şi asistența gratuită printr-un avocat desemnat de barou; 

- orice alte modalități prevăzute de lege. 

Asistenţa judiciară poate fi acordată oricând în cursul procesului, în tot sau numai în 
parte. 

În contextul acestei analize, relevante sunt prevederile O.U.G. nr. 51/2008 privind 
ajutorul public judiciar în materie civilă!, care detaliază condiţiile şi procedura de acordare 
a acestei asistențe judiciare şi care statuează că ajutorul public judiciar reprezintă acea formă 
de asistență acordată de stat care are ca scop asigurarea dreptului la un proces echitabil şi 
garantarea accesului egal la actul de justiție, pentru realizarea unor drepturi sau interese 
legitime pe cale judiciară, inclusiv pentru executarea silită a hotărârilor judecătoreşti sau 
a altor titluri executorii; 

b) în privința persoanelor juridice, acestea pot beneficia de facilităţi sub formă de 
reduceri, eşalonări sau amânări pentru plata taxelor judiciare de timbru datorate pentru 
acţiuni şi cereri introduse la instanțele judecătoreşti, în condiţiile legii speciale. Astfel, art. 42 
alin. (2)-(4) şi art. 43-44 din O.U.G. nr. 80/2013 privind taxele judiciare de timbru stabilesc 
condiţiile de acordare a asistenței judiciare pentru persoanele juridice, precum şi procedura 
corespunzătoare. 


10. Principiul rolului judecătorului în aflarea adevărului 


Principalele aspecte sub care se manifestă rolul activ al judecătorului, în sistemul 
procesual civil român, se desprind din prevederile art. 22 C. pr. civ. 

(1) Un prim aspect al rolului judecătorului în aflarea adevărului constă în faptul că i jude- 
cătorul este în drept să le ceară părților să prezinte explicaţii, oral sau în scris, să pună în 
dezbaterea acestora orice împrejurări de fapt sau de drept, chiar dacă nu sunt menţionate în 
cerere Sau în întâmpinare, să dispună administrarea probelor pe care le consideră necesare, 
precum şi alte măsuri prevăzute de lege, chiar dacă părțile se împotrivesc. . 

Atitudinea instanţei în sensul celor de mai sus reprezintă însă doar o facultate pentru 
aceasta, instanța de control judiciar neputând sancţiona rămânerea judecătorului în pasi- 
vitate decât dacă din circumstanţele concrete ale cauzei rezultă că rămânerea judecătorului 
în pasivitate nu se justifica față de anumite date care reclamau intervenția sa. De exemplu, 
dacă partea nu a beneficiat în primă instanță de apărare calificată, s-ar putea aprecia nece- - 
sitatea de a se fi exercitat rolul activ al judecătorului în cauză. 

Dreptul şi, totodată, obligaţia instanței de judecată de a ordona dovezile pe care le 
consideră utile pentru aflarea adevărului, în afara probelor propuse de părți şi chiar peste 
voința lor, în vederea unei juste soluţionări a cauzei reprezintă expresia faptului că, în 


! Publicată în M. Of. nr. 327 din 25 aprilie 2008. 

sistemul nostru procesual, instanța nu poate respinge cererea ca nedovedită!, ci numai ca 
nefondată sau neîntemeiată. Rolul activ al judecătorului, sub acest prim aspect, nu trebuie 
înțeles în sensul că judecătorul nu va putea dispune din oficiu administrarea unei probe din 
care una dintre părți este decăzută, fie pentru că nu a propus-o în scris, prin acțiune sau 
întâmpinare, fie că nu a stăruit în administrarea ei, dacă tocmai o astfel de probă o consi- 
deră necesară în vederea soluționării cauzei’. 

Mai mult decât atât, art. 254 alin. (2) C. pr. civ. prevede cinci cazuri” în care instanța 
poate încuviința probe, chiar dacă nu au fost propuse în condiţiile şi termenele arătate la 
alin. (1), situaţii în care partea adversă are dreptul la proba contrară numai asupra aceluiaşi 
aspect pentru care s-a încuviințat proba invocată. 

De asemenea, rolul activ al instanței nu înseamnă şi obligaţia acesteia de a ordona 
anumite dovezi, câtă vreme părțile au mijloacele procesuale pentru a determina adminis- 
trarea dovezilor pe cate le doreau’. Art. 22 alin. (2) C. pr. civ. nu poate constitui temeiul 
substituirii instanței în poziţia procesuală a uneia dintre părți şi în apărarea intereselor aces- 
teia. 

Pentru ca instanţa să poată ordona probe din oficiu, ea trebuie să verifice dacă proba 
este legală, concludentă şi, în prealabil, să fie pusă în discuţia părților, pentru a se asigura 
principiul contradictorialității şi dreptul la apărare. Proba trebuie să fie legală, atât din punct 
de vedere al normelor de drept material, cât şi al celor de drept procesual. Astfel, instanța 


! Trib. Suprem, col. civ., dec. nr. 1487/1955, în C.D., 1955, vol. 2, p. 199 — dacă unele capete de cerere nu 
sunt dovedite, instanța trebuie să ceară probe suplimentare, administrându-le chiar din oficiu, iar nu să rezerve 
reclamantului dreptul la o acțiune separată; C. Ap. Bucureşti, s. a V-a com., dec. nr. 1287/2002, în Practică judi- 
ciară comercială 2002, pp. 452-453 — în condiţiile în care instanța de fond a apreciat că în cauză probatoriul 
administrat de către reclamantă este insuficient, trebuia să se dea eficiență dispoziţiilor art. 129 C. pr. civ. (subl. 
ns. — vechiul C. pr. civ.), şi nu să se respingă ca nedovedit capătul de cerere privitor la debitul pretins. 

2 Trib. Suprem, col. civ., dec. nr. 140/1953, în Justiţia Nouă nr. 1/1953, p. 132 — cuantumul exact al preju- 
diciului trebuie stabilit prin exercitarea rolului activ, chiar dacă în legătură cu el împricinatul a cerut efectuarea 
unei expertize, din care a fost ulterior decăzut. A se vedea şi E. Herovanu, Tratat teoretic şi practic de procedură 
civilă, organizare judecătorească şi competință, vol. 1, Institutul de Arte Grafice Viaţa Românească, Iaşi, 1926, 
p. 119. 

3 C. Ap. Bucureşti, s. a V-a com., dec. nr. 644/2002, în Practică judiciară comercială 2002, pp. 458-460 — 
este adevărat că, într-un stat de drept, judecătorul trebuie să depună toate eforturile în vederea stabilirii corecte a 
faptelor cu realitatea, prin manifestarea rolului său activ, însă rolul activ al judecătorului nu trebuie absolutizat în 
vederea administrării probelor. Astfel, pentru ca proba să fie ordonată din oficiu este necesar ca aceasta să fie 
concludentă cauzei; C. Ap. București, s. a V-a com., dec. nr. 883/2002, în Practică judiciară comercială 2002, 
pp. 453-458 — judecătorul nu se substituie obligaţiei părților în producerea probelor, iar exercitarea rolului său 
activ este un drept exclusiv al acestuia, lăsat la aprecierea sa, în raport de specificitatea fiecărei cauze, şi nu se 
aplică în mod automat şi obligatoriu, în orice pricină, astfel că, în situaţia în care acesta şi-a putut forma 
convingerea intimă asupra cauzei, pe baza probelor administrate de părți, şi se poate pronunța în consecinţă, nu 
mai are obligaţia legală de a ordona alte probe. 

4 Când necesitatea probei rezultă din modificarea cererii; când nevoia administrării probei reiese din cerce- 
tarea judecătorească şi partea nu o putea prevedea; când partea învederează instanței că, din motive temeinic 
justificate, nu a putut propune în termen probele cerute; când administrarea doya nu duce la amânarea jude- 
cății; când există acordul expres al tuturor părților. 

5 C. Ap. Bucureşti, s. a IV-a civ., dec. nr. 2005/2002, în Practică judiciară civilă 2001-2002, pp. 474-416 — 
în condițiile î în care apelanții nu au solicitat proba cu expertiză nici în faţa instanței de fond şi nici a instanței de 
apel, iar instanța a apreciat că probele administrate au fost suficiente pentru soluţionarea cauzei, nu a fost încălcat 
principiul rolului activ, prin nedispunerea din oficiu a acestei probe. 

nu poate accepta proba interogatoriului în acele materii în care este inadmisibilă! şi nici nu 
ar putea admite proba cu martori, spre exemplu, împotrivă sau peste cuprinsul unui înscris 
[art. 309 alin. (5) C. pr. civ.], dacă nu este incidentă niciuna dintre excepţiile de la art. 309 
alin. (4) C. pr. civ. În fine, proba ordonată din oficiu de instanță trebuie să fie concludentă, 
adică să ajute la dezlegarea pricinii. 
Spre deosebire de părți, care pot propune probe numai într-un anumit termen, instanţa 
poate uza de această prerogativă în orice moment al cercetării procesului. 
Principiul însă cunoaşte o limitare sub acest aspect, în sensul că părțile nu pot invoca în 
căile de atac omisiunea instanței de a ordona din oficiu probe pe care ele nu le-au propus şi - 
administrat în condiţiile legii [art. 254 alin. (6) C. pr. civ.]. Textul trebuie înţeles în sensul 
că nici instanța de control judiciar nu ar putea invoca din oficiu nesocotirea principiului 
aflării adevărului de către gi el căci în caz contrar s-ar luda indirect limitarea impusă 
părților. 
(ii) Un al doilea aspect sub care se poate manifesta rolul activ al judecătorului constă 
în posibilitatea acestuia de a introduce în cauză alte persoane, în condițiile legii. 
Astfel, conform art. 78 alin. (1) şi (2) C. pr. civ., în cazurile expres prevăzute de lege, 
precum şi în procedura necontencioasă, judecătorul va dispune din oficiu introducerea în 
„cauză a altor persoane, chiar dacă părţile se împotrivesc. În materie contencioasă, când 

raportul juridic dedus judecății o impune, judecătorul va pune în discuţia părților necesitatea 
- introducerii în cauză a altor persoane. Dacă niciuna dintre părți nu solicită introducerea în 
cauză a terțului, iar judecătorul apreciază că pricina nu poate fi Solana fără participarea 
terțului, va respinge cererea, fără a se pronunța pe fond. 

Când necesitatea introducerii în cauză a altor persoane este constatată cu ocazia deli- 
berării, instanța va repune cauza pe rol, dispunând citarea părților. 

` În aplicarea prevederilor art. 22 alin. (3) teza finală C. pr. civ. , persoanele astfel intro- 
duse în cauză vor avea posibilitatea, după caz, de a renunța la judecată sau la dreptul 
pretins, de a achiesa la pretenţiile reclamantului ori de a pune capăt procesului printr-o 
tranzacţie. | | 

(iii) Judecătorul dă sau restabileşte calificarea juridică a actelor şi faptelor deduse 
judecății, chiar dacă părţile le-au dat o altă denumire. În acest caz judecătorul este obligat 
Să pună în discuţia părților calificarea juridică exactă. 

Prin calificarea juridică a cererii se înțelege corecta întemeiere, fundamentare a acţiunii, 
ținând cont de obiectul acţiunii, astfel cum a fost stabilit de parte. Aşadar, judecătorului i se 
impun actele şi faptele deduse judecății, iar nu şi calificarea dată acestora de părţi. 

Calificarea corectă a cererilor în justiție trebuie să reflecte voința reală a părților, 
indiferent de denumirea dată de părți. O aplicaţie particulară a acestui principiu se regăseşte 
în art. 152 C. pr. civ., potrivit cu care cererea de chemare în judecată sau pentru exercitarea 
unei căi de atac este valabil făcută chiar dacă poartă o denumire greşită, însă acest din urmă 
text are în vedere o simplă eroare în denumirea unei cereri, în vreme ce art. 22 alin. (4) 


! Art. 51 alin. (3) C. pr. civ. prevede că nu se admite interogatoriul ca mijloc de dovadă a motivelor de 
recuzare. 

p chestiunea denumirii cererii prin circumstanțierea temeiului juridic al 
acesteia’. 


Prin urmare, calificând ori recalificând actele sau faptele deduse judecății, judecătorul 
determină temeiul juridic al cererii, natura juridică reală a cererii, cauza cererii de chemare 
în judecată. 

Cu toate acestea, art. 22 alin. (5) C. pr. civ. stabileşte că judecătorul nu poate schimba 
denumirea sau temeiul juridic în cazul în care părțile, în virtutea unui acord expres privind 
drepturi de care, potrivit legii, pot dispune, au stabilit calificarea juridică şi motivele de 
drept asupra cărora au înțeles să limiteze dezbaterile, dacă astfel nu se încalcă drepturile sau 
interesele legitime ale altora. 

Această dispoziţie presupune că judecătorul este ținut de calificarea juridică, denumirea 
ori motivele de drept indicate de părți numai atunci când acestea insistă în elementele astfel 
cum au fost menționate în cererile formulate, după prealabila punere în discuţie de către 
instanță a schimbării acestora?. Într-un asemenea caz, într-adevăr, disponibilitatea părților 
trebuie să prevaleze față de rolul activ al judecătorului. Însă, dacă, urmare dezbaterilor con- 
tradictorii, partea nu stăruie în temeiul juridic indicat inițial, judecătorul poate să procedeze 
la schimbarea acestuia şi la corecta stabilire a cadrului procesual, în funcţie de intenţia reală 
a părților, interesul fiind acela de a descifra adevărata lor voință şi corecta şi completa 
dezlegare a cauzei, mecanismul judiciar fiind declanşat pentru aflarea adevărului?. În acest 
sens sunt şi prevederile alin. (1) al art. 22 C. pr. civ., în corelaţie cu care trebuie interpretate 
şi alin. (4) şi (5) ale aceluiaşi text, judecătorul având obligaţia de a soluţiona litigiul con- 
form regulilor de drept care îi sunt aplicabile, aceasta fiind regula, iar situaţiile de excepție 
trebuind a fi interpretare în mod strict şi limitat exclusiv la câmpul lor de aplicare. 

Apreciem că prin „acordul expres” de care vorbeşte art. 22 alin. (5) C. pr. civ. şi numai 
de care ar depinde imposibilitatea schimbării de către instanță a temeiului juridic al cererii 
trebuie înțeles în sensul că fie reclamantul, fie pârâtul (în funcţie de mijlocul procesual în 


! Prin decizia nr. 19/2016 pronunţată de Înalta Curte de Casaţie şi Justiţie — Completul competent să judece 
recursul în interesul legii, publicată în M. Of. nr. 103 din 6 februarie 2017, s-a stabilit că, „în ipoteza în care 
partea exercită o cale de atac neprevăzută de lege, diferită de cea corect menţionată în dispozitivul hotărârii 
atacate, instanța de control judiciar va respinge ca inadmisibilă calea de atac neprevăzută de lege, potrivit art. 457 
alin. (1) C. pr. civ., în măsura în care aceasta nu poate fi calificată prin aplicarea dispozițiilor art. 152 raportat 
la art. 22 alin. (4) C. pr. civ.”. 

2 Trib. Constanța, s. a I-a civ., dec. civ. nr. 998 din 10 iunie 2016, în M.C. Mocanu, L. Smarandi, Drept pro- 
cesual civil, Jurisprudenţă de buzunar, Ed. Universul Juridic, Bucureşti, 2018, pp. 107-111 — este greşită susținerea 
apelantei potrivit căreia, indiferent de motivarea sa, în fapt sau în drept, instanța ar fi trebuit să soluţioneze cauza pe 
temeiul corect, cât timp procesul civil este guvernat de principiul disponibilităţii, reclamanta fiind cea care stabileşte 
cadrul procesual şi limitele judecății. Doar în cazuri excepționale, instanța poate pune în discuția părților temeiul de 
drept al acțiunii, însă în cauză, având în vedere că nu au existat diferențe între motivele de fapt şi cele de drept, o 
recalificare a temeiului juridic nu a fost necesară. 

3 Pentru o opinie contrară şi pe care nu o împărtăşim, a se vedea A.-A. Chiş, Gh.-L. Zidaru, op. cit., p. 84 — 
„este vădit eronată interpretarea potrivit căreia, dacă reclamantul insistă în calificarea juridică dată în cuprinsul 
cererii, instanţa ar fi ținută de respectiva calificare juridică. Această optică nu mai poate fi menţinută faţă de dispo- 
zițiile exprese ale art. 22 alin. (5) C. pr. civ., care prevăd că numai părțile [se subînţelege toate părțile, cu excepția 
intervenientului accesoriu, care nu ar putea susține, în privința calificării juridice a cererii deduse judecății, o altă 
poziție procesuală față de cea a părții în folosul căreia intervine, în raport cu dispozițiile art. 67 alin. (2) C. pr. civ.] 
prin acordul lor expres, manifestat în scris, în cadrul procedurii scrise prevăzute de art. 201 C. pr. civ., ori verbal, 


în faja instanței judecătoreşti, pot limita calificarea juridică şi motivele de drept asupra cărora au înțeles să 
limiteze dezbaterile.” 

privința căruia se impune calificarea) se manifestă în mod explicit în sensul că nu doreşte o 
atare intervenţie a judecătorului, înțelegând ca litigiul să poarte exact în limitele pe care le-a 
indicat în respectiva cerere. Nicidecum textul nu poate fi interpretat în sensul necesităţii 
unui acord expres între părți, întrucât pârâtul nu are îndreptăţirea de a fixa elementele cererii 
de chemare în judecată, după cum nici reclamantul nu poate interveni peste manifestarea de 
voinţă a pârâtului în ceea ce priveşte apărările pe care înţelege să le formuleze. Mai mult 
decât atât, se observă că alin. (5) al art. 22 C. pr. civ. constituie un text generic care vizează 
limitele dezbaterilor, care au dublă perspectivă pe plan procesual, atât din prisma pretențiilor 
formulate de reclamant, cât şi din prisma apărărilor formulate de pârât, fiecare asemenea 
participant procesual având dreptul exclusiv de a-şi configura limitele cererilor în funcţie de 
propriul interes. „Acordul” implică nu numai, minim, o dublă manifestare de voinţă, ci poate 
semnifica şi o consimţire, o învoială pe care partea cu privire la a cărei cerere se dezbate 
corecta calificare îl exprimă într-o manieră limpede şi explicită la cererea judecătorului şi în 
fața acestuia, astfel încât actul său de procedură să nu fie schimbat sub aspectul cauzei. 

(iv) În aplicarea principiului rolului judecătorului în aflarea adevărului, legea stabileşte 
în Sarcina instanței posibilitatea de a lua anumite măsuri pentru pregătirea sau în vederea 
judecății, precum: 

- art. 200 alin. (3) C. pr. civ. prevede că, atunci când cererea nu îndeplineşte cerințele 
prevăzute la art. 194-197, reclamantului i se vor comunica în scris lipsurile, cu menţiunea 
Că, în termen de cel mult 10 zile de la primirea comunicării, trebuie să facă completările sau 
modificările dispuse, sub sancţiunea anulării cererii; | 

- potrivit art..203 C. pr. civ., judecătorul, sub rezerva dezbaterii la primul termen de 
judecată, dacă s-a solicitat prin cererea de chemare în judecată, va putea dispune citarea 
pârâtului la interogatoriu, alte măsuri pentru administrarea probelor, precum şi orice alte 
măsuri necesare pentru desfăşurarea procesului potrivit legii. În condiţiile legii se vor putea 
încuviința, prin încheiere executorie, măsuri asigurătorii, precum şi măsuri pentru asigurarea 
probelor; 

- conform art. 201 alin. (3) C. pr. civ., judecătorul fixează, prin mor rai primul termen 
de judecată; 

- judecătorul poate dispune conexarea sau disjungerea cauzelor, suspendarea sau redes- 
chiderea judecății, repunerea procesului pe rol; 

- judecătorul poate invoca încălcarea normelor de ordine ENDL, dacă prin lege nu se 
prevede altfel; 

- judecătorul are îndatorirea să stăruie, prin toate mijloacele legie pentru a preveni orice 
greşeală privind aflarea adevărului în cauză. Astfel: 

* judecătorul poate da îndrumări părților sub următoarele aspecte: comunică celui 
introdus forțat în cauză, din oficiu, termenul până la care va putea arăta excepţiile, dovezile 
Şi colege mijloace de apărare de care înțelege să se folosească [art. 79 alin. (1)]; 

* atrage atenția părților asupra termenului şi condiţiilor în care pot cere el şi con- 
traprobe! (art. 254, 260, 338); 


! Referitor la obligaţia judecătorului de a manifesta sau nu rol activ prin atenționarea părții adverse asupra 


posibilității de a se opune la încuviințarea unei probe, a se vedea V.M. Ciobanu, G. Boroi, Drept procesual civil. 
Curs selectiv pentru examenul de licență. Teste grilă, Ed. All Beck, Bucureşti, 2002, p. 11. 

* trebuie să explice părților consecinţele actelor procedurale de dispoziţie pe care vor 
să le săvârşească, fiind, totodată, obligată să verifice dacă aceste acte nu urmăresc un scop 
ilicit, fiind potrivnice legilor, intereselor statului sau ale terţilor sau nu sunt rezultatul vreunui 
viciu de consimțământ. Într-o asemenea situație, instanţa va respinge cererea şi va trece mai 
departe la judecata cauzei; 

i See să aducă la cunoştinţă Biro: şi să le explice posibilitatea de a cere cheltuieli 
de judecată! (art. 453). 

Rezultă, astfel, că instanţele, pe tot parcursul desfăşurării procesului civil, au obligația 
să respecte cu strictețe normele de drept material, normele procedurale, formele şi condiţiile 
pe care legea le prevede pentru întocmirea și îndeplinirea actelor de procedură. 

(v) În exercițiul rolului activ, judecătorul poate urmări şi atenuarea unor dispoziţii ag 
restrictive, prin aplicarea altor dispoziţii legale. Spre exemplu: 

- partea care nu a cerut probele prin cererea de chemare în judecată sau prin întâm- 
pinare este decăzută din dreptul de a mai propune probe, potrivit art. 254 alin. (1) C. pr. civ. 
Totuşi, dacă partea învederează instanței că, din motive temeinic justificate, nu a putut 
propune în termen probele cerute, atunci instanța, în temeiul art. 254 alin. (2) pct. 3 C. pr. civ., 
va putea încuviința şi proba cerută pe parcursul procesului; 

- părțile pot conveni, expres sau tacit, să fie ascultate ca martori şi rudele sau afinii 
până la gradul al treilea inclusiv, soțul, fostul soţ, logodnicul sau concubinul, precum şi cei 
aflați în duşmănie sau în legături de interese cu vreuna dintre părți [art. 315 alin. (2)]; 

(vi) Pe lângă aspectele deja evidenţiate, trebuie menționat că în Codul de procedură 
civilă există şi o serie de alte dispoziții caii ale prin care se consacră rolul activ al 
judecătorului. Astfel: 

- art. 227 prevede că, în tot cursul procesului, judecătorul va încerca împăcarea părților, 
dându-le îndrumările necesare, potrivit legii; | 

- art. 221 alin. (3) obligă instanţa să cerceteze dacă amânarea cerută de părți pentru un 
motiv anumit nu tinde la o amânare prin învoiala părților, fiind socotită ca atare cererea de 
amânare la care cealaltă parte s-ar putea împotrivi; 

- art. 66 alin. (2), art. 74 alin. (4) şi art. 210 alin. (2) permit instanței să dispună 
disjungerea de cererea de chemare în judecată a cererii de intervenţie voluntară principală, a 
cererii de chemare în garanţie sau a cererii reconvenţionale, pentru a se evita întârzierea 
judecării cererii principale; i 

- art. 413 reglementează cazurile de suspendare legală judecătorească (facultativă), 
alături de cele prevăzute de art. 143 şi art. 242; 

- art. 449 reglementează executarea vremelnică judecătorească; 

- art. 484 alin. (2), (3) şi (7) dă dreptul instanței de recurs de a suseda executarea 
silită a hotărârii atacate şi de a reveni asupra suspendării acordate; 

- art. 507 şi art. 512 recunosc dreptul instanței de a dispune suspendarea executării 
silite a hotărârii a cărei anulare sau revizuire se cere. 


! Plenul Trib. Suprem, dec. de îndrumare nr. 11 din 23 iulie 1959, în S. Zilberstein, V.M. Ciobanu, Drept 
procesual civil. Îndreptar de practică judiciară, Ed. Didactică şi Pedagogică, Bucureşti, 1980, p. 123. 


Drept procesual civil 53 


In toate aceste cazuri, judecătorul are posibilitatea de a avea rol activ!, legea lăsând la 
libera lui apreciere aplicarea normei juridice. Neexercitarea acestei facultăți de către 
judecător nu reprezintă însă un motiv pentru desființarea hotărârii. 


11. Principiul disponibilităţii 


Sub marginala „Dreptul de dispoziţie al părților”, art. 9 C. pr. civ. prevede că procesul 
civil poate fi pornit la cererea celui interesat sau, în cazurile anume prevăzute de lege, la 
cererea altei persoane, organizații ori a unei autorităţi sau instituţii publice ori de interes 
public [alin. (1)]. Obiectul și limitele procesului sunt stabilite prin cererile şi apărările păr- 
ților [alin. (2)]. În condiţiile legii, partea poate, după caz, renunța la judecarea cererii de 
chemare în judecată sau la însuşi dreptul pretins, poate recunoaşte pretenţiile părţii adverse, 
se poate învoi cu aceasta pentru a pune capăt, în tot sau în parte, procesului, poate renunţa la 
exercitarea căilor de atac ori la executarea unei hotărâri. De asemenea, partea poate dispune 
de drepturile sale în orice alt mod permis de lege [alin. (3)]. 

Principiul disponibilităţii constă în posibilitatea părților de a dispune de obiectul 
procesului — dreptul material —, precum şi de mijloacele procesuale de apărare a acestui 
drept — dreptul aein, 

Disponibilitatea?, fiind de esența procesului civil, nu li fi înlăturată prin invocarea 
rolului activ al judecătorului, în lipsă de stipulație contrară! 


ege wto 


fiind susceptibil de limitări, în cazurile expres şi limitativ prevăzute de lege. 

În conținutul principiul disponibilităţii intră următoarele drepturi: 

-© dreptul persoanei interesate de a porni sau nu procesul civil. 

Ca regulă, instanța civilă nu se învesteşte din oficiu, ci este necesar ca ea să fie sesizată 
cu o cerere de chemare în judecată de către titularul dreptului subiectiv pretins nesocotit sau 
încălcat. Părţile sunt singurele în drept a aprecia asupra oportunității sau nu de a porni 
procesul civil, cu unele excepții însă, expres şi limitativ prevăzute de lege, când însăşi 
instanța are dreptul de a se autoînvesti sau când legitimarea procesuală activă aparține altor 
persoane sau organe. 

Cazuri în care instanța civilă poate să acționeze din oficiu, cu consecința limitării 
disponibilității părților: 

- când soții au copii minori, născuţi înaintea sau în timpul căsătoriei ori adoptați, 
instanța se va pronunța asupra exercitării autorităţii părinteşti, precum şi asupra contribuţiei 
părinţilor la cheltuielile de creştere şi educare a copiilor, chiar dacă acest lucru nu a fost 
solicitat prin cererea de divorţ [art. 919 alin. (2) C. pr. civ.]; 

- instanța se va pronunța din oficiu şi asupra numelui pe care îl vor purta soții după 


divorţ, potrivit prevederilor Codului civil [art. 919 alin. (3) C. pr. civ.]; 


! A se vedea şi M. Condoiu, I. Dragne, Consideraţii cu privire la rolul activ al judecătorului prin prisma 
modificărilor legii procesual-civile, în Curierul Judiciar nr. 1/2004, pp. 51-57. 

2 Al. Velescu, Disponibilitatea în procesul civil român, în Revista română de drept nr. 9/1971, pp. 15-27. 

3 M. Chelaru, Consideraţii referitoare la aplicarea principiului disponibilității — în materie civilă — la 
instanța de apel, în Dreptul nr. 10-11/1994, p. 59. 

- nedemnitatea de drept poate fi constatată oricând, la cererea oricărei persoane 
interesate sau din oficiu de către instanța de judecată ori de către notarul public, pe baza 
hotărârii judecătoreşti din care rezultă nedemnitatea [art. 958 alin. (3) C. civ.]; 

- în loc să dispună revocarea contractului, instanța de judecată poate, chiar şi din oficiu, 
însă numai cu acordul debitorului întreținerii, să îl oblige pe acesta să asigure alimente 
persoanelor față de care creditorul are o astfel de obligaţie legală, fără ca în acest mod să fie 
diminuate prestațiile datorate creditorului întreţinerii [art. 2.260 alin. (3) C. civ.]. 

Ipoteze în care legitimarea procesuală activă aparţine altor persoane sau organe: 

- în cazurile şi condițiile prevăzute exclusiv prin lege, se pot introduce cereri sau se pot 
formula apărări şi de persoane, organizații, instituţii sau autorităţi, care, fără a justifica un 
interes personal, acționează pentru apărarea drepturilor ori intereselor legitime ale unor 
persoane aflate în situaţii speciale sau, după caz, în scopul ocrotirii unui interes de grup ori 
general (art. 37 C. pr. civ.); | S 

- procurorul poate porni orice acțiune civilă, ori de câte ori este necesar pentru apărarea 
drepturilor şi intereselor legitime ale minorilor, ale persoanelor puse sub interdicție şi ale 
dispăruţilor, precum şi în alte cazuri expres prevăzute de lege [art. 92 alin. (1) C. pr. civ.]; 

- în cazul în care o persoană este dispărută şi există indicii că a încetat din viață, aceasta 
poate fi declarată moartă prin hotărârea judecătorească, la cererea oricărei persoane 
interesate [art. 49 alin. (1) C. civ.]; 

- asociaţiile de consumatori au dreptul de a introduce acţiuni în justiţie pentru apărarea 
drepturilor şi intereselor legitime ale consumatorilor [art. 37 lit. h) din O.G. nr. 21/1992 
privind protecţia consumatorilor]; 

- în exercitarea atribuțiilor prevăzute la alin. (1), organizaţiile sindicale au dreptul de 
a întreprinde orice acţiune prevăzută de lege, inclusiv de a formula acțiune în justiţie în 
numele membrilor lor, în baza unei împuterniciri scrise din partea acestora. Acţiunea nu va 
putea fi introdusă sau continuată de organizația sindicală dacă cel în cauză se opune sau 
renunță la judecată în mod expres [art. 28 alin. (2) din Legea nr. 62/2011 a dialogului social]; 

(i) dreptul de a determina obiectul şi limitele procesului . 

- Obiectul procesului este determinat de pretenţia concretă dedusă judecății prin 
cererea de chemare în judecată!, cererea reconvențională ori cererile de intervenție. 

Art. 22 alin. (6) C. pr. civ. dispune că judecătorul trebuie să se pronunțe asupra a tot 
ceea ce s-a cerut, fără însă a depăşi limitele învestirii”, în afară de cazurile în care legea ar 


! ICCJ, s. a H-a civ., dec. nr. 946 din 24 mai 2017, în Buletinul Casaţiei nr. 11/2018, pp. 22-30 — în 
aplicarea acestui principiu, instanța este obligată să se pronunțe numai cu privire la ceea ce s-a cerut, astfel cum 
această solicitare a fost expusă în cuprinsul cererii de chemare în judecată. 

2 ICCJ, s. a Il-a civ., dec. nr. 802 din 19 aprilie 2016, în Buletinul Casaţiei nr. 6-7/2017, pp. 18-25 — sunt 
încălcate dispoziţiile art. 129 alin. (6) C. pr. civ. (subl. ns. — vechiul C. pr. civ.), care îl obligă pe judecător să 
hotărască numai asupra obiectului dedus judecății, în cazul în care instanța, deşi a fost învestită cu soluționarea 
unei acţiuni în revendicare mobiliară întemeiată pe dispoziţiile art. 480 C. civ. (subl. ns. — vechiul C. civ.), a 
soluționat-o ca pe o acţiune în constatarea dreptului de proprietate, fără a motiva de ce s-a îndepărtat de la 
învestirea iniţială şi fără a motiva în drept chiar soluția la care s-a oprit. Câtă vreme instanţa de apel nu a stabilit 
cu argumente de fapt şi de drept cadrul procesual activ, lucru care se impunea cu atât mai imperios în caz de 
litisconsorțiu activ şi câtă vreme a pronunţat o hotărâre de constatare a dreptului de proprietate în condiţiile în 
care fusese învestită cu o acţiune în revendicare mobiliară a unui bun mobil incorporal, devin incidente motivele 
de recurs prevăzute de art. 304 pct. 5, 7 şi 9 C. pr. civ. (subl. ns — vechiul C. pr. civ.). i 

dispune altfel’. Iar conform art. 397 alin. (1) C. pr. civ., instanţa este obligată să se pronunţe 
asupra tuturor cererilor deduse judecății. Ea nu poate acorda mai mult sau altceva decât s-a 
cerut, dacă legea nu prevede altfel. 

Aşadar, judecătorul nu poate să schimbe obiectul” stabilit de părţi prin îcJrenie lor, 
adică nu are posibilitatea să acorde mai mult decât s-a solicitat (plus petita) ori să se 
pronunţe asupra unor lucruri care nu s-au cerut (extra petit)“. În caz contrar, hotărârea este 
susogpijbilā de a fi atacată pe calea apelului, recursului (art. 488 pct. 5 C: pr. civ.) sau 
revizuirii” (art. 509 pet. 1 C. pr. civ.). 

Pe de altă parte, instanţa este obligată să se pronunțe omnia petita, adică asupra tuturor 
cererilor formulate în proces, indiferent că au caracter principal, accesoriu sau incidental. 
În cazul în care instanţa nu a statuat asupra tuturor cererilor formulate (minus petita), partea 
are la îndemână procedura completării hotărârii (art. 444 C. pr. civ.) sau a revizuirii (art. 509 
pct. 1 C. pr. civ.). Dacă însă instanța îl obligă pe pârât să plătească o sumă mai mică decât 


! De exemplu, într-un proces de partaj succesoral, dacă un moştenitor solicită o cotă succesorală de 1/2, 
deşi legea îi recunoaşte o cotă mai mare de 3/4, instanţa nu îi poate acorda decât ceea ce legea dispune, rămânând 
ca ulterior partea să dispună potrivit propriei voințe de partea excedentară. O soluție contrară ar însemna 
încălcarea drepturilor celorlalți moştenitori, cărora instanţa nu le poate acorda mai mult decât prevede legea. 
Orice înțelegere a comoştenitorilor urmează a viza exclusiv cotele legale recunoscute de lege. În sens contrar, a 
se vedea G. Boroi, M. Stancu, op. cit., p. 16. 

2 Trib. Constanţa, s. a Il-a civ., dec. civ. nr. 440 din 17 martie 2016, în M.C. Mocanu, L. Smarandi, op. cit., 
pp. 136-137 — în situația în care instanța nu s-a pronunțat asupra obiectului indicat de reclamantă, ci asupra unui 
lucru care nu s-a solicitat, judecătorul fondului a încălcat atât principiul rolului judecătorului în aflarea 
adevărului consacrat de art. 22 alin. (6) C. pr. civ., cât şi dispoziţiile imperative ale art. 397 alin. (1) C. pr. civ. 

3 C. Ap. Cluj, dec. civ. nr. 65 din 15 ianuarie 2002, în Culegere de practică judiciară 1999-2002, 
Ed. Lumina Lex, Bucureşti, 2002, pp. 143-144 — instanţa de apel verifică în limitele cererii de apel situaţia de 
fapt şi aplicarea legii de către prima instanță, judecând în fond cauza. Poate depăşi limitele cererii de apel numai 
pentru motive de ordine publică. Judecând apelul în alte limite, decizia echivalează cu o nepronunţare asupra căii 
de atac a apelului; C. Ap. Bucureşti, s. a V-a com., dec. nr. 1725/2002, în Practică judiciară comercială 2002, 
pp. 460-463 — judecătorul are posibilitatea de a manifesta rol activ, în limitele prevăzute de lege şi în legătură 
indisolubilă cu principiul disponibilităţii, în temeiul căruia părţile sunt acelea care au rolul hotărâtor în deter- 
minarea unui anumit proces civil, instanța de judecată fiind obligată să statueze omnia petita, numai cu privire la 
ceea ce s-a cerut. Judecătorul stabileşte situația de fapt, reținând, din împrejurările prezentate de către reclamant, 
numai pe acelea care au fost probate. Neexercitarea rolului activ al judecătorului nu reprezintă în sine un motiv 
pentru desființarea hotărârii. 

4 C. Ap. Piteşti, s. com. şi de cont. adm., dec. nr. 264/1997, în B.J. 1997, p. 102 — nu este considerată o ex- 
tra petita situația în care instanța este obligată să se pronunţe din oficiu asupra unor probleme. De ex.: în materie 
de divorţ, când instanța trebuie să se pronunţe cu privire la încredințarea copiilor minori şi la stabilirea pensiei de 
întreţinere pentru aceştia, chiar dacă reclamantul nu a solicitat aceste lucruri; C. Ap. Bucureşti, s. a IV-a civ., dec. 
nr. 804/2002, în Practică judiciară civilă 2001-2001, pp. 487-489 — în urma invocării calității de bun comun a 
unui imobil, cu recunoaşterea unui drept de creanță în limita plăţilor făcute în contul acestui bun, instanța se pronunță 
în limitele cu care a fost învestită, făcând aprecieri numai asupra proprietății bunului respectiv. Determinarea 
prin hotărâre a dreptului de creanță nu este posibilă atât timp cât o asemenea cerere nu a făcut obiectul acţiunii, 
partea având posibilitatea valorificării dreptului său pe calea unei acțiuni separate. 

5 Trib. Constanţa, s. I civ., dec. civ. nr. 416 din 12 aprilie 2016, în M.C. Mocanu, L. Smarandi, op. cit., 
pp. 92-94 — acest motiv de revizuire este o aplicare a principiului disponibilităţii, precum şi a obligaţiei instanței 
de a judeca toate pretențiile deduse judecății şi se referă la obiectul cererilor cu care a fost învestită instanța, deci 
la pretențiile concrete invocate de părți prin cereri având natura juridică a cererii de chemare în judecată. Prin 
„lucru cerut” trebuie să se înțeleagă numai cererile care au fixat cadrul litigiului, au determinat limitele acestuia 
şi au stabilit obiectul pricinii supuse judecății. 

cea solicitată de către reclamant, întrucât din probe rezultă că datorează numai această 
sumă, nu înseamnă că acordă mai puţin decât s-a cerut. A „acorda mai puţin decât s-a cerut” 
înseamnă ca instanța să lase nesoluţionate anumite capete de cerere. 


... ,.. 


Nu poate constitui temei al încălcării principiului disponibilităţii o formulare improprie 
sau imprecisă a obiectului cererii întrucât instanţa, în virtutea rolului activ, are obligația, să 
ceară părții să facă precizările necesare. 


După cum obiectul procesului nu poate rezulta din dovezile administrate de părți, ci 
acesta trebuie să fie clar exprimat în cuprinsul cererii. 


- Cu privire la limitele procesului, acestea sunt stabilite prin cererile foâritilate de părți 
atât din perspectiva pretențiilor formulate, cât şi din perspectiva apărărilor. 

Astfel, referitor la latura subiectivă a procesului, dreptul de a lărgi această sferă aparţine, 
ca regulă, părţilor? sub forma chemării în judecată a altor persoane, chemării în garanţie sau 
arătării titularului dreptului ori chiar terțele persoane pot solicita intervenția lor în proces, cu 
respectarea condiţiilor prevăzute de art. 61-67 C. pr. civ. Prin excepție însă, instanța poate 
dispune introducerea forțată, în cauză, din oficiu, a altor persoane, în condiţiile art. 78-79 
C. pr. civ. 


Relativ la fundamentul cererii”, considerăm că instanța este ţinută a-l respecta în limitele 
stabilite de reclamant, o soluție contrară fiind de natură a aduce atingere şi a îngrădi drep- 
turile reclamantului“. Forma în care îşi poate manifesta instanța rolul activ cu respectarea 


o w’ 


deplină a disponibilității o reprezintă posibilitatea acesteia de a schimba temeiul juridic, 
adică calificarea juridică pe care reclamantul o dă cererii sale, evident după punerea în dis- 
cuția părților’. Potrivit art. 22 alin. (4) C. pr. civ., judecătorul dă sau restabilește calificarea 


-1 ICCJ, s. a Il-a civ., dec. nr. 221 din 15 februarie 2017, în Buletinul Casaţiei nr. 5/2018, pp- 17-20 — cât 
priveşte obiectul, instanța este ţinută de cererea reclamantului, neputând depăși limitele acesteia; în cazul în care 
formulările reclamantului sunt improprii, neputându-se determina exact obiectul, instanța este obligată să solicite 
părţii precizarea necesară. Totodată, în baza rolului activ judecătorul este obligat să dea calificarea corespun- 
zătoare în raport de conţinutul ei şi nu după denumirea dată de parte. 

2 Există însă și unele cazuri când legea prevede expres citarea unor persoane în proces, independent de voința 
părţilor. De ex.: art. 33 alin. (2) din O.G. nr. 2/2001 privind regimul juridic al contravenţiilor prevede că, „în cazul în 
care fapta a avut ca urmare producerea unui accident de circulație, judecătoria va cita şi societatea de asigurări 
menționată în procesul-verbal de constatare a contravenţiei”. Un alt caz este reglementat de art. 22 alin. (1) din 
Legea nr. 132/2017 privind asigurarea obligatorie de răspundere civilă auto pentru prejudicii produse terţilor prin 
accidente de vehicule şi tramvaie, care dispune citarea în proces a persoanei răspunzătoare de producerea 
accidentului în calitate de intervenient forțat. A se vedea, în acest sens, A. Busuioc, Unele derogări de la inadmisibi- 
litatea introducerii în cauză, din oficiu, a unei alte părți în procesul civil, în Dreptul nr. 10/2003, pp. 156-159, dar şi 
S. Buzoianu, Consideraţii teoretice şi practice legate de atragerea terţilor în procesul civil în aplicarea principiilor 
disponibilităţii şi rolului activ al judecătorului, î în Dreptul nr. 8/2004, pp. 97-103. 

3 Adică temeiul în baza căruia reclamantul îşi formulează pretenţia. De ex.: un contract, o succesiune, 
uzucapiunea, un testament, o îmbogăţire fără justă cauză etc. 

+ Jud. Bistriţa, s. civ., sent. nr. 4115/2009 modificată parţial de Trib. Bistriţa-Năsăud, s. civ., dec. nr. 334/R din 
7 octombrie 2009, în Revista româna de jurisprudență nr. 6/2009, pp. 118- 127, cu comentariu de G.C. Frențiu — 
odată ce temeiul juridic al acţiunii promovate de reclamanți a fost modificat, instanţa de fond are obligaţia de a 
soluţiona cauza în raport de noul temei juridic invocat. 

5 C. Ap. Bucureşti, s. a V-a com., dec. nr. 435/2002, în Practică judiciară comercială 2002, pp. 450-452 — 
principiul rolului activ al judecătorului presupune aflarea adevărului judiciar, ceea ce obligă instanța ca înainte 
de toate să asigure calificarea juridică exactă a acţiunii reclamantei. Instanța nu este ținută de temeiul juridic 
arătat în cererea de chemare în judecată, ci de obiectul cauzei, respectiv de natura dreptului şi scopul urmărit prin 
exercitarea acțiunii în justiție. 

juridică a actelor şi faptelor deduse judecății, chiar dacă părţile le-au dat o altă denumire. 
În acest caz, judecătorul este obligat să pună în discuţia părților calificarea juridică exactă. 
Cu toate acestea, în condiţiile alin. (5) al art. 22 C. pr. civ., judecătorul nu poate schimba 
denumirea sau temeiul juridic în cazul în care părţile, în virtutea unui acord expres privind 
drepturi de care, potrivit legii, pot dispune, au stabilit calificarea juridică şi motivele de 
drept asupra cărora au înţeles să limiteze dezbaterile, dacă astfel nu se încalcă pile sau 
interesele legitime ale altora. 

Susţinem afirmaţia de mai sus prin aceea, că problema aflată în dezbatere comportă 
două aspecte total distincte şi care nu trebuie confundate. Astfel, este vorba în primul rând 
despre cauza cererii de chemare în judecată! — causa debendi —, adică situaţia de fapt califi- 
cată din punct de vedere juridic. de către partea reclamantă, cu privire la care instanței nu îi 
este permis să o schimbe din oficiu, iar pe de altă parte, vorbim despre temeiul de drept, 
adică despre textul de lege aplicabil situaţiei de fapt astfel cum a fost calificată juridic. 
În acest ultim caz, art. 152 C. pr. civ. acordă instanţei dreptul de a califica corect cererea 
după natura şi conținutul său, iar nu după denumire, ceea ce înseamnă că judecătorul nu este 
ținut de temeiul de drept indicat de parte. Rezultă, prin urmare, dar fără a se confunda, o 
strânsă legătură între cele două aspecte, fundamentul pretenţiei şi temeiul de drept, în sensul 
că primul îl determină pe cel de-al doilea, instanța fiind ţinută de cel dintâi, cu precizările de 
mai sus, şi având posibilitatea de a-l modifica pe cel din urmă, după dezbaterea contra- 
dictorie a părţilor. 

Referitor la limitele apărării, acestea sunt stabilite de către pârât, singurul în măsură să 
stabilească mijloacele şi condiţiile în care înțelege să-şi exercite dreptul de apărare şi să 
răspundă cererii de chemare în judecată. Instanţa însă, în baza rolului activ, poate să-i atragă 
atenția asupra drepturilor procesuale pe care le are; 

(ii) dreptul de a renunța la judecată sau la dreptul subiectiv, dr eptul de achiesare şi 
dreptul de a stinge litigiul printr-o tranzacţie 

Un alt aspect care dă expresie corelaţiei dintre principiul rolului activ şi principiul 
disponibilităţii se referă la actele procesuale de dispoziţie pe care părţile le pot face în cursul 
procesului civil, sub forma renunțării la judecată [art. 406 alin. (1), art. 924 C. pr. civ.] sau 
la dreptul subiectiv [art. 408 alin. (1) C. pr. civ.], achiesării (art. 436 C. pr. civ.), tranzacţiei 
(art. 438 C. pr. civ.). Astfel, în măsura în care aceste acte au un scop ilicit, ilegal, sunt con- 
trare intereselor statului sau terţilor, sunt rezultatul unui viciu de consimțământ etc., 
instanțele au obligaţia de a le respinge şi de a trece mai departe la judecarea cauzei, pentru a 
nu se consfinți printr-o hotărâre judecătorească o stare de fapt potrivnică ordinii de drept, 
împrejurare ce rezultă din prevederile art. 22 alin. (2) C. pr. civ. Este, evident, vorba despre 
acele situaţii în care s-ar nesocoti norme legale de ordine publică, a căror invocare se poate 
realiza şi de instanță, din oficiu, fără a se putea susţine? cu temei că se aduce atingere prin- 


bgo, woo 


cipiului disponibilității. 


-L Nu trebuie confundată cauza cererii de chemare în judecată (causa debendi) cu cauza acțiunii (causa 
petendi), care presupune scopul urmărit de cel ce reclamă sau se apără. Ele se deosebesc și prin aceea că numai 
causa debendi interesează instituția autorității de lucru judecat şi a litispendenței. 

2 L. Hadnagy, notă critică la dec. C. Ap. Târgu Mureş nr. 79/R/1993, în Dreptul nr. 5-6/1994, pp. 167-170. 

Potrivit însă art. 93 C. pr. civ., în cazurile prevăzute la art. 92 alin. (1), titularul 
dreptului va fi introdus în proces şi se va putea prevala de dispoziţiile art. 406, 408, 409 şi 
art. 438-440, iar dacă procurorul îşi va retrage cererea, va putea cere continuarea judecății 
sau a executării silite. 

Sunt cazuri în care dreptul de a renunţa la judecată nu poate fi exercitat, ceea ce 
reprezintă o limitare a disponibilității. Astfel, conform art. 437 C. civ., în acţiunile privi- 
toare la filiație nu se poate renunța la drept. De asemenea, cel care introduce o acţiune 
privitoare la filiație în numele unui copil sau al unei persoane puse sub interdicție judecă- 
torească, precum şi copilul minor care a introdus singur, potrivit legii, o astfel de acţiune nu 
pot renunța la judecarea ei; 

(iv) dreptul de a ataca sau nu Hotărârea prin intermediul căilor legale de atac 

Principiul disponibilităţii mai cuprinde şi dreptul de a ataca sau nu hotărârea prin inter- 
mediul căilor de atac. Astfel, partea care a pierdut procesul poate să ceară reformarea sau 
retractarea ei prin intermediul căilor legale de atac, putând însă să şi achieseze la hotărâre 
fie în mod expres, declarând că renunţă la calea de atac [art. 404, art. 464 alin. (2) C. pr. civ.] 
chiar înainte de comunicarea hotărârii, fie tacit, atunci când achiesarea poate fi dedusă din 
acte sau fapte precise şi concordante care exprimă intenţia certă a părţii de a-şi da adeziunea 
la hotărâre [art. 464 alin. (3) C. pr. civ.]. 

Tot ca o expresie a principiului disponibilităţii, partea poate să critice hotărârea în 
întregime sau poate să-şi limiteze critica numai la anumite aspecte, caz în care se vorbeşte 
despre limitele devoluţiunii apelului (tantum devolutum quantum apellatum), ceea ce 
înseamnă că instanța de apel nu va cerceta legalitatea şi temeinicia hotărârii atacate decât în 
raport cu critica formulată de apelant, potrivit art. 477 C. pr. civ. Aşadar, dacă instanța de 
apel constată că soluţia dată unui capăt de cerere nu este corectă, în lipsa criticii cu privire la 
acest aspect, nu poate schimba hotărârea. Tot astfel, instanţa de recurs va examina legali- 
tatea hotărârii atacate numai pe baza a ceea ce s-a criticat prin motivele de recurs, iar în 
condițiile art. 488 alin. (2) C. pr. civ., motivele prevăzute la alin. (1) nu pot fi primite decât 
dacă ele nu au putut fi invocate pe calea apelului sau în cursul judecării apelului ori, deşi au 
fost invocate în termen, au fost respinse sau instanța a omis să se pronunțe asupra lor, ceea 
ce înseamnă că nu se poate declara recurs omisso medio, trecând peste calea de atac a 
apelului. | | 

Cu toate acestea, ca o excepție a disponibilității, în condiţiile art. 92 alin. (4) C. pr. civ., 
procurorul poate să exercite căile de atac împotriva hotărârilor pronunţate în cazurile pre- 
văzute la alin. (1), chiar dacă nu a pornit acțiunea civilă, precum şi atunci când a participat 
la judecată, în condiţiile legii; | 

(v) dreptul de a cere executarea titlurilor executorii 

În legătură cu ultimul drept, acela de a cere executarea hotărârilor judecătorești, dacă 
debitorul nu-şi execută de bunăvoie obligația înscrisă în titlul executoriu, creditorul are 
dreptul să ceară executarea silită a hotărârii. Tot ca o expresie a disponibilității, creditorul 
poate să şi renunțe la punerea în executare a hotărârii. 
silită a hotărârilor date în favoarea minorilor, persoanelor puse sub interdicție şi dispăruţilor, 
precum şi în alte cazuri expres prevăzute de lege, în condiţiile art. 92 alin. (5) C. pr. civ. 

12. Principiul privitor la faptul că părţilor le revin obligaţii în desfăşurarea 
procesului 


Potrivit art. 10 C. pr. civ., părțile au obligaţia să îndeplinească actele de procedură în 
condiţiile, ordinea şi termenele stabilite de lege sau de judecător, să-şi probeze pretențiile şi 
apărările, să contribuie la desfăşurarea fără întârziere a procesului, urmărind, tot astfel, finali- 
zarea acestuia. Dacă o parte deţine un mijloc de probă, judecătorul poate, la cererea celeilalte 
părți sau din oficiu, să dispună înfăţişarea acestuia, sub sancţiunea plăţii unei amenzi judiciare. 

Aşadar, legiuitorul a reglementat nu numai principiul rolului activ al judecătorului în 
aflarea adevărului şi dreptul de dispoziţie al părților, dar şi anumite îndatoriri în sarcina 
părţilor, care trebuie să contribuie activ la dela zu rareax fără întârziere a procesului şi să 
urmărească finalizarea acestuia. 

Astfel: > 

- părțile au obligația să îndeplinească actele de procedură în condițiile stabilite de lege 
sau de judecător. Cu titlu de exemplu, a se vedea condiţiile impuse de art. 194 C. pr. civ. cu 
privire la conținutul cererii de chemare în judecată sau corecta calificare a cererii de către 
judecător, chiar dacă aceasta poartă o denumire greşită, potrivit art. 152 C. pr. civ.; 

- părțile au obligaţia să îndeplinească actele de procedură în ordinea stabilită de lege 
sau de judecător. De exemplu, în condiţiile art. 260 alin. (5) C. pr. civ., dacă s-a dispus 
o cercetare la fața locului, aceasta se va efectua, când este cazul, mai înainte de admi- 
nistrarea celorlalte probe. Iar art. 216 alin. (4) C. pr. civ. dispune că preşedintele poate să 
limiteze în timp intervenția fiecărei părți. În acest: caz, el trebuie să pună în vedere părții, 
înainte de a-i da cuvântul, timpul pe care îl are la dispoziţie; 

- părțile au obligaţia să îndeplinească actele de procedură în termenele stabilite de lege 
sau de judecător. De pildă, art. 68 alin. (3) C. pr. civ., prevede că cererea făcută de pârât se 
va depune în termenul prevăzut pentru depunerea întâmpinării înaintea primei instanțe, iar 
dacă întâmpinarea nu este obligatorie, cel mai târziu la primul termen de judecată. Iar art. 65 
alin. (3) C. pr. civ. stabileşte că, în cazul intervenţiei principale, după admiterea în principiu, 
instanța va stabili un termen în care trebuie depusă întâmpinarea; 

- părțile au obligaţia să-şi probeze pretenţiile şi apărările, sarcina probei revenind celui 
care face o afirmaţie în cursul procesului (art. 249 C. pr. civ.). Atunci când se invocă o 
excepție, pârâtul devine reclamant, iar sarcina probei îi revine acestuia; 

- - părţile au obligația, dacă dețin un mijloc de probă, să-l înfățişeze instanţei, judecă- 
torul putând, la cererea celeilalte părți sau din oficiu, să dispună acest lucru, sub sancţiunea 
plății unei amenzi judiciare. Aplicaţii ale acestui principiu pe acest aspect regăsim în 
art. 293 alin. (1) şi art. 586 alin. (2) C. pr. civ. 

Toate obligaţiile instituite în sarcina părților au ca scop să contribuie la desfăşurarea 
fără întârziere a procesului şi la finalizarea acestuia, pentru a se asigura, totodată, şi celelalte 
principii ale procesului civil. 


13. Principiul potrivit căruia terţii au obligaţia să sprijine realizarea justiţiei 


În condiţiile art. 11 C. pr. civ., orice persoană este obligată, în condiţiile legii, să sprijine 
realizarea justiţiei. Cel care, fără motiv legitim, se sustrage de la îndeplinirea acestei obligații 

poate fi constrâns să o execute sub sancţiunea plăţii unei amenzi judiciare şi, dacă este cazul, 
a unor daune-interese. 

Obligaţii în desfăşurarea procesului civil revin, aşadar, nu numai părților, ci şi terţelor 
persoane. Cu toate acestea, obligația nu este una generală, abstractă, ci concretă, fiind 
circumscrisă „condiţiilor legale”, terţii în sarcina căror sunt stabilite anumite îndatoriri fiind 
indicaţi de textul de lege. 

Aplicaţii ale acestui principiu se regăsesc în Codul de procedură civilă. Spre exemplu: 

- când se arată că un înscris necesar soluționării procesului se află în posesia unui tert, 
acesta va putea fi citat ca martor, punându-i-se în vedere să aducă înscrisul în instanță 
[art. 297 alin. (1)]; 

- dacă înscrisul se găseşte în păstrarea unei autorități sau instituții publice, instanța va 
lua măsuri, la cererea uneia dintre părți sau din oficiu, pentru aducerea lui, în termenul fixat 
în acest scop, punând în vedere conducătorului autorității sau instituției publice deținătoare 
măsurile ce se pot dispune în caz de neconformare [art. 298 alin. (1)]; Da: 

- în cazul în care se dispune înfăţişarea unui înscris deţinut de o autoritate sau de o altă 
persoană, instanța, potrivit dispoziţiilor art. 298, va dispune solicitarea înscrisului şi, îndată 
ce acesta este depus la instanță, comunicarea lui în copie fiecărui avocat (art. 374); 

- la cererea executorului judecătoresc, cei care datorează sume de bani debitorului 
urmărit ori dețin bunuri ale acestuia supuse urmăririi, potrivit legii, au datoria să comunice 
în scris toate informaţiile necesare pentru efectuarea executării. Ei sunt ținuți să declare 
întinderea obligaţiilor lor față de debitorul urmărit, eventuale modalități care le-ar putea afecta, 
sechestre anterioare, cesiuni de creanță, subrogații, preluări de datorie, novaţii, precum şi 
orice alte acte sau fapte de natură să modifice conţinutul ori părțile raportului obligațional 
sau regimul juridic al bunului deținut. La cererea executorului judecătoresc sau a părţii 
interesate, instanța de executare poate lua măsurile prevăzute la art. 187 alin. (1) pet. 2 lit. f) 
şi la art. 189 [art. 660 alin. (1)]. 

Din teza a doua a art. 11, rezultă că terțul poate refuza îndeplinirea obligaţiei de a 
sprijini realizarea justiţiei, în cazurile prevăzute de lege. De exemplu, autoritatea sau insti- 
tuția publică deţinătoare este în drept să refuze trimiterea înscrisului când acesta se referă la 
apărarea națională, siguranța publică sau relaţiile diplomatice. Extrase parțiale vor putea fi 
trimise dacă niciunul dintre aceste motive nu se opune. Dispoziţiile art. 252 alin. (3) se aplică 
în mod corespunzător [art. 298 alin. (2)]. 

Obligarea terțului la plata amenzii judiciare sau a daunelor-interese este condiționată 
de dovedirea refuzului nejustificat al terțului de a-şi îndeplini obligația prevăzută de lege şi 
de constatarea acestuia de către instanţă. 


14. Principiul bunei-credinţe în exercitarea drepturilor şi în iclepliniiea 
obligaţiilor procesuale 


Sub marginala „Buna-credinţă”, art. 12 C. pr. civ. stabileşte că drepturile procesuale 
trebuie exercitate cu bună-credință, potrivit scopului în vederea căruia au fost recunoscute 
de lege şi fără a se încălca drepturile procesuale ale altei părți. Partea care îşi exercită 

drepturile procesuale în mod abuziv răspunde pentru prejudiciile materiale şi morale cauzate. 
Ea va putea fi obligată, potrivit legii, şi la plata unei amenzi judiciare. De asemenea, partea 
care nu îşi îndeplineşte cu bună-credință obligaţiile procesuale răspunde potrivit alin. (2). 

Pentru ca drepturile procesuale să nu fie exercitate în mod abuziv, trebuie: 

- să fie exercitate cu bună-credință; 

- să fie exercitate potrivit scopului în vederea căruia au fost recunoscute de lege; 

- să nu încalce drepturile procesuale ale altei părți. 

În doctrină s-a arătat că, ori de câte ori legea prescrie obligaţii corelate intrinsec unor drep- 
turi subiective, nerespectarea acestor obligaţii poate semnifica săvârşirea abuzului de drepti. 

În acest context, este locul pentru a spune că acţionarea în justiție a unei persoane, ca 
expresie a liberului acces la justiţie constituie un drept, al cărui titular este liber să-l exer- 
cite, fără condiționări de vreun fel ori autorizări prealabile. Cu toate acestea, titularul dreptului 
trebuie să-l exercite în limitele prevăzute de lege şi fără să provoace vreo pagubă adver- 
sarului. Orice exercitare a dreptului cu depăşirea limitelor legale constituie un abuz de drept 
ce trebuie sancționat. Totuşi, o eroare de apreciere, o greşeală de gândire nu poate duce 
automat la concluzia că cererea ori apărarea este temerară, şi deci abuzivă. Revine, aşadar, 
judecătorului sarcina de a stabili, în funcţie de datele concrete ale speţei, în ce măsură 
cererea a fost făcută în condiţii care să justifice greşeala gravă sau reaua-credință?. 

După cum nici respingerea cererii de chemare în judecată nu înseamnă implicit că 
„reclamantul a acționat abuziv, ci doar că nu a evaluat corect şi complet posibilităţile proba- 
torii ori a apreciat în mod superficial probele administrate, nu a estimat corespunzător ori nu 
a anticipat apărările adversarului. 

Pentru exercitarea abuzivă a drepturilor eimig partea poate fi obligată, potrivit 
legii, la plata unei amenzi judiciare sau a despăgubirilor pentru pagubele cauzate. Aplicarea 
în concret a amenzii judiciare se face în funcție de situația specifică din fiecare litigiu ce a 
îmbrăcat forma abuzului de drept, textul art. 12 C. pr. civ., fiind unul generic, de principiu. 
Sediul materiei pentru amenzile judiciare şi despăgubirile ce pot fi acordate este Titlul VI 
din Cartea I a Codului de procedură civilă. 

De remarcat este faptul că amenda judiciară şi despăgubirile pot fi acordate în mod 
cumulativ, neputându-se reține dubla sancționare a părții în sarcina căreia sunt stabilite, 
scopul celor două mijloace fiind diferit, ambele contribuind indirect la realizarea scopului 
normei încălcate. De altfel, însuşi sensul literal al art. 12 alin. (2) C. pr. civ. îngăduie cumu- 
larea celor două mecanisme. 


15. Principiul oralităţii 


Potrivit art. 15 C. pr..civ., procesele se dezbat oral, cu excepția cazului în care legea 
dispune altfel? sau când părţile solicită expres instanței ca judecata să se facă numai pe baza 
actelor depuse la dosar. 


11. Deleanu, Drepturile subiective şi abuzul de drept, Ed. Dacia, Cluj-Napoca, 1988, pp. 79-80. 

2 M. Tăbârcă, op. cit., p. 101. 

3 A. Velescu, Publicitatea, oralitatea şi folosirea limbii materne în procesul civil, în Revista română de 
drept nr. 3/1971, p. 33. 


62 Principiile fundamentale ale procesului civil 
dn a N, a lamele PCR A AAA sl BAe bell = A 


Oralitatea presupune ca părţile să-şi susțină verbal pretențiile sau apărările, pentru a 
discuta regularitatea actelor de procedură, cererile şi excepţiile invocate, pentru a propune 
probe, pentru a da explicaţii, pentru a discuta probele administrate la dosar, pentru a 
formula concluzii. Oralitatea permite şi un dialog între parte şi judecători. 

Acest principiu rezultă cu prisosință şi din alte dispoziţii procedurale. Astfel: 

- art. 43 alin. (3) — declaraţia de abţinere se poate face şi verbal, în şedinţă, fiind con- 
semnată în încheierea de şedinţă; 

- art. 47 alin. (1) — cererea de recuzare se poate face verbal în şedinţă, 

- art. 85 alin. (2)— dreptul de reprezentare mai poate fi dat şi prin declaraţie verbală, 
făcută în instanță şi consemnată în încheierea de şedinţă; 

- art. 126 alin. (1) — părţile pot conveni în scris sau, în cazul litigiilor născute, şi prin 
declaraţie verbală în faţa instanței ca procesele privitoare la bunuri şi la alte drepturi de care 
acestea pot să dispună să fie judecate de alte instanțe decât acelea care, potrivit legii, ar fi 
competente teritorial să le judece, în afară de cazul când această competență este exclusivă; 

- art. 204 alin. (2) — nu se va da termen, ci se vor trece în încheierea de şedinţă decla- 
rațiile verbale făcute în instanță când: 1. se îndreaptă greşelile materiale din cuprinsul 
cererii; 2. reclamantul măreşte sau micşorează cuantumul obiectului cererii; 3. se solicită 
contravaloarea obiectului cererii, pierdut sau pierit în cursul procesului; 4. se înlocuieşte 
o cerere în constatare printr-o cerere în realizarea dreptului sau invers, atunci când cererea 
în constatare este admisibilă; 

- art. 406 alin. (1) — reclamantul poate să renunţe oricând la judecată, în tot sau în parte, 
fie verbal în şedinţă de judecată, fie prin cerere scrisă; 

- art. 449 alin. (3) — cererea de executare provizorie se va putea face în scris, precum şi 
verbal în instanță până la închiderea dezbaterilor; 

©- art. 464 alin. (2) — achiesarea expresă se face de parte prin act autentic sau prin 
declaraţie verbală în faţa instanţei ori de mandatarul său în temeiul unei procuri speciale. 

De la principiul oralității există două categorii de excepții, şi anume: 

(i) când legea dispune altfel, respectiv legea cere ca actul de procedură să îmbrace numai 
forma scrisă, precum: cererea de chemare în judecată, întâmpinarea, cererea reconvențională, 
cererile de intervenţie, cererea de exercitare a căilor de atac, încheierea de şedinţă, hotărârea 
judecătorească, declaraţiile de martori. Tot astfel, art. 1.030 alin. (1) C. pr. civ. prevede că 
procedura cu privire la cererile cu valoare redusă este scrisă, însă, în condiţiile alin. (2), 
instanța poate dispune înfăţişarea părților dacă apreciază acest fapt ca fiind necesar sau la 
solicitarea uneia dintre părți; 

(ii) când părțile solicită expres instanţei ca judecata să se facă numai pe baza actelor 
depuse la dosar. Cu toate acestea, fie judecătorul poate dispune ca părţile să se înfăţişeze 
atunci când consideră că, prin îndrumările pe care le-ar da acestora, s-ar realiza împăcarea 
[art. 227 alin. (1)], fie legea obligă prezenţa personală a părților în procesul de divorţ (art. 921). 

Mai trebuie precizat că, în sistemul nostru procesual, oralitatea este dublată de o pro- 
cedură scrisă, ceea ce înseamnă că susţinerile părților, declaraţiile martorilor, răspunsurile la 
interogatoriu etc. sunt consemnate şi în scris, pentru a se putea exercita controlul judiciar 
asupra măsurilor dispuse de instanță. De reținut că, de regulă, părţile nu trebuie să îşi 


1! M. Tăbârcă, op. cit., pp. 135-136. 

formuleze susţinerile orale în scris. Totuşi, în condiţiile art. 244 alin. (2) C. pr. civ., în cazul 
în care s-a dispus dezbaterea fondului la un alt termen, judecătorul poate pune în vedere 
părților să redacteze note privind susţinerile lor şi să le depună la dosar cu cel puţin 5 zile 
înainte de termenul stabilit potrivit alin. (1), fără a aduce atingere dreptului acestora de a 
formula concluzii orale. 

De asemenea, conform art. 394 alin. (2) C. pr. civ., dacă va considera necesar, instanța 
poate cere părților, la închiderea dezbaterilor, să deburiă completări la notele întocmite po- 
trivit art. 244, părțile putând depune aceste FT EARE şi în cazul în care acestea nu au fost 
cerute de instanță. 

Sancțiunea nerespectării principiului oralităţii atrage sancţiunea nulităţii hotărârii, în 
condiţiile art. 175 alin. (1) C. pr. civ., dacă se face dovada că prin nerespectarea oralității s-a 
produs părții o vătămare care nu poate să fie înlăturată altfel decât prin desființarea hotărârii. 


16. Principiul nemijlocirii 


Codul de procedură civilă consacră în art. 16 principiul nemijlocirii, care presupune 
obligaţia instanței de a cerceta direct şi nemediat toate elementele care interesează dezle- 
garea pricinii. Potrivit textului legal menţionat, probele se administrează de către instanța 
care judecă procesul, cu excepţia cazurilor în care legea stabileşte altfel. 

De la această regulă se cunosc şi următoarele excepții: 

(i) dovezile administrate de o instanță necompetentă rămân câştigate cauzei, iar instanța 
competentă nu va dispune refacerea lor decât pentru motive temeinice (art. 137 C. pr. civ.); 
= (äi) instanţa care soluţionează cererea de strămutare poate decide, în caz de admitere, ca 
actele îndeplinite de instanță înainte de strămutare, să fie păstrate [art. 145 alin. (2) C. pr. civ.]; 

(iii) când administrarea dovezilor urmează să se facă în altă localitate, ea se va înde- 
plini, prin comisie rogatorie, de către o instanță de acelaşi grad sau chiar mai mică în grad, 
dacă în acea localitate nu există o instanță de acelaşi grad [art. 261 alin. (2) C. pr. civ.]; 

(iv) când există urgență în administrarea unei probe, constând în mărturia unei persoane, 
părerea unui expert, starea unor lucruri mobile sau imobile ori dobândirea recunoaşterii unui 
înscris, a unui fapt ori a unui drept, dacă este pericol ca proba să dispară sau să fie greu de 
administrat în viitor, înainte de începerea procesului asupra fondului, se recurge la procedura 
asigurării dovezilor, care este de competenţa judecătoriei în circumscripţia căreia se află 
martorul sau obiectul constatării (art. 360 C. pr. civ.); 

(v) probele administrate în cursul judecării cererii perimate pot fi folosite de către părți 
în noul proces, în măsura în care noua instanță socoteşte că nu este necesară refacerea lor 
[art. 422 alin. (2) C. pr. civ.]; 

(Vi) în situaţia admiterii abținerii sau recuzării, încheierea prin care aceste incidente au 
fost soluționate va arăta în ce măsură actele îndeplinite de judecător, printre care şi even- 
tualele probe administrate, urmează a fi păstrate [art. 51 alin. (6) C. pr. civ.]; 

(vii) administrarea probelor de către avocaţi sau consilieri juridici (art. 366-388 
C. pr. civ.); 

(viii) în cazul în care instanța penală a lăsat nesoluționată acțiunea civilă, prin hotăzâre 
definitivă, persoana vătămată sau succesorii acesteia, care s-au constituit parte civilă în 

procesul penal, pot introduce acțiune la instanța civilă, probele administrate în cursul 
procesului penal putând fi folosite în fața instanței civile [art. 27 alin. (2) C. pr. pen.]. 


17. Principiul publicităţii 


Potrivit art. 127 din Constituţie, art. 17 C. pr. civ. şi art. 12 din Legea nr. 304/2004 
privind organizarea judiciară, şedinţele de judecată sunt publice, afară de cazurile prevăzute 
de lege. 

Rezultă, aşadar, că publicitatea presupune că procesul civil, cu excepţia etapei delibe- 
Tării, se desfăşoară în prezența părților, dar şi a oricărei persoane. străine de litigiu care 
doreşte să asiste la cercetarea procesului sau la dezbaterile în fond. 

Publicitatea este constituită din elemente precum: stabilitatea locului unde instanţele îşi 
desfăşoară activitatea, fiecare instanță având un sediu stabil şi cunoscut; periodicitatea 
şedinţelor de judecată, în zilele şi la orele fixate; accesul liber în sala de şedinţă; pronun- 
tarea hotărârii în şedinţă publică; posibilitatea de accesare a hotărârilor judecătoreşti 
publicate online. 

Acest principiu cunoaşte însă şi o excepție, în sensul că, în condițiile art. 213 C. pr. civ., 
instanța poate să dispună ca cercetarea procesului sau dezbaterea fondului să se facă fără 
prezența publicului, dacă dezbaterea publică ar aduce atingere moralității, ordinii publice, 
interesele minorilor, vieţii private a părților ori intereselor justiţiei, după caz. În acest caz, 
părțile vor putea fi însoţite în sala de şedinţă, de reprezentanții lor, de cei care îi asistă pe 
minori, apărătorii părților, martorii, experții, traducătorii, interpreţii, precum şi alte persoane 
cărora instanța, pentru motive temeinice, le admite să asiste la proces. 

În alte cazuri, soluționarea anumitor cereri ori incidente se face în camera de consiliu, 
care nu presupune o înlăturare a publicității, ci doar o modalitate de soluţionare mai rapidă a 
acestor categorii de cereri (soluționarea abținerii şi recuzării;, soluţionarea conflictului de 
competenţă; judecarea cererii de strămutare; soluționarea cererii de reexaminare împotriva 
încheierii de obligare la amendă sau despăgubire; anularea cererii de chemare în judecată ca 
urmare a neîndeplinirii obligaţiilor de completare sau modificare; soluționarea cererii de 
reexaminare împotriva încheierii de anulare a cererii de chemare în judecată; ascultarea 
minorilor; soluționarea cererii de preschimbare a termenului de judecată; soluţionarea 
cererii de îndreptare a erorii materiale ori de lămurire a hotărârii; judecarea apelului în 
materie necontencioasă; soluționarea cererii de autorizare pătrundere în încăperi; rezolvarea 
cererii de încuviințare a executării silite; soluționarea cererii de sechestru asigurător; 
rezolvarea cererii cu valoare redusă, judecarea cererii de divorţ prin acordul părților etc.). 

Mai trebuie precizat că, uneori, publicitatea este restrânsă în cazul în care anumite 
persoane care asistă la dezbateri tulbură şedinţa ori nesocotesc măsurile luate ori s-au 
prezentat într-o ţinută necuviincioasă, fiind îndepărtate din sală, după ce în prealabil li s-a 
atras atenţia să respecte ordinea şi buna-cuviință [art. 217 alin. (6) şi (7) C. pr. civ.]. 

De asemenea, se impune precizat faptul că o formă de publicitate o reprezintă şi 
punerea soluţiei la dispoziția părților, prin mijlocirea grefei instanţei, astfel cum îngăduie 
art. 402 şi art. 396 alin. (2) C. pr. civ. 

Indiferent dacă judecata are loc în şedinţă publică, în camera de consiliu sau în sala de 
şedinţă, fără prezenţa publicului, hotărârea se pronunță în şedinţă publică (art. 402 C. pr. civ.), 
sub sancţiunea nulității necondiționate de vătămare, potrivit art. 176 pct. 5 C. pr. civ. 


18. Principiul desfăşurării procedurii judiciare în limba română 


Constituţia României consacră în art. 128 alin. (1) principiul potrivit căruia procedura 
judiciară se desfăşoară în limba română. Acest principiu este reluat şi de art. 18 C. pr. CIV., 
dar şi de art. 14 alin. (1) din Legea nr. 304/2004 privind organizarea judiciară. 

Cetăţenii români aparținând minorităţilor naţionale au dreptul să se exprime în limba 
maternă, în faţa instanțelor de judecată, în condiţiile legii [art. 18 alin. (2) C. pr. civ.]. În cazul 
în care una sau mai multe părți solicită să se exprime în limba maternă, instanţa de judecată 
trebuie să asigure, în mod gratuit, folosirea unui interpret sau traducător autorizat. Iar în 
situația în care toate părțile solicită sau sunt de acord să se exprime în limba maternă, instanța 
de judecată trebuie să asigure exercitarea acestui drept, precum şi buna administrare a 
justiţiei, cu respectarea principiilor contradictorialităţii, oralității şi publicităţii pak 14 alin. (3) 
şi (4) din Legea nr. 304/2004]. 

Cetățenii străini şi apatrizii care nu înțeleg sau nu vorbesc limba română au dreptul de a 
- lua cunoştinţă de toate actele şi lucrările dosarului, de a vorbi în instanță şi de a pune con- 
cluzii, prin traducător autorizat, dacă legea nu prevede altfel [art. 18 alin. (3) C. pr. civ.]. 

= Aplicaţii ale acestui principiu se regăsesc şi în art. 150 alin. (4) şi art. 225 alin. (1) 
C. pr. civ. 

' Cererile şi actele procedurale se întocmesc numai în limba română. De aceea, partea 
care nu înțelege limba română nu poate invoca o încălcare a dreptului la apărare pentru că a 
primit o citaţie sau acte de procedură provenind de la adversar în limba română. În schimb, 
instanța va aprecia în ce măsură partea a avut suficient timp la dispoziţie pentru a face 
traducerea şi a-şi pregăti apărarea. 

Interpretul sau traducătorul va semna pe toate actele Tonie pentru conformitate, 
atunci când acestea au fost redactate sau consemnarea s-a făcut în baza traducerii sale. 


19. Principiul continuității completelor de judecată 


Potrivit art. 11 din Legea nr. 304/2004 privind organizarea judiciară, activitatea de 
judecată se desfăşoară cu respectarea principiilor distribuirii aleatorii a dosarelor şi conti- 
nuităţii, cu excepţia situaţiilor în care judecătorul nu poate participa la judecată din motive 
obiective. În acelaşi sens sunt şi prevederile art. 19 C. pr. civ., potrivit cu care judecătorul 
învestit cu soluţionarea cauzei nu poate fi înlocuit pe durata procesului decât pentru motive 
temeinice, în condițiile legii. 

Principiul continuității şi stabilității conipletelor de judecată presupune, aşadar, ca 
judecarea pricinii să se facă, de la început până la sfârşit, de acelaşi complet de judecată, 
într-o singură şedinţă care se încheie prin deliberarea judecătorilor şi pronunțarea hotărârii. 

În aplicarea acestui principiu, art. 214 alin. (1) C. pr. civ. prevede că membrii com- 
pletului care judecă procesul trebuie să rămână aceiaşi în tot cursul judecății, de esența 
principiului fiind că la deliberare şi pronunțare vor lua parte numai judecătorii în faţa cărora 
au avut loc dezbaterile [art. 395 alin. (2) teza I C. pr. civ.]. Continuitatea completului de 
judecată se asigură şi în caz de disjungere, în acest sens fiind prevederile art. 111 alin. (4) 
din Regulamentul de ordine interioară al instanțelor judecătoreşti. 

„Schimbarea compunerii completului de judecată! poate fi determinată numai de inter- 
venirea unor motive temeinice, precum: incompatibilitatea judecătorilor, concediile aces- 
tora, participarea judecătorilor la cursuri de formare profesională, promovarea, transferul, 
delegarea sau detaşarea judecătorului, decesul judecătorului etc. Dacă însă înlocuirea are 


1 O discuţie aparte legată de principiul continuității comportă Completul de 5 judecători ce funcţionează în 
cadrul Înaltei Curți de Casaţie şi Justiţie, având în vedere că, în condiţiile art. 32 alin. (1) din Legea nr. 304/2004 
privind organizarea judiciară, „Ja începutul fiecărui an, la propunerea preşedintelui sau a vicepreşedinţilor 
Înaltei Curți de Casaţie şi Justiție, Colegiul de conducere aprobă numărul şi compunerea completurilor de 5 ju- 
decători”. Iar alin. (4) teza întâi al aceluiaşi articol stabileşte că „judecătorii care fac parte din aceste completuri 
sunt desemnaţi, prin tragere la sorţi, în şedinţă publică, de preşedintele sau, în lipsa acestuia, de unul dintre cei 
2 vicepreşedinţi ai Înaltei Curți de Casaţie şi Justiţie”. Se ridică, astfel, întrebarea dacă tragerea anuală la sorţi a 
judecătorilor care fac parte din completurile de 5 judecători se constituie într-un motiv temeinic de natură să 
determine schimbarea compunerii acestora sau nu la încheierea perioadei de timp pentru care a fost efectuată 
tragerea la sorţi în ceea ce priveşte cauzele care se află pe rol la acel moment. 

Se constată că, întocmai ca şi Completul pentru soluţionarea recursului în interesul legii şi Completul 
pentru dezlegarea unor chestiuni de drept, nici Completurile de 5 judecători nu au o existență şi componență 
stabile [art. 19 alin. (2!) din Legea nr. 304/2004], în ipoteza acestor din urmă completuri, durata în timp a lor 
fiind limitată la un an. 

Se mai observă că incidentul schimbării membrilor Completurilor de 5 judecători este reglementat de însuşi 
art. 32 alin. (4) teza a doua din Legea nr. 304/2004, care instituie regulile de urmat pentru o asemenea ipoteză, ceea 
ce presupune că singurele situaţii de excepție îngăduite de la principiul continuității Completurilor de 5 judecători 
sunt circumscrise unor motive obiective stabilite de Regulamentul privind organizarea şi funcționarea administrativă 
a Înaltei Curți de Casaţie şi Justiţie, altele decât cele vizând anualitatea tragerii la sorți. 

In plus, art. 11 din Legea nr. 304/2004 statuează că „activitatea de judecată se desfăşoară cu respectarea 
principiilor distribuirii aleatorii a dosarelor şi continuității, cu excepția situaţiilor în care judecătorul nu poate 
participa la judecată din motive obiective”. lar art. 53 din acelaşi act normativ dispune că „repartizarea cauzelor 
pe complete de judecată se face în mod aleatoriu, în sistem informatizat. Cauzele repartizate unui complet de 
judecată nu pot fi trecute altui complet decât în condițiile prevăzute de lege”. 

In concluzie, neavând o existenţă stabilă, sub aspectul numărului și componenței, precum sunt completele 
alcătuite din 2 sau 3 judecători, raţiunea tragerii la sorți a Completurilor de 5 judecători constă în desemnarea 
periodică a altor membri în alcătuirea acestor completuri astfel încât, printr-o rotaţie aleatorie, să existe probabi- 
litatea ca toți judecătorii instanței supreme să intre în compunerea Completurilor de 5 judecători, o atare 
modalitate fiind la adăpost de orice susceptibilitate cu privire la lipsa de imparţialitate obiectivă a instanței. 

In plus, împrejurarea că în Codul de procedură civilă se pune accent pe esența principiului continuității nu 
înseamnă că acesta trebuie redus doar la identitatea membrilor completului de judecată care participă la deliberare şi 


oo... 


pronunțare cu cei în fața cărora au avut loc dezbaterile, ci, în măsura posibilităţilor concrete, obiective ale dosarului, 


principiul în întregime. Ty 

Iar mecanismul tragerii la sorți trebuie analizat numai coroborat şi cu principiul repartizării aleatorii a 
cauzelor, astfel încât numărul de completuri de 5 judecători şi componența anuală a acestora trebuie raportată la 
cauzele înregistrate pe rolul acestora în intervalul de timp de la desemnarea lor şi până la începutul următorului an. 

Aşadar, tragerea la sorți anuală a Completurilor de 5 judecători nu poate constitui un motiv temeinic pentru 
schimbarea componenței acestora în privința cauzelor aflate pe rol la începutul noului an, ci completele învestite 
ca efect al principiului distribuirii aleatorii a cauzelor vor rămâne, pe temeiul principiului continuității, com- 
petente să soluţioneze aceste cauze până la pronunțarea hotărârii. | 

loc după ce s-a dat cuvântul în fond părților, cauza se repune pe rol [art. 214 alin. (2) şi (3) 
C. pr. civ.]. 

Nesocotirea acestui principiu atrage, potrivit árt. 488 pct. 2 C. pr. civ., casarea hotărârii 
atacate cu recurs. i 


20. Principiul privitor la încercarea de împăcare a părţilor 


Încercarea de către judecător a împăcării părților este reglementată la nivel de principiu 
în art. 21 C. pr. civ., potrivit cu care judecătorul va recomanda părților soluționarea amia- 
bilă a litigiului prin mediere, potrivit legii speciale. În tot cursul procesului, judecătorul va 
încerca împăcarea părților, dându-le îndrumările necesare, potrivit legii. 

Norma care reglementează acest principiu are caracter de ordine publică, judecătorul 
având obligaţia de a încerca împăcarea părților. 

Există, aşadar, două modalităţi de realizare a principiului, şi anume: 

(i) Îndrumarea adresată părţilor de a apela la mediere! 

Potrivit art. 1 alin. (1) din Legea nr. 192/2006 privind medierea şi organizarea profesiei 
de mediator, medierea reprezintă o modalitate de soluţionare a conflictelor pe cale amiabilă, 
cu ajutorul unei terţe persoane specializate în calitate de mediator, în condiţii de neutralitate, 

_imparţialitate, confidenţialitate şi având liberul consimţământ al părţilor. 

-Cu referire la posibilitatea de soluționare prin mediere a litigiului dedus judecății, art. 227 
alin. (2)-(4) C. pr. civ. şi art. 61-63 din Legea nr. 192/2006 reglementează câteva reguli: 

- în litigiile care, potrivit legii, pot face obiectul procedurii de mediere, judecătorul 
poate invita părțile să participe la o şedinţă de informare cu privire la avantajele folosirii 
acestei proceduri. Când consideră necesar, ţinând seama de circumstanțele cauzei, jude- 
cătorul va recomanda părţilor să recurgă la mediere, în vederea soluționării litigiului pe cale 
amiabilă, în orice fază a judecății. Medierea nu este obligatorie pentru părți; 

- în cazul în care judecătorul recomandă medierea, părțile se vor prezenta la mediator, 
în vederea informării lor cu privire la avantajele medierii. După informare, părțile decid 
dacă acceptă sau nu soluționarea litigiului prin mediere. Până la termenul fixat de instanţă, 
care nu poate fi mai scurt de 15 zile, părțile depun procesul-verbal întocmit de mediator cu 
privire la rezultatul şedinţei de informare; 

- soluţionarea prin mediere poate avea loc din iniţiativa părților sau la propunerea ori- 
căreia dintre acestea ori la recomandarea instanței, cu privire la drepturi asupra cărora 
părțile pot dispune potrivit legii; 

- medierea poate avea ca obiect soluționarea în tot sau în parte a litigiului; 

- mediatorul nu poate solicita plata onorariului pentru informarea părților; 

- la închiderea procedurii de mediere, mediatorul este obligat, în toate cazurile, să trans- 
mită instanței de judecată competente acordul de mediere şi procesul-verbal de încheiere 
a medierii în original şi în format electronic dacă părțile au ajuns la o înțelegere sau doar 
procesul-verbal de încheiere a medierii în situaţiile prevăzute la art. 56 alin. (1) lit. b) şi c); 


1 [. Deleanu, Medierea în procesul civil, în Dreptul nr. 10/2006, pp. 63-86. 

- pentru desfăşurarea procedurii de mediere, judecarea cauzelor civile de către instan- 
tele judecătoreşti sau arbitrale va fi suspendată la cererea părților; 

- cursul termenului perimării este suspendat pe durata desfăşurării procedurii de 
mediere, dar nu mai mult de 3 luni de la data semnării contractului de mediere; 

- cererea de repunere pe rol este scutită de taxa judiciară de timbru; 

- în cazul în care litigiul a fost soluţionat pe calea medierii, instanța va pronunţa, la 

cererea părților, o hotărâre de expedient; ; i 
| - odată cu pronunţarea hotărârii, instanța va dispune, la cererea părții interesate, resti- 
tuirea taxei judiciare de timbru, plătită pentru învestirea acesteia, cu excepția cazurilor în 
care conflictul soluţionat pe calea medierii este legat de transferul dreptului de proprietate 
şi/sau constituirea altui drept real asupra unui bun imobil; 

- instanța de judecată nu va dispune restituirea taxei judiciare de timbru plătite pentru 
învestirea acesteia, în cazul în care conflictul soluționat este legat de o cauză succesorală 
pentru care nu s-a eliberat certificatul de moştenitor; 

- hotărârea de expedient pronunțată conform prevederilor prezentei legi constituie titlu 
executoriu. 

(îi) Recomandarea adresată părţilor de a se concilia 

În condiţiile art. 227 alin. (1) C. pr. civ., în tot cursul procesului, judecătorul va încerca 
împăcarea părților, dându-le îndrumările necesare, potrivit legii. În acest scop, el va solicita 
înfăţişarea personală a părţilor, chiar dacă acestea sunt reprezentate. 

Ca o aplicaţie particulară a acestui principiu, în procesul de divorţ, instanţa va încerca 
la fiecare înfăţişare împăcarea soților [art. 921 alin. (2)]. 


21, Principiul respectului cuvenit justiţiei 


În condiţiile art. 23 C. pr. civ., cei prezenți la şedinţa de judecată sunt datori să mani- 
feste respectul cuvenit față de instanță şi să nu tulbure buna desfăşurare a şedinţei de judecată. 
Preşedintele veghează ca ordinea şi solemnitatea ședinței să fie respectate, putând lua în 
acest scop orice măsură prevăzută de lege. 

Măsurile ce pot fi luate de judecător sunt reglementate î în art. 217 C. pr. civ., cu 
denumirea marginală „Poliţia şedinţei de judecată”. Astfel: 

- dacă nu mai este loc în sala de şedinţă, preşedintele le poate cere celor care ar veni 
mai târziu sau care depăşesc numărul locurilor existente să părăsească sala; 

- nimeni nu poate fi lăsat să intre cu arme în sala de şedinţă, cu excepția cazului în care 
le poartă în exercitarea serviciului pe care îl îndeplineşte în faţa instanţei; 

- persoanele care iau parte la şedinţă sunt obligate să aibă o purtare şi o ţinută cuviin- 
cioase; | 

- cei care se adresează instanţei în şedinţă publică trebuie să stea în picioare, însă 
preşedintele poate încuviința, atunci când apreciază că este necesar, excepţii de la această 
îndatorire; 

- preşedintele atrage atenţia părţii sau oricărei alte persoane care tulbură şedinţa ori 
nesocoteşte măsurile luate să respecte ordinea şi buna-cuviință, iar în caz 3 nevoie dispune 
îndepărtarea ei; 

- pot fi, de asemenea, îndepărtați din sală minorii, precum şi persoanele care s-ar în- 
fățişa într-o ţinută necuviincioasă; 

- dacă înainte de închiderea dezbaterilor una dintre părți a fost îndepărtată din sală, 
aceasta va fi chemată în sală pentru a i se pune în vedere actele esenţiale efectuate în lipsa 
ei. Aceste dispoziții nu se aplică în cazul în care partea îndepărtată este asistată de un 
apărător care a rămas în sală; 

- când cel care tulbură liniştea şedinţei este însuşi apărătorul părții, preşedintele îl va 
chema la ordine şi, dacă, din cauza atitudinii lui, continuarea dezbaterilor nu mai este cu 
putință, procesul se va amâna, aplicându-se amenda judiciară prevăzută la art. 187 alin. (1) 
pct. 2, iar cheltuielile ocazionate de amânare vor fi trecute în sarcina sa, prin încheiere exe- 
cutorie, dispozițiile art. 191 fiind aplicabile. i 


{w _ 


22. Principiul respectării principiilor fundamentale 


Potrivit art. 20 C. pr. civ., judecătorul are îndatorirea să asigure respectarea şi să respecte 
el însuşi principiile fundamentale ale procesului civil, sub sancțiunile prevăzute de lege. 

Sancţiunile pentru nerespectarea de către părți sau de către judecător a principiilor fun- 
damentale urmează a se determina pentru fiecare caz în parte, în funcţie de etapa procesuală 
în care se constată încălcarea, astfel: 

- în apel, potrivit art. 480 alin. (3) C. pr. civ., în cazul în care se constată că, în mod 
greşit, prima instanță a soluţionat procesul fără a intra în judecata fondului ori judecata s-a 
făcut în lipsa părții care nu a fost legal citată, cu consecința nesocotirii principiilor contra- 
dictorialității, dreptului la apărare, instanța de apel va anula hotărârea atacată şi va judeca 
procesul, evocând fondul. Cu toate acestea, instanța de apel va anula hotărârea atacată şi va 
trimite cauza spre rejudecare primei instanțe sau altei instanţe egale în grad cu aceasta din 
aceeaşi circumscripție, în cazul în care părțile au solicitat în mod expres luarea acestei 
măsuri prin.cererea de apel ori prin întâmpinare; 

- în recurs, hotărârea poate să fie casată, în măsura în care încălcarea unor principii 
fundamentale poate să fie încadrată în vreunul dintre motivele de casare prevăzute de art. 488 
C. pr. civ.; 

- în etapa contestatiei în anulare şi revizuirii, sub rezerva că încălcarea unui principiu 
fundamental să poată constitui un motiv dintre cele prevăzute de art. 503, respectiv art. 509 
C. pr. civ., hotărârea atacată va fi anulată, respectiv schimbată. 


Întrebări orientative pentru seminare şi examene 


1. Care sunt aspectele sub care se manifestă principiul legalităţii? 
2. Analizaţi raportul dintre „legalitate” şi „echitate”. 

3. Ce presupune „legalitatea căii de atac”? 

4. Care sunt organele care înfăptuiesc justiţia? 

5. Care sunt instanţele judecătoreşti? 

6. Ce înseamnă accesul liber la justiţie şi cum se concretizează el? 
7. Taxa judiciară de timbru reprezintă o îngrădire a accesului liber la justiţie? 
8. Ce semnificaţie are regula potrivit căreia justiţia este gratuită? 
9. Instituirea procedurilor prealabile afectează dreptul de acces la instanță? 
10. Ce semnificaţie are dublul grad de jurisdicție? 
11. Care este corelaţia dintre termenul rezonabil şi termenul optim şi previzibil? 
| 12. Daţi 3 exemple de dispoziții procedurale care urmăresc respectarea termenului optim 
„Şi previzibil. 

13. Care sunt garanţiile pentru asigurarea independenței judecătorilor? 

14. Ce presupune imparţialitatea instanţei? 

15. Cerinţa examinării cauzei într-un termen optim şi previzibil se impune şi în faza exe- 
cutării silite? 

16. Care sunt cerințele principiului egalității părților în faţa justiţiei? 

17. Existenţa unor jurisdicții speciale afectează principiul egalităţii? Motivaţi. 

18. Ce înseamnă că instanţele sunt permanente? 

19. Ce înseamnă că instanţele sunt sedentare? 

20. Ce sistem al compunerii/constituirii completelor de judecată funcţionează în prezent 
în ţara noastră? 

21. Daţi 2 exemple de situații care permit înlăturarea colegialităţii în luarea anumitor 
măsuri procedurale. 

22. Enumeraţi formele sub care se manifestă principiul contradictorialității. 

23. Daţi 3 exemple de situaţii în care legea îngăduie înlăturarea colegialității, în mod 
provizoriu. 

24. Care sunt sensurile care se dau principiului dreptului la apărare? 

25. Ce excepții cunoaşte regula potrivit căreia partea nu-şi poate înrăutăți situaţia în 
propria cale de atac? 

26. Care sunt formele asistenţei judiciare? 

27. Menţionaţi principalele aspecte sub care se manifestă rolul activ al judecătorului. 

„28. Ce limită cunoaşte principiul rolului pasat în aflarea adevărului din prisma 


jo... 


31, Daţi 3 exemple de situaţii în care instanţa poate acționa din oficiu. 

32. În ce ipoteze legitimarea procesuală activă aparţine altor persoane sau organe decât 
titularului dreptului? 

33. Ce înseamnă „minus petita”?. 

34. Care este raportul dintre causa debendi şi causa petendi şi care dintre ele interesează 
autoritatea de lucru judecat şi litispendența? 

35. Ce înțelegeţi prin „tantum devolutum quantum apellatum”? 

36. Poate refuza un terț să-şi îndeplinească obligaţia de a sprijini realizarea justiţiei? 

37. Daţi 3 exemple de abuz de drept. 

38. Care este corelaţia dintre soluţia de respingere a cererii de chemare în judecată şi 
abuzul de drept? 

39. Care sunt excepţiile de la principiul oralității? 

40. Care sunt excepţiile de la principiul nemijlocirii? 

41. Care sunt excepţiile de la principiul publicității? 

42. Care sunt modalitățile concrete de pronunțare a hotărârii? 

43. Cum întocmesc actele de procedură părțile care nu înțeleg limba română? 

44. Care este esența principiului continuității completului de judecată?  . 

45. În ce conditii se poate modifica compunerea completului de judecată desemnat î în 
mod aleatoriu? 

46. Prin ce modalitate se poate realiza principiul privitor la împăcarea părţilor? 

47. Arătaţi cine exercită poliția şedinţei şi daţi câteva exemple de măsuri ce se circum- 
scriu acesteia. 


“Capitolul al III-lea 
ACŢIUNEA CIVILĂ 


1. Definiţie 


În încercarea de definire a acțiunii civile, trebuie avute în vedere următoarele sublinieri 
făcute în literatura de specialitate!: 

- acțiunea civilă este în strânsă legătură cu protecţia judiciară a drepturilor subiective 
civile, precum şi a unor situaţii juridice pentru a căror realizare calea judecății este obli- 
gatorie (ex.: în materie posesorie, în materia filiației, a divorţului etc.); 

- acțiunea civilă cuprinde toate mijloacele procesuale pe care legea le pune la dispoziţie 
pentru protejarea drepturilor subiective şi a situaţiilor juridice, fiecare din aceste mijloace 
procesuale reprezentând forme de manifestare a acțiunii civile (cereri, excepții, administrarea 
probelor, măsurile asigurătorii, căi de atac, executarea silită etc.); 

- acțiunea este uniformă, cuprinde aceleaşi mijloace procesuale, indiferent de dreptul 
care se valorifică, dar, când se exercită, acțiunea este influenţată de dreptul subiectiv (sau de 
situaţia juridică protejată de lege), dobândind din natura şi caracteristicile acestuia; 

- în momentul în care se apelează la acţiune, la un element al acțiunii, aceasta se in- 
dividualizează, devine proces. | 

Prin urmare, acțiunea civilă ar putea fi definită ca fiind ansamblul mijloacelor proce- 
suale prin care se asigură protecția judiciară a drepturilor subiective şi a situaţiilor juridice 
ocrotite de lege?. Art. 29 C. pr. civ. defineşte în mod expres? acțiunea civilă ca fiind ansamblul 
mijloacelor procesuale prevăzute de lege pentru protecția dreptului subiectiv pretins de către 
una dintre părți sau a unei alte situații juridice, precum şi pentru asigurarea apărării părților 
în proces. 

De reţinut este faptul că, deşi se află într-o strânsă legătură, dreptul subiectiv civil şi 
acțiunea civilă sunt noţiuni independente, prima aparținând ramurii dreptului civil, iar cea 
de-a doua, ramurii dreptului procesual civil“. Elementul de legătură dintre cele două este 
reprezentat de dreptul la acțiune, adică dreptul de a pune în mişcare formele procedurale 
care alcătuiesc conținutul acțiunii civile. Astfel, dreptul la acţiune cuprinde dreptul de a sesiza 


! Gr. Tocilescu, Explicaţiunea Noului Cod de Procedură Civilă, 1900-1901, p. 90; I. Stoenescu, S. Zilberstein, 
Teoria generală, p. 230 şi urm.; V.M. Ciobanu, G. Boroi, Drept procesual civil. Curs selectiv. Teste grilă, ed. a 3-a, 
Ed. All Beck, București, 2005, p. 1; V.M. Ciobanu, op. cit., vol. I, 1996, pp. 249-250; M. Constantinescu, Raportul 
dintre acţiune şi situația juridică proteguită, în Revista română de drept nr. 9/1969, pp. 38-49, M. Tăbârcă, op. cit., 
pp. 176-177. . 

2 V.M. Ciobanu, Consideraţii privind acțiunea civilă şi dreptul la acțiune, în Studii şi cercetări juridice 
nr. 4/1985, p. 330; I. Stoenescu, S. Zilberstein, Teoria generală, p. 229; G. Boroi, D. Rădescu, op. cit., 1996, p. 95; 
V.M. Ciobanu, Considerații privind acțiunea civilă şi dreptul la acţiune, în Revista română de drept privat nr. 3/2010, 
pp. 11-19. 

i 3 E. Roşu, Era necesară o definiție a acțiunii civile în Noul Cod de procedură civilă?, în Curierul Judiciar 
nr. 9/2012, pp. 517-518. 

+ Pentru corelația dintre dreptul subiectiv şi acțiunea civilă, a se vedea: M. Nicolae, Tratat de prescripţie 

extinctivă, Ed. Universul Juridic, Bucureşti, 2010, pp. 154-217; V.M. Ciobanu, op. cit., vol. I, 1996, p. 250. 

instanţa, dreptul de a solicita probe, dreptul de a obţine condamnarea pârâtului, dreptul de a 
exercita căile de atac, dreptul de a obţine executarea silită etc. 

Se mai impune a fi făcută precizarea că, deşi în jurisprudenţă şi legislaţie, uneori, no- 
țiunea de „acțiune” este folosită în sensul de „cerere de chemare în judecată”, cele două 
noțiuni sunt distincte. Acţiunea nu se identifică cu cererea de chemare în judecată, aceasta 
din urmă fiind doar un element al acţiunii civile, o formă de manifestare a acţiunii, pe când 
aceasta din urmă reprezintă un ansamblu de mijloace procesuale organizate de lege pentru 
apărarea drepturilor subiective recunoscute de ordinea de drept şi care există chiar dacă 
titularul dreptului subiectiv nu sesizează organele de jurisdicţie!. 


2. Elementele acţiunii civile 


Orice acţiune civilă presupune existența a trei elemente: părți, obiect şi cauză. 


2.1. Părţile? 


Părţile sunt persoanele între care se leagă raportul juridic litigios, respectiv titularul 
dreptului subiectiv încălcat sau contestat şi cel despre care se pretinde că l-a împiedicat pe 
titular în exercițiul normal al dreptului, iar nu şi reprezentanţii lor, legali sau convenţionali, 
care stau doar fizic în proces în locul părţilor. 

Din momentul declanşării acţiunii civile, aceste persoane dobândesc calitatea de părți 
în proces şi vor purta o denumire specifică în funcție de mijlocul procesual din conţinutul 
acțiunii care a fost folosit. Astfel, în cererea de chemare în judecată părțile se numesc: 
reclamant şi pârât, în apel: apelant şi intimat, în recurs: recurent şi intimat, în contestaţia în 
anulare: contestator şi intimat, în revizuire: revizuent şi intimat, în faza executării silite: cre- 
ditor şi debitor. i 

Calitatea de parte în procesul civil o pot dobândi şi terțele- persoane care intervin în 
proces fie din proprie iniţiativă, fie din iniţiativa uneia dintre părțile inițiale, iar hotărârea 
judecătorească ce se va pronunța le va fi opozabilă. 

De asemenea, calitatea de parte o pot avea şi persoanele sau organele cărora, deşi nu 
fac parte din raportul juridic litigios, legiuitorul le-a recunoscut calitate procesuală activă 
(ex.: autoritatea tutelară, procurorul, organizațiile sindicale, oficiul pentru protecția consu- 
matorilor etc.). 


2.2. Obiectul 


Obiectul acţiunii civile constă în protecția unui drept sau a unor interese pentru reali- 
zarea cărora calea justiţiei este obligatorie. 


l! G. Tocilescu, Curs de procedură civilă, vol. Il, Iaşi, 1889, pp. 20-21. 

2 Legat de rolul şi poziția procesuală a părților, a se vedea E. Oprina, op. cit., 2005, pp. . 97- 98. 

3 Reprezentanții nu sunt părți în proces și nu se substituie în drepturile şi obligațiile părților. Ei exercită 
acțiunea în numele titularului dreptului sau situației juridice ocrotite de lege, iar nu în numele lor personal. Prin 
urmare, reprezentantul, nefiind titular al dreptului subiectiv civil litigios, nu este titular nici al dreptului la acțiune 
şi, în consecință, nici parte în proces. 

În momentul exercitării, acţiunea civilă se individualizează în funcție de mijlocul pro- 
cesual folosit, cu alte cuvinte obiectul acțiunii se raportează la pretenţia afirmată în justiţie. 
Astfel: i 
- obiectul cererii de chemare în judecată este pretenţia concretă a reclamantului, ceea ce 
solicită prin cerere: executarea sau rezilierea ori rezoluțiunea unui contract; ieşirea din 
indiviziune, plata unei sume de bani; predarea unui bun, desfacerea căsătoriei, evacuarea 
dintr-un imobil etc.; i 

- excepţiile procesuale au ca obiect încălcarea unor norme de organizare judiciară, de 
competenţă sau de procedură propriu-zisă (excepţiile de procedură) sau lipsuri privitoare la 
exercițiul dreptului la acţiune (excepţiile de fond); 

- măsurile asigurătorii au ca obiect indisponibilizarea şi conservarea unor bunuri ale 
debitorului; | 

- căile de atac au ca obiect schimbarea, anularea sau casarea hotărârilor judecătoreşti 
atacate; 

- executarea silită are ca obiect bunurile debitorului care pot fi valorificate pentru 
realizarea creanței creditorului (executare silită indirectă) sau obligaţia de a face sau de a nu 
face, înscrisă în titlul executoriu (executare silită directă). l 

Obiectul procesului este stabilit prin cererile şi apărările părților [art. 9 alin. (2) C. pr. civ.]. 

Iar potrivit art. 22 alin. (6) C. pr. civ., judecătorul trebuie să se pronunțe asupra a tot 
ceea ce s-a cerut, fără însă a depăşi limitele învestirii, în afară de cazurile în care legea ar 
dispune altfel. | 

În funcţie de obiectul acţiunii civile se soluţionează o serie de aspecte de ordin proce- 
dural care apar pe parcursul procesului, precum determinarea competenţei, admisibilitatea 
unor mijloace de probă, fixarea taxei judiciare de timbru. 

Obiectul acţiunii trebuie să fie licit, posibil şi determinat!, condiţii care trebuie rapor- 
tate la obiectul fiecărui mijloc procesual cuprins în acțiune. 


2.3. Cauza 


Cauza acțiunii civile reprezintă scopul urmărit de acela care apelează la acțiune, fie 
pentru a pretinde, fie pentru a se apăra?. 

Cauza acțiunii (causa petendi) trebuie delimitată de cauza cererii de chemare în judecată 
(causa debendi), aceasta din urmă reprezentând temeiul juridic al cererii, fundamentul ra- 
portului litigios. De exemplu, dacă se solicită partajul judiciar al unui bun, cauza acțiunii 
este impracticabilitatea stării de coproprietate sau indiviziune şi voinţa de a pune capăt acestei 
stări, iar cauza cererii de chemare în judecată (fundamentul raportului juridic) este titlul de 
proprietate al reclamantului care poate fi un contract, o uzucapiune, o succesiune etc. 

Această distincţie interesează autoritatea de lucru judecat [art. 431 alin. (1) C. pr. civ.] 
şi litispendenţa (art. 138 C. pr. civ.), ambele presupunând tripla identitate de elemente: părți, 


! I, Stoenescu, Gr. Porumb, Drept procesual civil, Ed. Didactică şi Pedagogică, Bucureşti, 1966, p. 108. 
2 M. Tăbârcă, op. cit., p. 94; V.M. Ciobanu, op. cit., vol. I, 1996, p. 263; G. Boroi, Drept procesual civil. 
Note de curs, vol. I, Bucureşti, 1993, p. 114. 

obiect şi cauză. Pentru a determina existența acestei identități de elemente ale acţiunii civile, 
instanța se va raporta întotdeauna la cauza cererii de chemare în judecată, iar nu la cauza 
acţiunii care, practic, este aceeaşi într-un anumit tip de acţiune. În exemplul anterior, dacă o 
primă cerere de partaj judiciar întemeiată pe un contract de vânzare-cumpărare este respinsă, 
reclamantul nu mai poate introduce împotriva aceluiaşi pârât o nouă cerere de partaj înte- 
meiată pe acelaşi contract, întrucât cauza cererii de chemare în judecată este aceeaşi, şi deci 
există autoritate de lucru judecat. El va putea însă să-l cheme în judecată pe acelaşi pârât 
invocând drept cauză a noii cereri de chemare în judecată fie un alt contract, o uzucapiune, 
o succesiune. Dacă autoritatea de lucru judecat s-ar fi cercetat prin analizarea cauzei acţiunii 
s-ar fi ajuns la concluzia că aceasta există întrucât în ambele acţiuni cauza (scopul) este ace- 
eaşi: impracticabilitatea stării de coproprietate sau ei at şi voinţa de a face ca această 
stare să înceteze. 

Cauza cererii de chemare în judecată nu trebuie confundată cu motivul cererii, adică cu 
dovada ce serveşte la justificarea cauzei!. De exemplu, într-o acţiune în revendicare, cauza 
acţiunii este intenţia reclamantului de a reintra în posesia bunului considerat a fi deținut 
abuziv de către pârât, cauza cererii este titlul de proprietate al reclamantului, care poate fi 
un contract, o uzucapiune, o succesiune, o lege, iar motivul cererii de chemare în judecată 
este înscrisul cu care se dovedeşte existența cauzei, adică existenţa titlului de proprietate. 

Cauza acțiunii trebuie să existe, să fie reală, adică situaţia de fapt dedusă judecății să nu 

' fie prezentată sub forma unei aparenţe înşelătoare?, şi să fie licită şi morală. 


3. Condiţiile de exerciţiu ale acţiunii civile 


Neexistând nicio dispoziţie legală care să stabilească în mod expres ce anume condiții 
trebuie să îndeplinească părţile unui proces civil, în literatura de specialitate au fost exprimate 
opinii diferite, toate însă în jurul aceloraşi patru condiţii: drept, interes, calitate procesuală şi 
capacitate procesuală, deosebirile fiind legate de numărul acestora. 

Astfel, unii autori? consideră că pentru exercițiul acţiunii osul sunt suficiente două 
condiții: capacitatea ie Sl şi interesul. 

Într-o altă opinie? s-a arătat că ar exista trei condiţii, şi anume: interes, capacitate pro- 
cesuală şi calitate procesuală, şi aceasta pentru că „afirmarea unui drept constituie o 
condiție necesară numai pentru exercitarea acțiunii civile şi pentru promovarea unor cereri 
de participare a terțelor persoane în procesul civi?”. Unul dintre primii procedurişti români” a 
deosebit trei condiţii, şi anume: cererea să poată fi analizată pe fond (adică reclamantul să 


1 I, Stoenescu, S. Zilberstein, Teoria generală, p. 238. 

2 M. Fodor, op. cit., 2008, p. 122 — dacă printr-o acțiune se cere punerea sub interdicție a unei persoane în 
deplinătatea facultăților mintale, cu scopul de a se putea obține apoi anularea unor acte de dispoziție asupra 
bunurilor acelei persoane. 

3 A. Hilsenrad, I. Stoenescu, Procesul civil în R.P.R., Ed. Științifică, București, 1957, pp. 70-80. 

41. Leş, Participarea părților în procesul civil, Ed. Dacia, Cluj-Napoca, 1982, p. 11; I. Leş, Tratat de drept 
procesual civil, Ed. All Beck, Bucureşti, 2001, pp. 78-79; Gr. Porumb, Drept procesual civil român, Ed. Di- 
dactică şi Pedagogică, Bucureşti, 1966, pp. 127-132; D. Radu, V. Negru, Drept procesual civil, Ed. Didactică şi 
Pedagogică, Bucureşti, p. 44. 

5 D. Tacu, Elemente de procedură civilă, Tiparul Tribunei Române, laşi, 1866, p. 103. 

formuleze acţiunea în numele lui şi pentru el, acțiunea să fie îndreptată împotriva unei 
persoane, parte în raportul juridic dedus judecății, să nu se fi judecat sau să nu existe pe rol 
o altă acțiune identică), să fie fondată pe un drept (adică situaţia dedusă judecății să se 
regăsească în dispoziţii legale, iar legea să decidă în favoarea reclamantului) şi persoana 
care o formulează să aibă capacitate legală (adică să nu fie minor, interzis, iar dacă recla- 
mant este o persoană juridică, este necesar ca cel ce stă în justiţie să fie reprezentantul său 
legal sau să aibă BIO Lao de reprezentare a acesteia). 

"Într-o altă opinie! însă, s-a afirmat că pentru dobândirea calităţii de parte în procesul 
civil sunt necesare patru condiţii: capacitate procesuală, calitate procesuală, drept şi interes. 

În ceea ce ne priveşte, achiesăm la ultima dintre opiniile enunțate. În acest sens, art. 32 
C. pr. civ. prevede că orice cerere poate fi formulată şi susținută numai dacă autorul acesteia: 

a) are capacitate procesuală, în condiţiile legii; 

b) are calitate procesuală; 

c) formulează o pretenţie; 

d) justifică un interes. 

Pe cale de consecinţă, cele patru condiţii enumerate mai sus trebuie să fie îndeplinite 
cumulativ şi reprezintă condiţii sine qua non pentru analizarea fondului unui litigiu civil, 
astfel încât, dacă se dovedeşte lipsa vreuneia dintre cele patru condiţii, hotărârea ce se va 
pronunţa nu va avea efecte asupra raportului juridic dedus judecății. 

Dispoziţiile anterioare se aplică, în mod corespunzător, şi în cazul apărărilor, ceea ce 
înseamnă că vor trebui îndeplinite numai condiţiile specifice mijloacelor de apărare, 
legiuitorul folosind sintagma „în mod corespunzător”. De altfel, nici nu s-ar putea pretinde 
unui pârât care formulează o întâmpinare să indice în cuprinsul acesteia pretenţia pe care o 
invocă, o atare condiţie fiind caracteristică numai mijloacelor procesuale de acţiune. 

„Mai trebuie precizat că din conținutul art. 32 alin. (1) C. pr. civ. rezultă că cele patru 
condiţii de exercitare a acţiunii civile trebuie nu numai să fie îndeplinite la formularea 
cererii, ci să se şi menţină pe tot parcursul procesului. 


3.1. Formularea unei pretenţii? 


Prima dintre condiţiile necesare pentru ca o persoană să fie parte în procesul civil este 
aceea de a formula o pretenţie, de a afirma existenţa unui drept subiectiv civil, a cărui pro- 
tecție civilă se cere. 

Potrivit art. 30 alin. (1) C. pr. civ., oricine are o pretenţie împotriva altei persoane ori 
urmăreşte soluționarea în justiţie a unei situaţii juridice are dreptul să facă o cerere înaintea 
instanței competente. 


1 I, Stoenescu, S. Zilberstein, Teoria generală, p. 279; V.M. Ciobanu, op. cit., vol. I, 1999, p. 267; G. Boroi, 
Codul de procedură civilă, comentat şi adnotat, vol. |, Ed. All Beck, Bucureşti, 2001, p. 167. 

2 Deşi această condiţie nu a fost reținută, de-a lungul timpului, de mulți autori printre condiţiile de exercițiu 
ale acţiunii civile, aceştia nu au putut face abstracție de faptul că acțiunea este în corelaţie cu dreptul subiectiv 
civil — V.M. Ciobanu, op. cit., 1999, p. 267. 

3 Precizăm că, uneori, legea îngăduie expres celui interesat să recurgă la acţiune şi în ipoteza î în care urmă- 
reşte numai protecţia unui interes legitim, care nu se poate realiza decât pe calea justiţiei. Însă afirmarea unor 
simple interese înseamnă în cele din urmă afirmarea existenţei unui drept. De ex.: în cazul acţiunilor posesorii. 

a) Condiții de exercitare a dreptului 

Pentru a putea fi valorificat pe cale de acțiune şi, în consecință, pentru a se bucura de 
protecţie juridică, dreptul subiectiv civil trebuie să îndeplinească anumite cerinţe!;. 

(i) să fie recunoscuk şi ocrotit de lege, adică să nu contravină legilor, ordinii publice şi 
bunelor moravuri?; 

(i) să fie exercitat potrivit scopului economic şi social pentru care a fost recunoscut de 
lege. Art. 15 C. civ. reglementează „abuzul de drept”, stabilind că niciun drept nu poate fi 
exercitat în scopul de a vătăma sau păgubi pe altul ori într-un mod excesiv şi nerezonabil, 
contrar bunei-credinţe; 

(iii) să fie exercitat cu bună-credinţă”. În acest sens, art. 14 C. civ. statuează că orice 
persoană fizică sau persoană juridică trebuie să îşi exercite drepturile şi să îşi execute 
obligaţiile civile cu bună-credinţă, în acord cu ordinea publică şi bunele moravuri; 

(iv) să fie actual, adică să nu fie afectat de modalităţi, sub forma unui termen sau unei 
condiţii suspensive. i 

În funcţie de dreptul subiectiv supus protecției juridice, va exista întotdeauna un anumit 
moment în care cel ce se pretinde titularul acestui drept va putea să acționeze. Anterior 
acestui moment, este prea devreme pentru a acționa, cererea fiind prematură, iar ulterior 
acestui moment, va fi prea târziu pentru a acționa, cererea fiind tardivă. 

Această cerință este necesară în cererile prin care se urmăreşte realizarea dreptului, iar 
nu şi în cele în constatare, prevăzute de art. 35 C. pr. civ., în privinţa cărora dreptul se 

"constată în starea în care se găseşte. 

Acest lucru nu poate conduce însă la concluzia că drepturile afectate de termen sau de 
condiție suspensivă sunt total lipsite de protecţie juridică”. Această afirmaţie reprezintă 
fundamentul art. 34 C. pr. civ., care reglementează aşa-numitele acțiuni preventive, art. 33 
C. pr. civ., ce reglementează un alt tip de acțiune ce poate fi exercitată indiferent după cum 
dreptul este sau nu afectat de termen, art. 359 şi urm. C. pr. civ., care reglementează asigu- 
rarea de dovezi, şi art. 1.409 C. civ., care permite creditorului obligaţiei sub condiţie sus- 
pensivă ca, înainte de împlinirea condiţiei, să exercite toate actele de conservare ori asi- 
gurare a dreptului său. 

Astfel, acțiunile preventive sunt: 

(i) cererea pentru predarea unui bun la împlinirea termenului contractual poate fi făcută 
chiar înainte de împlinirea acestui termen [art. 34 alin. (1) C. pr. civ.]; 

(ii) se poate, de asemenea, cere, înainte de termen, executarea la termen a obligaţiei de 
întreținere sau a altei prestații periodice [art. 34 alin. (2) C. pr. civ.]; 


1 1. Stoenescu, S. Zilberstein, Teoria generală, p. 295. 

2 Nu pot fi valorificate drepturi ce decurg din raporturi juridice interzise de lege. A se vedea, în acest sens, 
Ş. Beligrădeanu, 4dmisibilitatea restituirii prestației în cazul nulității contractului pentru cauză imorală, în 
Revista română de drept nr. 1/1982, p. 17. 

3 G. Boroi, Drept civil. Partea generală, ed. a 2-a, Ed. All Beck, Bucureşti, 1999, p. 61; M. Baciu, Contri- 
buția practicii judecătoreşti la dezvoltarea principiilor dreptului civil român, Ed. Academiei, Bucureşti, 1978, p. 38; 
D. Gherasim, Buna-credinţă în raporturile juridice civile, Ed. Academiei, Bucureşti, 1981, p. 104. 

4 În doctrină s-a arătat că asemenea drepturi nu au imediat protecțiune integrală care să ducă la constatarea lor 
definitivă şi la constrângerea debitorului, dar au una mai redusă, care le asigură existența până la exigibilitatea 
creanței. Ele au protecția tranzitorie a măsurilor conservatorii — E. Herovanu, Tratat teoretic şi practic de procedură 
civilă, organizare judecătorească şi competință, vol. I, Institutul de Arte Grafice Viața Românească, laşi, 1926, p. 397. 

(iii) pot fi încuviințate, înainte de împlinirea termenului, şi alte cereri pentru executarea 
la termen a unor obligații, ori de. câte ori se va constata că acestea pot preîntâmpina 
o pagubă însemnată pe care reclamantul ar încerca-o dacă ar aştepta împlinirea termenului 
[art. 34 alin. (3) C. pr. civ.]. 

Acţiunile preventive prevăzute de art. 34 C. pr. civ. prezintă un dublu avantaj. Pe de o 
parte, hotărârea obținută nu va putea fi pusă în executare decât la scadență, astfel încât 
debitorul nu este decăzut din beneficiul termenului şi, pe de altă parte, hotărârea este profi- 
tabilă creditorului, care nu trebuie să mai aştepte împlinirea termenului pentru a constata că 
debitorul nu-şi execută obligația şi să acționeze abia după acest moment, ci, la scadență, 
fiind deja în posesia unui titlu, îl poate pune în executare. 

Pentru că acționează preventiv, eventualele cheltuieli săvârşite de către reclamant în 
cursul judecății vor fi suportate de acesta, pârâtul nefiind în pă procesuală în asemenea 
cazuri; 

(iv) chiar dacă interesul nu este născut şi actual, se poate formula o cerere cu scopul de 
a preveni încălcarea unui drept subiectiv amenințat sau pentru a preîntâmpina producerea 
unei pagube iminente şi care nu s-ar putea repara (art. 33 teza a II-a C. pr. civ.). 

În cazul acestei acţiuni preventive, esenţial este că dreptul este grav amenințat ori există 
riscul producerii unei pagube iminente şi care nu s-ar putea repara. 

Astfel, spre deosebire de cazul acțiunilor preventive reglementate de art. 34 C. pr. civ., 
pârâtul va putea fi obligat la plata cheltuielilor de judecată în acest caz, întrucât se află în 
culpă procesuală, de vreme ce a ameninţat grav dreptul subiectiv al reclamantului ori, prin 
atitudinea, sa, a generat riscul producerii unei pagube care nu s-ar putea repara. 

. Tot astfel, diferit de ipoteza acţiunilor preventive din art. 34 C. pr. civ., creditorul care 
a obținut o hotărâre favorabilă într-o astfel de cerere nu mai trebuie să aştepte împlinirea 
termenului pentru a trece la executarea silită; 

(v) oricine are interes să constate de urgență mărturia unei persoane, părerea unui expert, 
starea unor bunuri, mobile sau imobile ori să obțină recunoaşterea unui înscris, a unui fapt 
sau a unui drept, dacă este pericol ca proba să dispară ori să fie greu de administrat în viitor, 
va putea cere, atât înainte, cât şi în timpul procesului, administrarea acestor probe [art. 359 
alin. (1) C. pr. civ.]. 

Cheltuielile făcute cu administrarea probelor vor fi ținute în seamă de instanța care 
judecă pricina în fond, potrivit art. 363 alin. (3) C. pr. civ.; 

(vi) atunci când obligaţia suspensivă produce efecte retroactive, în caz de îndeplinire, 
debitorul este obligat la executare ca şi cum obligaţia ar fi fost simplă. Actele încheiate de 
proprietarul sub condiție suspensivă sunt valabile şi, în cazul îndeplinirii condiției, produc 
efecte de la data încheierii lor [art. 1.407 alin. (3) C. civ.]. 


b) Sancţiunea lipsei dreptului. Invocare 

(i) Sancţiunea procesuală în cazul constatării inexistenței dreptului subiectiv sau a 
vreuneia dintre condiţiile acestuia constă în respingerea acţiunii ca neîntemeiată sau ca 
nefondată. 

(ii) În cazul în care se constată că dreptul nu se poate bucura. de protecție juridică!, 
acțiunea va fi respinsă ca inadmisibilă. 

(iii) Dacă însă se invocă faptul că dreptul nu este actual, deci se ridică excepţia de 
prematuritate?, atunci acțiunea va fi respinsă ca prematur formulată”, fără a se intra în cer- 
cetarea fondului, urmând ca, după împlinirea termenului sau condiţiei, reclamantul să poată 
introduce o nouă acțiune, fără a i se opune autoritatea de lucru judecat, cu respectarea însă a 
unei singure cerinţe, şi anume aceea ca acţiunea să fie promovată înăuntrul termenului de 
prescripţie extinctivă. | 

(îv) În ipoteza în care acţiunea este introdusă ulterior momentului limită în care 
titularul dreptului putea să acționeze, se va invoca excepția de tardivitate, iar actul de pro- 
cedură făcut peste termen va fi lovit de nulitate [art. 185 alin. (2) C. pr. civ.]. 

(v) Sub marginala „Sancţiunea încălcării condiţiilor de exercitare a acțiunii civile”, art. 40 
alin. (2) C. pr. civ. prevede că încălcarea dispoziţiilor prezentului titlu poate, de asemenea, 
atrage aplicarea şi a altor sancțiuni prevăzute de lege, iar cel care a suferit un prejudiciu are 
dreptul de a fi despăgubit, potrivit dreptului comun. 

Spre exemplu, în condiţiile art. 187 alin. (1) pct. 1 lit. a) C. pr. civ., instanța va putea 
sancţiona cu amendă judiciară introducerea, cu rea-credinţă, a unei cereri principale, accesorii, 
adiționale sau incidentale, precum şi pentru exercitarea unei căi de atac, vădit netemeinice. Iar 
despăgubirile pentru paguba cauzată de cel care a acţionat fără să îndeplinească cerințele 
privitoare la condiţia pretenției formulate pot fi solicitate în condiţiile dreptului comun, pe calea 
unei cereri separate. 


J2) Interesul 


De-al lungul timpului, unii autori” au identificat noțiunea de „interes” cu aceea a „calității 
procesuale”, iar alţii” nu au făcut distincție între interesul de a acționa şi dreptul subiectiv 
dedus judecății. 


! În cazul cererilor care nu sunt de competența instanţelor judecătoreşti sau a altor organe cu activitate 
jurisdicţională. A se vedea, în acest sens, Trib. pop. rai. Balş, s. civ. nr. 2412/1966, în Revista română de drept 
nr. 10/1968, pp. 140-142, cu notă de Al. Silvian. 

? Excepţia de prematuritate este o excepție de fond, peremptorie şi absolută, astfel încât poate fi invocată de 
oricare dintre părți, procuror sau instanță din oficiu. Dacă însă, până la momentul invocării excepţiei, dreptul 
devine actual, excepția nu mai poate fi admisă. A se vedea, în acelaşi sens, M. Tăbârcă, op. cit., p. 247. 

3 Nu trebuie confundată prematuritatea dreptului cu inexistența acestuia. De exemplu, în cazul în care plata 
pensiei de întreţinere se cere mai înainte ca paternitatea să fi fost definitiv stabilită, acţiunea va trebui respinsă, 
considerăm noi, ca neîntemeiată, iar nu ca prematură, din moment ce dreptul care dă naştere obligaţiei de a cere 
pensie de întreţinere nu există încă. A se vedea CSJ, s. cont. adm., dec. nr. 408 din 6 februarie 2002, în Dreptul 
nr. 2/2003, p. 251; Curtea de Casaţie, dec. nr. 754/1925, în Drept comercial. Practică judiciară adnotată, ed. a 2-a, 
Bucureşti, 2000, p. 110. n 

- Prin Decizia nr. 5/2018 pronunţată de Inalta Curte de Casaţie şi Justiţie — Completul competent să judece 
recursul în interesul legii, publicată în M. Of. nr. 448 din 30 mai 2018, s-a stabilit că „acțiunile având ca obiect 
acordarea ajutoarelor salariale de care beneficiază cadrele militare, poliţiştii şi funcționarii publici cu statut 
special la trecerea în rezervă sau direct în retragere formulate în temeiul art. 20 alin. (1) din capitolul H al 
anexei nr. VII din Legea-cadru nr. 284/2010 introduse în perioada de suspendare a exerciţiului dreptului la 
acordarea de ajutoare/indemnizaţii sunt prematur formulate”. 

4 G. Cornu, J. Foyer, Procedure civile, PUF, Paris, 1996, p. 338. 

5 S. Satta, Diritto procesuale civile, Padova, 1967, p. 114. 

În actuala legislaţie procesual civilă se reglementează interesul drept condiţie de exer- 
citare a acțiunii civile [art. 32 alin. (1) lit. d) C. pr. civ.]. 

Întrucât legiuitorul nu a definit interesul, în doctrină! s-a arătat că sr interes 
înțelegem folosul practic, imediat pe care îl are o parte pentru a justifica punerea în mişcare 
a acţiunii judiciare. 

„Interesul poate fi material, patrimonial (atunci când se urmăreşte predarea unui bun, 
plata unei sume de bani, revendicarea unui bun etc.) sau moral (atunci când se urmăreşte un 
scop nepatrimonial, de ex.: desfacerea unei adopţii pe motivul comportamentului nedemn al 
adoptatorului față de copilul adoptat). 

Condiţia interesului trebuie îndeplinită nu numai în cazul cererii de chemare în jude- 
cată, ci şi în cazul tuturor celorlalte acte procedurale îndeplinite pe parcursul judecății. 
Altfel spus, reclamantul trebuie să justifice în persoană interesul de a recurge la acțiunea 
civilă, după cum şi ceilalți participanți la judecată au obligația de a dovedi cerința interesului 
ori de câte ori apelează la una dintre formele procedurale ce intră în conţinutul acțiunii. 
Interesul este o condiţie de ordin subiectiv, iar justificarea acestuia incumbă reclamantului. 
Ulterior însă, interesul va trebui justificat şi de pârât, în legătură cu actele procedurale înde- 
plinite de acesta în apărarea sa. 

În măsura în care promovarea oricărei forme procedurale nu asigură părții care a recurs 
la ea niciun folos practic, ea este lipsită de interes. Astfel, în jurisprudență au fost con- 
siderate ca fiind lipsite de interes: 

- acţiunea prin care cel care posedă un i tittu executoriu (de ex.: un wi notarial sus- 
ceptibil de executare) solicită instanței de judecată constatarea dreptului său?; 

- partea care a obținut câştig de cauză nu are interes în exercitarea căii de atac?; 

- acțiunea minorului devenit major prin care solicită sistarea plății pensiei de întreţinere; 

- cererea prin care creditorul urmăreşte aducerea unor valori în patrimoniul debitorului, 
care este solvabil“; 

- excepția prin care se invocă o nulitate care nu a produs nicio vătămare părţii care o 
invocă’; 

- cererea pentru anularea unui legat, în cazul în care, urmare anulării, bunul ce face 
obiectul legatului revine altui legatar decât celui care a formulat acțiunea; 

- cererea de evacuare formulată de cel ce se află în posesia unei hotărâri de atribuire în 
urma partajului a imobilului din care se cere evacuarea. 


1I, Stoenescu, S. Zilberstein, Teoria generală, p. 297. 

2 Trib. Suprem, s. civ., dec. nr. 736/1989, în Dreptul nr. 3/1990, p. 66. 

3 Trib. Constanța, s. I civ., dec. civ. nr. 849 din 17 mai 2016, în M.C. Mocanu, L. Smarandi, op. cit., pp. 102- 
104 — interesul în a formula cerere de apel împotriva unei soluții prin care apelantei i s-a dat câştig, de cauză nu 
este în concordanță cu legea care consacră apelul ca un mijloc prin care partea urmăreşte obținerea unei soluții 
favorabile în urma controlului exercitat de instanța de control judiciar. Or, în cauză, apelanta a obținut o soluţie 
favorabilă prin chiar hotărârea atacată; C. Ap. Bucureşti, s. a I-a civ., dec. civ. nr. 1312 din 13 mai 2002, în Practică 

judiciară civilă 2001-2002, Ed. Brilliance, Colecţia Lex Expert, pp. 519-520 — partea care a câştigat nu are interes să 
atace hotărârea cu recurs, chiar şi atunci când i s-au respins unele excepții procesuale. 

4 Trib. Suprem, s. civ., dec. nr. 385/1976, în Revista română de drept nr. 4/1977, p. 59. 

5 C. Ap. Bucureşti, s. a IV-a civ., dec. civ. nr. 1080/R din 12 aprilie 2001, în Practică judiciară civilă 2001- 
2002, Ed. Brilliance, Colecţia Lex Expert, pp. 343-344. 

6 Jud. Sect. 6 Bucureşti, sent. civ. nr. 7291 din 9 noiembrie 2004, nepublicată. 

a) Condiţiile interesului 

Pentru ca interesul să reprezinte o condiţie necesară pentru a fi parte în procesul civil, 
pe lângă necesitatea justificării lui, trebuie să mai îndeplinească şi anumite condiţii, precum: 

(i) să fie determinat, adică folosul material sau moral pe care l-ar putea obţine oricare 
dintre părți de pe urma activităţii procesuale să fie unul concret, iar nu unul abstract; 

(ii) să fie legitim’, adică să fie conform cu ordinea de drept şi cu regulile de conviețuire 
socială?. Această cerință are în vedere, pe de o parte, corespunderea interesului atât cu legile 
materiale, cât şi cu cele procesuale, iar pe de altă parte, să fie în conformitate cu scopul 
economic şi social pentru care dreptul subiectiv a fost recunoscut. 

Exercitarea unui drept subiectiv fără interes legitim? constituie abuz de drept, în condiţiile 
art." 12'e pr civi 

(iii) să fie personali „ adică să fie propriu. celui care recurge la forma procedurală res- 
pectivă. Cerinţa este pe deplin respectată în cazul în care legitimarea procesuală civilă 
aparține chiar titularului dreptului. Cum însă există situaţii în care legea recunoaşte legitimare 

„activă şi altor persoane sau organe, în afara titularului dreptului, cerința interesului personal 
suferă anumite modificări. Însă şi în aceste cazuri folosul practic se produce tot asupra 
titularului dreptului. În ceea ce priveşte interesul general al unei colectivităţi, apărarea 
acestuia este recunoscută de lege fie Ministerului Public, fie unor organisme specializate, 
precum sindicatele, care în apărarea drepturilor membrilor săi ocrotesc implicit şi drepturile 
fiecărui membru, asociaţiile pentru protecţia consumatorilor etc.; 

(iv) să fie născut şi actual, adică să existe în momentul în care se recurge la forma pro- 
cedurală respectivă, ţinând cont şi de faptul că rolul judecătorului este de a soluţiona litigii 
deja născute. Dacă partea nu ar recurge la acţiune în acel moment, s-ar expune prin aceasta 
la un prejudiciu. 

„Cu toate acestea, există situații în care, deşi dreptul subiectiv nu a fost:încălcat ori nu a 
devenit actual, interesul de a acţiona în justiţie să existe. Este vorba de situaţiile regle- 
mentate de art. 34 C. pr. civ., art. 33 teza a II-a C. pr. civ. şi de ipoteza asigurării dovezilor 
prevăzută de art. 359 C. pr. civ. 

Cu referire la interesele eventuale, acestea nu dau dreptul la recurgerea la acţiune (sau 


la orice altă formă procedurală), întrucât sunt simple. expectative. Prin excepție însă, 


1 Unii autori au făcut distincție între interesul juridic şi cel legitim pentru a se sublinia că un interes pur 
economic sau pur teoretic nu poate justifica exercițiul acțiunii civile. In ceea ce ne priveşte, întrucât am analizat 
deja condiţia afirmării unui drept, apreciem că este inutilă cerința ca interesul să fie juridic, deoarece cele două 
cerinţe s-ar suprapune. 

2 Trib. Constanța, s. I civ., dec. civ. nr. 542 din 5 mai 2016, în M.C. Mocanu, L. Smarandi, op. cit., pp. 86-88 — 
în cazul în care nu s-a contestat existența în sine a interesului părții, ci faptul că interesul afirmat de către apelant 
nu îndeplineşte cerințele impuse de lege, şi anume ca acesta să fie, printre altele, legitim. Tribunalul reține că 
interesul este legitim atunci când nu contravine normelor imperative ale legii sau regulilor de convieţuire socială. 
O astfel de cerință nu este îndeplinită în cauză. Încercarea terțului de a evita chemarea în judecată pentru stabi- 
lirea adevăratei paternităţi nu poate fi considerată licită sau morală. 

3 Prin decizia nr. 51/2017 pronunțată de Înalta Curte de Casaţie şi Justiţie — Completul pentru dezlegarea unor 
chestiuni de drept, publicată în M. Of. nr. 751 din 20 septembrie 2017, s-a stabilit că, „în cazul cererii i formulate de 
primar, în calitate de preşedinte al comisiei locale de Jond funciar, în temeiul art. II] alin. (1) din Legea nr. 169/1997 
pentru modificarea şi completarea Legii fondului funciar nr. 18/1991, cu modificările şi completă ile ulteri ioare, 
Chia «interesului legitim», prevăzută de art. III alin. (2) din acelaşi act normativ, este prezumată” 

4 C. Ap. Bucureşti, s. a II-a civ., dec. nr. 2809/2000, în Culegere de practică judiciară civilă 2000, p. 442 
— pentru exerciţiul căilor de atac ordinare sau extraordinare, calitatea de parte în proces nu este suficientă, fiind 
necesar pentru cel ce declară respectiva cale de atac să justifice şi interesul de a ataca hotărârea. 

art. 1.385 alin. (4) C. civ. prevede că, dacă fapta ilicită a determinat şi pierderea şansei de a 
obține un avantaj sau de a evita o pagubă, reparația va fi proporțională cu probabilitatea 
obţinerii avantajului ori, după caz, a evitării pagubei, ținând cont de împrejurări şi de situaţia 
concretă a victimei. 


b) Sancţiunea lipsei interesului. Invocare 

(i) Invocarea lipsei de interes se face pe cale de excepție, care este o excepție de fond, 
peremptorie şi absolută, putând fi invocată de oricare din părți, procuror sau instanță, în 
orice stare a pricinii. 

(ii) Sancţiunea procesuală a inexistenței interesului sau a lipsei uneia dintre condițiile 
acestuia constă în respingerea acțiunii ca fiind lipsită de interes! [art. 40 alin. (1) C. pr. civ.]. 
O atare soluție însă nu va putea fi invocată cu autoritate de lucru judecat într-o acţiune 
ulterioară în care vor fi îndeplinite toate cerinţele interesului. 

(iii) Sub marginala „Sancţiunea încălcării condiţiilor de exercitare a acţiunii civile”, art. 40 
alin. (2) C. pr. civ. prevede că încălcarea dispoziţiilor prezentului titlu poate, de asemenea, 
atrage aplicarea şi a altor sancţiuni prevăzute de lege, iar cel care a suferit un prejudiciu are 
dreptul de a fi despăgubit, potrivit dreptului comun. Despăgubirile pentru paguba cauzată 
de cel care a acționat fără să îndeplinească cerinţele privitoare la condiţia interesului pot fi 
solicitate în condiţiile dreptului comun, pe calea unei cereri separate. 


3.3. Capacitatea procesuală 


Capacitatea procesuală, fiind corespondentul pe plan procesual al capacității civile din 
dreptul civil material, reprezintă aptitudinea persoanei fizice sau juridice de a avea drepturi 
şi de a-şi asuma obligații pe plan procesual, de a exercita aceste da niun şi de a aduce la 
îndeplinire aceste obligaţii. 

Şi după cum în dreptul civil există capacitate de folosință şi capacitate de exerciţiu, tot 
astfel în dreptul procesual civil există Bapaoliate procesuală de folosință şi capacitate proce- 
suală de exerciţiu. 

Condiţia capacității procesuale este reglementată în Codul de procedură civilă în Cartea I, 
Titlul II, Capitolul II, Secţiunea I, Capitolul I intitulat „Folosința şi exercițiul drepturilor 
procedurale”, în art. 56-58. 


3.3.1. Capacitatea procesuală de folosință 


Pornind de la dispoziţiile art. 34 C. civ., potrivit cu care capacitatea procesuală de 
folosință este aptitudinea unei persoane de a avea drepturi şi obligații civile?, capacitatea 


! Invocarea nulității decurgând din nelegala citare a părții adverse; exercitarea căii de atac de partea care a avut 
câştig de cauză; C. Ap. Bucureşti, s. a III-a civ., dec. civ. nr. 2657 din 11 octombrie 2001, în Practică judiciară civilă 
2001-2002, pp. 349-350 — interesul trebuie justificat chiar şi în cazul acţiunilor în constatare; Trib. Bistrița-Năsăud, s. 
civ., dec. nr. 17/R/2009, în Revista româna de jurisprudență nr. 5/2009, pp. 129-133, cu comentariu de G.C. Frențiu — 
terți au legitimare într-o contestaţie la executare numai în măsura în care au fost vătămaţi prin executare, acestora re- 
venindu-le obligaţia de a justifica interesul formulării unei contestaţii î în raport cu prejudiciul suportat prin actele de 
urmărire săvârşite. Altfel, în lipsa vreunei vătămări, nu pot justifica niciun interes în exercitarea contestației la executare. 

2 C. Stătescu, Drept civil, Ed. Didactică şi Pedagogică, Bucureşti, 1970, p. 14. 

procesuală de folosință apare ca fiind aptitudinea unei persoane de a avea drepturi şi de a-şi 
asuma obligaţii pe plan procesual. 

Art. 56 alin. (1) C. pr. civ. stabileşte că poate fi parte în judecată orice persoană care 
are folosința drepturilor civile. Rezultă, aşadar, că orice persoană care are capacitatea de 
folosință a drepturilor civile are şi capacitatea procesuală de folosinţă, Păi a-şi putea 
valorifica sau, dimpotrivă, apăra dreptul recurgând la calea justiţiei. 

Cu toate acestea, art. 56 alin. (2) C. pr. civ. stabileşte că pot sta în judecată asociațiile, 
societățile sau alte entități fără personalitate juridică, dacă sunt constituite potrivit legii. 


a) Capacitatea procesuală de folosință a persoanelor fizice 

În ceea ce priveşte persoanele fizice, în condiţiile art. 35 C. civ., capacitatea de 
folosință a acestora începe la naştere şi încetează odată cu moartea!, dar, potrivit art. 36 
C. civ., drepturile copilului sunt recunoscute de la concepţiune, cu condiţia ca el să se nască 
viu? (infans conceptus pro nato habetur, quotiens de ejus commodis agitury. 

Potrivit art. 28 C. civ., capacitatea civilă este recunoscută tuturor persoanelor, orice 
persoană având capacitate de folosință, fără deosebire de vârstă, sex sau orientare sexuală, 
rasă, culoare, naţionalitate, limbă, religie, opinie, convingeri personale, apartenență politică, 
sindicală, la o categorie socială ori la o categorie defavorizată, avere, origine socială, gradul 
de cultură sau originea etnică. De asemenea, nimeni nu poate fi îngrădit în această capacitate 
decât în cazurile şi condiţiile expres prevăzute de lege [art. 29 alin. (1) C. civ.] şi nimeni nu 
poate renunţa nici în tot, nici în parte, la capacitatea de folosință arte 4 29 alin. (2) C. civ.]. 
Aşadar, sunt interzise orice fel de ui sau renunțări. 

Îngrădirile capacităţii de folosință“ au drept urmare faptul că persoana nu poate figura 
ca parte în procesul civil, cu privire la drepturile ce cad sub incidența îngrădirii. 


b) Capacitatea procesuală de folosință a persoanelor juridice 

Problema capacităţii de folosință în cazul persoanelor juridice este pe față de cea a 
persoanelor fizice, după cum acestea sunt supuse sau nu înregistrării”. Astfel, persoanele 
Juridice au capacitatea de a avea drepturi şi obligaţii de la data înregistrării lor [art. 205 
alin. (1) C. civ.], iar dacă nu sunt supuse înregistrării, dobândesc capacitatea de folosinţă, 


! C. Ap. Bucureşti, s. a IV-a civ., dec. nr. 259/2003, în Practică judiciară civilă 2003-2004, pp. 402-404 — 
dacă reclamantul a chemat în judecată o persoană fără capacitate de folosință (decedată anterior), instanța are 
obligaţia de a invoca, chiar şi din oficiu, excepția lipsei capacităţii de folosință, şi nu obligația sau dreptul de a 
schimba cadrul procesual cu care a fost învestită, în condiţiile în care reclamantul nu a înțeles să uzeze, în 
termenul legal, de calea procedurală pentru modificarea acțiunii. 

2 Pentru o opinie în sensul recunoaşterii copilului conceput, dar nenăscut, a calităţii procesuale, a se vedea 
D. Alexandresco, Explicațiunea teoretică şi practică a dreptului civil român, tom III, p. a I-a, Atelierele Grafice 
Socec et. Co. S.A., Bucureşti, 1912. Pentru o opinie contrară, a se vedea P. Anca, Persoana fizică în dreptul 
R.P.R., Ed. Academiei, Bucureşti, 1963, p. 78. 

3 Copilul conceput este socotit ca născut ori de câte ori este vorba de drepturi, în folosul său. 

+M.N. Costin, Marile instituții ale dreptului civil român, vol. 2, Ed. Dacia, Cluj-Napoca, 1948; M. Eliescu, 
Moștenirea şi devoluțiunea ei în dreptul R.S.R., Ed. Academiei, Bucureşti, 1966, p. 166. 

5 E. Popa, Capacitatea procesuală a autorităților şi instituțiilor publice reglementată de Legea adminis- 
traţiei publice locale, în Dreptul nr. 12/1999, p. 66. 

potrivit art. 205 alin. (2) C. civ., de la data actului de înfiinţare!, de la data autorizării 
constituirii lor? sau de la data îndeplinirii oricărei alte cerinţe prevăzute de lege”. 

Cu toate acestea, potrivit art. 205 alin. (3) C. civ., chiar de la data actului de înfiinţare, 
persoana juridică poate să dobândească drepturi şi să îşi asume obligaţii, însă numai în 
măsura necesară pentru ca persoana juridică să ia ființă în mod valabil. Este vorba, aşadar, 
de capacitatea de folosinţă restrânsă. 

Potrivit art. 206 C. civ., persoana juridică poate avea orice ee şi obligatorii civile, 
afară de acelea care, prin natura lor sau potrivit legii, nu pot aparține decât persoanei fizice. 
Persoanele juridice fără scop lucrativ pot avea doar acele drepturi şi obligaţii civile care 
sunt necesare pentru realizarea scopului stabilit de lege, actul de constituire sau statut. Actul 
juridic încheiat cu încălcarea dispoziţiilor alin. (1) şi (2) este lovit de nulitate absolută. 

Acest text legal consacră principiul specialității capacității de folosință a persoanelor 
juridice şi este cel care diferențiază capacitatea de folosință a persoanei juridice de cea a 
persoanei fizice. Determinarea limitelor principiului specialității capacității de folosință a 
persoanei juridice se face prin luarea în consideraţie a limitelor ce rezultă din scopul per- 
soanei juridice, aşa cum acesta e stabilit de lege, actul de înființare ori statut. 

Nesocotirea principiului specialităţi atrage nulitatea actelor juridice încheiate în astfel 
de condiţii de neregularitate procedurală şi, întrucât dispoziţiile legale care consacră acest 
principiu sunt de ordine publică, nulitatea care va interveni este absolută. 

Faţă de dispoziţiile art. 56 alin. (2) C. pr. civ., asociaţiile, societăţile sau alte entități fără 
personalitate juridică pot sta în judecată, atât ca reclamante, cât şi ca pârâte, dacă sunt con- 
stituite potrivit legii. | 

Capacitatea de folosință a persoanelor juridice încetează prin încetarea persoanei ju- 
ridice înseși“, care poate avea loc prin constatarea sau declararea nulităţii, prin fuziune, 
divizare totală, transformare, dizolvare” sau desființare ori printr-un alt mod prevăzut de 
actul constitutiv sau de legef (art. 244 C. civ.). 


! În cazul organelor aparținând puterii executive, legislative, judecătoreşti. 

2 Cazul sindicatelor; asociaţiilor şi fundațiilor; cazul societăţilor, societăţilor agricole; cazul artiştilor plastici, 
julie treia le scriitorilor care se pot asocia în organizaţii profesionale cu personalitate juridică. | 

3 În cazul misiunilor diplomatice şi oficiilor consulare care se înființează prin decret al Preşedintelui Ro- 
mâniei. A se vedea Gh. Beleiu, Drept civil român, Casa de Editură şi Presă Şansa S.R.L., Bucureşti, 1995. 

4 Trib. Constanţa, s. a II-a civ., dec. civ. nr. 2205 din 8 decembrie 2016, în M.C. Mocanu, L. Smarandi, 
op. cit., pp. 105-107 — ca urmare a închiderii procedurii de insolvenţă deschise împotriva unei societăți, în 
temeiul dispoziţiilor art. 132 alin. (2) din Legea nr. 85/2006, persoana juridică încetează efectiv să mai existe, 
nemaifiind considerată o entitate juridică, economică şi socială. Aşadar, societatea nu mai există din punct de ve- 
dere juridic, nu mai are personalitate juridică şi nici patrimoniu şi, ca atare, nu poate fi subiect de drept, în lumina 
dispoziţiilor art. 32 alin. (1) lit. a) C. pr. civ., care statuează că orice cerere poate fi formulată şi susținută numai 
dacă autorul acesteia are capacitate procesuală, în condiţiile legii. 

5 În acest caz, persoana juridică î încetează pe data încheierii operațiunilor de lichidare. 

6 Prin decizia nr. 2/2016 pronunțată de Înalta Curte de Casaţie şi Justiţie — Completul competent să judece 
recursul în interesul legii, publicată în M. Of. nr. 263 din 7 aprilie 2016, s-a stabilit că, „în interpretarea şi 
aplicarea dispozițiilor art. 41 alin. (1) C. pr. civ. 1865/art. 32 alin. (1) lit. a) şi art. 56 alin. (1) C. pr. civ., respectiv 
a art. 136 din Legea nr. 85/2006 privind procedura insolvenţei, cu modificările şi completările ulterioare/ari. 180 
din Legea nr. 85/2014 privind procedurile de prevenire a insolvenţei şi de insolvenţă, angajatorul desființat în 
urma procedurilor de insolvenţă, finalizate cu radierea din registrele specifice, nu poate sta în judecată, neavând 
capacitate procesuală de folosinţă, iar fostul lichidator, chemat în Tanaan în nume propriu, nu are ap pro- 
cesuală pasivă”. 

c) Sancţiunea nerespectării capacităţii procesuale de folosinţă. Invocare 

(i) În condiţiile art. 56 alin. (3) C. pr. civ., lipsa congeitäpii procesuale de folosință piate 
fi invocată în orice stare a procesului. 

De precizat însă că, în recurs, lipsa capacității procesuale de folosință poate fi invocată 
în măsura în care o permite art. 488 alin. (2) C. pr. civ., potrivit cu care motivele prevăzute 
la alin. (1) nu pot fi primite decât dacă ele nu au putut fi invocate pe calea apelului sau în 
cursul judecării apelului ori, deşi au fost invocate în termen, au fost respinse sau instanța 
a omis să se pronunțe asupra lor, dar şi în condiţiile art. 247 alin. (1) teza a doua C. pr. civ., 
care prevede că excepţiile absolute pot fi ridicate în fața instanţei de recurs numai dacă, 
pentru soluţionare, nu este necesară administrarea altor dovezi în afara înscrisurilor noi. 

(ii) Pe parcursul procesului, lipsa capacității procesuale de folosință se invocă pe cale 
de excepţie, care este o excepţie de fond, peremptorie şi absolută. 

(iii) În cazul admiterii excepţiei, cererea este nulă!, astfel cum prevede art. 40 alin. (1) 
C. pr. civ. şi art. 56 alin. (3) teza a II-a C. pr. civ., A fiind necondiționată de vătămare, 
față de dispozițiile art. 176 pct. 1 C. pr. civ. 

(iv) În situația în care decesul părții a intervenit după închiderea dezbaterilor, nu 
intervine nulitatea hotărârii, întrucât, în condiţiile art. 412 alin. (2) C. pr. civ., faptele pre- 
văzute la alin. (1) nu împiedică pronunțarea hotărârii, dacă ele au survenit după închiderea 
dezbaterilor. 

(v) Sub marginala eanta încălcării condiţiilor de exercitare a acțiunii civile”, art. 40 
alin. (2) C. pr. civ. prevede că încălcarea dispoziţiilor prezentului titlu poate, de asemenea, 
atrage aplicarea şi a altor sancțiuni prevăzute de lege, iar cel care a suferit un prejudiciu are - 
dreptul de a fi despăgubit, potrivit dreptului comun. Despăgubirile pentru paguba cauzată de 
cel care a acționat fără să îndeplinească cerințele privitoare la condiția capacității procesuale 
de folosință pot fi solicitate în condiţiile dreptului comun, pe calea unei cereri separate. 


3.3.2. Capacitatea procesuală de exerciţiu 


Capacitatea de exerciţiu este, potrivit art. 37 C. civ., aptitudinea persoanei de a încheia 
singură acte juridice civile, cu alte cuvinte, este aptitudinea de a sta în judecată. 

Capacitatea procesuală de exerciţiu este consecința firească a capacităţii de folosinţă, 
întrucât, dacă dreptul nu există, nu se poate vorbi nici de exerciţiul lui. În consecință, cine 
nu are capacitatea de folosință nu o poate avea nici pe cea de exercițiu, dar este posibil ca o 
persoană care are capacitatea de folosință să nu o aibă pe cea de exerciţiu. În acest din urmă 
caz, procesul poate fi pornit nu de titularul dreptului, ci de către reprezentantul său legal, 
care va acționa în numele titularului. 

Aşa cum dispune art. 57 alin. (1) şi (2) C. pr. civ., cel care are calitatea de parte îşi 
poate exercita drepturile procedurale în nume propriu sau prin reprezentant, cu excepția 
cazurilor în care legea prevede altfel. Partea care nu are exercițiul drepturilor procedurale 
nu poate sta în judecată decât dacă este reprezentată, asistată ori autorizată, în condiţiile 
prevăzute de legile sau, după caz, de ac care îi reglementează capacitatea ori modul 
de organizare. 


! ICCJ, s. civ. propr. int., dec. nr. 2594 din 22 martie 2007, în Dreptul nr. 4/2008, p. 302; ICCJ, s. cont. adm. şi 
fisc., dec. nr. 247 din 29 ianuarie 2018, www.juridice.ro. 

a) Capacitatea procesuală de exerciţiu a persoanelor fizice 

Persoana fizică dobândeşte capacitatea deplină de exerciţiu la vârsta de 18 ani, potrivit 
art. 38 C. civ., iar minorul dobândeşte, prin căsătorie, capacitatea deplină de exercițiu. 
Vârsta matrimonială este prevăzută de art. 272 C. civ., aceasta fiind de 18 ani. Cu toate acestea 
însă, pentru motive temeinice, minorul care a împlinit vârsta de 16 ani se poate căsători în 
temeiul unui aviz medical, cu încuviințarea părinților săi, sau după caz, a tutorelui şi cu 
autorizarea instanței de tutelă în a cărei circumscripție minorul îşi are domiciliul. În cazul în 
care unul dintre părinți refuză să încuviințeze căsătoria, instanța de tutelă hotărăşte şi asupra 
acestei divergențe, având în vedere interesul superior al copilului. Dacă unul dintre părinţi 
este decedat sau se află în imposibilitate de a-şi manifesta voinţa, încuviințarea celuilalt 
părinte este suficientă. De asemenea, în condiţiile art. 398 C. civ. („exercitarea autorității 
părinteşti de către un singur părinte”) este suficientă încuviințarea părintelui care exercită 
autoritatea părintească. Dacă nu există nici părinți, nici tutore care să poată încuviința căsă- 
toria, este necesară încuviințarea persoanei sau a autorităţii care a fost abilitată să exercite 
drepturile părinteşti. 

Sub marginala „Capacitatea de exercițiu anticipată”, art. 40 C. civ. prevede că, pentru 
motive temeinice, instanța de tutelă poate recunoaşte minorului care a împlinit vârsta de 
16 ani capacitatea deplină de exerciţiu. În acest scop, vor fi ascultați şi părinții sau tutorele 
minorului, luându-se, când este cazul, şi avizul consiliului de familie. 

Capacitatea procesuală de exerciţiu încetează definitiv odată cu încetarea capacității de 
folosință, deci prin moartea persoanei sau temporar, prin punerea sub interdicţie judecă- 
torească ori prin anularea căsătoriei care intervine înainte ca minorul de rea-credință să 
împlinească 18 anil, 

Întrucât vârsta de 18 ani a fost considerată de legiuitor ca fiind vârsta la care discer- 
nământul persoanei fizice este pe deplin format, în perioada cuprinsă între vârsta de 14 ani 
şi 18 ani, persoana fizică se bucură doar de o capacitate restrânsă de exerciţiu [art. 41 alin. (1) 
C. civ.]. În acest interval de timp, persoana fizică nu poate face acte juridice decât cu încu- 
viințarea prealabilă a părintelui sau, după caz, a tutorelui, iar în cazurile prevăzute de lege, 
şi cu autorizarea instanţei de tutelă [art. 41 alin. (2) C. civ.]. 

Iar, în condiţiile art. 57 alin. (2) C. pr. civ., partea care nu are exercițiul drepturilor 
procedurale nu poate sta în judecată decât dacă este reprezentată, asistată ori autorizată în 
condițiile prevăzute de lege. 

De asemenea, o a doua limitare a capacităţii de exercițiu o reprezintă lipsa totală a 
acesteia, în cazul persoanelor puse sub interdicţie şi a minorilor sub 14 ani. 


a.l) Reprezentarea 

Reprezentarea vizează acele î împrejurări în care o persoană, lipsită de capacităte de exer- 
cițiu, nu poate să stea personal în instanță, ci numai printr-o altă persoană, numită reprezentant. 

Sunt lipsiţi de capacitate de exercițiu minorii în vârstă de până la 14 ani şi interzişii 
judecătoreşti [art. 43 alin. (1) C. civ.]. Ei stau în proces prin reprezentanții lor legali [art. 80 
alin. (2) C. pr. civ.], care sunt, pentru minor, părinţii sau, în lipsa acestora, tutorele ori cel 
care îl reprezintă pe cel dat în plasament [art. 106 alin. (1) C. civ.], iar pentru persoana pusă 


! Potrivit art. 39 alin. (2) C. civ., „în cazul în care căsătoria este anulată, minorul care a fost de bună-credinţă 
la încheierea căsătoriei păstrează capacitatea deplină de exerciţiu”. 

sub interdicţie, tutorele desemnat în condiţiile art. 166 C. civ. sau curatorul provizoriu, până 
la rezolvarea cererii de punere sub interdicţie, în condiţiile art. 167 C. civ. 


2.2) Asistarea 

Asistarea! intervine în situaţiile în care o persoană cu capacitate de exercițiu restrânsă 
poate sta personal în instanță, însă numai împreună cu o altă persoană, care să-i întregească 
capacitatea. Potrivit art. 41 C. civ., care stabileşte că au capacitate restrânsă de exerciţiu 
minorii care au. împlinit 14 ani, rezultă că asistarea intervine în cazul minorilor cu vârsta 
cuprinsă între 14 şi 18 ani. 

Aşadar, minorul între 14-18 ani va fi citat şi va sta personal î în proces, dar va fi asistat 
de părinţi sau, în lipsa acestora, de tutore, care, pentru a-i întregi capacitatea, semnează 
alături de minor cererile adresate instanței. 

Dacă pe parcursul procesului civil, minorul împlineşte vârsta de 14 ani, reprezentarea 
se transformă în asistare, iar. minorul va fi citat personal, tot astfel va sta în proces, alături 
însă de părinte sau tutore, care, din acest moment, doar îl va asista. 

Pentru a-l putea asista pe minor, părinţii sau tutorele trebuie să fie citați la judecarea cauzei. 

Există însă şi o serie de situații de excepție în care minorul în vârstă de 14 ani va sta 
singur în proces, fără a fi necesară încuviințarea prealabilă a actelor sale sau asistarea sa?. 
Este vorba de minorul care poate să încheie acte juridice privind munca, îndeletnicirile 
artistice sau sportive ori referitoare la profesia sa, cu încuviințarea părinților sau a tutorelui, 
precum şi cu respectarea dispoziţiilor legii speciale, dacă este cazul. În asemenea ipoteze, 
minorul exercită singur drepturile şi execută tot astfel obligaţiile izvorâte din aceste acte şi 
poate dispune singur de veniturile obținute (art. 42 C. civ.). 

Astfel, în condiţiile art. 13 alin. (1) din Legea nr. 53/2003 privind Codul muncii, per- 
soana fizică dobândeşte capacitatea de muncă la împlinirea vârstei de 16 :ani. Potrivit însă 
art. 13 alin. (2) din acelaşi act normativ, persoana fizică poate încheia un contract de muncă 
în calitate de salariat şi la împlinirea vârstei de 15 ani, cu acordul părinților sau al repre- 
zentanţilor legali, pentru activități potrivite cu dezvoltarea fizică, aptitudinile şi cunoştinţele 
sale, dacă astfel nu îi sunt periclitate sănătatea, dezvoltarea şi pregătirea profesională. Art. 13 
alin. (3) prevede că încadrarea în muncă a persoanelor sub vârsta de 15 ani este interzisă, iar 
art. 13 alin. (5) statuează că încadrarea în muncă în locuri de muncă grele, vătămătoare sau 
periculoase se poate face după împlinirea vârstei de 18 ani, aceste locuri de muncă fiind 
stabilite prin hotărâre a Guvernului. 


a.3) Autorizarea 

Autorizarea, cea de-a treia instituţie reglementată de art. 57 alin. (2) C. pr. civ., are în 
vedere cazurile în care reprezentantul legal al celui lipsit de capacitate de exerciţiu sau ocro- 
titorul. legal al celui cu capacitate de exerciţiu restrânsă face acte procesuale de 
dispoziţie, precum renunţarea la judecată sau la dreptul subiectiv, achiesarea, tranzacţia, 
renunţarea la o cale de atac sau retragerea acesteia, împrejurări în care are nevoie de autorizarea 
organului competent, de regulă autoritatea tutelară. Potrivit art. 81 alin. (1) C. pr. civ., 
renunţarea la judecată sau la dreptul dedus judecății, achiesarea la hotărârea pronunțată, 


l Asistarea realizată de ocrotitorul legal nu trebuie confundată cu asistarea părții de către avocat, care se asigură 


în cadrul asistenţei juridice sau judiciare. 
2 I. Mara, Capacitatea juridică a tinerilor de a se încadra în muncă, în RDM nr. 2/2002, pp. 44-48. 

încheierea unei tranzacţii, precum şi orice alte acte procedurale de dispoziţie nu se pot face 
de reprezentant decât în baza unui mandat special ori cu încuviințarea prealabilă a instanței 
sau a autorității administrative competente. 

Există însă situaţii în care nu se pot face acte de dispoziţie în procesul civil, nici chiar 
cu autorizarea autorităţii tutelare. De exemplu, în condiţiile art. 437 C. civ., în acţiunile 
privitoare la filiație nu se poate renunţa la drept. De asemenea, cel care introduce o acțiune 
privitoare la filiație în numele unui copil sau al unei persoane puse sub interdicţie judecă- 
torească, precum şi copilul minor care a introdus singur, potrivit legii, o astfel de acțiune nu 
pot renunţa la judecata ei. l 

După cum art. 81 alin. (2) C. pr. civ. statuează că actele procedurale de dispoziție 
prevăzute la alin. (1), făcute în orice proces de reprezentanții minorilor, ai persoanelor puse 
sub interdicție şi ai dispăruților, nu vor împiedica judecarea cauzei, dacă instanța apreciază 
că ele nu sunt în interesul acestor persoane. 

Este evident că autorizarea din partea autorității tutelare trebuie să fie prealabilă 
săvârşirii actului. În cazul în care, în mod eronat, instanța a luat în considerare un act de 
dispoziție săvârşit în lipsa autorizării prealabile, actul este lovit de nulitate!. Cu toate acestea, 
sancţiunea ar putea fi înlăturată numai în condițiile art. 177 alin. (3) C. pr. civ., prin obținerea 
ulterioară a autorizării, pe parcursul procesului, însă numai până la momentul pronunțării 
asupra excepţiei de nulitate. 


a.4) Curatela specială 

Mai trebuie menţionat că în Codul de odin civilă se reglementează în art. 58 
instituția curatelei speciale, care constituie o reprezentare legală temporară. Astfel, în caz de 
urgență, dacă persoana fizică lipsită de capacitatea de exerciţiu a drepturilor civile nu are 
reprezentant legal, instanţa, la cererea părții interesate, va numi un curator special, care să o 
reprezinte până la numirea reprezentantului legal, potrivit legii. De asemenea, instanța va 
numi un curator special în caz de conflict de interese între reprezentantul legal şi cel repre- 
zentat? sau când o persoană juridică ori o entitate dintre cele prevăzute la art. 56 alin. (2) 
chemată să stea în judecată nu are reprezentant. Aceste dispoziţii se aplică şi persoanelor cu 
capacitate de exercițiu restrânsă. | 

Aşadar, condiţiile ce trebuie îndeplinite pentru instituirea curatelei speciale sunt: 

- să existe urgență în soluţionarea litigiului şi persoana fizică lipsită de capacitatea de 
exerciţiu a drepturilor civile nu are reprezentant legal. 

În acest caz, numirea curatorului special nu este obligatorie, fiind lăsată la aprecierea 
instanţei; 

- există conflict de interese între ez aan legal şi cel reprezentat, spre exemplu, 
în litigiile în care la moştenirea părintelui vine copilul minor în concurs cu celălalt părinte; 
în litigiile de ieşire din indiviziune, când alături de copilul minor figurează unul sau ambii 
părinţi ai acestuia. 

În acest caz, numirea curatorului este obligatorie, având î în vedere necesitatea ocrotirii 
intereselor celui reprezentat; 


! I, Deleanu, În legătură cu litigiile dintre titularii dreptului de alocaţie de stat şi beneficiarii săi legali, în 
Dreptul nr. 5/1990, p. 18. A se vedea şi M. Tăbârcă, Codul de procedură civilă — comentat şi adnotat cu legis- 
lație, jurisprudenţă şi doctrină, Ed. Rosetti, Bucureşti, 2003, p. 106. 

2 Plenul Trib. Suprem, dec. de îndrumare nr. 6/1959, în S. Zilberstein, V.M. Ciobanu, Drept procesual civil. 
Îndreptar de practică judiciară, Ed. Didactică şi Pedagogică, Bucureşti, 1980, p. 99. 

- când o persoană juridică ori o entitate dintre cele prevăzute la art. 56 alin. (2) chemată 
să stea în judecată nu are reprezentant. 

In acest caz, numirea curatorului special se face doar dacă partea este chemată să stea 
în judecată, ceea ce înseamnă că are calitatea de pârât sau intervenient forțat. 

Mai trebuie precizat că, deşi textul nu menţionează, incidența acestuia va avea loc 
atunci când partea nu are reprezentant legal, iar nu convenţional. 

În acest caz, numirea curatorului special nu este obligatorie, fiind lăsată la aprecierea 
instanței; 

- în cazul persoanelor cu capacitate de exerciţiu restrânsă în condiții corespunzătoare 
celor de la alin. (1) al art. 58. 

Numirea curatorului special se va face de instanța care judecă procesul, această normă 
neintrând în conflict cu cea prevăzută de art. 178 C. civ., care dă în competența instanţei de 
tutelă numirea curatorului, întrucât sfera de reglementare a celor două texte este diferită. 

Curatorul special va fi desemnat dintre avocaţii anume desemnați în acest scop de barou 
pentru fiecare instanță judecătorească. Deşi se asigură o reprezentare calificată, curatorul 
special nu acționează în calitate de avocat, ci de mandatar neavocat, de vreme ce art. 58 
alin. (3) teza finală C. pr. civ. prevede că acest curator special are toate drepturile şi 
obligaţiile prevăzute de lege pentru reprezentantul legal. Sub acest aspect, este de precizat 
că, nefiind un reprezentant convențional, curatorul special nu trebuie să fie asistat de avocat 
pentru a putea pune concluzii în condiţiile art. 83 alin. (1) C. pr. civ. De altfel, art. 80 alin. (5) 
C. pr. civ. prevede că atunci când dreptul de reprezentare izvorăşte din lege sau dintr-o 
hotărâre judecătorească, asistarea reprezentantului de către un avocat nu este obligatorie. 

În momentul numirii curatorului special, instanţa va stabili prin încheiere şi remune- 
rarea provizorie a curatorului, stabilindu-se totodată şi modalitatea de plată. La cererea 
curatorului, odată cu încetarea calităţii sale, ținându-se seama de activitatea desfăşurată, 
remuneraţia va putea fi majorată. | 


b) Capacitatea procesuală de exercițiu a persoanelor juridice 

În ceea ce priveşte persoana juridică, aceasta dobândeşte capacitate de exerciţiu de la 
data înființării sale. În condiţiile art. 209 C. civ., persoanele juridice îşi exercită drepturile şi 
ÎŞI îndeplineşte obligaţiile prin organele sale de administrare, de la data constituirii lor. 

Capacitatea de exercițiu se pierde în momentul încetării sale printr-unul dintre modu- 
„rile prevăzute de lege. 

Persoana juridică îşi exercită drepturile şi îşi îndeplineşte obligațiile prin organele sale, 
actele făcute de aceste organe, în limita puterilor ce le-au fost conferite, fiind guvernate de 
regulile mandatului, dacă nu s-a prevăzut altfel prin lege, actul de constituire sau statut 
[art. 209 alin. (3) C. civ.]. 

Cu privire la conținutul capacității de exercițiu a persoanei jufidiee; trebuie avute în 
vedere limitele acestei capacități, cea mai importantă limitare fiind dată de specialitatea 
capacității sale de folosință. În consecință: 

- capacitatea de exercițiu nu poate depăşi capacitatea de folosință a persoanei juridice; 

- capacitatea de exerciţiu este mai restrânsă decât capacitatea de folosință, deoarece ea 


se circumscrie numai posibilităţii de a dobândi drepturi şi asuma obligaţii exclusiv prin în- 
cheierea de acte juridice. 

c) Sancțiunea nerespectării capacității procesuale de exercițiu. Invocare 

(D) În condițiile art. 57 alin. (3) C. pr. civ., lipsa capacității procesuale de exercițiu a 
drepturilor procedurale poate fi invocată în orice stare a procesului. 

De precizat însă că în recurs lipsa capacității procesuale de folosință poate fi invocată 
în măsura în care o permite art. 488 alin. (2) C. pr. civ. şi în condițiile art. EF alin. (1) teza 
a doua C. pr. civ. 

(ii) Pe parcursul procesului, lipsa capacității procesuale de folosință se invocă pe cale 
de excepție, care este o excepție de fond, peremptorie şi absolută. 

Gii) În cazul admiterii excepţiei, cererea se va anula!, astfel cum prevede art. 40 alin. (1) 
C. pr. civ. şi art. 57 alin. (4) teza I C. pr. civ., sancţiunea fiind nulitatea relativă şi, totodată, 
necondiționată de vătămare, față de dispoziţiile art. 176 pct. 1 C. pr. civ. 

Soluţia este aceeaşi şi pentru actele săvârşite de cel cu capacitate de exercițiu restrânsă 
care nu a fost asistat de ocrotitorul legal, atunci când asistarea este obligatorie. 

(iv) Când instanţa constată că actul de procedură a fost îndeplinit de o parte lipsită de 
capacitate de exercițiu va acorda un termen pentru confirmarea lui. Dacă actul nu este 
confirmat, se va dispune anularea lui. | 

Aşadar, anularea actelor de procedură nu se dispune automat la termenul la care se 
dispune neregularitatea procedurală, ci instanța va acorda un termen pentru confirmarea lor. 

Confirmarea se face de către reprezentantul sau ocrotitorul legal al celui lipsit de 
capacitate de exercițiu, acesta putând însă acoperi toate sau numai o parte din aceste acte. 

Actele de procedură ratificate devin valabile şi nu pot îi contestate, ulterior, din acest 
punct de vedere. 

(v) Sub marginala „Sancțiunea încălcării condiţiilor de exercitare a acțiunii civile”, art. 40 
alin. (2) C. pr: civ. prevede că încălcarea dispoziţiilor prezentului titlu poate, de asemenea, 
atrage aplicarea şi a altor sancțiuni prevăzute de lege, iar cel care a suferit un prejudiciu are 
dreptul de a fi despăgubit, potrivit dreptului comun. Despăgubirile pentru paguba cauzată 
de cel care a acţionat fără să îndeplinească cerințele privitoare la condiția capacității 
procesuale de exerciţiu pot fi solicitate în condiţiile dreptului comun, pe calea unei cereri 
separate. 


3.4. Calitatea procesuală 


3.4.1. Noţiune 


(i) Calitatea procesuală presupune existența unei identități între persoana reclamantului 
şi persoana celui care este titularul dreptului subiectiv dedus în „justiție, precum şi între 
persoana pârâtului şi persoana celui obligat în acelaşi raport juridic”. 


l ICCJ, s. civ. propr. int., dec. nr. 2594 din 22 martie 2007, în Dreptul nr. 4/2008, p. 302. 

2 Prin decizia nr. 13/2016 pronunțată de Înalta Curte de Casație şi Justiție — Completul competent să judece 
recursul în interesul legii, publicată în M. Of. nr. 763 din 29 septembrie 2016, s-a stabilit că „Ministerul Afacerilor 
Interne nu are calitate procesuală pasivă în litigiile dintre angajați şi instituţiile cu personalitate juridică aflate 
în subordinea sa, având ca obiect solicitarea unor drepturi de natură salarială”. 

Prin decizia nr. 2/2016 pronunțată de Înalta Curte de Casaţie şi Justiţie — Completul competent să judece 
recursul în interesul legii, publicată în M. Of. nr. 263 din 7 aprilie 2016, s-a stabilit că, „în interpretarea şi aplicarea 
dispoziţiilor art. 279 alin. (2) din Legea nr. 53/2003 — Codul muncii, republicată, cu modificările şi completările 

Conform art. 36 C. pr. civ., calitatea procesuală rezultă din identitatea dintre părți şi 
subiectele raportului juridic litigios, astfel cum acesta este dedus judecății. Existenţa sau 
inexistența drepturilor şi a obligaţiilor afirmate constituie o chestiune de fond. | 

Aşadar, legitimarea procesuală activă coincide cu calitatea de titular al dreptului dedus 
judecății, iar legitimarea procesuală pasivă cu calitatea de subiect pasiv al aceluiaşi drept. 

(ii) O situaţie particulară este reglementată de art. 643 alin. (1) şi (3) C. civ., potrivit cu 
care fiecare coproprietar poate sta singur în justiţie, indiferent de calitatea procesuală, în 
orice acțiune privitoare la coproprietate, inclusiv în cazul acțiunii în revendicare. Când 
acțiunea nu este introdusă de toți coproprietarii, pârâtul poate cere instanței de judecată 
introducerea în cauză a celorlalți coproprietari în calitate de reclamanți, în termenul şi con- 
dițiile prevăzute în Codul de procedură civilă pentru chemarea în judecată a altor persoane. 
Aşadar, în aplicarea acestui text, chiar dacă acţiunea în revendicare este introdusă de un 
singur coproprietar, nu va fi respinsă pe temeiul lipsei calității procesuale active. 


3.4.2. Legitimarea procesuală legală 


Uneori însă, legea recunoaşte legitimare procesuală activă şi altor persoane în afara 
titularului dreptului’. În acest sens, potrivit art. 37 C. pr. civ., în cazurile şi condiţiile pre- 
văzute exclusiv prin lege, se pot introduce cereri sau se pot formula apărări şi de persoane, 
organizații, instituţii sau autorități, care, fără a justifica un interes personal, acționează pentru 
apărarea drepturilor ori intereselor legitime ale unor persoane aflate în situații speciale sau, 
după caz, în scopul ocrotirii unui interes de grup ori general?. 


ulterioare, pentru acțiunile privind reconstituirea vechimii în muncă, anterioare intrării în vigoare a Codului de 
procedură civilă actual/acelaşi text de lege cu referire la art. 32 alin. (1) lit. b) şi art. 36 C. pr..civ., pentru acțiunile 
în reconstituirea vechimii în muncă, introduse de la momentul intrării în vigoare a actualului Cod de procedură 
civilă şi în continuare; art. 111 C. pr. civ. 1865 pentru acţiunile privind constatarea încadrării activității 
desfăşurate în grupele I şi a I-a de muncă introduse sub imperiul acestei reglementări/art. 35 cu referire la art. 32 
alin. (1) lit. b) şi art. 36 C. pr. civ., pentru acelaşi tip de acţiuni, formulate după intrarea în vigoare a codului actual, 
în toate ipotezele, atunci când angajatorul nu mai există din punct de vedere juridic (lichidat, radiat), justifică 
legitimare procesuală pasivă casele teritoriale de pensii, în situaţia în care nu există documente primare”. 

De asemenea, prin aceeaşi decizie s-a stabilit că, „în interpretarea şi aplicarea dispozițiilor art. 41 alin. (1) 
C. pr. civ. 1865/art. 32 alin. (1) lit. a) şi art. 56 alin. (1) C. pr. civ., respectiv a art. 136 din Legea nr. 85/2006 
privind procedura insolvenţei, cu modificările şi completările ulterioare/art. 180 din Legea nr. 85/2014 privind 
procedurile de prevenire a insolvenței şi de insolvenţă, angajatorul desființat în urma procedurilor de insol- 
vență, finalizate cu radierea din registrele specifice, nu poate sta în judecată, neavând capacitate procesuală de 
folosinţă, iar fostul lichidator, chemat în judecată în nume propriu, nu are calitate procesuală pasivă”. 

Prin decizia nr. 72/2007 pronunțată de Inalta Curte de Casaţie şi Justiţie — Secţii Unite, publicată în M. Of. 
nr. 685 din 7 octombrie 2008, s-a stabilit că, „în cauzele ce au ca obiect plângerile privind cartea funciară 
întemeiate pe dispoziţiile art. 50 din Legea nr. 7/1996, republicată, Oficiul de Cadastru şi Publicitate Imobiliară 
nu are calitate procesuală pasivă”. i 

1 În doctrină s-a vorbit despre o legitimare procesuală extraordinară pentru a desemna acele situații în care 
calitatea procesuală nu este legată de existența unui drept subiectiv. A se vedea, în acest sens, I. Leş, Tratat, 
2001, p. 83. Pentru o analiză exhaustivă a persoanelor/organelor cărora legea le recunoaşte legitimare procesu- 
ală, a se vedea E. Oprina, op. cit., 2005, pp. 120-124. 

2 Prin decizia nr. 15/2011 pronunțată de Inalta Curte de Casație şi Justiție — Secţii Unite, publicată în M. Of. 
nr, 827 din 22 noiembrie 2011, s-a stabilit că „Regia Națională a Pădurilor — Romsilva are calitate procesuală 
activă de a formula plângere împotriva hotărârilor comisiilor județene emise în procedura de reconstituire a 
dreptului de proprietate asupra terenurilor forestiere. De asemenea, Regia Naţională a Pădurilor — Romsilva 
are calitate procesuală activă de a formula acțiuni în constatarea nulităţii absolute a actelor emise cu încăl- 
carea prevederilor privind retrocedarea terenurilor din Legea fondului funciar nr. 18/1991”. 

În asemenea cazuri, legitimarea procesuală are caracter legal şi poate să fie atât activă, 
cât şi pasivă. În aceste cazuri, folosul practic urmărit prin formularea de cereri sau de 
apărări se apreciază prin raportare la cel pentru care s-a acționat. 

Astfel, au legitimare procesuală activă următoarele persoane: 

„= reprezentantul legal sau ocrotitorul legal al minorului sau persoanei pusă sub inter- 
dicţie judecătorească în cazul acţiunii în anularea actului pentru incapacitate rezultată din 
minoritate ori din punerea sub interdicţie judecătorească [art. 46 alin. (2) C. civ.]; 

- reprezentantul legal al copilului în cazul acțiunii în stabilirea filiației față de mamă 
[art. 423 alin. (1) C. civ.]; 

- mama copilului, chiar minoră ori reprezentantul legal al acestuia în cazul acțiunii în 
stabilirea paternităţii din afara căsătoriei [art. 425 alin. (1) C. civ.]; - 

- soţul mamei, mama, tatăl biologic, copilul în cazul acţiunii în tăgada paternității 
[art. 429 alin. (1) C. civ.]; 

- organizaţiile sindicale [art. 28 alin. (2) şi (3) din Legea nr. 62/2011 a dialogului social]; 

- organizaţiile neguvernamentale (art. 28 din O.U.G. nr. 137/2000 privind prevenirea şi 
sancţionarea tuturor formelor de discriminare); 

- asociaţiile de consumatori [art. 37 lit. h) din O.G. nr. 21/1992 privind protecţia consu- 
matorilor]; 

- Biroul Asigurătorilor de Autovehicule din România împotriva persoanei sau persoanelor 
responsabile pentru repararea prejudiciului, în privința despăgubirii plătite, a cheltuielilor 
legate de instrumentarea şi lichidarea pretențiilor de despăgubire, precum şi pentru dobânda 
legală aferentă cheltuielilor efectuate [art. 32 alin. (6) din Legea nr. 132/2017 privind asigu- 
rarea obligatorie de răspundere civilă auto pentru prejudicii produse terțelor persoane prin 
accidente de vehicule şi de tramvaie]; 

- direcţia de la domiciliul copilului în cazul cererii de încuviinţare a adopției [art. 56 
alin. (1) din Legea nr. 273/2004 privind procedura adopţiei]; 

- prefectul’, în cazul acţiunilor în contencios administrativ [art. 1 alin. (8) din Legea 
nr. 554/2004 a contenciosului administrativ]; 

- procurorul, care poate pomi orice acțiune civilă ori de câte ori este necesar pentru 
apărarea drepturilor şi intereselor legitime ale minorilor, ale persoanelor puse sub interdicție şi 
ale dispăruţilor, precum şi în alte cazuri expres prevăzute de lege [art. 92 alin. (1) C. pr. civ.]; 

- comuna, oraşul sau, după caz, municipiul în a cărui rază teritorială se aflau bunurile la 
data deschiderii moştenirii poate introduce acţiunea pentru declararea nedemnităţii de a 
moşteni, în cazul în care nu mai există alți succesibili [art. 959 alin. (6) C. civ.]. 


! Prin decizia nr. 26/2016 pronunțată de Înalta Curte de Casaţie şi Justiţie — Completul pentru dezlegarea 
unor chestiuni de drept, publicată în M. Of. nr. 996 din 12 decembrie 2016, s-a stabilit că „dispozițiile art. 3 
«Tutela administrativă» din Legea contenciosului administrativ nr. 554/2004, cu modificările şi completările 
ulterioare, se interpretează în sensul că prefectul nu poate ataca în fața instanțelor de contencios administrativ 
refuzul [asimilat unui act administrativ, potrivit dispozițiilor art. 2 alin. (2) din Legea nr. 554/2004] consiliului 
local de a pune pe ordinea de zi a şedinţei şi de a lua act de încetarea de drept a mandatului de consilier local 
înainte de termen, refuz exprimat la cererea prefectului adresată potrivit atribuţiilor reglementate de dispozițiile 
art. 19 alin. ( ) lit. a) şi e) din Legea nr. 340/2004 privind prefectul y instituția prefectului, Ade cu 
modificările şi completările ulterioare”. 

Dimpotrivă, au legitimare procesuală pasivă următoarele persoane: 

- în cazul în care unitatea deţinătoare nu a fost identificată, persoana îndreptăţită poate 
chema în judecată statul, prin Ministerul Finanțelor Publice [art. 28 alin. (3) din Legea 
nr. 10/2001 privind regimul juridic al unor imobile preluate abuziv în perioada 6 martie 
1945-22 decembrie 1989]; 

- acțiunea în stabilirea paternității poate fi pornită şi împotriva moştenitorilor pretinsului 
tată [art. 425 alin. (3) C. civ.]; 

- acţiunea în tăgada paternității se porneşte de soțul mamei împotriva copilului; când 
acesta este decedat, acțiunea se porneşte împotriva mamei sale şi, dacă este cazul, a altor 
moştenitori ai săi [art. 429 alin. (2) C. civ.]. 

De reţinut este faptul că, spre deosebire de capacitatea procesuală, care se apreciază în 
abstract, calitatea procesuală se apreciază în concret, în fiecare speţă în parte, în funcţie de 
obiectul litigiului şi de motivarea cererilor formulate. 


3.4.3. Justificarea calităţii procesuale 


Sarcina justificării calităţii procesuale, atât active, cât şi pasive, revine persoanei 
care sesizează instanţa cu o pretenţie, şi anume reclamantului. Elementele prin care 
acesta îşi îndeplineşte obligația procesuală a justificării calităţii procesuale sunt arătate 
în art. 194 lit. c) şi d) C. pr. civ., potrivit cărora reclamantul trebuie să indice obiectul cererii, 
precum şi să arate motivele de fapt şi de drept pe care se întemeiază cererea sa. Prin 
cele două elemente ale cererii de chemare în judecată, reclamantul justifică îndrep- 
tăţirea sa de a introduce cererea împotriva pârâtului, deci atât calitatea procesuală activă), 


! Trib. Constanţa, s. I civ., dec. civ. nr. 793 din 13 mai 2016, în M.C. Mocanu, L. Smarandi, op. cit., pp. 97-102 — 
este adevărat că unitatea service are dreptul de a solicita contravaloarea reparațiilor şi de la asigurător, dar 
aceasta numai dacă, anterior producerii evenimentelor asigurate sau ulterior acestora, a existat o convenție între 
asigurător şi unitatea reparatoare, iar această convenție stă la baza antrenării răspunderii contractuale a 
asigurătorului. Faptul că persoana păgubită ar fi fost de acord ca plata să se facă direct către unitatea service nu 
este suficient dacă nu este realizat în vreunul dintre mijloacele juridice legale, respectiv cesiunea de creanţă, 
subrogaţia în drepturile creditorului sau novaţia prin schimbarea de creditor, mijloace care nu au fost dovedite în 
cauză; T.M.B., s. a IV-a civ., dec. nr. 1401/1998, în Culegere de practică judiciară civilă 1998, p. 153 — reclamant în 
acţiunea în grăniţuire: poate să fie numai proprietarul, iar nu deținătorul precar al fondului învecinat celui al 
pârâtului; C. Ap. Iaşi, s. civ., dec. nr. 272 din 10 martie 1998, nepublicată — legitimarea procesuală se referă nu la 
proba dreptului, aşa cum în mod eronat a reţinut instanța de apel, ci la dreptul de a reclama în justiție şi la 
obligaţia de a răspunde faţă de pretențiile formulate prin cererea de chemare în judecată şi nu se identifică cu 
dreptul subiectiv dedus în justiție, care este o condiție distinctă şi necesară pentru admisibilitatea în fond a 
acțiunii; C. Ap. Timişoara, s. civ., dec. nr. 2429 din 26 septembrie 2001, în Curierul Judiciar nr. 2/2003, p. 91 — 
ca regulă, starea de coproprietate forțată asupra părților comune poate să înceteze numai cu acordul tuturor 
coproprietarilor. Prin excepție însă, ea poate să înceteze şi atunci când nu se mai impune cu necesitate de a fi 
menținută, şi anume atunci când părţile comune aflate în coproprietate, privite ca bunuri accesorii, şi-au pierdut 
destinaţia de a servi bunurile principale; CSJ, s. de cont. adm., dec. nr. 1929 din 22 mai 2001, în Pandectele Române 
nr. 3/2002, p. 109; CSJ, s. civ., dec. nr. 235 din 26 ianuarie 2000, în Dreptul nr. 5/2001, p. 241 — calitatea 
procesuală activă în căile de atac aparţine numai persoanelor care au avut calitatea de părți la instanța de fond. 
Nefiind părți în proces, ei nu au calitatea de a declara recurs împotriva hotărârii care a soluționat un litigiu între 
alte persoane şi care nu le este opozabilă; C. Ap. Bucureşti, s. a II-a civ., dec. nr. 3273/1999, în Culegere de practică 
judiciară civilă 1999, p. 185 — legatarul cu titlu particular asupra unui bun determinat, altul decât cel revendicat, 
nu poate sta în proces, întrucât vocația sa succesorală se limitează strict la bunul determinat prin testament; C. Ap. 
Bucureşti, s. a III-a civ., dec. nr. 1707/1999, în Culegere de practică judiciară civilă 1999, p. 404 — creditorul 

cât şi cea pasivăl. 
Instanţa sesizată cu o astfel de cerere va fi obligată să verifice atât calitatea procesuală 
activă, cât şi calitatea procesuală pasivă?, deoarece raportul juridic de drept procesual nu se 


personal al unuia dintre soți nu poate urmări decât bunurile proprii ale acestuia. În măsura în care bunurile proprii 
ale soțului debitor nu sunt suficiente pentru acoperirea integrală a creanței, reclamantul-creditor poate cere 
împărţirea bunurilor comune, prin hotărâre judecătorească, însă numai în măsura necesară acoperirii creanței; 
C. Ap. Bucureşti, s. a IV-a civ., dec. civ. nr. 1915 din 19 septembrie 2002, în Practică judiciară civilă 2001- 
2002, Ed. Brilliance, Colecţia Lex Expert, pp. 388-391 — sancţiunea rezoluțiunii, chiar dacă se referă la prestaţia 
personală, are caracter patrimonial, pentru că ea este de natură să restabilească echilibrul patrimonial al părților 
contractante şi, în consecință, acțiunea în rezoluțiunea contractului de întreținere poate fi intentată şi de către 
moştenitorii creditorului întreţinerii; T.M.B., s. a IV-a civ., dec. nr. 307/1993, în Culegere de practică judiciară 
a Tribunalului Bucureşti 1993-1997, p. 205 — majorul până la 25 de ani, aflat în continuarea studiilor, este titularul 
acțiunii în justiție împotriva părintelui de la care pretinde întreținerea. X 

! C. Ap. Bucureşti, s. a IV-a civ., dec. nr. 2323/2000, în Culegere de practică judiciară civilă 2000, p. 287 
— într-o acțiune în constatarea uzucapiunii introdusă împotriva unității administrativ-teritoriale este necesar să se 
dovedească faptul că adevăratul proprietar a decedat şi că succesiunea acestuia a devenit vacantă şi acceptată de 
stat. Uzucapiunea se opune adevăratului proprietar, consecința fiind că numai acesta poate avea calitate procesuală 
pasivă într-o acţiune cu un astfel de obiect; C. Ap. Bucureşti, s. a IV-a civ., dec. civ. nr. 2645 din 9 octombrie 
2001, în Practică judiciară civilă 2001-2002, Ed. Brilliance, Colecţia Lex Expert, pp. 386-388; C. Ap. Bucureşti, 
dec. civ. nr. 2586 din 8 octombrie 2001, în Practică judiciară civilă 2001-2002, Ed. Brilliance, Colecţia Lex 
Expert, pp. 378-379 — atunci când reclamantul solicită să se constate calitatea sa de proprietar, prin accesiune 
imobiliară, asupra construcției existente pe terenul proprietatea sa, calitate procesuală pasivă are doar persoana ce 
contestă dreptul de proprietate al proprietarului terenului asupra construcțiilor edificate pe acesta; Trib. Suprem, s. 
civ., dec. nr. 22 din 8 ianuarie 1981, în Revista română de drept nr. 8/1981, p. 61 — despăgubirile privind 
valoarea îmbunătăţirilor aduse unui imobil nu pot fi solicitate decât de la proprietar, căruia îi profită creşterea 
valorii imobilului, şi nu de la altă persoană, cum ar fi cea cu care proprietarul a încheiat un contract de vânzare- 
cumpărare sub semnătură privată care nu s-a perfectat, care nu a dobândit, deci dreptul de proprietate asupra 
imobilului; C. Ap. Timişoara, s. civ., dec. nr. 2526 din 3 octombrie 2001, nepublicată — acţiunea în prestație 
tabulară poate fi îndreptată şi împotriva terțului dobânditor dacă sunt îndeplinite cumulativ trei condiţii, astfel: 
reclamantul să fi fost în posesia bunului la data la care terțul dobânditor a încheiat actul; actul juridic în temeiul 
căruia se cere prestația tabulară să fie anterior titlului terțului dobânditor; terțul să fi dobândit bunul cu titlu 
gratuit sau să fi fost de rea-credință. 

2 Trib. Constanţa, s. I civ., dec. civ. nr. 633 din 26 mai 2016, în M.C. Mocanu, L. Smarandi, op. cit., pp. 53-55 — 
prevederile legale stabilesc obligaţia de plată în sarcina proprietarului imobilului, şi nu a persoanei care a ocazionat 
aceste cheltuieli, respectiv chiriaş, comodatar etc. Chestiunea efectivității provocării acestor cheltuieli constituie un 
aspect ce se va regla între actualul proprietar al imobilului și cel care a determinat efectuarea acestor cheltuieli, pe 
cale separată, şi nu priveşte procesul de faţă, între aceştia neexistând o obligaţie legală sau convenţională de 
garanție; Trib. București, dec. civ. nr. 1129/A din 23 mai 2006, în Revista româna de jurisprudență nr. 2/2010, 
pp. 155-164, cu notă de E. Oprina — „dreptul de proprietate al reclamanţilor asupra construcțiilor edificate ulterior 
dobândirii dreptului de proprietate asupra terenului, fără autorizaţie de construire şi în regie proprie este rezultatul 
faptului material al încorporării materialelor de construire în imobilul deținut cu titlu, act autentic. Interesul de a 
chema în judecată subunitatea administrativ-teritorială reprezentată de primar este dat de dispozițiile art. 55 din 
Legea nr. 7/1996 a cadastrului şi a publicităţii imobiliare, republicată, care prevede că dreptul de proprietate 
dobândit prin construire se va putea înscrie în cartea funciară pe baza unui certificat eliberat de primăria localităţii 
unde este situat imobilul prin care se atestă, când este cazul, faptul că proprietarul a edificat construcțiile în 
conformitate cu autorizaţia de construire eliberată potrivit legii, precum şi a unei documentaţii cadastrale. Acest 
certificat nu reprezintă altceva decât o atestare a existenței construcţiei pe terenul proprietatea persoanei interesate 
şi o recunoaştere administrativă a dreptului de proprietate dobândit conform art. 488 C. civ. (subl. ns. — vechiul 
C. civ.) de către autorităţi. Pe calea acţiunii civile sunt valorificate nu doar drepturi subiective civile, ci şi interese 
proteguite de lege, iar interesul reclamanţilor de a chema în judecată Primăria prin primar este justificată de 
necesitatea ca aceştia, în lipsa posibilității de a obține certificatul prevăzut de Legea nr. 7/1996 de la această 
pârâtă, de vreme ce au construit fără autorizație de construire, să poată obține o hotărâre judecătorească prin care 
să constate dreptul lor de proprietate, pentru ca după aceea, prin recunoaşterea dreptului lor în raport cu obligaţia 
corelativă a primăriei, să poată intabula dreptul de proprietate astfel dobândit”; Trib. Bucureşti, dec. civ. nr. 165 
din 9 februarie 2007, în Revista româna de jurisprudență nr. 2/2010, pp. 184-188 cu notă de E. Oprina — „caracterul 

poate lega valabil decât între titularii dreptului ce rezultă din raportul de drept material 
dedus judecății’. 

Această verificare trebuie făcută de instanță? în orice proces civil, indiferent d obiectul 
acestuia, atât în cererile prin care se tinde la realizarea dreptului, cât şi în cererile prin care 
se cere constatarea existenței sau neexistenţei unui drept? şi pe tot parcursul procesului, 
adică nu doar în etapa judecății în primă instanță, ci şi în căile de atacf. 


necontencios al cererii având ca obiect constatarea dobândirii dreptului de proprietate prin efectul uzucapiunii nu 
echivalează cu un caracter pur formal al judecății, întrucât instanţa are posibilitatea de a ordona administrarea 
tuturor probelor pe care le consideră utile soluționării cauzei. În plus, sub aspect probator, hotărârea judecăto- 
rească are valoarea unui înscris autentic care poate fi comparat cu titlul eventualului proprietar care ar putea 
invoca un drept de proprietate asupra imobilului în litigiu, neputându-se invoca autoritatea de lucru judecat, în 
raport de principiul relativității efectelor hotărârilor judecătoreşti”, Jud. Sector 6 Bucureşti, sent. civ. nr. 1117 din 
20 februarie 2007, irevocabilă, în Revista româna de jurisprudență nr. 1/2009, pp. 116-118 — ori de câte ori este 
constituit un drept de abitaţie viageră asupra imobilului în litigiu, devin incidente dispoziţiile de drept comun ale 
Codului civil privitoare la regulile de exercitare şi de stingere aplicabile uzufructului, întrucât dreptul de abitație 
constituie o variantă a dreptului de uzufruct, de care se deosebeşte prin obiectul său. Așadar, în virtutea dreptului de 
uzufruct ia naştere o strânsă legătură între folosința exercitată de uzufructuar şi sarcinile fondului decurgând din 
această folosință, de natură a nu putea fi separate, cu atât mai mult cu cât nudul proprietar nu are dreptul să exercite 
acte materiale de stăpânire a locuinței fără acordul titularului dreptului de folosință, singurul îndreptățit a exercita 
atributul usus asupra bunului fiind uzufructuarul. În consecinţă, în temeiul art. 548 C. civ. (subl. ns. — vechiul 
C. civ.), cel obligat a suporta cheltuielile şi sarcinile lucrului, inclusiv cele legate de întreținerea acestuia, este uzu- 
fructuarul, fiind vorba de sarcini obişnuite ale bunului. Rezultă că, prin excepție de la regulile speciale ale Legii 
locuinţei nr. 114/1996 care stabilesc în sarcina proprietarului această obligaţie, ori de câte ori este acționat în instanță 
nudul proprietar pentru a fi obligat la plata contravalorii cheltuielilor legate de întreținerea locuinței, acesta nu are 
calitate procesuală pasivă; C. Ap. Bucureşti, s. de cont. adm., dec. nr. 361 din 30 ianuarie 2001, pp. 93-105, cu notă 
critică de M. Tăbârcă — „calitatea de părți în proces trebuie să corespundă cu calitatea de titular al dreptului şi, 

respectiv, al obligaţiei ce formează conținutul raportului de drept material dedus judecății. În cauză, obiectul 
pricinii l-a constituit anularea hotărârii nr. 67/2000 emisă de Consiliul General al Municipiului Bucureşti. Prin 
urmare, calitatea procesuală pasivă o are Consiliul General al Municipiului Bucureşti, care a emis actul a cărui 
anulare se cere”; C. Ap. Bucureşti, s. a III-a civ. şi pentru cauze cu minori şi familie, dec. nr. 527 din 18 aprilie 
2005, în Culegere de practică judiciară în materie civilă 2005, pp. 137-138 — în procesele formulate de persoanele 
fizice privind restituirea monezilor de aur preluate abuziv de către stat, calitate procesuală are numai Banca 
Naţională a României, şi nu şi Ministerul Finanţelor Publice, potrivit dispoziţiilor legale; ICCJ, dec. nr. 4991 din 16 
septembrie 2008, apud T. Dârjan, Probleme de drept civil şi drept procesual civil din practica instanței supreme 
2008-2009, Ed. C.H. Beck, Bucureşti, 2010, pp. 268-269 — în litigiile vizând restituirea în natură sau prin echivalent 
a imobilelor, calitate procesuală pasivă are unitatea administrativ-teritorială, şi nu primarul, care este doar reprezen- 
tantul legal al persoanei juridice de drept public ce deţine imobilul; ICCJ, dec. nr. 7519 din 27 noiembrie 2008, apud 
T. Dârjan, Probleme de drept civil şi drept pr ocesual civil din practica instanței supreme 2008-2009, Ed. C.H. 

Beck, Bucureşti, 2010, pp. 269-270 — în acţiunea împotriva primarului pentru obligarea acestuia să emită dispoziție 
cu propunere de acordare a măsurilor reparatorii prin echivalent, în condiţiile Titlului VII din Legea nr. 247/2005, 

Comisia Centrală pentru Stabilirea Despăgubirilor nu are calitate procesuală pasivă. 

! Pentru a acționa în justiţie nu este suficient să te prevalezi de un interes pozitiv şi concret, legitim, născut 
şi actual. Mai trebuie să ai calitate, adică dreptul de a solicita judecătorului examinarea propriei tale pretenții. 
Calitatea nu este decât un aspect particular al interesului — J. Vincent, S. Guinchard, Procédure civile, 24° éd., Dalloz, 
Paris, 1996, p. 94. 

2 A se vedea şi: A. Trăilescu, Calitatea procesuală în litigiile având ca obiect bunurile domeniului public şi 
privat, în Juridica nr. 9-10/2001, pp. 369-371; M. Nicolae, Discuţii privind calitatea şi reprezentarea procesuală 
a unităților administrativ-teritoriale, în Dreptul nr. 6/2002, pp. 75-95. 

3 T.M.B., s. a IV-a civ., dec. nr. 15/1997, în Culegere de practică judiciară 1993- ] 997, p. 303 — calitatea 
de constructor de bună-credinţă nu poate fi opusă de către persoana care a construit pe terenul unei alte persoane 
decât proprietarul acelui teren, singurul care are calitate procesuală pasivă într-o acțiune intentată pentru consta- 


tarea unei atare situaţii. 
4 C. Ap. Bucureşti, s. a IV-a civ., dec. nr. 354/2004, în Practică judiciară civilă 2003-2004, pp. 357-361. 

Verificarea calităţii procesuale se poate face în tot cursul judecății, aspect care rezultă 
din prevederile art. 32 alin. (1) C. pr. civ., care impun îndeplinirea acestei condiţii nu doar 
pentru formularea cererii, ci şi pentru susținerea acesteial. 

Uneori, stabilirea calității procesuale este facilă, aceasta realizându-se chiar prin lege, 
cum ar fi în cazul divorțului, în cazul stabilirii filiației față de mamă ori față de tatăl din afara 
„căsătoriei, în cazul tăgăduirii paternității, în cazul contestării recunoaşterii de paternitate. 
De asemenea, verificarea existenţei calității procesuale nu prezintă dificultăți deosebite în 
cazul acţiunilor prin care se urmăreşte valorificarea unui drept de creanță, deoarece în raportul 
juridic obligațional dedus judecății sunt determinaţi atât subiectul activ, cât şi subiectul pasiv. 

Cel mai dificil este a se stabili calitatea procesuală în litigiile cu privire la drepturile 
reale, în care probele necesare rezolvării excepţiei calităţii procesuale sunt aceleaşi cu cele 
necesare în dovedirea temeiniciei ori netemeiniciei acţiunii, şi Asi este necesară unirea pro- 
blemei calităţii cu fondul. Aşa după cum s-a stabilit în doctrină? , lipsa calității procesuale 
nu se poate confunda cu netemeinicia dreptului, deoarece în cazul unei acțiuni introduse de 
o persoană fără calitate dreptul există, dar acţiunea nu a fost introdusă de titularul lui, în 
timp ce în cazul unei acțiuni nefondate instanța constată chiar inexistența dreptului. 


3.4.4. Transmisiunea calităţii procesuale 


În strânsă legătură cu noţiunea de calitate procesuală este instituția transmisiunii calității 
procesuale sau chiar înainte de proces a drepturilor procesuale. Drepturile sau obligaţiile ce 
intră în conţinutul raportului juridic litigios pot trece, uneori, în timpul procesului de la partea 
din proces asupra unei alte persoane, străine până atunci de proces. 

Astfel cum rezultă din prevederile art. 38 C. pr. civ., calitatea de parte se poate transmite 
legal sau convenţional, ca urmare a transmisiunii, în condițiile legii, a drepturilor ori situaţiilor 
juridice deduse judecății. 

Transmiterea procesuală constă, aşadar, în trecerea calității procesuale de la persoana 
ce o deţine asupra unei alte persoane, care capătă, astfel, legitimare activă sau pasivă de a 
continua procesul. 

Transmisiunea procesuală poate fi legală sau convenţională. - 

(i) Transmisiunea legală a calității procesuale: 

- În cazul persoanelor fizice, transmisiunea legală se realizează pe calea succesiunii, 
moştenitorii care acceptă succesiunea preluând toate drepturile şi obligaţiile procesuale ale 
autorului lor, inclusiv calitatea de reclamant sau pârât, după cum defunctul avea în proces 
legitimare procesuală activă sau pasivă”. 


1 C. Ap. Bucureşti, s. a IV-a civ., dec. nr. 3140/2000, în Culegere de practică judiciară civilă 2000, p. 387 — 
dacă constatarea lipsei calităţii procesuale are loc după închiderea dezbaterilor, instanța este obligată pentru respec- 
tarea principiului contradictorialității, să repună cauza pe rol, pentru a da posibilitatea părților să se apere în raport cu 
excepția invocată. 

2 CSJ, s. civ., dec. nr. 1332 din 14 aprilie 2000, în Pandectele Române nr. 1/2001, pp. 128-130. 

DI. Stoenescu, S. Zilberstein, op. cit., p. 290. 

4 C. Ap. București, s. a IV-a civ., dec. nr. 1751/2004, în Practică judiciară civilă 2003-2004, pp. 374-376 — 
atunci când toți moştenitorii renunță la moştenire, respingerea acțiunii ca fiind îndreptată împotriva unor persoane 
fără calitate procesuală pasivă este greşită. Cauza trebuia soluționată pe fond, dispunându-se asupra cererii de ieşire 
din indiviziune, în contradictoriu cu descendenții renunțători, singurii care ar fi putut emite pretenții asupra moşte- 
nirii, urmând a fi constatată calitatea de unic moştenitor a singurului descendent, conform art. 669 C. civ. 

Acest lucru se produce, cel mai adesea, în acțiunile cu caracter patrimonial. Calitatea 
procesuală nu poate fi transmisă, în principiu, în acţiunile cu caracter strict personal, 
întrucât este vorba de drepturi nemijlocit legate de persoane sau legea prevede o altă soluţie, 
ca în cazul decesului uneia dintre părți!. 

Sunt însă şi situații de excepție, în care acţiunea nu trece asupra moștenitorilor, dar, 
dacă a fost pornită de titular, poate fi continuată de moştenitori. Este cazul acţiunii în anularea 
căsătoriei (art. 302 C. civ.), în stabilirea filiaţiei față de mamă [art. 423 alin. (2) C. civ.], a 
stabilirii paternităţii [art. 425 alin. (2) C. civ.], a acţiunii de tăgadă a paternităţii [art. 429 
alin. (1) C. civ.]. 

De asemenea, în condiţiile art. 926 alin. (2) teza I C. pr. civ., atunci când cererea de 
divorţ se întemeiază pe culpa pârâtului şi reclamantul decedează în cursul procesului, lăsând 
moştenitori, aceştia vor putea continua acțiunea, pe care instanţa o va admite numai dacă va 
constata culpa exclusivă a soțului pârât. : 

- În cazul persoanelor juridice, transmisiunea legală are loc pe calea reorganizării per- 
soanei juridice? care este parte în proces, prin fuziune, prin divizare sau prin transformare, 
aşa încât persoana juridică nou-creată sau care preia fracţiunile patrimoniului divizat 
dobândeşte calitatea de reclamant sau pârât pe care o avea persoana juridică supusă reorga- 
nizării?. 

(ii) Transmisiunea convenţională a calităţii procesuale: 

Transmisiunea este convențională când are loc în urma unei înțelegeri stabilite de una 
dintre părţile în proces cu un terț. Astfel, se produce o transmisiune convenţională a 
drepturilor procesuale ori de câte ori în cursul procesului intervine: cesiunea de creanță, 
care conferă cesionarului calitate procesuală activă față de debitorul cedat“; preluarea de 
datorie, care conferă aceluia care a preluat datoria legitimarea procesuală pasivă față de 
creditorul care a pornit acţiunea; vânzarea sau donarea bunului litigios, care conferă cumpă- 
rătorului sau donatorului calitatea procesuală de reclamant ori de pârât, după cum vânză- 
torul ori donatorul a avut una sau cealaltă dintre aceste calități. 

(iii) Din punctul de vedere al întinderii transmisiunii calităţii procesuale, aceasta poate 
fi, după caz, universală, cu titlul universal sau cu titlu particular. 


1 Conform art. 926 alin. (1) C. pr. civ., „în procesul de divorț, dacă unul dintre soți decedează, căsătoria 
încetează prin deces, iar dosarul se închide”. Aceeaşi este soluția şi în cazul în care decesul a intervenit după 
pronunțarea hotărârii de divorţ, dar mai înainte de soluționarea căii de atac, chiar dacă aceasta nu este timbrată. 
În acest sens, a se vedea Trib. Suprem, s. civ., dec. nr. 197/1982, în Revista română de drept nr. 11/1982, p. 61. 
A se vedea, în acest sens, şi I. Leş, Observaţii privind soluţiile ce se pronunţă de către instanțele judecătoreşti în 
cauzele civile în unele situaţii speciale, în Revista română de drept nr. 6/1981, p. 62. : 

20. Căpățînă, V. Babiuc, Jurisprudence roumaine de droit du commerce international nr. 247, în Revue 
Roumaine d'Etudes Internationales, XXI, p. 75. 

3 CSJ, s. com., dec. nr. 474/1994, în Dreptul nr. 4/1995, p. 72; C. Ap. București, s. a IV-a civ., dec. nr. 1525/ 
2003, în Practică judiciară civilă 2003-2004, pp. 355-357 — acțiunea având ca obiect rezilierea contractului de 
închiriere pentru neplata chiriei, introdusă de către reprezentantul statului, nu poate fi continuată de către persoana 
fizică ce a redobândit în proprietate locuința, deoarece transmisiunea calităţii procesuale în cazul persoanelor juri- 
dice poate avea loc numai pe calea reorganizării persoanei juridice, prin comasare sau divizare, ceea ce nu se poate 
realiza în situaţia unei persoane fizice, pentru care transmisiunea calității procesuale operează numai pe calea 
succesiunii. i l 

4 Despre condițiile de exercitare a retractului litigios, a se vedea C. Ap. Braşov, s. civ., dec. nr. 1383/R din 
12 octombrie 2001, în Pandectele Române nr. 5/2002, cu notă de T.C. Briciu și M. Nicolae, dar şi Jud. sector 6 
Bucureşti, încheierea din data de 6 mai 2008, nepublicată. 

Transmisiunea este universală atunci când toate drepturile şi obligaţiile procesuale ale 
unei persoane cu legitimare procesuală trec asupra altei persoane, în toate procesele la care 
aceasta participă. Asemenea situaţii se întâlnesc în cazul succesiunii persogpsjoi fizice şi 
reorganizării prin fuziune a persoanelor juridice. 

Transmisiunea este cu titlu universal atunci când o fracțiune din drepturile şi obligațiile 
unei persoane cu legitimare procesuală trec asupra altei persoane în procesele la care 
aceasta participă. Situaţia este întâlnită în cazul succesiunii persoanelor fizice şi în caz de 
divizare totală sau parțială a persoanelor juridice. 

Transmisiunea este cu titlu particular atunci când anumite drepturi şi obligații ale unei 
persoane cu legitimare procesuală trec asupra altei persoane, situaţie întâlnită în cazul trans- 
miterii convenţionale. 

Importanța practică a acestei clasificări constă în aceea că beneficiarul unei transmi- 
siuni universale poate deveni parte în orice proces al autorului său, în timp ce beneficiarul 
unei transmisiuni cu titlu particular poate deveni parte doar în procesul care se referă la 
bunul respectivl. 


ve w 


3.4.5. Situaţia procesuală a înstrăinătorului şi a succesorilor săi 


(i) Situaţia dreptului litigios transmis prin acte între vii cu titlu particular 

Potrivit art. 39 alin. (1) teza I C. pr. civ., dacă în cursul procesului dreptul litigios este 
transmis prin acte între vii cu titlu particular, judecata va continua între părţile iniţiale. 
Aşadar, în caz de vânzare, donaţie, schimb etc., nu se vor schimba părţile iniţiale ale proce- 
sului, ci judecata va continua cu înstrăinătorul, pentru ca hotărârea să-i fie opozabilă şi 
acestuia, cu excepţia ipotezei reglementate la art. 39 alin. (2), când înstrăinătorul poate fi 
scos din proces. 

(ii) Situaţia dreptului litigios este transmis prin acte cu titlu particular pentru cauză de 
moarte | 

Art. 39 alin. (1) teza a Il-a.C. pr. civ. prevede situația transferului făcut, în condițiile 
legii, prin acte cu titlu particular pentru cauză de moarte, caz în care judecata va continua cu 
succesorul universal ori cu titlu universal al autorului, după caz. Prin urmare, în cazul 
legatului cu titlu particular, poziția procesuală a transmițătorului va fi preluată şi continuată 
de succesorul universal sau cu titlu universal, după caz. | 

(iii) Intervenirea obligatorie în proces a succesorului cu titlu particular 

În condiţiile art. 39 alin. (2) C. pr. civ., în toate cazurile, succesorul cu titlu particular 
este obligat să intervină în cauză, dacă are cunoştinţă de existența procesului, sau poate să 
fie introdus în cauză, la cerere ori din oficiu. 

Terţul dobânditor al dreptului litigios va dobândi calitatea procesuală a instrăinătorului. 

Cererea de participare a terţului în proces este o formă de intervenţie legală, o moda- 
litate specială de intervenţie, astfel încât nu trebuie să fie discutată şi admisă în principiu de 
către instanţă pentru ca terțul să devină parte în proces. 


1 CSJ, s. civ., dec. nr. 698 din 31 ianuarie 2001, în Dreptul nr. 3/2002, p. 133 — legatarul cu titlu particular, 
dobândind un drept real asupra unui bun determinat, nu devine coindivizar, şi deci nu are calitatea de a cere 
ieşirea din indiviziune, afară numai dacă legatul a avut ca obiect o cotă-parte ideală din proprietatea unui bun 
determinat aflat în indiviziune la data deschiderii moştenirii. 

Situaţia este similară şi pentru ipoteza în care cererea de intervenţie în proces a terțului 
dobânditor este formulată de una dintre părți sau chiar instanţa din oficiu dispune în acest 
sens, fără a exista vreo limitare temporală pentru demersul respectiv. 

(iv) Decizia instanței cu privire la situația procesuală a înstrăinătorului sau succeso- 
rului universal ori cu titlu universal 

Conform art. 39 alin. (2) teza a II-a C. pr. civ., instanța va decide, după î împrejurări şi 
ținând seama de poziţia celorlalte părţi, dacă areal sau succesorul universal ori cu 
titlu universal al acestuia va rămâne sau, după caz, va fi scos din proces. Astfel, instanţa va 
trebui să solicite şi punctul de vedere al înstrăinătorului sau succesorului universal ori cu 
titlu universal, acesta putând să justifice un interes pentru rămânerea în proces. 

(v) Situaţia succesorului cu titlu particular 

Dacă înstrăinătorul sau, după caz, succesorul universal ori.cu titlu universal al acestuia 
este scos din proces, judecata va continua numai cu succesorul cu titlu particular care va lua 
procedura în starea în care se află la momentul la care acesta a intervenit sau a fost introdus 
în cauză. 

Astfel, succesorul cu titlu particular rămâne în proces indiferent după cum înstrăină- 
torul sau succesorul universal ori cu titlu universal sunt sau nu scoşi din cauză. 

Faptul că succesorul cu titlu particular ia procedura în starea în care se găseşte la 
momentul intervenţiei sale în proces înseamnă că el nu va putea să ceară îndeplinirea şi față 
de el a actelor de procedură care fuseseră deja efectuate anterior şi nici nu va putea să solicite 
efectuarea unor acte de procedură pe care trebuia să le facă autorul său înainte de 
transmisiune. 

(vi) Opozabilitatea de drept a hotărârii 

Art. 39 alin. (3) C. pr. civ. stabileşte că hotărârea pronunțată contra înstrăinătorului sau 
succesorului universal ori cu titlu universal al acestuia, după caz, va produce de drept efecte 
şi contra succesorului cu titlu particular şi va fi întotdeauna opozabilă acestuia din urmă, cu 
excepţia cazurilor în care a dobândit dreptul cu bună-credinţă şi nu mai poate fi evins, 
potrivit legii, de către adevăratul titular. 

Textul are scopul de a institui regula opozabilităţii hotărârii chiar şi față de succesorul cu 
titlu particular, care, fiind de rea-credinţă şi cunoscând de existenţa procesului, nu a intervenit 
în cauză. 

Prin excepție însă, succesorul cu titlu particular de bună-credinţă la dobândirea dreptului 
nu mai poate să fie evins de adevăratul titular, iar hotărârea nu produce efecte față de el. 


3.4.6. Sancţiunea lipsei calității procesuale. Invocare 


(î) În ceea ce priveşte lipsa calității procesuale, aceasta poate fi invocată pe cale de ex- 
cepție, care din punct de vedere al criteriilor de clasificare a excepțiilor este o excepție de 
fond, peremptorie şi absolută şi, în consecință, poate fi invocată, în afară de partea intere- 
santă, şi de procuror sau instanță din oficiu în orice stare a pricinii. 

(ii) Dacă instanța admite excepția lipsei calității procesuale, acțiunea se va respinge ca 
fiind introdusă de o persoană fără calitate procesuală activă sau ca fiind introdusă împotriva 
unei persoane fără calitate procesuală pasivă, făcând de prisos cercetarea fondului dreptului 


[art. 40 alin. (1) C. pr. civ.]. 

(iii) Uneori, soluţionarea excepţiei este uşor de realizat, şi anume atunci când lipsa 
calității procesuale se poate stabili independent de problema temeiniciei acțiunii. Asemenea 
situaţii se întâlnesc mai ales în cazul lipsei calității procesuale pasive, atât în acțiunile perso- 
nale, cât şi în cele reale. În cazul acţiunilor reale, dacă pârâtul a formulat o cerere de arătare 
a titularului dreptului, iar terțul se înfăţişează, recunoaşte susținerile pârâtului şi reclamantul 
consimte la înlocuirea pârâtului iniţial, atunci acesta din urmă va fi scos din proces şi i judecata 
va continua în contradictoriu cu terțul care a luat locul pârâtului. 

Dacă pentru rezolvarea excepţiei este necesară administrarea aceloraşi dovezi ca şi 
pentru finalizarea etapei cercetării procesului ori pentru soluționarea fondului cauzei, în 
temeiul art. 248 alin. (4) C. pr. civ., instanța va uni excepția cu administrarea probelor sau 
cu soluţionarea fondului. În aceste situaţii, judecătorul se va pronunța mai întâi asupra 
excepţiei şi, numai în caz de respingere, se va pronunța şi asupra fondului. 

Dacă acţiunea a fost respinsă ca efect al admiterii excepţiei, nimic nu împiedică pro- 
movarea unei noi cereri introductive de instanță fie de persoana cu calitate procesuală 
activă, fie împotriva persoanei obligate în raportul juridic dedus judecății. 

(iv) Sub marginala „Sancţiunea încălcării condițiilor de exercitare a acțiunii civile”, art. 40 
alin. (2) C. pr. civ. prevede că încălcarea dispoziţiilor prezentului titlu poate, de asemenea, 
atrage aplicarea şi a altor sancțiuni prevăzute de lege, iar cel care a suferit un prejudiciu are 
dreptul de a fi despăgubit, potrivit dreptului comun. Despăgubirile pentru paguba cauzată 
de cel care a acţionat fără să îndeplinească cerințele privitoare la condiția calităţii proce- 
suale pot fi solicitate în condiţiile dreptului comun, pe calea unei cereri separate. 


4, Clasificarea cererilor în justiţie 


De regulă, în literatura juridică!, cererile în justiţie sunt clasificate pe baza unor criterii 
diferite, dintre care reținem: scopul urmărit de reclamant, natura dreptului care se valorifică 
prin acţiune, calea procedurală aleasă de parte pentru apărarea dreptului său. 


4.1. Clasificarea cererilor în funcţie de scopul material urmărit de 
reclamant 


În funcţie de acest criteriu, se disting: cereri în realizarea dreptului, cereri în constatare 
şi cereri în constituire de drepturi. 

(i) Cererile în realizarea dreptului (numite şi în condamnare, în adjudecare sau în 
executare), reglementate de art. 30 alin. (1) C. pr. civ., sunt acelea prin care reclamantul, ce 
se pretinde titularul unui drept, solicită instanței să îl oblige pe pârât să-i respecte dreptul, 
iar dacă acest lucru nu mai este posibil, să îl oblige la despăgubiri pentru prejudiciul suferit. 

Specific cererilor în realizare este faptul că hotărârea prin care instanța se pronunță 
asupra lor este susceptibilă de executare silită, constituind titlu executoriu, astfel încât, în 
caz de nevoie, poate fi adusă la îndeplinire pe cale de executare silită. 


! 1. Stoenescu, S. Zilberstein, op. cit., 1973, pp. 215-228; V.M. Ciobanu, G. Boroi, op. cit., 2005, pp. 13-21; 
M. Tăbârcă, op. cit., pp. 260-292. 

Fac parte din categoria acestor cereri: cererea în revendicare, cererea prin care se 
solicită restituirea unui bun sau plata unei sume de bani, cererea prin care se solicită exe- 
cutarea ori anularea sau constatarea nulității unui contract, cererea pentru repararea pagubei 
cauzate printr-un fapt ilicit etc. 

(ii) Cererile în constatare (numite şi acţiuni în recunoaşterea dreptului sau în con- 
firmare), reglementate de art. 35 C. pr. civ., sunt acelea prin care reclamantul solicită 
instanței să constate existența unui drept al său împotriva pârâtului sau inexistența unui 
drept al pârâtului împotriva sa, fără ca instanța să condamne la executarea unei prestații’. 
Cererea nu poate fi primită dacă partea poate cere realizarea dreptului Li orice altă cale 
prevăzută de lege. 

De precizat că, în toate cazurile, reclamantul trebuie să justifice un interes pentru 
constatarea pe care o solicită, cu alte cuvinte o atare acțiune trebuie să aibă pentru reclamant 
o utilitate concretă. 

Rezultă că cererea în constatare prezintă următoarele particularități față de cererea în 
realizare: 

1. pe calea cererii în constatare se poate solicita numai constatarea existenței sau 
neexistenţei unui drept, nu şi a unui fapt?. Pentru constatarea unei situații de fapt, se poate 
folosi procedura asigurării dovezilor (art. 359-365 C. pr. civ.), astfel încât cererea în 
constatarea unei stări de fapt va fi respinsă ca inadmisibilăs; 

2. datorită faptului că, prin cererea în constatare se solicită doar să se constate existența 
sau neexistența unui drept, hotărârea pronunțată într-o astfel de acţiune nu constituie titlu 
executoriu şi nu poate fi pusă în executare silită. Această concluzie este valabilă în ceea ce 
priveşte soluţia dată capătului principal de cerere. Dacă însă prin hotărâre s-au acordat şi 
cheltuieli de judecată, această parte a hotărârii poate fi pusă în executare; 

3. cererea în constatare nu poate fi exercitată dacă se poate cere realizarea dreptului, 
având, aşadar, caracter subsidiar față de cererea în realizare, astfel încât va fi respinsă ca 
inadmisibilă dacă partea poate să ceară realizarea dreptului a cărui constatare se solicită“. 


! C. Ap. Bucureşti, s. a H-a civ., dec. nr. 2657/2001, în Practică judiciară civilă 2001-2002, pp. 349-350 — 
Chiar şi în cazul acţiunilor în constatare, întemeiate pe dispoziţiile art. 35 C. pr. civ., reclamantul trebuie să 
dovedească un interes. 

2 C, Ap. Bucureşti, s. a I-a civ., aba nr. 2034/2003, în Practică judiciară civilă 2003-2004, pp. 327-328 — în- 
tinderea dreptului de proprietate, în sensul arătării suprafeței terenului şi a compunerii unei clădiri amplasate pe 
acesta, nu poate fi constatată în cadrul unei acțiuni fundamentate pe art. 111 C. pr. civ. (subl. ns. — vechiul C. pr. civ.). 

3 C. Ap. Bucureşti, s. a V-a com., dec. nr. 1751/2003, în Practică judiciară comercială 2003-2004, pp. 397-399; 
Trib. Constanţa,:s. I civ., dec. civ. nr. 617 din 24 mai 2016, în M.C. Mocanu, L. Smarandi, op. cit., pp. 71-74 — nu se 
poate constata pe cale judecătorească regimul de înălțime al imobilului, întrucât, pe de o parte, s-ar contrazice 
titlul de proprietate obținut de reclamanți pentru acest imobil în baza Legii nr. 10/2001, iar pe de altă parte, acțiunea 
apare inadmisibilă, nefiind vorba de constatarea existenței sau inexistenței unui drept ce poate fi recunoscut prin 
aplicarea art. 35 C. pr. civ. 

4 ICCJ, dec. nr. 658 din 5 februarie 2008, apud T. Dârjan, Probleme de drept civil şi drept procesual civil 
din practica instanței supreme 2008-2009, Ed. C.H. Beck, Bucureşti, 2010, pp. 263-265; C. Ap. Bucureşti, s. 
a IV-a civ., dec. nr. 1548/2004, în Practică judiciară civilă 2003-2004, pp. 398-402 — neexercitând, posesia 
asupra bunului cu privire la care se pretinde un drept de folosință şi administrare, reclamantul poate cere 
realizarea acestor drepturi, pentru a se înlătura definitiv neînțelegerile cu privire la acestea, astfel că acțiunea în 


constatare apare ca inadmisibilă. 

În aprecierea caracterului subsidiar! trebuie avut în vedere că art. 35 C. pr. civ. se referă la 
toate mijloacele de realizare a dreptului, inclusiv la contestaţia la executare, şi nu numai la 
cererea în realizare de drept comun. 

Pentru a nu se ajunge la o încălcare a dreptului de acces la justiţie, instanța va respinge 
cererea în constatare pe temeiul subsidiarității cererii în constatare condiționat de indicarea, 
în concret, a mijlocului de realizare a dreptului respectiv. 

Mai trebuie precizat că, în aprecierea caracterului subsidiar al unei cereri în constatare 
trebuie să se ţină cont de faptul că partea „poate cere” realizarea dreptului, astfel cum dis- 
pune teza a Il-a a art. 35 C. pr. civ., ceea ce nu înseamnă că partea are un drept de opțiune 
între cele două tipuri de cereri, ci că partea are la dispoziţie o cale prin intermediul căreia 
trebuie să solicite realizarea dreptului. | 

Condiţia inexistenţei unei acţiuni în realizare la îndemâna reclamantului se constituie 
într-o cerință suplimentară ce trebuie îndeplinită la momentul formulării cererii în consta- 
tare alături de condiţiile generale de exercitare a acţiunii civile prevăzute de art. 32 alin. (1) 
C: pr. civ.; 

4. în condiţiile art. 125 C. pr. civ., în cererile pentru constatarea existenței sau 
inexistenței unui drept, competența instanței se determină după regulile prevăzute pentru 
cererile având ca obiect realizarea dreptului. Aşadar, toate regulile după care se determină 
competența materială şi teritorială în cererile în realizare se aplică şi în vederea stabilirii 
instanței competente să judece cererea în constatare. Astfel, în fiecare caz în parte urmează 
a se determina cererea în realizare pe care partea ar putea să o aibă la dispoziţie şi, în funcție 
de regulile incidente acesteia pentru stabilirea competenţei, se va stabili şi instanţa îndrituită 
să judece cererea în constatare. 

La rândul lor, acţiunile în constatare pot fi clasificate astfel: 

1. cereri în constatare pozitive prin care se cere să se constate existența unui drept al 
reclamantului împotriva pârâtului şi cereri în constatare negative prin care se cere să se 
constate inexistența unui drept al pârâtului față de reclamant; 

2. cereri în constatare declaratorii, interogatorii şi provocatorii. 

Cererile în constatare declaratorii sunt acelea prin care se solicită instanței constatarea 
existenţei sau inexistenței unui raport juridic. 

Cererile în constatare interogatorii sunt acelea prin care titularul dreptului, în mod 
preventiv, cheamă în judecată o persoană care ar putea eventual să-i conteste dreptul?, 


1 ICCJ, s. 1 civ., dec. nr. 803 din 17 mai 2017, în Buletinul Casaţiei nr. 5/2018, pp. 26-33 — în condiţiile în 
care a fost revocat contractul de vânzare-cumpărare încheiat de pârâţi cu succesorul celui în favoarea căruia a 
fost eliberat titlul de proprietate pentru acelaşi imobil care se regăseşte menţionat şi în titlul reclamanților, prețul 
vânzării fiind restituit, pârâţii, care nu dețin posesia terenului, nu mai pot justifica un titlu de proprietate, iar 
reclamanții nu mai au la îndemână o acţiune în constatarea nulităţii titlului acestora. Și cum reclamanţii exercită 
şi posesia terenului, în mod corect s-a considerat că acțiunea reglementată de art. 111 C. pr. civ. (subl. ns. — 
vechiul C. pr. civ.) reprezintă singura modalitate procesuală pentru a se constata faptul că nu există un alt titlu ce 
s-ar putea opune celui al reclamanților (respectiv a se constata inexistența titlului pârâților). 

2 C. Ap. București, s. a IX-a civ. şi pentru cauze privind proprietatea intelectuală, dec. nr. 301/R din 15 
decembrie 2005, în Culegere de practică judiciară în materie civilă 2005, pp. 26-29 — acţiunea în constatare 
interogatorie nu poate fi utilizată în contradictoriu cu o persoană cu care reclamantul nu are niciun fel de raport 
juridic de drept substanțial, deoarece, într-o astfel de acţiune, titularul unui drept cheamă în judecată o persoană 
care ar putea, eventual, să-i conteste dreptul. i 

pentru a fi întrebată, a răspunde şi a se consemna dacă îi recunoaşte sau nu dreptul. Însă 
reclamantul trebuie să justifice un interes pentru această constatare, pentru că dacă pârâtul 
nu-l împiedică în exerciţiul normal al dreptului, cererea nu se justifică şi poate constitui 
chiar un abuz de drept. Au acest caracter: cererea prin care moştenitorii legali cer pârâtului 
care pretinde că este legatar universal să prezinte testamentul, în caz contrar, reclamanții 
fiind moştenitori ai întregii averi; cererea prin care moştenitorii de rang inferior ar cere unui 
moştenitor preferabil să declare dacă acceptă succesiunea sau renunță la ea; cererea prin 
care partea dintr-un contract susceptibil de anulare ar cere celeilalte părți să opteze între a 
invoca nulitatea sau a confirma-o. 

Cererile în constatare provocatorii sunt acelea prin care titularul unui drept cheamă în 
judecată pe cel care, prin atitudinea sau prin actele sale (invocând el însuşi un drept) îl 
împiedică pe reclamant în exerciţiul normal al dreptului, cauzându-i o tulburare serioasă, 
pentru ca pârâtul să-şi valorifice pretenţiile sau să-şi dovedească dreptul, sub sancţiunea de 
a nu-l mai putea invoca, dacă nu-l demonstrează’. Intră în această categorie, spre ex., 
acțiunea pe care o formulează proprietarul care încă locuieşte într-o construcție expropriată, 
dar care nu a mai fost demolată, pentru constatarea calității sale de proprietar. 

(iii) Cererile în constituire de drepturi (numite şi în transformare) sunt acele cereri 
prin care reclamantul solicită aplicarea legii la anumite fapte pe care le invocă, în scopul de 
a crea o situaţie juridică nouă între părți. Altfel spus, sunt acele cereri prin care se urmăreşte 
schimbarea sau desființarea unor raporturi juridice vechi şi crearea unor raporturi juridice 
noi între părţi”. 

Caracteristic acestor acţiuni este faptul că, în principiu, hotărârile pronunţate asupra lor 
produc efecte numai pentru viitor”. 

“Fac parte din această” categorie cererea de divorţ, cererea pentru încuviințarea sau 
desfacerea adopției, cererea pentru punerea sub interdicţie sau ridicarea interdicției. 

Uneori însă sunt şi hotărâri pronunțate în cereri în constituire. de drepturi care produc 
efecte atât pentru viitor, cât şi retroactiv, cum este cazul cererii de anulare a căsătoriei, de 
stabilire a filiației față de mamă ori față de tată, a cererii de anulare a adopției, a cererii de 
declarare judecătorească a morţii. i 


4.2. Clasificarea cererilor în functie de natura dreptului care se valorifică 
prin actiune 


Potrivit acestui criteriu, cererile se clasifică în: 
(i) cereri patrimoniale, care corespund drepturilor subiective cu conținut economic; 


1 M. Tăbârcă, op. cit., p. 275; V.M. Ciobanu, op. cit., 1996, p. 297. 

2M. Tăbârcă, op. cit., p. 276. 

3 De exemplu, conform art. 680 C. civ., „fiecare coproprietar devine proprietarul exclusiv al bunurilor 
sau, după caz, al sumelor de bani ce i-au fost atribuite numai cu începere de la data stabilită în actul de partaj, 
dar nu mai devreme de data încheierii actului, în cazul împărțelii voluntare sau, după caz, de la data rămânerii 
definitive a hotărârii judecătoreşti. În cazul imobilelor, efectele juridice ale partajului se produc numai dacă 
actul de partaj încheiat în formă autentică sau hotărârea judecătorească rămasă definitivă, după caz, au fost 


înscrise în cartea funciară”. 


| 

(i) cereri nepatrimoniale (cererea de divorţ, cererea pentru anularea căsătoriei, 
cererea prin care se solicită încuviințarea, desfacerea sau desființarea adopției, cererea de 
stabilire a paternităţii, cererea de tăgadă a paternităţii etc.), care corespund -unor drepturi 
subiective legate de persoana titularului lor, drepturi fără conţinut economic. 

La rândul lor, cererile patrimoniale se clasifică în cereri reale, personale şi mixte. 

a) Cererile reale sunt acelea prin care se urmăreşte valorificarea unui drept real. 

Sunt cereri reale, acţiunea în revendicare, prin care se apără dreptul de proprietate; ac- 
țiunea confesorie, prin care se apără un dezmembrământ al dreptului de proprietate; cererea 
negatorie, prin care se contestă un dezmembrământ al dreptului de proprietate; cererea 
posesorie, prin care se apără posesia ca situaţie de fapt; cererea în grăniţuire; petiția de ere- 
ditate; cererea de partaj. 

La rândul lor, cererile reale se subclasifică în: 

- cereri reale mobiliare, care au ca obiect un bun mobil; 

- cereri reale imobiliare, care au ca obiect un bun imobil. 

Cererile reale imobiliare se împart la rândul lor în: 

- cereri petitorii, prin intermediul cărora se urmărește apărarea unui drept real; 

- cereri posesorii, prin care reclamantul urmăreşte apărarea posesiei ca stare de fapt. 

b) Cererile personale sunt acelea prin care se valorifică un drept personal, de creanţă, 
cum ar fi acțiunea prin care se cere executarea unui contract, acțiunea pentru plata unor 
despăgubiri, acțiunea în evacuare, acțiunea pentru restituirea unui împrumut etc. 

Cererile personale se subclasifică în: 

- cereri personale mobiliare, dacă dreptul de creanță are ca obiect un bun mobil; 

- cereri personale imobiliare, dacă dreptul de creanță are ca obiect un imobil. 

c) Cererile mixte sunt acelea prin care se valorifică în acelaşi timp un drept real şi un 
drept de creanță care au aceeaşi cauză, izvorăsc din acelaşi act juridic sau se găsesc într-un 
raport de conexitate!. Intră în această categorie: 

- cererile în executarea unui act juridic, care a creat sau transferat un drept real asupra 
unui bun individual determinat, dând naştere, totodată, unor obligaţii personale. Spre exem- 
plu, cererea prin care cumpărătorul unui bun imobil cere predarea acestuia, întemeiată pe 
contractul de vânzare-cumpărare; 

- cererile în anularea, rezoluţiunea, rezilierea (revocarea donaţiei) unui act juridic prin 
care s-a constituit sau transmis un drept real. În aceste cazuri reclamantul acționează în 
temeiul contractului, deci valorifică un drept personal, dar în acelaşi timp urmăreşte şi 
revendicarea bunului, valorificând un drept real, ca o consecință a admiterii laturii personale 
a cererii. 

(iii) Importanţa clasificării 

Clasificarea cererilor în funcție de acest criteriu prezintă importanță sub următoarele 
aspecte: 

- din punct de vedere al calităţii procesuale pasive, în cererile reale şi mixte aceasta 
aparţine deţinătorului bunului, indiferent cine ar fi acesta, întrucât dreptul real conferă un 


1 M. Tăbârcă, op. cit., pp. 283 — autoarea apreciază că, în acest caz, pentru clasificare urmează a fi avut în vedere 
criteriul căii procedurale alese de parte pentru valorificarea pretenției sale, iar nu criteriul vizând natura drepturilor 
care se valorifică prin acțiune, neputându-se vorbi de acţiuni mixte pentru bunul motiv că nu există drepturi mixte. 

drept de urmărire a bunului în mâinile oricui s-ar afla, iar în cazul cererilor personale 
titularul dreptului se poate îndrepta numai împotriva celui obligat în acelaşi raport juridic; 

- din punct de vedere al competenţei teritoriale. Cererile personale şi reale mobiliare 
sunt de competența instanței de la domiciliul pârâtului (art. 107 C. pr. civ.). Cererile reale 
imobiliare sunt de competența instanței locului situării imobilului (art. 117 C. pr. civ.). Iar 
în cazul cererilor mixte, competența teritorială este alternativă, reclamantul având de ales 
între instanța locului situării imobilului şi instanța domiciliului pârâtului [art. 113 alin. (1) 
pct. 4 şi 5 C. pr. civ.]. Tot astfel, competenţa este alternativă în cazul cererilor personale 
imobiliare [art. 113 alin. (1) pct. 3 C. pr. civ.]; 

- din punct de vedere al prescripţiei, cererile nepatrimoniale şi cele prin care se valorifică 
drepturi reale principale sunt, ca regulă, imprescriptibile extinctiv; termenul de prescripţie în 
cazul cererilor prin care se valorifică drepturile reale principale supuse prescripției extinctive 
este mai lung decât în cazul celor prin care se valorifică un drept personal patrimonial. 


4.3. Clasificarea cererilor în funcţie de calea procedurală aleasă de parte 
pentru valorificarea dreptului său 


Potrivit acestui criteriu, cererile se împart în principale, accesorii şi incidentale. 

(i) Cererea principală este aceea prin care se declanşează procedura judiciară şi a 
cărei soluţionare nu depinde de soluţia dată celorlalte cereri. Ea poate cuprinde atât capete 
de cerere principale, cât şi capete accesorii [art. 30 alin. (3) C. pr. civ.]. lar conform art. 198 
C. pr. civ., prin aceeaşi cerere de chemare în judecată, reclamantul poate formula mai multe 
capete uta de cerere împotriva aceleiaşi persoane, în condiţiile art. 99 alin. (2). 

(îi) Cererea accesorie este aceea a cărei rezolvare depinde de soluţia dată unui capăt 
de cerere principal. De exemplu, dacă prin cererea de chemare în judecată se solicită 
desfacerea căsătoriei, împărţirea bunurilor comune, exercitarea autorității părinteşti şi stabi- 
lirea pensiei de întreţinere cuvenită minorilor, numai capătul de. cerere vizând desfacerea 
căsătoriei are caracter de cerere principală, în vreme ce toate celelalte au caracter accesoriu, 
întrucât rezolvarea lor depinde de modul de soluţionare a cererii principale, Pogy de 
admiterea sau respingos cererii principale. 

În doctrină!, s-a mai arătat că, în calificarea unei cereri ca fiind principală sau acceso- 
rie, nu prezintă importanță ordinea în care sunt formulate de reclamant, respectiv primul 
capăt de cerere să fie cel principal, iar celelalte, accesorii. Pentru calificarea cererii, trebuie 
văzut care este capătul de cerere a cărui soluție depinde de soluția dată altui capăt de cerere. 

(iii) Cererea adițională constituie acea cerere prin care o parte modifică pretențiile 
sale anterioare [art. 30 alin. (5) C. pr. civ.]. Aşadar, cererea adițională are legătură cu 
cererea prin care au fost formulate pretențiile iniţiale, ce sunt modificate. De exemplu, este 
o cerere adițională cererea prin care reclamantul măreşte sau micşorează cuantumul obiec- 
tului cererii; cererea prin care se solicită contravaloarea obiectului cererii, pierdut sau pierit 
în cursul procesului; cererea prin care se înlocuieşte o cerere în constatare. printr-o cerere în 
realizarea dreptului sau invers, atunci: când cererea în constatare este admisibilă [art. 204 


alin. (2) pct. 2, 3 şi 4 C. pr. civ.]. 


! M. Tăbârcă, op. cit., p. 281. 

(iv) Cererea incidentală este aceea care poate avea o existență de sine stătătoare, deci 
poate fi formulată ca cerere principală, însă ea este formulată în cadrul unui proces deja 
pornit. Fac parte din categoria cererilor incidentale: cererea reconvențională, cererea de 
intervenție voluntară, cererea de intervenție forțată. 

Întrucât cererile incidentale au natura juridică a unor cereri de chemare în judecată, 
acestea pot cuprinde la rândul lor cereri accesorii. 

(v) Importanţa clasificării 

Clasificarea cererilor potrivit acestui criteriu prezintă importanță sub următoarele aspecte: 

- din punct de vedere al competenţei, atât materiale, cât şi teritoriale, cererile accesorii, 
adiționale şi incidentale sunt în căderea instanței competente să judece cererea principală 
[art. 123 alin. (1) C. pr. civ.]; 

- există cereri care pot fi formulate. numai pe cale principală (ex.: cererea de tăgadă a 
paternității) şi cereri care pot fi formulate numai pe cale accesorie (ex.: cererea sotului care, 
în caz de divorț, solicită să poarte în continuare numele dobândit prin căsătorie); 

- există cereri accesorii asupra cărora instanța sesizată cu cererea principală trebuie să 
se pronunţe din oficiu, chiar dacă astfel de cereri nu au fost formulate (ex.: instanța de 
divorţ trebuie să se pronunţe din oficiu şi asupra exercitării autorităţii părintești şi asupra con- 
tribuţiei părinților la cheltuielile de creştere, educare a copiilor, precum și asupra numelui pe 
care îl vor purta soții după divorţ); | 

- terții care intervin în proces din proprie iniţiativă sau la cererea părţilor, prin for- 
mularea de cereri incidentale, devin părți în acel proces, iar hotărârea ce se va pronunţa le 
este opozabilă; 

- cererea accesorie şi incidentală urmează procedura instituită pentru judecarea cererii 
principale; 

- chiar dacă se atacă numai soluția dată asupra cererii accesorii sau incidentale, ter- 
menul de apel sau de recurs este cel prevăzut de lege pentru cererea principală, potrivit 
principiului accesorium sequitur principale. Cu toate acestea, în condiţiile art. 460 alin. (3)-(5) 
C. pr. civ., se instituie şi câteva reguli speciale, şi anume: în cazul în care prin aceeaşi 
hotărâre au fost soluționate mai multe cereri principale sau incidentale, dintre care unele 
sunt supuse apelului, iar altele recursului, hotărârea în întregul ei este supusă apelului. Hotă- 
rârea dată în apel este supusă recursului. Dacă hotărârea cu privire la o cerere principală sau 
incidentală nu este supusă nici apelului şi nici recursului, soluţia cu privire la celelalte cereri 
este supusă căilor de atac în condiţiile legii. În cazurile prevăzute la alin. (2)-(4), termenul 
de apel sau, după caz, de recurs este cel de drept comun, chiar dacă prin legi speciale se 
prevede altfel. 


5. Apărările în justiţie 


Din prevederile art. 29 C. pr. civ., rezultă că acţiunea civilă reprezintă ansamblul mij- 
loacelor procesuale prevăzute de lege pentru protecția dreptului subiectiv pretins de către 
una dintre părți sau a unei alte situaţii juridice, precum şi pentru asigurarea apărării părților 
în proces. 

Apărările! pe care le face pârâtul în cursul procesului civil constituie urmarea firească a 
cererii de chemare în judecată. Tocmai de aceea apărările nu beneficiază de o autonomie 
totală faţă de cererea reclamantului, ci îşi au rațiunea în existența acesteia?. 

Conform art. 31 C. pr. civ., apărările formulate în Ec pot fi de fond sau proce- 
durale. 

(i) Constituie apărări de fond orice mijloc prin care se urmăreşte respingerea cererii 
adversarului, după examenul fondului raportului juridic dedus judecății. Apărarea prin care 
pârâtul se apără în fond presupune apelul la dispoziţii de drept material. Spre exemplu, 
reclamantul solicită obligarea pârâtului la plata unei sume de bani pretins datorate cu titlu 
de împrumut, iar pârâtul se apără pe fond în sensul că a restituit suma ori că nu a datorat-o 
niciodată ori că i-a fost acordată cu alt titlu. 

(ii) Constituie apărare procedurală orice mijloc prin care, fără să se pună în discuţie 
fondul raportului juridic litigios, se tinde la constatarea unor neregularități procedurale care 
pot duce la declinarea competenţei, amânarea judecății, refacerea unor acte de procedură, 
anularea, respingerea ori perimarea cererii. | 

Apărarea procedurală se realizează prin invocarea de excepţii procesuale, care, potrivit 
art. 245 C. pr. civ., reprezintă mijlocul prin care, în condiţiile legii, partea interesată, procu- 
rorul sau instanța invocă, fără să pună în discuţie fondul dreptului, neregularități proce- 
durale privitoare la compunerea completului sau constituirea instanței, competenţa instanței 
ori la procedura de judecată sau lipsuri referitoare la dreptul la acţiune urmărind, după caz, 
declinarea competenţei, amânarea judecății, refacerea unor acte ori anularea, respingerea 
sau perimarea cererii. | i 

(iii) Deosebirile dintre apărările de fond şi excepţiile procesuale: 

- apărarea de fond este un mijloc prin care pârâtul contestă existența sau întinderea 
pretențiilor reclamantului, urmărind să dovedească că cererea reclamantului nu este înte- 
meiată în fapt sau în drept, iar excepția procesuală reprezintă un obstacol al cererii, uneori 
dilatoriu, alteori peremptoriu/dirimant şi care nu pune în discuție fondul dreptului; 

- prin admiterea unei excepții dilatorii este întârziat momentul dezbaterilor asupra 
fondului cererii, deci implicit şi al apărărilor de fond, iar ca efect al admiterii unei excepții 
peremptorii, posibilitatea dezbaterii fondului şi implicit al apărărilor de fond există numai 
într-un alt proces ulterior; 

- apărările de fond sunt ulterioare dezbaterii excepțiilor procesuale, chiar şi atunci când 
excepţiile sunt unite cu administrarea probelor ori cu fondul cauzei. 

Asemănările dintre apărările de fond şi excepţiile procesuale: 

- ambele sunt forme de manifestare a acţiunii şi, în legătură cu fiecare dintre ele, tre- 
buie să fie îndeplinite condiţiile de exercitare a acţiunii; 


l Trib. Constanţa, s. a l-a civ., dec. civ. nr. 1692 din 17 octombrie 2016, în M.C. Mocanu, L. Smarandi, 
op. cit., pp. 153-157 — motivul de revizuire prevăzut de art. 509 alin. (1) pct. 1 C. pr. civ. constă în faptul că instanța 
nu s-a pronunțat asupra unui lucru cerut invocat de revizuentă, şi deci are în vedere ipoteza în care instanța a omis să 
soluţioneze un capăt de cerere, respectiv nu s-a pronunțat asupra tuturor cererilor formulate în cauză. Astfel, pentru a 
se putea folosi revizuirea, este necesar ca instanța să fi fost sesizată cu cererea respectivă. Nu se poate vorbi de 
minus petita în cazul omisiunii instanţei de a se pronunța asupra unor apărări invocate de parte. 

2 M. Tăbârcă, op. cit., p. 286. 

- ambele sunt drepturi de sesizare a instanței şi pot fi Lo ls atât de către pârât, cât şi 
de către reclamant ori intervenienți; 

- ambele pot fi invocate prin întâmpinare, conform art. 205 alin. (2) lit. b) şi c) C: pr. civ.; 

- ambele pot fi invocate în apel, cu precizarea că, în ceea ce priveşte apărările de fond, 
trebuie respectată cerința prevăzută la art. 478 alin. (3) C. pr. civ., de a nu constitui o 
pretenție nouă; 

- ambele pot produce aceleaşi efecte. De pildă, admiterea RCERIGi. autorității de lucru 
judecat determină respingerea cererii de chemare în judecată, iar o nouă cerere nu mai poate 


să fie primită. Acelaşi efect se va produce şi în cazul în care instanța respinge cererea 
urmare valorificării apărărilor făcute în fond de pârât. 


Intrebări orientative pentru seminare şi examene 


1. Menţionaţi particularitățile acţiunii civile. 

2. Care este raportul dintre acțiunea civilă şi cererea de chemare în judecată? 

3. Care sunt elementele acţiunii civile? 

4. Cum se concretizează obiectul acţiunii civile? 

5. Care este deosebirea dintre causa petendi şi causa debendi? 

6. Care sunt condiţiile de exercitare a acţiunii civile? 

7. Care sunt condiţiile de exercitare a dreptului? 

8. Ce sunt acţiunile preventive şi ce avantaj prezintă? 

9. Daţi 3 exemple de acţiuni preventive. 

10. Ce sancţiuni pot interveni în cazul lipsei dreptului? 

11. Ce este interesul? 

12. Daţi 3 exemple de acțiuni lipsite de interes. 

13. Care sunt condiţiile interesului? 

14. Ce înseamnă că interesul trebuie să fie personal? Cunoaşteţi şi excepţii de la această 
cerință? | 

15. Ce sancțiuni pot interveni în cazul lipsei interesului? 

16. Când dobândeşte persoana juridică capacitate procesuală de folosinţă? 

17. Care sunt sancțiunile pentru lipsa capacităţii procesuale de folosință? 

18. Cum participă în proces un minor în vârstă de 15 ani? 

19. Cum procedează instanța dacă în cursul procesului minorul împlineşte vârsta de 14 ani? 

20. Cum îndeplineşte reprezentantul legal al celui lipsit de capacitate de exercițiu sau 
ocrotitorul legal al celui cu capacitate de exercițiu restrânsă acte procesuale de dispoziţie? 

21. Cazurile în care capacitatea de exercițiu a persoanelor fizice încetează temporar sau 
definitiv. 

22. Când intervine curatela specială? 

23. Cine poate fi desemnat curator special şi în ce calitate acţionează acesta? 

24. Care este sancţiunea pentru nerespectarea capacității procesuale de exercițiu? 

25. Ce particularități cunoaşte acțiunea în revendicare din prisma legitimării procesuale? 

26. Daţi 3 exemple de situații de legitimare procesuală legală. 

27. Cui revine sarcina justificării calităţii procesuale? 

28. Cum se realizează transmisiunea calităţii procesuale? 

29. Care este situaţia procesuală a succesorului cu titlu particular? 

30. Care este sancţiunea lipsei calității procesuale? 

31. Cum se clasifică cererile în funcţie de scopul material urmărit de reclamant? 

32. Ce particularităţi prezintă cererea în constatare? 

33. Ce sunt cererile în constituire? 

34. Daţi 3 exemple de cereri în constituire. 

35. Care este specificul cererilor mixte? 

36. Daţi 2 exemple de cereri mixte. 

37. Care este importanţa clasificării cererilor în funcție de natura dreptului ce se valorifică 
prin acțiune? 

38. Ce este cererea adițională? 

39. Care este importanţa clasificării cererilor în funcţie de calea procedurală aleasă pentru 
valorificarea dreptului? 

40. Care sunt deosebirile dintre apărările de fond şi excepţiile procesuale? 


Capitolul al IV-lea 
PARTICIPANŢII LA PROCESUL CIVIL 


Din definiţia dată procesului civil se reţine că la activitatea de soluționare a pricinilor 
civile şi de punere în executare a titlurilor executorii participă instanţa, părțile, organele de 
executare, procurorul, alte persoane şi organel. 

Pentru faza de judecată interesează în special instanța de judecată, părțile şi procurorul, 
aceste categorii de participanţi urmând a fi analizate în cele ce urmează. 


1. Instanţa judecătorească 


1.1. Accepţiunile noţiunii de „instanță” 


ă” 


Noţiunea de „instanță” este susceptibilă de mai multe înțelesuri. 

Într-un prim sens şi cel mai larg, prin „instanță” se înţelege organul de stat împuternicit 
de lege să soluţioneze litigiul dintre părţi. Se au aici în vedere toate organele de jurisdicție 
înființate de lege, deci atât instanțele judecătoreşti, cât şi celelalte organe care au atribuții 
jurisdicționale. Acest înțeles este consacrat chiar de art. 95 pct. 1 C. pr. civ., care prevede că 
„tribunalele judecă, în primă instanță, toate cererile care nu sunt date prin lege în compe- 
tența altor instanțe”. 

Într-un înţeles mai restrâns, prin noţiunea de „instanță” se înțeleg numai instanțele 
judecătoreşti, adică acele organe, care potrivit art. 126 alin. (1) din Constituţia republicată, 
înfăptuiesc justiţia, şi anume: Înalta Curte de Casaţie şi Justiţie şi celelalte instanțe prevă- 
zute de art. 2 alin. (2) din Legea nr. 304/2004 privind organizarea judiciară: judecătorii, 
tribunale specializate, tribunale şi curți de apel. Totodată, acest înțeles este consacrat şi cu 
privire la organele în fața cărora se poate invoca excepția de neconstituționalitate [art. 146 
lit. d) din Constituţia republicată]. 

Într-un sens şi mai restrâns, prin noțiunea de „instanță” se desemnează un anumit grad 
de jurisdicție, adică organul în fața căruia se află procesul în una dintre etapele sale: jude- 
cătoria, tribunalul, curtea de apel sau Înalta Curte de Casație şi Justiție. În acest sens, i 
întâlnesc expresiile: „judecată în primă instanță”, „instanțe de apel”, „instanţe de recurs”, 
„instanță competentă să judece”, „instanța se declară necompetentă”. 

În fine, într-un înţeles şi mai limitat, prin noţiunea de „ instanță” se înţelege organul în 
funcțiune, adică judecătorul sau, după caz, completul de judecată ce soluţionează o anumită 
pricină. În acest sens, pot fi date ca exemple: art. 51 alin. (1) C. pr. civ., care prevede că 
„instanța hotărăşte de îndată, în camera de consiliu...”, art. 64 alin. (2) C. pr. civ. — 
instanţa se va pronunţa asupra admisibilităţii în odin di iai a intervenţiei...”; art. 134 C. pr. eiv. 
— „instanţa înaintea căreia s-a ivit conflictul de competență va suspenda din oficiu judecata 


ă” 


1 Pentru o abordare monografică, a se vedea E. Oprina, Participanţii la procesul civil, Ed. Rosetti, Bucureşti, 2005. 

cauzei...”, art. 204 alin. (1) teza a Il-a C. pr. civ. — „instanța dispune amânarea pricinii şi 
comunicarea cererii modificate pârâtului” etc. 

In consecință, având în vedere accepțiunile-care se pot da noțiunii de „instanță”, este 
absolut necesar ca, pentru fiecare caz în parte, să se stabilească semnificaţia exactă a 
noțiunii, prin interpretarea normelor procedurale în mod sistematic şi logic, pentru a nu se 
ajunge la soluţii contrare celor avute în vedere de legiuitor la momentul edictării lor. 


1.2. Cornpunerea şi constituirea instanței 


(i) Compunerea instanței! 

Prin „compunerea instanţei” se înțelege alcătuirea instanței cu numărul de judecători 
prevăzut de lege. Astfel: i , 

- cauzele date în competența de primă instanţă a judecătoriilor, tribunalelor şi curților 
de apel se judecă de un singur judecător. Prin excepție, litigiile privind conflictele de muncă 
şi de asigurări sociale se judecă în primă instanță de către complete formate dintr-un jude- 
cător, asistat de doi asistenţi judiciari; 

- la judecata apelurilor şi recursurilor se aplică întotdeauna sistemul colegialității. 
Astfel, apelurile şi recursurile se judecă în complet format din 3 judecători, cu excepția 
cazurilor în care legea prevede altfel? [art. 54 alin. (2) din Legea nr. 304/2004]; 

- la Înalta Curte de Casaţie şi Justiţie, completele se compun cu 3 judecători ai aceleiaşi 
secţii: Dacă numărul de judecători necesar formării completului de judecată nu se poate 
asigura, acesta se constituie cu judecători de la celelalte secții, desemnaţi de către preşe- 
dintele sau vicepreşedintele Înaltei Curți de Casaţie şi Justiţie, prin tragere la sorți [art. 31 
alin. (2) şi (3) din Legea nr. 304/2004]; 

- în cazul în care judecătorii care intră în compunerea colegială a completului de 
judecată nu ajung la un acord asupra hotărârii ce urmează a se pronunţa, procesul se judecă 
din nou în complet de divergență, care se constituie prin includerea, în completul de jude- 
cată, a judecătorului din planificarea de permanență [art. 398 alin. (3) C. pr. civ. şi art. 17 
alin. (2) din Legea nr. 304/2004]; 

- legat de compunerea instanței, se analizează şi aspectele vizând existența incompati- 
bilităţilor, întrucât în asemenea ipoteze, în caz de admitere a cererii de recuzare ori a decla- 
rației de abţinere, se modifică compunerea completului de judecată; l 

- un alt aspect ce poate viza compunerea completului de judecată este reprezentat de 
categoria judecătorilor stagiari, a căror competență de atribuțiune este limitată doar la 
anumite cauze, astfel cum prevede art. 23 din Legea nr. 303/2004 privind statutul judecă- 
torilor şi procurorilor; 


1 Pentru amănunte privind compunerea instanței, a se vedea E. Oprina, op. cit., pp. 54-70. 

2 Art. VI alin. (1) din O.U.G. nr. 92/2018 pentru modificarea şi completarea unor acte normative în 
domeniul justiţiei prevede că „dispozițiile art. 54 alin. (2) din Legea nr. 304/2004 privind organizarea judiciară, 
republicată, cu modificările şi completările ulterioare, privitoare la judecarea apelurilor în complet format din 
3 judecători se aplică apelurilor formulate în procese pornite începând cu data de 1 ianuarie 2020. In procesele 
pornite începând cu data intrării în vigoare a prezentei ordonanțe de urgenţă şi până la data de 31 decembrie 


2019 inclusiv, apelurile se judecă în complet format din 2 judecători”. 

- tot astfel, vizează compunerea completului şi aspecte privind faptul că la judecată 
participă un judecător stagiar care nu a susținut sau nu a promovat examenul prevăzut de 
art. 19 alin. (1) din Legea nr. 303/2004 privind statutul judecătorilor şi procurorilor; faptul 
că din completul de judecată face parte un judecător care nu a depus jurământul, potrivit 
art. 34 alin. (1) din Legea nr. 303/2004; împrejurarea că în compunerea n appa de 
judecată intră un judecător suspendat sau eliberat din funcție; 

- de asemenea, ține de aspectul privind compunerea completului de palecată şi faptul 
că hotărârea poate să fie pronunțată numai de judecătorii în fața cărora s-au pus con- 
cluziile finale [art. 395 alin. (2) teza I C. pr. civ.]; 

- completul de judecată care soluţionează contestațiile la titlu, Saieta de îndreptare, 
lămurire sau completare a unei hotărâri se face cu acelaşi număr de judecători cu care a 
fost dată hotărârea şi, în principiu, cu aceiaşi judecători. Dacă însă la data apariției oricăreia 
dintre situațiile menţionate numai unul sau numai unii dintre respectivii judecători îşi 
desfăşoară activitatea în cadrul secției, completul va fi întregit cu unul ori, după caz, doi 
judecători din lista de permanență de la data înregistrării cererii respective. lar dacă 
judecătorul sau, după caz, niciunul dintre judecătorii care au compus completul colegial nu 
mai funcționează în cadrul secţiei ori, după caz, al instanţei, cauza se va repartiza aleatoriu 
[art. 111 alin. (6) şi (7) din Regulamentul de ordine interioară al instanţelor judecătoreşti]; 

- compunerea completului de judecată este influențată şi de faptul că, în anumite materii, 
litigiile trebuie să fie soluționate de complete specializate. | 

Compunerea completelor de judecată se stabileşte de colegiile de conducere la începu- 
tul anului, urmărind asigurarea continuității completului. Schimbarea membrilor completelor 
se face în mod excepţional, pe baza criteriilor obiective stabilite de Regulamentul de ordine 
interioară al instanțelor judecătoreşti [art. 52 alin. (1) din Legea nr. 304/2004]. 

La instanţa supremă, preşedintele Înaltei Curți de Casaţie şi Justiţie sau, în lipsa 
acestuia, unul dintre vicepreşedinţi prezidează Secţiile Unite, Completul pentru soluţionarea 
recursului în interesul legii, precum şi Completul pentru dezlegarea unor chestiuni de drept, 
Completul de 5 judecători şi orice complet în cadrul secţiilor, când participă la judecată 
[art. 33 alin. (1) din Legea nr. 304/2004]. 

(îi) Constituirea instanţei | i 

Constituirea instanţei semnifică alcătuirea ei complexă cu toate organele şi persoanele 
cerute de lege. 

- Este vorba, în primul rând, de participarea alături de judecătorul unic sau, după caz, 
de completul de judecată a grefierului, căruia Codul de procedură civilă îi stabileşte o serie 
de aon legate de desfăşurarea procesului. Astfel: 

* grefierul de şedinţă verifică dacă judecătorul se află în vreunul dintre cazurile de 
incompatibilitate prevăzute la art. 41 şi va întocmi un referat corespunzător (art. 43); 

* comunică citațiile şi alte acte de procedură (art. 154); 

* ia note în legătură cu desfăşurarea procesului (art. 231); 

* redactează şi semnează încheierea de şedinţă (art. 232 şi art. 233); 

* contrasemnează înscrisul denunțat ca fals (art. 305); 

* semnează interogatoriul (art. 354); 


1 V.M. Ciobanu, op. cit., p. 310; V. Negru, D. Radu, Drept prae civil, Ed. Didactică şi Pedagogică, 
Bucureşti, 1972. 

* semnează hotărârea (art. 426). 

O serie de alte atribuţii sunt stabilite în sarcina grefierilor potrivit Regulamentului de 
ordine interioară al instanțelor judecătoreşti (art: 53-54 din H.C.S.M. nr. 1.375/2015). 

Legat tot de grefier, este de semnalat faptul că, în condiţiile art. 54 C. pr. civ., dis- 
poziţiile privitoare la incompatibilitatea judecătorului se aplică în mod corespunzător şi 
grefierului, care, la rândul său, se poate abţine şi poate fi recuzat; 

- la Înalta Curte de Casaţie şi Justiţie, rolul magistratului-asistent, constă, potrivit art. 71 
din Legea nr. 303/2004, în participarea la şedinţele de judecată ale Înaltei Curți de Casaţie 
şi Justiţie, redactarea încheierilor, participarea cu vot consultativ la deliberări şi redactarea 
de hotărâri, conform repartizării făcute de preşedinte pentru toți membrii completului de 
judecată. 

Şi în privinţa magistratului-asistent, dispoziţiile privitoare la incompatibilitatea judecă- 
torului se aplică în mod corespunzător, acesta putând să se abţină ori putând fi recuzat, 
astfel cum îngăduie art. 54 C. pr. civ.; | 

- respectarea dispoziţiilor legale privind constituirea instanței are în vedere şi partici- 
parea procurorului la judecată, în oricare din formele prevăzute de lege. Cadrul general de 
reglementare a participării procurorului în procesul civil este stabilit în art. 92-93 C. pr. civ. 

Ține de aspectul vizând constituirea completului de judecată şi faptul că în completul 
de judecată participă un procuror care nu a depus jurământul; că procurorul care participă la 
judecată nu a obţinut dreptul de a pune concluzii în instanță; că în alcătuirea completului 
intră un procuror suspendat sau eliberat din funcţie; că în completul de judecată participă un 
procuror care nu a depus jurământul. 

Şi procurorul poate să fie incompatibil, deci se poate abține şi poate fi recuzat în mod 
corespunzător regulilor privind judecătorul (art. 54 C. pr. civ.); 

-~ -~ asistenții judiciari fac parte din alcătuirea completului de judecată care soluţionează 
în primă instanță litigiile privind conflictele de muncă şi de asigurări sociale. Asistenţii 
judiciari! participă la deliberări cu vot consultativ şi semnează hotărârile pronunțate. Opinia 
acestora se consemnează în hotărâre, iar opinia separată se motivează [art. 54 alin. (1) şi 
art. 55 alin. (1) şi (2) din Legea nr. 304/2004]. 

Având în vedere aceste particularități ale asistentului judiciar, l-am încadrat în sfera 
noţiunii de „constituire a completului de judecată”, iar nu de „compunere”, întrucât, deşi 
acesta participă la deliberare, votul său nu este unul decisiv, ci doar cu valoare consultativă. 

(iii) Mijloacele procedurale de invocare a greşitei compuneri sau constituiri a instanței 

Greşita compunere sau constituire a completului înseamnă că acesta a fost alcătuit 
dintr-un număr de judecători mai mic sau mai mare decât cel impus de lege ori nu a fost 
alcătuit cu toate persoanele şi organele prevăzute de lege. 

În cursul procesului, neregularitatea vizând greşita compunere sau constituire a in- 
stanței poate fi invocată pe cale de excepție. Exceptia greşitei compuneri sau constituiri a 
completului de judecată este o excepţie de procedură, întrucât vizează încălcarea regulilor 
privitoare la alcătuirea instanței; este o excepție dilatorie, pentru că. tinde la amânarea 


1 Asistenţii judiciari sunt numiţi de ministrul justiției, la propunerea Consiliului Economic şi Social, pe o 
perioadă de 5 ani, dintre persoanele cu o vechime în funcții juridice de cel puţin 5 ani şi care îndeplinesc condiţiile 
prevăzute de art. 110 din Legea nr. 304/2004 privind organizarea judiciară. 

judecății, şi absolută, pentru că normele care reglementează compunerea sau constituirea 
instanței sunt norme de organizare judiciară, de ordine publică!. | 

Instanţa se pronunță asupra excepţiei, indiferent de soluţie, printr-o încheiere interlo- 
cutorie (care leagă instanţa, în sensul că ulterior nu poate reveni asupra soluţiei reținute prin 
această încheiere), care poate fi atacată numai odată cu fondul. 

Dacă a fost pronunţată o hotărâre de primă instanță, încălcarea acestor reguli poate fi 
invocată pe calea apelului, iar dacă hotărârea este fără drept de apel sau dată în apel, nere- 
gularitatea se poate invoca pe calea recursului. 

Greşita compunere sau constituire a instanței nu poate fi invocată prin intermediul 
revizuirii, deoarece această critică nu figurează printre motivele limitativ prevăzute pentru 
exercițiul acesteia căi extraordinare de atac. 

În ceea ce priveşte însă contestaţia în anulare, aceasta poate fi exercitată, dacă hotărârea 
instanţei de recurs ori a instanţei de apel care, potrivit legii, nu poate fi atacată cu recurs, a 
fost dată cu încălcarea normelor referitoare la alcătuirea instanței şi, deşi s-a invocat 
excepția corespunzătoare, instanța a omis să se pronunţe asupra ei [art. 503 alin. (2) pct. 1 şi 
alin. (3) C. pr. civ.]. 


1.3. Incidente procedurale privind compunerea sau constituirea instanţei 


1.3.1. Incompatibilitatea 


ege wyte 


Instituția incompatibilității reglementată de art. 41-42 C. pr. civ. are în vedere sensul ei 
restrâns?, relativ numai la soluționarea concretă a fiecărui caz în parte, şi vizează capacitatea 
subiectivă a judecătorului de a face parte dintr-un complet de judecată. 


! Prin Decizia CCR nr. 685/2018 dată asupra cererii de soluționare a conflictului juridic de natură consti- 
tuţională dintre Parlamentul României, pe de o parte, şi Înalta Curte de Casaţie şi Justiţie, pe de altă parte, 
publicată în Monitorul Oficial nr. 1021 din 29 noiembrie 2018, instanța de control constituțional a reţinut, în par. 177, 
că, „pentru ca organizarea puterii judecătoreşti să nu devină în sine aleatorie şi pentru a nu permite apariția unor 
elemente de arbitrariu, legiuitorul constituant a stabilit că procedura de judecată se stabileşte prin lege, iar cu 
privire specială asupra Înaltei Curți de Casaţie şi Justiție a consacrat faptul că atât compunerea sa, cât şi regulile 
de funcţionare se stabilesc prin lege organiză. Astfel, atunci când legiuitorul constituțional se referă la 
«compunerea» instanței supreme — noțiune autonomă folosită de Constituţie [art. 126 alin. (4) din Constituţie — 
subl. ns.] — nu are în vedere numărul total de judecători al acesteia, ci organizarea şi compunerea secţiilor, 
secțiilor unite, completurilor de judecată care realizează funcţia sa jurisdicțională. Astfel, Curtea constată că 
legiuitorul constituțional a dat o mare importanță ordonării acţiunii puterii judecătoreşti atăt la nivelul instanței 
supreme, cât şi la nivelul celorlalte instanțe inferioare. Această construcție constituțională a dus la calificarea la 
nivel legal a aspectelor referitoare la compunerea instanței judecătoreşti, ca fiind norme de procedură de ordine 
publică. De aceea, încălcarea prevederilor legii referitoare la compunerea completului de judecată exprimă o 
exigenţă de ordine publică, a cărei încălcare atrage nulitatea absolută a actelor pronunțate de acesta”. 

2 Precizăm că, în sensul ei general, incompatibilitatea judecătorului este reglementată de Constituţie, de Legea 
nr. 303/2004 privind statutul magistraţilor şi de Legea nr. 161/2003 privind unele măsuri pentru asigurarea transpa- 
renței în exercitarea demnităţilor publice, a funcţiilor publice şi în mediul de afaceri, prevenirea şi sancţionarea 
corupției, care presupun că exercitarea funcției de magistrat nu este compatibilă cu o serie de alte activităţi ce ar aduce 
atingere independenței şi imparţialităţii în activitatea de judecată şi, implicit, prestigiului justiţiei. A se vedea, pentru 
amănunte: I. Leş, Organizarea sistemului judiciar, a avocaturii şi a activităţii notariale, Ed. Lumina Lex, Bucureşti, 
1997, pp. 95-97, 1. Leş, Consideraţii privind statutul judecătorilor şi perspectiva unei noi organizări a Consiliului 
Superior al Magistraturii în lumina Legii nr. 161/2003, în Curierul Judiciar nr. 6/2003, pp. 101-118. 

Aşadar, incompatibilitatea permite judecătorului cauzei, care se află într-una. dintre 
situațiile anume prevăzute de lege, de a nu participa la judecată, prezumându-se că nu poate 
să fie imparțial!. | ' 

Cazurile de incompatibilitat sunt următoarele: 

(i) Judecătorul care a pronunţat o încheiere interlocutorie sau o hotărâre prin care s-a 
soluționat cauza nu poate judeca aceeaşi pricină în apel, recurs, contestaţie în anulare sau 
revizuire şi nici după trimiterea spre rejudecare, cu excepția cazului în care este chemat să 
se pronunțe asupra altor chestiuni decât cele dezlegate de instanța de apel sau, după caz, 
de recurs [art. 41 alin. (1)]. 

În temeiul acestui text, judecătorul este incompatibil dacă: 

* a pronunţat o încheiere interlocutorie sau o hotărâre prin care s-a soluționat cauza şi 
ulterior este avansat la instanța superioară căreia îi revine competența de a soluţiona apelul 
sau recursul declarat împotriva încheierii ori hotărârii respective” ori este învestit cu ju- 
decarea contestaţiei în anulare sau revizuirii îndreptate împotriva propriei hotărâri. Întrucât 
este greu ca judecătorul să-și schimbe convingerile care au stat la baza primei hotărâri, este 
de preferat ca el să nu intre în compunerea completului care judecă apelul sau recursul 
declarat împotriva acelei hotărâri, ca o garanție a realizării unui control judiciar în condiţii 
de deplină obiectivitate și imparțialitate. 

Incompatibilitatea există indiferent după cum calea de atac este una de reformare sau 
una de retractare; 

* a pronunțat o încheiere interlocutorie sau o hotărâre prin care s-a soluţionat cauza şi 
ulterior este învestit în urma trimiterii spre rejudecare a cauzei“, cu excepţia cazului în care 
este chemat să se pronunţe asupra altor chestiuni decât cele dezlegate de instanța de apel 
sau, după caz, de recurs”... 

Rațiunea reglementării acestui caz de incompatibilitate constă în aceea că se evită situația 
ca judecătorul care a pronunțat o hotărâre să şi-o menţină în cazul participării lui şi la 


! T.C. Briciu, Aspecte teoretice şi practice privind imparțialitatea instanței în procesul civil, în Revista 
română de drept privat nr. 6/2008, pp. 21-36. 

2 Gh. Piperea, Consideraţii privind natura juridică a incompatibilităţii, în Dreptul nr. 2/1996, p. 46; 
M. Constantinescu, V.M. Ciobanu, Obstrucționarea justiției, în Pandectele Române nr. 2/2003, p. 179. 

3 C. Ap. Bucureşti, s. a III-a civ., dec. civ. nr. 1225 din 30 aprilie 2001, în Practică judiciară civilă 2001- 
2002, Ed. Brilliance, Colecţia Lex Expert, pp. 476-478 — pronunţarea unei încheieri premergătoare la instanța de 
fond, prin care s-a dispus suspendarea soluționării, în baza art. 244 pct. 1 C. pr. civ. (subl. ns. — vechiul C. pr. civ.), 
nu atrage incompatibilitatea judecătorului de a soluţiona pricina în calea de atac. 

4 C, Ap. București, s. a III-a civ., dec. nr. 616/2004, în Practică judiciară civilă 2003-2004, pp. 430-432 — 
decizia pronunţată în apel, în rejudecare după casare, de un complet din care a făcut parte şi judecătorul care a 
participat la pronunțarea primei decizii în apel şi casată, este nulă, pentru cazul de alcătuire nelegală a completului 
de judecată. Susținerea că în rejudecarea apelului soluția ar fi purtat doar asupra aplicării cheltuielilor de judecată, 
fiind menținute celelalte dispoziţii ale sentinţei apelate, nu poate determina un alt punct de vedere, cu ignorarea 
prevederilor legale menţionate. 

5 ICCJ, s. a II-a civ., dec. nr. 724 din 13 aprilie 2017, în Buletinul Casaţiei nr. 5/2018, pp. 21-26 — în cazul 
în care în primul ciclu procesual cauza a fost soluționată în baza unui incident procedural care, prin ipoteză, 
presupune neexaminarea fondului pretențiilor deduse judecății, dispoziţiile art. 24 alin. (1) C. pr. civ. (subl. ns. — 
vechiul C. pr. civ.) nu sunt incidente, întrucât, neexistând o dezlegare asupra fondului cauzei, înseamnă că 
judecătorul nu şi-a exprimat anterior opinia asupra acestui aspect, putând soluţiona cauza în fond după casarea cu 


trimitere spre rejudecare. 

rejudecarea după casare, numai din dorința de a dovedi că a avut dreptate. De aceea, pentru 
a nu aduce atingere obiectivității rejudecării fondului după casare, este mai bine ca judecă- 
torului în cauză să-i fie interzis să intre în compunerea completului de rejudecare. 

Se observă că dacă, ulterior trimiterii spre rejudecare, judecătorul este chemat să se 
pronunţe asupra altor chestiuni decât cele dezlegate de instanța de apel sau, după caz, de 
recurs, cazul de incompatibilitate nu operează. Spre exemplu, dacă judecătorul s-a pronunțat 
în primul ciclu procesual asupra unei excepții de procedură (excepţia de perimare, excepția 
lipsei dovezii calităţii de reprezentant etc.), iar instanța de control judiciar a apreciat că 
soluția dată este nelegală şi, după caz, a anulat ori a casat hotărârea, dispunând trimiterea 
cauzei spre rejudecare, judecătorul nu este incompatibil să soluţioneze cauza, întrucât, ținut 
fiind de hotărârea instanţei de control judiciar care a dezlegat respectiva problemă de drept 
[în temeiul art. 501 alin. (1) C. pr. civ. sau în virtutea autorităţii de lucru judecat a acestei 
hotărâri], nu se va mai pronunța din nou asupra aceleiaşi problematici. 

Introducerea prin Legea nr. 310/2018 a situației de excepţie de la regula incompatibi- 
lităţii judecătorului constând în ipoteza în care acesta este chemat să se pronunţe cu ocazia 
rejudecării asupra altor chestiuni decât cele dezlegate de instanţa de apel sau de recurs a 
avut drept rațiune atenuarea incompatibilității absolute a judecătorului în cazurile în care, 
ulterior rejudecării, acesta este învestit să se pronunţe asupra altor aspecte decât cele dezlegate 
de instanța de control judiciar şi care se impuneau judecătorului în rejudecare în virtutea 
autorităţii de lucru judecat a hotărârii instanței de control, însă nu exclude incompatibilitatea 
absolută a judecătorului, în ipoteza în care în rejudecare este pus în situaţia de a se pronunța 
din nou asupra unor aspecte asupra cărora şi-a spus deja părerea în primul ciclu procesual şi 
chiar dacă în privința acestora nu a avut a emite o dezlegare instanța de control judiciar, 
repunerea lor în discuţie impunându-se ca efect al măsurii trimiterii spre rejudecare. Pledăm, 
aşadar, în ciuda tehnicii legislative precare, pentru o interpretare rațională a textului, iar nu 
strict literală, intenţia legiuitorului neputând să constea în îndepărtarea de la regulile unui 
proces echitabil, ci doar în clarificarea unei norme legale ce risca să absolutizeze incompa- 
tibilitatea judecătorului chiar şi în acele cazuri în care acesta nu-şi exprimase deloc părerea 
asupra aspectelor ce se impuneau a fi analizate ulterior în procedură, după trimiterea spre 
rejudecare. | | 

Mai trebuie precizat că situaţia de excepţie de la incidența incompatibilității se acti- 
vează numai în ipoteza rejudecării pricinii dispuse de instanța de apel sau de recurs, ca 
instanţe de reformare a hotărârii, iar nu şi în cazul căilor extraordinare de atac de retractare. 

În acest context se ridică întrebarea dacă, după anularea sau casarea hotărârii, evocarea 
fondului de către instanța de apel ori rejudecarea procesului în fond de către instanța de 


1! În acelaşi sens, a se vedea T.C. Briciu, M. Stancu, C.C. Dinu, Gh.-L. Zidaru, P. Pop, Comentarii asupra 
noului Cod de procedură civilă prin Legea nr. 310/2018. Între dorinţa de funcționalitate şi tendința de restaurație, 
https:/Awww.juridice.ro/essentials/2901/comentarii-asupra-modificarii-noului-cod-de-procedura-civila-prin-legea- 
nr-310-2018-intre-dorinta-de-functionalitate-si-tendinta-de-restauratie. Pentru o analiză bazată pe interpretarea 
literală a textului, a se vedea L.-A. Viorel, G. Viorel, Compatibilitatea judecătorului de a se pronunța asupra 
altor chestiuni decât cele dezlegate de instanţa de apel sau, după caz, de recurs în viziunea Legii nr. 310/2015, 
https://4www.juridice.ro/626702/compatibilitatea-judecatorului-de-a-se-pronunta-asupra-altor-chestiuni-decat- 
cele-dezlegate-de-instanta-de-apel-sau-dupa-caz-de-recurs-in-viziunea-legii-nr-310-2018.html. Pentru analiza 
exhaustivă a modificării, a se vedea M. Tăbârcă, Drept procesual civil, Ediţia a H-a, Vol. 1, II, III, Supliment 
conţinând comentarii ale Legii nr. 310/2018, Ed. Solomon, Bucureşti, 2019, pp. 1-4. 

recurs, care se fac la un alt termen ulterior celui la care s-a admis calea de atac, pot 
presupune ca judecătorul de la instanța inferioară care a pronunţat hotărârea anulată/casată 
şi promovat între timp la instanța de control judiciar să poată participa în completul de 
rejudecare? Răspunsul este negativ având în vedere că, în ipoteza rejudecării, instanța de 
- control judiciar se comportă ca o primă instanță. 

După cum, judecătorii care au admis apelul/recursul nu sunt incompatibili să se pro- 
nunţe asupra fondului după rejudecarea cu reținere’, întrucât judecata în calea de atac a 
vizat alte aspecte decât acelea care urmează să se analizeze în etapa evocării/rejudecării 
fondului. ne 

* De reţinut este faptul că, în ambele cazuri de incompatibilitate analizate, incidentul 
există numai dacă judecătorul s-a pronunţat în cadrul aceluiaşi proces. 

Aceste cazuri de incompatibilitate sunt de strictă interpretare şi aplicare, neputând fi 
extinse prin analogie?. Rezultă deci că pot exista şi situaţii în care un judecător care s-a 
pronunţat într-o pricină să judece din nou în acea pricină, fără a fi incompatibil. Astfel: 

- judecătorul care a soluţionat un recurs, fără să intre în cercetarea fondului, nu este 
incompatibil să judece un nou recurs în aceeaşi pricină; 

- nu există incompatibilitate în cazul în care judecătorul este sesizat din nou cu aceeaşi 
cauză, dar nu în urma casării cu trimitere, întrucât este vorba de incidența autorității de 
lucru judecat; 

- nu există incompatibilitate în cazul contestaţiei de executare pentru judecătorul care a 
participat la soluţionarea litigiului în care s-a pronunțat hotărârea ce se execută silit, întrucât 
prin intermediul contestaţiei la executare se pot invoca numai neregularități procedurale 
privind actele de executare, iar nu şi apărări de fond vizând titlul executoriu“; 

- nu este incompatibil judecătorul care a pronunțat o cerere de ordonanță preşedințială 
dacă anterior a mai pronunţat o hotărâre în aceeaşi procedură prin care a verificat aceleaşi 
împrejurări deduse judecății; 


1 Trib. Suprem, s. civ., dec. nr. 543/1980, în C.D. 1980, p. 167. 

2 C. Ap. Bucureşti, s. a IV-a civ., dec. nr. 1401/2002, în Practică judiciară civilă 2001-2001, pp. 474-476 — 
completul de judecată care a soluționat apelul într-un prim proces, având drept obiect rezoluțiunea unui contract 
de vânzare-cumpărare cu clauză de întreţinere, poate judecata apelul într-un nou proces purtat între aceleaşi părți, 
cu privire la acelaşi contract, dacă situația de fapt dedusă judecății este alta decât cea cu care instanța fusese 
învestită în primul litigiu. 

3 ICCJ, s. a II-a civ., dec. nr. 1506 din 27 septembrie 2016, în Buletinul Casaţiei nr. 11/2017, p. 41 — nu se 
poate reţine incidența art. 42 alin. (1) pet. 1 C. pr. civ. atunci când judecătorul a soluţionat anterior o cauză 
similară, în care s-a pus în discuţie aceeaşi problemă de drept, acest motiv de incompatibilitate nesubzistând nici 
chiar în ipoteza unor cauze aproape identice; Trib. jud. Botoșani, s. civ., dec. nr. 28/1981, în Revista română de 
drept nr. 9/1981, p. 68 — nu există incompatibilitate dacă un judecător al primei instanţe participă la soluționarea 
unei acţiuni în sensul respingerii ei ca nefondată, iar ulterior, după rămânerea definitivă a hotărârii, participă la 
soluționarea unei a doua acţiuni care este respinsă pe motiv că există autoritate de lucru judecat; Trib. jud. Satu 
Mare, dec. civ. nr. 432/1972, în Revista română de drept nr. 9/1973, p. 156 — nu există incompatibilitate în cazul 
judecării unui litigiu între aceleaşi părți, dar referitor la fapte independente de acelea care au determinat declan- 
şarea primului proces. C. Ap. Bucureşti, s. a IV-a civ., dec. nr. 261/2000, în Culegere de practică judiciară civilă 
2000, p. 373 — în cazul în care judecătorul se pronunțase anterior, tot în primă instanță, în cadrul unei alte acțiuni 
în revendicare, acţiune care însă privea pe alți pârâţi, nu există situația prevăzută de art. 24 alin. (1) C. pr. civ. 
(subl. ns. — vechiul C. pr. civ.). | 

4 Pentru amănunte privind contestaţia la executare, a se vedea E. Oprina, Executarea silită în procesul civil, 


ed. a 3-a, revăzută şi adăugită, Ed. Universul Juridic, Bucureşti, 2008, pp. 327-366. 

- nu există incompatibilitate în cazul în care a rezolvat pei încheiere o problemă-ce nu 
era litigioasă!; 

Gi) Nu poate lua parte la judecată cel care a fost martor, expert, arbitru, procuror, 
avocat, asistent judiciar, magistrat-asistent sau mediator în aceeaşi pricină [art. 41 alin. (2)]. 

* Prima ipoteză a acestui caz de incompatibilitate se referă la faptul că judecătorul a 
fost martor în pricina care este în curs de soluționare. Aşa cum s-a susținut în literatura de 
specialitate” nu este suficient ca judecătorul să fi fost doar citat în această calitate, pentru a 
deveni incompatibil, ci este necesar ca el să fi fost efectiv audiat ca martor în procesul cu 
privire la care a avut cunoştinţă de unele î împrejurări. 

* În mod similar trebuie privite şi celelalte două ipoteze ale cazului de incompa- 
tibilitate prevăzute de art. 41 alin. (2) C. pr. civ., în sensul că judecătorul trebuie să-şi fi 
îndeplinit în mod efectiv însărcinarea de expert sau de arbitru în pricina care i- ar reveni 
spre soluționare”. Dacă judecătorul nu a fost audiat ca martor ori nu a fost expert sau arbitru 
în cauză, ci doar a fost desemnat în asemenea calități, ar putea fi îndepărtat din complet 
invocându-se eventual cazul de incompatibilitate prevăzut la art. 42 alin. (1) pet. 13 C. pr. civ., 
iar nu cel reglementat de art. 41 alin. (2) C. pr. civ. 

Rațiunea cazului de incompatibilitate prevăzut la art. 41 alin. (2) C. pr. civ. constă în 
necesitatea îndepărtării din complet a judecătorului care altfel ar fi pus în situaţia de a-şi 
analiza propriul raport de expertiză, de a face aprecieri asupra propriei depoziţii ori asupra 
legalităţii şi temeiniciei hotărârii arbitrale pe care a pronunţat-o. 

= * O altă ipoteză avută în vedere de text este aceea a calității de procuror, avocat ori 
mediator pe care judecătorul a avut-o, calitate în care a pornit procesul, a pus concluzii sau 
a exercitat profesia de mediator şi ulterior devine judecătorul cauzei. 

* Cât priveşte judecătorul care a fost asistent judiciar, incompatibilitatea acestuia se 
iveşte în ipoteza în care încheierea interlocutorie sau hotărârea la darea cărora a participat a 
fost casată cu trimitere spre rejudecare şi, între timp, a devenit judecătorul cauzei. De ase- 
menea, cel care a fost asistent judiciar nu poate să judece contestaţia în anulare sau revizuirea 
exercitate împotriva hotărârii la darea căreia a participat. 

* În fine, dacă fostul magistrat-asistent a devenit judecător, nu va putea face parte din 
compunerea Completului de 5 judecători care judecă recursul împotriva hotărârii date în 
cadrul secției şi nici nu va putea participa la soluţionarea căilor de atac de retractare 
împotriva hotărârii la darea căreia a participat. 

* În acest context, trebuie relevat încă un caz de incompatibilitate, reglementat însă de 
art. 51 alin. (3) din Legea nr. 317/2004 privind Consiliul Superior al Magistraturii, care 
prevede că, împotriva hotărârilor prevăzute la alin. (1) (hotărârile secţiilor Consiliului Su- 
perior al Magistraturii prin care s-a soluţionat acțiunea disciplinară) se poate exercita recurs 


1 Pronunţarea în cursul procesului a unor încheieri preparatorii fără existența unei hotărâri de fond care să 
dezlege o problemă litigioasă nu duce la incompatibilitate, cât timp nu s-a pronunţat o hotărâre prin care instanța să 
se dezînvestească. În acest sens, a se vedea: Trib. Suprem, s. civ., dec. nr. 1985/1978, în Repertoriu III, nr. 72, p. 291; 
Trib. Suprem, s. civ., dec. nr. 787/1987, în Revista română de drept nr. 1/1988, p. 68. A se vedea şi L. Fătu, Incom- 
` patibilitatea judecătorilor în cazul casării cu trimitere, în Revista română de drept nr. 1/1968, pp. 70-72. 

2 Gr. Porumb, op. cit., p. 117. 

3 A se vedea CSJ, s. com., dec. nr. 1414/1999, în RDC nr. 12/1999, pp. 129-130. Există incompatibilitate şi 
între calitatea de magistrat şi calitatea de arbitru sau supraarbitru. 

în termen de 15 zile de la comunicare de către judecătorul sau procurorul sancționat ori, 
după caz, de Inspecţia Judiciară care a exercitat acțiunea disciplinară. Competența solu- 
ționării recursului aparține Completului de 5 judecători al Înaltei Curți de Casaţie şi Justiţie. 
Din Completul de 5 judecători nu pot face parte membrii cu drept de vot ai Consiliului 
Superior al Magistraturii sau judecătorul sancționat disciplinar. i 

(iii) Sub marginala „Alte, cazuri de incompatibilitate”, art. 42 C. pr. civ. vizează şi alte 
persoane participante sau nu la proces care se află într-o anumită relaţie cu judecătorul de 
natură să creeze temerea că acesta va fi lipsit de imparțialitate. Astfel, judecătorul este 
incompatibil de a judeca în următoarele situații: 

* când şi-a exprimat anterior părerea cu privire la soluţie în cauza pe care a fost 
desemnat să o judece. Punerea în discuţia părților, din oficiu, a unor chestiuni de fapt sau 
de drept, potrivit art. 14 alin. (4) şi (5), nu îl face pe judecător incompatibil [art. 42 alin. (1) 
pei. 1]. | 
Textul vizează antepronunțarea judecătorului!, ceea ce semnifică faptul că a lăsat să se 
înțeleagă ce soluţie va da în cauză. 

“Ipoteza în care judecătorul a publicat un studiu de specialitate cu privire la problema de 
drept pe care o are de soluționat în cauză ori şi-a exprimat părerea într-o lucrare științifică, 
nu se justifică retragerea acestuia de la judecată, întrucât în respectiva operă analiza este una 
de ordin teoretic fără circumstanţierile specifice cauzei. Cel mult însă, în funcție de particu- 
larităţile cauzei şi de întinderea opiniilor exprimate în lucrarea ştiinţifică, s-ar putea ridica 
problema incidenţei pct. 13 al alin. (1) din art. 42, text în baza căruia s-ar putea reţine exis- 
tenţa anumitor elemente care nasc în mod întemeiat îndoieli cu privire la imparţialitatea sa. 

De asemenea, judecătorul nu devine incompatibil nici în cazurile în care acesta îşi 
îndeplineşte obligaţiile prevăzute la art. 14 alin. (4) şi (5) C. pr. civ., în vederea respectării 
principiului contradictorialităţii în sensul că admite sau respinge diferite cereri, excepții, 
încuviințează sau respinge administrarea anumitor probe, face aprecieri asupra legăturii dintre 
cauza dedusă judecății şi altă cauză aflată pe rolul altei instanțe în vederea suspendării 
cauzei, sesizării Curţii Constituţionale ori Curţii de Justiţie a Uniunii Europene. | 

Tot astfel, judecătorul nu devine incompatibil atunci când, în exerciţiul rolului activ 
prevăzut de art. 22 C. pr. civ., cere părților să prezinte explicaţii, oral sau în scris cu privire 
la situaţia de fapt şi motivarea în drept pe care le invocă; pune în dezbaterea acestora orice 
împrejurări de fapt sau de drept, chiar dacă nu sunt menţionate în cerere sau în întâmpinare; 
dispune administrarea probelor pe care le consideră necesare, precum şi alte măsuri 
prevăzute de lege, chiar dacă părţile se împotrivesc; dispune introducerea în cauză a altor 
persoane, în condiţiile legii; dă sau restabileşte calificarea juridică a actelor şi faptelor 
deduse judecății, chiar dacă părţile le-au dat o altă denumire; | 

* când există împrejurări care fac justificată temerea că el, soțul său, ascendenţii ori 
descendenții lor sau afinii lor, după caz, au un interes în legătură cu pricina care se judecă 
[art. 42 alin. (1) pct. 2]. 


L M. Tăbârcă, I. Dragne, Condițiile de aplicare şi procedura de judecată a cererii de recuzare întemeiată 
pe dispoziţiile art. 27 pct. 7.C. proc. civ. (subl. ns. — vechiul C. pr. civ.), în Juridica nr. 3/2000, p. 89; I. Dragne, 
Recuzare. Contestaţie act de adjudecare. Excepția lipsei de interes, notă la încheierea din 5 iunie 2002 a J ude- 
cătoriei sector 1 Bucureşti, în Pandectele Române nr. 2/2004, p. 80. 

Interesul în legătură cu pricina care se judecă poate exista indiferent dacă judecătorul 
sau soțul acestuia, ascendenții, descendenții ori afinii lor sunt sau nu părți în cauză. 

Natura interesului ce poate antrena suspiciuni de parțialitate a judecătorului în solu- 
ționarea cauzei poate fi nu numai de natură materială, ci şi morală, poate fi atât direct, al 
judecătorului, cât şi indirect, când poate să aparțină soțului, descendenților, ascendenţilor 
sau afinilor judecătorului. 

Se mai observă că textul nu limitează categoria rudelor ori afinilor vizați de text la un 
anumit grad, astfel încât suspiciunea de lipsă de imparțialitate va exista indiferent de cât de 
îndepărtată este în grad persoana respectivă de judecător; 

* când este sof, rudă sau afin. până la gradul al patrulea inclusiv cu avocatul ori 
reprezentantul unei părți sau dacă este căsătorit cu fratele ori cu sora soțului uneia dintre 
aceste persoane [art. 42 alin. (1) pct. 3]. 

Dacă rudenia sau afinitatea depăşesc cel de-al patrulea grad evocat de text, vor putea 
deveni incidente prevederile pct. 13 al alin. (1) din art. 42. | 

Întrucât textul nu face distincție înseamnă că incompatibilitatea pe acest temei va opera 
indiferent dacă rudenia este firească sau de sânge ori este din adopție sau civilă; 

* când soțul sau fostul său soț este rudă ori afin până la gradul al patrulea inclusiv cu 
vreuna dintre părți [art. 42 alin. (1) pct. 4]. 

Dacă rudenia sau afinitatea depăşesc cel de-al patrulea grad evocat de text, vor putea 
deveni incidente prevederile pct. 13 al alin. (1) din art. 42; 

* dacă el, soţul sau rudele lor până la gradul al patrulea inclusiv ori afinii lor, după 
caz, sunt părți într-un proces care se judecă la instanța la care una dintre părți este 
judecător [art. 42 alin. (1) pct. 5]. 

Ipoteza acestui text necesită câteva precizări: 

- judecătorul sau una dintre persoanele circumstanțiate de text au calitatea de părți într-un 
litigiu aflat pe rolul instanței unde judecătorul cauzei funcționează ca magistrat; 

- judecătorul cauzei nu soluţionează el însuşi celălalt proces; 

- litigiul respectiv este încă pendinte; | 

- dacă judecătorul cauzei are calitatea de reclamant în celălalt dosar şi cu nesocotirea 
prevederilor art. 127 alin. (1) C. pr. civ. a învestit instanţa la care îşi desfăşoară activitatea, 
pârâtul poate să ceară declinarea competenţei până la primul termen de judecată la care 
părțile sunt legal citate şi pot pune concluzii. După cum, dacă judecătorul cauzei are 
calitatea de pârât în celălalt dosar aflat pe rolul instanței unde funcţionează, se va putea cere 
declinarea competenţei în condiţiile art. 127 alin. (2) C. pr. civ. Tot astfel, în asemenea 
cazuri, pârâtul ar putea uza de mijlocul procedural al strămutării. 

Dacă rudenia sau afinitatea depăşesc cel de-al patrulea grad evocat de text, vor putea 
deveni incidente prevederile pct. 13 al alin. (1) din art. 42; 

* dacă între el, soțul său ori rudele lor până la gradul al patrulea inclusiv sau afinii 
lor, după caz, şi una dintre părți a existat un proces penal cu cel mult 5 ani înainte de a fi 
desemnat să judece pricina. În cazul plângerilor penale formulate de părți în cursul 
procesului, judecătorul devine incompatibil numai în situaţia punerii în mişcare a acțiunii 
penale împotriva sa [art. 42 alin. (1) pct. 6]. 

Determinarea perioadei de 5 ani se realizează prin raportare la data la care a fost 
repartizată pricina pentru că de la acel moment se cunoaşte şi judecătorul căruia aceasta îi 
este alocată. 

Dacă rudenia sau Karier. depăşesc cel de-al patrulea grad evocat de text, vor putea 
deveni incidente prevederile pct. 13 al alin. (1) din art. 42. 

Cea de-a doua ipoteză a textului prevede incompatibilitatea judecătorului pentru 
motivul formulării unei plângeri penale de către părți împotriva acestuia în cursul proce- 
sului condiționat de punerea în mişcare a acțiunii penale împotriva sa, pentru evitarea 
abuzului de drept; i 

* dacă este tutore sau curator a uneia dintre părți [art. 42 alin. (1) pct. 7]. 

Condiția pentru incidența acestui text este ca litigiul în care este implicată partea al 
cărei tutore sau curator este judecătorul să se afle pe rolul său. 

Dacă judecătorul este tutore sau curator al rudelor ori afinilor uneia dinte părți, 
incompatibilitatea poate să fie invocată în condiţiile pet. 13 al alin. (1) al art. 42; 

* dacă el, soțul său, ascendenții ori descendenții lor au primit daruri sau promisiuni de 
daruri ori alte avantaje de la una dintre părţi [art. 42 alin. (1) pct. 8]. 

Se constată că textul nu limitează categoria rudelor ori afinilor vizați de text la un 
anumit grad, astfel încât suspiciunea de lipsă de imparțialitate va exista indiferent de cât de 
îndepărtată este în grad persoana respectivă de judecător. 

Dacă însă cei care au primit daruri sau promisiuni de daruri ori alte avantaje de la una 
dintre părţi sunt colateralii ori afinii judecătorului, ineompatibilitatea ar putea fi invocată în 
condiţiile pct. 13 al alin. (1) al art. 42; 

| * dacă el, soțul său ori-una dintre rudele lor până la gradul al patrulea inclusiv sau 
afinii lor, după caz, se află în relaţii de dușmănie cu una dintre părți, soțul ori paid acesteia 
până la gradul al patrulea inclusiv [art. 42 alin. (1) pct. 9]. 

Pentru ca acest motiv să ducă la admiterea cererii de recuzare nu este suficientă o 
simplă susţinere a părţii, ci aceasta trebuie să dovedească duşmănia. 

Dacă rudenia sau afinitatea depăşesc cel de-al patrulea grad evocat de text, vor putea 
deveni incidente prevederile pct. 13 al alin. (1) din art. 42; 

* dacă, atunci când este învestit cu soluționarea unei căi de atac, soțul sau o rudă a sa 
până la gradul al patrulea inclusiv a participat, ca judecător sau procuror, la judecarea 
aceleiaşi pricini înaintea altei instanţe (art. 42 alin. (1) pct. 10]. 

Textul trebuie înțeles că incompatibilitatea există doar atunci când soțul sau ruda până 
la al patrulea grad inclusiv cu judecătorul a pronunţat o încheiere interlocutorie sau 
hotărârea finală într-o etapă procesuală anterioară în litigiul respectiv. Dacă însă nu au fost 
luate măsuri de natură să conducă la calificarea încheierii ca fiind interlocutorie, judecătorul 
instanței de control judiciar nu este incompatibil. 

O dispoziţie similară se regăseşte şi în art. 105 alin. (2) din Legea nr. 161/2003 privind 
unele măsuri pentru asigurarea transparenţei în exercitarea demnităţilor publice, a funcţiilor 
publice şi în mediul de afaceri, prevenirea şi sancţionarea corupției. | 

Dacă rudenia sau afinitatea depăşesc cel de-al patrulea grad evocat de text, vor putea 
deveni incidente prevederile pct. 13 al alin. (1) din art. 42; 


122 Participanţii la procesul civil 


* dacă este soț sau rudă până la gradul al patrulea inclusiv sau afin, după caz, cu un 
alt membru al completului de judecată [art. 42 alin. (1) pct. 11]. 

O dispoziţie similară se regăseşte şi în art. 105 alin. (1) lit. a) din Legea nr. 161/2003. 

Dacă rudenia sau afinitatea depăşesc cel de-al patrulea grad evocat de text, vor putea 
deveni incidente prevederile pct. 13 al alin. (1) din art. 42; 

* dacă soțul, o rudă ori un afin al său până la gradul al patrulea inclusiv a reprezentat 
sau a asistat partea în aceeaşi pricină înaintea altei instanţe [art. 42 alin. (1) pct. 12]. 

Pentru incidența textului este necesar ca pricina respectivă să fi ajuns pe rolul jude- 
cătorului fie prin strămutare, fie ca urmare a trimiterii spre rejudecare de către instanța de 
apel sau de recurs, iar soțul, o rudă ori un afin al său până la gradul al patrulea inclusiv 
a reprezentat sau a asistat partea în aceeaşi pricină înaintea altei instanțe, în calitate de 
avocat, mandatar neavocat ori reprezentant legal. 

În cazul în care calitatea de mandatar subzistă, incompatibilitatea intervine potrivit 
pct. 3 al alin. (1) din art. 42; 

* atunci când există alte elemente care nasc în mod întemeiat îndoieli cu privire la im- 
parțialitatea sa [art. 42 alin. (1) pct. 13]. 

Pot constitui astfel de elemente: prietenia notorie dintre judecător şi avocatul părții; 
prietenia dintre judecător şi parte; faptul că judecătorul este naşul uneia dintre părți sau 
invers; ipoteza în care după admiterea apelului sau recursului şi reținerea cauzei pentru evo- 
carea/rejudecarea fondului, intră în compunerea completului judecătorul care a pronunțat 
hotărârea anulată/casată; împrejurarea că judecătorul cauzei este autorul unei lucrări ştiinți- 
fice în care a analizat problema de drept dedusă judecății, precum şi orice alte circumstanţe 
ce pot da naştere la îndoieli cu privire la imparţialitatea judecătorului. 

(iv) Toate cazurile de incompatibilitate prevăzute la art. 42 alin. (1) C. pr. civ. privi- 
toare la soț se aplică şi în cazul concubinilor, astfel cum dispune alin: (2) al textului. 


1.3.2. Abţinerea şi recuzarea 


Jo was 


Dacă incompatibili este instituția menită să asigure impartțialitatea judecătorului în 
judecată, abținerea şi recuzarea sunt mijloacele procesuale prin care se invocă incompati- 
bilitatea pe parcursul procesului. Astfel: 

- judecătorul aflat într-o situaţie de incompatibilitate poate fi recuzat de oricare dintre 
părți înainte de începerea oricărei dezbateri [art. 44 alin. (1) C. pr. civ.]; 

- judecătorul care ştie că există un motiv de incompatibilitate în privința sa este Jag 
să se abțină de la judecarea pricinii [art. 43 alin. (2) C. pr. civ.]; 

- judecătorul împotriva căruia este formulată o cerere de recuzare poate declara că se 
abține [art. 48 alin. (1) C. pr. civ.]. 

Aşadar, cele două mijloace procedurale sunt corelative, în sensul că una corespunde 
celeilalte. Astfel, abținerea, reprezentând obligația judecătorului de a se retrage din com- 
pletul de judecată, atunci când ştie că se află într-unul dintre cazurile de incompatibilitate 
expres reglementate de Cod, este corelativă cu dreptul părții interesate de a cere ca judecătorul 
suspect de neobiectivitate şi parțialitate să fie recuzat, adică înlăturat din complet. 

Recuzarea reprezintă situaţia în care una dintre părți poate cere, în cazurile de incompa- 
tibilitate prevăzute de lege, îndepărtarea unuia sau mai multor judecători de la soluționarea 
unei anumite pricini. 

Referitor la posibilitatea invocării incompatibilităţii prin intermediul căilor de atac, 
trebuie avut în vedere caracterul normelor care reglementează aceste cazuri, şi anume: cele 
prevăzute la art. 41 au caracter de ordine publică, compunerea completului în aceste ipoteze 
nefiind lăsată la aprecierea părților, de vreme ce, în cazurile prevăzute la art. 41, judecătorul 
nu poate participa la judecată, chiar dacă nu s-a abținut ori nu a fost recuzat, neregularitatea 
putând fi invocată în orice stare a pricinii (art. 45 C. pr. civ.). Însă numai incompatibilitatea 
de la art. 41 C. pr. civ. este stabilită prin norme de ordine publică, nu şi incompatibilitatea 
de la art. 42 C. pr. civ. 

Pe de altă parte, trebuie precizat că biga este reglementată de norme de ordine 
publică în vreme ce recuzarea este reglementată de norme dispozitive. Prin urmare, părțile 
fie îl pot recuza pe judecător, fie poate accepta să fie judecat de un judecător incompatibil 
aflat în vreuna dintre situaţiile prevăzute la art. 42 C. pr. civ. | 

Prin urmare, în căile de atac, problema nelegalei compuneri a completului de judecată 
întemeiată pe existența incompatibilității poate viza numai aspectele prevăzute la art. 41 
C. pr. civ. pentru că numai în privința acestora nici i părțile şi nici judecătorul nu au drept de 
apreciere. 

Cu privire la recurs, invocarea incompatibilităţii judecătorului în primă instanță se 
poate face cu respectarea cerinţei instituite de art. 488 alin. (2) C. pr. civ. numai dacă nu a 
putut fi invocată pe calea apelului sau în cursul judecării apelului ori, deşi a fost invocată în 
termen, a fost respinsă sau instanța a omis să se pronunţe asupra ei. 

În ceea ce priveşte contestaţia în anulare, dacă a fost incompatibil judecătorul în recurs, 
se poate invoca nelegala alcătuire a completului de judecată în condiţiile art. 503 alin. (2) 
C. pr. civ., cu condiţia ca înaintea instanței de recurs să se fi invocat excepția corespunză- 
toare, iar instanța să fi omis să se pronunțe asupra ei. | 

Referitor la revizuire, față de motivele reglementate de art. 509 C. pr. civ., aceasta nu 
poate fi folosită pentru invocarea unui asemenea motiv de nelegalitate. 

Privitor la excepție, se ridică întrebarea dacă existența incompatibilității poate forma 
obiect al unui asemenea mijloc procesual. Răspunsul este negativ, de vreme ce mijloacele de 
invocare a stării de incompatibilitate pe parcursul judecății sunt declaraţia de abţinere şi/sau 
cererea de recuzare. Însă, în ipoteza în care, ulterior admiterii declaraţiei de abţinere sau 
cererii de recuzare, judecătorul continuă să participe în mod nelegal la judecată, pentru a putea 
fi îndepărtat din complet, se va putea invoca excepția nelegalei compuneri a completului, 
aspect care decurge din admiterea declaraţiei de abţinere sau a cererii de recuzare. 

(ii) Motivele de abţinere şi de recuzare 

Cazurile de recuzare, care sunt în acelaşi timp cazuri pentru abţinerea judecătorului, 
sunt prevăzute în art. 41-42 C. pr. civ. Atât părțile, cât şi judecătorul cauzei pot apela la 
aceste mecanisme numai în cazurile expres reglementate de lege, orice alt demers prin care 
se invocă alte motive decât cele prevăzute la art. 41-42 C. pr. civ. urmând a fi respins ca 
inadmisibil (art. 47 alin. (2) C. pr. civ.]. 

(iii) Sancţiunea în cazul pronunțării hotărârii de către un judecător incompatibil 

Nerespectarea regulilor privitoare la compunerea sau constituirea instanței de judecată 
atrage sancţiunea nulității necondiționate de vătămare, în condiţiile art. 176 pct. 4 C. by Civ., 
ceea ce înseamnă că hotărârea astfel pronunțată este lovită de nulitate. 

Cu privire la felul nulităţii, interesează temeiul incompatibilităţii. Astfel: 

- în cazurile prevăzute la art. 41, judecătorul nu poate participa la judecată, chiar dacă 
nu s-a abținut ori nu a fost recuzat, astfel încât, în asemenea ipoteze, hotărârea este lovită de 
nulitate absolută. În plus, în cazul reţinerii incidenței vreunui motiv dintre cele menţionate 
la art. 41 C. pr. civ., îndepărtarea judecătorului din complet nu este condiționată de respin- 
gerea, în prealabil, pe parcursul procesului a declaraţiei de abţinere sau a cererii de recuzare. 
În fine, mai trebuie precizat că nulitatea nu intervine de drept, ci ea trebuie invocată, astfel 
cum prevede art. 45 teza a II-a C. pr. civ., ceea ce presupune că, dacă s-au epuizat toate 
mijloacele procedurale prin care existența stării de incompatibilitate putea fi invocată, 
neregularitatea se acoperă; 

- pentru cazurile de incompatibilitate prevăzute de art. 42 C. pr. civ., interesul legat de 
îndepărtarea din complet a judecătorului aparține exclusiv părților, astfel încât nulitatea 
actelor de procedură săvârşite în asemenea condiții de neregularitate este relativă. În plus, 
art. 45 C. pr. civ. dispune, numai cu privire la motivele din art. 41, că incompatibilitatea 
poate fi invocată oricând, astfel încât, pentru cazurile prevăzute la art. 42, înseamnă că, dacă 
incompatibilitatea nu este invocată în limitele prevăzute la art. 44, intervine decăderea. Prin 
urmare, această sancţiune trebuie invocată pentru neregularitățile săvârşite în cursul 
judecății, la termenul la care s-a săvârşit neregularitatea sau, dacă partea nu este prezentă, la 
termenul de judecată imediat următor şi înainte de a pune concluzii pe fond, potrivit art. 178 
alin. (3) lit. b) C. pr. civ. Iar conform art. 185 alin. (1) C. pr. civ., când un drept procesual 
trebuie exercitat într-un anumit termen, nerespectarea acestuia atrage decăderea din 
exercitarea dreptului, în afară de cazul în care legea dispune altfel. Actul de procedură făcut 
peste termen este lovit de nulitate. 

(iv) Procedura de judecată 

* Înainte de primul termen de judecată grefierul de şedinţă va verifica, pe baza dosa- 
rului cauzei, dacă judecătorul acesteia se află în vreunul dintre cazurile de incompatibilitate 
prevăzute la art. 41 şi, când este cazul, va întocmi un referat corespunzător [art. 43 alin. (1)]. 

De precizat că numai cazurile prevăzute la art. 41 C. pr. civ. rezultă din dosarul cauzei, 
iar nu şi cele potenţial a fi întemeiate pe dispoziţiile art. 42 C. pr. civ., obligaţia grefierului 
fiind limitată exclusiv la verificări rezultate din situaţia existentă în dosar. Altfel, s-ar 
ajunge la situația ca grefierul de şedinţă să exercite un control asupra judecătorului. 

Referatul trebuie întocmit înainte de primul termen de judecată şi numai în cazul în 
care se impune o asemenea formalitate. Cu alte cuvinte, referatul nu se întocmeşte indife- 
rent de existența sau nu în cauză a stării de incompatibilitate a judecătorului. 

* Abţinerea provine de la judecător şi intervine în următoarele situaţii: 

- când judecătorul ştie că există un motiv de incompatibilitate în privinţa sa [art. 43 
alin. (1)]; 

- când judecătorul împotriva căruia este formulată o cerere de recuzare poate declara că 
se abține [art. 48 alin. (1)]. 

* Din punct de vedere al termenului în care poate fi formulată declaraţia de abţinere, 
art. 43 alin. (3) dispune că aceasta se face în scris de îndată ce judecătorul a cunoscut 
existenţa cazului de incompatibilitate sau verbal în şedinţă, fiind consemnată în încheiere. 
Prin urmare, declaraţia de abţinere poate fi formulată fie înainte de primul termen de judecată, 
fie ulterior acestui moment, în funcţie de data la care a cunoscut existența incompatibilității. 

* Sub aspectul conținutului declarației de abţinere, aceasta se face în scris sau verbal 
în şedinţă. În lipsa unor indicaţii exprese, însă luând în considerare că judecătorul se poate 
abține numai pentru motivele pentru care ar putea fi recuzat, înseamnă că şi judecătorul 
trebuie să indice motivul 'de incompatibilitate care îl determină să se abţină. 

* Spre deosebire a abţinere, recuzarea provine de la părţi. Astfel, în condiţiile art. 44 
alin. (1) C. pr. civ., judecătorul aflat într-o situaţie de incompatibilitate poate fi recuzat de 
oricare dintre părţi înainte de începerea oricărei dezbateri. 

Cererea de recuzare poate fi făcută de partea care justifică un interes, personal sau prin 
. mandatar, fără ca acestuia din urmă să i se pretindă o împuternicire specială, întrucât recu- 
zarea nu are natura juridică a unui act de dispoziţie. 

În practică, deseori, părţile solicită judecătorului să se abțină de la soluţionarea cauzei, 
fără ca acestea să formuleze cerere de recuzare. În asemenea cazuri, o astfel de solicitare ar 
putea fi calificată, pe temeiul art. 152 C. pr. civ., drept o cerere de recuzare. 

* Din punct de vedere al termenului în care poate fi formulată cererea de recuzare, 
aceasta se face înainte de începerea oricărei dezbateri, prin „dezbateri” înțelegându-se mo- 
mentul la care părțile sunt în măsură să săvârşească actele de procedură prevăzute la art. 237 
alin. (2) C. pr. civ. 

Referitor la momentul la care părțile pot afla despre existența cazului de incompati- 
bilitate, acesta poate fi cel mai târziu la primul termen de judecată, pentru ipoteza cazurilor 
prevăzute de art. 41 C. pr. civ., de vreme ce grefierul de şedinţă este obligat să întocmească 
şi să ataşeze la dosar referatul corespunzător. Cu toate acestea, aşa cum arătam anterior, 
neinvocarea recuzării pentru motivele de la art. 41 C. pr. civ. în termenul menționat nu atrage 
decăderea părții din dreptul de a invoca şi ulterior existența stării de incompatibilitate, față 
de prevederile art. 45 C. pr. civ. 

Când însă motivele de incompatibilitate s-au ivit ori au fost cunoscute de parte doar 
după începerea dezbaterilor, aceasta trebuie să solicite recuzarea de îndată ce acestea îi sunt 
cunoscute. 

Dacă motivele de recuzare au fost cunoscute de parte ep închiderea dezbaterilor şi 
judecătorul nu a pronunțat hotărârea, cererea de recuzare trebuie să fie făcută înainte de 
darea hotărârii. În acest sens, cauza nu se va repune pe rol, ci, în aplicarea art. 49 C. pr. civ., 
cererea de recuzare se va soluţiona în condiţiile art. 51 C. pr. civ. 

Momentul la care partea interesată a cunoscut existența motivului de incompatibilitate 
constituie o împrejurare de fapt, lăsată la aprecierea exclusivă a instanței de judecată. 

* Din prisma judecătorilor care pot fi recuzați, art. 46 C. pr. civ. arată că pot fi recuzați 
numai judecătorii care fac parte din completul de judecată căruia pricina i-a fost repartizată 
pentru soluționare. Astfel, nu pot fi recuzați: 

- toți judecătorii unei instanțe sau ai unei secții ai acesteia; 

- judecătorii instanței ierarhic superioare prin cereri formulate la instanța inferioară care 
soluţionează litigiul; 

- judecătorii în privința cărora a fost deja respinsă o cerere de recuzare întemeiată pe 
acelaşi motiv de incompatibilitate. 

Judecătorul care a declarat că se abține poate fi recuzat fie pentru acelaşi motiv de 
incompatibilitate, fie pentru un alt motiv, art. 48 alin. (3) C. pr. civ. stabilind că, în caz de 
admitere a declarației de abţinere, cererea de recuzare, indiferent de motivul acesteia, va fi 
respinsă, prin aceeaşi încheiere, ca rămasă fără obiect. f 

-= * Din punct de vedere al condițiilor pe care trebuie să le îndeplinească cererea de 
recuzare, art. 47 C. pr. civ. prevede că aceasta se poate face verbal în şedinţă sau în scris 
pentru fiecare judecător în parte, arătându-se cazul de incompatibilitate şi probele de care 
partea înţelege să se folosească. 

Din interpretarea textului rezultă că numai cererea de recuzare se poate face verbal, 
motivele cererii trebuind să fie depuse în scris. : 

În privinţa faptului că cererea trebuie făcută pentru fiecare judecător nu trebuie înțeles 
că, dacă sunt recuzați mai mulți membri ai completului de judecată, este nevoie de 
depunerea a câte unei cereri pentru fiecare judecător recuzat, ci faptul că trebuie să se indice 
motivele de incompatibilitate în privința fiecărui judecător, precum şi dovezile aferente. 

* Art. 49 C. pr. civ. se preocupă de starea cauzei până la soluționarea cererii de 
recuzare. Astfel, se arată că, până la soluționarea declaraţiei de abţinere nu se va face niciun 
act de procedură în cauză. Formularea unei cereri de recuzare nu determină suspendarea 
judecății. Cu toate acestea, pronunţarea soluției î în cauză nu poate avea loc decât după 
soluționarea cererii de recuzare. 

Rezultă, aşadar, că deşi nu operează un caz de suspendare a judecății, cursul judecății 
va fi oprit ca efect al formulării declaraţiei de abţinere ori a cererii de recuzare, scopul unei 
asemenea soluţii legislative constând în necesitatea de a se evita refacerea actelor de pro- 
cedură săvârşite după formularea abţinerii sau recuzării, în caz de admitere a acestora. 

* Relativ la competența şi compunerea completului de judecată, art. 50 C. pr. civ. 
prevede că abţinerea sau recuzarea se soluţionează de un alt complet al instanţei respective, 
în compunerea căruia nu poate intra judecătorul recuzat sau care a declarat că se abţine. 
Dispoziţiile art. 47 alin. (4) rămân aplicabile. Iar când, din pricina abţinerii sau recuzării, nu 
se poate alcătui completul de judecată, cererea se judecă de instanța ierarhic superioară. 

Aşadar, din punct de vedere al competenţei, declaraţia de abţinere sau de recuzare se 
soluţionează, ca regulă, de instanța pe rolul căreia se află pricina şi, prin excepție, doar dacă, 
din pricina abţinerii sau recuzării, nu se poate alcătui completul de judecată, cererea se 
judecă de instanța ierarhic superioară. 

Iar din punct de vedere al compunerii completului, ca regulă, declaraţia de abţinere sau 
de recuzare se soluţionează de un alt complet al instanţei respective, în compunerea căruia 
nu poate intra judecătorul recuzat sau care a declarat că se abține. Prin excepție: 

- în condițiile art. 47 alin. (4) C. pr. civ., nerespectarea condiţiilor acestui articol atrage 
inadmisibilitatea cererii de recuzare, caz în care inadmisibilitatea se constată chiar de com- 
pletul în fața căruia s-a formulat cererea de recuzare, cu participarea judecătorului recuzat; 

- în materia litigiilor de muncă şi de asigurări sociale, completul care soluţionează 
abţinerea şi recuzarea va fi alcătuit dintr-un judecător şi doi asistenți judiciari, întrucât 
aceasta este alcătuirea completului care judecă în această materie; 

- dacă abţinerea sau recuzarea sunt de competenţa instanței superioare, aceasta va 
judeca în aceeaşi compunere în care se judecă procesul în care a intervenit abținerea sau 
recuzarea, situaţia fiind valabilă chiar şi pentru ipoteza curții de apel care trebuie să solutio- 
neze un asemenea incident procedural în materia litigiilor de muncă sau de asigurări sociale, 
caz în care completul se va alcătui cu asistenţi judiciară delegați de la un alt tribunal; 

- dacă este recuzat procurorul, grefierul sau un magistrat-asistent, completul care 
judecă abţinerea sau recuzarea va fi chiar cel la care a participat procurorul, grefierul ori 
magistratul-asistent recuzat, alcătuit însă cu un alt procuror, grefier sau magistrat-asistent, 
care va pune concluzii asupra abţinerii şi recuzării, teppi va participa la soluționarea 
abținerii sau recuzării. 

* Cât priveşte procedura de judecată a abţinerii sau recuzării, art. 51 alin. (1) C. pr. civ. 
prevede că instanța hotărăşte de îndată, în camera de consiliu, fără prezența părților şi 
ascultându-l pe judecătorul recuzat sau care a declarat că se abtine, numai dacă apreciază că 
este necesar. În aceleaşi condiţii, instanţa va putea asculta şi părțile. 

Pentru ascultarea judecătorului nu este nevoie de acordul acestuia, ceea ce înseamnă 
că, dacă se apreciază necesară ascultarea judecătorului, acesta este obligat să se prezinte în 
acest scop. Pe de altă parte, ascultarea judecătorului nu se face în prezenţa părților. 

Judecătorul împotriva căruia este formulată o cerere de recuzare poate declara că se 
abţine, caz în care declaraţia de abţinere se soluţionează cu prioritate, indiferent de temeiul 
incompatibilităţii, de vreme ce, potrivit art. 48 alin. (3) C. pr. civ., în caz de admitere 
a declaraţiei de abţinere, cererea de recuzare, indiferent de motivul acesteia, va fi respinsă, prin 
aceeaşi încheiere, ca rămasă fără obiect. În acelaşi sens este şi art. 51 alin. (2) C. pr. civ., 
care prevede că, în cazul în care la acelaşi termen s-au formulat cereri de recuzare şi de 
abţinere pentru motive diferite, acestea vor fi judecate împreună. Iar în cazul în care 
declaraţia de abţinere se respinge, prin aceeaşi încheiere instanța se va pronunța şi asupra 
cererii de recuzare [art. 48 alin. (4) C. pr. civ.]. 

Referitor la probatoriul ce trebuie să susțină declarația de abţinere, apreciem, în lipsa 
unui text expres, că şi judecătorul poate administra dovezi în sprijinul motivelor invocate 
prin cererea formulată, cu excepţia interogatoriului, de vreme ce în soluționarea declaraţiei 
de abţinere, ascultarea judecătorului nu se face în prezenţa părților. | 

Privitor însă la probele ce pot fi încuviinţate şi administrate în susținerea cererii de 
recuzare, art. 51 alin. (3) C. pr. civ. stabileşte că nu se admite interogatoriul ca mijloc de 
dovadă a motivelor de recuzare. Prin urmare, înseamnă că orice alt mijloc de probă este 
admisibil, inclusiv proba cu martori, în măsura în care acestea sunt concludente cauzei. 
În schimb, judecătorul ar putea administra interogatoriul pentru combaterea motivelor de 
recuzare, de vreme ce textul legal interzice acest mijloc de probă pentru dovedirea moti- 
velor de recuzare. i 

* În ceea ce priveşte actul pe care îl pronunță instanţa asupra abținerii sau recuzării, 
art. 51 alin. (5) C. pr. civ. stabileşte că abţinerea sau recuzarea se soluţionează printr-o 
încheiere care se pronunță în şedinţă publică. 

Așadar, numai judecata abţinerii sau recuzării are loc în camera de consiliu, pronun- 
tarea se face în şedinţă publică. 

* Soluţiile ce pot fi date abținerii sau recuzării sunt următoarele: 

- respingerea ca inadmisibilă a cererii de recuzare atunci când: recuzarea vizează un 
judecător care nu face parte din completul care soluţionează procesul; recuzarea vizează toți 
judecătorii unei secții; recuzarea vizează toți judecătorii unei instanțe; recuzarea vizează 
judecătorii instanței superioare; când se invocă alte motive decât cele prevăzute la art. 41 şi 
42 C. pr. civ.; când printr-o nouă cerere se invocă acelaşi motiv de incompatibilitate împo- 
triva aceluiaşi judecător; când cererea nu cuprinde arătarea motivelor de incompatibilitate 
pentru fiecare judecător în parte şi nici probele de care înțelege să se folosească. 

- respingerea ca inadmisibilă a declaraţiei de abţinere atunci când se invocă alte motive 
decât cele prevăzute la art. 41 şi 42 C. pr. civ.; când declaraţia de abţinere nu cuprinde 
arătarea motivelor de incompatibilitate şi nici probele de care înţelege să se folosească; 

* Efectele soluţiilor date asupra abţinerii şi recuzării: 

- dacă declaraţia de abţinere sau cererea de recuzare a fost admisă, judecătorul se va 
retrage de la judecarea pricinii. În acest caz, cererea de recuzare se va respinge ca rămasă 
fără obiect; 

- dacă declaraţia de abţinere se respinge, se va respinge în consecință şi cererea de re- 
cuzare întemeiată pe acelaşi motiv de incompatibilitate; 

- dacă declaraţia de abţinere se respinge, se va soluţiona pe fond cererea de recuzare 
întemeiată pe un alt motiv de incompatibilitate; 

- în cazul admiterii abținerii sau recuzării întemeiate pe dispoziţiile art. n alin. (1) pct. 11, 
instanța va stabili care dintre judecători nu va lua parte la judecarea pricinii!; 

- dacă se admite abținerea sau recuzarea, încheierea va arăta în ce măsură actele înde- 
plinite de judecător urmează să fie păstrate; 

- instanța superioară învestită cu judecarea abținerii sau recuzării în situația prevăzută 
la art. 50 alin. (2) va dispune, în caz de admitere a cererii, trimiterea pricinii la o altă instanță de 
acelaşi grad din circumscripția sa. Dacă cererea este respinsă, pricina se înapoiază instanței 
inferioare. 

* Căi de atac 

- încheierea prin care s-a respins recuzarea poate fi atacată numai de părți, odată cu 
hotărârea prin care s-a soluționat cauza. Când această din urmă hotărâre este definitivă, 
încheierea va putea fi atacată cu recurs, la instanța ierarhic superioară, în termen de 5 zile de 
la comunicarea acestei hotărâri. 

Dacă hotărârea finală rămâne definitivă la Înalta Curte de Casaţie şi Justiţie, nu mai 
poate fi declarat recurs împotriva încheierii de respingere a recuzării, pentru că nu există o 
instanță superioară care să soluţioneze calea de atac; 

- încheierea prin care s-a încuviințat sau s-a respins abţinerea, cea prin care s-a 
încuviințat recuzarea, precum şi încheierea prin care s-a respins recuzarea în cazul prevăzut 
la art. 48 alin. (3) nu sunt supuse niciunei căi de atac; 

- în cazul prevăzut la art. 53 alin. (1), dacă instanţa de apel constată că recuzarea a fost 
în mod greşit respinsă, reface toate actele de procedură şi, dacă apreciază că este necesar, 
dovezile administrate la prima instanță. 


l! M. Tăbârcă, op. cit., p. 355 — pentru criteriile de care ar putea să țină cont instanța în acest caz, pentru a stabili 
care dintre judecători va lua parte în continuare la judecată, ar fi: faptul că judecătorul este preşedintele completului; 
existența, în persoana celuilalt judecător, şi a altor motive de incompatibilitate; vechimea mai mare în complet. 

Când instanța de recurs constată că recuzarea a fost greşit respinsă, ea va casa hotă- 
rârea, dispunând trimiterea cauzei spre rejudecare la instanța de apel sau, atunci când calea 
de atac a apelului este suprimată, la prima instanță. 

(v) Conform art. 54 C. pr. civ., dişpozitiile prezentului capitol se aplică în mod cores- 
punzător şi procurorilor, magistraților-asistenți, asistenților judiciari şi grefierilor. 


2. Părţile 


2.1. Noţiune. Consideraţii generale 


Părți în procesul civil sunt acele persoane care întrunesc condiţiile generale de 
exerciţiu ale acţiunii civile, care au interese contradictorii şi între care s-a legat raportul 
juridic dedus judecății. Există însă şi o serie de cereri a căror rezolvare nu presupune 
stabilirea unor drepturi potrivnice şi care se formulează în condiţiile art. 527-540 C. pr. civ. 
Deşi în aceste cazuri nu se confruntă interese contrare, iar Codul de procedură civilă 
foloseşte cu multă reținere noțiunea de „parte ” în procedurile necontencioase, considerăm 
că, din moment ce dezlegarea unor astfel de cereri se face prin mijlocirea instanței, sub 
“formă de proces, n Sopa participante la aceste proceduri vor purta şi ele denumirea 
“generică de „părți ”. 

Potrivit art. 55 C. pr. civ., sunt părți reclamantul şi pârâtul, precum şi, în condiţiile legii, 
terțele persoane care intervin voluntar sau forțat în proces. 

Denumirea generică de PA se particularizează în funcție de m procesual folosit, 
şi anume: 

- în cererea de chemare în judecată poartă denumirea de reclamant şi pârât; 

- în cererea reconvenţională, de reclamant-pârât şi pârât-reclamant; 

- în apel, de apelant şi intimat; 

- în recurs, de recurent şi intimat; 

- în contestaţia în anulare, de contestator şi intimat; 

- în revizuire, de revizuent şi intimat; 

- în faza de executare silită, de creditor şi debitor. 

Nu întotdeauna persoana care afirmă un drept în instanță stă şi personal în instanță, ci 
face acest lucru printr-un reprezentant legal sau convențional. Însă, în aceste situaţii, „parte” 
în procesul civil este titularul dreptului, iar nu reprezentantul acestuia, care doar fizic stă în 
proces în locul lui. | 

Mai trebuie precizat că nu întotdeauna calitatea de e în TETE civil revine titu- 
larului dreptului, pentru că sunt situații în care legiuitorul a recunoscut legitimare procesuală 
şi procurorului sau altor organe, precum autoritatea tutelară. 

Părților inițiale li se pot alătura pe parcursul procesului şi terțe persoane care fie 
intervin din proprie inițiativă, potrivit art. 61-67 C. pr. civ., fie sunt introduse forțat de către 
reclamant, pârât ori chematul în garanție, în condițiile art. 68-77 C. pr. civ., fie sunt intro- 
duse forțat, în cauză, din oficiu, de către instanță, în condițiile art. 78-79 C. pr. civ. 

2.2. Coparticiparea procesuală 


2.2.1. Noţiunea de coparticipare procesuală 


În mod obişnuit, întrucât în procesul civil se confruntă interese contradictorii!, acestea 
au loc între două părţi: reclamant şi pârât, apelant şi intimat, recurent şi intimat etc. 

Sunt însă posibile şi deseori întâlnite în practică situaţii în care, datorită faptului că 
raportul juridic de drept substanţial dedus judecății presupune mai multe subiecte, acest 
lucru se transpune şi pe plan procesual într-o poziţie contradictorie între mai mult de două 
persoane?. Şi aceasta, indiferent că este vorba de mai multe persoane ce au calitatea de 
reclamant ori de mai mult de două persoane ce au calitatea de pârât. 

O asemenea situaţie este cunoscută atât în literatura de specialitate, cât şi în jurispru- 
dență sub denumirea de coparticipare procesuală, litisconsorțiu? sau tovărăşie procesuală. ` 

Reglementarea acestei instituții procesuale o regăsim în Codul de procedură civilă, în 
Cartea I, Titlul II, Capitolul II, Secţiunea a II-a, art. 59-60, sub denumirea „Persoanele care 
sunt împreună reclamante sau pârâte”. 

Din modul de redactare a articolului 59 C. pr. civ. rezultă că litisconsorţiul reprezintă o 
asociere voluntară de persoane, într-un litigiu, fie ca reclamante, fie ca pârâte. Este, aşadar, 
o reunire, o alianță procesuală pentru a cărei existență legea impune o singură condiție, şi 
anume ca obiectul pricinii să fie un drept sau o obligaţie comună“ a părților ori ca drepturile 
sau obligaţiile acestora să aibă aceeaşi cauză ori între ele să existe o strânsă legătură. O formă 
de coparticipare procesuală născută însă pe parcursul litigiului este reglementată de dispo- 
ziţiile art. 139 C. pr. civ., care permit ca după declanșarea unor litigii, în care sunt aceleaşi 
părţi sau chiar împreună cu alte părți şi ale căror obiect şi cauză au între ele o ) strânsă 
legătură, acestea să fie conexate în acelaşi dosar. 

Aşadar, coparticiparea procesuală poate exista atunci când: 

- obiectul procesului este un drept sau o obligație comună a reclamanților/pârâţilor; 

- drepturile sau obligaţiile reclamanților/pârâţilor au aceeași cauză sau 

- între drepturile ori între obligaţiile reclamanților/pârâţilor există o strânsă legătură. 

În acest mod, se dă expresie scopului urmărit de legiuitor la momentul reglementării 
instituţiei coparticipării procesuale, şi anume soluţionarea într-un singur cadru procesual a 
unor raporturi juridice distincte. 

Coparticiparea, fiind o instituție esențialmente procesuală, nu poate exista în afara unui 
proces civil. Ea există în fața primei instanțe şi poate continua în căile de atac, însă poate 
înceta în cazul în care unul dintre coparticipanți nu exercită calea de atac sau nu o exercită 
în termenul legal sau calea de atac este exercitată numai împotriva unuia dintre coparti- 
cipanți ori achiesează la hotărârea instanței numai unii dintre coparticipanți. 


1 Art. 30 alin. (1) C. pr. civ. prevede că „oricine are o pretenție împotriva unei alte persoane ori urmăreşte 
soluzia' ag" în justiție a unei situaţii juridice are dreptul să facă o cerere înaintea instanţei competente”. 
2 Nu este însă obligatoriu ca în cazul unei comunități de subiecte de drept substanțial să existe şi o comu- 
nitate procesuală a acestora. 
3 1. Deleanu, S. Deleanu, Mică enciclopedie a dreptului. Adagii şi locuţiuni în dreptul românesc, Ed. Dacia, 
Cluj-Napoca, 2000, p. 198 — autorii preferă noţiunea de „litisconsorţiu” în considerarea sorginții lui romane. 
4 De ex.: obligaţiile solidare, obligaţiile indivizibile (fie prin natura lor, fie prin convenţia părţilor). 

2.2.2. Clasificarea coparticipării procesuale 


În literatura de specialitate! au fost propuse diferite criterii de clasificare a coparticipă- 
rii procesuale, dintre care reținem: 

a) După cum este rezultatul voinţei părților sau al legiuitorului ori al îi împrejur ărilor 
obiective ale cauzei, coparticiparea procesuală poate fi facultativă sau obligatorie 
(necesară). 

Caracterul facultativ al coparticipării facultative rezultă din prevederile art. 59 C. pr. civ., 
potrivit cărora „mai multe persoane pot fi împreună reclamante sau pârâte’”. Coparticiparea 
este facultativă întrucât aceasta este rezultatul manifestării de voință a părților. 

Există însă şi o serie de împrejurări în care coparticiparea este necesară sau obliga- 
torie, aceste din urmă situații rezultând fie din impremtes cauzei’, fie din dispozițiile 
legii”. 

„Distincția dintre coparticiparea facultativă şi cea necesară” prezintă un interes practic 
deosebit, în sensul că litisconsorţiul este obligatoriu atunci când este absolut necesar ca 
hotărârea instanței să statueze în mod unitar faţă de toți coparticipanții, fiind inadmisibil ca 
unul şi acelaşi act să producă efecte diferite față de aceeaşi manifestare de voință, pe când 
în cazul litisconsorțiului facultativ, care are la bază voința părților, hotărârea instanței poate 
fi neuniformă şi distinctă pentru fiecare coparticipant. 


! 1. Leş, Tratat de drept procesual civil, Ed. All Beck, Bucureşti, 2001, p. 76; Gh. Dobrican, Drept proce- 
sual civil — principii şi instituţii generale, Ed. Continent XXI, Bucureşti, 2003, p. 146; V. M. Ciobanu, op. cit., 
vol. I, 1996, pp. 318-319. 

2 Trib. Suprem, s. civ., dec. nr, 116/1973, în Revista română de drept nr. 9/1973, p. 154. 

3 În cazul raporturilor contráctuale se impun a fi chemate în proces ambele părți contractante, pentru a face 
ca hotărârea să le fie opozabilă ambelor. Ă 

4 În cazul art. 684 alin. (2) C. civ., care prevede că „partajul făcut fără participarea tuturor coproprietarilor 
este lovit de nulitate absolută”; în cazul continuării de către moştenitori a acţiunii pentru stabilirea paternității din 
afara căsătoriei [art. 425 alin. (2) C. civ.]; în cazul acţiunii în nulitatea căsătoriei, introdusă de o terță persoană 
interesată, care se introduce împotriva ambilor soți (art. 296 C. civ.); în cazul acţiunii pentru desfacerea sau 
declararea nulităţii adopției, care se introduce împotriva ambilor adoptatori; în cazul acțiunii pentru anularea unui 
contract, care trebuie introdusă împotriva tuturor părților contractante. 

5 Într-un proces de modificare a titlului de proprietate emis în baza Legii nr. 18/1991, refuzul reclamantului 
de a lărgi sfera subiectivă a procesului cu toţi moştenitorii nu justifică soluția respingerii acțiunii ca inadmisibilă, 
ci, fiind vorba de un act util întregii indiviziuni, acțiunea ar trebui validată pe temeiul gestiunii de afaceri sau a 
mandatului tacit. A se vedea P. Perju, Practica judiciară civilă, comentată şi- adnotată, Ed. Continent XXI, 
Bucureşti, 1999, pp. 263-264. Litisconsorţiul necesar presupune un raport de drept material unic şi indivizibil 
între mai multe persoane, ca, de pildă, partajul judiciar, obligaţiile indivizibile sau solidare ori executarea silită 
imobiliară. În astfel de cazuri, părțile se reprezintă unele pe altele, ceea ce creează autoritatea de lucru judecat, 
efect ce este de neconceput în cazul succesorilor cu titlu particular, câtă vreme aceştia nu sunt niciodată repre- 
zentaţi prin autorul lor — P. Perju, op. cit., pp. 319-321. 

sc. Ap. Bucureşti, s. a [V-a civ., dec. nr. 392/2004, în Practică judiciară civilă 2003-2004, pp. 397-398 — prin 
cererea de chemare în judecată s-a solicitat constatarea nulităţii absolute a actului de vânzare-cumpărare, însă 
cumpărătoarea, deşi parte, nu a fost chemată în judecată, nefiind, astfel, îndeplinită condiţia participării personale a 
tuturor subiecților raportului juridic, sancţiunea fiind aceea a respingerii acțiunii pentru neîndeplinirea condiţiei 
privind coparticiparea procesuală, în speță pasivă, obligatorie. O asemenea acțiune are ca efect inopozabilitatea 
hotărârii şi, implicit, inopozabilitatea executării ei faţă de partea care nu a fost chemată în judecată. 

Regula însă o reprezintă coparticiparea facultativă, iar nu cea necesară!, care este 
întâlnită numai în câteva situaţii de excepție. 

b) După cum se referă la existenţa unei pluralităţi de persoane cu interese identice sau 
la reunirea într-un singur proces a două sau mai multe cereri în care sunt şi alte părți, 
coparticiparea procesuală poate fi subiectivă şi obiectivă. | 

Coparticiparea subiectivă presupune participarea la proces a mai multor reclamanţi sau 
pârâţi. | | 

Coparticiparea obiectivă constă în reunirea într-un singur dosar a mai multor pricini, 
dacă în cel puţin una dintre ele sunt şi alte părţi şi dacă între aceste cereri există o strânsă 
legătură. Mai trebuie precizat că nu trebuie să se înțeleagă că litisconsorțiul obiectiv 
presupune doar întrunirea mai multor cereri, întrucât şi în acest caz trebuie să existe mai 
mulţi reclamanți sau mai mulți pârâți, aspect legat de esența coparticipării procesuale. 

c) După poziția părților, coparticiparea procesuală subiectivă se clasifică la rândul ei în 
activă, pasivă şi mixtă, după cum în proces participă mai mulți reclamanți şi un singur pârât, 
mai mulţi pârâţi şi un singur reclamant sau şi mai mulți reclamanți şi mai mulți pârâţi. 


2.2.3. Efectele coparticipării procesuale 


Raporturile dintre coparticipanţi sunt guvernate de principiul independenţei procesuale, 
înscris în art. 60 alin. (1) C. pr. civ., potrivit căruia actele de procedură, apărările şi conclu- 
ziile unuia dintre reclamanţi sau pârâţi nu pot profita celorlalți şi nici nu îi pot prejudicia. 
Această libertate de acțiune a coparticipanţilor facultativ derivă din faptul că asocierea 
procesuală a acestora nu aduce atingere drepturilor fiecăruia, care rămâne o parte distinctă 
şi independentă. 

Independența procesuală presupune relativitatea actelor de procedură efectuate în proces 
de către fiecare dintre coparticipanţi?. Cu toate acestea, pe parcursul derulării procesului 


1 În cauza Lupaş şi alții c. României, publicată în M. Of. nr. 464 din 10 iulie 2007, Curtea Europeană a 
Drepturilor Omului a constatat că „regula unanimității aplicată de instanțele române în materia acțiunii în 
revendicare (subl. ns. — potrivit reglementării anterioare a Codului civil) reprezintă o construcție jurisprudențială ce 
nu decurge dintr-o dispoziție procedurală specifică. S-a mai reținut de instanţa de control europeană că este 
suficient să se constate că regula unanimităţii nu numai că i-a împiedicat pe reclamanţi să obțină examinarea 
temeiniciei acţiunilor lor de către instanţe, ci şi dacă aplicarea acestei reguli reprezintă un obstacol insurmontabil 
pentru orice tentativă viitoare de revendicare a bunurilor indivize. Orice prevedere a Convenţiei sau a protocoa- 
lelor sale trebuie interpretată astfel încât să garanteze drepturi concrete şi efective, iar nu teoretice sau iluzorii. 
Prin urmare, aplicarea strictă a regulii unanimităţii le-a impus reclamanţilor o sarcină disproporționată ce i-a 
privat de orice posibilitate clară şi concretă de a obține examinarea de către instanţe a cererilor lor de restituire a 
terenurilor în litigiu, aducând, astfel, atingere substanței înseşi a dreptului lor de acces la o instanță”. În acelaşi 
sens, a se vedea C. Ap. Bucureşti, s. a IX-a pentru cauze privind proprietatea intelectuală, dec: nr. 197/R din 15 
aprilie 2010, în Pandectele Române nr. 7/2010, pp. 197-204. 

Potrivit actualei reglementări, art. 643 alin. (1) C. civ. stabileşte că „fiecare coproprietar poate sta singur 
în justiție, indiferent de calitatea procesuală, în orice acţiune privitoare la coproprietate, inclusiv în cazul 
acțiunii în revendicare”. 

2 Aceasta pentru că, „principial, fiecare copărtaş de proces lucrează independent faţă de ceilalți copărtaşi, 
procesul este divizibil, (...), fiindcă copărtaşii de proces nu se reprezintă unii pe alții, deci actele unuia nu 
vatămă sau folosesc celorlalți, recunoaşterea sau retragerea din proces a unuia nu are înrâurire asupra celorlalți, 
fiecare rămâne cu capacitatea, cu situaţia sa personală” — P. Vasilescu, Tratat teoretic şi practic de procedură 
civilă, vol. III, Institutul de Arte Grafice „Eminescu ” S.A., Bucureşti, p. 230. 

civil, pot apărea o serie de împrejurări cu implicaţii asupra tuturor coparticipanţilor!. Astfel, 
„invocarea unor excepții poate profita tuturor coparticipanților pasivi; în cazul admiterii 
abținerii sau recuzării, efectele se vor extinde asupra tuturor; lipsa de procedură cu unul 
dintre coparticipanţi împiedică instanţa să discute orice alte aspecte; prin aceeaşi hotărâre 
instanţa se va pronunţa cu privire la toți coparticipanții. 

Cu privire la mărturisire, aceasta fiind un act personal, efectele ei nu pot fi extinse şi 
asupra celorlalți coparticipanţi, în afara celui de la care provine şi aceasta, chiar dacă 
mărturisirea se referă la un fapt comun. Dacă însă mărturisirea ce emană de la adversar este 
comună coparticipanţilor, atunci aceasta va profita tuturor. 

Referitor la actele de dispoziţie ale coparticipanţilor în proces, principiul independenței 
procesuale îşi găseşte pe deplin aplicabilitatea. Astfel, asemenea acte, având un caracter 
strict personal, nu pot fi extinse şi cu privire la ceilalți coparticipanţi. Şi aceasta, cu atât mai 
mult cu cât, ele pot determina fie renunţarea la judecată” sau la dreptul pretins al unora dintre 
coparticipanţi, fie achiesarea unora dintre pârâţi la pretențiile reclamantului, fie tranzacţia 
unora dintre coparticipanţi, ceea ce ar fi de natură să conducă la o soluţie inechitabilă față 
de acei participanţi care doresc continuarea judecății, aceasta fiind, în esență, rațiunea pentru 
care, în privinţa actelor procesuale de dispoziţie, acţionează independența procesuală. 
| Prin excepție de la principiul independenței procesuale, dispoziţiile art. 60 alin. (2) 

C. pr. civ. consacră regula dependenței procesuale a coparticipanţilor. Astfel, în cazul în 
care, prin natura raportului juridic sau în temeiul unei dispoziţii a legii, efectele hotărârii se 
întind asupra tuturor reclamanţilor sau pârâţilor, actele de procedură îndeplinite numai de 
unii dintre ei sau termenele procedurale încuviințate numai unora dintre ei pentru îndeplini- 
rea actelor de procedură profită şi celorlalți. Textul de lege însă are în vedere numai actele 
şi termenele procedurale favorabile tuturor coparticipanţilori. Astfel, dacă actele de procedură 
ale unora dintre coparticipanţi sunt potrivnice actelor făcute de ceilalți coparticipanţi, atunci 
se va ţine cont de actele cele mai favorabile. 

Iar potrivit art. 60 alin. (3) C. pr. civ., părţile vor continua să fie citate, deşi ele nu s-au 
înfăţişat sau ñu au îndeplinit un act de procedură în termen, dacă, potrivit legii, nu au 


! Pentru detalii, a se vedea I. Deleanu, op. cit., pp. 344-347 — autorul analizează indivizibilitatea unora 
dintre scie a La procesului ca un principiu al litisconsorţiului simplu. 

2 De ex.: cauzele de nulitate, cauzele de stingere a obligațiilor (compensație, novaţie, remiterea de datorie); 
excepția prescripției, excepția de necompetenţă, excepția puterii lucrului judecat. 

3 În conţinutul principiului disponibilităţii intră şi dreptul părților de a face acte procesuale de dispoziţie, care 
sunt acte de voință cu privire la drepturile lor subiective deduse judecății sau a mijloacelor procesuale prin care se 
pot recunoaşte şi stabili aceste drepturi. În situaţia în care există o coparticipare procesuală activă, renunțarea unuia 
dintre reclamanți nu produce niciun efect față de ceilalţi reclamanţi care doresc să continue judecata. A se vedea, în 
acest sens: CSJ, s. civ., dec. nr. 445 din 11 februarie 2000, în B.J. 2000, pp. 196-198; Gh. Durac, Drept procesual 
civil, Actele de dispoziţie ale părţilor în procesul civil, Ed. Polirom, Bucureşti, 1999, p. 79. 

4 LN. Pârvu, Părțile în procesul civil, Ed. All Beck, Bucureşti, 2002, pp. 33-35. 

5 A se vedea, în acest sens: N.Gh. Moţa, În legătură cu mandatul de reprezentare în procesul civil dat unui 
avocat, fără ca partea interesată să fie prezentă şi să semneze personal fişe de angajament, în Revista română 
de drept nr. 11/1978, p. 30; Curtea de Casaţie, dec. nr. 106/1916, în Drept comercial. Practică judiciară 
adnotată, ed. a 2-a, Ed. All Beck, Bucureşti, p. 406 — atunci când, lucrând deosebit, debitorul solidar a uzat de 
dreptul de recurs şi recursul i-a fost respins, el nu se mai poate prevala de deciziile mai favorabile care ar 
interveni ulterior între creditorii săi şi debitori; Curtea de Casaţie, dec. nr. 895/1924, în Drept comercial, practică 
judiciară adnotată, ed. a 2-a, Ed. All Beck, Bucureşti, p. 408. 

termenul în cunoştinţă. Prin urmare, obligaţia citării coparticipantului subzistă până în mo- 
mentul în care acesta se află într-una dintre situaţiile prevăzute la art. 229 alin. (1) C,pr.%eiy., 
în aşa fel încât să fie considerat că are termenul în cunoştinţă. i 

Prin „natura raportului juridic” se înţelege acea situaţie în care între părți există o 
dependență de aşa natură încât nu este posibilă nicio divizare!. Vom găsi aplicaţia celor de 
mai sus în cazul obligaţiilor solidare sau indivizibile?, ca în situaţia admiterii apelului sau 
recursului declarat de unul dintre coparticipanţi, care îşi va extinde efectele şi asupra 
coparticipanților care nu au exercitat calea de atac a apelului sau recursului? sau ale căror 
cereri de apel sau recurs au fost respinse fără a fi cercetate în fond“. 

Prin „dispoziția legii” se înţelege acea situaţie în care însăşi legea impune copartici- 
parea procesuală. Astfel: 

- în materia sistării stării de indiviziune, art. 684 alin. (2) C. civ. prevede obligativitatea 
participării tuturor coproprietarilor la efectuarea partajului, în caz contrar acesta fiind nul; 

- în cazul actelor de înstrăinare sau de grevare făcute asupra bunurilor ce intră în 
alcătuirea regimului comunităţii legale a soților, aceştia nu pot acţiona decât cu acordul 
ambilor [art. 346 alin. (1) C. civ.]; 

- acțiunea în desfacerea adopţiei se îndreaptă împotriva ambilor adoptatori; 

- acțiunea în nulitatea căsătoriei se introduce, în mod obligatoriu, împotriva ambilor soți; 

- în materie de perimare, art. 419 C. pr. civ. prevede că, în cazul în care sunt mai mulți 
reclamanți sau pârâți împreună, cererea de perimare ori actul de procedură întrerupător de 
perimare al unuia foloseşte şi celorlalți. 

Coparticiparea procesuală, indiferent de formă, mai produce şi o serie de alte efecte: 

- coparticipanții cu interese comune pot fi reprezentaţi de un singur mandatar, caz în 
care se va comunica o singură copie de pe cererea de chemare în judecată sau de pe întâm- 


pinare; 

- actele procedurale făcute de coparticipanţi cu interese comune sunt supuse unei singure 
taxe judiciare de timbru; 

- cheltuielile de judecată vor fi suportate de coparticipanţi potrivit cu poziţia lor în 
proces ori cu natura raportului juridic existent între ei, egal, proporțional sau solidar 


! În cazul coproprietăţii, actele de administrare făcute de un singur coproprietar sunt valabile, datorită 
existenței mandatului tacit reciproc; în cazul drepturilor indivizibile, fiecare creditor poate pretinde de la debitor 
executarea în întregime a prestaţiei; în cazul coproprietății forțate asupra părților comune din clădirile cu două 
sau mai multe apartamente, actele de dispoziție asupra acestora presupun, întotdeauna, un litisconsorțiu necesar. 
A se vedea, în acest sens, Inalta Curte de Casaţie şi Justiţie, dec. nr. 70 din 28 ianuarie 1946, în Pandectele 
Române nr. 1/2001, p. 179; C. Ap. Bucureşti, s. civ., dec. nr. 1185 din 5 aprilie 2000, în Pandectele Române 
nr. 4/2001, p. 21. A se vedea, de asemenea, D. Chirică, Posibilitatea exercitării acţiunii în revendicare de către 
un singur coindivizar, în Dreptul nr. 11/1998, p. 23. În acelaşi sens, a se vedea: I. Lulă, Opinii privitoare la 
posibilitatea exercitării acţiunii în revendicare de către un singur coproprietar, în Dreptul nr. 4/2002, pp. 75-84; 
L. Pop, Dreptul de proprietate şi dezmembrămintele sale, Ed. Lumina Lex, Bucureşti, 2001, p. 255; P. Anca, 
Dreptul soților cu privire la bunurile lor comune, în Revista română de drept nr. 9/1976, p. 18. 

2 D.N. Ghişoiu, Obligaţiile indivizibile, în RDC nr. 4/2001, pp. 103-121. | 

3 CSJ, s. civ., dec. nr. 209/ 1992, în Dreptul nr. 10/1992, p. 92; Trib. pop. rai. Ploieşti, sent. civ. nr, 6653/ 1966, 
în Revista română de drept nr. 10/1967, p. 127. 

4 Pentru cazurile în care instanța s-a pronunțat asupra unor excepții, precum tardivitatea, netimbrarea, a se 
vedea C. Ap. Bucureşti, s. a III-a civ., dec. nr. 680/1999, în Culegere de practică judiciară în materie civilă 
1999, pp. 341-342. 

(art. 455 C. pr. civ.). Astfel, fiecare va fi ţinut la plata cheltuielilor de judecată provocate 
prin apărarea sa, aşa încât la invocarea de către un coparticipant a unor cheltuieli excepțio- 
nale, acestea urmează a fi suportate numai de către ea, în ipoteza în care cade în pretenţii"; 

- potrivit dispoziţiilor art. 202 C. pr. civ., în procesele în care, în condiţiile art. 59 C. pr. civ., 
sunt mai mulţi reclamanţi sau pârâţi, preşedintele instanţei, ținând cont de numărul foarte 
mare al acestora, de necesitatea de a asigura desfăşurarea normală a activității de judecată 
cu respectarea drepturilor şi intereselor legitime ale părților, va putea dispune, prin rezoluție, 
reprezentarea lor prin mandatar şi îndeplinirea procedurii de comunicare a actelor proce- 
suale numai pe numele mandatarului, la domiciliul sau sediul acestuia. 


2.3. Drepturile şi îndatoririle procesuale ale părților 


Procesul civil, fiind un ansamblu organizat de reguli de drept, este condus de necesi- 
tatea asigurării pentru părţi a posibilităților de a-şi apăra drepturile şi interesele în justiţie de 
pe poziţii de egalitate juridică. Drept urmare, activitatea de înfăptuire a justiţiei se poate 
realiza numai prin instituirea unor drepturi şi obligaţii procesuale pentru părți, activitatea lor 
trebuind să se desfăşoare cu necesitate numai în limitele prevăzute de lege. 


2.3.1. Drepturile procesuale ale părților 


Drepturile părților în procesul civil sunt numeroase şi variate, datorită complexității 
procesului civil, specificităţii fazelor şi etapelor acestuia. 

Cele mai importante drepturi procesuale sunt: 

- dreptul de a adresa cereri instanței; 

- dreptul de a participa la judecarea pricinii, ceea ce implică respectarea dispozițiilor 
prevăzute de art. 153 şi urm. C. pr. civ. referitoare la citare; 

- dreptul la apărare, care cuprinde: dreptul de a răspunde celeilalte părți şi de a discuta 
problemele ridicate în cursul procesului; dreptul de a propune probe pentru dovedirea pro- 
priilor susţineri ori pentru combaterea afirmațiilor adversarului; dreptul de a administra 
probe, în cazul în care instanța le-a încuviințat; dreptul de a cunoaște toate piesele dosarului; 
dreptul de a folosi limba maternă; dreptul de a recurge la traducător sau interpret; dreptul de 
a fi asistat de un avocat; | 

- dreptul de a conduce procesul, personal? sau prin mandatar; 

- dreptul de a recuza pe judecători, procurori, grefieri, magistrați-asistenți şi experţi, în 
condiţiile legii; | 
| - dreptul de a dispune de soarta procesului prin renunţarea la judecată sau la dreptul 

subiectiv prin recunoaşterea pretențiilor reclamantului, prin achiesarea la hotărârea pro- 
nunţată ori prin încheierea unei tranzacții; 


l Trib. Suprem, s. civ., dec. nr. 1410/1976, în Revista română de drept nr. 1/1977, p. 63. 

2 În cazul chemării la interogatoriu partea trebuie să se înfățişeze personal; în materia divorțului, art. 921 
C. pr. civ. prevede obligativitatea soților de a se înfățişa personal, cu excepţiile strict prevăzute, iar art. 922 C. pr. civ. 
dispune că, „dacă la termenul de judecată, în primă instanţă, reclamantul lipseşte nejustificat şi se înfăţişează 
numai pârătul, cererea va fi respinsă ca nesusținută”. 

- dreptul de a pretinde restituirea cheltuielilor de judecată în cazul câştigării procesului; 
- dreptul de a ataca hotărârea şi încheierile instanței; 
- dreptul de a cere şi obţine executarea silită. 


2.3.2. Îndatoririle procesuale ale părţilor 


La nivel de principiu, obligaţiile părţilor în desfăşurarea procesului sunt reglementate 
în art. 10 C. pr. civ. - | 

Principalele îndatoriri ce revin părților în procesul civil sunt: 

- obligaţia de a îndeplini actele de procedură în condiţiile, în ordinea şi în termenele 
prevăzute de lege; 

- obligaţia de a exercita drepturile procedurale cu bună-credință şi potrivit scopului în 
vederea căruia au fost recunoscute de lege. Prin art. 57 din Constituţie s-a consacrat înda- - 
torirea de a exercita drepturile şi libertăţile constituționale, cu bună-credință, fără să încalce 
drepturile şi libertățile celorlalţi; 

- obligația de a-şi proba pretențiile şi apărările; 

- obligaţia de a contribui la desfăşurarea fără întârziere a procesului, urmărind, tot astfel, 
finalizarea acestuia; 

- obligația de a suporta cheltuielile de judecată, ca urmare a culpei procesuale. 

Ca obligaţii specifice reclamantului pot fi menționate următoarele: 

- obligația de a indica în cererea de chemare în judecată domiciliul pârâtului sau să 
învedereze instanței faptul că, deşi a făcut tot ce i-a stat în putință, nu a reuşit să afle domi- 
ciliul acestuia; i 

- obligația de a comunica pârâtului o copie de pe cerere și de pe înscrisurile dovedi- 
toare; 

- obligaţia de a face dovada plăţii taxelor judiciare de timbru; 

- obligaţia de a certifica copiile de pe înscrisuri pentru conformitate cu originalul; 

- obligaţia de a anexa la cererea de chemare în judecată dovada îndeplinirii procedurii 
prealabile, în cazurile anume prevăzute de lege. 

În strânsă legătură cu obligaţiile părții reclamante sunt şi dispoziţiile art. 242 C. pr. civ., 
care conferă instanței dreptul de a suspenda judecata atunci când, din vina reclamantului, 
care nu şi-a îndeplinit obligațiile, desfăşurarea normală a procesului este împiedicată. 

În privința pârâtului, au fost evidenţiate următoarele obligații procesuale: 

- obligaţia de a depune întâmpinare, în condiţiile art. 205 C. pr. civ.; 

- obligația de a comunica copii de pe înscrisurile doveditoare către reclamant; 

- obligația de a arăta excepţiile procesuale, dovezile şi toate mijloacele sale de apărare 
faţă de cererea reclamantului; | 

- de a depune cererea reconvenţională odată cu întâmpinarea sau cel mai târziu la primul 
termen de judecată, dacă pârâtul nu este obligat la întâmpinare. 

De remarcat este şi faptul că, în ceea ce-l priveşte pe pârât, nu există o prevedere co- 
relativă celei din art. 242 C. pr. civ., în sensul sancționării acestuia pentru neîndeplinirea 
unor obligații de natură a conduce la tergiversarea judecății, aspect, de altfel, pe deplin 
explicabil, întrucât pârâtul ar putea antrena, prin atitudinea sa culpabilă, frecvente situaţii de 
suspendare a cauzei, ținând cont de faptul că el este cel împotriva căruia reclamantul îşi 

îndreaptă pretențiile. De aceea, legiuitorul a înţeles să nu condiţioneze în niciun fel normala 
desfăşurare a procesului de conduita pârâtului, care dominat de anumite pasiuni sau orgolii 
proprii ar putea să determine amânarea, în orice fel, a judecății îndreptate împotriva sa. 


2.3.3. Abuzul de drept procesual 


Dreptul subiectiv civil nu trebuie confundat cu exercițiul lui. Regula o constituie faptul 
că exercitarea unui drept subiectiv civil, ca expresie a accesului liber la justiţie consacrat de 
dispoziţiile art. 21 din Constituţie, nu este obligatorie, ci este lăsată la latitudinea titularului 
respectivului drept, în virtutea principiului disponibilităţii care guvernează procesul civil. 

Astfel, exercitarea drepturilor subiective presupune îndeplinirea cumulativă a patru 
principii!: 

- dreptul subiectiv civil trebuie exercitat cu respectarea legii şi a moralei; 

- dreptul subiectiv civil trebuie exercitat în limitele sale externe, atât de ordin material, 
cât şi juridic; 

- dreptul subiectiv civil trebuie exercitat în limitele sale interne, adică numai potrivit 
scopului economic şi social în vederea căruia este recunoscut de lege; 

- dreptul subiectiv civil trebuie exercitat cu bună-credință?. 

Numai dacă dreptul subiectiv civil este exercitat cu respectarea celor patru principii 
“menţionate mai sus îşi va găsi aplicabilitatea adagiul qui suo iure utitur, neminem laedit 
(cine îşi exercită dreptul său nu vatămă pe nimeni). Aşadar, exercițiul dreptului la acțiune 
trebuie să fie corespunzător intereselor părţilor, interese care trebuie să fie serioase şi legi- 
time, iar nu răutăcioase, dolosive ori supărătoare pentru partea adversă. În caz contrar, 
partea care deturnează dreptul procedural de la scopul pentru care a fost recunoscut de lege 
şi îl exercită cu rea-credinţă săvârşeşte un abuz de drept procesual. 

Drept urmare, pornind şi de la dispoziţiile art. 12 C. pr. civ., se poate conchide că 
abuzul de drept procesual” presupune două elemente constitutive, şi anume: 

- un element subiectiv, ce constă în exercitarea cu rea-credință a dreptului procedural, în 
scop de şicană, fără justificarea vreunui interes ori cu intenția de a-l vătăma pe adversar” sau 

- un element obiectiv, ce constă î în deturnarea dreptului procedural de la scopul pentru 
care a fost recunoscut, de la finalitatea sa legală în vederea căreia se acordase titularului său 
protecţiunea legală”. 


! Gh. Beleiu, Drept civil român. Introducere în dreptul civil. Subiectele arepiului civil, Casa de Editură şi 
Presă Şansa, S.R.L., Bucureşti, 1983, p. 80. 

2 E. Oprina, Buna-ci edință în exercitarea drepturilor procedurale, în Analele Universității, Seria Drept 
nr. EPA pp. 84-93. 

3 Pentru amănunte cu privire la teoria abuzului de drept, a se vedea: I. Deleanu, Drepturile subiective şi 
abuzul de drept, Ed. Dacia, Cluj-Napoca, 1988, p. 50 şi 203; 1. Deleanu, Drepturile fundamentale ale părților în 
procesul civil, norme naţionale, norme convenţionale şi norme comunitare, Ed. Universul Juridic, Bucureşti, 
2008, pp. 407-432. 

4 1. Stoenescu, S. Zilberstein, Drept procesual civil. Teoria generală. Judecata la prima instanţă. Hotărá- 
rea, ed. a 2-a, Ed. Didactică şi Pedagogică, Bucureşti, 1983, p. 275. 

5 P, Vasilescu, Tratat teoretic şi practic de procedură civilă, vol. 3, Institutul de Arte Grafice „Mihai Eminescu” 
S.A., 1943, p. 216 — este abuz de drept în sens obiectiv când dreptul este exercitat peste limitele sale materiale, cu 
exces de intensitate, producând pagubă părții adverse fără mult folos titularului de drept, exces cantitativ, injust. 

Aşadar, pentru ca exercițiul unui drept să fie calificat drept abuziv este necesar să fie 
îndeplinite următoarele cerințel: 

- autorul actului abuziv să fie titularul dreptului procedural în cauză şi să fie capabil 
să-l exercite. Aşadar, în primul rând, dreptul trebuie să existe şi, în al doilea rând, trebuie să 
fie în măsură să-l exercite; 

- autorul actului să uzeze de dreptul său în limitele externe fixate de lege, adică să 
respecte condiţiile în care se exercită dreptul procedural, dispoziţiile referitoare la forma 
actului şi la termenul în care acesta trebuie efectuat?; 

- autorul actului să dirijeze dreptul procedural spre realizarea unui alt scop decât acela 
pentru care a fost recunoscut de lege; j 

- autorul actului să exercite cu rea-credință dreptul procedural respectiv. | 

Exercitarea abuzivă a drepturilor procedurale se poate manifesta sub diverse forme. Pot 
fi, astfel, menţionate următoarele: | i 

- introducerea cu rea-credință a unei cereri de chemare în judecată numai în scopul de 
a-l şicana pe pârât sau de a-l discredita. Într-un asemenea caz, pârâtul va trebui să probeze 
atitudinea şicanatorie a reclamantului, intenția sa de a-l păgubi”; | 

- rezistența cu rea-credință a pârâtului în fața unei cereri a cărei temeinicie este evidentă; 

- introducerea unei cereri de chemare în judecată fără punerea în întârziere în prealabil 
a pârâtului”. Potrivit dispoziţiilor art. 454 C. pr. civ., dacă pârâtul recunoaşte pretenţiile 
reclamantului la primul termen de judecată la care părţile sunt legal citate, reclamantul nu 
va putea pretinde obligarea pârâtului la plata cheltuielilor de judecată, cu excepția situației 
în care pârâtul a fost pus anterior în întârziere sau se află de drept în întârziere; 

- introducerea cu rea-credință a unei cereri de recuzare, de strămutare, de acordare a 
ajutorului public judiciar, de verificare de scripte”; 


1 V.M. Ciobanu, Tratat teoretic şi practic de procedură civilă. Teoria generală, vol. I, Ed. Naţional, 
Bucureşti, 1996, pp. 320-323. 

2 Actul abuziv nu se confundă cu actul ilegal, acesta din urmă fiind îndeplinit cu depăşirea limitelor externe 
stabilite de lege. 

3 C. Ap. Constanţa, s. civ., dec. nr. 214 din 3 iulie 2001, în L. Uţă, G. Jora, Practică judiciară adnotată, p. 116 — 
cel care exercită cu rea-credință drepturile procedurale săvârşeşte un abuz de drept şi, conform art. 723 alin. (2) C. pr. 
civ. (subl. ns. — vechiul C. pr. civ.), răspunde pentru pagubele pricinuite. Împiedicarea reclamantei ca pe o perioadă de 
4 ani să-şi exercite activitatea profesională, determinarea acesteia la formularea de apărări cu ocazia proceselor 
intentate, disconfortul produs în viaţa familială şi socială sunt criterii în raport de care suma de 100.000.000 lei este de 
natură şi suficientă să repare prejudiciul produs de pârâtă, restul solicitat de reclamantă fiind nejustificat. 

4 De ex.: situaţiile în care pârâtul neproprietar uzează de toate mijloacele legale pentru a întârzia momentul 
eliberării terenului abuziv ocupat. 

5 C. Ap. Cluj, s- com. şi de cont. adm., dec. nr. 551/2000, în B.J. 2000, vol. 1, p. 275; T.M.B., s. a I-a civ., 
dec. nr. 478/1992, în Culegere de practică judiciară 1992, p. 242 — divorţul nu este susceptibil de procedura punerii 
în întârziere, fiindcă mărturisirea este lipsită de relevanță juridică. În acest sens, a se vedea T. Pungă, Cheltuielile de 

judecată în procesul civil, în Dreptul nr. 12/2000, pp. 61-74 — în litigiile având ca obiect plata pensiei de întreținere 
sau modificarea ei nu este aplicabil art. 275 C. pr. civ. (subl. ns. — vechiul C. pr. civ.). 

SICCI, s. a II-a civ., dec. nr. 780 din 14 aprilie 2016, în Buletinul Casaţiei nr. 11/2016, pp. 37-39 — în cazul 
în care, deşi a beneficiat de reducerea taxei judiciare de timbru ca urmare a admiterii de către instanță a cererii 
sale de ajutor public judiciar, partea nu îşi îndeplineşte obligaţia de a timbra, înțelegând să formuleze la termenul 
următor o a doua cerere de ajutor public judiciar, este corectă soluţia instanței de anulare a cererii ca netimbrată 
întrucât această conduită echivalează cu încălcarea obligaţiei de exercitare a drepturilor procesuale cu bună- 
credință şi potrivit scopului în vederea căruia au fost recunoscute de lege. 

7D. Gherasim, Buna-credinţă în raporturile juridice civile, Ed. Academiei R.S.R., 1981, p. 126. 

- folosirea -cu Beti a posibilității de a cere citarea pârâtului prin publicitate, 
invocând în mod nereal că, deşi a făcut tot ce i-a stat în putință, nu a izbutit să afle domi- 
ciliul pârâtului, iar ulterior pârâtul se înfăţişează şi dovedeşte că a fost citat prin publicitate 
cu rea-credință. Potrivit art. 167 alin. (5) C. pr. civ., sancţiunea în această materie o consti- 
tuie anularea tuturor actelor de procedură ce au urmat încuviințării citării în această 
modalitate; 

- neindicarea de către reclamant a domiciliului pârâtului î în cererea de chemare în ju- 
decată, solicitând, în acelaşi timp, judecarea pricinii în lipsa sa, potrivit art. 411 alin. (1) pct. 2 
C. pr. civ., el A ae A: e la niciun termen de judecată şi nesolicitând nici citarea 
pârâtului prin publicitate’; 

- exercitarea abuzivă a dreptului de apărare, prin cereri repetate de amânare? sau prin 
angajarea mai multor avocați fără ca nevoile apărării să necesite aceasta?. În consecință, 
instanţa va face aplicarea dispoziţiilor art. 222 C. pr. civ., potrivit cu care amânarea judecății 
pentru lipsă de apărare poate fi dispusă, la cererea părţii interesate, numai în mod excep- 
tional, pentru motive temeinice şi care nu sunt imputabile părţii sau reprezentantului eif; 

- cererea de măsuri asigurătorii multiple şi excesive, care depăşesc necesitățile cauzei; 

- exercitarea abuzivă a dreptului de dispoziţie sub forma renunțării la judecată sau a 
tranzacţiei”; 

o. Daca cu rea-credinţă a dreptului de a exercita căile de atacó; 

- refuzul nejustificat al părții de a răspunde la interogatoriul ce s-a propus în dovedirea 

obținerii sau existenței înscrisului sau refuzul nejustificat de a înfăţişa înscrisul la cererea 


! C. Ap. Bucureşti, s. com., dec. nr. 672/1999, în Culegere de practică judiciară în materie comercială pe 
anul 1999, Ed. Rosetti, Bucureşti, p. 43 — pentru a se recurge la această procedură este necesar ca instanța să 
ceară reclamantului dovada că nu cunoaşte domiciliul pârâtului şi că a întreprins o serie de acţiuni, în ciuda 
cărora nu a reușit să afle domiciliul pârâtului. Nu se poate dispune citarea prin afişare la ușa instanței a părții a 
cărei adresă rezultă din actele dosarului. 

2 Trib. jud. Bacău, s. civ., dec. nr. 1525/1974, p. 142 — se invocă, adeseori, lipsa avocatului, împrejurări obiec- 
tive care împiedică partea sau avocatul să se prezinte la proces, necunoaşterea rapoartelor de expertiză depuse cu 
puţin timp înainte de termenul de judecată; CSJ, s. com., dec. nr. 3139 din 16 iulie 1998, în RDC nr. 3/2000, 
p. 142; C. Ap. Iaşi, dec. civ. nr. 1854/1999, în Jurisprudenta 1999, p. 167 — neprezentarea la proces a apărătorului 
ales, la termenul când s-a soluţionat cererea de apel, şi neanexarea, la cererea de amânare pentru imposibilitatea de 
prezentare a avocatului, a actelor pentru depunerea cărora ceruse şi primise termen sunt dovezi care confirmă faptul 
că prin cererea de amânare s-a urmărit doar tergiversarea soluționării cauzei. 

3 În acest caz, onorariile plătite diverșilor avocaţi nu vor fi incluse în cheltuielile de judecată la care va fi 
obligată cealaltă parte căzută în pretenții, astfel încât vor fi suportate de cel care a acționat abuziv. De asemenea, în 
temeiul art. 274 alin. (3) C. pr. civ. (subl. ns. — vechiul C. pr. civ.), instanța are dreptul să micşoreze (respectiv să 
mărească) onorariile avocaţilor, ori de câte ori va constata motivat că sunt nepotrivit de mari (respectiv mici) față de 
valoarea pricinii ori munca îndeplinită de avocat. A se vedea, în acest sens, Ş. Beligrădeanu, Dreptul instanțelor 
judecătoreşti de a face aplicarea art. 274 alin. (3) C. proc. civ. şi după intrarea în vigoare a Legii nr. 51/1995, în 
Dreptul nr. 6/1997, p. 31. 

4 CSJ, s. civ., dec. nr. 4390 din 12 octombrie 2001, în Dreptul nr. 3/2002, p. 135. 

5 În asemenea cazuri, instanța este obligată să respingă actul de dispoziţie şi să continue judecata. 

6 T.M.B., s. a Il-a civ., dec. nr. 32/1998, în Culegere de practică judiciară 1998, p. 196 — introducerea 
unui recurs ce este lăsat să fie anulat ca netimbrat, pentru ca ulterior să exercite calea contestaţiei în anulare; 
exercitarea cu mare întârziere, de către partea ce a fost prezentă la pronunţarea hotărârii, a apelului sau a recur- 
sului, profitând de faptul că hotărârea nu i-a fost comunicată, spre a obţine despăgubiri într-un cuantum cât mai 
ridicat. Împrejurarea declarării unei căi de atac nu constituie prin ea însăşi exercitarea abuzivă a unui drept. 

instanței. În aceste situaţii, art. 295 C. pr. civ. stabileşte drept sancțiune prezumția că 
înscrisul există şi are conținutul pretins de partea care a cerut înfăţişarea; 

- depunerea de către parte a unui înscris în copie certificată atrage obligaţia acesteia de a 
avea asupra sa, la şedinţă, originalul înscrisului sau de a-l depune mai înainte la grefa instanţei 
spre păstrare, sub pedeapsa de a nu se ține seama de înscris [art. 292 alin. (2) C. pr. civ.]; 

- refuzul nejustificat de a răspunde la interogatoriu sau lipsa fără motive temeinice la 
termenul acordat pentru administrarea acestei probe. Asemenea împrejurări îndreptăţesc 
instanța, potrivit art. 358 C. pr. civ., să le califice drept o mărturisire deplină sau ca un 
început de dovadă în folosul părții AE 

- refuzul nejustificat al reclamantului de a semna cererea la solicitarea instanței [art. 196: 
alin. (2) C. pr. civ.]; 

- invocarea de către pârât, cu rea-credință, a unor excepții; 

- formularea unei cereri de repunere a cauzei pe rol, când suspendarea judecării se 
datorează părților, fără să fie îndeplinită şi obligația de achitare a taxei judiciare de timbru 
aferentă, sancţiunea fiind aceea a anulării ca netimbrată a cererii de repunere a cauzei pe rol, 
cu consecința pierderii efectului întrerupător de perimare, întrucât un act lovit de nulitate nu 
poate produce o asemenea consecință; 

- formularea unei cereri de suspendare a executării provizorii, în condițiile art. 450 alin. (1) 
C. pr. civ., în lipsa exercitării căii de atac a apelului va avea pa consecință respingerea ca 
inadmisibilă a unei astfel de cereri. 

Exerciţiul (Ciupe loL procedurale poate îmbrăca însă forme abuzive, chiar şi în faza 
executării silite!. Ca exemple de abuzuri de drept săvârşite în această fază a procesului civil, 
pot fi menționate: 

- omiterea cu rea-credință a înştiințării debitorului, punându-l în imposibilitatea de a 
participa la îndeplinirea unor acte de executare şi de a se apăra; 

- exagerarea cu rea-credințţă a măsurilor de indisponibilizare a bunurilor debitorului, în 
scopul exercitării de presiuni asupra acestuia; 

- introducerea cu rea-credință a unei contestaţii la executare de către debitor. În acest 
sens, art. 720 alin. (3) C. pr. civ. dispune că, în cazul respingerii contestaţiei, contestatorul 
Poate fi obligat, la cerere, la despăgubiri pentru pagubele cauzate prin întârzierea execu- 
tării”, iar când contestaţia a fost exercitată cu rea-credință, el va fi obligat şi la plata unei 
amenzi; 

- împiedicarea cu rea-credință de către debitor a executării silite prin înstrăinarea bu- 
nurilor din patrimoniul său în timpul urmăririi silite. 

Sub aspect procedural, în toate cazurile, aprecierea exercitării abuzive a drepturilor 
procesuale revine instanței de judecată, care, în funcţie de circumstanțele concrete ale 
cauzei, va stabili în ce măsură cererea a fost formulată în condiţii de rea-credință sau gravă 
neglijență. Simpla' respingere a cererii de chemare în judecată nu va conduce însă automat 


LE, Oprina, I. Gârbuleţ, Tratat teoretic şi practic de executare silită, vol. 1, Teoria generală şi procedurile 
execuționale, Ed. Universul Juridic, Bucureşti, 2013, pp. 74-75. 

2 Pentru situații în care instanța a apreciat neîntemeiată cererea de acordare de despăgubiri, a se vedea 
Jud. sector 6 Bucureşti, sent. civ. nr. 5835 din 21 septembrie 2004, nepublicată. 

la concluzia că partea a acţionat abuziv!, pentru că, altfel, s-ar aduce atingere principiului 
liberului acces la justiţie. Numai o cerere de natură a constrânge partea adversă, a-i produce 
acesteia o pagubă importantă de ordin material ori moral, evidenta eroare sau reaua-cre- 
dință? putând justifica incidența sancţiunilor specifice unui abuz de drept. 

Pe parcursul procesului, exercitarea abuzivă a drepturilor procesuale poate fi invocată 
pe cale de excepţie, care este o excepție de procedură, pentru că vizează condiţiile de 
regularitate î în care se desfăşoară procedura de judecată, şi absolută, putând fi invocată chiar 
şi de judecător din oficiu, rolul acestuia fiind unul activ. În funcţie însă de efectul pe care 
tinde să-l realizeze, este o excepție peremptorie, pentru că scopul urmărit de cel care invocă 
o astfel de excepție este respingerea sau anularea cererii abuzive, 

Dacă se ajunge la concluzia că dreptul procedural a fost exercitat în mod abuziv, cu 
depăşirea limitelor fixate de lege, sancțiunile sunt diverse şi pot fi cumulate. 

Dispoziţia de principiu este înscrisă în art. 12 alin. (2) C. pr. civ. care dispune că 
„partea care îşi exercită drepturile procesuale în mod abuziv răspunde pentru prejudiciile 
materiale şi morale cauzate. Ea va putea fi obligată, potrivit legii, şi la plata unei amenzi 
judiciare”. Astfel: 

- actele procedurale, rezultat al unui abuz de drept, pot fi lipsite de efectele în ra, 
cărora au fost realizate, iar dacă aceste acte stau la baza altor acte procedurale vor fi lipsite 
de eficiență şi actele ulterioare [art. 179 alin. (3) C. pr. civ.]; 

- o altă sancţiune pentru îndeplinirea actelor procedurale abuzive poate să constea în 
acordarea de despăgubiri, fie de către instanța sesizată cu soluționarea pricinii în care s-a 
săvârşit abuzul respectiv, în temeiul principiului accesorium sequitur principale, fie pe 
calea unei! acţiuni separate, termenul de prescripţie extinctivă fiind de trei ani de la data 
când a cunoscut sau trebuia să cunoască paguba şi pe cel ce răspunde de aceasta. Art. 189 
C. pr. civ. prevede posibilitatea acordării de despăgubiri de către instanța de judecată părții 
interesate, ca urmare a pagubei cauzate prin amânarea judecării sau executării silite. 

Cuantumul despăgubirilor trebuie însă dovedit de partea interesată“ şi nu se includ în 
cuantumul cheltuielilor de unean, fiind independente de modul cum se soluţionează 
procesul; 

- uneori, legea prevede şi posibilitatea obligării părții la plata unei amenzi, pe lângă 
obligarea acesteia la despăgubiri. În acest sens, art. 187 alin. (1) pct. 1 C. pr. civ. prevede. 
sancţionarea cu amendă pentru introducerea, cu rea-credință, a unor cereri ac netemeinice; 
formularea cu rea-credință a unei cereri de recuzare sau de strămutare”; obținerea cu 


1 CSJ, s. civ., dec. nr. 2788 din 30 mai 2001, în Pandectele Române nr. 2/2002, p. 62 — faptul că prin hotărârile 
judecătoreşti s-au respins căile de atac exercitate de autoarea pârâtului nu conduce automat la concluzia unei fapte 
ilicite pretins săvârşite de pârât. Reclamanții nu au făcut dovada existenţei unei legături de cauzalitate între decesul 
fiicei lor M.C.M. și împrejurarea că aceasta a fost parte în mai multe procese pretins intentate de pârât. 

2 Jud. sector 6, sent. civ. nr. 5490 din 7 iulie 2009, nepublicată — petentul a urmărit deturnarea dreptului 
procedural de la scopul pentru care a fost recunoscut, de la finalitatea sa legală, singurul său interes manifestat ca 
urmare a declanşării mecanismului judiciar constând în uzarea de dispoziţiile de favoare ale O.G. nr. 2/2001, 
pasivit cu care plângerea suspendă executarea. 

3 M. Tăbârcă, Gh. Buta, op. cit., ed. a 2-a, revăzută şi adăugită, Ed. Universul Juridic, București, 2008, 
pp. 1707-1709. 

4 Aceste despăgubiri pot privi costul cheltuielilor de cazare, de transport, salariul pentru ziua respectivă. 

5 Prin Decizia Curţii Constituţionale nr. 59 din 11 februarie 2003, publicată în M. Of. nr. 307 din 7 mai 2003, 
s-a respins excepția de neconstituționalitate a dispoziţiilor art. 108! alin. (1) pct. 1 lit. a) şi b) C. pr. civ. (subl. ns. — 

rea-credință a citării prin publicitate a oricărei părți; obținerea cu rea-credință, de către recla- 
mantul, căruia i s-a respins cererea, a unor măsuri de asigurare prin care pârâtul a fost 
păgubit; contestarea, cu rea-credinţă, a scrierii sau semnăturii unui înscris ori a autenticității 
unei înregistrări audio sau video; refuzul părții de a se prezenta la şedinţa de informare cu 
privire la avantajele medierii, în situaţiile în care a acceptat, potrivit legii. 

Sancţiunea amenzii este prevăzută şi de dispoziţiile art. 187 alin. (1) pet. 2 C. pr. civ. 
pentru următoarele fapte!: neprezentarea martorului legal citat sau refuzul acestuia de a 
depune mărturie când este prezent în instanță, în afară de cazul în care acesta este minor; 
neprezentarea avocatului, care nu şi-a asigurat substituirea sa de către un alt avocat, a repre- 
zentantului sau a celui care asistă partea ori nerespectarea de către aceştia a îndatoririlor 
stabilite de lege ori de către instanță, dacă în acest mod s-a cauzat amânarea judecării 
procesului; refuzul expertului de a primi lucrarea sau nedepunerea lucrării în mod nejusti- 
ficat la termenul fixat ori refuzul de a da lămuririle cerute; neluarea de către conducătorul 
unității în cadrul căreia urmează a se efectua o expertiză, a măsurilor necesare pentru efec- 
tuarea acesteia sau pentru efectuarea la timp a expertizei, precum şi împiedicarea de către 
orice persoană a efectuării expertizei în condiţiile legii; neprezentarea unui înscris sau a 
unui bun, de către cel care îl deţine, la termenul fixat în acest scop de instanță; refuzul sau 
omisiunea unei autorități sau altei persoane de a comunica la cererea instanței, la termenul 
fixat în acest scop, datele care rezultă din actele şi evidenţele ei; cauzarea amânării judecării 
sau executării silite de către cel însărcinat cu îndeplinirea actelor de procedură. 

Dacă partea a săvârşit una dintre faptele menţionate, dar nu a fost amendată, aceasta nu 
constituie un impediment pentru obligarea la despăgubiri, care pot fi acordate independent 
de aplicarea amenzii; 

- sancțiuni specifice sunt prevăzute şi de alte texte de lege, şi anume: neacordarea 
cheltuielilor de judecată; restituirea cu titlu de despăgubire a sumelor de care a fost scutit 
cel care a beneficiat de ajutor public judiciar, precum şi obligarea la plata unei amenzi în 
cuantum de până la 5 ori suma pentru care a obținut nejustificat scutirea [art. 17 alin. (2) din 
O.U.G. nr. 51/2008 privind ajutorul public judiciar]; nulitatea actelor de procedură ce au 
urmat citării prin publicitate cu rea-credință [art. 167 alin. (5) C. pr. civ.]; suspendarea 
judecății în cazul în care, după o amânare în temeiul învoielii părților, acestea nu stăruie în 
judecată [art. 221 alin. (2) C. pr. civ.]. 


3. Participarea terţilor în procesul civil 


Instituţia participării terţilor la procesul civil este reglementată în Codul de procedură 
civilă în Titlul II, Cartea I, Capitolul al II-lea, Secţiunea a 3-a intitulată „Alte persoane care 


A 


pot lua parte la judecată”, în art. 61-79 C. pr. civ. 
a 


vechiul C. pr. civ.), reținându-se că „exercitarea abuzivă a unui drept se produce numai în situaţia în care acel 
drept se realizează în alt scop decât cel pentru care legea l-a recunoscut. Pentru valorificarea drepturilor şi 
intereselor legitime, părțile trebuie să acţioneze cu bună-credință, iar nu în spirit abuziv, şicanatoriu, vexator pen- 
tru magistrați ori pentru instanță”. 

! Drepturile procesuale pot fi exercitate abuziv nu numai de către reclamant sau pârât, ci şi de către ceilalți 
participanţi la procesul civil. 

Pentru a putea face ca hotărârea civilă să devină opozabilă şi altor persoane străine de 
proces se impune introducerea acestora în judecată, această necesitate decurgând din 
interesul uneia dintre părţile iniţiale de a i se recunoaşte sau stabili anumite drepturi față de 
terțul respectiv. Astfel, legea îngăduie părților să cheme în cadrul unui proces început persoane 
străine sub forma chemării în judecată a altor persoane (art. 68-71 C. pr. civ.), chemării în 
garanţie (art. 72-74 C. pr. civ.) sau a arătării titularului pp (art, 75-77 C. pr. civ.), 
toate aceste trei forme purtând denumirea de intervenţie forțată! 

Interesul de a fi introdus într-un proces în curs de desfăşurare poate să aparțină însă 
şi terțelor persoane, această intervenție fiind denumită intervenţie voluntară (art. 61-67 
C. pr. civ.). 

Participarea terţilor la judecată prezintă o serie de avantaje borisiderabiie, întrucât 
conduce la o mai bună administrare a justiţiei. Acest aspect se concretizează în posibilitatea 
soluționării într-un singur cadru procesual a unor raporturi juridice conexe, realizându-se, 
totodată, şi o economie de cheltuieli şi de timp. De aseimenea, soluţionarea unor raporturi 
litigioase în acelaşi cadru procesual evită posibilitatea pronunțării unor hotărâri judecătoreşti 
contradictorii. Inevitabil, instituţia analizată prezintă şi unele inconveniente?, deoarece poate 
conduce la întârzierea judecării cererii principale. De asemenea, terțul este obligat să ia 
procedura în faza în care se găseşte în momentul introducerii sale în proces, fiindu-i deci 
opozabile actele de procedură îndeplinite anterior intervenţiei sale, deşi acestea nu au fost 
îndeplinite în contradictoriu şi cu el. 


3.1. Intervenţia voluntară 


Intervenţia voluntară în procesul civil poate fi definită ca acea instituție procesuală care 
conferă terțului posibilitatea de a participa din proprie iniţiativă într-un proces în curs de 
judecată între alte persoane în gopi valorificării unui drept propriu sau spre a sprijini 
apărarea reclamantului sau a pârâtului”. 

Codul de procedură civilă reglementează această instituție în art. GE 67 C. pr. civ. 

În sensul art. 61 C. pr. civ., intervenția voluntară în procesul civil se poate realiza în 
două forme: intervenţia în interes propriu, denumită şi intervenție principală şi intervenția 
în interesul uneia dintre părţi, care poartă şi denumirea de intervenție accesorie. Art. 61 
alin. (2) C. pr. civ. prevede că „intervenția este principală când intervenientul pretinde 
pentru sine, în tot sau în parte, dreptul dedus judecății sau un drept strâns legat de acesta”, 
iar în alin. (3) al aceluiași articol se prevede că „intervenția este accesorie, când sprijină 
numai apărarea uneia dintre părți”. 


1 A se vedea şi S. Buzoianu, Consideraţii teoretice şi practice legate de atragerea terţilor în procesul civil 
în aplicarea principiilor disponibilităţii şi rolului activ al judecătorului, în Dreptul nr. 8/2004, pp. 97-103. 

2 G. Boroi, Codul de pi ocedură civilă, comentat şi adnotat, vol. 1, Ed. All Beck, Bucureşti, 2001, p. 187. 

3 Pentru o definiție mai elaborată, a se vedea J. Vincent, G. Guinchard, Procedure civile, 21 ed., Dalloz, Paris, 
1987, nr: 1258, p. 1003 — intervenția voluntară este faptul unei persoane care din proprie inițiativă se implică într-o 
judecată pe care nu a deschis-o sau care nu este îndreptată împotriva ei, fie pentru a face să se declare că dreptul 
litigios îi aparține, fie pentru a asigura conservarea drepturilor sale, care ar putea fi compromise prin rezultatul 
judecății. Pentru alte definiții, a se vedea: G. Boroi, D. Rădescu, Codul de procedură civilă, comentat şi adnotat, 
Ed. All, Bucureşti, 1996, p. 108; V.M. Ciobanu, Tratat teoretic şi practic de procedură civilă, Ed. Naţional, Bucu- 
reşti, 1996, p. 325. 

Distincția dintre cele două forme ale intervenției voluntare are în vedere scopul urmărit 
de către intervenient’. Astfel, ceea ce diferențiază intervenția principală de cea accesorie nu 
este interesul — care întotdeauna trebuie să fie propriu, al intervenientului, astfel cum rezultă 
din art. 61 alin. (1) C. pr. civ. —, ci dreptul invocat, care, în prima situație aparține terțului? 
sau cel puțin aşa pretinde el, iar în a doua situație aparține părții în favoarea căreia s-a făcut 
intervenția’. 


3.1.1. Intervenția voluntară principală 


(i) Noţiune. Natură juridică 

Potrivit art. 61 alin. (2) C. pr. civ., „intervenția este principală, când intervenientul 
pretinde pentru sine, în tot sau în parte, dreptul dedus judecății sau un drept strâns legat de 
acesta”. 

Aşadar, intervenția voluntară principală poate fi definită ca fiind cererea prin care un 
terț solicită introducerea sa într-un proces în curs de judecată, pentru a i se recunoaşte sau a 
i se stabili un drept propriu, după cum poate să fie şi un drept doar strâns legat de cel pretins 
de reclamant. 

Ca natură juridică, intervenția voluntară principală este o veritabilă chemare în jude- 
cată, îndreptată împotriva ambelor părți iniţiale, prin care se urmăreşte valorificarea unui 
drept subiectiv. În doctrină“, a fost calificată ca o „acţiune civilă specială” sau ca o „acţiune 


1 ICCJ, s. a Il-a civ., dec. nr. 482 din 22 februarie 2018, www.juridice.ro — terţul, intervenind în proces, trebuie 
să justifice un interes personal în participarea la judecata procesului ce se desfăşoară între alte persoane, fără a 
deveni un simplu apărător al părţii în favoarea căreia a intervenit, deşi natura juridică a intervenţiei accesorii este de 
apărare, în vreme ce intervenţia principală este o veritabilă cerere de chemare în judecată formulată împotriva 
părţilor iniţiale. Aşadar, intervenientul accesoriu, trebuie să urmărească obținerea unui folos pentru sine, iar nu 
numai pentru partea a cărei poziţie o susține, în vreme ce intervenientul principal trebuie să pretindă pentru sine, în 
tot sau în parte, dreptul dedus judecății sau un drept strâns legat de acesta. Dacă dreptul terțului este amenințat sau 
dacă prejudiciul pe care acesta l-ar putea suferi este iminent, grija sa de a preveni încălcarea dreptului sau realizarea 
prejudiciului îi conferă legitimare procesuală activă în formularea unei cereri de intervenție, chiar dacă interesul său 
nu este nici născut, nici actual. În speță, intervenienta-recurentă în nume propriu a solicitat „obligarea intimatului 
L. să înceteze a tulbura activitatea A. prin sancţionarea acestuia şi, implicit, admiterea apelului societăţii şi al 
numitelor I. şi K.”, de unde reiese că nu a cerut pentru sine, în tot sau în parte, dreptul dedus judecății în dosarul 
nr. X/X/2017 şi nici nu a cerut un drept aflat în strânsă legătură cu acesta, astfel că Înalta Curte a constatat că, în mod 
legal, instanţa de fond a respins ca inadmisibilă cererea de intervenție principală formulată de aceasta. 

2 Într-o acţiune în revendicare, terțul, intervenind în proces, cere să i se recunoască dreptul de proprietate. 
Creditorul ipotecar intervine într-o acțiune pornită împotriva debitorului său pentru a face astfel să se recunoască 
dreptul său asupra bunului ipotecat. Art. 329 C. pr. civ. francez prevede că intervenția este principală atunci când 
se formulează o pretenţie ce profită celui ce o face. 

3 Garantul intervine în procesul în care cel garantat este parte, pentru a contribui alături de acesta la apăra- 
rea dreptului cu privire la care ființează obligaţia de garanție sau de despăgubire. Asigurătorul intervine alături de 
asigurat, având interes să vegheze la modul de fixare a cuantumului daunelor ce urmează să i se plătească 
acestuia sau la care asiguratul va fi îndatorat. Art. 330 C. pr. civ. francez prevede că intervenția este accesorie 
atunci când susţine pretențiile uneia dintre părți. Art. 335 C. pr. civ. portughez prevede că terțul intervenient este 
un asistent al părţii pentru care intervine. 

+1. Leş, Tratat, 2001, p. 95. 

5 Întrucât intervenția principală se face în forma prevăzută de lege pentru cererea de chemare în judecată, 
cele două instituții nu se confundă. Datorită caracterului incident al intervenției principale, aceasta se înfățișează 
ca o cerere conexă care se grefează pe acțiunea reclamantului. În acest sens, a se vedea R. Perrot, Droit judiciaire 
privé, fasc. II, Paris, V, 1981, p. 570. j 

sui-generis”, întrucât este făcută din iniţiativa şi în interesul unei terțe persoane, care afec- 


tează principiul disponibilității părților în procesul civil, în sensul că este de natură a 
amplifica cadrul inițial cu privire la pagilo din proces. 

Considerarea intervenției principale! ca o veritabilă acțiune civilă pată de necontestat, 
întrucât presupune invocarea de către tert a unui drept propriu sau a unui drept strâns legat 
de cel pretins de reclamant?. Cu toate acestea, între cele două cereri trebuie să existe o 
legătură de conexiune, care să justifice rezolvarea împreună a celor două cereri. 

(i) Admisibilitatea intervenţiei principale în diferite materii 

În legătură cu admisibilitatea intervenţiei principale, legea nu limitează formularea 
acesteia la anumite materii”, dar în doctrină şi jurisprudenţă sunt şi soluții în sensul inadmi- 
sibilităţii unei SEA esa cereri. Astfel: 

- se consideră“ inadmisibilă cererea de intervenţie principală în pricinile cu caracter 
strict personal, ţinând cont de faptul că ele nu pot fi exercitate decât de titularul dreptului 
subiectiv, cum ar fi: procesele de anulare sau de desfacere a căsătoriei’, acţiunile de tăgăduire a 
paternităţii“, de punere sub interdicţie sau de ridicare a interdicției, procesele în materie de 


l Trib. Bihor-Oradea, dec. civ. nr. 342/1992, în Dreptul nr. 12/1992, pp. 55-63, cu note de V.M. Ciobanu şi 
I.A. Man — nu poate fi considerată drept o cerere de intervenție în interes propriu, care să învestească instanța, o 
cerere care nici nu a fost depusă la registratura acesteia, nici nu a fost primită prin poştă, prin curier, nici nu s-a 
depus la completul de judecată, ci a ajuns la dosarul judecătoriei, între două termene de judecată, fără dată certă, 
netimbrată şi fără să fie semnată de toate persoanele fizice care au formulat-o. Pe cale de consecinţă, cei care au 
formulat cererea menționată, neavând calitatea de părți (intervenienți principali), nu trebuiau citați nici la instanța 
de fond şi nici în recurs; aşa fiind, declararea de către cei în cauză a unei contestaţii în anulare pe motivul 
necitării lor este inadmisibilă. 

2 Trib. Constanţa, s. a H-a civ., dec. civ: nr. 1913 din 10 noiembrie 2016, în M.C. Mocanu, L. Smarandi, 
op. cit., pp. 122-124 — intervenția voluntară principală presupune invocarea de către terț a unui drept propriu, fără 
însă a fi necesar să existe identitate între dreptul pretins de terţ şi dreptul ce formează obiectul cererii de chemare 
în judecată, fiind suficient ca între cele două drepturi subiective să existe o strânsă legamia; 'deci o legătură sufi- 
cientă, care să justifice rezolvarea î împreună a celor două cereri. 

3 Trib. pop. rai. Balş, sent. civ. nr. 7748/1959, cu notă de I. Pârlogea, în Legalitatea populară nr. 1/1961, 
pp. 104-106; Trib. rai. Ciuc, sent. civ. nr. 1738 din 20 iunie 1955, în Legalitatea populară nr. 6/1957, p. 723 — s-a 
decis în practică că este inadmisibilă cererea de intervenție principală făcută de un singur soț în cazul în care privește 
un bun comun imobil, soluție criticată, deoarece cererea de intervenție este un act de conservare, care poate fi făcut de 
unul dintre soți; C. Ap. Oradea, s. civ., dec. nr. 282/R din 2 martie 1999, nepublicată — acțiunea pentru împărțirea 
bunurilor comune în timpul căsătoriei aparține numai soților şi nu poate fi continuată, în caz de deces al unuia dintre 
ei, de către fiul soțului decedat, în calitate de intervenient principal; C. Ap. Bucureşti, dec. nr. 1298 din 29 martie 
2002, în Pandectele Române nr. 6/2002, p. 45 — întrucât petenții-intervenienți în interes propriu nu au devenit părți în 
proces, ei nu sunt îndreptăţiți să solicite suspendarea judecății cauzei în condiţiile art. 47 alin. (1) din Legea nr. 10/2001. 

11. Leş, Comentariile Codului de procedură civilă, vol. I, Ed. All Beck, Bucureşti, 2001, p. 167. 

5 CSJ, s. civ., dec. nr. 1890/1992, în Dreptul nr. 8/1993, p. 70. 

6 Trib. Sibiu, dec. civ. nr. 279/1988, în Dreptul nr. 8/1990, p. 57; Trib. reg. Cluj, s. civ., dec. nr. 3850/ 1957, 
cu notă aprobativă de D. Bărbieru, în Legalitatea Populară nr. 9/1958, pp. 101-103; Jud. Braşov, sent. civ. 
nr. 6583/1987, în Revista română de drept nr. 12/1988, p. 65-69, cu notă critică de V.M. Ciobanu. S-a admis 
intervenția principală într-o acțiune în tăgăduirea paternității, atunci când terțul a avut relații extraconjugale cu 
mama copilului. O asemenea soluție nu poate fi primită pe motiv că, dacă terțul ar putea chema în judecată, pe 
calea intervenţiei principale, părțile din procesul de tăgăduire, înseamnă că i s-ar recunoaşte dreptul de a tăgădui 
el paternitatea, ceea ce contravine clar dispoziţiilor art. 54 alin. (2) C. fam. (subl. ns. — vechiul C. fam.). În acest 
sens au fost pronunțate şi unele soluții în practică: T.M.B., col. 5 civ., dec. nr. 1703/1968, în Revista română de 
drept nr. 8/1969, p. 186; Trib. jud. Sibiu, dec. nr. 279/ 1988, în Dreptul nr. 8/1990, p. 57, iar în doctrină au fost 

adopție. Inadmisibilitatea intervenţiei principale în astfel de acțiuni se întemeiază pe ideea 
că o terță persoană nu poate formula pretenții proprii în legătură cu obiectul procesului res- 
„pectiv, care este intim legat de persoana titularului dreptului dedus judecății. 

De menţionat însă că, atunci când în litigiul declanşat printr-o cerere cu caracter strict 
personal, părţile formulează şi cereri accesorii sau incidentale, care nu au un astfel de caracter, 
intervenţia voluntară principală devine admisibilă dacă vizează pretențiile formulate în 
cererile accesorii sau incidentale!; y 

- nici în litigiile de muncă nu este admisibilă intervenția principală, întrucât o altă 
persoană nu poate cere să i se stabilească drepturi decurgând dintr-un raport de muncă?. 
Dacă însă este vorba despre un conflict colectiv de muncă, în care unitatea solicită atât de- 
clararea grevei ca nelegală, cât şi despăgubiri, o terță persoană ar putea solicita şi ea 
despăgubiri pentru pagubele ce i-au fost cauzate de respectiva grevă; 

- cu privire la posibilitatea de a formula o cerere de intervenţie voluntară principală 
într-un litigiu arbitral, s-a apreciat” că, în considerarea caracterului voluntar şi contractual al 
convenției de arbitraj, intervenţia voluntară nu este admisibilă în faţa instanței arbitrale, ex- 
ceptând situaţia în care terțul ar adera la convenție, iar părțile convenției şi arbitrii ar 
consimți, ceea ce ar însemna o modificare a convenției inițiale; 

- de asemenea, în materie posesorie nu este admisibilă formularea unei cereri de 
intervenţie principală, deoarece prin cererile posesorii se urmăreşte apărarea unei situaţii de 
fapt, şi nu de drept, astfel încât nu pun în discuţie drepturi subiective civile. Dacă un terţ ar 
interveni într-o cerere posesorie, invocând un drept propriu în legătură cu bunul ce for- 
mează obiectul cererii posesorii, ar însemna să se transforme procesul posesoriu într-unul 
petitoriu“. De altfel, conform art. 1.004 alin. (2) C. pr. civ., sunt inadmisibile cererea recon- 
vențională şi orice alte cereri prin care se solicită protecţia unui drept în legătură cu bunul în 
litigiu; | | 

- intervenția principală este admisibilă în cadrul procedurii speciale a ordonanţei 
preşedinţiale”, dacă prin aceasta nu se impietează asupra soluționării cu celeritate a cauzei. 


exprimate unele opinii. A se vedea P. Marica, L. Stângu, Contribuţii la rezolvarea unor probleme de drept 
procesual, în Revista română de drept nr. 8/1968, p. 87. Nu pot fi acceptate nici susţinerile referitoare la admi- 
sibilitatea intervenţiei principale într-o acţiune de tăgăduire a paternității, pe motivul evitării unei acţiuni ulte- 
rioare de stabilire a paternităţii faţă de el, deoarece este inadmisibilă acţiunea de stabilire a paternităţii unui copil 
faţă de o persoană atât timp cât copilul are stabilită paternitatea față de altă persoană. Acţiunea în stabilirea 
paternității este admisibilă numai după ce hotărârea de admitere a acțiunii în tăgada paternităţii a devenit ire- 
vocabilă. Mai mult decât atât, terțul nu ar putea interveni, întrucât el nu invocă un drept propriu, ci dreptul aparţine 
copilului, singurul interesat în a avea stabilită cu certitudine starea civilă. 

! Jud. Miercurea Ciuc, sent. civ. nr. 2894 din 15 septembrie 1997, nepublicată — cererea de intervenție nu 
este admisibilă în procesele de divorţ, datorită caracterului strict personal al acestor procese, dar dacă alături de 
cererea principală vizând desfacerea căsătoriei s-a cerut şi partajarea bunurilor comune, este admisibilă cererea 
de intervenție voluntară care vizează acest al doilea capăt de cerere. 

2 1. Leş, Cu privire la participarea terțelor persoane în litigiile de muncă, în Revista română de drept 
nr. 12/1979, pp. 27-31; S. Ghimpu, Al. Athanasiu, Gh. Brehoi, Gh. Mocanu, A. Popescu, Dreptul la muncă. Codul 
muncii comentat şi adnotat, Ed. Politică, Bucureşti, 1988, p. 639. 

3 I. Deleanu, Tratat de procedură civilă, Ed. Servo-Sat, Arad, 2001, p. 394. 

4 V.M. Ciobanu, G. Boroi, Drept procesual civil. Curs selectiv pentru examenul de licenţă. Teste grilă, Ed. All 
Beck, Bucureşti, 2002, pp. 42-43. : 

$ C. Crişu, Ordonanţa preşedințială, Ed. Academiei R.S.R., Bucureşti, 1976, pp. 209-210. 

Cu toate acestea, opinăm că, datorită specificului ordonanţei preşedințiale, admisibilitatea 
intervenţiei principale în această materie ar trebui limitată, având în vedere că, prin inter- 
mediul acestui din urmă mijloc procesual, terțul urmăreşte să-şi valorifice un drept propriu. 
O soluţie contrară, de admisibilitate a intervenţiei voluntare principale, ar fi de natură să 
contravină caracterului specific al ordonanţei preşedinţiale, şi anume acela de a nu prejudeca 
fondul cauzei şi de a nu soluţiona în mod definitiv probleme litigioase dintre părți. Totuşi, 
dacă prin intervenţia principală terțul urmăreşte doar luarea unor măsuri vremelnice, o astfel 
de cerere este admisibilă şi în cadrul ordonanţei preşedințiale; | 

- şi în materia contenciosului administrativ! ar putea fi admisă intervenţia principală. 
Soluţia trebuie nuanţată însă. Astfel, admisibilitatea sau nu a cererii de intervenție princi- 
pală trebuie apreciată de la caz la caz. În general, existența unei cereri principale ce are ca 
finalitate apărarea interesului general nu permite intervenţia unei terțe persoane care urmăreşte 
realizarea unui interes particular. Însă, uneori, încălcarea unui interes general nu exclude şi 
încălcarea unui interes individual. Prin urmare, este admisibilă intervenţia principală prin 
care un terț solicită şi el anularea, în tot sau în parte, a actului administrativ, recunoaşterea 
dreptului pretins sau a interesului legitim şi repararea pagubei ce i-a fost cauzată; 

- în materie necontencioasă, intervenţia principală nu este admisibilă, deoarece altfel s-ar 
transforma într-o procedură contencioasă; 

- intervenţia principală nu este admisibilă în calea A miei de atac a revizuirii 
întrucât revizuirea reprezintă o cale extraordinară de atac în cadrul căreia se cercetează exis- 
tența unor aspecte pe care legiuitorul le-a considerat ca fiind de natură să ducă la retractarea 
hotărârii atacate, aspecte ce se pot discuta numai în prezența celor care au fost părţi în 
procesul în care s-a pronunțat hotărârea supusă revizuirii. Situaţia se prezintă în mod asemă- 
nător şi în cazul contestaţiei în anulare. 

(iii) Forma cererii de intervenţie principală. Termenul de depunere 

Art. 62 alin. (1) C. pr. civ. prevede că „cererea de intervenţie principală va fi făcută în 
forma prevăzută pentru cererea de chemare în judecată”. 

Textul trimite, implicit, la dispozițiile art. 194 C. pr. civ., care reglementează cuprinsul 
cererii de chemare în judecată. În mod corespunzător, cererea de intervenție va fi timbrată după 
regulile aplicabile cererii de chemare în judecată [art. 34 alin. (3) din O.U.G. mr. 80/2013], 
tinând cont de obiectul acesteia. | 

Cererea de intervenţie principală? nu trebuie să parcurgă procedura de verificare şi 
regularizare a cererii reglementată de art. 200 C. pr. civ., întrucât, pe de o parte, este o cerere 

incidentală (art. 12! din Legea nr. 76/2012), iar, pe de altă parte, prin regularizarea cererii 
incidentale s-ar ajunge la o amânare a judecății cererii principale. 

Intervenţia principală poate fi făcută, potrivit art. 62 alin. (2) i pr. civ., numai în fața 
primei instanțe şi înainte de închiderea dezbaterilor în fond?. Această dispoziţie este menită 


! E, Popa, Discuţii în legătură cu intervenţia în interes propriu în cazul contenciosului administrativ, în 
Dreptul nr. 1/1995, pp. 70-71. 

2 S, Florea, Cererile în procesul civil. Dispoziţii generale, Ed. Universul Juridic, Bucureşti, 2014, pp. 141-150. 

3 Trib. Baia, sent. civ. nr. 62/1949, în Justiţia Nouă nr. 9/1949, p. 1.040 — s-a considerat că, în materie de 
partaj, intervenţia principală nu poate fi făcută decât anterior admiterii în principiu a acțiunii. Dar întrucât art. 50 
alin. (2) C. pr. civ. (subl. ns. — vechiul C. pr. civ.) se referă la dezbaterile care precedă hotărârea finală a proce- 
sului, şi nu la dezbaterile anterioare hotărârilor care se iau prin încheieri interlocutorii, cererea de intervenție 

să asigure principiul contradictorialităţii şi al dublului grad de jurisdicție. Cererea de 
intervenţie principală trebuie depusă cel mai târziu până la închiderea dezbaterilor în fond, 
chiar şi atunci când instanța a amânat pronunţarea hotărârii. 

Pentru ipoteza în care cauza se repune pe rol, întrucât vor mai avea loc dezbateri asupra 
fondului cauzei, considerăm că o cerere de intervenție principală ar fi admisibilă cu condiţia 
de a nu determina o întârziere în soluționarea cauzei pe fond. 

Art. 62 alin. (3) C. pr. civ. consacră o excepție de la regula enunțată mai sus în sensul 
că permite ca, prin învoirea expresă a părţilor, intervenția principală să se poată face şi în 
instanța de apel. Este o derogare expresă de la regula înscrisă în art. 478 alin. (1) C. pr. civ., 
potrivit căreia în apel nu se poate schimba calitatea părților, cauza şi obiectul cererii de 
chemare în judecată şi nici nu se pot formula pretenții noi. Legea nu prevede şi momentul 
până la care terțul poate să intervină în instanța de apel, astfel încât urmează a se aplica dis- 
poziția de la judecata în primă instanță, momentul fiind, deci, acela al închiderii dezbaterilor 
de fond în fața instanței de apel. 

In cazul în care cererea de intervenţie în interes propriu este formulată direct în recurs 
urmează a fi respinsă ca inadmisibilă, pentru că, pe de o parte, recursul nu are caracter 
devolutiv, iar, pe de altă parte, art. 62 alin. (3) C. pr. civ. este de strictă interpretare şi 
aplicare!. Soluţia este aceeaşi şi în cazul în care se formulează într-o cerere de revizuire?, 
Dacă însă, ca urmare a admiterii cererii de revizuire, are loc o rejudecare a fondului, cererea 
de intervenție principală poate fi admisibilă. Astfel, dacă s-a atacat o hotărâre de primă 
instanță, rămasă definitivă prin neapelare, iar cererea de revizuire a fost încuviințată, terțul 
îşi poate formula pretenţiile până la închiderea dezbaterilor în fond. Dacă însă cererea de 
revizuire este îndreptată împotriva unei hotărâri pronunțate în apel, cererea terțului poate fi 
primită numai dacă părţile convin în acest sens. Iar dacă s-a cerut revizuirea unei hotărâri 
pronunțate de o instanță de recurs, intervenţia principală este inadmisibilă. 

In cazul contestaţiei în anulare exercitată împotriva unei sentințe nesupuse apelului sau 
împotriva unei hotărâri pronunțate în apel, cererea de intervenţie principală poate fi primită, 
cu respectarea aceloraşi reguli expuse mai sus. 
DV, TEI O NI IRI 
principală nu poate fi respinsă ca tardivă. În acest sens, a se vedea Trib. Suprem, col. civ., dec. nr. 1357/1967, în 
Revista română de drept nr. 1/1968, pp. 151-152. Este nefirească, în sensul celor de mai sus, soluţia fostei Curți 
Supreme de Justiţie, care a decis că în procesele de partaj cererea de intervenție principală nu mai poate fi 
formulată după admiterea în principiu a acţiunii. Instanţa supremă nu ţine seama de faptul că este posibilă pro- 
nunțarea unei încheieri care să completeze încheierea de admitere în principiu. Problema rămâne de actualitate şi 
în noua reglementare a partajului judiciar. În acelaşi sens, a se vedea T.M.B., s. a IV-a civ., dec. civ. nr. 844 din 
7 mai 1996, în Culegere de practică judiciară a Tribunalului Bucureşti 1993-1997, p. 292. 

1 C. Ap. Iaşi, s. civ., dec. nr. 115/ 1999, nepublicată — cererea de intervenție principală formulată direct în 
recurs a fost respinsă în conformitate cu art. 50 C. pr. civ. (subl. ns. — vechiul C. pr. civ.), ca inadmisibilă. De ase- 
menea, urmează a fi respinse şi precizările intervenientului de a califica cererea sa de intervenţie ca o cerere de 
recurs, întrucât, în materie civilă, hotărârea judecătorească produce efecte numai între părțile care au luat parte la 
judecata pricinii la instanța de fond, numai acestea având legitimare procesuală activă în recurs. 

2 CSJ, s. civ., dec. nr. 424 din 9 februarie 1999, în B.J.C.D. 1999, p. 142 — întrucât prin cererea de inter- 
venţie se lărgeşte cadrul procesual, iar revizuirea este de natură să conducă la retractarea hotărârii atacate, ceea 
ce nu se poate face decât în prezența părților de la judecata ce s-a purtat şi doar asupra a ceea ce a format obiectul 
judecății, înseamnă că este inadmisibilă cererea de intervenție în cadrul căii extraordinare de atac a revizuirii. 


In acelaşi sens, a se vedea C. Ap. București, s. a III-a civ., dec. civ. nr. 3204 din 22 noiembrie 2001, în Practică 
judiciară civilă 2001-2002, Ed. Brilliance, Colecţia Lex Expert, pp. 547-550. 

Referitor la admisibilitatea intervenției principale în cadrul rejudecării fondului după 
casare, trebuie să se facă următoarea distincție: 

- dacă s-a casat cu reținere, cererea este inadmisibilă, întrucât rejudecarea are loc tot în 
cadrul recursului; 

~- dacă s-a casat cu trimitere la instanța de apel, cererea intervenientului principal poate 
fi primită numai cu acordul părtilor; 

- dacă casarea cu trimitere s-a făcut la prima instanță, rejudecarea fondului după casare 
echivalând cu o judecată în primă instanță, cererea de intervenție principală poate fi depusă 
până la închiderea dezbaterilor în fond. 

(iv) Reguli de soluționare a cererii de intervenție principală 

* Intervenţia principală se soluţionează în două faze: ata ag în principiu şi solutio- 
narea cererii. 

* Competența de soluţionare aparţine instanţei sesizate cu cererea principală [art. 123 

“alin. (1) C. pr. civ.], datorită caracterului său de cerere incidentală. 

* Pentru a preîntâmpina surprinderea părților între care s-a legat inițial procesul şi pentru 
a asigura dreptul lor de apărare şi contradictorialitatea, art. 64 alin. (2) C. pr. civ. dispune că 
încuviințarea în principiu se poate dispune de către instanță numai după ascultarea părților 
şi a celui care intervine!. Pentru ca ascultarea părţilor originare să nu fie pur formală, 
cererea de intervenţie şi înscrisurile care o însoțesc vor fi comunicate înainte de a se discuta 
admisibilitatea în principiu, astfel cum prevede art. 64 alin. (1) C. pr. civ. 

Dezbaterile asupra admisibilităţii în principiu sunt condiționate de verificarea: 

- interesului terțului de a interveni; 

- a legăturii de conexiune cu cererea principală”; 

- a condiţiilor de formă, şi anume termenul prevăzut de lege, iar pentru ipoteza în care 
terțul îşi formulează pretenția în instanța de apel, instanța va trebui să verifice dacă părțile 
cu privire la care se judecă apelul respectiv sunt de acord cu primirea cererii; 

- admisibilităţii cererii de intervenţie, în raport de natura litigiului principal. 


! Inadmisibilitatea cererii de intervenţie în cadrul unui proces poate fi invocată printr-o excepție de fond, 
peremptorie şi absolută — M. Tăbârcă, Codul de procedură civilă, comentat şi adnotat cu legislaţie, jurisprudenţă şi 
doctrină, Ed. Rosetti, Bucureşti, 2003, p. 117, nota 1; C. Ap. Bucureşti, s. a IV-a civ., dec. nr. 3056 din 8 noiembrie 
2001, M. Tăbârcă, op. cit., p. 119 — nepunerea în discuţia părţilor a admisibilităţii în principiu a cererii de intervenție 
nu produce nicio vătămare de vreme ce instanța a analizat această cerere pe fond şi s-a pronunțat asupra ei prin 
hotărârea finală. 

2? CSJ, s. civ., dec. nr. 1890/1992, în Dreptul nr. 8/1993, pp. 70-71 — este inadmisibilă în acțiunea de divorț 
cererea de intervenţie principală prin care soacra solicită evacuarea ginerelui din imobilul proprietatea sa, deoarece, 
din moment ce între părțile din divorț nu există dispută cu privire la acea locuinţă, cererea de intervenţie nu are 
legătură cu cererea principală. Pentru o opinie contrară, a se vedea L.N. Pârvu, op. cit., p. 144 — între cererea 
principală şi cea de intervenție există o strânsă legătură. Cererea principală are ca obiect consacrarea unei situații 
juridice noi, potrivit căreia între soți nu mai există relații personale specifice căsătoriei, ca nume comun, domiciliu 
comun, obligaţia de întrajutorare materială şi morală. Faţă de această împrejurare, soțul netolerat va trebui evacuat. 
Dreptul de a cere evacuarea aparţine proprietarei, adică soacrei. Apare, astfel, o strânsă legătură între cele două 
cereri, intervenţia urmărind un rezultat conex față de cererea introductivă de instanță. Faţă de această opinie, apre- 
ciem că evacuarea ginerelui din apartamentul proprietatea soacrei ar echivala cu o despărţire în fapt a celor doi soți, 
lucru inadmisibil din moment ce, potrivit Codului familiei, soții sunt aceia care hotărăsc în tot ceea ce priveşte 
căsătoria, iar nu mama soției. Opinăm că evacuarea ginerelui ar putea fi cerută doar după rămânerea definitivă a 
hotărârii de divorţ, deci după soluționarea în mod definitiv a relaţiilor dintre cei doi soți. 

Considerăm că admisibilitatea intervenției principale trebuie apreciată de la caz la caz, 
iar respingerea acesteia nu trebuie să intervină de plano, cu excepția cazului în care nu sunt 
îndeplinite condiţiile prevăzute de lege. - 

În ipoteza nerespectării termenului de formulare a cererii de intervenţie principală, 
sancţiunea constă nu în calificarea acesteia ca fiind tardiv formulată, ci în respingerea 
cererii de încuviințare în principiu ca inadmisibilă, problematica termenului subsumându-se 
verificărilor pe care le realizează instanţa în procedura de încuviințare în principiu. 

* Asupra admisibilității în principiu instanța se va pronunţa printr-o încheiere motivată, 
prin care va admite sau va respinge cererea terțului. 

Încheierea asupra admisibilităţii în principiu are caracter interlocutoriu, astfel încât 
leagă instanța, ea nemaiputând reveni asupra ei, chiar dacă, ulterior, soluționând-o pe fond, 
ar constata că în mod greşit a admis să judece pretenţia terțului. 

* Potrivit art, 64 alin. (3) C. pr. civ., această încheiere nu se va putea ataca decât odată 
cu fondul. Aplicând principiul accesorium sequitur principale, încheierea cu privire la 
admisibilitatea în principiu a cererii de intervenţie principală va fi supusă aceloraşi căi de 
atac ca şi hotărârea de fond, atât în ceea ce priveşte durata, cât şi data de la care începe să 
curgă. 

În cazul admiterii cererii de intervenție, încheierea ar putea fi atacată de oricare din 
părțile iniţiale, pe când în cazul respingerii intervenției, numai terţul este cel care ar avea 
interesul să atace încheierea!. Cu toate acestea, un asemenea interes ar putea fi justificat şi 
de părţile originare în cazul în care soluționarea cererii de intervenţie în cadrul procesului 
deja început ar profita şi acestora. 

Pentru că, în caz de respingere a cererii de intervenție, terțul nu a devenit parte în 
proces, însă pentru ca acesta să poată în mod efectiv să exercite calea de atac prevăzută de 
lege, este necesar ca hotărârea de fond să-i fie comunicată şi acestuia, astfel încât să poată 
începe curgerea termenului pentru formularea căii de atac. | 

* După admiterea în principiu, instanţa va stabili un termen în care trebuie depusă 
întâmpinarea [art. 65 alin. (3) C. pr. civ.]. 

Împotriva cererii de intervenţie principală, oricare din părţile iniţiale poate să formu- 
leze o cerere reconvenţională?. Cât priveşte termenul de depunere a cererii reconvenţionale, 
ca se va depune odată cu întâmpinarea, aşa cum dispune art. 209 alin. (4) C. pr. civ., aşa 
încât, în termenul stabilit de instanță pentru depunerea întâmpinării, cel interesat poate să 
formuleze şi cerere reconvenţională. 

* Din momentul încuviințării în principiu a cererii de intervenţie principală, terțul de- 
vine parte” în proces, având o poziție independentă atât față de reclamant, cât şi faţă de 
pârât. Potrivit art. 65 alin. (2) C. pr. civ., intervenientul va lua procedura în starea în care se 


1 C. Ap. Bucureşti, s. a IV-a civ., dec. nr. 2075/1998, în Culegere de practică judiciară 1998, p. 206 — 
intervenientul căruia i s-a respins cererea de intervenţie nu poate formula în apel alte motive decât cele 
referitoare la soluția dată cererii sale, deci nu poate critica pe fond soluţia dată acţiunii principale. : 

2 V.M. Ciobanu, Discuţii privind admisibilitatea formulării cererii reconvenţionale şi în cazul cererilor de 
Participare a terţilor în procesul civil, în Dreptul nr. 2/1999, pp. 36-37 şi 40. 

3 Cas. I, dec. nr. 237/1939, „Codul”, 1944, nr. 10, p. 116 — intervenientul poate să se folosească de toate 
actele îndeplinite până în momentul intervenirii sale, precum şi să invoce toate‘ probele administrate în proces, 
până la intrarea sa. În acelaşi sens, a se vedea C. Ap. laşi, s. civ., dec. nr. 273/1998, nepublicată. 

află în momentul admiterii intervenției, iar actele de procedură următoare se vor îndeplini şi 
față de cel care intervine. Dispoziţia procedurală citată trebuie înțeleasă în sensul că actele 
de procedură îndeplinite anterior admiterii în principiu nu se mai repetă şi fată de inter- 
venient. Aceasta înseamnă că intervenientul nu va mai putea invoca excepţiile relative ivite 
anterior admiterii în principiu a intervenției. În schimb, terțul intervenient va putea invoca 
în tot cursul procedurii orice excepţii de ordine publică. 

* De menţionat că legea nu prevede obligativitatea comunicării către terţul intervenient 
a unor copii de pe actele aflate La dosar, ceea ce înseamnă că terțul trebuie să şi le procure 
singur. 

* Intervenientul are pornita de a propune administrarea unor CNE, corespunză- 
toare pentru a-şi proba pretențiile! prin cererea de intervenţie sau cel mai târziu până la primul 
termen de judecată ulterior admiterii cererii de intervenţie. Totodată, el are posibilitatea de a 
solicita introducerea în cauză a unor persoane cărora să le fie opozabilă hotărârea?. Având 
în vedere că terțul a dobândit calitatea de parte în proces şi că are poziţia procesuală de 
reclamant, el poate să introducă şi o cerere de chemare în judecată a altei persoane, precum 
şi o cerere de chemare în garanție, nu însă şi o cerere de arătare a titularului dreptului, deoa- 
rece aceasta din urmă poate fi formulată numai de către pârât. În mod similar, intervenientul 
principal nu poate formula nici o cerere reconvențională, ţinând cont de calitatea sa proce- 
suală de reclamant. 

* Terţul intervenient se bucură, aşadar, de o poziţie independentă faţă de celelalte părți. 
Această, independență procesuală se reflectă şi în raport de unele acte de dispoziție ale 
părților principale. Astfel, judecata cererii de intervenţie principală -nu este afectată de 
renunțarea la judecată sau la dreptul pretins de reclamant, de achiesarea pârâtului la 
pretențiile reclamantului ori de stingerea litigiului principal printr-o tranzacţie. În acest sens, 
art. 66 alin. (4) C. pr. civ. stabileşte că intervenţia principală va fi judecată chiar dacă 
judecarea cererii principale s-a stins prin unul dintre modurile prevăzute de lege. 

* Cererea de intervenţie principală se soluţionează odată cu cererea principală, însă, 
dacă ar duce la întârzierea judecării acesteia, art. 66 alin. (2) C. pr. civ. permite instanței să 
dispună disjungerea cererii de intervenţie, pentru a fi judecată separat, în afară de cazul în 
care intervenientul pretinde pentru sine, în tot sau în parte, însuşi dreptul dedus judecății. 
Măsura disjungerii se va dispune printr-o încheiere. În cazul în care s-a dispus disjungerea, 
se va constitui un dosar separat pentru soluționarea cererii terțului. 

De reţinut însă că instanţa nu-şi va declina competenţa în cazul disjungerii, ci în te- 
meiul art. 123 alin. (1) şi art. 66 alin. (2) teza finală C. pr. civ. va opera efectul prorogării de 
competență”. Instanţa trebuie însă să uzeze cu mare atenție de prerogativa de a dispune 


! Pentru o soluţie contrară, a se vedea D.I. Cotrutz, Participarea terţilor în proces, Ploieşti, 1943, p. 91. 

2? T.M.B., s. a IV-a civ., dec. civ. nr. 2235/1969, în Revista română de drept nr. 8/1970, p. 138. 

3 ICCJ, s. I civ., dec. nr. 67 din 13 ianuarie 2017, în Buletinul Casaţiei nr. 10/2017, pp. 35-36 — dispoziţiile 
art. 66 alin. (2) C. pr. civ. reprezintă o aplicare particulară a normei de la art. 123 alin. (1) C. pr. civ. şi reglementează 
un caz de prorogare legală a competenţei, în sensul că instanța competentă să soluţioneze o cerere principală devine 
competentă a soluţiona şi cererile incidentale formulate în aceeaşi cauză, chiar dacă, în mod obişnuit, acestea nu ar fi 
intrat în competența sa materială ori teritorială. Prorogarea legală de competență produce efecte pe tot parcursul 
procesului, indiferent dacă cererea principală şi cererea de intervenţie în nume propriu se soluţionează concomitent 
ori se procedează la disjungerea cererii de intervenție şi formarea unui nou dosar. Prin urmare, în raport cu aceste 

disjungerea, deoarece această măsură afectează soluționarea unitară a unor pretenţii între 
care există legătură. 

Dacă se dispune disjungerea, pentru a se evita pronunțarea unor hotărâri contradictorii, 
instanța ar putea pune în discuția părților necesitatea suspendării judecării intervenţiei, în 
condiţiile art. 413 alin. (1) pct. 1 C. pr. civ., până la rămânerea definitivă a hotărârii ce se va 
pronunța asupra cererii principale. 

* În cazul în care cererea principală şi cererea de intervenţie principală s-au soluţionat 
împreună, instanța va pronunța o singură hotărâre, ce va fi opozabilă tuturor părților. Astfel, 
terțul va putea solicita punerea în executare silită a acestei hotărâri şi va putea, de asemenea, 
ca orice parte în proces, să exercite toate căile de atac de care dispune partea, indiferent de 
atitudinea subiectelor principale. | 

(v) Soluţiile instanței asupra cererii de intervenţie principală 

Atunci când intervenția principală are acelaşi obiect ca şi cererea introductivă, ele nu 
pot fi admise concomitent, deoarece se exclud reciproc!. Deci, admiterea în întregime a 
cererii de chemare în judecată atrage în mod automat respingerea cererii de intervenție 
principală şi invers. Este însă posibil ca ambele cereri să fie respinse. De asemenea, este 
posibil ca ambele cereri să fie admise numai în parte sau ca una dintre cereri să fie admisă 
în parte, iar cealaltă respinsă. 

Dacă cele două cereri nu au acelaşi obiect, soluţiile pot fi: 

- respingerea ambelor cereri; 

- admiterea în parte atât a cererii de chemare în judecată, cât şi a cererii de intervenție 
principală; 

- respingerea unei cereri şi admiterea integrală sau în parte a celeilalte; 

- admiterea în întregime a unei cereri şi admiterea în parte a celeilalte. 

În situaţia anulării cererii de chemare în judecată, a respingerii acesteia ca fiind in- 
trodusă de o persoană fără calitate procesuală activă, instanța va soluţiona în continuare 
cererea de intervenție principală, această soluție explicându-se prin aceea că intervenientul 
principal are o poziţie independentă în proces. Numai în situaţia în care cererea principală 
este respinsă ca inadmisibilă pe considerentul că ar fi de competenţa unui organ al statului 
fără activitate jurisdicțională sau este respinsă ca nefiind de competenţa instanţelor române, 
atunci se va respinge şi cererea de intervenţie principală pentru că instanța, nefiind compe- 
tentă să judece cererea principală, nu devine competentă nici în privinţa cererii incidentale 
de intervenţie principală. | 

În cazul în care instanța a omis să se pronunţe asupra cererii de intervenţie, partea are 
deschisă procedura completării hotărârii reglementată de art. 444 C. pr. civ. sau calea de atac a 
revizuirii întemeiată pe dispoziţiile art. 509 alin. (1) pct. 1 C. pr. civ. 


N 
dispoziții legale, judecarea cererii de intervenţie în nume propriu revine instanței competente să soluţioneze cererea 
principală, chiar dacă, avându-se în vedere domiciliul intervenientului şi dispoziţiile art. 269 alin. (2) C. mun,, 
aceasta ar fi fost de competenţa teritorială a altei instanțe, dacă s-ar fi formulat pe cale principală. 

! Într-o speță, greşit s-a hotărât evacuarea pârâţilor dintr-o locuință în privinţa căreia atât reclamantul, cât şi 
intervenienta principală invocă un drept propriu. A se vedea Trib. reg. Cluj I, dec. civ. nr. 820 din 7 august 1958, 
în Legalitatea Populară nr. 1/1959, p. 100. l 

(vi) Efectele cererii de intervenție principală 

În procesul civil, intervenția principală produce o serie de efecte importante; deter- 
minate fie de caracterul incident al acesteia, fie de caracterul său principal. 

Caracterul său incident determină: 

- lărgirea cadrului procesual cu privire la părti; 

- extinderea cadrului procesual cu privire la obiectul procesului, în sensul învestirii 
instanței cu o pretenție proprie a terțului intervenient; 

- prorogarea legală a competenţei [art. 123 alin. (1) C. pr. civ.]; 

- posibilitatea ca intervenientul să exercite căile de atac prevăzute de lege pentru 
cererea principală, chiar dacă, formulată separat, pe cale principală, cererea de intervenţie ar 
fi atras pronunțarea unei hotărâri susceptibile de altă cale de atac; 

- în cazul admiterii căii de atac exercitate împotriva încheierii prin care instanța a 
respins ca inadmisibilă cererea de intervenţie, hotărârea pronunțată este desființată de drept, 

iar cauza se va rejudeca de instanța în faţa căreia s-a formulat cererea de intervenție de la 
momentul discutării admisibilităţii în principiu a acesteia. Aşadar, în cazurile în care soluția 
dată pe admisibilitatea în principiu este greşită, aceasta se compensează cu instituirea 
expresă a efectelor admiterii ulterioare a căii de atac exercitate împotriva încheierii prin care 
instanța a respins ca inadmisibilă cererea de intervenţie, fiind, astfel, deopotrivă ocrotite atât 
dreptul reclamantului de a-i fi soluţionată cauza într-un termen optim şi rezonabil, cât şi 
dreptul terţului de a putea participa cu bună-credință într-un litigiu pornit de alte persoane şi 
cu care există suficientă legătură de conexitate pentru a se justifica judecarea lor împreună. 

În ipoteza în care, în mod greşit, cererea de intervenţie a fost respinsă ca inadmisibilă, 
la rejudecarea cauzei după trimitere, judecătorul care a judecat cauza în primă instanță este 
incompatibil. 

În ceea ce priveşte soluția desființării de drept a hotărârii pronunţate ca efect al admi- 
terii căii de atac exercitate împotriva încheierii de respingere ca inadmisibilă a cererii de 
intervenţie, aceasta trebuie aplicată în mod practic prin raportare la prevederile art. 480 
C. pr. civ., respectiv art. 497-498 C. pr. civ., care reglementează soluţiile anulării, respectiv 
casării hotărârii pronunțate. În plus, trebuie precizat că soluţia desființării de drept a 
hotărârii pronunţate operează ope legis, fiind indiferentă manifestarea de voință a părţii în 
acest sens. lar măsura trimiterii spre rejudecare se va activa indiferent de existența altor 
soluţii de acelaşi gen dispuse în cauză sau care, eventual, s-ar putea dispune ulterior, 
rațiunea celor două măsuri fiind complet diferite şi neputându-se limita reciproc. Ca atare, 
trimiterea spre rejudecare dispusă pe temeiul art. 64 alin. (4) C. pr. civ. nu este limitată şi 
nici nu poate limita aplicarea prevederilor art. 480 alin. (3) C. pr. civ. şi nici ale art. 497-498 
Copr. civa © 

Caracterul intervenției principale de veritabilă acțiune determină următoarele efecte: 

- terțul devine parte în proces, cu consecința răsfrângerii autorității de lucru judecat a 
hotărârii şi asupra sa; 

- dreptul pretins de tert devine un drept litigios; 

- curgerea dobânzilor; | 

- obligația posesorului la restituirea fructelor; 

- întreruperea prescripției dreptului la acțiune de la data introducerii cererii de inter- 
venție principală, iar nu de la data pronunțării încheierii de admitere în principiu a acesteia. 

Întreruperea este numai provizorie şi condiționată, ceea ce înseamnă că în cazul în care 
cererea de intervenție principală a fost respinsă, anulată, perimată sau terțul a renunţat la 
cerere, se pierde şi efectul întrerupător al prescripției; 

- aplicarea prevederilor art. 453 alin. (1) C. pr. civ., în sensul că partea care cade în 
pretenţii va fi obligată, la cerere, să plătească cheltuielile de judecată; aşadar, nu numai 
propriile cheltuieli, ci şi cheltuielile de judecată pretinse de cel care a câştigat procesul. 


3.1.2. Intervenţia voluntară accesorie 


(i) Noţiune. Natură juridică | 

Potrivit art. 61 alin. (3) C. pr. civ., „intervenţia este accesorie, când sprijină numai 
apărarea uneia dintre părți”. | 

Rezultă deci că cererea de intervenție voluntară accesorie poate fi definită ca fiind 
cererea prin care un tert care justifică un interes solicită introducerea sa într-un litigiu în 
curs de desfăşurare, pentru a apăra drepturile uneia dintre părţile iniţiale?. 

În literatura de specialitate, intervenţia accesorie este denumită şi intervenţie conser- 
vatoare sau auxiliară, denumire sugestivă în a exprima principiul potrivit căruia terțul nu 
reclamă un drept propriu, ci tinde ca, prin apărările pe care le face, instanța să pronunţe o 
soluţie în favoarea părții pentru care a intervenit. Aceasta nu înseamnă că terțul devine un 
simplu apărător al părții în folosul căreia a intervenit, ci are şi el un interes propriu, întrucât 
prin intervenția sa poate evita o acțiune ulterioară împotriva sa. 

Ca natură juridică, intervenţia voluntară accesorie este o simplă apărare. 

Terţul poate interveni nu numai în sprijinul părților originare, ci şi a intervenientului 
voluntar principal ori intervenient forțat după admiterea în principiu a cererii de intervenţie. 

(îi) Admisibilitatea intervenţiei accesorii în diferite materii 

În principiu, intervenţia accesorie este admisibilă în orice materie5, neexistând niciun 
text de lege care să limiteze expres sfera sa de aplicare. Astfel: 


1 ICCJ, s. cont. adm. şi fisc., dec. nr. 71 din 22 ianuarie 2016, în Buletinul Casaţiei nr. 1/2017, pp. 20-21 — în 
considerarea rolului său activ, consacrat prin art. 22 C. pr. civ., instanța este datoare ca în situaţia în care o cerere de 
intervenţie în interes propriu nu îndeplineşte condiţiile procedurale pentru a fi admisă — înțelegând că finalitatea 
acesteia vizează respingerea acțiunii introductive — să califice judicios cererea ca fiind una de intervenţie accesorie. 

2 I. Deleanu, Gh. Buta, Unele observaţii cu privire la intervenţia voluntară accesorie a unui terț în proce- 
sul civil, în Curierul Judiciar nr. 4/2007, p. 70. i 

3 1. Stoenescu, S. Zilberstein, Drept procesual civil. Teoria generală. Judecata în primă instanță. Hotără- 
rea, Ed. Didactică şi Pedagogică, Bucureşti, 1983, p. 304. 

4 C. Ap. Galaţi, s. civ., dec. nr. 704/R din 8 iunie 1995, nepublicată. 

5 Dec. de îndrumare a Plenului Trib. Suprem nr. 3 din 29 mai 1976, Îndreptar interdisciplinar, p. 302 — în 
litigiile de muncă poate să facă cerere de intervenţie accesorie o altă persoană încadrată în aceeași unitate atunci 
când justifică un interes, cum ar fi, în caz de desfacere a contractului de muncă, atunci când intervenient este 
persoana care a determinat luarea acestei măsuri sau în contestaţii împotriva deciziilor de imputare când producerea 
pagubei a fost înlesnită sau plata nelegală a fost dispusă de o altă persoană, intervenient putând fi cel ce a înlesnit 
producerea pagubei sau a dispus plata nelegală. În aceleaşi situaţii, unitatea are şi ea dreptul să introducă în cauză pe 
cel care a determinat cu rea-credință desfacerea contractului de muncă sau a înlesnit producerea pagubei ori a dispus 
efectuarea plății nelegale, pentru a-i face opozabile probele administrate; C. Ap. Bucureşti, s. a IV-a civ., dec. 
nr. 213/1999, în Culegere de practică judiciară 1999, p. 199 — chiriaşul unui imobil naționalizat poate să intervină, 
într-un litigiu de revendicare a acestuia, în favoarea pârâtului. „i 

- ca şi în cazul intervenției principale, în pricinile cu caracter strict personal, inter- 
venția accesorie este inadmisibilă, exceptând situaţia când o normă juridică specială ar 
dispune în sens contrar, precum şi în situaţia în care intervenția ar privi o cerere accesorie 
sau incidentală ce nu are un astfel de caracter; 

- în materia contenciosului administrativ, funcţionarul sau superiorul său ierarhic pot 
formula cerere de intervenție accesorie în sprijinul autorităţii publice pârâte acţionate în 
judecată de persoana vătămată pentru obținerea de despăgubiri, pentru a apăra valabilitatea 
actului pe care l-a întocmit, de vreme ce ar putea fi şi acesta chemat în judecată de persoana 
pretins vătămată; 

- în litigiile de muncă! poate să facă cerere de intervenţie accesorie o altă persoană 
încadrată în aceeaşi unitate, atunci când justifică un interes: de exemplu în caz de desfacere 
a contractului de muncă, atunci când intervenient este persoana care a determinat luarea 
acestei măsuri. == 

Intervenientul accesoriu trebuie să justifice întotdeauna un interes propriu, care este însă 
distinct de cel al părții pe care o apără, iar aceasta se datorează faptului că drepturile sale ar 
putea să fie afectate prin pronunțarea unei hotărâri de condamnare a părții respective. Aşadar, 
terțul urmăreşte să preîntâmpine pronunțarea unei hotărâri care ar fi susceptibilă să creeze o 
situație de natură a compromite propriile sale drepturi. De aceea, s-a spus că intervenientul 
accesoriu are un interes preventiv, care se apreciază în funcție de efectul pe care-l produce 
asupra drepturilor sale hotărârea ce ar urma să se pronunțe asupra cererii principale?. 


! V.M. Ciobanu, notă la Jud. Brașov, sent. civ. nr. 6583/1987, în Revista română de drept nr. 12/1998, 
pp. 65-69 — „cererea de intervenţie accesorie s-ar părea că este admisibilă din moment ce terțul, sprijinind pe 
pârât, urmăreşte să evite chemarea lui ulterioară în calitate de pârât într-o acțiune în stabilirea paternității din 
afara căsătoriei, şi deci ar justifica un interes, însă încercarea terțului de a evita chemarea lui în judecată 
pentru stabilirea adevăratei paternități nu poate fi considerată licită, morală, şi deci, lipsind această cerinţă a 
interesului, cererea sa de intervenție nu poate fi admisă. Instanţa, având de soluţionat cererea de intervenţie a 
părinţilor pârâtului în interesului acestuia din urmă într-un litigiu privind stabilirea domiciliului minorului la 
unul dintre părinţi, a considerat cererea inadmisibilă, pe considerentele că părâtul neformulând nicio apărare, 
terfii nu au ce să sprijine, pe de o parte, iar pe de altă parte, recunoaşterea legală a calităţii unei persoane de a 
i se încredința minorul spre creştere şi educare este efectul obligaţiei de creştere şi îngrijire pe care o are acea 
persoană față de minor. Cum în legislaţia noastră o asemenea obligaţie este recunoscută doar părinților sau 
persoanelor desemnate de autoritatea tutelară, terțele persoane nu pot justifica un drept propriu în speță”. În acest 
sens, a se vedea Jud. Alba Iulia, sent. civ. nr. 3606 din 16 septembrie 1976, în L.N. Pârvu, op. cit., p. 157. 

2 ICCJ, s. I civ., dec. nr. 255/2018, www.universuljuridic.ro — în cererile de chemare în judecată întemeiate 
pe legile speciale de reparaţie (nr. 10/2001 şi nr. 165/2013) nu poate fi primit niciun demers juridic al unei terțe 
persoane care susține şi emite pretenții proprii cu privire la bunul ce face obiectul deciziei/dispoziţiei atacate de 
persoana îndreptățită sau, cum e cazul în speță, invocă, pe calea cererii de intervenţie accesorie, un interes 
propriu grefat pe un afirmat interes legitim public, terța persoană având la îndemână alte mijloace procesuale de 
valorificare a dreptului pretins. Astfel, deşi în speţă recurenta se prevalează de calitatea de moștenitoare a 
autorilor care au deţinut bunul ce face obiectul dispoziţiei atacate de un alt moştenitor, care a urmat procedura 
administrativă prevăzută de legile speciale de reparație, pentru a-şi justifica interesul în formularea cererii de 
intervenţie accesorie — susținând că persoana îndreptăţită se foloseşte de acte false în dovedirea calității de 
pretins moştenitor (sens în care a invocat existența unor cercetări penale în curs) şi că, astfel, ar fi protejat un 
interes public —, această apărare, în favoarea pârâţilor în contradictoriu cu care se judecă persoana îndreptăţită 
(reclamantul A.) nu poate fi primită în cadrul procesual al Legii nr. 165/2013, care este strict determinat sub 
aspectul participanţilor la proces şi al obiectului acţiunii. În acest context procesual, afirmarea protejării unui 
interes public nu poate constitui temei legal pentru admisibilitatea unei cereri de intervenţie accesorie, aspectele 
pretinse putând fi valorificate prin alte mijloace legale. Pentru considerentele expuse se constată că, în mod legal, 


-156 | Participanţii la procesul civil 
——————————— a PAUCpanții la procesul civil 
Interesul intervenientului trebuie să fie născut şi actual. Terţul va obţine un folos 
practic, direct şi imediat, prin pronunţarea unei hotărâri în favoarea părții pe care o apără, 
deoarece hotărârea respectivă va stabili sau va confirma o situaţie ce conferă intervenien- 
tului accesoriu certitudinea că drepturile sale nu sunt cu nimic afectate!, > 

Interesul intervenientului accesoriu poate să fie nu numai de ordin patrimonial, ci poate 
fi şi moral. LS, 

(iii) Forma cererii de intervenție accesorie. Termenul de depunere 

Din punct de vedere al formei, intervenția accesorie apare ca o simplă cerere. Ea trebuie 
să îndeplinească condițiile prevăzute de art. 148 C. pr. civ. [art. 63 alin. (1) C. pr. civ.], 
precum şi mențiunile privitoare la justificarea interesului de a interveni şi indicarea părții în 
favoarea căreia acționează. Prin urmare, cererea de intervenție accesorie nu trebuie să 
cuprindă toate elementele prevăzute de lege pentru cererea de chemare în judecată. 

Fiind un simplu mijloc de apărare, cererea de intervenţie voluntară accesorie nu este 
supusă taxei judiciare de timbru?. 

Intervenţia accesorie poate fi formulată în orice fază a procesului civil, chiar şi în căile 
extraordinare de atac, aşa cum prevăd dispoziţiile art. 63 alin. (2) C. pr. civ. Justificarea 
acestei soluții este dată de natura juridică a intervenţiei voluntare accesorii, având la bază 
faptul că terțul nu supune judecății o pretenţie proprie. | 

Se mai observă că, spre deosebire de intervenţia principală, în cazul intervenţiei 
accesorii, legiuitorul a stabilit ca moment temporal maxim în care aceasta poate fi făcută 
„închiderea dezbaterilor”, fără să se mai refere la dezbaterile în fond. Diferenţa se justifică 
prin aceea că în cadrul etapei căilor de atac este posibil să nu aibă loc dezbateri în fond, ci 
doar atunci când se anulează sau casează hotărârea atacată şi se rejudecă procesul evocând 
fondul. | 

(iv) Reguli de soluționare a cererii de intervenţie accesorie 

* Fiind o cerere incidentală, intervenția accesorie este de competența instanţei sesizate 
cu judecarea cererii principale, conform art. 123 alin. (1) C. pr. civ. 

* Prevederile art. 64-65 C. pr. civ. se aplică în mod corespunzător şi intervenției acce- 
sorii, astfel încât în continuare vom prezenta numai aspectele specifice pentru această cerere. 

Instanța de judecată va asculta părțile şi pe cel care intervine, iar după ce va verifica 
dacă terțul justifică un interes propriu, dacă există legătură între cererea principală şi cererea 
terțului şi dacă în funcţie de natura pricinii această din urmă cerere ar fi admisibilă, va 
hotărî asupra încuviințării în principiu a intervenţiei accesorii, printr-o încheiere motivată şi 


interlocutorie, ce nu se poate ataca decât odată cu fondul. 
nm E aaa I 
instanța de apel a apreciat că, în speţă, nu sunt îndeplinite toate condiţiile pentru admisibilitatea în principiu a 
cererii de intervenție accesorie, în raport de natura litigiului dintre reclamanți şi pârâți, corect reținându-se că o 
soluţie favorabilă pârâților în acțiunea întemeiată pe Legea nr. 165/2013 nu are drept consecință obținerea unui 
folos de către titulara cererii de intervenție accesorie şi că apărările în sprijinul pârâţilor în interesul cărora 
intervine (lipsa calității de moştenitor) nu au legătură cu motivele de invalidare a dispoziţiei emise de unitatea 
notificată, care se referă la lipsa calității de imobil preluat abuziv de către stat. 

l V.M. Ciobanu, G. Boroi, op. cit., p. 54. | 

2 În acelaşi sens, a se vedea D. Theohari în G. Boroi, Noul Cod de procedură civilă. Comentariu pe 
articole, vol. I, ed. a 2-a, Ed. Hamangiu, Bucureşti, 2016, pp. 204-205. În sens contrar, a se vedea G: Boroi, 
M. Stancu, op. cit., p. 124. k 

Pentru ca ascultarea părților originare să nu fie pur formală, cererea de intervenție şi 
înscrisurile care o însoțesc se vor comunica acestora înainte de a se discuta admisibilitatea 
în principiu. 

În ceea ce priveşte termenul de formulare, acest element nu se verifică în cazul cererii 
de intervenţie accesorie de vreme ce art. 63 alin. (2) C. pr. civ. stabileşte că această cerere 
poate fi făcută şi în căile extraordinare de atac. 

P Împotriva cererii de intervenție accesorie partea interesată poate A întâmpinare!, 
fără ca acest act de procedură să aibă caracter obligatoriu. Împotriva intervenţiei accesorii 
nu se poate formula însă cerere reconvențională, pentru că intervenţia accesorie nu repre- 
zintă o acţiune civilă propriu-zisă care să conducă la valorificarea unor pretenții proprii ale 
intervenientului. 

* Terţul intervenient va lua procedura în starea în care aceasta se găseşte la momentul 
intervenției sale, iar din acel moment actele de procedură care urmează vor fi îndeplinite şi 
faţă de el. 

Datorită naturii juridice a intervenţiei accesorii, terțul are o poziție procesuală limitată. 
Astfel, art. 67 alin. (2) C. pr. civ. prevede că intervenientul accesoriu nu poate face decât 
acele acte de procedură care nu sunt potrivnice interesului părții în folosul căreia intervine. 
Aşadar, intervenientul accesoriu nu poate să formuleze decât acele cereri care sprijină 
poziţia procesuală a părţii în favoarea căreia s-a formulat intervenția şi nu va putea invoca 
decât acele excepţii care sunt de natură să sprijine apărarea părţii în favoarea căreia a inter- 
venit?. Tot astfel, instanţa trebuie să stabilească faptul că dovezile solicitate de intervenientul 
accesoriu sunt de natură. să profite părții în folosul căreia a intervenit. 

Întrucât textul de lege nu prevede sancţiunea care intervine în cazul în care terțul ar 
face un act de procedură potrivnic intereselor părții pe care o apără, rezultă că un asemenea 
act va fi socotit de instanţă ca neavenit. Prin act potrivnic intereselor părții pe care o sprijină 
-se poate înțelege orice act care ar sprijini poziția părții adverse şi care ar duce la căderea în 
pretenţii a părții apărate de intervenientul accesoriu. 

Principiul limitării activităţii procesuale a intervenientului nu u trebuie absolutizat. Inter- 
venientul accesoriu, nefiind doar un simplu apărător al părții, poate să propună probe noi, să 
aducă argumente noi, să invoce excepții procesuale sau alte mijloace de apărare, cu o 
singură condiție, şi anume ca activitatea sa procesuală să profite părții pe care o apără. 

Legat tot de poziţia procesuală a terțului intervenient, după admiterea în principiu, 
intervenientul accesoriu poate să renunțe la judecarea cererii de intervenţie doar cu acordul 
părții pentru care a intervenit [art. 67 alin. (3) C. pr. civ.]. Soluţia este firească şi se justifică 
pe aprecierea pe care partea în folosul căreia s-a intervenit o face în privința cheltuielilor pe 
care adversarul său le-a angajat pentru combaterea intervenţiei accesorii şi pe care ar fi 
obligată să le suporte dacă va cădea în pretenții. 

* Cererea de intervenţie accesorie se judecă întotdeauna brei cu cererea princi- 
pală. Instanța nu are posibilitatea, ca în cazul intervenției principale, de a dispune disjun- 


l Se apreciază că întâmpinarea se poate depune chiar de partea în favoarea căreia s-a făcut intervenția, dacă 
aceasta apreciază că o asemenea cale procedurală este potrivnică intereselor sale — I. Leş, Tratat, 2014, p. 176. 

2 Intervenientul accesoriu în favoarea pârâtului nu poate invoca excepția de necompetență relativă, decât 
dacă această excepție a fost invocată şi de către pârât. Intervenientul accesoriu în favoarea reclamantului nu 
poate invoca excepţia de necompetență teritorială relativă, de vreme ce însuşi reclamantul nu are acest drept. 

gerea de cererea principală, iar instanța este obligată să se pronunțe asupra acesteia prin 
aceeaşi hotărâre, odată cu fondul [art. 67 alin. (1) C. pr. civ.]. 

* Nepronunţarea instanţei în principiu asupra cererii de intervenţie accesorie dă dreptul 
părții să recurgă la procedura completării hotărârii reglementată de art. 444 C. pr. civ. sau la 
calea de atac a revizuirii întemeiată pe dispozițiile art. 509 alin. (1) pct. 1 C. pr. civ. 

_ (v) Soluţiile instanţei asupra cererii de intervenţie accesorie 
„Modul de soluţionare a intervenţiei accesorii depinde de soluția ce urmează să fie pro- 
nunțată în cadrul acțiunii principale. Consecințele ce decurg de aici sunt: 

- dacă reclamantul renunță la judecată sau la dreptul subiectiv pretins sau dacă pârâtul 
achiesează la pretenţiile reclamantului, după admiterea în principiu a cererii de intervenție, 
intervenţia accesorie cade, ca fiind lipsită de obiect, ea neputând exista în lipsa cererii 
principale; 

- dacă părțile iniţiale e litigiul printr-o tranzacție, terțul nu va putea să solicite con- 
tinuarea judecății, cu excepția cazului în care învederează instanței împrejurarea că părțile 
inițiale au încheiat tranzacţia respectivă cu fraudarea intereselor lui, ipoteză în care instanța 
nu va ține seama de tranzacție şi va continua judecata; 

- perimarea cererii de chemare în judecată îşi va produce efectele şi asupra intervenției 
accesorii; | i 

- în cazul în care intervenţia accesorie s-a făcut în favoarea reclamantului şi acțiunea 
acestuia se respinge, aceeaşi soluţie se va da şi cu privire la intervenţia accesorie, întrucât 
apărarea terțului nu a fost de natură să determine o soluţie favorabilă părții pentru care a 
intervenit. Intervenţia voluntară în favoarea reclamantului se va admite în situaţia în care 
instanța admite cererea de chemare în judecată, întrucât apărarea terțului i-a profitat; 

- în cazul în care cererea de intervenţie accesorie este făcută în favoarea pârâtului, aceasta 
se va admite dacă se respinge cererea de chemare în judecată, întrucât, pârâtul necăzând în 
pretenţii, înseamnă că apărarea terţului a fost utilă. În cazul în care se admite cererea prin- 
cipală, deci pârâtul cade în pretenţii, cererea de intervenţie accesorie formulată în favoarea 
acestuia se va respinge; 

- un aspect particular al poziţiei de subordonare a intervenientului accesoriu față de 
partea în favoarea căreia a intervenit este reglementat de art. 67 alin. (3) C. pr. civ., potrivit 
cu care, calea de atac exercitată de intervenientul accesoriu se socoteşte neavenită dacă 
partea pentru care a intervenit nu a exercitat calea de atac, a renunțat la calea de atac exer- 
citată ori aceasta a fost anulată, perimată sau respinsă fără a fi cercetată în fond!. 


! C. Ap. Bucureşti, s. a Il-a civ., dec. civ. nr. 2674/1999, nepublicată — dacă din probele administrate rezultă 
că terțul, chiriaş în imobilul revendicat, a intervenit în acţiunea în revendicare în favoarea C.G.M.B., apelul declarat 
numai de intervenient, nu şi de pârâtul C.G.M.B., trebuie respins ca neavenit; T.M.B., s. a IV-a civ. dec. nr. 94 din 
21 ianuarie 1997, în Culegere de practică judiciară a Tribunalului Bucureşti 1993-1997, p. 292 — apelul declarat 
numai de intervenientul accesoriu, a cărui cerere de intervenție accesorie în favoarea reclamantului fusese respinsă 
de prima instanță, în lipsa apelului reclamantei, va fi respins conform art. 56 C. pr. civ. (subl. ns. — vechiul C. pr. civ.), 
ţinând cont de poziţia procesuală subsidiară a intervenientului accesoriu; C. Ap. Suceava, s. civ., dec. nr. 26 din 26 
februarie 1999, nepublicată — dacă recursul părţii în interesul căreia se formulase o cerere de intervenţie accesorie a 
fost anulat ca netimbrat, recursul intervenientului accesoriu devine inadmisibil în temeiul art. 56 C. pr. civ. (subl. ns. 
— vechiul C. pr. civ.); CSJ, s. de cont. adm., dec. nr. 875 din 11 octombrie 1995, în B.].C.D. 1995, p. 618; C. Ap. 
Oradea, s. civ., dec. nr. 553 din 6 iulie 1998, nepublicată — întrucât recursul nu a fost motivat în termen, instanța de 
recurs a constatat nulitatea acestuia. În aceste condiții, făcând aplicarea art. 56 C. pr. civ. (subl. ns. — vechiul C. pr. civ.), 

(vi) Efectele cererii de intervenție accesorie 

Intervenția accesorie produce efecte Pi importante, mai puțin energice însă față 
de intervenția principală. Astfel: 

- autoritatea de lucru judecat a hotărârii se va răsfrânge şi asupra intervenientului ac- 
cesoriu; 

- în ceea ce priveşte suportarea cheltuielilor de judecată, dacă partea în folosul căreia a 
intervenit terțul cade în pretenții, ea singură va suporta cheltuielile de judecată, iar nu şi 
intervenientul!. 

- intervenientul accesoriu va suporta întotdeauna cheltuielile de judecată ce decurg din 
propria sa intervenţie, indiferent dacă hotărârea s-a pronunțat sau nu în favoarea părții 
pentru care a intervenit“; 

- în situaţia în care partea care a avut câştig de cauză a făcut o serie de cheltuieli numai 
pentru a combate susţinerile intervenientului accesoriu, acesta din urmă va fi obligat la plata 
cheltuielilor respective; 

- în cazul admiterii căii de atac exercitate împotriva încheierii prin care instanța a 
respins ca inadmisibilă cererea de intervenție, hotărârea pronunțată este desființată de drept, 
iar cauza se va rejudeca de instanţa în faţa căreia s-a formulat cererea de intervenţie de la 
momentul discutării admisibilităţii în principiu a acesteia”. 

În ipoteza în care însă hotărârea de fond este favorabilă părții pe care o sprijină terțul 
accesoriu, apelul formulat de intervenientul accesoriu având ca obiect respingerea ca inad- 
misibilă a cererii de intervenție ar trebui respins ca lipsit de interes. 

De reţinut şi în acest caz că în ipoteza în care, în mod greşit, cererea de intervenţie a 
fost respinsă ca inadmisibilă, la rejudecarea cauzei după trimitere, judecătorul care a judecat 
cauza în primă instanță este incompatibil. 


3.2. Intervenţia forțată 


Intervenţia forțată presupune implicarea unei terțe persoane într-un proces ce se poartă 
între alte persoane, făcându-se abstracție de voinţa terțului sau chiar împotriva voinţei lui. Ter- 
tul este, aşadar, introdus în proces în considerarea calităţii lui de adversar actual sau eventual. 


cererea de intervenție accesorie a fost respinsă ca inadmisibilă, neputând fi pusă în discuţie în condiţiile în care 
recursul părții în interesul căreia a fost făcută este nul; C. Ap. Braşov, s. civ., dec. nr. 709/1998, în C.P.J. 1994-1998, 
p. 108 — dacă recursul a fost respins ca tardiv introdus, atunci cererea de intervenție accesorie făcută în favoarea 
recurentului înaintea instanței de recurs nu mai poate fi examinată datorită dependenței procesuale a intervenientului 
față de partea pentru care a intervenit. 

! P, Vasilescu, Tratat de procedură civilă, vol. HI, Bucureşti, 1943, p. 299. 

21.-F. Stanca, Este intervenientul accesoriu cu adevărat parte în litigiu, www.juridice.ro — conchidem că, 
chiar dacă intervenientul a intrat în proces ca urmare a propriei dorințe, în situația în care partea pentru care a 
intervenit câştigă procesul, intervenientul voluntar accesoriu trebuie să aibă posibilitate de a-şi recupera cheltuielile 
ocazionate cu litigiul. * 

3 Pentru critica acestei soluții legislative în ceea ce priveşte intervenţia accesorie, a se vedea T.C. Briciu, 
M: Stancu, C.C. Dinu, Gh.-L. Zidaru, P. Pop, op. cit., https:/Avww.juridice.ro/essentials/2901/comentarii-asupra- 
modificarii-noului-cod-de-procedura-civila-prin-legea-nr-310-2018-intre-dorinta-de-functionalitate-si-tendinta-de- 
restauratie. 

4 E, Glasson, A. Tissier, R. Morel, Traité de procédure civile, 3° ed., t. I, p. 64. 

Codul de procedură civilă reglementează trei forme de intervenție forțată în procesul 
civil: 

a) chemarea în judecată a altor persoane (art. 68-71 C. pr. civ.); 

b) chemarea în garanţie (art. 72-74 C. pr. civ.); 

c) arătarea titularului dreptului (art. 75-77 C. pr. civ.). 


3.2.1. Chemarea în judecată a altor persoane 


(i) Definiţie şi semnificaţia instituţiei 

Reglementarea acestei forme de intervenție forțată este realizată de dispoziţiile art. 68-71 
C. pr. civ. 

În considerarea dispozițiilor art. 68 alin. (1) C. pr. civ., chemarea în judecată a altor 
persoane poate fi definită ca fiind acea formă de participare a terţilor la activitatea judiciară 
care conferă părților principale, în scopul preîntâmpinării unui litigiu viitor, posibilitatea de 
a solicita introducerea în proces a acelor persoane ce ar putea pretinde aceleaşi drepturi ca şi 
reclamantul!. 

Instituţia chemării în judecată a altor persoane prezintă avantajul soluționării într-un 
singur proces a unor raporturi juridice conexe, realizându-se şi o economie de timp şi de 
mijloace. Prin soluționarea împreună a celor două cereri se creează premisa unei mai bune 
administrări a justiţiei, evitându-se, totodată, pronunțarea unor hotărâri judecătoreşti con- 
tradictorii. i 

(ii) Condiţii de admisibilitate 

Pe lângă condiţiile generale necesare participării terțelor persoane în procesul civil, 
legea impune şi o condiţie specifică pentru chemarea în judecată a altor persoane, şi anume 
aceea ca terțul introdus în proces la cererea uneia dintre părțile inițiale să poată pretinde 
aceleaşi drepturi ca şi reclamantul? | 

Instituţia chemării în judecată a altor persoane nu poate fi utilizată în cazul în care re- 
clamantul a greşit introducerea acţiunii împotriva pârâtului” şi nici în cazul în care alături de 
pârâtul iniţial ar putea să-şi îndrepte pretenţiile față de un altul. Pentru prima ipoteză, 
instanța va respinge cererea ca fiind introdusă împotriva unei persoane lipsite de calitate 
procesuală pasivă, urmând ca reclamantul să poată să-şi îndrepte pretenţiile împotriva 


1 I. Leş, Comentariile codului de procedură civilă, Ed. All Beck, Bucureşti, 2001, p. 176. 

2 De ex.: moștenitorul legatar chemat în judecată de către un moştenitor legal pentru desfiinţarea legatului 
poate să ceară introducerea în proces şi a celorlalți moștenitori legali pentru ca hotărârea prin care se va constata 
că legatul este valabil să le fie opozabilă; într-un litigiu de stabilire a unei servituți de trecere, pârâtul proprietar 
al fondului aservit chemat în judecată de uzufructuarul fondului dominant poate solicita introducerea în cauză a 
nudului proprietar; debitorul cu mai mulţi creditori, chemat în judecată doar de unul dintre ei, are interes să ceară 
introducerea în proces şi a celorlalți creditori spre a se da o singură hotărâre opozabilă tuturor; debitorul cedat 
căruia creditorul cesionar îi notificase cesiunea de creanţă, dacă este acționat în instanță de către creditorul 
cedent pentru plata creanței, va putea să ceară introducerea în proces a cesionarului pentru a face o plată valabilă. 
Acelaşi interes îl are şi creditorul cedent, care-l poate chema în judecată pe cesionar, pentru ca judecătorul să 
stabilească cui urmează ca debitorul să facă plata; reclamantul care revendică un bun poate să introducă în proces 
pe terţul care, de asemenea, pretinde că este proprietarul acelui bun. 

3 C. Ap. Bucureşti, s. a IV-a civ., dec. nr. 318/2000, în Culegere de practică judiciară 2000, pp. 293-294 — 
chemarea în judecată a altor persoane nu poate fi folosită de către reclamantul care a ales greşit persoana pârâ- 
tului, când în realitate trebuia să-şi valorifice pretenția în mod direct împotriva intervenienților. 

adevăratului pârât prin intermediul unei noi acțiuni. Pentru a doua situație, legea: acordă 
reclamantului dreptul de a obține introducerea unui tert în proces în calitate de pârât, în 
condiţiile art. 204 C. pr. civ., respectiv prin modificarea cererii de chemare în judecată. 

De altfel, art. 70 C. pr. civ. reglementează poziţia! terțului în proces, şi anume aceea de 
reclamant. Aşadar, poziția celui chemat în jpdegată este incompatibilă cu calitatea de pârât. 

(iii) Procedura de judecată 

* Fiind o cerere incidentală, cererea de chemare în judecată a altei persoane este 
de competența instanţei sesizate cu judecarea cererii principale, conform art. 123 alin. (1) 
C. pr. civ. 

* Din punct de vedere al formei, legea procesuală se limitează la precizarea potrivit că- 
reia cererea de chemare în judecată a altor persoane va fi motivată şi, împreună cu înscri- 
surile care o însoțesc, se va comunica atât celui chemat în judecată, cât şi părții potrivnice 
[art. 69 alin. (1) C. pr. civ.]. 

Aşadar, în lipsa unui text expres precum cel. cuprins în art. 62 alin. (1) C. pr. civ., 
cererea de chemare în judecată a altor persoane nu trebuie să îndeplinească condiţiile prevă- 
zute de art. 194 C. pr. civ. pentru cererea de chemare în judecată, ci este suficient ca cererea 
să fie motivată şi să cuprindă argumentele de fapt sau de drept pe care panteg îşi întemeiază 
cererea. 

Referitor la procedura verificării şi regularizării cererii prevăzută de art. 200 C. pr. civ., 
aceasta nu trebuie îndeplinită. 

Neavând natura juridică a unei veritabile cereri de chemare în judecată, obiectul acestei 
cereri de intervenţie constând în asigurarea opozabilității față de terța persoană a hotărârii ce 
se va pronunța asupra cererii principale, cererea de chemare în judecată a altei persoane nu 
„este supusă plăţii taxelor judiciare de timbru, O.U.G. nr. 80/2013 instituind obligaţia timbrării 
numai în privinţa cererii de intervenție principală şi a cererii de chemare în garanţie [art. 34 
alin. (3)]. 

* Privitor la legitimarea procesuală, cererea de chemare în judecată a altor persoane 
poate fi formulată de oricare din părțile Eioeoaului. De cele mai multe ori, interesul de a 
formula o astfel de cerere aparţine pârâtului?. 

Cu privire la reclamant, acesta are şi el posibilitatea să formuleze o cerere de chemare în 
judecată a altor persoane împotriva oricărui terț, căruia vrea să-i facă opozabilă hotărârea’. 

De asemenea, şi intervenientul principal are îndreptăţirea de a formula cerere de chemare 
în judecată a altei persoane. | 

* Din punct de vedere al termenului de formulare, cererea de chemare în judecată a 
altor persoane poate fi promovată numai în faţa primei instanțe, pentru a se respecta astfel 
principiul dublului grad de jurisdicție. 


! Pentru analiza calităţii procesuale a terțului, a se vedea M. Tăbârcă, op. cit., pp. 416-417. 

2 De ex.: debitorul care nu vrea să-și asume riscul unei plăți nevalabile va cere introducerea în proces şi a 
cesionarului sau cedentului pentru a se stabili, în contradictoriu, cui trebuie să plătească; debitorul mai multor 
creditori, dacă este chemat în judecată de un singur creditor, are interes să-i introducă în proces şi pe ceilalți, pentru 
a se da o singură hotărâre cu privire la întreaga creanță, opozabilă tuturor; dacă reclamantul revendică un bun de la 
pârât, acesta din urmă poate să introducă în proces pe terțul care pretinde că şi el este proprietarul bunului. 

3 Reclamantul cheamă în judecată, după ce l-a acționat pe pârât, şi pe i dobânditorii de drepturi reale 
asupra bunului litigios. 

Astfel, termenul diferă după cum cererea este formulată de reclamant sau de pârât. 
Potrivit art. 68 alin. (3) C. pr. civ., cererea făcută de pârât se depune în termenul prevăzut 
pentru depunerea întâmpinării, iar dacă întâmpinarea nu este obligatorie, cel mai târziu la 
primul termen de judecată, iar conform art. 68 alin. (2) C. pr. civ., cererea făcută de 
„reclamant sau de intervenientul principal se va depune cel mai târziu până la terminarea 
cercetării procesului înaintea primei instanţe. 

Aşadar, pârâtul poate depune cererea de chemare în judecată a altor persoane în termen 
de 25 de zile de la comunicarea cererii de chemare în judecată, astfel cum impune art. 201 
alin. (1) C. pr. civ., iar dacă reclamantul îşi modifică cererea, pârâtul ar putea să formuleze 
o cerere de chemare în judecată a altor persoane cel mai târziu cu 10 zile înaintea termenului 
fixat de instanță, potrivit art. 204 alin. (1) teza finală C. pr. civ. Numai dacă întâmpinarea nu 
este obligatorie, cererea se poate face cel mai târziu la primul termen de judecată. 

Explicaţia stabilirii a două termene diferite rezidă în necesitatea de a nu se permite 
pârâtului tergiversarea judecății, întrucât pârâtul este cel mai în măsură să cunoască 
persoanele ce pot pretinde aceleaşi drepturi ca şi reclamantul încă de la primirea copiei de 
pe cererea de chemare în judecată. În schimb, pentru reclamant, nu s-a prevăzut un astfel de 
termen limită întrucât, de cele mai multe ori, el ia cunoştinţă abia pe parcursul cercetării 
procesului de existența unor terțe persoane ce ar putea pretinde aceleaşi drepturi ca şi el. 
Dacă legea ar fi stabilit şi pentru reclamant obligativitatea depunerii cererii de chemare în 
judecată a altei persoane in limine litis, dispoziţiile art. 204 alin. (1) C. pr. civ., care îi conferă 
reclamantului dreptul de a-şi modifica sau de a-şi întregi cererea de chemare în judecată 
până la primul termen la care acesta este legal citat, ar fi devenit inaplicabile în practică. 

Cererea de chemare în judecată a altei persoane poate să fie depusă şi cu ocazia 
rejudecării fondului în primă instanță după anularea sau casarea hotărârii cu trimitere spre 
rejudecare. 

În ipoteza nerespectării termenului de formulare a cererii de chemare în judecată a altei 
persoane, sancţiunea constă nu în calificarea acesteia ca fiind tardiv formulată, ci în respin- 
gerea cererii de încuviințare în principiu ca inadmisibilă, termenul fiind unul dintre elementele 
ce se verifică de instanţă în scopul pronunțării asupra admisibilității în principiu. 

* După înregistrarea cererii de chemare în judecată a altor persoane, instanţa va dispune 
comunicarea acesteia atât terțului introdus în proces, cât şi părţii potrivnice. Odată cu 
cererea vor fi comunicate terțului şi copii de pe cererea de chemare în judecată, de pe 
întâmpinare, precum şi de pe înscrisurile aflate la dosar. Obligaţia comunicării cererilor şi 
înscrisurilor menţionate se circumscrie principiului contradictorialităţii şi dreptului la 
apărare, întrucât, în baza acestora, urmează să se discute admisibilitatea în principiu. 

* În condiţiile art. 69 alin. (3) C. pr. civ., dispozițiile art. 64-65 C. pr. civ. se aplică în 
mod corespunzător. 

Astfel, după ascultarea celui care a formulat cererea de intervenţie, a adversarilor săi 
din proces şi a terțului, instanța va hotărî, printr-o încheiere motivată, dacă cererea este sau 
nu admisibilă în principiu. În afară de verificările obişnuite pe care le face instanţa atunci 
când analizează admisibilitatea în principiu a cererii de intervenţie va mai stabili în plus şi 
dacă reclamantul ar putea să pretindă aceleaşi drepturi ca şi reclamantul. 

Încheierea va putea fi atacată numai odată cu fondul. 

Cel chemat în judecată va dobândi calitatea de parte în proces numai după admiterea în 
principiu a cererii de intervenție forțată şi va lua procedura în starea în care se află la 
momentul admiterii intervenției’. Actele de procedură ulterioare vor fi îndeplinite şi față de 
el, fără să poată să ceară refacerea actelor de procedură deja săvârşite ori readministrarea 
unor probe. 

După admiterea în principiu a cererii de intervenţie forțată, instanţa va stabili un termen 
pentru ca cel chemat în judecată să poată depune întâmpinare. 

* Poziția procesuală de reclamant pe care o dobândeşte terțul chemat în judecată, 
potrivit prevederilor art. 70 C. pr. civ., îi conferă acestuia independența procesuală a recla- 
mantului şi dreptul de a săvârşi anumite acte de procedură pe care le consideră necesare. Cu 
toate acestea, poziția procesuală menționată nu îi asigură toate drepturile pe care i le-ar 
conferi calitatea procesuală de reclamant, cum ar fi spre exemplu imposibilitatea terțului de 
a renunța la judecata cererii de intervenție’, întrucât nu el a făcut această cerere. Pe de altă parte 
însă, ar putea să renunţe la dreptul său şi, tot astfel, ar putea să tranzacționeze cu privire la 
partea vizând dreptul său?. | 

. * Ipoteza scoaterii pârâtului din proces este reglementată de art. 71 C. pr. civ. 

În cazul prevăzut la art. 71 C. pr. civ., când pârâtul, chemat în judecată pentru o datorie 
bănească, recunoaşte datoria şi declară că vrea să o execute față de cel căruia îi va fi stabilit 
dreptul pe cale judecătorească, el va fi scos din proces, dacă a consemnat la dispoziţia instanței 
suma datorată. i 

Aşadar, două sunt condiţiile ce trebuie îndeplinite pentru înlocuirea pârâtului: 

- pârâtul recunoaşte datoria; 

„= pârâtul consemnează întreaga sumă de bani. 

Tot astfel, pârâtul, chemat în judecată pentru predarea unui bun sau a folosinţei acestuia, 
va fi scos din proces dacă declară că va preda bunul celui al cărui drept va fi stabilit prin 
hotărâre judecătorească. Bunul în litigiu va fi pus sub sechestru judiciar de către instanța 
învestită cu judecarea cauzei, dispoziţiile art. 972 şi următoarele fiind aplicabile. 

În ambele situații, declarația pârâtului poate fi făcută fie verbal, fie în scris, iar nu 
neapărat prin întâmpinare. i 

Posibilitatea de liberare a pârâtului de bună-credintă, reglementată de art. 71 C. pr. civ., 
reprezintă o ofertă de plată, în timpul procesului, la bară, urmând ca instanța să pună în 
întârziere pe cel care îşi va stabili judecătoreşte dreptul să primească suma, nemaifiind 
nevoie de consemnare în acest caz. | 

Cu referire la momentul procesual până la care poate fi făcută cererea de scoatere a 
pârâtului din proces, în lipsa unui text care să fixeze o atare limită, declaraţia poate fi făcută 
cel mai târziu până la momentul deschiderii dezbaterilor în fond în primă instanță, art. 392 
C. pr. civ. prevăzând că dacă părţile declară că nu mai au cereri de formulat și nu mai sunt 
alte incidente de soluţionat, preşedintele va deschide dezbaterile în fond. De asemenea, în 


! M. Gheciu, Efectele juridice ale intervenţiei terțelor persoane în procesul civil, în Studii şi cercetări 
juridice nr. 2/1968, pp. 254-255. 

2]. Leş, notă la sent. civ. nr. 4691/1975 a Jud. Sibiu, în Revista română de drept nr. 6/1978, pp. 50-51. 

3 G.D. Mihali, V.M. Ciobanu, Discuţiile privind admisibilitatea formulării cererii reconvenționale şi în 
cazurile cererilor de participare a terţilor în procesul civil, în Dreptul nr. 2/1999, p. 35. 

condiţiile art. 478 alin. (3) C. pr. civ., pârâtul ar putea să facă declaraţia de recunoaştere şi 
în apel, neconstituind o cerere nouă, ci circumscriindu-se apărărilor adresate implicit primei 
instanțe şi pe care le explicitează în apel. 

“Pentru ca instanța să ia act de declaraţia pârâtului, nu este necesar consimțământul 


reclamantului. 


După înlocuirea pârâtului cu cel care ar putea să pretindă aceleaşi drepturi ca şi recla- 
mantul, judecata va continua între reclamant şi terțul chemat în judecat. Iar hotărârea finală 
va fi comunicată şi pârâtului, căruia îi este opozabilă. 

Întrucât pârâtul este scos din proces şi pentru că opozabilitatea hotărârii este stabilită 
prin lege, rezultă că pârâtul nu trebuie să figureze în dispozitivul hotărârii. Este suficient ca 
hotărârea să stabilească că reclamantul sau cel chemat în judecată este îndreptăţit să 
primească suma de bani, respectiv este titularul dreptului de proprietate asupra bunului ce 
formează obiectul judecății, pentru ca, față de declaraţia ce a dus la scoaterea sa din proces, 
pârâtul să fie obligat la executarea datoriei băneşti ori la predarea bunului. 

* Chiar dacă cererea de chemare în judecată a altor persoane determină întârzierea 
soluționării cererii principale, instanța nu va putea dispune disjungerea şi judecarea lor sepa- 
rată!, întrucât, pe de o parte, nu există un text de lege expres în acest sens, iar pe de altă 
parte, între cele două cereri există o strânsă legătură de obiect care justifică soluţionarea lor 
împreună. 

* În cazul admiterii căii de atac exercitate împotriva încheierii prin care instanţa a 
respins ca inadmisibilă cererea de intervenție, hotărârea pronunțată este desființată de drept, 
iar cauza se va rejudeca de instanța în faţa căreia s-a formulat cererea de intervenție de la 
momentul discutării admisibilităţii în principiu a acesteia. Cu prilejul rejudecării, judecătorul 
care a judecat cauza în primă instanţă este incompatibil. 

- (iv) Soluţiile instanței asupra cererii de chemare în judecată a altor persoane 

Modul de soluţionare a cererii de chemare în judecată a altor persoane depinde de 
soluția ce urmează să fie pronunţată în cadrul acțiunii principale. Consecințele ce decurg de 
aici sunt: 

- atunci când cererea de chemare în judecată şi cererea de intervenție au acelaşi obiect, 
nu pot fi admise amândouă în întregime, întrucât se exclud reciproc. Aşadar, dacă se admite 
una în întregime, se respinge cealaltă şi invers. După cum, pot fi admise ambele în parte sau 
ambele pot fi respinse sau una poate fi admisă în parte, iar cealaltă respinsă; 

- dacă cele două cereri nu au un obiect identic, pot fi admise în parte ambele sau poate 
fi admisă în tot una, iar cealaltă numai în parte. După cum, ambele cereri pot fi respinse sau 
numai una poate fi respinsă, iar cealaltă admisă în tot sau doar în parte. 

De precizat în acest context este faptul că, prin intermediul acestei forme de intervenție 
forțată, nu se poate dispune obligarea pârâtului la îndeplinirea vreunei obligații față de terţul 
intervenient, întrucât acesta a fost atras forțat în proces de către una dintre părțile iniţiale, 
terțul nedorind prin propria manifestare de voință să-şi realizeze vreun drept în patrimoniul 
personal, singurele situaţii derogatorii fiind cele reglementate de art. 71 C. pr. civ. 


1 LN. Pârvu, op. cit., p. 169 — s-a argumentat pe legătura dintre obiectele cererilor, pe de o parte, şi lipsa 
oricărei prevederi exprese în acest sens, pe de altă parte. 


Drept procesual civil l 165 


Prin urmare, întrucât obiectul cererii de intervenție nu coincide cu obiectul cererii de 
chemare în judecată, luând în considerare şi principiul disponibilităţii, se reţine că scopul 
cererii de chemare în judecată a altei persoane constă doar în asigurarea opozabilităţii față 
de intervenientul forțat a hotărârii ce se va pronunţa asupra cererii principale, dobândind 

„efect de lucru judecat, în condiţiile art. 431 alin. (2) C. pr. civ., astfel încât într-un litigiu ` 
ulterior nu va fi admisă proba contrară, utilitatea acestei cereri de intervenţie forțată constând, 
aşadar, în preîntâmpinarea declanşării unor litigii ulterioare între tert şi una dintre părţile 
iniţiale. 


3.2.2. Chemarea în garanţie 


G) Definiţie şi semnificaţia instituţiei 

Chemarea în garanție — ca varietate a intervenţiei forțate — este reglementată în art. 72-74 
C. pr. civ. şi poate fi definită ca acea instituție juridică procesuală care conferă părților 
posibilitatea de a solicita introducerea în proces a persoanelor care ar avea obligaţia de 
garanţie sau de despăgubire în ipoteza î în care ar pierde procesul!. 

Conform art. 72 alin. (1) C. pr. civ., partea interesată poate să cheme în garanţie o terță 
persoană, împotriva căreia ar putea să se îndrepte cu o cerere separată în garanție sau în 
despăgubiri. | 

Rezultă, aşadar, că instituția chemării în garanţie are caracterul unei acţiuni preventive, 
care se fundamentează pe existenţa unei obligaţii de garanţie sau despăgubire. Cererea de 
chemare în garanţie conferă garantului posibilitatea de a contribui alături de garantat la 
respingerea pretențiilor părții adverse, oferind, totodată, celui garantat mai multe posibilități 
de a realiza o apărare eficientă împotriva terțului care a formulat pretenția în legătură cu 
- dreptul garantat. 

Semnificaţia acestei căi procedurale rezidă, de asemenea, şi într-o mai bună adminis- 
trare a justiţiei, întrucât determină soluționarea într-un singur proces a două acțiuni conexe, 
contribuind la o economie de timp şi cheltuieli. 

Astfel, prin formularea cererii de chemare în garanție se urmăreşte un dublu scop: 

- se dă posibilitate terțului să administreze toate dovezile şi să-şi facă toate apărările în 
sprijinul părţii pe care o garantează; 

- dacă cel garantat pierde procesul, prin aceeaşi hotărâre, instanța va admite şi cererea 
de chemare în garanţie, dacă apreciază că este întemeiată, evitându-se un proces ulterior. 

(ii) Condiţii de admisibilitate 

- Pentru promovarea însă a acestei căi procedurale, partea interesată trebuie să afirme 
existenţa unei obligaţii legale sau convenționale de garanţie sau a unei obligații de despă- 
gubire, aşa cum rezultă din art. 72 alin, (1) C. pr. civ.?. Temeiul participării terțelor 


LLN. Pârvu, Părțile în procesul civil, Ed. All Beck, Bucureşti, 2002, p. 170. 

2 Trib. Suprem, s. civ., dec. nr. 705 din 27 aprilie 1971, I. Mihuţă, în Repertoriu II, Ed. Ştiinţifică şi Enci- 
clopedică, Bucureşti, 1976, nr. 104, p. 369 — ori de câte ori se atacă un contract, pentru orice motiv, chemarea în 
proces a ambelor părţi este o necesitate juridică obiectivă, deoarece nu este de conceput ca acelaşi act să fie în 
același timp valabil față de o parte şi nevalabil faţă de cealaltă. În consecință, nechemarea unei părți în procesul 
privitor la un atare contract, ca pârâtă, nu poate fi înlăturată prin chemarea ei în garanție, dat fiind caracterul 
subsidiar al unei asemenea cereri în raport cu cererea principală. 

persoane în procesul civil, în această formă, îl constituie, aşadar, fie obligaţia de garanţie, 
fie obligația de despăgubire. | 

Astfel, chemarea în garanţie este întâlnită în materia acţiunii în revendicare, când cum- 
părătorul, chemat în judecată de un terț, îl poate chema în garanţie pe vânzător, cerându-i 


„să-l apere de evicţiune; de asemenea, în cazul în care creditorul cheamă în judecată numai 


pe unul dintre debitorii obligaţi solidar, pârâtul poate să cheme în garanție pe ceilalți code- 


bitori, pentru ca fiecare dintre ei să plătească partea corespunzătoare; tot astfel, în situaţia în 


care mandatarul încheie un act cu depăşirea împuternicirilor primite, iar terțul îl acţionează 
pe mandant, acesta din urmă îl poate chema în garanție pe mandatar pentru a fi obligat să-l 
despăgubească; fideiusorul, acţionat în instanță ca urmare a neplăţii datoriei de către debi- 
torul care nu înțelege să o achite de bunăvoie, poate să îl cheme în garanție pe acesta din 
urmă ori comitentul chemat în judecată pentru fapta prepusului îl cheamă în garanţie pe 
prepus pentru a fi obligat să-i plătească comitentului suma achitată de acesta reclamantului. 

Nici prin intermediul acestei forme de intervenţie forțată nu este posibilă atragerea în 
proces a unui nou pârât. Ca regulă, chemarea în garanție poate să fie îndreptată împotriva 
unui terț de proces, însă există şi situaţii în care poate fi formulată în contradictoriu cu 
persoane din proces. De exemplu, dacă reclamantul a chemat în judecată doi pârâţi, unul 
dintre aceştia ar putea formula cerere de chemare în garanţie împotriva celuilalt; ori una 
dintre părţile iniţiale ale procesului formulează o cerere de chemare în garanţie împotriva 
intervenientului voluntar. | | 

- O altă condiţie de admisibilitate a cererii de chemare în garanție presupune existența 

cu necesitate a unui proces civil aflat în faza judecății în primă instanţă. Astfel, s-a decis că 
o cerere de chemare în garanţie poate fi primită în măsura în care nu s-ar încălca principiul 
dublului grad de jurisdicție, cu ocazia rejudecării fondului după casarea cu trimitere. 
„= De asemenea, o altă condiție de admisibilitate se referă la existența unei legături între 
cererea principală şi cererea de chemare în garanţie, în sensul că trebuie să fie o legătură 
de dependenţă şi de subordonare între cele două cereri, astfel încât soluţia ce se va da cu 
privire la cererea principală să influenţeze soluţia ce se va da asupra cererii de chemare în 
garanție. 

Sub aspectul materiilor în care chemarea în garanţie poate fi formulată învederăm: 

- Cererea de chemare în garanție este deseori întâlnită în cadrul acţiunilor în revendi- 
care, în acțiunile izvorăte dintr-un contract de locaţiune, locatarul putând să solicite 
introducerea în procesul de evacuare intentat de un terţ locatorului. 

- În materie de contencios administrativ, funcţionarul autorității publice pârâte acționat 
în judecată de cel care se consideră vinovat de actul elaborat, emis sau încheiat de acesta ori 
de refuzul rezolvării unor cereri referitoare la un drept subiectiv sau la un interes legitim, 
poate chema în garanție pe superiorul său ierarhic de la care a primit ordin scris să elabo- 
reze sau nu actul. 

- De asemenea, cererea de chemare în garanție nu este admisibilă în cadrul procedurii 
speciale a ordonanţei preşedințiale, deoarece caracterul celor două cereri este absolut diferit. 
Ordonanţa preşedințială este o măsură vremelnică, cu caracter urgent şi care nu prejudecă 
fondul cauzei, pe când chemarea în garanție este legată exclusiv de fondul dreptului’. 


l Trib. Suprem, col. civ., dec. nr. 444/1966, în Justiţia Nouă nr. 8/ 1966, p. 166. 

- Nu se poate recurge la o cerere de chemare în garanţie nici în cadrul unor acțiuni 
posesorii!, raţiunile fiind aceleaşi cu cele arătate la ordonanța preşedinţială. 

- Chemarea în garanţie nu este admisibilă nici în lifigiile de muncă, întrucât între per- 
soana încadrată în muncă şi tert nu există raporturi juridice de muncă. Nici unitatea nu ar 
putea chema în garanţie o altă persoană, deoarece unitatea îşi recuperează paguba de la 
salariatul vinovat, fie direct prin depunerea de către acesta a sumelor de bani la casieria 
unității, în cazul în care îşi recunoaşte vinovăția, fie prin chemarea în judecată de către 
unitate a salariatului vinovat în vederea obținerii unui titlu executoriu pe baza căruia să poată 
proceda la acoperirea prejudiciului cauzat, în ipoteza în care salariatul nu-şi recunoaşte 
vinovăția. 

- Chemarea în garanţie nu este admisibilă nici în cazul acțiunilor personale nepatrimo- 
niale întrucât în astfel de litigii, în principiu, nu se pune problema unei eventuale acţiuni în 
regres. 

- Nici în procedura necontencioasă nu se poate recurge la o cerere de chemare în ga- 
ranție, întrucât, potrivit art. 527 C. pr. civ., nu se urmăreşte stabilirea unui drept potrivnic 
față de o altă persoană, deci nu se pune problema pierderii unui drept garantat sau a 
exerciţiului acelui drept. | 

(iii) Procedura de judecată 

* Fiind o cerere incidentală, cererea de chemare în garanţie a altei persoane este de 
competența instanţei care judecă cererea principală, în condiţiile art. 123 C. pr. civ. 

* Cererea de chemare în garanție trebuie să îndeplinească toate condiţiile unei cereri de 
chemare în judecată, deoarece ea constituie, ca natură juridică, o veritabilă acţiune civilă?. 
Art. 73 alin. (1) C. pr. civ., cererea va fi făcută în forma prevăzută pentru cererea de 
chemare în judecată. ` 

Fiind, ca natură juridică, o adevărată acţiune, cererii de chemare în garanție îi sunt apli- 
cabile dispoziţiile art. 194 C. pr. civ. Prin urmare, cererea de chemare în garanție trebuie să 
se facă cu respectarea condiţiilor de formă stabilite de lege pentru cererea de chemare în 
judecată, ceea ce înseamnă şi obligativitatea îndeplinirii cerinței timbrării?. 

Nici în cazul cererii de chemare în garanţie nu trebuie îndeplinită procedura de 
verificare şi regularizare a cererii prevăzută de art. 200 C. pr. civ. 

În cazul pârâtului, cererea de chemare în garanție şi întâmpinarea nu trebuie neapărat 
să se materializeze în înscrisuri distincte, ci se pot face prin acelaşi înscris, cu precizarea că, 


l Pentru o opinie în sens contrar, a se vedea I. Deleanu, Tratat de procedură civilă, Ed. Servo-Sat, Arad, 
2001, p. 410. 

2 ICCJ, s. com., dec. nr. 2980 din 5 octombrie 2007, în Revista română de jurisprudență nr. 1/2009, pp. 133-136 
— cererea de Chemare î în garanție este o cerere incidentală, motiv pentru care condițiile de admisibilitate ale unei 
astfel de cereri sunt specifice şi diferite sub unele aspecte de cererea principală. Împrejurarea că cererea de chemare 
în garanţie va fi făcută în condiţiile de formă pentru cererea de chemare în judecată nu este de natură să pună semnul 
egalităţii între cererea de chemare în garanție şi cererea principală de chemare în judecată, ceea ce le deosebeşte 
fiind tocmai condiţiile de admisibilitate ale cererii de chemare în garanție, aşa cum sunt statuate de art. 60-63 C. pr. civ. 
(subl. ns. — vechiul C. pr. civ.). Prin formularea unei cereri de chemare în garanție de către pârât, acesta își asumă 
calitatea procesuală pasivă în cererea principală, deoarece numai părţile din proces pot apela la acest mijloc de 
apărare, calitatea de parte fiind una dintre condiţiile de admisibilitate ale cererii de chemare în garanţie. 

3 S. Florea, op. cit., pp. 163-168. 

spre deosebire de întâmpinare, cererea de chemare în garanţie se timbrează. Mai mult, s-a 
susținut că este suficient ca în chiar cuprinsul apărării din întâmpinare pârâtul să men- 
ționeze raportul juridic dintre pârât şi (heup în garanție şi să reiasă voința expresă de 
chemare în judecată a terțului în acelaşi proces!. 

* Cererea de chemare î în garanție se poate formula de către oricare din părțile pro- 
cesului?. | 

Se poate, de asemenea, introduce şi de către succesorii universali sau cu titlu universal 
ai garantului, precum şi de către dobânditorul cu titlu particular, neavând relevanță dacă 
dobândirea s-a făcut cu titlu oneros sau cu titlu gratuit. Aceştia dobândesc calitatea de 
„părți”, substituindu-se autorului lor prin sapinea de drepturi şi obligații juridice de la 
autorul lor”. 

În schimb, poate fi formulată împotriva garantului, precum şi a succesorilor săi uni- 
versali sau cu titlu universal, nu însă şi împotriva dobânditorului cu titlu particular. Astfel, 
dacă o persoană vinde acelaşi imobil, succesiv, la două persoane, iar formalităţile de 
publicitate imobiliară au fost îndeplinite mai întâi de către cel de-al doilea cumpărător, 
acesta din urmă nu va prelua şi obligaţia de a-l garanta pe primul cumpărător. 

- Cererea de chemare în garanție poate fi formulată şi de intervenientul voluntar isi 
cipal, întrucât ar putea să pretindă aceleaşi drepturi ca şi reclamantul. 

Totodată, art. 72 alin. (2) C. pr. civ. permite şi terțului chemat în garanție să cheme în 
garanţie, la rândul lui, o altă persoană. Această dispoziție are semnificaţia limitării che- 
mărilor în garanție în lanţ, care ar conduce la o tergiversate nejustificată a judecății. Prin 
urmare, s-a susținut în literatura de specialitate că al doilea chemat în garanţie nu va putea 
să-şi valorifice dreptul său la garanție sau despăgubire decât pe cale principală“. 

Un alt aspect de reţinut are în vedere faptul că cererea de chemare în garanţie se poate 
formula chiar şi împotriva unor părți din- proces. De exemplu, dacă în proces există doi 
pârâți, unul dintre ei ar putea formula cerere de chemare în garanție împotriva celuilalt sau 
ipoteza în care una dintre părțile inițiale formulează o cerere de chemare în garanţie 
împotriva intervenientului voluntar”. 

* Cât priveşte termenul în care poate fi introdusă cererea de chemare în garanţie, 
urmează a se distinge după cum este formulată de către reclamant” sau de către pârât. Art. 73 
alin. (2) C. pr. civ. prevede că cererea de chemare în garanţie formulată de reclamant sau de 
intervenientul principal se va depune cel mai târziu până la terminarea cercetării procesului 


1 CSJ, s. com., dec. nr. 542/1994, în B.J.C.D. 1994, p. 283. 

2 Cererea de chemare î în garanţie ar fi un mijloc pus la îndemâna pârâtului, apărând ca o manifestare de 
voinţă provocată, iar dacă reclamantul cheamă în judecată un terț, pentru a discuta şi lichida cu acesta o obligație 
de garanţie, sub aspect procedural, nu ar fi vorba de o chemare în garanție propriu-zisă, ci de o modificare sau 
completare a cererii principale — E. Herovanu, Legea pentru accelerarea judecăților din 11 iulie 1929, explicată 
şi adnotată, Ed. Cultura poporului, Bucureşti, 1937, p. 143. 

3 Pentru o prezentare detaliată, a se vedea I. Deleanu, Părțile în raporturile contractuale, în Dreptul nr. 4/2002, 
pp. 25-46. 

4 Gr. Porumb, Codul de procedură civilă comentat şi adnotat, vol. 1, p. 162. 

5 V.M. Ciobanu, G. Boroi, op. cit., pp. 81-82. 

é Trib. jud. Braşov, dec. civ. nr. 1709/1983, în Revista română de drept nr. 6/1984, p. 60 — întrucât şi recla- 
mantul poate să cadă în pretenţii prin respingerea acțiunii principale, rezultă că şi el poate să formuleze o cerere 
de chemare în garanție. 

înaintea primei instanțe’, iar potrivit art. 73 alin. (3) C. pr. civ., cererea pârâtului trebuie 
depusă în termenul prevăzut pentru depunerea întâmpinării, iar dacă întâmpinarea nu este 
obligatorie, cel mai târziu la primul termen de judecată?. 

Aşadar, pârâtul poate depune cererea de chemare în garanţie în termen de 25 de zile de 
la comunicarea cererii de chemare în judecată, astfel cum impune art. 201 alin. (1) C. pr. civ., 
iar dacă reclamantul îşi modifică cererea, pârâtul ar putea să formuleze o cerere de chemare 
în judecată a altor persoane cel mai târziu cu 10 zile înaintea termenului fixat de instanță, 
potrivit art. 204 alin. (1) teza finală C. pr. civ. Numai dacă întâmpinarea nu este obligatorie, 
cererea se poate face cel mai târziu la primul termen de judecată. 

Explicaţia stabilirii a două termene diferite rezidă în necesitatea de a nu se permite 
pârâtului tergiversarea judecății, întrucât pârâtul este cel mai în măsură să cunoască per- 
soanele ce îi datorează garanţie sau despăgubire încă de la primirea copiei de pe cererea de 
chemare în judecată. În schimb, pentru reclamant, nu s-a prevăzut un astfel de termen limită 
întrucât, de cele mai multe ori, află abia pe parcursul cercetării procesului de existența unor 
terţe persoane ce ar putea pretinde aceleaşi drepturi ca şi el. 

Stipularea de către lege în mod expres a termenelor în care se poate inta cererea 
de chemare în garanţie este determinată de natura acestei cereri, şi anume aceea a unei 
veritabile acţiuni civile. În consecință, în cazul în care s-ar permite formularea cererii de 
chemare în garanţie în faţa instanței de control judiciar, s-ar răpi părților beneficiul unui 
grad de jurisdicție”. | 

Chemarea în garanție poate să fie formulată şi cu ocazia rejudecării fondului în primă 
instanță după anularea sau casarea cu trimitere spre rejudecare. 

În ipoteza nerespectării termenului de formulare a cererii de chemare în garanție, 
sancţiunea constă nu în calificarea acesteia ca fiind tardiv formulată, ci în respingerea cererii 
de încuviinţare în principiu ca inadmisibilă, de vreme ce termenul reprezintă unul dintre 
elementele ce se verifică de instanţă în cadrul acestei proceduri. 

* Potrivit art. 74 alin. (1) C. pr. civ., pentru respectarea principiului contradictorialităţii 
şi a dreptului la apărare, după depunerea cererii de chemare în garanţie, aceasta şi copii de 
pe înscrisurile ce o însoțesc, precum şi copii de pe cererea de chemare în judecată, întâm- 
pinare şi de pe înscrisurile de la dosar vor fi comunicate terțului, acordându-i-se un termen 
pentru a depune întâmpinare şi a-şi pregăti apărarea. 

* În condiţiile art. 74 alin. (2) C. pr. civ., dispozițiile art. 64 a art. 65 alin. (1) şi (2) 
C. pr. civ. se aplică în mod corespunzător. 

Astfel, după ascultarea celui care a formulat cererea de intervenţie, a adversarilor săi 
din proces şi a terțului, instanţa va hotărî, printr-o încheiere motivată, dacă cererea este sau 


! C. Ap. Bucureşti, s. a I-a civ., dec. civ. nr. 3380/1999, în Culegere d, practică judiciară 1999 — faptul 
că la judecătorie, cererea de chemare în garanție făcută de reclamant a fost respinsă ca tardivă, deşi s-a depus la 
data de 6 octombrie 1998, iar cauza s-a soluţionat la 13 noiembrie 1998, apare ca nelegală, corect dispunându-se, 
în baza art. 312 C. pr. civ. (subl. ns. — vechiul C. pr. civ.), trimiterea cauzei spre rejudecare. 

2 T.M.B., s. com., dec. nr. 204/1991, în Drept comercial. Practică judiciară adnotată, ed. a 2-a, Ed. All 
Beck, Bucureşti, 2000, p. 467 — navlositorul care nu a formulat cerere de chemare în garanţie, în fața instanţei de 
fond, răspunde pentru depăşirea termenului alocat pentru descărcare. 

3 CSJ, s. com., dec. nr. 542/1994, în Drept comercial. Practică judiciară adnotată, ed. a 2-a, Ed. All Beck, 
Bucureşti, 2000, p. 357. 

nu admisibilă în principiu. În afară de verificările obişnuite pe care le face instanța atunci 
când analizează admisibilitatea în principiu a cererii de intervenție va mai stabili în plus şi 
dacă terţul i-ar putea datora celui care a formulat cererea de garanţie sau despăgubiri. 

Încheierea va putea fi atacată numai odată cu fondul. 

Cel chemat în garanție va dobândi calitatea de parte în proces numai după admiterea în 
principiu a cererii de intervenţie forțată şi va lua procedura în starea în care se află la 
momentul admiterii intervenţiei. Actele de procedură ulterioare vor fi îndeplinite şi față de 
el, fără să poată să ceară refacerea actelor de procedură deja săvârşite ori readministrarea 
unor probe. 

După admiterea în principiu a cererii de intervenţie forțată, instanţa va stabili un termen 
pentru ca cel chemat în judecată să poată depune întâmpinare, putând, totodată, să for- 
muleze şi cerere de chemare în garanție, în condiţiile art. 72 alin. (2) C. pr. civ. 

* Prin formularea cererii de chemare în garanţie, terţul introdus în cauză dobândeşte o 
poziție procesuală independentă. El se bucură de toate drepturile şi obligaţiile pe care le au 
părțile principale. Astfel, terțul va putea să administreze toate probele necesare şi să facă 
toate apărările în sprijinul părţii pe care o garantează. El va putea opune pretențiilor prin- 
cipale orice apărări sau excepții, chiar dacă acestea nu au fost ridicate de către cel garantat 
sau chiar şi în ipoteza în care acesta s-ar opune. În schimb, garantul nu va putea invoca, 
acele excepții care au fost acoperite în momentul introducerii sale în proces, întrucât şi el 
este obligat să ia procedura în starea în care se află în momentul intervenţiei sale. El va 
putea invoca însă toate acele excepții care au ca obiect încălcarea unor norme de ordine 
publică (ex., necompetenţa absolută, litispendența, prescripția dreptului la acțiune, puterea 
lucrului judecat etc.). În plus, chematul în garanţie va putea formula şi o cerere reconven- 
țională, soluţie motivată de caracterul de adevărată „acţiune” a cererii de chemare în garanție. 

Întrucât chemarea în garanţie constituie o simplă facultate, iar nu o obligaţie pentru părți, 
garantatul ar putea însă să aştepte sfârşitul procesului şi, abia apoi, dacă a căzut în pretenții, 
să le valorifice pe calea unei cereri principale, de regres. Uneori însă, nu are această alegere 
întrucât riscă să piardă procesul şi să nu fie nici despăgubit. Astfel, potrivit art. 1.705 C. civ., 
dacă cumpărătorul s-a judecat cu evingătorul său fără a-l chema în proces şi pe vânzător, în 
cazul în care a pierdut procesul nu mai poate pretinde de la vânzător să răspundă de 
evicţiune, dacă acesta invocând exceptio mali processus va dovedi că, apărându-se bine, 
cumpărătorul ar fi putut să câştige procesul. Mai mult decât atât, vânzătorul ar putea dovedi 
că avea mijloace suficiente cu care, participând la proces, ar fi putut obţine respingerea 
acțiunii, şi deci cumpărătorul, care nu i-a dat posibilitatea să-l apere, este în culpă. 

* În situaţia în care garantatul PIETE procesul, prin aceeaşi hotărâre, instanța va 
soluţiona şi cererea de chemare în garanție!, rezolvându-se printr-o singură hotărâre ambele 
cereri, evitându-se, astfel, un proces ulterior [art. 74 alin. (4) C. pr. civ.]. Dacă judecata 
cererii principale ar fi întârziată prin chemarea în garanţie, instanța poate dispune, în baza 
art. 74 alin. (4) C. pr. civ., disjungerea ei spre a fi judecată deosebit, ipoteză în care se va 


! Trib. reg. Baia Mare, dec. civ. nr. 244 din 4 februarie 1955, în Legalitatea Populară nr. 5/1955, p. 523 — o ce- 
rere de chemare în garanție introdusă în termen legal trebuie soluționată de instanță fie concomitent cu asa 
principală, fie separat. În orice caz, nu poate refuza soluţionarea cererii de chemare în garanție îndrumând pe pârâ 
să introducă o acţiune separată pentru eventualele pretenţii ce le-ar avea față de chematul în garanție. 

constitui un dosar distinct. Şi în această situație, cererea de chemare în garanţie — prin 
efectul prorogării de competenţă — va fi soluționată de aceeaşi instanță care judecă cererea 
principală. Totodată, judecata cererii de chemare în garanție va fi suspendată până la 
soluționarea cererii principale, în temeiul art. 413 alin. (1) pct. 1 C. pr. civ. 

(iv) Soluţiile instanței asupra cererii de chemare în garanţie 

Aşa cum rezultă din prevederile art. 72 alin. (1) C. pr. civ., soluția din cererea de 
chemare în garanție depinde de soluția din cererea principală. 

Astfel, trebuie făcută distinctie după cum cererea de chemare în garanţie este formulată 
de către pârât sau de către reclamant: 

- chemarea în garanţie formulată de pârât: 

* dacă cererea principală a fost admisă, se va admite şi cererea de chemare în garanție 
formulată de pârât dacă este găsită întemeiată. Terţul chemat în garanție nu poate fi obligat 
direct față de reclamant, deoarece între ei nu există niciun raport juridic procesual!. Aşadar, 
instanţa va trebui să rezolve litigiul în două etape, pronunțându-se mai întâi asupra rapor- 
tului juridic dintre reclamant şi pârât, iar apoi asupra raportului juridic dintre papă şi terțul 
chemat în garanţie; 

* dacă cererea principală se respinge, aceeaşi va fi soluţia şi cu privire la MOTET în 
garanție făcută de pârât, ca fiind lipsită de interes sau obiect; 

- chemarea în garanție formulată de reclamant sau intervenientul principal: 

* dacă cererea principală a fost admisă, iar cererea de chemare în garanție a fost făcută 
de reclamant sau de intervenientul principal, se va respinge cererea de chemare în garanție 
ca lipsită de interes sau obiect; 

* dacă cererea principală a fost respinsă, iar cererea de chemare în garanție a fost făcută 
de reclamant sau de intervenientul principal, aceasta din urmă se va admite, cu condiția să 
fie găsită întemeiată. > 

Împrejurarea că soluția din cererea de chemare în garanție depinde de cea din cererea 
principală are influenţă şi asupra exercitării şi soluționării ella de atac împotriva hotărârii 
pronunţate. Astfel: 

- în ceea ce priveşte exercitarea apelului: 

* dacă pârâtul a formulat o cerere de chemare în garanție, iar prima instanţă” a admis 
atât cererea de chemare în judecată, cât şi cererea de chemare în garanţie, pârâtul poate 
declara apel împotriva reclamantului, iar chematul în garanţie poate declara apel contra pâ- 
râtului, invocând inexistenţa obligaţiei sale de garanție, dar şi contra reclamantului, invocând 
netemeinicia cererii de chemare în judecată, şi deci lipsa de obiect a cererii de chemare în 
garanţie; 


! Trib. reg. Argeș, dec. civ. nr. 621/1967, în Revista română de drept nr. 3/1968, pp. 121-124 — este inad- 
misibil ca terțul chemat în garanţie să fie obligat direct faţă de reclamant, deoarece între ei nu există stabilit 
niciun raport juridic; Trib. Constanţa, s. I civ., dec. civ. nr. 579 din 12 mai 2016, în M.C. Mocanu, L. Smarandi, 
op. cit., pp. 67-71 — chemarea în garanție ca mijloc procesual de atragere în judecată a unui terț este admisibilă 
nu numai în cazul drepturilor reale sau de creanță garantate legal sau convenţional, ci ori de câte ori partea, care 
ar cădea în pretenţii, ar avea posibilitatea să solicite de la o altă persoană despăgubiri pentru dreptul pe care l-a 
pierdut, respectiv pentru obligaţia ce a fost stabilită în sarcina sa prin hotărâre judecătorească. Terţul chemat în 
garanție nu poate fi obligat direct față de reclamant, deoarece, pe de o parte, între ei nu există niciun raport 
juridic procesual, iar pe de altă parte, eventuala insolvabilitate a terțului chemat în garanție nu trebuie să fie 

“suportată de către reclamant, ci de către pârât. 

* dacă prima instanță a admis cererea de chemare în judecată şi a respins cererea de 
chemare în garanţie formulată de pârât, acesta din urmă poate declara apel fie contra 
reclamantului, fie contra chematului în garanţie, fie împotriva amândurora; 

*. dacă ambele cereri au fost respinse, reclamantul va introduce apel împotriva pârâ- 
tului, nu şi a chematului în garanție, întrucât între ei nu există raporturi juridice. Dacă însă 
respingerea cererii de chemare în judecată s-a datorat apărărilor formulate de tert în fa- 
voarea pârâtului, reclamantul poate declara apel atât împotriva pârâtului, cât i a chematului 
în garanţie. 

Aşadar, dacă prima instanță a respins atât cererea de chemare în judecată, cât şi cererea 
de chemare în garanție formulată de pârât, împotriva acestei hotărâri pârâtul nu are interes 
să declare un apel contra chematului în garanție, deoarece nu a căzut în pretenții, dar dacă 
reclamantul face apel, pârâtul-intimat ar dobândi interesul de a introduce un apel provocat, 
în temeiul art. 473 C. pr. civ. pentru a repune în discuţie şi cererea de chemare în garanție. 
Situaţia este similară şi în cazul în care reclamantul a formulat o cerere de chemare în 
garanție, respinsă de prima instanță ca lipsită de obiect, deoarece s-a admis cererea de 
chemare în judecată, iar hotărârea respectivă este apelată de către pârât. 

Cu privire la problema dacă terțul chemat în garanție poate face apel împotriva re- 
clamantului, trebuie precizat că în Codul de procedură civilă numai intimatul are posibi- 
litatea aderării la apel. Astfel, dacă apelantul face apel împotriva adversarului său direct, nu 
şi contra terțului chemat în garanţie de acesta din urmă, iar intimatul nu formulează un apel 
provocat contra terțului chemat în garanție la prima instanță, acesta din urmă va putea fi 
acționat separat în instanță de partea care l-a chemat în garanție şi a căzut în pretenții în 
instanța de apel; 

_* dacă prima instanță a respins cererea de chemare în judecată şi a admis cererea de 
chemare în garanţie formulată de reclamant, reclamantul poate declara apel împotriva pârâ- 
tului, iar chematul în garanţie fie contra reclamatului, fie contra pârâtului; 

* dacă ambele cereri au fost respinse, reclamantul, care formulase cererea de chemare 
în garanţie, poate face apel atât contra chematului în garanţie, cât şi contra pârâtului; 

* dacă prima instanță a admis cererea de chemare în judecată şi a respins cererea de 
chemare în garanţie formulată de către reclamant (ca lipsită de obiect sau de interes), pârâ- 
tul poate declara apel împotriva reclamantului şi, uneori, împotriva chematului în garanție, 
dacă soluţia referitoare la cererea de chemare în judecată este rezultatul activităţii proce- 
suale a terțului în sprijinul reclamantului garantat. 

În ceea ce priveşte exercitarea recursului: 

* dacă instanța de apel a admis atât cererea principală, cât şi cererea de chemare în 
garanție formulată de pârâtul de la prima instanță, recursul chematului în garanţie va repune 
în discuţie şi cererea principală, astfel încât efectele admiterii lui se vor extinde şi față de cel 
care a formulat cererea de chemare în garanţie, chiar dacă acesta nu a declarat recurs!. Dacă 


! Dec. de îndrumare a Plenului Trib. Suprem nr. 20 din 8 septembrie 1960, în C.D. nr. 1952-1965, pp. 265- 
268 — în consecinţă, se va cita şi reclamantul ca intimat în recursul chematului în garanție. Deşi între reclamant şi 
chematul în garanție nu există o legătură procesuală directă, în sensul că acesta din urmă nu poate fi obligat față 
de reclamant, totuşi chematul în garanție, având îndatorirea de a apăra pe pârât, este îndreptățit să conteste 
pretenţiile reclamantului şi, ca atare, poate repune în discuţie pe calea recursului declarat de el raporturile dintre 


Drept procesual civil | l 173 


în urma admiterii recursului celui care a formulat cererea de chemare în garanție; se va 
respinge cererea principală, efectele admiterii recursului se vor extinde şi asupra chematului 
în garanţie, chiar dacă acesta din urmă nu a declarat recurs; 

* dacă instanţa de apel a respins cererea principală şi, pe cale de consecinţă, a respins şi 
cererea de chemare în garanţie formulată de pârât ca fiind lipsită de obiect sau de interes, 
reclamantul poate declara recurs, iar în cazul în care se admite, cu ocazia rejudecării fondului 
după casare, instanța trebuie să repună în discuţie şi cererea de chemare în garanție, deoarece 
altfel hotărârea instanţei este susceptibilă de revizuire pentru minus petita în baza art. 509 
alin. (1) pct. 1 C. pr. civ.; 

* dacă cererea de chemare în garanţie a fost formulată de reclamantul din prima in- 
stanță, iar în apel s-a admis cererea principală şi s-a respins ca lipsită de obiect sau de interes 
cererea de chemare în garanţie, la rejudecarea fondului ce urmează admiterii recursului 
pârâtului de la prima instanță se va repune în discuţie şi cererea de chemare în garanție; 

* dacă însă cererea principală a fost respinsă, iar chemarea în garanție admisă, recursul 
terțului chemat în garanţie de către reclamant repune în discuție şi cererea principală, cu 
excepţia cazului în care vizează exclusiv raportul de garanție. Dacă în urma admiterii 
recursului celui care a formulat cererea de chemare în garanție, instanţa ce judecă fondul 
după casare admite cererea principală, atunci va constata că cererea de chemare în garanție 
a rămas fără obiect. 

Cu privire la cheltuielile de judecată, instanţa urmează a proceda astfel: 

* dacă reclamantul a căzut în pretenții, iar cererea de chemare în garanție a fost făcută 
de către pârât, reclamantul va fi obligat la plata cheltuielilor de judecată atât față de pârât, 
cât şi față de chematul în garanţie, întrucât cererea de chemare în garanție a fost provocată 
de acțiunea reclamantului; 

* dacă cererea reclamantului a fost admisă, cheltuielile de judecată vor fi imputate numai 
pârâtului, nu şi celui chemat în garanţie de către pârât. Dar, dacă chemarea în garanție a fost 
fondată, pârâtul poate pretinde restituirea cheltuielilor de judecată de către garantul său; 

* dacă cererea reclamantului a fost admisă, iar cererea de chemare în garanţie for- 
mulată de pârât a fost respinsă ca nefondată, pârâtul va trebui să suporte cheltuielile de 
judecată provocate atât reclamantului, cât şi chematului în garanţie. 

(v) Efecte | 

Cererea de chemare în ct atl fiind o adevărată acţiune civilă, produce efectele si- 
milare unei cereri de chemare în judecată, la care se adaugă şi unele efecte specifice. Astfel, 
cererea de chemare în garanţie determină: 

- întreruperea prescripţiei dreptului la acţiune; 

- punerea în întârziere a titularului obligaţiei de garanție sau de despăgubire; 

- prorogarea competenţei instanței sesizate cu cererea principală asupra cererii de 
chemare în garanție; 

- lărgirea cadrului procesual sub aspectul părţilor; 


reclamant şi pârât. Faptul că pârâtul nu a atacat cu recurs hotărârea primei instanțe nu poate avea ca rezultat 
trecerea sentinţei în puterea lucrului judecat față de acesta, atât timp cât raporturile dintre toate părţile în cauză 
nu sunt definitiv soluționate, ca urmare a declarării recursului de către chematul în garanție. A se vedea şi Trib. 
reg. Craiova I, dec. civ. nr. 8531 din 4 decembrie 1958, în Legalitatea Populară nr. 9/1959, p. 95. 

- dobândirea de către terț a calităţii de parte în procesul civil, cu toate consecințele ce 
decurg de aici; 

- dobândirea de către terț a unei poziţii procesuale independente. El va avea . posibi- 
litatea de a îndeplini orice acte procesuale ce ar fi necesare pentru apărarea sa faţă de cel 
garantat şi față de pretenţiile principale; 

„= în cazul admiterii căii de atac exercitate împotriva încheierii prin care instanţa a 
respins ca inadmisibilă cererea de chemare în garanție, hotărârea pronunţată este desființată 
de drept, iar cauza se va rejudeca de instanța în fața căreia s-a formulat cererea de intervenție 
de la momentul discutării admisibilităţii în principiu a acesteia. Cu prilejul rejudecării, 
judecătorul care a judecat cauza în primă instanţă este incompatibil. 


3.2.3. Arătarea titularului dreptului 


(i) Definirea şi semnificaţia instituţiei 

Instituţia arătării titularului dreptului este reglementată în art. 75-77 C. pr. civ. 

Din dispoziţiile art. 75 C. pr. civ. rezultă că arătarea titularului dreptului este o formă a 
intervenţiei forțate în procesul civil, al cărui autor nu poate fi decât pârâtul dintr-un proces 
civil, însă nu orice pârât dintr-un proces civil, ci numai cel care este chemat în judecată 
întrucât deţine un lucru pentru altul sau exercită î în numele altuia un drept real asupra unui 
lucru. 

Se poate conchide, aşadar, că arătarea titularului dreptului este acea instituţie procesual 
civilă prin care pârâtul dintr-un proces, detentor cu titlu precar al unui bun sau care exercită 
astfel un drept real asupra acelui bun, tinde la introducerea forțată în proces a persoanei în 
numele căreia deține bunul sau exercită dreptul. 

Semnificaţia instituţiei rezidă î în posibilitatea indicării titularului dreptului în cadrul 
unei acţiuni reale, precum şi în posibilitatea scoaterii din cauză a pârâtului, procesul urmând 
a continua între reclamant şi cel arătat ca titular al dreptului. 

Legea noastră procesuală nu impune însă pârâtului obligaţia de a indica pe adevăratul 
titular al dreptului. Există însă norme speciale care impun arătarea titularului dreptului. 
Astfel, art. 865 alin. (2) C. civ. care arată că, în litigiile referitoare la sili de proprietate 
asupra bunului proprietate publică, titularii drepturilor corespunzătoare! au obligaţia să îl 
informeze pe proprietar cu privire la orice tulburare adusă dreptului de proprietate publică şi 
să îl introducă în proces pe titularul dreptului de proprietate publică, în condiţiile prevăzute 
de Codul de procedură civilă. În litigiile privitoare la dreptul de administrare, statul este 
reprezentat de Ministerul Finanţelor Publice, iar unitățile administrativ-teritoriale de către 
consiliile județene, de Consiliul General al Municipiului Bucureşti sau de consiliile locale, 
care dau mandat scris, în fiecare caz, preşedintelui consiliului judeţean sau primarului. 
Acesta poate desemna un alt funcționar de stat sau un avocat care să-l reprezinte în fața 
instanţei [art. 12 alin. (5) din Legea nr. 213/1998 privind bunurile proprietate publică]. 

Aspectul deosebit al acestor cereri, prin raportare la dispozițiile Codului de procedură 
civilă, constă în aceea că, legea nefăcând niciun fel de distincţie, înseamnă că arătarea 


! Drepturile reale corespunzătoare proprietății publice sunt dreptul de administrare, dreptul de concesiune și 
dreptul de folosință cu titlu gratuit (art. 866 C. civ.). 

titularului dreptului de proprietate publică va fi făcută indiferent de poziţia procesuală pe 
care o are titularul dreptului de administrare, concesiune sau folosință asupra bunului ce 
face obiectul procesului. 

(îi) Condiţii de admisibilitate 

Pe lângă condiţiile comune tuturor formelor de iii a terţilor la activitatea ju- 
diciară, cererea pentru arătarea titularului dreptului trebuie să îndeplinească şi anumite 
cerințe specifice. Acestea se referă la: 

- formularea cererii să se facă de către pârâtul din cererea de chemare în judecată. Deci, 
nu este posibilă introducerea unei asemenea cereri nici de către reclamant şi nici de către 
instanță din oficiu; 

- pârâtul să fie un simplu detentor al bunului asupra căruia poartă dreptul real invocat 
de reclamant sau să exercite un drept cu privire la acel bun. Această a doua situaţie nu 
implică cu necesitate şi deținerea materială a bunului. Titlul sub care pârâtul deţine bunul 
sau exercită dreptul asupra bunului este unul „precar”, pentru că reclamantul este cel care 
pretinde un drept real! asupra lucrului, pe de o parte, şi, pe de alta, pentru că derivă din 
simpla stăpânire a bunului sau din exercitarea unor prerogative asupra bunului; 

- pârâtul să afirme că titularul dreptului este o terță persoană, cu care trebuie să se 
găsească într-un raport juridic, deţinând lucrul acestuia sau exercitând dreptul în numele 
acestuia (ex.: chiriaş, creditor gajist, depozitar); 

- prin acţiune, reclamantul să urmărească valorificarea unui drept real?, deci să intro- 
ducă o acţiune reală; 

- procesul în care se face arătarea titularului dreptului să fie pendinte î în faţa primei 
instanţe. l 

(iii) Procedura de judecată 

* Fiind o cerere incidentală, cererea de arătare a titularului dreptului este de competența 
instanţei care judecă cererea principală, conform art. 123 alin. (1) C. pr. civ. 

* Din punct de vedere al formei, art. 76 C. pr. civ. arată doar că cererea privitoare la 
arătarea titularului dreptului va fi motivată. Aşadar, din punct de vedere al formei, cererea 
nu trebuie să îndeplinească în mod obligatoriu cerințele unei cereri de chemare în judecată, 
dar trebuie să îndeplinească Eau ele de formă ale oricărei cereri, aşa cum se dispune prin 
art. 148 C. pr. civ. 

Ținând cont de specificul acestei mă de intervenţie forțată, pârâtul trebuie să indice 
în cerere şi date referitoare la calitatea în care deţine lucrul sau exercită vreun drept asupra 
lui, precum şi date referitoare la adevăratul titular al dreptului. Totodată, el este obligat să 
învedereze instanţei elementele care conturează existența raportului juridic dintre el şi cel 
indicat ca titular al dreptului, adică să arate titlul sub care deţine bunul sau exercită dreptul. 

În privinţa cererii de arătare a titularului dreptului nu trebuie să fie urmată procedura 
verificării şi regularizării prevăzută de art. 200 C. pr. civ. 


! Drepturile reale sunt acele drepturi subiective, patrimoniale care conferă titularului lor anumite preroga- 
tive susceptibile de exercitare direct şi nemijlocit, fără a fi necesară intervenția altei persoane. De ex.: dreptul de 
proprietate şi dezmembrămintele acestuia, drepturile reale accesorii — gajul, ipoteca, privilegiile. 

2 Trib. reg. Piteşti, dec. nr. 3828/1958, în Legalitatea Populară nr. 7/1960, pp. 115-116 — folosirea acestei 
forme de intervenție forțată este exclusă în cazul cererilor prin care se valorifică un drept personal, de creanță. 

* Sub aspectul termenului de formulare, cererea de arătare a titularului dreptului se 
depune înaintea primei instanţe, în termenul prevăzut de lege pentru depunerea întâmpi- 
nării. lar dacă întâmpinarea nu este obligatorie, cererea se poate face cel mai târziu la 
primul termen de judecată. 

Aşadar, pârâtul poate depune cererea de arătare a titularului dreptului, ca regulă, în 
termen de 25 de zile de la comunicarea cererii de chemare în judecată, astfel cum impune 
art. 201 alin. (1) C. pr. civ., iar dacă reclamantul îşi modifică cererea, pârâtul ar putea să 
formuleze o cerere de chemare în judecată a altor persoane cel mai târziu cu 10 zile înaintea 
termenului fixat de instanță, potrivit art. 204 alin. (1) teza finală C. pr. civ. Numai dacă 
întâmpinarea nu este obligatorie, cererea se Sa face cel mai târziu la primul termen de 
judecată. 

Nerespectarea termenului de pe a cererii de arătare a titularului dreptului atrage 
respingerea acesteia ca inadmisibilă în procedura de analizare a admisibilităţii în principiu, 
termenul fiind unul dintre elementele ce se verifică în scopul pronunțării instanţei asupra 
admisibilităţii în principiu. 

* După primirea cererii, pentru asigurarea contradictorialității şi a dreptului la apărare, 
instanța va lua măsuri pentru comunicarea ei terțului arătat ca titular al dreptului împreună 
cu înscrisurile care o însoțesc şi o copie de pe cererea de chemare în judecată, de pe întâm- 
pinare şi de pe înscrisurile de la dosar. 

Deşi legea nu o prevede expres, cererea privind arătarea titularului dreptului va fi 
comunicată şi reclamantului, pentru a-i da posibilitatea să discute în contradictoriu motivele 
cererii şi având în vedere şi faptul că unele efecte ale instituţiei se produc numai cu con- 
simţământul reclamantului [art. 77 alin. (3) C. pr. civ.]. 

* În condiţiile art. 77 alin. (2) C. pr. civ., dispozițiile art. 64 şi art. 65 C. pr. civ. se aplică 
în mod corespunzător. 

Astfel, după ascultarea celui care a formulat cererea de intervenție, a adversarilor săi 
din proces şi a terțului, instanţa va hotărî, printr-o încheiere motivată, dacă cererea este sau 
nu admisibilă în principiu. În afară de verificările obişnuite pe care le face instanţa atunci 
când analizează admisibilitatea în principiu a cererii de intervenție, va mai stabili în plus şi 
dacă pârâtul este un detentor precar al bunului ce constituie obiect al litigiului, iar reclaman- 
tul a învestit instanța cu o acţiune reală. 

Încheierea va putea fi atacată numai odată cu fondul. 

Cel arătat ca titular al dreptului va dobândi calitatea de parte în proces numai după 
admiterea în principiu a cererii de intervenţie forțată şi va lua procedura în starea în care se 
află la momentul admiterii intervenţiei. Actele de procedură ulterioare vor fi îndeplinite şi 
față de el, fără să poată să ceară refacerea actelor de procedură deja săvârşite ori readmi- 
nistrarea unor probe. 

După admiterea în principiu a cererii de intervenţie forțată, instanţa va stabili un termen 
pentru ca cel arătat ca titular al dreptului să poată depune întâmpinare. Mai mult decât atât, 
dreptul său la întâmpinare devine incontestabil în situaţia substituirii procesuale a pârâtului. 

După ascultarea terțului şi în funcție de poziţia acestuia, instanța va decide dacă în 
proces va rămâne numai cel arătat ca titular al dreptului sau va rămâne şi pârâtul iniţial, 
urmând ca procesul să continue pe fond. 

* Intervenția principală se judecă odată cu cererea principală. 

Când judecata cererii principale ar fi întârziată prin cererea de intervenție, instanța 
poate dispune disjungerea pentru a fi judecată separat. Însă, în această situație, instanța 
rămâne competentă să soluţioneze cererea de intervenţie, ca efect al prorogării, fără să poată 
dispune declinarea. 

(iv) Soluţiile instanței cu privire la cererea de arătare a titularului dreptului 

- dacă se admite cererea principală, se va admite şi cererea de intervenţie şi terțul va fi 
obligat direct către reclamant; 

- dacă se respinge cererea de chemare în judecată, se va respinge şi cererea de arătare a 
titularului dreptului. 

(v) Efecte 

Cererea privind arătarea titularului dreptului produce efecte procedurale importante. 

Pe lângă efectele comune oricărei forme de participare a terţilor în proces, cum ar fi lu- 
area procedurii în starea în care se află la momentul intervenţiei în proces, dobândirea 
calității de parte în proces, prorogarea de competență, arătarea titularului dreptului prezintă 
şi anumite efecte specifice determinate de atitudinea terțului. Aceste efecte specifice regle- 
mentate de art. 77 alin. (3)-(4) C. pr. civ. vizează mai multe situații procesuale distincte: 

- în situaţia în care cel arătat ca titular al dreptului recunoaşte susținerile pârâtului şi 

„reclamantul consimte, el va lua locul pârâtului, care va fi scos din judecată. 

Recunoaşterea terţului nu trebuie făcută neapărat prin întâmpinare. 

Aşadar, efectul introducerii terțului în proces este scoaterea din cauză a pârâtului. 
Pentru aceasta însă este necesar acordul reclamantului pentru a se respecta principiul 
disponibilităţii procesuale, întrucât reclamantul nu poate fi obligat să se judece cu altă per- 
soană decât cu aceea pe care el o consideră că i-ar fi încălcat sau nesocotit dreptul subiectiv. 
După scoaterea din cauză a pârâtului dispusă de instanță printr-o încheiere interlocutorie, 
procesul se va soluţiona în continuare numai între reclamant şi cel arătat ca titular al 
dreptului, care va dobândi calitatea procesuală de pârât; 

- în situaţia în care terțul arătat ca titular al dreptului se înfăţişează, recunoaşte susține- 
rile pârâtului, dar reclamantul nu consimte la înlocuirea pârâtului cu terțul indicat ca titular 
al dreptului, procesul se va purta în continuare între reclamant, pârât şi cel arătat ca titular al 
dreptului, care dobândeşte calitatea de intervenient principal. 

Trimiterea corespunzătoare la prevederile art. 62 C. pr. civ. trebuie înțeleasă doar sub 
aspectul confirmării calităţii de intervenient principal, iar nu şi sub aspectul termenelor de 
formulare a cererii de intervenţie principală sau de motivare a acesteia de vreme ce aceste 
aspecte sunt deja depășite ca momente procesuale în procedura arătării titularului dreptului 
la data la care are loc recunoaşterea. 

lar aplicarea corespunzătoare a prevederilor art. 64-66 C. pr. civ. presupune că cel 
arătat ca titular al dreptului va rămâne în proces în calitate de intervenient principal numai 
dacă cererea de intervenție este admisă în principiu. 

Având calitatea procesuală de intervenient principal, cel arătat ca titular al dreptului are 
independenţa procesuală a acestuia, având dreptul de a săvârşi orice acte de procedură pe 
care le consideră necesare pentru a nu cădea în pretenții. | 

În ipoteza în care, în final, se va constata că raportul juridic dedus judecății are ca 
subiecţi pe reclamant şi terț, iar nu pe reclamant şi pârât, terțul va fi obligat față de 


178 Participanţii la procesul civil 
i o E a ai SEC e APOC ESU GIVI 


reclamant la recunoaşterea dreptului acestuia şi, pe cale de consecință, acţiunea formulată în 
contradictoriu cu pârâtul va fi respinsă ca fiind introdusă împotriva unei persoane lipsite de 
calitate procesuală pasivă; 

- situaţia în care terțul arătat ca titular al dreptului se înfăţişează, dar ăpădileşte ară- 
tările pârâtului; 

- situaţia în care cel arătat ca aian al dreptului, deşi regulat citat, nu se înfăţişează. 

ŞI în aceste ultime două situații terțul va dobândi calitatea de intervenient principal, 
judecata continuând între reclamant, pârât şi terțul-intervenient principal; 

- în cazul admiterii căii de atac exercitate împotriva încheierii prin care instanța a 
respins ca inadmisibilă cererea de arătare a titularului dreptului, hotărârea pronunțată este 
desființată de drept, iar cauza se va rejudeca de instanța în fața căreia s-a formulat cererea 
de intervenție de la momentul discutării admisibilităţii î în principiu a acesteia. Cu prilejul 
rejudecării, judecătorul care a judecat cauza în primă instanță este incompatibil. 


3.2.4. Introducerea forțată în cauză, din oficiu, a altor persoane 


(i) Definirea şi semnificația instituției 

Potrivit art. 22 alin. (3) teza I C. pr. civ., judecătorul poate dispune introducerea î în cauză 
a altor persoane, în condițiile legii. 

Iar conform art. 78 alin. (1) şi (2) C. pr. civ., în cazurile expres prevăzute de lege, 
precum şi în procedura necontencioasă, judecătorul va dispune din oficiu introducerea în 
cauză a altor persoane, chiar dacă părțile se împotrivesc. În materie contencioasă, când 
raportul juridic dedus judecății o impune, judecătorul va pune în discuția părţilor necesitatea 
introducerii în cauză a altor persoane. Dacă niciuna dintre părți nu solicită introducerea în 
cauză a terțului, iar judecătorul apreciază că pricina nu poate fi soluționată fără participarea 
terțului, va respinge cererea, fără a se pronunța pe fond. 

Dreptul judecătorului de a proceda în sensul arătat constituie o limitare adusă princi- 
Piului disponibilității. Judecătorul nu acționează însă discreționar, ci el poate lărgi cadrul . 
procesual sub aspect subiectiv numai în cazurile de litisconsorţiu obligatoriu. 

Scopul recunoaşterii acestui drept judecătorului constă în evitarea unor procese 
ulterioare în contradictoriu cu cei care ar fi trebuit să participe la judecată și care ar putea 
invoca inopozabilitatea hotărârii față de ei. 

(ii) Condiţii de admisibilitate 

- unul dintre cazurile în care judecătorul va dispune din oficiu introducerea în cauză a 
altor persoane este atunci când însuşi legiuitorul a prevăzut o asemenea obligaţie pentru 
Siculi Spre exemplu: 

* art. 33 alin. (2) din O.G. nr. 2/2001 privind regimul juridic al contravenţiilor rară 
că, „în cazul în care fapta a avut ca urmare producerea unui accident de circulaţie, 
judecătoria va cita şi societatea de asigurări meiliouaii în procesul-verbal de constatare a 
contravenţiei”; 

* art. 22 alin. (1) din Legea nr. 132/2017 privind asigurarea obligatorie de răspundere 
civilă auto pentru prejudicii produse terţilor prin accidente de vehicule şi tramvaie dispune 
citarea în proces a persoanei răspunzătoare de producerea accidentului în calitate de 
intervenient forțat; 

* art. 155 alin. (2) C. civ. prevede că plângerea cu privire la actele sau faptele tutorelui 
păgubitoare pentru minor se soluţionează de urgență, prin încheiere executorie, de către 
instanța de tutelă, cu citarea părților şi a membrilor consiliului de familie; 

* art, 439 C. civ. stabileşte că, în cazul în care, potrivit legii, o acţiune privitoare la 
filiaţie poate fi pornită împotriva moștenitorilor, iar moştenirea este vacantă, acţiunea poate 
fi introdusă împotriva comunei, oraşului sau, după caz, municipiului de la locul deschiderii 
moştenirii. Citarea în proces a renunțătorilor, dacă există, este obligatorie. 

În aceste cazuri, judecătorul nu are drept de apreciere, ci introducerea persoanelor 
menţionate de legiuitor este obligatorie; | 

- un alt caz de introducere forțată în proces, din oficiu, se regăseşte în procedura ne- 
contencioasă. Astfel, în condiţiile art. 532 alin. (2) C. pr. civ., instanța poate dispune, chiar 
din oficiu, orice măsuri utile cauzei. Ea are dreptul să asculte orice persoană care poate 
aduce lămuriri în cauză, precum şi pe acelea ale căror interese ar putea fi afectate de 
hotărâre; | 

- a treia situaţie în care Codul de procedură civilă a prevăzut introducerea altor per- 
soane în proces, din oficiu, de către instanță, este în materie contencioasă, când raportul 
juridic dedus judecății o impune. 

O aplicaţie particulară a acestei ipoteze se regăseşte în art. 16! din Legea contencio- 
sului administrativ nr. 554/2004, aşa cum a fost modificat prin Legea nr. 212/2018 pentru 
modificarea şi completarea Legii contenciosului administrativ nr. 554/2004!. 

Spre deosebire de primele două ipoteze în care lărgirea cadrului procesual din oficiu, 
de către instanță se face în temeiul legii, în acest caz, necesitatea introducerii în proces a 
altor persoane este lăsată la aprecierea judecătorului, care va acţiona în funcție de criterii 
precum: ` 

* specificul raportului juridic dedus judecății, acesta presupunând o pluralitate de subiecte; 

* necesitatea participării în proces şi a celorlalte persoane vizate de acelaşi raport 
juridic, pentru respectarea principiului contradictorialității şi dreptului la apărare?. 

O importantă distincție între cazurile prevăzute la art. 78 alin. (1) şi art. 78 alin. (2) 
C. pr. civ. constă în dreptul de apreciere al părţilor cu privire la extinderea cadrului pro- 
cesual, în sensul că, în ipotezele de la alin. (1), judecătorul nu este ținut de punctul de 
vedere al părţilor, pe când în ipoteza de la alin. (2), judecătorul nu poate întregi cadrul 
. procesual cu persoanele respective decât cu acordul părților. 

Opunerea părților poate să fie expresă sau „tacită, în acest din urmă caz, prin nepre- 
zentarea înaintea judecătorului sau prin netransmiterea niciunui răspuns la dosar. 

Pentru introducerea în cauză a terţului, nu este necesar acordul părților existente în 
dosar, fiind suficient ca numai una dintre părți să formuleze cererea de introducere în cauză. 


! Publicată în M. Of. nr. 658 din 30 iulie 2018. 

2 Trib. Constanţa, s. a Il-a civ., dec. civ. nr. 855 din 17 mai 2016, în M.C. Mocanu, L. Smarandi, op. cit., 
pp. 125-127 — introducerea obligatorie a unui terț în proces este expresia conformării instanței la dispoziţiile 
imperative ale legii, indiferent de oportunitatea judiciară a unei asemenea măsuri, prezumată absolut şi a priori 
de către legiuitor şi indiferent de aprecierea părților. Cea de-a doua ipoteză se referă la sugestia instanţei făcută 
părţilor şi este o soluție de compromis între principiul disponibilității şi imposibilitatea obiectivă a instanței de a 
soluţiona cauza fără participarea terțului. 

Dacă niciuna dintre părţi nu solicită introducerea în cauză a terţului, iar judecătorul 
apreciază că pricina nu poate fi soluționată fără participarea terțului, va respinge cererea, 
fără a se pronunța pe fond. Aşadar, cererea nu va fi respinsă nici ca nefondată, nici ca 
inadmisibilă, ci va fi respinsă pur şi simplu, fără vreo precizare suplimentară. 

De precizat este faptul că instanţa va respinge nu numai cererea în legătură cu care a 
apărut necesitatea litisconsorţiului obligatoriu, ci toate cererile cu care a fost sesizată în 
dosar, prin aceasta fiind sancţionate toate persoanele care aveau calitatea de părți la momen- 
tul la care judecătorul a pus în discuţie necesitatea introducerii în proces a altor persoane, 
pentru că nu au cerut introducerea în cauză a terţului!. 

(iii) Procedura de judecată | 

* Introducerea în cauză va fi dispusă prin încheiere [art. 78 alin. (3) C. pr. civ.], care 
are caracter interlocutoriu, şi poate fi atacată numai odată cu fondul. 

* Privitor la momentul procesual până la care se poate face introducerea în cauză, 
art. 78 alin. (3) C. pr. civ. prevede că aceasta va fi dispusă numai până la terminarea 
cercetării procesului înaintea primei instanțe. Când necesitatea introducerii în cauză a altor 
persoane este constatată cu ocazia deliberării, instanța va repune cauza pe rol, dispunând 
citarea părților. | 

* În lipsa unui text care să facă trimitere la procedura discutării admisibilităţii în 
principiu precum se regăseşte la celelalte forme de intervenție forțată, înseamnă că, în acest 
caz, nu se pune problema discutării admisibilității în principiu. 

* Cel introdus în proces va fi citat, odată cu citația comunicându-i-se, în copie, şi 
încheierea prevăzută la art. 78 alin. (3), cererea de chemare în judecată, întâmpinarea, 
precum şi înscrisurile anexate acestora [art. 79 alin. (1) teza I C. pr. civ.]. 

Comunicarea încheierii are rol de încunoștințare a terțului cu privire la introducerea sa 
în proces, acesta fiind actul procedural cu efecte de lărgire a cadrului procesual şi de 
atragere în proces a terțului. 

* Cu privire la poziția procesuală a terțului, acesta va fi introdus în proces în calitatea 
de reclamant sau de pârât pe care trebuia să o aibă încă de la începutul procesului, dacă s-ar 
fi fixat iniţial în mod complet cadrul procesual. | 

* Prin citaţie i se va comunica terțului şi termenul până la care va putea să arate excep- 
jile, dovezile şi celelalte mijloace de apărare de care înţelege să se folosească. Termenul nu 
va putea fi mai lung decât termenul de judecată acordat în cauză. 

Dacă cel introdus în proces nu îşi îndeplineşte aceste obligaţii va fi decăzut din dreptul 
de a mai invoca aceste apărări ulterior. 

* Potrivit art. 79 alin. (2) C. pr. civ., terțul va lua procedura în starea în care se află în 
momentul introducerii în proces. Din acest considerent, cel introdus în proces nu va putea 
să ceară îndeplinirea şi față de el a actelor de procedură care fuseseră efectuate anterior. Tot 
astfel, terțul nu va putea să ceară efectuarea unor acte de procedură pe care trebuia să le facă 
partea care are poziţia procesuală pe care ar fi trebuit să o aibă de la început şi terțul. Însă 
actele de procedură ulterioare vor fi îndeplinite şi faţă de acesta. mn 

Totuşi, pentru asigurarea dreptului la apărare, instanța, la cererea celui introdus în proces, 
va putea dispune readministrarea probelor sau administrarea de noi probe. 


l M. Tăbârcă, op. cit., p. 452. 


Drept procesual civil 181 
e E E ie iii EEE 


* Cel introdus în cauză se bucură de independență procesuală în raport cu “părţile 
originare ale litigiului, astfel încât va avea posibilitatea să efectueze acte de dispoziţie în 
proces cu privire la dreptul sau obligaţia sa, după cum; în cazul în care asemenea acte sunt 
efectuate de părţile iniţiale ale cauzei, instanța va rămâne în continuare învestită cu solu- 
ționarea litigiului în partea privitoare la terţul introdus în proces. 

* Hotărârea prin care cererea de chemare în judecată a fost respinsă în condiţiile 
art. 78 alin. (2) C. pr. civ., ca urmare a nesolicitării introducerii în cauză a terțului de către 
niciuna dintre părți, este supusă numai apelului. Textul exclude, aşadar, posibilitatea atacării 
cu recurs. | 

* Nesocotirea de către judecător a obligaţiei de a dispune introducerea în cauză a altor 
persoane în ipotezele prevăzute la art. 78 alin. (1) C. pr. civ. va putea fi invocată prin inter- 
mediul căii de atac, atât de partea interesată, cât şi de instanța de control judiciar din oficiu, 
norma legală având caracter de ordine publică. 

În schimb, în cazul reglementat de art. 78 alin. (2) C. pr. civ., apreciem că trebuie să se 
acorde prevalență principiului disponibilităţii părților, astfel încât nu poate fi recunoscut 
acestora dreptul de a critica în calea de atac nerespectarea de către judecătorul primei 
instanţe a obligaţiei de a pune în discuţie necesitatea lărgirii cadrului procesual de vreme ce 
chiar în sarcina părţilor subzista obligația de a urmări soluţionarea completă a litigiului. Prin 
urmare, modalitatea de desfăşurare a litigiului sub aspectul laturii subiective a procesului 
este şi trebuie să rămână, în principiu, la îndemâna părților. Prin urmare, nici instanţa de 
control judiciar nu ar putea din oficiu să invoce direct în calea de atac neintroducerea 
terţului în proces în ipoteza alin. (2) al textului. 

(iv) Soluţiile instanţei asupra cererii de introducere forțată î în cauză, gin oficiu, a 
altor persoane 

- dacă instanța admite cererea de chemare în judecată şi terțul trebuia să MAA în 
calitate de reclamant î în proces, atunci se va admite şi cererea privitoare la acesta; 

- dacă instanța respinge cererea de chemare în judecată şi terțul trebuia să figureze în 
calitate de reclamant în proces, atunci se va respinge şi cererea privitoare la acesta; 

- dacă instanța admite cererea de chemare în judecată şi terțul trebuia să figureze în 
calitate de pârât în proces, atunci se va admite şi cererea împotriva acestuia; 

- dacă instanța respinge cererea de chemare în judecată şi terţul trebuia să figureze în 
calitate de pârât în proces, atunci se va respinge şi cererea împotriva acestuia. 


4. Reprezentarea convenţională a părţilor în judecată 


În strânsă legătură cu participarea părţilor în procesul civil se află instituţia repre- 
zentării acestora, întrucât, în diferite situații, părţile participă la procesul civil nu personal, 
ci prin intermediul unui reprezentant. Reprezentarea judiciară a apărut şi s-a concretizat 
într-o garanție a realizării dreptului fundamental la apărare!. | 

Prin „reprezentare” se desemnează acea situație în care o persoană, numită reprezentant, 
îndeplineşte acte de procedură în numele şi în interesul altei persoane care este parte în 


! C. Roşu, Reprezentarea judiciară convenţională, în Dreptul nr. 8/2002, p. 65. 

procesul civil, numită reprezentat!. Astfel, toate actele de procedură îndeplinite de repre- 
zentant îşi vor produce efectele, favorabile sau nefavorabile, în persoana părții reprezentate, 
deoarece reprezentantul stă doar fizic în proces în locul părţii reprezentate. Din punct de 
vedere juridic, toate drepturile şi obligaţiile se răsfrâng direct asupra părții principale. 

În Codul de procedură civilă, instituția reprezentării părților în judecată este reglemen- 
tată în Cartea I, Titlul II, Capitolul II, Secţiunea a IV-a, art. 80-89, sub denumirea 
„Reprezentarea părților în judecată”. 

Potrivit art. 80 alin. (1) teza I C. pr. civ., părţile pot să-şi exercite drepturile procedurale 
personal sau prin reprezentant. Există însă cazuri în care dreptul de a fi reprezentat în 
justiţie este restrâns, în sensul că partea este obligată să se prezinte personal în instanță’. 

Din punct de vedere al formelor reprezentării, art. 80 alin. (1) teza a II-a C. pr. civ. pre- 
vede că reprezentarea poate fi legală, convenţională sau judiciară. 

Reprezentarea legală intervine, în cazul persoanelor. fizice, pentru cei lipsiţi de 
capacitate de exerciţiu (minorul sub 14 ani şi cel pus sub interdicție), aceştia urmând a sta în 
judecată prin reprezentant legal, potrivit art. 80 alin. (2) C. pr. civ. Iar în cazul persoanelor 
juridice, reprezentarea legală este asigurată prin administrator, prin consiliul de adminis- 
trație sau prin preşedinte”. 

Reprezentarea judiciară intervine în două situații: 

- când legea prevede, spre exemplu în ipoteza reglementată de art. 202 alin. (1) C. pr. civ., 
care vizează procesele în care sunt mai mulți reclamanți sau pârâţi; în cazul măsurii 
asigurătorii a sechestrului judiciar [art. 976 alin. (2) C. pr. civ.]; în cazul persoanei juridice, 
dacă hotărârea este atacată de toți administratorii, când reprezentarea în justiţie se face de 
persoana desemnată de preşedintele instanţei dintre membrii persoanei juridice, care va 
îndeplini mandatul cu care a fost însărcinată până când organul de conducere competent, 
convocat în acest scop, va alege o altă persoană [art. 216 alin. (4) C. civ.]; 

- când circumstanțele cauzei o impun pentru a se asigura dreptul la un proces echitabil, 
cum ar fi, spre exemplu complexitatea cauzei, lipsa de asistență calificată a părții, lipsa de 
asistență judiciară. | | 

În asemenea cazuri, judecătorul poate numi pentru oricare parte din proces un repre- 
zentant în condițiile art. 58 alin. (3) C. pr. civ., arătând în încheiere limitele şi durata repre- 
zentării. Întrucât textul face trimitere la prevederile art. 58 alin. (3) C. pr. civ., acestea se vor 
aplica totuşi în mod corespunzător, ceea ce înseamnă că reprezentantul judiciar va fi un 


! G. Boroi, Codul de procedură civilă, comentat şi adnotat, vol. I, Ed. All Beck, Bucureşti, 2001, p. 219. . 

2 Art. 921 C. pr. civ. prevede obligativitatea înfățișării în persoană a părților în procesul de divorț, aflat în 
fața instanțelor de fond, cu anumite excepții, şi anume: dacă unul dintre soți execută o pedeapsă privativă de 
libertate, dacă este împiedicat de o boală gravă, dacă este pus sub interdicție sau dacă are reşedinţa în străinătate. 
De asemenea, obligativitatea înfățișării în persoană a părților există în cazul răspunsului la interogatoriu, cu 
excepția prevăzută de art. 356 C. pr. civ., şi anume atunci când partea care are domiciliul în străinătate va putea fi 
interogată prin cel care o reprezintă în judecată. În acest caz, interogatoriul va fi comunicat în scris mandatarului, 
care va depune răspunsul părții dat în cuprinsul unei procuri speciale şi autentice. Dacă mandatarul este avocat, 
procura specială certificată de acesta este suficientă. 

3 Potrivit art. 223 alin. (1) C. civ., „în raporturile civile în care se prezintă nemijlocit, în nume propriu, ca 
titular de drepturi şi obligaţii, statul participă prin Ministerul Finanţelor Publice, afară de cazul în care legea 
stabileşte un alt organ în acest sens”. 

avocat care nu va avea drepturile şi obligațiile prevăzute de lege pentru reprezentantul legal, 
ci limitele şi durata reprezentării vor fi stabilite de judecător. 

De reţinut că numirea reprezentantului de către instanță atunci când circumstanţele 
cauzei ar impune-o nu este obligatorie, ci este lăsată la aprecierea judecătorului, norma 
neavând caracter imperativ. | 

Reprezentarea convenţională intervine atunci când reprezentantul este ales. de parte, 
art. 80 alin. (3) C. pr. civ. prevăzând că părţile pot să stea în judecată printr-un reprezentant 
ales, în condiţiile legii, cu excepţia cazului în care legea impune prezenţa lor personală în 
fața instanței. | 

În cele ce urmează ne vom ocupa de reprezentarea convențională a persoanelor în 
procesul civil, această formă de reprezentare fiind relevantă pentru analiza de față. 


4.1. Reprezentarea convenţională a persoanelor fizice 


4.1.1. Reprezentarea prin mandatar neavocat 


Reprezentarea convenţională a persoanelor fizice ia naştere în temeiul unui contract de 
mandat între partea litigantă şi terța persoană ce o reprezintă pe aceasta în proces. Potrivit 
art. 85 alin. (1) C. pr. civ., împuternicirea de a reprezenta o persoană fizică dată manda- 
tarului care nu are calitatea de avocat se dovedeşte prin înscris autentic. 

Cu privire la persoana reprezentantului! este de reţinut că, în principiu, orice persoană 
fizică poate avea calitatea de reprezentant al părții în procesul civil, dacă posedă deplină 
capacitate de exercițiu şi de folosință. Justificarea calităţii de reprezentant se face prin 
procură, distinct de faptul că în cererea de chemare în judecată trebuie să se arate că cel care 
o introduce are calitatea de reprezentant [art. 194 lit. b) C. pr. civ.]. 


! C. Ap. Suceava, s. civ., dec. nr. 405/1994, în Dreptul nr. 8/1995, pp. 79-80 — nu trebuie confundată 
calitatea procesuală, drept condiţie de exercițiu a acţiunii şi de a fi parte în proces, cu calitatea de reprezentant al 
părţii. Calitatea (legitimarea) procesuală se leagă nemijlocit de existența unui drept subiectiv şi liberul său 
exercițiu, ocrotite prin acţiunea în justiţie. Această noțiune nu este sinonimă cuvântului „calitate” folosit în art. 112 
pct. 2 C. pr. civ. (subl. ns. — vechiul C. pr. civ.), prin care este desemnat raportul de reprezentare în proces. 
Pe când calitatea procesuală (de parte, respectiv titular al dreptului) se prezumă, raportul de reprezentare trebuie 
dovedit. În primul caz, absența dreptului subiectiv sau a situaţiei de autor al încălcării dreptului, atrage respin- 
gerea acțiunii pentru lipsa de calitate procesuală. În al doilea caz, „când repr ezentantul părții nu face dovada 
calităţii sale”, instanţa poate da un termen pentru complinirea acestui neajuns, iar dacă neregularitatea nu se 
acoperă, cererea va fi anulată”. În speță, instanța de apel a respins acţiunea în daune pentru lipsă de reprezentare 
procesuală activă cu dubla motivare că terenul era proprietatea altei persoane şi că reclamantul nu a făcut dovada 
calității de reprezentant convențional. Recursul reclamantei a fost admis şi casată decizia, cu trimitere spre 
rejudecarea apelului, reţinându-se omisiunea instanţei de apel de a vedea că reclamantul şi-a justificat calitatea 
procesuală, precum şi existența unui drept izvorât dintr-un raport obligaţional de locaţiune, ipoteză ce exclude 
incidenţa art. 161 C. pr. civ. (subl. ns. — vechiul C. pr. civ.). Considerăm că soluţia instanţei de recurs este greşită 
pentru următoarele considerente. Calitatea procesuală propriu-zisă se leagă de existența unui drept subiectiv, sub 
condiţia de a fi parte într-un proces. Inexistența dreptului va atrage respingerea acțiunii pentru lipsă de 
legitimare. În schimb, absenţa calităţii, în sensul art. 112 pct. 2 C. pr. civ. (subl. ns. — vechiul C. pr. civ.), în- 
seamnă inexistența raportului de reprezentare, situație ce impune anularea acțiunii. Cele două soluții fiind diferite, 
ca substanță şi efecte, rezultă că ele nu pot fi reunite printr-o singură soluție, de respingere a acțiunii pentru lipsă 
de „legitimare”, aşa cum greşit s-a pronunțat, în speță, instanţa de apel. 

În ceea ce priveşte împuternicirea de reprezentare, Codul de procedură civilă regle- 
mentează câteva particularități. Astfel: a 

- art. 86 C. pr. civ. prevede că mandatarul cu procură generală poate să reprezinte în 
judecată pe mandant numai dacă acest drept i-a fost dat anume. Aşadar, simpla procură 
generală nu poate justifica reprezentarea judiciară decât atunci când mandantul nu are 
domiciliul şi nici măcar reşedinţa în România sau când mandatar este un prepus al său. 
În toate celelalte cazuri, din procură trebuie să rezulte explicit dreptul mandatarului de a-l 
reprezenta în judecată pe mandant; | 

„= din punct de vedere al conţinutului mandatului judiciar, acesta trebuie să fie o procură 
ad litem, adică o procură dată pentru exerciţiul dreptului de chemare în judecată sau 
reprezentare în judecată, aşa cum dispune art. 86 C. pr. civ. Aşadar, din punct de vedere al 
obiectului reprezentării, deşi Codul de procedură civilă nu prevede în mod expres, se poate 
face distincţie între reprezentarea în exerciţiul dreptului de chemare în judecată şi 
reprezentarea în judecată. Nimic nu-l împiedică însă pe mandant să împuternicească aceeaşi 
persoană atât pentru exercitarea acţiunii, cât şi pentru reprezentarea în judecată; 

- sub aspectul formei, art. 85 alin. (1) şi (2) C. pr. civ. prevede că împuternicirea de a 
reprezenta o persoană fizică dată mandatarului care nu are calitatea de avocat se dovedeşte 
prin înscris autentic. Însă dreptul de reprezentare mai poate fi dat şi prin declaraţie verbală, 
făcută în instanță şi consemnată în încheierea de şedinţă, cu arătarea limitelor şi a duratei 
reprezentării. 

Această din urmă posibilitate oferită de lege părţii de a da putere de reprezentare unui 
terț, chiar în cadrul şedinţei de judecată şi în mod verbal, trebuie să fie însoțită de solicitarea 
adresată părţilor de către instanță de a oferi explicaţii referitoare la „puterile” acordate 
reprezentantului său şi la limitele reprezentării. 

De asemenea, deşi nu se prevede, opinăm că în încheierea de şedinţă se va consemna şi 
acceptarea însărcinării de către mandatar, aceasta pentru că mandatul este un contract, iar în 
lipsa acceptării însărcinării, contractul de mandat nu există; 

- în situaţia în care procura a fost întocmită pe teritoriul unui alt stat, aceasta — pentru a 
fi valabilă pe teritoriul statului român — trebuie să mai îndeplinească o singură formalitate, 
şi anume să poarte o apostilă eliberată de către autoritatea competentă a statului din care 
emană documentul!. Suprimarea cerinței supralegalizării actelor oficiale străine s-a realizat 
prin aderarea României la Convenţia încheiată la Haga la 5 octombrie 1961 prin O.G. 
nr. 66/1999?. Apostila se aplică chiar pe procură sau pe o prelungire a acesteia?. Întocmită 


! C. Ap. Bucureşti, s. a IX-a civilă şi pentru cauze privind proprietatea intelectuală, dec. nr. 101/A/2005, în 
Culegere de practică judiciară în materie civilă 2005, pp. 518-522 — procura dată pentru reprezentarea părții în 
proces, întocmită în formă autentică de un notar public din Belgia, produce efecte juridice depline în fața 
autorităților române în forma în care a fost întocmit, fără a fi necesară întocmirea formalităţii aplicării apostilei 
reglementate de Convenţia de la Haga din 5 octombrie 1961 pentru suprimarea cerinţei supralegalizării actelor 
judiciare străine, convenţie la care sunt părți contractante atât Belgia, cât şi România. Printr-o convenţie bilate- 
rală permisă de actul normativ cadru, aceste state au prevăzut în mod expres scutirea de atare formalitate. 

2 Publicată în M. Of. nr. 408 din 26 august 1999 şi aprobată prin Legea nr. 52/2000, publicată în M. Of. 
nr. 169 din 20 aprilie 2000, şi modificată prin Legea nr. 121/2005, publicată în M. Of. nr. 402 din 12 mai 2005, 
şi prin Legea nr. 202/2010, publicată în M. Of. nr. 714 din 26 octombrie 2010. Potrivit art. 2 din O.G. 
nr. 66/1999, autorităţile române competente să aplice apostila sunt: tribunalele, pentru actele oficiale prevăzute la 
art. 1 lit. a) şi d), camerele notarilor publici, pentru actele oficiale prevăzute la art. 1 lit. c) şi prefecturile, pentru 
actele oficiale prevăzute la art. 1 lit. b). 

3 Ea trebuie să fie conformă cu modelul anexat la Convenţie. 


Drept procesual civil 185 
IS ÎS ee ee e ea RP, 


în mod corespunzător, ea atestă veracitatea semnăturii, calitatea în care a acţionat semna- 
tarul actului sau, după caz, identitatea sigiliului sau a ştampilei de pe act. 

În cazul statelor cu care România are încheiate tratate sau convenții de asistență juri- 
dică bilaterală în acest domeniu, procura este valabilă fără nicio altă formalitate. Pentru 
cetățenii români cu domiciliul în străinătate procura este valabilă şi dacă semnătura a fost 
legalizată de misiunile diplomatice sau de oficiile consulare ale României; 

- întinderea reprezentării este determinată întotdeauna de puterile care i-au fost 
conferite mandatarului prin actul de învestire în această calitate. Mandantul poate restrânge 
mandatul de reprezentare judiciară numai la anumite acte procedurale sau doar la anumite 
instanțe. Chiar Codul de procedură civilă conține câteva reguli importante în această privinţă. 
Astfel, în temeiul mandatului de reprezentare în justiţie, mandatarul poate îndeplini, în prin- 
cipiu, toate actele procedurale pe care le implică soluționarea procesului civil. Acest lucru 
rezultă neîndoielnic din prevederile art. 87 alin. (1) C. pr. civ., text care precizează că „man- 
datul este presupus dat pentru toate actele procesuale îndeplinite în fața aceleiaşi instanţe”. 
Acelaşi text subliniază, în continuare, şi ideea evocată anterior, şi anume că mandatul 
„poate fi restrâns, în mod expres, la anumite acte”; 

- referitor la puterile mandatarului neavocat, acesta nu va putea pune concluzii asupra 
excepțiilor procesuale şi asupra fondului decât printr-un profesionist al dreptului, respectiv 
printr-un avocat, atât în etapa cercetării procesului, cât şi în etapa dezbaterilor’. Această 
limitare a puterilor mandatarului operează atât în fața instanțelor de fond (primă instanţă şi 
apel), cât şi în faţa instanțelor de recurs, revizuire și contestaţie în anulare [art. 83 alin. (1) 
şi (3) Cipr. civ.]. 

Prin urmare, mandatarul care nu are calitatea de avocat, va putea formula cereri în fața 
instanţei de judecată, va putea propune probe şi va fi ij dreptății să îndeplinească acte 
procedurale, fiind lipsit însă de dreptul de a pune concluzii”. 

„Concluziile” la care se referă textul vizează, în principal, susținerile avute în vedere de 
art. 392 C. pr. civ. Cu toate acestea, întrucât textul face trimitere inclusiv la etapa cercetării 


! Prin Decizia nr. 462/2014, publicată în M. Of. nr. 775 din 24 octombrie 2014, Curtea Constituţională a 
admis excepția de neconstituţionalitate a prevederilor art. 13 alin. (2) teza a doua, art. 83 alin. (2), precum şi ale 
art. 486 alin. (3) din Codul de procedură civilă (subl. ns. — în forma anterioară a textelor), cu referire la 
menţiunile care decurg din obligativitatea formulării și susținerii cererii de recurs de către persoanele fizice prin 
avocat. De precizat în acest context este faptul că prin Legea nr. 310/2018 s-a adus o modificare de anvergură 
care poartă asupra mai multor texte ale Codului şi care presupune punerea acestora în concordanță cu dispoziţiile 
deciziilor Curţii Constituţionale care privesc eliminarea obligativităţii redactării cererii şi motivelor de recurs, 
a reprezentării şi asistării părților î în recurs de către avocaţi, atât pentru persoanele fizice, cât şi pentru persoanele 
juridice. În esenţă, prin cele două decizii, Curtea Constituţională a reţinut că măsura instituirii obligativității 
reprezentării şi asistării părților prin avocat — ca o condiţie de admisibilitatea exercitării căii de atac a recursului 
— reprezintă o limitare a accesului liber la justiție, care nu este proporțională cu scopul urmărit de legiuitor, 
avantajul public fiind nesemnificativ în raport cu gradul de afectare a drepturilor şi libertăților fundamentale ale 
individului. Curtea a mai reținut că exigenţele constituționale care se constituie în garanţii pentru un proces 
echitabil se aplică şi în privința persoanelor juridice. 

2 Este vorba de concluziile pe fondul cauzei, la finalul judecății, iar nu de concluzii în general, aşa cum 
aparent rezultă din textul de lege. Pentru că, altfel, reprezentarea ar fi lipsită de conţinut din moment ce instanța 
nu poate soluţiona nicio chestiune prealabilă decât după punerea ei în discuţia contradictorie a părților. A se 
vedea, în acest sens, L.N. Pârvu, op. cit., p. 196. 

procesului, înseamnă că acesta trebuie interpretat în sensul că mandatarului neavocat nu îi 
sunt îngăduite concluzii asupra oricăror apărări ce poartă asupra fondului dedus judecății. 
Iar în ceea ce priveşte „excepţiile procesuale”, se observă că legiuitorul interzice mandata- 
rului neavocat numai punerea de concluzii asupra acestora, iar nu şi invocarea excepțiilor. 

Regula statornicită în art. 83 alin. (1) C. pr. civ. cunoaşte însă ŞI o excepție, prevăzută 
de art. 83 alin. (2) C. pr. civ., şi anume în cazul în care mandatarul persoanei fizice este soț 
sau o rudă până la gradul al doilea inclusiv, acesta poate pune concluzii în fața oricărei 
instanțe, fără să fie asistat de avocat, dacă este licențiat în drept. Două sunt condiţiile ce 
trebuie, aşadar, îndeplinite în mod cumulativ, şi anume: | 

* mandatarul este soț sau rudă până la gradul al doilea inclusiv cu partea; 

* mandatarul este licenţiat în drept. 

Această excepție este de strictă interpretare şi aplicare, neputând fi extinsă prin analogie 
la alte situaţii. 

În acest caz, dreptul de reprezentare se întinde la toate instanțele; 

- în legătură cu întinderea puterilor acordate mandatarului, potrivit art. 81 alin. (1) 
C. pr. civ., mandatarul nu poate face acte de dispoziție, cum sunt renunțările la judecată, 
renunțările la drept, încheierea unei tranzacții, achiesarea, precum şi orice alte acte proce- 
durale de dispoziţie decât în temeiul unui mandat special dat în acest scop. - 

Dispoziţia de excepţie potrivit căreia, în cazul mandantului care nu are nici domiciliul, 
nici reşedinţa în țară, dreptul de reprezentare se presupune dat nu operează însă şi pentru 
actele procesuale de dispoziţie, care nu vor putea fi aduse la îndeplinire de mandatar decât 
dacă este împuternicit în acest scop printr-o procură specială; 

- cu privire la durata mandatului, art. 88 C. pr. civ. prevede că, prin derogare de la 
dreptul comun, mandatul nu încetează prin moartea celui care l-a dat şi nici dacă acesta a 
devenit incapabil, el dăinuind până la retragerea lui de către moştenitori sau de către re- 
prezentantul legal al incapabilului. | l 

Totuşi, în cazul morții mandantului, este obligatorie introducerea în cauză a moşte- 
nitorilor acestuia, mandatarul fiind obligat să încunoştinţeze instanța despre încetarea din 
viață a mandantului!. | | 

Încetarea mandatului poate fi şi rezultatul retragerii sau renunțării la mandat. 

Spre deosebire de dreptul comun, renunţarea la mandat sau revocarea mandatului nu 
poate fi opusă celeilalte părți decât de la comunicare, afară de cazul în care a fost făcută în . 
ședința de judecată şi în prezența ei [art. 89 alin. (1) C. pr. civ.]. Expresia „în prezența 


e wto 


părții” conduce la concluzia imposibilității retragerii mandatului în şedinţa de judecată atunci 


mandatului. 
Potrivit art. 89 alin. (2) C. pr. civ., „mandatarul care renunţă la împuternicire este ţinut 
să inştiințeze atât pe cel căruia i-a dat mandatul, cât şi instanţa, cu cel puţin 15 zile înainte 


1 Trib. Suprem, s. civ., dec. nr. 270/1985, în C.D. 1985, p. 213 şi în Repertoriu IV, nr. 60, p. 253. 

2 De ex.: în cazul în care partea care lipseşte are termen în cunoştinţă, ea are obligația să cunoască toate 
lucrările cauzei şi, în consecință, considerăm că retragerea mandatului ar trebui consemnată în încheierea de 
şedinţă, partea având, astfel, posibilitatea să ia cunoştinţă de cele petrecute la termenul de judecată. - 

de termenul imediat următor renunţării. Mandatarul nu poate renunţa la mandat în Cursul 
termenului de exercitare a căilor de atac”. Nerespectarea de către mandatar a acestui termen 
dă dreptul părţii al cărui reprezentant a fost să ceară amânarea judecății sau repunerea în 
termenul pentru declararea căii de atac. În concluzie, la mandat se poate renunța, dar nu 
intempestiv sau nejustificat. 

În fine, încetarea mandatului poate fi şi efectul morții mandatarului. Dacă decesul 
mandatarului are loc cu mai puţin de 15 zile înainte de ziua fixată pentru judecată, procesul 
se suspendă de drept, potrivit art. 412 alin. (1) pct. 3 C. pr. civ., sau instanţa va acorda un 
nou termen pentru care va cita partea. În acest din urmă sens, art. 184 alin. (4) pet. 2 C. pr. civ. 
prevede că termenul procedural se întrerupe şi un nou termen începe să curgă de la data noii 
comunicări când a intervenit moartea reprezentantului părții; în acest caz, se face din nou 
o singură comunicare părții. 

- un ultim aspect necesar a fi reliefat este reglementat de art. 49 alin. (1) din Legea 
„nr. 317/2004 privind Consiliul Superior al Magistraturii, care prevede că, în procedura 
disciplinară în fața secțiilor Consiliului Superior al Magistraturii, judecătorul sau procurorul 
poate fi reprezentat de un alt judecător ori procuror sau poate fi asistat ori reprezentat de un 
avocat. 


4.1.2. Reprezentarea prin avocat 


Reprezentarea prin avocat! este principala formă de apărare a persoanelor fizice în 
procesul civil. Părţile recurg la avocaţi datorită faptului că aceştia sunt buni cunoscători ai 
dreptului, având calificarea necesară pentru a înfrunta, în numele părţilor, duelul judiciar. Ei 
cunosc modalităţile concrete de punere în practică a regulilor de procedură, precum şi 
practica curentă a instanțelor judecătoreşti. 

- Legea specială nr. 51/1995, republicată, privind organizarea şi exercitarea profesiei de 
avocat, precum şi Statutul avocaţilor” reglementează, în mod special, actul juridic în baza 
căruia avocatul poate reprezenta o parte. Astfel, potrivit art. 28 alin. (1) din Lege şi art. 108 
alin. (1) din Statut, „dreptul avocatului de a asista, a reprezenta ori a exercita orice alte 
activități specifice profesiei se naşte din contractul de asistență juridică, încheiat în formă 
scrisă între avocat şi client ori mandatarul acestuia”. 

Contractul de asistență juridică prevede în mod expres întinderea puterilor pe care 
clientul le conferă avocatului. În baza acestuia, avocatul se legitimează față de terţi prin 
împuternicirea avocaţială, ce reprezintă, pentru instanță, dovada existenței contractului. 

Potrivit art. 85 alin. (3) C. pr. civ., „împuternicirea de a reprezenta o persoană fizică 
sau persoană juridică dată unui avocat ori consilier juridic se dovedeşte prin înscris, 


! Formele de exercitare a profesiei de avocat sunt: cabinet individual, cabinete asociate, societăți civile pro- 
fesionale sau societăți civile profesionale cu răspundere limitată (art. 5 din Legea nr. 51/1995 pentru organizarea 
şi exercitarea profesiei de avocat). Art. 6 din Legea nr. 51/1995 prevede că societatea civilă profesională cu 
răspundere limitată se constituie prin asocierea a cel puţin 2 avocaţi definitivi şi aflaţi în exerciţiul profesiei. 

A se vedea şi C.L. Popescu, Societăţile comerciale privind exercitarea pr ofesiilor de avocat şi de notar 
public, în Revista de drept comercial nr. 7-8/2001, pp. 141-148. 

2 Republicată în M. Of. nr. 440 din 24 mai 2018. 

3 Statutul profesiei de avocat a fost aprobat prin Hotărârea Uniunii Naţionale a Barourilor din România, 
publicat în M. Of. nr. 898 din 19 decembrie 2011. 

potrivit legilor de organizare şi exercitare a profesiei”. Trebuie precizat că art. 85 alin. (2) 
C. pr. civ., prevăzând dreptul de reprezentare ce poate fi dat şi prin declaraţie verbală, face 
trimitere la alin. (1) al aceluiaşi text, ceea ce înseamnă că dreptul persoanei fizice de a da 
dreptul de reprezentare în această modalitate se aplică numai mandatarului neavocat. 

- Faţă de mandatarul neavocat, reprezentantul avocat are unele drepturi suplimentare. 
El poate să pună concluzii în fond la orice instanță, iar în unele cazuri, reprezentarea prin 
avocat este obligatorie, atunci când mandatul este dat unei alte persoane decât unui avocat, 
în sensul că mandatarul neavocat nu poate pune concluzii asupra excepțiilor procesuale şi 
asupra fondului decât prin avocat, atât în etapa cercetării procesului, cât şi în etapa dezba- 
terilor, cu excepţiile prevăzute de art. 83 alin. (2) şi art. 80 alin. (5) C. pr. civ. 

- Cu privire la conținutul mandatului, art. 87 alin. (1) C. pr. civ. este aplicabil şi 
avocatului, astfel încât mandatul este presupus dat pentru toate actele procesuale îndeplinite 
în fața aceleiaşi instanțe, putând însă fi restrâns la anumite acte. i 

O dispoziție importantă în legătură cu actele mandatarului este cuprinsă în art. 87 alin. (2) 
C. pr. civ., text din care rezultă că „avocatul care a reprezentat sau asistat partea la 
judecarea procesului poate face, chiar fără mandat, orice acte pentru păstrarea drepturilor 
supuse unui termen şi care s-ar pierde prin neexercitarea lor la timp! şi poate, de ase- 
menea, să introducă orice cale de atac împotriva hotărârii pronunțate”?, dar în acest caz 
toate actele de procedură astfel îndeplinite îşi vor produce efectele față de partea însăşi. 
Aşadar, actele ce pot fi săvârşite fără mandat de către avocat sunt: 

* actele necesare pentru păstrarea drepturilor supuse unui termen şi care s-ar pierde 
prin neexercitarea lor la timp, cum ar fi spre exemplu o cerere de lămurire sau completare a 
hotărârii; i 

* exercitarea oricărei căi de atac împotriva hotărârii pronunțate. 

Însă condiţia ce trebuie îndeplinită în ambele ipoteze de către avocat este aceea ca 
acesta să fi avut mandat pentru a reprezenta sau asista partea într-o etapă procesuală ante- 
rioară, finalizată printr-o hotărâre. fg 

În ceea ce priveşte susținerea căii de atac, aceasta se va putea face numai în temeiul 
unei noi: împuterniciri, potrivit art. 87 alin. (2) teza a III-a C. pr. civ. Astfel încât, 


! C. Ap. Bucureşti, s. a VII-a civ. şi pentru cauze privind conflicte de muncă şi de asigurări sociale, dec. 
nr. 705 din 9 februarie 2010, în Pandectele Române nr. 7/2010, pp. 240-246, cu notă critică de Ş. Naubauer — 
„raportând distincția dintre dreptul de a declara recurs şi obligația motivării acestuia, Curtea apreciază că, faţă 
de conținutul dispozițiilor art. 69 alin. (2) C. pr. civ. (subl. ns. — vechiul C. pr. civ.), limita în care avocatul fără 
mandat poate acţiona în numele părții pe care a reprezentat-o este strict declararea în termen legal a căii de 
atac a recursului. Pentru motivarea căii de atac, respectivul avocat are nevoie de un mandat judiciar expres, 
întrucât motivarea nu este un drept, ci o obligaţie, şi constituie, în concret, una dintre modalităţile în care un 
apărător îşi reprezintă clientul în faţa instanţei de recurs”. j i 

2 C. Ap. Bucureşti, s. a IV-a civ., dec. nr. 3350/2000, în Culegere de practică judiciară civilă 2000, p. 282 — 
dacă din împuternicirea avocațială depusă în dosarul primei instanțe rezultă că avocatul stagiar, care a semnat şi 
depus cererea de. declarare a apelului, a fost mandatat alături de avocatul îndrumător să acorde părții asistență 
juridică în primă instanță, nu se poate susţine că cererea de apel a fost semnată de o persoană fără calitate în 
condițiile în care, potrivit art. 69 alin. (2) C. pr. civ. (subl. ns. — vechiul C. pr. civ.), avocatul care a asistat o parte la 
judecarea pricinii, chiar fără mandat, poate face orice acte pentru păstrarea drepturilor supuse unui termen şi poate 
să exercite orice cale de atac. În sens contrar, a se vedea: CSJ, s. com., dec. nr. 1569/1997, în Drept comercial. 
Practică judiciară adnotată, ed. a 2-a, Ed. All Beck, Bucureşti, 2001, p. 321; CSJ, s. com., dec. nr. 3458 din 5 iunie 
2001, în B.J.C.D. 2001, p. 380-381; ICCJ, dec. civ. nr. 1946/2003, în Curierul Judiciar nr. 4/2004. .- 

posibilitatea recunoscută avocatului în a acţiona fără mandat vizează atât exercitarea căii de 
atac, cât şi motivarea acesteia, în caz contrar textul ar fi lipsit de eficiență. 

Dacă avocatul nu a avut mandat nici în etapa procesuală anterioară şi nici ulterior, 
acesta nu poate săvârşi actele la care se referă art. 87 alin. (2) C. pr. civ. Dacă totuşi 
asemenea acte au fost îndeplinite, acestea vor fi lovite de nulitate, partea putând fi însă 
întrebată dacă le ratifică. 

- Cât priveşte actele procesuale de dispoziţie, art. 81 alin. (1) C. pr. civ., nefăcând 
distincţie între mandatarul avocat şi cel neavocat, considerăm că şi avocatul ar avea nevoie 
de o procură specială pentru astfel de acte. Potrivit art. 126 alin. (3) din Statutul profesiei de 
avocat, pentru activităţile prevăzute expres în cuprinsul obiectului contractului de asistenţă 
juridică, acesta reprezintă un mandat special, în puterea căruia avocatul poate încheia, sub 
semnătură privată sau în formă autentică, acte de conservare, administrare ori dispoziţie în 
numele şi pe seama clientului. Prin urmare, în cazul avocatului, pentru săvârşirea actelor 
„procedurale de dispoziţie este suficientă prezentarea contractului de asistență juridică. 

- Mai trebuie precizat că dispoziţiile art. 89 C. pr. civ. referitoare la renunțarea la mandat 
şi revocarea mandatului se aplică în mod corespunzător şi în cazul reprezentării prin avocat. 

- Atât în condiţiile legii speciale, cât şi ale statutului profesiei de avocat, se regle- 
mentează posibilitatea substituirii avocatului. Astfel, în condiţiile art. 6 alin. (7) din Legea 
nr. 51/1995, în cazul prestaţiilor profesionale constând în asistență şi reprezentare juridică la 
instanţe, parchete, organe de cercetare penală sau alte autorităţi, societatea profesională cu 
răspundere limitată are obligaţia de a menţiona în contractul încheiat cu clientul numele 
avocatului/avocaţilor ales/aleşi sau acceptat/acceptaţi de client să asigure serviciul profe- 
sional, precum şi acordarea sau, după caz, neacordarea dreptului de substituire. Iar art. 234 
din Statutul profesiei de avocat prevede că avocatul are obligația să depună toate diligenţele 
necesare pentru îndeplinirea serviciului profesional ce i-a fost încredințat. În cazul în care 
avocatul este împiedicat să îndeplinească serviciul profesional, îşi va asigura substituirea, 
inclusiv printr-un avocat care îşi desfăşoară activitatea într-o altă formă de exercitare 
a profesiei, dacă în prealabil obține acordul clientului în acest scop. Modelul delegaţiei de 
substituire este prevăzut la anexa nr. V. Prevederile art. 122 alin. (4) se aplică în mod cores- 
punzător şi formularului delegaţiei de substituire. Pentru activitatea de substituire, avocatul 
care preia cauza are dreptul la onorariul corespunzător activității depuse, în condiţiile 
înțelegerii dintre avocaţi. 


4.2. Reprezentarea convențională a persoanelor juridice şi a entităţilor 
fără personalitate juridică 


Potrivit art. 84 alin. (1) şi (3) C. pr. civ., persoanele juridice pot fi reprezentate con- 
venţional în faţa instanțelor de judecată! prin consilier juridic sau avocat, în condiţiile legii?. 


! Prin Decizia nr. 485/2015, publicată în M. Of. nr. 539 din 20 iulie 2015, Curtea Constituţională a admis 
excepția de neconstituționalitate a prevederilor art. 13 alin. (2) teza a doua, art. 84 alin. (2), precum și ale art. 486 
alin. (3) din Codul de procedură civilă (subl, ns. — în forma anterioară a textelor), cu referire la mențiunile care decurg 
din obligativitatea formulării şi susținerii cererii de recurs de către persoanele juridice prin avocat sau consilier juridic. 

? Pentru analiza modificărilor aduse de Legea nr. 310/2018, a se vedea: E. Oprina, Comentarii pe marginea 
modificărilor aduse Codului de procedură civilă prin Legea nr. 310/2018, studiu introductiv la Codul de procedură 

Aceste dispoziţii se aplică în mod corespunzător şi entităților arătate la art. 56 alin. (2). 
De precizat este faptul că, în interpretarea şi aplicarea prevederilor art. 84 alin. (1) C: pr. civ., 
cererea de chemare în judecată şi reprezentarea convențională a persoanei. Juridice în fața 
instanţelor de judecată nu se pot face prin mandatar persoană juridică, nici prin consilierul 
juridic sau avocatul acesteia din urmă!. 

Se pare, față de modul de redactare a textului, că legiuitorul a prevăzut că reprezentarea 
convențională a persoanei juridice şi a entităţilor fără personalitate juridică se face în 
principal prin consilier juridic şi, numai în subsidiar, prin avocat. 

Dincolo de această formulare a textului, se impun a fi evocate şi două situații prevăzute 
de legi speciale în care reprezentarea/asistarea persoanei juridice nu se poate realiza de către 
avocat sau se poate realiza de avocat numai condiţionat de îndeplinirea anumitor condiții ori 
reprezentarea/asistarea se face în principal de alte persoane. Astfel: A 

- art. I din O.U.G. nr. 26/2012 privind unele măsuri de reducere a cheltuielilor publice 
şi întărirea disciplinei financiare şi de modificare şi completare a unor acte normative pre- 
vede: (1) Autorităţile şi instituţiile publice ale administraţiei publice centrale şi locale, 
indiferent de modul de finanțare şi subordonare, societăţile naţionale, companiile naționale 
şi societățile comerciale cu capital integral sau majoritar de stat, precum şi regiile autonome . 
care au în structura organizatorică personal propriu de specialitate juridică nu pot achi- 
ziționa servicii juridice de consultanță, de asistenţă şi/sau de reprezentare. 

(2) În situaţii temeinic justificate, în care activităţile juridice de consultanță, de asistență 
şi/sau de reprezentare, necesare autorităților și instituțiilor publice prevăzute la alin. (1), nu 
se pot asigura de către personalul de specialitate juridică angajat în aceste entități, pot fi 
achiziţionate servicii de această natură, în condițiile legii, numai cu aprobarea: 

„a) ordonatorilor principali de credite pentru autorităţile şi instituțiile publice ale admi- 
nistraţiei publice centrale; | 

b) consiliilor locale, consiliilor judeţene sau Consiliului General al Municipiului Bucu- 
reşti, după caz, pentru autoritățile şi instituţiile publice ale administraţiei publice locale. 

(3) În situaţii temeinic justificate, în care activitățile juridice de consultanță, de asistență 
şi/sau de reprezentare, necesare societăţilor naţionale, companiilor naționale şi societăţilor 


civilă, ed. a 15-a actualizată la 7 ianuarie 2019, Ed. Rosetti International, Bucureşti, 2019, pp. 6-10; G. Boroi, D.N. 
Theohari, Sinteza principalelor modificări şi completări aduse Codului de procedură civilă prin Legea 
nr. 310/2018, studiu introductiv la Codul de procedură civilă şi taxele de timbru, Ed. Hamangiu, Bucureşti, 2019, 
pp. V-LIX; N.-H. Țiţ, R. Stanciu, Legea nr. 310/2018 pentru modificarea şi completarea Legii nr. 134/2010 privind 
Codul de procedură civilă - comentarii, explicaţii, jurisprudență relevanță, Ed. Hamangiu, Bucureşti, 2019. 

1 În acest sens, a se vedea decizia nr. 9/2016 pronunţată de Înalta Curte de Casaţie şi Justiţie — Completul 
pentru dezlegarea unor chestiuni de drept, publicată în M. Of. nr. 400 din 26 mai 2016. l 

Iar prin decizia nr. 19/2018 pronunțată de Înalta Curte de Casaţie şi Justiţie — Completul pentru dezlegarea 
unor chestiuni de drept, publicată în M. Of. nr. 510 din 21 iunie 2018, s-a reținut că, „în interpretarea şi aplicarea 
art. 664 alin. (2) din Codul de procedură civilă, reprezentarea convenţională a persoanei juridice nu se poate face 
prin mandatar persoană juridică, nici prin consilierul juridic sau avocatul acesteia din urmă, potrivit art. 84 
alin. (1) din Codul de procedură civilă, astfel cum acesta a fost interpretat prin decizia nr. 9/2016 pronunțată de 
Înalta Curte de Casaţie şi Justiţie — Completul pentru dezlegarea unor chestiuni de drept. 

A se vedea, în acelaşi sens, şi E. Oprina, Reprezentarea creditorului persoană juridică în faza executării silite 
— prin prisma Deciziei nr. 9/2016 a ÎCCJ pentru dezlegarea unor chestiuni de drept, în E. Oprina, V. Bozeşan 
(coordonatori), Executarea silită. Dificultăţi şi soluții practice, vol. 2, Ed. Universul Juridic, Bucureşti, pp. 185-197. 

comerciale, precum şi regiilor autonome prevăzute la alin. (1), nu se pot asigura de către 
personalul de specialitate juridică angajat în aceste entități, pot fi achiziţionate servicii de 
această natură, în condiţiile legii, numai cu aprobarea şi mandatarea reprezentanţilor statului 
sau unităţilor administrativ-teritoriale î în organele de conducere ale acestora: 

a) de către ordonatorul principal de credite coordonator, în cazul celor la care statul 
este acționar integral sau majoritar; 

b) de către consiliile locale, consiliile judeţene sau Consiliul General al Municipiului 
Bucureşti, după caz, pentru cele la care unităţile administrativ-teritoriale dețin integral sau 
maj oritar capitalul social; 

- conform art. 52 alin. (2) din Legea nr. 18/ 1991 a fondului funciar, comisia judeţeană 
şi cea locală au, în limitele competenţei lor şi prin derogare de la dispoziţiile Codului de 
procedură civilă, calitate procesuală pasivă şi, când este cazul, activă, fiind reprezentate 
legal prin prefect, respectiv primar sau, pe baza unui mandat convenţional, de către unul 
dintre membri, nefiind obligatorie asistarea prin avocat. 

Activitatea de consultanță, asistenţă şi reprezentare a persoanelor juridice este regle- 
mentată de Legea nr. 514/2003 privind organizarea şi exercitarea profesiei de consilier 
juridic!, precum şi de Statutul profesiei de consilier juridic?. 

Consilierul juridic” asigură apărarea drepturilor şi intereselor legitime ale statului, ale 
„autorităţilor publice centrale şi locale, ale instituţiilor publice şi de interes public, ale celor- 
lalte persoane juridice de drept public, precum şi ale persoanelor juridice de drept privat, în 
slujba cărora se află şi în conformitate cu Constituţia şi-legile t țării (art. 1 din Lege). | 

În activitatea sa, consilierul juridic asigură consultanță şi reprezentarea autorității sau 
instituţiei publice în serviciul căreia se află ori a persoanei juridice cu care are raporturi de 
muncă, apără drepturile şi interesele legitime ale acestora în raporturile lor cu autorităţile 
publice, instituţiile de orice natură, precum şi cu orice persoană juridică sau fizică, română 
sau străină; în condiţiile legii şi ale regulamentelor specifice unităţii, avizează şi contrasem- 
nează actele cu caracter juridic (art. 4 din Lege coroborat cu art. 8 din Statut). 

Privitor la dreptul de reprezentare al consilierului juridic, Legea nr. 514/2003 regle- 
mentează faptul că acesta se justifică prin delegație numai în cazul consilierilor juridici din 
structurile administraţiei publice judeţene şi locale, care sunt obligaţi să acorde consultanță 
şi asistență juridică, la cerere, consiliilor comunale şi primăriilor. Pe cale de consecință şi 
pentru identitate de rațiune, precum şi în lipsa unui text care să prevadă altfel, apreciem că 


! Publicată în M. Of. nr. 867 din 5 decembrie 2003 şi modificată de Legea nr. 246 din 22 iunie 2006, pu- 
blicată în M. Of. nr. 556 din 27 iunie 2006. | 

2 Adoptat de Congresul Extraordinar al Colegiilor Consilierilor Juridici din România la data de 6 martie 
2004 şi publicat în M. Of. nr. 684 din 29 iulie 2004. Prin decizia nr. XXII/2006 a Înaltei Curți de Casaţie şi 
Justiţie, publicată în M. Of. nr. 936 din 20 noiembrie 2006, s-a stabilit, cu putere obligatorie pentru viitor, că 
cererile de autorizare a constituirii și de înmatriculare a societăților comerciale de i i asistență şi 
reprezentare juridică sunt inadmisibile. 

3 Prin Ordinul ministrului justiţiei nr. 606/C din 23 februarie 2010, publicat în M. Of. nr. 140 din 3 martie 
2010, s-a aprobat Regulamentul privind atestarea titlului oficial de calificare în profesia de consilier juridic 
obținut în România şi a experienţei în profesie dobândite în România de către cetățenii români sau cetăţenii altui 
stat membru al Uniunii Europene ori aparținând Spaţiului Economic European, în vederea admiterii şi practicării 
acesteia în celelalte state membre ale Uniunii Europene sau aparținând Spaţiului Economic European. 

şi ceilalți consilieri juridici îşi vor dovedi calitatea de reprezentanți tot prin delegaţie, emisă 
de conducătorul persoanei juridice la care îşi exercită profesia. Cu toate acestea însă, aşa 
cum rezultă din prevederile art. 88 şi Anexa 3 din Statut, consilierul juridic va prezenta o 
împuternicire de reprezentare juridică. 

Relativ la actele procesuale de dispoziţie pe care consilierul juridic le poate săvârşi în 
cadrul procesului civil, Legea nr. 514/2003 nu reglementează condiţiile în care consilierul 
juridic poate să îndeplinească asemenea acte. În aplicarea regulii potrivit căreia atunci când 
„tace”, legea specială se completează cu legea generală în materie, şi anume, în speţă, Codul 
de procedură civilă, opinăm că şi consilierul juridic poate să săvârşească acte procesuale de 
dispoziție, însă, numai în baza unei procuri speciale, aşa cum impun prevederile art. 81 
alin. (1) C. pr. civ. 


4.3. Reprezentarea asigurată de consilierul în proprietate industrială 


Potrivit art. 1 alin. (2) din O.G. nr. 66/2000 privind organizarea şi exercitarea profesiei 
de consilier în proprietate industrială’, activitatea de consilier în proprietate industrială constă 
în acordarea de asistență de specialitate în domeniul proprietății industriale şi reprezentarea 
persoanelor fizice şi juridice române sau străine interesate în fața Oficiului de Stat pentru 
Invenţii şi Mărci, precum şi față de terți în procedurile reglementate. 

Iar art. 28 alin. (2) prevede că reprezentarea în fața instanţelor judecătoreşti a solici- 
tanților, a titularilor sau a persoanelor interesate de către consilierii în proprietate industrială 
este condiționată de calitatea acestora de avocat sau de consilier juridic?. 


4.4. Sancţiunea pentru lipsa dovezii calităţii de reprezentant 


Dovada calității de reprezentant se face prin împuternicire avocaţială, în cazul avo- 
catului, prin împuternicire de reprezentare juridică/delegaţie, în cazul consilierului juridic, şi 
prin procură, în cazul celorlalți reprezentanţi [art. 151 alin. (1) şi (2) C. pr. civ.]. 

Art. 82 C. pr. civ. determină regimul juridic al sancţiunii determinate de lipsa dovezii 
calității de reprezentant. Astfel, dacă această neregularitate nu se împlineşte, se va aplica 
sancţiunea nulității, care însă este necondiționată de producerea vreunei vătămări”, astfel 
cum dispune art. 176 pct. 2 C. pr. civ. 

Acelaşi text însă îi conferă nulităţii şi un efect dilatoriu, în sensul că instanța poate 
acorda părții un termen pentru împlinirea unei atare neregularități”. Așadar, nulitatea nu 


! Republicată în M. Of. nr. 1019 din 21 decembrie 2006. 

2 Prin decizia nr. 2/2017 pronunțată de Înalta Curte de Casaţie şi Justiţie — Completul pentru dezlegarea unor 
chestiuni de drept, publicată în M. Of. nr. 157 din 2 martie 2017, s-a stabilit că, „în interpretarea şi aplicarea 
dispoziţiilor art. 28 alin. (2) coroborate cu cele ale art. 20 alin. (1) din Ordonanţa Guvernului nr. 66/2000 privind 
organizarea şi exercitarea profesiei de consilier în proprietate industrială, republicată, reprezentarea convențio- 
nală a persoanelor juridice în faţa instanţelor de judecată poate fi asigurată şi prin consilierul juridic angajat al 
uneia dintre formele de exercitare a profesiei de consilier în proprietate industrială, în măsura în care consilierul 
juridic are şi calitatea de consilier în proprietate industrială”. 

3 C. Ap. Bucureşti, s. a IV-a civ., dec. nr. 2239/2004, în Practică judiciară civilă 2003-2004, pp. 503-505. 

4 I. Stoenescu, S. Zilberstein, Drept procesual civil. Teoria generală, Ed. Didactică şi Re dagoBi ca) Bucu- 
reşti, 1977, p. 318; V.M. Ciobanu, op. cit., p. 348. 

intervine automat, iar neacordarea unui termen util pam complinirea lipsei atrage anula- 
rea/casarea hotărârii. 

Aşadar, lipsa dovezii calității de reprezentant se invocă pe cale de excepție, care începe 
prin a avea un efect dilatoriu, de natură a determina amânarea judecății, ce se poate trans- 
forma într-un efect peremptoriu, în cazul necomplinirii lipsei procedurale referitoare la 
justificarea calităţii de reprezentant. Totodată, excepţia lipsei dovezii calităţii de reprezen- 
tant este o excepție de procedură şi poate fi invocată în orice stare a pricinii, dar nu direct în 
căile de atac. În acest sens, art. 82 alin. (2) C. pr. civ. prevede că excepţia lipsei dovezii 
calității de reprezentant înaintea primei instanțe nu poate fi invocată pentru prima oară în 
calea de atac. 

Partea în numele căreia s-a făcut cererea de chemare în judecată are dreptul să ratifice 
actele E contul său. Ratificarea poate fi expresă, dar poate rezulta şi din alte acte ale 
părţii însăşi”. Dacă reprezentantul nu-şi arată calitatea în care a formulat cererea, el este 
presupus că a acţionat în nume propriu şi nu mai poate pretinde ulterior că lucrează ca 
mandatar, astfel încât consecința va fi respingerea acţiunii ca fiind formulată de o persoană 
lipsită de calitate pron eana activă, din moment ce reprezentantul nu este titularul dreptului 
subiectiv dedus judecății’. 


'5. Procurorul 


În domeniul procesului civil intră litigii care prin natura drepturilor disputate, prin 
amploarea neînțelegerilor sau prin consecinţele încălcărilor reclamate pot depăși cadrul 
interesului privat, intrând în'sfera interesului general al întregii societăţi. De asemenea, în 
toate cazurile, conflictul juridic este generat de o încălcare reală sau presupusă a unei norme 
de drept, iar judecătorul este chemat să rezolve cauza în conformitate cu legea care guver- 
nează drepturile subiective disputate de părți. Or, legea pe care se întemeiază drepturile 
subiective ale părților este un element de interes general, fiind izvorâtă din voința societăţii 
constituite în stat. 

Astfel, apare cât se poate de firească participarea procurorului în procesul civil, el fiind, 
prin natura sa, un organ al legii, un reprezentant al interesului general al întregii societăţi în 
activitatea judiciară“ 


l! Trib. Suprem, dec. nr. 83/1978, în Îndreptar interdisciplinar, pp. 303-304; CS], s. com. şi de cont. adm., 
dec. nr. 679/1994, în C.D. 1994, p. 650. 

2 Trib. Ilfov, II civ.-com., încheierea nr. 3343/1949, în Justiţia Nouă nr. 3/1951, p. 331 — dacă partea se 
prezintă în instanță la un moment dat şi solicită probe în susținerea cererii de chemare în judecată sau a unei 
excepții invocate de reprezentantul său, este evident că a ratificat cererea introductivă de instanță. 

3 C. Ap. Bucureşti, s. a III-a civ., dec. nr. 360/2004, în Practică judiciară civilă 2003-2004, pp. 500-503 — 
în cazul în care în cererea de chemare în judecată nu sunt arătate numele şi calitatea de mandatar ale persoanei 
care formulează cererea în numele titularului dreptului, se prezumă că reclamantul a introdus acţiunea în nume 
propriu. Cum din cuprinsul acţiunii nu rezultă nicio mențiune în sensul că acțiunea a fost promovată de o altă 
persoană în numele reclamanților, nu prezintă relevanță faptul că procura şi delegația avocaţială înfățișate în 
cursul procesului sunt ulterioare datei la care a fost formulată cererea de chemare în judecată. 

41. Leş, Participarea părților în procesul civil, Ed. Dacia, Cluj-Napoca, 1982, p. 205 — participarea procurorului 
în procesul civil se bazează pe legătura indisolubilă dintre interesele generale şi interesele personale ale cetățenilor. 

În dreptul nostru, cadrul legal al participării procurorului în procesul civil este deter- 
minat în art. 92-93 C. pr. civ., care stabilesc atribuţiile procurorului în materie civilă, consti- 
tuind, totodată, temeiul determinării calităţii în care participă Ministerul Public la activitatea 
judiciară. 

Formele în care procurorul participă în procesul civil sunt: 

- pornirea procesului civil; 

- participarea la judecata procesului civil; 

- exercitarea căilor de atac; 

- cererea de punere în executare a hotărârilor. 


5.1. Pornirea procesului civil 


Potrivit art. 92 alin. (1) C. pr. civ., procurorul poate porni acțiunea civilă ori de câte ori 
este necesar pentru apărarea drepturilor şi intereselor legitime ale minorilor, ale persoanelor 
puse sub interdicţie şi ale dispăruților, precum şi în alte cazuri expres prevăzute de legel. 

Aşadar, art. 92 alin. (1) C. pr. civ. limitează exercițiul acţiunii civile de către procuror 
în mod expres la trei situaţii anume determinate, respectiv când promovarea ei este necesară 
pentru apărarea drepturilor şi intereselor legitime ale minorilor, ale persoanelor puse sub 
interdicție şi ale dispăruţilor, precum şi în alte cazuri anume prevăzute de lege?. 

Întrucât în actuala reglementare nu se mai face referire la interdicţia exercitării acţiu- 
nilor cu caracter strict personal, înseamnă că procurorul poate exercita şi asemenea acțiuni, 
dar numai cu privire la drepturile şi interesele legitime ale celor trei categorii de persoane. 

În toate cazurile în care procurorul a declanşat acțiunea civilă este obligatorie intro- 
ducerea în cauză a titularului dreptului dedus judecății. Această cerință este prevăzută de 


Promovarea acţiunii civile de către procuror nu restrânge prerogativele procesuale ale 
titularului dreptului la care se referă acţiunea. Astfel, art. 93 C. pr. civ. prevede că titularul 
dreptului se va putea folosi de dispozițiile prevăzute de art. 406, 408, 409 şi 438-440 C. pr. civ. 
Aşadar, titularul dreptului, pe temeiul dispozițiilor menţionate, va putea: 

- să renunţe la judecată (art. 406 C. pr. civ.); 


l I. Avram, Participarea procurorului la instanța de contencios administrativ, în Dreptul nr. 7/2005, 
pp. 101-110. 

2 Prin decizia nr. 15/2005 pronunțată de Înalta Curte de Casaţie şi Justiţie — Secţii Unite, publicată în M. Of. 
nr. 119 din 8 februarie 2006, s-a stabilit că „în cauzele în care acțiunea penală s-a stins în faza de urmărire 
penală, printr-o soluție de netrimitere în judecată, adoptată de procuror, acesta are calitatea de a exercita în 
Jața instanței civile acțiunea pentru desființarea totală sau parțială a unui înscris falsificat, numai în cazurile 
prevăzute de art. 45 alin. (1) din Codul de procedură civilă (subl. ns. — vechiul C. pr. civ.). În celelalte cazuri, 
aceeaşi acțiune aparține părților”. 

Iar prin decizia nr. 2/2011 pronunțată de Înalta Curte de Casaţie şi Justiţie — Secţii Unite, publicată în M. Of. 
nr. 372 din 27 mai 2011, s-a reținut că „procurorul are legitimare procesuală activă de a formula acţiunea civilă 
pentru desființarea, în tot sau în parte, a unui înscris falsificat, atunci când acţiunea penală s-a stins în faza de 
urmărire penală printr-o soluție de netrimitere în judecată”. 

- să renunțe la însuşi dreptul subiectiv pretins (art. 408 C. pr. civ.); 

- să se învoiască cu cealaltă parte printr-o tranzacție (art. 438-440 C. pr. civ.), ceea ce 
înseamnă că el va fi introdus în proces în calitate de reclamant. 

Art. 93 C. pr. civ. nu trebuie interpretat însă în mod restrictiv, adică în sensul că titularul 
dreptului odată introdus în proces beneficiază numai de prerogativele expres menţionate 
prin referire la art. 406, 408, 409 şi 438-440 C. pr. civ. Titularul dreptului beneficiază de 
toate drepturile care sunt recunoscute părții. Spre exemplu, în condiţiile art. 204 C. pr. civ., 
el va putea modifica sau întregi cererea, va putea mări sau micşora câtimea obiectului 
acesteia, va putea cere valoarea obiectului pierdut sau pierit, va putea înlocui cererea în 
constatare printr-o cerere în realizarea dreptului sau invers, în cazul în care cererea în 
constatare poate fi primită. 

Titularul dreptului subiectiv va putea solicita instanței, în condiţiile art. 222 C. pr. civ., 
acordarea unui termen pentru lipsă de apărare. Procurorul nu se va putea opune acestei 
cereri datorită faptului că efectele judecății se vor răsfrânge asupra titularului dreptului. 
Acesta din urmă are, de asemenea, posibilitatea prevăzută de art. 221 alin. (1) C. pr. civ. de 
a solicita amânarea procesului în temeiul învoielii părților. În acest caz însă, procurorul se 
poate opune cererii dacă nu e justificată cu motive temeinice şi tinde numai la tergiversarea 
soluționării cauzei. 

De asemenea, împreună cu cealaltă parte, titularul dreptului subiectiv va putea solicita 
suspendarea judecății, potrivit art. 411 alin. (1) pet. 1 C. pr. civ., procurorul putând să se 
opună dacă suspendarea nu se întemeiază pe un motiv serios. 

Totodată, titularul dreptului va putea cere continuarea judecății, în cazul în care pro- 
curorul şi-ar retrage cererea. Într-o asemenea ipoteză, în dispozitivul hotărârii, instanța va 
menţiona că admite sau respinge cererea pornită de Ministerul Public şi continuată de titu- 

larul dreptului. 

Dispoziţia cuprinsă în art. 81 alin. (2) C. pr. civ. trebuie însă corelată cu prevederile 
art. 93 C. pr. civ., potrivit cărora actele procesuale de dispoziţie la care ne-am referit sau 
reglementate de alte dispoziţii legale, făcute în orice proces de reprezentanții persoanelor 
prevăzute la art. 92 alin. (1) C. pr. civ. (minori, persoane puse sub interdicție şi dispăruți), 
nu vor împiedica judecata, dacă instanța apreciază că ele nu sunt în interesul acelor persoane. 

Textul art. 93 C. pr. civ. este de strictă interpretare, el neputând fi extins şi la alte acte 
procedurale sau la alte persoane în afara celor vizate în mod expres. 

Trebuie precizat Că, în temeiul art. 92 alin. (6) C. pr. civ., în toate cazurile, Ministerul 
Public nu datorează taxe de timbru şi nici cauţiune, dispoziţie reluată în privinţa taxelor 
judiciare de timbru şi de art. 30 alin. (1) din O.U.G. nr. 80/2013. 


5.2. Participarea la judecata procesului civil 


Cea de-a doua formă de participare a procurorului la procesul civil, punerea de con- 
cluzii, este reglementată de art. 92 alin. (2) C. pr. civ., potrivit cu care procurorul poate pune 
concluzii în orice proces civil, în orice fază a acestuia, dacă apreciază că este necesar pentru 
apărarea ordinii de drept, a drepturilor şi libertăţilor cetăţenilor. Totodată, art. 63 lit. e) din 
Legea nr. 304/2004 privind organizarea judiciară stabileşte că Ministerul Public participă, 


în condiţiile legii, la şedinţele de judecată. 

A UCIPanţii la procesul civil 

Participarea procurorului la activitatea de soluţionare a unui proces civil este, în prin- 
cipiu, facultativă!. Faţă de formularea art. 92 alin. (2) C. pr. civ., se impune concluzia că, în 
cazul participării facultative, procurorul nu este obligat să participe la întreaga activitate 
„procesuală desfăşurată într-o cauză civilă concretă, el fiind în măsură să aprecieze asupra 
eventualei întreruperi sau reluări a activităţii sale în instanță. 

De asemenea, în acest context, trebuie menţionat că nu este obligatoriu ca unul şi 
acelaşi procuror să fie prezent la toate termenele de judecată, ci diversele acte de procedură 
în cadrul aceluiaşi proces civil pot fi îndeplinite de mai mulți procurori. 

În calitatea sa de participant la procesul civil, procurorul poate formula cereri, invoca 
excepții, propune dovezi în vederea stabilirii adevărului şi, în finalul judecății, poate 
prezenta propriile sale concluzii cu privire la împrejurările cauzei şi la aplicarea legii. 

Legislaţia noastră cunoaşte însă şi cazuri în care participarea procurorului în procesul 
civil este obligatorie. De altfel, art. 92 alin. (3) C. pr. civ. prevede că „în cazurile anume 
prevăzute de lege, participarea şi punerea concluziilor de către procuror sunt obligatorii, 
sub sancţiunea nulității absolute a hotărârii”. Această participare trebuie să se realizeze 
încă de la primul termen de judecată, fiind o problemă vizând legala constituire a instanței. 

Greşita constituire a completului ca urmare a neparticipării obligatorii a procurorului 
poate fi invocată, în cursul procesului, pe cale de excepţie, iar dacă a fost pronunţată o 
hotărâre de primă instanță, încălcarea regulilor privind participarea obligatorie a procuro- 
rului poate fi invocată pe calea apelului. În situația în care hotărârea este dată în apel, greşita 
constituire a instanţei se poate invoca pe calea recursului, sancţiunea fiind casarea hotărârii 
pronunțate cu această neregularitate. Dacă hotărârea este definitivă, nelegala constituire a 
instanţei se poate invoca pe calea unei contestaţii în anulare pentru motivul de casare prevăzut 
de art. 503 alin. (2) pct. 1 C. pr. civ., cu condiţia de a se fi invocat excepția corespunzătoare 
în fața instanţei de recurs, iar aceasta să fi omis să se pronunţe asupra acesteia. 

Cu privire la participarea obligatorie a procurorului în procesul civil, regăsim această 
situaţie în următoarele cazuri”: | 

- punerea sub interdicţie şi ridicarea interdicţiei [art. 939, art. 940 alin. (3) şi art. 943 
C. pr. civ.]; | 


! P, Pantea, Participarea procurorului în procesul civil, în Dreptul nr. 2/1995, p. 32. 

2 C, Ap. Bucureşti, s. a III-a civ., dec. nr. 660/2004, în Practică judiciară civilă 2003-2004, pp. 333-336 — 
în judecarea unei acţiuni privind restituirea de monede preluate abuziv de către stat în perioada 1946-1990, lipsa 
procurorului de şedinţă nu constituie un motiv de nelegalitate a constituirii completului de judecată, respectiv un 
motiv de nulitate a hotărârii, având în vedere că dispoziţiile O.U.G. nr. 190/2000 nu prevăd obligativitatea 
participării reprezentantului Ministerului Public în procesul civil, iar art. 45 C. pr. civ. (subl. ns. — vechiul C. pr. civ.) 
stabileşte limitativ cauzele civile la care participarea şi concluziile procurorului sunt obligatorii, fără a fi mențio- 
nate între acestea şi cele privitoare la restituirea metalelor preţioase şi a monedelor confiscate. 

3 Prin Ordinul nr. 62/2016 privind participarea procurorului în cauzele civile, emis de procurorul general al 
Parchetului de pe lângă Înalta Curte de Casaţie şi Justiţie, se arată că Parchetele şi Secţia judiciară vor lua măsuri 
pentru asigurarea participării procurorului la judecarea cauzelor civile, în cazurile în care participarea este 
obligatorie potrivit legii, prevăzute în Anexa nr. 2. Participarea este asigurată de procurorii de la parchetele de pe 
lângă instanțele cărora le revine competența materială şi teritorială să judece aceste litigii în primă instanţă şi, 
respectiv, în căile de atac. În Anexa nr. 2 sunt enumerate cauzele civile în care participarea procurorului este 
obligatorie potrivit legii. Iar în Anexa nr. 3 sunt enumerate „alte cauze” în care participarea procurorului este 
obligatorie. i i 

- declararea dispariției şi a morții pe cale judecătorească [art. 946 alin. (4), art. 949 
alin. (2) şi art. 950 C. pr. civ.]; 

- decăderea din exerciţiul drepturilor părintești [art. 508 alin. (2) C. civ.]; 

- anularea, modificarea sau completarea actelor de stare civilă [art. 57 alin. (2) şi (3) 
din Legea nr. 119/1996 cu privire la actele de stare civilă]; 

- stabilirea măsurilor de protecţie specială față de copii (art. 134 din Legea i nr. 272/2004 
privind protecţia şi promovarea drepturilor copilului); 

- în procedura adopţiei interne şi internaţionale (art. 86 din Legea nr. 273/2004 privind 
procedura adopției); 

- în procedura de control a averii demnitarilor, magistraţilor, funcționarilor publici şi a 
unor persoane cu funcţii de conducere [art. 16 alin. (1) din Legea nr. 115/1996]; 

- acordarea personalităţii juridice unei asociaţii sau fundaţii atunci când se constată 
neregularități ce privesc dispoziţiile art. 40 alin. (2) din Constituţie [art. 9 alin. (2) din O.G. 
nr. 26/2000 cu privire la asociații şi fundaţii]; 

- cererile de expropriere [art. 23 alin. (1) din Legea nr. 33/1994 privind exproprierea 
pentru cauză de utilitate publică]; 

- emiterea ordinului de protecţie [art. 27 alin. (1) din Legea nr. 217/2003 pentru pre- 
venirea şi combaterea violenţei domestice]; 

- înregistrarea unui partid politic [art. 20 alin. (1) din Legea nr. 14/2003 a partidelor 
politice]; 

- întâmpinări, contestaţii şi a orice alte cereri prevăzute de Legea nr. 115/2015 pentru 
alegerea autorităților administraţiei publice locale (art. 122); 

- ridicarea interdicției formulate de cetăţenii străini declarați indezirabili [art. 32 alin. (6) 
din O.U.G. nr. 102/2005 privind libera circulaţie pe teritoriul României a cetățenilor statelor 
membre ale Uniunii Europene, Spaţiului Economic European şi a cetăţenilor Confederaţiei 
Elveţiene]; 

- excepția de neconstituţionalitate a unei legi sau ordonanțe [art. 30 alin. (4) din Legea 
nr. 47/1992 privind organizarea şi funcționarea Curţii Constituţionale]; 

- judecarea recursului în interesul legii [art. 516 alin. (10) C. pr. civ. raportat la art. 73 
alin. (2) din Legea nr. 304/2004]. 

În toate situațiile în care legea prevede obligativitatea participării procurorului la ju- 
decata pricinii civile, această obligaţie persistă şi pentru căile de atac ce se exercită în pro- 
cesul respectiv. 

Trebuie precizat că, în temeiul art. 92 alin. (6) C. pr. civ., în toate cazurile, Ministerul 
Public nu datorează taxe de timbru şi nici cauţiune, dispoziție reluată în privinţa taxelor 
judiciare de timbru şi de art. 30 alin. (1) din O.U.G. nr. 80/2013. 


5.3. Exercitarea căilor de atac 


Potrivit art. 92 alin. (4) C. pr. civ., procurorul poate să exercite căile de atac împotriva 
hotărârilor pronunțate în cazurile prevăzute la alin. (1), chiar dacă nu a pornit acțiunea civilă, 
precum şi atunci când a participat la judecată, în condiţiile legii. Iar art. 63 lit. f) din Legea 
nr. 304/2004 prevede printre atribuţiile procurorului şi exercitarea căilor de atac împotriva 
hotărârilor judecătoreşti, în condiţiile prevăzute de lege. 

i Ar ia procesul civil 

Din analiza. dispoziţiilor legale mai sus invocate nu rezultă nicio limitare în ceea ce 
priveşte dreptul procurorului de a exercita căile legale de atac!, nefiind condiționat nici de 
exercitarea acțiunii de către procuror şi nici de intervenţia acestuia în proces”. 

Dispoziţiile art. 92 alin. (4) C. pr. civ. nu aduc atingere principiului disponibilității, 
deoarece părţile pot şi în căile de atac exercitate de procuror să-şi manifeste dreptul de 
dispoziţie, în sensul de a renunța la dreptul subiectiv, de a achiesa la pretenţiile adversarului 
sau de a încheia o tranzacţie. | 

În temeiul prevederilor legale menționate, procurorul poate să exercite toate căile de 
atac reglementate de Codul de procedură civilă (apelul, recursul, contestaţia în anulare, 
revizuirea), recursul în interesul legii, dar şi căile de atac reglementate în acte normative 
speciale (plângere, contestaţie, reexaminare). 

Calea de atac exercitată de procuror poate privi orice hotărâre judecătorească sus- 
ceptibilă de a fi atacată, inclusiv încheierile de renunțare la judecată, hotărârile de expedient 
sau hotărârile de renunțare la dreptul subiectiv. i 

Iar în cazurile în care legea nu acordă părților dreptul de a ataca o hotărâre, nu se poate 
aprecia că acest drept poate fi exercitat de către procuror. 

Mai trebuie precizat că, de vreme ce textul se referă la posibilitatea procurorului de a 
exercita căile de atac împotriva hotărârilor pronunțate în cazurile prevăzute la alin. (1) 
înseamnă că procurorul ar putea să exercite căi de atac şi împotriva hotărârilor care conţin o 
soluție favorabilă persoanelor prevăzute la alin. (1). 

În cauzele la judecarea cărora procurorul participă, instanţa are obligaţia să-i comunice 
hotărârea, aşa încât, potrivit art. 468 alin. (4) C. pr. civ., pentru procuror termenul de apel 
curge de la pronunțarea hotărârii, în afară de cazurile în care procurorul a participat la 
judecarea cauzei, când termenul curge de la comunicarea hotărârii. Această soluţie este va- 
labilă şi pentru recurs, întrucât dispoziţiile art. 485 alin. (1) C. pr. civ. fac trimitere la art. 468 
alin. (2)-(4) C. pr. civ. aa 

Trebuie precizat că, în temeiul art. 92 alin. (6) C. pr. civ., în toate cazurile, Ministerul 
Public nu datorează taxe de timbru şi nici cauțiune, dispoziţie reluată în privința taxelor 
judiciare de timbru și de art. 30 alin. (1) din O.U.G. nr. 80/2013. 


9.4. Cererea de punere în executare a hotărârilor judecătoreşti 


Potrivit art. 92 alin. (5) C. pr. civ., procurorul poate să ceară punerea în executare a 
oricăror titluri executorii emise în favoarea persoanelor prevăzute la alin. (1). 

Rezultă, aşadar, că procurorul poate să ceară executarea silită numai în cazurile în care 
poate să şi pornească procesul civil. 

O altă particularitate constă în aceea că această formă de participare a procurorului la 
procesul civil poate fi exercitată indiferent că procurorul a pornit sau nu procesul civil, 


! Practica judiciară a consemnat şi hotărâri prin care instanțele au restrâns dreptul procurorului de a exercita 
căile de atac numai la acele cauze când procurorul, în condițiile art. 45 alin. (1) C. pr. civ. (subl. ns. — vechiul 
C. pr. civ.), poate introduce acţiunea civilă. În acest sens, a se vedea: Trib. jud. Hunedoara, dec. civ. nr. 120/1988, în 
Revista română de drept nr. 7/1988, p. 69; CSJ, s. com., dec. nr. 1627/ 1998, în B.J.C.D. 1998. p. 259. 

2 A se vedea, Gh. Voinea, Rolul procurorului în procesul civil, în Dreptul nr. 9/1997, pp. 73-78. 

singura condiţie fiind ca hotărârea ce:se pune în executare să fie în favoarea persoanelor 
prevăzute în alin. (1), respectiv minori, interziși, dispăruţi, precum şi în alte cazuri expres 
prevăzute de lege. 

În fine, acest drept al procurorului poate fi exercitat în legătură cu executarea silită a 
oricăror titluri executorii. 

În toate cazurile însă în care procurorul a declanşat executarea silită, creditorul poate 
ca, în temeiul principiului disponibilităţii, să facă acte de dispoziţie. 

Iar în temeiul art. 92 alin. (6) C. pr. civ., în toate cazurile, Ministerul Public nu datorează 
taxe de timbru şi nici cauţiune, dispoziţie se) uată în privința taxelor judiciare de timbru şi de 
art. 30 alin. (1) din O.U.G. nr. 80/2013. 


Intrebări orientative pentru seminare şi exarnene 


1. Care sunt accepţiunile care se dau noțiunii de „instanţă”? 

2. Care este deosebirea dintre compunerea şi constituirea instanței? 

3. Asistenţi judiciari fac parte din compunerea sau din constituirea instanţei? Explicaţi. 

4. Se poate apela la contestaţia în anulare pentru invocarea greşitei compuneri sau 
constituiri a instanței? 

5. Raportul dintre incompatibilitate, abţinere şi recuzare. 

6. Cazurile de incompatibilitate absolută. 

7. Cum operează incompatibilitatea în caz de casare cu trimitere spre rejudecare? 

8. Judecătorul de la instanța inferioară care a pronunțat hotărârea casată poate face 
parte din completul de recurs care rejudecă pricina după ce la un termen anterior s-a admis 
recursul? | | 

9. Este incompatibil judecătorul care este sesizat din nou cu aceeaşi cauză, dar nu în 
urma casării cu trimitere? 

10. Este incompatibil judecătorul învestit cu contestaţia la executare în cazul în care a 
participat la soluţionarea litigiului în care s-a pronunțat hotărârea ce se execută silit? 

11. Judecătorul care a fost propus ca martor în cauză, fără să fi fost audiat înainte de a 
deveni judecătorul pricinii, este incompatibil sau nu? 

1.2. În ipoteza în care judecătorul a respins proba cu expertiză în cauza pe care o 
instrumentează devine incompatibil? 

13. Judecătorul care a publicat un studiu de specialitate cu privire la problema de drept 
pe care o are de soluţionat în cauză trebuie să se retragă de la judecata cauzei? 

14. Judecătorul care dispune din oficiu administrarea unei probe devine incompatibil? 

15. Care este raportul dintre incompatibilitatea judecătorului în cazul în care acesta este 
parte într-un proces care se judecă la instanţa la care una dintre părți este judecător şi mijlocul 
procedural al strămutării? 

16. În ipoteza în care una dintre părți a formulat plângere penală împotriva judecăto- 
rului cauzei, acesta din urmă trebuie să se abţină de la soluționarea pricinii? 

17. Pot fi membri ai aceluiaşi complet de judecată finul şi naşul? 

18. Un judecător poate fi membru în acelaşi complet de judecată cu fiul verişorului 


soţiei sale? 

„19. Evocaţi deosebirile dintre abţinere şi recuzare. 

20. Cum se invocă incompatibilităţile în recurs? 

21. În ce termen poate fi invocată incompatibilitatea prevăzută de art. 41 C. pr. civ.? 

22. Care sunt specificităţile probatoriului aferent abținerii şi recuzării? 

23. Indicaţi cazurile în care legea prevede că o cerere de recuzare este inadmisibilă? 

24. Ce efecte produce formularea unei cereri de recuzare cu privire la derularea pro- 
cesului? | | 

25. Care sunt soluțiile ce pot fi date abţinerii şi recuzării în ipoteza în care sunt for- 
mulate ambele? “Pi: 

26. Regimul juridic al căilor de atac ce pot fi exercitate împotriva încheierii de abţinere 
şi/sau recuzare. i 

27. Care sunt cazurile în care poate exista coparticipare procesuală? 

28. Care este regula în ceea ce privește caracterul coparticipării procesuale? 

29. Dați 3 exemple de cazuri de coparticipare procesuală obligatorie. 

30. Cum se clasifică coparticiparea procesuală în funcție de poziția părților? 

31. Care este principiul care guvernează efectele coparticipării procesuale şi ce excepții 
cunoaşte? 

32. Care sunt cerinţele abuzului de drept? 

33. Daţi 3 exemple de cazuri de exercitare abuzivă a drepturilor procedurale. 

34. Care sunt sancţiunile ce pot fi aplicate pentru exercitarea abuzivă a drepturilor pro- 
cedurale? | 

35. Care este natura juridică a cererii de intervenţie voluntară principală? Dar a celei 
accesorii? | 

36. Care este deosebirea dintre cererea de intervenție voluntară principală şi cea de 
intervenţie voluntară accesorie? | 

37. Este admisibilă cererea de intervenţie voluntară principală în pricinile cu caracter 
strict personal? | 

38. Este admisibilă cererea de intervenţie voluntară principală în materie posesorie? 

39. Care este termenul de depunere a cererii de intervenție voluntară principală? 

40. Care este sancţiunea nerespectării termenului de formulare a cererii de intervenție 
voluntară principală? | 

4]. Analizaţi comparativ situaţia procesuală a intervenientului principal şi a interve- 
nientului accesoriu. 

42. Ce soluţii pot fi pronunţate de instanță asupra cererii de intervenție voluntară prin- 
cipală? | 

43. Prezentaţi efectele cererii de intervenţie voluntară principală. 

44. Ce soluţii pot fi pronunțate de instanță asupra cererii de intervenție voluntară accesorie? 

45. Care este specificul cererii de chemare în judecată a altor persoane? 

46. Care este poziţia procesuală a terțului chemat în judecată? 

47. Care sunt condiţiile prevăzute de lege pentru ca pârâtul să fie scos din proces? 

48. Care sunt soluţiile instanței asupra cererii de chemare în judecată a altor persoane? 

49. Prezentaţi condiţiile de admisibilitate a cererii de chemare în garanţie. 

50. Care sunt soluţiile instanţei asupra cererii de chemare în garanție? 

51. Enumeraţi condițiile de admisibilitatea cererii de arătare a titularului dreprlg 

52. Care sunt efectele cererii de arătare a titularului dreptului? 

53. Prezentaţi condiţiile de admisibilitate a cererii de introducere forţată în cauză, din 
oficiu, a altor persoane. 

54. Indicaţi 3 exemple în care legea Pda în mod expres posibilitatea introducerii în 
cauză, din oficiu, a unor persoane. 

„55. Care sunt sancţiunile pentru nesocotirea de către judecător a obligaţiei de a dispune 

introducerea în cauză, din oficiu, a altor persoane? 

56. Care sunt particularitățile împuternicirii de reprezentare? 

57. Încetarea mandatului judiciar. Deosebiri față de mandatul de drept comun. 

58. Cum poate săvârşi avocatul acte procesuale de dispoziţie? 

59. Cum poate să exercite şi să susţină o cale de atac mandatarul avocat? 

60. Cum se face reprezentarea convenţională a persoanelor juridice şi a entităţilor fără 
personalitate juridică? 

61. Care este sancţiunea care intervine pentru lipsa dovezii calităţii de reprezentant şi 
care sunt particularităţile excepţiei corespunzătoare? 

62. Care este raportul dintre prerogativa procurorului de a porni procesul civil şi drep- 
turile părții? 

63. Daţi 3 exemple de cazuri de participare obligatorie a procurorului în procesul civil. 


Capitolul al V-lea 
COMPETENȚA 


1. Noţiune. Clasificarea competenţei 


În limbajul comun, prin „competență” se înţelege capacitatea cuiva de a se pronunţa 
asupra unui lucru, pe temeiul unei cunoaşteri adânci a problemei în discuţie, autoritatea sau 
pregătirea necesară pentru a judeca o chestiune sau pentru a se pronunța într-o problemă. 

În limbajul juridic, „competenţa” este definită ca fiind aptitudinea recunoscută de lege 
unei instanţe judecătoreşti sau unui alt organ de jurisdicție ori cu activitate jurisdicţională de 
a soluţiona o anumită pricină!. p 

Aşadar, conceptul de „competență” trebuie raportat la organul jurisdicțional, iar nu la 
judecător sau completul de judecată. 

Pe de altă parte, normele de competență pot fi clasificate în funcţie de mai multe 
criterii: | 

- după cum ne raportăm la organe din sisteme diferite sau la organe din acelaşi sistem, 
distingem între competența generală şi competenţa jurisdicțională; 

- competența jurisdicţională se clasifică, la rândul ei, în competență materială şi com- 
petență teritorială, după cum ne raportăm la instanţe de grad diferit sau instanțe de acelaşi 
grad, | 

- competența materială este de două feluri: funcţională, care se stabileşte după felul 
atribuţiilor jurisdicţionale ce revin fiecărei categorii de instanțe, şi procesuală, care se sta- 
bileşte în funcţie de natura, obiectul sau valoarea litigiului; 

- în cadrul competenţei teritoriale se distinge între competența teritorială de drept 
comun, care instituie regula potrivit căreia cererea se introduce la instanța în a cărei cir- 
cumscripție îşi are domiciliul sau sediul pârâtul; competenţa teritorială alternativă (faculta- 
fivă), atunci când reclamantul are alegerea între mai multe instanțe deopotrivă competente, ` 
şi competența teritorială exclusivă (excepțională), atunci când cererea trebuie introdusă 
numai la o anumită instanță; i 

- în funcție de caracterul normelor care reglementează competența, aceasta se clasifică 
în competență absolută şi competență relativă. Competența absolută este reglementată prin 
norme de ordine publică, imperative, iar competența relativă este reglementată prin norme 
dispozitive. | | 

Potrivit art. 129 alin. (2) C. pr. civ., necompetenţa este de ordine publică: în cazul în- 
călcării competenţei generale, când procesul nu este de competența instanțelor judecă- 
toreşti; în cazul încălcării competenţei materiale, când procesul este de competenţa unei 
instanţe de alt grad; în cazul încălcării competenţei teritoriale exclusive, când procesul este 


l M. Tăbârcă, op. cit., p. 558; I. Stoenescu, S. Zilberstein, Teoria generală, p. 134; V.M. Ciobanu, op. cit., 
vol. 1, p. 371. 

de competența unei alte instanțe de acelaşi grad şi părțile nu o pot înlătura. Iar art. 129 alin. (3) 
C. pr. civ. stabileşte că, în toate celelalte cazuri, necompetenţa este de ordine privată. 

La rândul său, art. 126 alin. (1) C. pr. civ. prevede că părțile pot conveni în scris sau, în 
cazul litigiilor născute, şi prin declarație verbală în fața instanței ca procesele privitoare la 
bunuri şi la alte drepturi de care acestea pot să dispună să fie judecate de alte instanţe decât 
acelea care, potrivit legii, ar fi competente teritorial să le judece, în afară de cazul când 
această competenţă este exclusivă. 

Din analiza coroborată a acestor texte legale, rezultă că este absolută competenţa 
generală, materială şi teritorială exclusivă, iar competenţa teritorială în pricinile privitoare la 
bunuri, cu excepția cazurilor prevăzute la art. 117-121 C. pr. civ., are caracter relativ. 


2. Competența generală 


Regula potrivit căreia instanțele judecătoreşti au plenitudine de competență cunoaşte şi 
excepţia reglementată de diferitele legi speciale, care atribuie competența de soluţionare a 
unor litigii altor organe decât instanțelor judecătoreşti. Aşadar, în considerarea specializării 
deosebite a unor pricini, precum şi din necesitatea de a degreva instanțele judecătoreşti de 
soluţionarea unor litigii, acestea au fost atribuite prin lege altor jurisdicții, în afara instanțe- 
lor judecătorești! 

Nerespectarea normelor care reglementează competența organelor jurisdicționale din 
afara sistemului instanțelor judecătoreşti atrage sancţiunea nulității absolute. 


2.1. Competența în materia controlului de constituţionalitate 


Potrivit art. 146 din Constituţie, Curtea Constituţională exercită următoarele atribuţii: 

- se pronunță asupra constituționalității legilor, înainte de promulgarea acestora, la se- 
sizarea Preşedintelui României, a unuia dintre preşedinţii celor două Camere, a Guvernului, 
a Înaltei Curți de Casaţie şi Justiţie, a Avocatului Poporului, a unui număr de cel puțin 50 de 
deputați sau de cel puţin 25 de senatori, precum şi, din oficiu, asupra iniţiativelor de revi- 
zuire a Constituţiei; 

- se pronunță asupra constituționalităţii tratatelor sau altor acorduri internaţionale, la 
sesizarea unuia dintre preşedinţii celor două Camere, a unui număr de cel puţin 50 de depu- 
taţi sau de cel puţin 25 de senatori; | | 

- se pronunță asupra constituționalității Regulamentelor Parlamentului, la sesizarea unuia 
dintre preşedinţii celor două Camere, a unui grup parlamentar sau a unui număr de cel puţin 
50 de deputaţi sau de cel puţin 25 de senatori; - Pe e 

- hotărăşte asupra excepțiilor de neconstituționalitate privind legile şi ordonanțele, ridi- 
cate în fața instanțelor judecătoreşti sau de arbitraj comercial; excepția de neconstituțio- 
nalitate poate fi ridicată şi direct de Avocatul Poporului. >» 

Legat de această atribuție a Curţii Constituționale, art. 29 din Legea nr. 47/1992 privind 
organizarea şi funcționarea Curții Constituţionale”, aceasta decide asupra excepțiilor ridicate 


! M. Tăbârcă, op. cit., p. 562. | 
2 Republicată în M. Of. nr. 807 din 3 decembrie 2010. 

în faţa instanțelor judecătoreşti sau de arbitraj comercial privind neconstituţionalitatea unei 
legi sau ordonanţe ori a unei dispoziţii dintr-o lege sau dintr-o ordonanță în vigoare!, care 
are legătură cu soluţionarea cauzei în orice fază a litigiului şi oricare ar fi obiectul acestuia. 

Excepţia poate fi ridicată la cererea uneia dintre părți sau, din oficiu, de către instanța 
de judecată ori de arbitraj comercial. De asemenea, excepția poate fi ridicată de procuror în 
fața instanţei de judecată, în cauzele la care participă. 

De precizat în acest context este faptul că judecata nu se suspendă până la soluționarea 
excepţiei de neconstituţionalitate. Însă, dacă excepția este admisă după ce hotărârea a devenit 
definitivă, partea poate să ceară revizuirea hotărârii [art. 509 alin. (1) pet. 11 C. pr. civ.]. 

Nu pot face obiectul excepţiei prevederile constatate ca fiind neconstituționale printr-o 
decizie anterioară a Curţii Constituţionale. 

Sesizarea Curţii Constituţionale se dispune de către instanţa în fața căreia s-a ridicat 
excepția de neconstituționalitate, printr-o încheiere care va cuprinde punctele de vedere ale 
părților, opinia instanței asupra excepţiei, şi va fi însoțită de dovezile depuse de părţi. Dacă 
excepţia a fost ridicată din oficiu, încheierea trebuie motivată, cuprinzând şi susținerile păr- 
ților, precum şi dovezile necesare. Odată cu încheierea de sesizare, instanța de judecată va 
trimite Curţii Constituţionale şi lista părților din proces cuprinzând datele necesare pentru 
efectuarea procedurii de citare a acestora. 

Dacă excepţia este inadmisibilă, fiind contrară prevederilor alin. (1), (2) sau (3), 
instanța respinge printr-o încheiere motivată cererea de sesizare a Curţii Constituţionale. 
Încheierea poate fi atacată numai cu recurs la instanța imediat superioară, în termen de 48 
de ore de la pronunțare. Recursul se judecă în termen de 3 zile. 

Mai trebuie precizat că ordonanţele pot fi supuse controlului de constituționalitate 
numai până în momentul în care se adoptă legea de aprobare sau de respingere a acesteia. 
Dacă ordonanța nu a fost atacată până în momentul adoptării legii sau dacă excepția a fost 
respinsă, neconstituționalitatea se poate invoca înainte de promulgarea legii de aprobare sau 
de respingere a ordonanţei. După promulgarea legii de aprobare a ordonanţei, excepția de 
neconstituționalitate va viza legea; | 

- soluţionează conflictele juridice de natură constituțională dintre autorităţile publice, la 
cererea Preşedintelui României, a unuia dintre preşedinţii celor două Camere, a primului- 
ministru sau a preşedintelui Consiliului Superior al Magistraturii; re i 

- hotărăşte asupra contestaţiilor care au ca obiect constituţionalitatea unui partid politic, 
formulate de preşedintele uneia dintre Camere, precum şi de Guvern. 


posibilității de a examina și neconstituționalitatea unei norme abrogate, a se vedea G.C. Frențiu, Necesitatea schim- 


Dreptul nr. 7/2010, pp. 67-81. 

Prin Decizia nr. 766 din 15 iunie 2011, publicată în M. Of. nr. 549 din 3 august 2011, Curtea Constitu- 
țională a statuat că „sintagma «în vigoare» din cuprinsul dispozițiilor art. 29 alin. (1) şi ale art. 31 alin. (1) din 
Legea nr. 47/1992 privind organizarea şi funcţionarea Curţii Constituţionale, republicată, este constituțională 
în măsura în care se interpretează în sensul că sunt supuse controlului de constituționalitate şi legile sau ordo- 
nanjele ori dispoziţiile din legi sau din ordonanţe ale căror efecte juridice continuă să se producă şi după ieşirea 
lor din vigoare, dând, astfel, plenitudine de competenţă şi în ceea ce priveşte o dispoziție legală, care, deşi nu 
mai este în vigoare, continuă să producă efecte juridice între părțile litigante”. 

2.2. Competența în materia contenciosului administrativ 


În conformitate cu art. 2 alin. (1) lit. g) din Legea nr. 554/2004 a contenciosului admi- 
nistrativ!, prin „instanță de contencios administrativ” se înțelege Secţia de contencios 
administrativ şi fiscal a Înaltei Curți de Casaţie şi Justiţie, secţiile de contencios admi- 
nistrativ şi fiscal ale curților de apel şi tribunalele administrativ-fiscale. 

Potrivit art. 1 din Lege, au legitimare procesuală activă în materia contenciosului ad- 
ministrativ următoarele persoane: 

- orice persoană care se consideră vătămată într-un drept al său ori într-un interes 
legitim, de către o autoritate publică, printr-un act administrativ sau prin nesoluţionarea în 
termenul legal a unei cereri. Această persoană se poate adresa instanţei de contencios admi- 
nistrativ competente, pentru anularea actului, recunoașterea dreptului pretins sau a intere- 
sului legitim şi repararea pagubei ce i-a fost cauzată. Interesul legitim poate fi atât privat, 
cât şi public; 

- persoana vătămată într-un drept al său sau într-un interes legitim printr-un act ad- 
ministrativ cu caracter individual, adresat altui subiect de drept; 

- Avocatul Poporului care, dacă în urma controlului realizat, potrivit legii sale organice, 
apreciază că ilegalitatea actului sau refuzul autorităţii administrative de a-şi realiza atribuţiile 
legale nu poate fi înlăturat decât prin justiţie, caz în care poate sesiza instanța competentă de 
contencios administrativ de la domiciliul petentului. Petiţionarul dobândeşte de drept cali- 
tatea de reclamant, urmând a fi citat în această calitate. Dacă petiționarul nu îşi însuşeşte 
acțiunea formulată de Avocatul Poporului la primul termen de du iapatăe instanța de con- 
tencios administrativ anulează cererea; 

- Ministerul Public, atunci când, în urma exercitării Siriei prevăzute de legea sa 
organică, apreciază că încălcările drepturilor, libertăţilor şi intereselor legitime ale persoa- 
nelor se datorează existenței unor acte administrative unilaterale individuale ale autorităţilor 
publice emise cu exces de putere, cu acordul prealabil al acestora, ipoteză în care sesizează 
instanța de contencios administrativ de la domiciliul persoanei fizice sau de la sediul per- 
soanei juridice vătămate. Petiţionarul dobândeşte de drept calitatea de reclamant, urmând a 
fi citat în această calitate. mai | 

Când Ministerul Public apreciază că prin emiterea unui act administrativ normativ se 
vatămă un interes legitim public, sesizează instanța de contencios administrativ competentă 
de la sediul autorității publice emitente; 

- autoritatea publică emitentă a unui act administrativ unilateral nelegal poate să 
solicite instanţei anularea acestuia, în situaţia în care actul nu mai poate fi revocat întrucât a 
intrat în circuitul civil şi a produs efecte juridice. În cazul admiterii acţiunii, instanța se 
pronunță, dacă a fost sesizată prin cererea de chemare în judecată, şi asupra validității actelor 
juridice încheiate în baza actului administrativ nelegal, precum şi asupra efectelor juridice 
produse de acestea. Acţiunea poate fi introdusă în termen de un an de la data emiterii actului; 

- persoana vătămată în drepturile sau în interesele sale legitime prin ordonanțe sau 
dispoziţii din ordonanţe ale Guvernului neconstituționale se poate adresa instanței de con- 


tencios administrativ, în condițiile prezentei legi; 


! Publicată în M. Of. nr. 1154 din 7 decembrie 2004 şi modificată de Legea nr. 212/2018, publicată în M. Of. 
nr. 658 din 30 iulie 2018. 

- Prefectul, Agenţia Naţională a Funcţionarilor Publici şi orice subiect de drept public 
pot introduce acţiuni în contencios administrativ. 

Sub aspectul competenţei materiale, art. 10 din Lege prevede că litigiile privind actele 
administrative emise sau încheiate de autorităţile publice locale şi judeţene, precum şi cele 
care privesc taxe şi impozite, contribuții, datorii vamale, precum şi accesorii ale acestora de 
până la 3.000.000 de lei se soluţionează în fond de tribunalele administrativ-fiscale, iar cele 
privind actele administrative emise sau încheiate de autorităţile publice centrale, precum şi 
cele care privesc taxe şi impozite, contribuții, datorii vamale, precum şi accesorii ale acestora 
mai mari de 3.000.000 de lei se soluţionează în fond de secţiile de contencios administrativ 
şi fiscal ale curților de apel, dacă prin lege organică specială nu se prevede altfel. 

Cererile privind actele administrative care au ca obiect sume reprezentând finanţarea 
nerambursabilă din partea Uniunii Europene se soluţionează potrivit criteriului valoric, iar 
cererile care au ca obiect acte administrative neevaluabile se soluţionează potrivit rangului 
autorităţii, conform prevederilor alin. (1) al art. 10. 

Ca normă de drept comun în materie de competență, Codul de procedură civilă 
reglementează competența materială de primă instanță a instanței de contencios adminis- 
trativ şi fiscal prin art. 96 pct. 1 C. pr. civ., potrivit cu care curțile de apel judecă în primă 
instanță, cererile în materie de contencios administrativ şi fiscal, potrivit legii speciale. 

Legea nr. 554/2004 reglementează şi competența de soluționare a recursului împotriva 
sentințelor pronunţate de tribunalele administrativ-fiscale, care se judecă de secţiile de con- 
tencios administrativ şi fiscal ale curților de apel, iar recursul împotriva sentințelor pronunţate 
de secţiile de contencios administrativ şi fiscal ale curților de apel se judecă de Secţia de 
contencios administrativ şi fiscal a Înaltei Curți de Casaţie şi Justiţie, dacă prin lege organică 
specială nu se prevede altfel. | 

Din punct de vedere al competenţei teritoriale, reclamantul se poate adresa instanţei de 
la domiciliul său sediul său. Reclamantul autoritate publică, instituţie publică sau asimilată 
acestora se adresează exclusiv instanţei de la domiciliul sau sediul pârâtului. Competența 
teritorială de soluţionare a cauzei se va respecta şi atunci când acţiunea se introduce în numele 
reclamantului de orice persoană de drept public sau privat, indiferent de calitatea acestuia 
din proces. | | | 

Mai trebuie menționat în acest context că soluționarea cererilor în contencios admi- 
nistrativ presupune parcurgerea procedurii prealabile prevăzute de art. 7 din Lege. Astfel, 
înainte de a se adresa instanţei de contencios administrativ competente, persoana care se 
consideră vătămată într-un drept al său ori într-un interes legitim printr-un act administrativ 
individual care i se adresează trebuie să solicite autorității publice emitente sau autorității 
ierarhic superioare, dacă aceasta există, în termen de 30 de zile de la data comunicării 
actului, revocarea, în tot sau în parte, a acestuia. Pentru motive temeinice, persoana vătămată, 
destinatar al actului, poate introduce plângerea prealabilă, în cazul actelor administrative 
unilaterale, şi peste termenul anterior menţionat, dar nu mai târziu de 6 luni de la data emiterii 
actului. 

Este însă îndreptățită să introducă plângere prealabilă şi persoana vătămată într-un drept 
al său sau într-un interes legitim, printr-un act administrativ cu caracter individual, adresat 
altui subiect de drept. Plângerea prealabilă, în cazul actelor administrative unilaterale, se va 

introduce în termen de 30 de zile din momentul în care persoana vătămată a luat cunoştinţă, 
pe orice cale, de conţinutul actului. Pentru motive temeinice, plângerea prealabilă se poate 
formula şi peste termenul de 30 de zile, dar nu mai târziu de 6 luni de la data la care a luat 
cunoştinţă, pe orice cale, de conţinutul acestuia. 

În cazul actului administrativ normativ, plângerea prealabilă poate fi formulată oricând. 
Aceste prevederi sunt aplicabile şi în ipoteza în care legea specială prevede o procedură 
administrativ-jurisdicţională, iar partea nu a optat pentru aceasta. 

În cazul acțiunilor introduse de prefect, Avocatul Poporului, Ministerul Public, Agenţia 
Naţională a Funcţionarilor Publici sau al celor care privesc cererile persoanelor vătămate 
prin ordonanțe sau dispoziţii din ordonanțe sau al acţiunilor îndreptate împotriva actelor 
administrative care nu mai pot fi revocate întrucât au intrat în circuitul civil şi au produs 
efecte juridice, precum şi în cazurile prevăzute la art. 2 alin. (2) (refuzul nejustificat de a 
rezolva o cerere referitoare la un drept sau la un interes legitim ori faptul de a nu răspunde 
solicitantului în termenul legal) şi la art. 4 (excepţia de nelegalitate) nu este obligatorie 
plângerea prealabilă. 

Plângerea prealabilă în cazul acţiunilor care au ca obiect contracte administrative trebuie 
făcută în termen de 6 luni, care va începe să curgă: 

a) de la data încheierii contractului, în cazul litigiilor legate de încheierea lui; 

b) de la data când reclamantul a cunoscut cauza anulării, dar nu mai târziu de un an de 
la încheierea contractului. | 

Potrivit art. 8 din Lege, persoana vătămată într-un drept recunoscut de lege sau într-un 
interes legitim printr-un act administrativ unilateral, nemulțumită de răspunsul primit la 
plângerea prealabilă sau care nu a primit niciun răspuns în termenul prevăzut la art. 2 alin. (1) 
lit. h), poate sesiza instanța de contencios administrativ competentă, pentru a solicita anu- 
larea în tot sau în parte a actului, repararea pagubei cauzate şi, eventual, reparaţii pentru 
daune morale. De asemenea, se poate adresa instanței de contencios administrativ şi cel care 
se consideră vătămat într-un drept sau interes legitim al său prin nesoluţionarea în termen 
sau prin refuzul nejustificat de soluţionare a unei cereri, precum şi prin refuzul de efectuare 
a unei anumite operațiuni administrative necesare pentru exercitarea sau protejarea dreptului 
sau interesului legitim. Motivele invocate în cererea de anulare a actului nu sunt limitate la 
cele invocate prin plângerea prealabilă. 

Persoanele fizice şi persoanele juridice de drept privat pot formula capete de cerere 
prin care invocă apărarea unui interes legitim public numai în subsidiar, în măsura în care 
vătămarea interesului legitim public decurge logic din: încălcarea dreptului subiectiv sau 
a interesului legitim privat. 

Prin derogare de la dispoziţiile alin. (1), acţiunile întemeiate pe încălcarea unui interes 
legitim public pot avea ca obiect numai anularea actului sau obligarea autorităţii pârâte să 
emită un act sau un alt înscris, respectiv să efectueze o anumită operaţiune administrativă, 
sub sancţiunea penalităţilor de întârziere sau a amenzii, prevăzute la art. 24 alin. (2). 

Instanţa de contencios administrativ este competentă să soluţioneze litigiile care apar în 
fazele premergătoare încheierii unui contract administrativ, inclusiv litigiile având ca obiect 
anularea unui contract administrativ. Litigiile care decurg din executarea contractelor admi- 
nistrative sunt în competența de soluţionare a instanţelor civile de drept comun. 

2.3. Competenta în materia litigiilor de muncă 


Potrivit art. 266 din Legea nr. 53/2003 privind Codul muncii, jurisdicţia muncii are ca 
„obiect soluţionarea conflictelor de muncă cu privire la încheierea, executarea, modificarea, 
suspendarea şi încetarea contractelor individuale sau, după caz, colective de muncă, precum 
şi a cererilor privind raporturile juridice dintre partenerii sociali. 

Judecarea litigiilor de muncă este de competenţa instanţelor judecătoreşti stabilite 
conform Codului de procedură civilă (art. 269 din Lege). Conform art. 95 pet. 1 C. pr. civ., 
tribunalele judecă în primă instanță toate cererile care nu sunt date prin lege în competența 
altor instanţe. i 

Din punct de vedere teritorial, cererile referitoare la conflictele de muncă se adresează 
instanței competente în a cărei circumscripție reclamantul îşi are domiciliul sau reşedinţa 
ori, după caz, sediul. Iar dacă sunt îndeplinite condiţiile prevăzute de Codul de procedură 
civilă pentru coparticiparea procesuală activă, cererea poate fi formulată la instanța com- 
petentă pentru oricare dintre reclamanți. 

Prin excepție însă: 

- Consiliul Superior al Magistraturii este instanță disciplinară pentru judecători şi 
procurori pentru faptele prevăzute de Legea nr. 303/2004, republicată (art. 44-53 din Legea 
nr. 317/20042). Împotriva hotărârii instanței disciplinare se poate exercita recurs în termen 
de 15 zile de la comunicare. Competența soluționării recursului aparține Completului de 
5 judecători al Înaltei Curți de Casaţie şi Justiţie. Din Completul de 5 judecători nu pot face 
parte membrii cu drept de vot ai Consiliului Superior al Magistraturii şi judecătorul/procu- 
rorul sancționat disciplinar. Recursul suspendă executarea hotărârii secției Consiliului Supe- 
rior al Magistraturii de aplicare a sancţiunii disciplinare. Hotărârea prin care se soluţionează 
recursul este definitivă; | 

- Plenul Curţii Constituţionale stabileşte abaterile săvârşite de judecătorii Curţii Con- 
stituționale (art. 65 din Legea nr. 47/1992); | | 

- Consiliul de disciplină judecă abaterile săvârşite de notarii publici, printr-o hotărâre 
care poate fi atacată cu contestaţie la Consiliul Uniunii Naţionale a Notarilor Publici. Hotă- 
rârea Consiliului Uniunii Naţionale a Notarilor Publici poate fi atacată cu recurs la Curtea 
de Apel Bucureşti. Hotărârea pronunţată de Curtea de Apel Bucureşti este definitivă (art. 75 
din Legea nr. 36/1995 a notarilor publici şi a activităţii notariale”); 

- Comisia de disciplină a baroului judecă, în primă instanţă şi în complet de 3 membri, 
abaterile săvârşite de avocaţii din baroul respectiv [art. 87 alin. (1) din Legea nr. 51/1995 
pentru organizarea şi exercitarea profesiei de avocat“]; 

- Comisia centrală de disciplină din cadrul Uniunii Naţionale a Barourilor din România 
judecă ca instanță de fond, în complet de 3 membri, abaterile săvârşite de membrii Consi- 
liului UNBR şi de decanii barourilor; şi, în contestaţie, în complet de 5 membri, potrivit 
prevederilor statutului profesiei [art. 87 alin. (2) din Legea nr. 51/1995 pentru organizarea şi 
exercitarea profesiei de avocat]; 


! Republicată în M. Of. nr. 345 din 18 mai 2011. 

2 Republicată în M. Of. nr. 628 din 1 septembrie 2012 şi modificată de O.U.G. nr. 92/2018, publicată în 
M. Of. nr. 874 din 16 octombrie 2018. 

2 Republicată în M. Of. nr. 237 din 19 martie 2018. 

1 Republicată în M. Of. nr. 440 din 24 mai 2018. 

- recursul declarat împotriva deciziei disciplinare a Comisiei centrale de disciplină, ca 
instanță de fond, este judecat de Consiliul UNBR constituit ca instanță disciplinară în plenul 
său, în afară de persoana implicată în cauză [art. 87 alin. (3) din Legea nr. 51/1995 pentru 
organizarea şi exercitarea profesiei de avocat]; 

- Consiliul de disciplină al Camerei executorilor judecătoreşti, pentru Merile săvâr- 
şite de către executorii judecătoreşti, hotărârea putând fi atacată pe calea contestației la 
Comisia superioară de disciplină a Uniunii Naţionale a Executorilor Judecătoreşti, care 
judecă în complet de 5 membri. Hotărârea acestei Comisii poate fi atacată cu contestaţie 
(art. 48 din Legea nr. 188/2000 privind executorii judecătorești”); 

- instanţele disciplinare şi de judecată bisericească pentru clericii de mir, preoți şi diaconi 
în funcţiune şi pensionari, precum şi pentru cântăreţi, în probleme doctrinare, morale, 
canonice şi disciplinare sunt: pentru judecarea în fond: - 

* Consistoriul disciplinar protopopesc;. 

* Consistoriul eparhial; 

şi pentru judecarea în recurs: 

* Consistoriul mitropolitan, pentru cererile de recurs admise, în principiu; 

* Sinodul mitropolitan şi Sfântul Sinod, 

Organismele care se pronunță asupra admisibilităţii cererilor de recurs sunt: 

* Sinodul mitropolitan, care poate admite sau respinge, în principiu, recursurile pentru 
cazurile de depunerea din treaptă, pronunțate de un consistoriu eparhial; 

* Sfântul Sinod, care admite sau respinge, în principiu, recursurile pentru cazurile de 
caterisire, pronunțate de un consistoriu eparhial (art. 148 din H.G. nr. 53/2008 privind recu- 
noaşterea Statutului pentru organizarea şi funcționarea Bisericii Ortodoxe Române). 

' În virtutea autonomiei cultelor, prevăzută de lege, şi a competențelor specifice lor, 
instanțele de judecată bisericească soluţionează probleme de disciplină internă, iar hotărâ- 
rile instanțelor bisericeşti la toate nivelurile nu sunt atacabile în fața instanțelor civile 
[art. 156 alin. (6) din H.G. nr. 53/2008]. s 

Sfântul Sinod este unica instanță de judecată canonică a membrilor săi pentru orice fel 
de abateri de la învățătura şi disciplina Bisericii (art. 157 din H.G. nr. 53/2008). 

Iar în caz de urgență pastorală, potrivit prevederilor Sfintelor canoane, chiriarhul poate 
hotărî singur sancțiuni disciplinare pentru personalul bisericesc din eparhie (art. 158 din 
H.G. nr. 53/2008). 


2.4. Competenta în materia protectiei copilului 


Potrivit Legii nr. 272/2004 privind protecția şi promovarea drepturilor copilului, măsurile 
de protecţie specială a copilului sunt plasamentul, plasamentul în regim de urgență, supra- 
vegherea specializată (art. 59 din Lege). 

Aceste măsuri se dispun, după caz, de comisia pentru protecţia copilului, de direcţia 
generală de asistență socială şi protecţia copilului ori de instanţa judecătorească. 

Părinţii, precum şi copilul care a împlinit vârsta de 14 ani au dreptul să atace în instanță 
măsurile de protecţie specială instituite de prezenta lege (art. 61 din Lege). Iar în cazul în 


! Republicată în M. Of. nr. 738 din 20 octombrie 2011. 

care împrejurările avute în vedere la stabilirea măsurii s-au modificat, direcția generală de 
asistență socială şi protecţia copilului este obligată să sesizeze de îndată comisia pentru 
protecția copilului sau, după caz, instanța judecătorească, în vederea modificării sau, după 
caz, a încetării măsurii (art. 72 din Lege). 


2.5. Competenta în materia actelor de stare civilă! 


Conform Legii nr. 119/1996 cu privire la actele de stare civilă?, organele cu atribuţii de 
stare civilă sunt: serviciile publice comunitare de evidență a persoanelor, serviciul public 
comunitar local de evidență a persoanelor al locului de coborâre sau de debarcare, coman- 
dantul navei sau aeronavei, reprezentanții diplomatici sau consulari ai României, instanțele 
judecătoreşti. l 

Instanțele judecătoreşti soluţionează următoarele litigii: 

- în cazul în care ofițerul de stare civilă refuză să întocmească un act sau să înscrie 
o mențiune ce intră în atribuțiile sale, persoana nemulțumită poate sesiza judecătoria în raza 
căreia domiciliază (art. 9 din Lege); „1 

- dispoziția dată asupra cererii de reconstituire sau de întocmire ulterioară a unui act de 
stare civilă poate fi contestată la instanța judecătorească în a cărei rază teritorială îşi are 
sediul autoritatea emitentă [art. 54 alin. (2) din Lege]; 

- în cazul anulării, completării şi modificării actelor de stare civilă, sesizarea instanței 
judecătoreşti se face de către persoana interesată, de structurile de stare civilă din cadrul 
serviciilor publice comunitare locale sau judeţene de evidență a persoanelor ori de către 
parchet. Cererea se soluţionează de judecătoria în a cărei rază teritorială se află domiciliul | 
sau sediul acestora, pe baza verificărilor efectuate de serviciul public comunitar local de 
evidență a persoanelor și a concluziilor procurorului [art. 57 alin. (2) din Lege]; 

- soluționarea cererilor de anulare, completare şi modificare a actelor de stare civilă 
formulate de cetăţenii români cu domiciliul în străinătate şi de străini este de competenţa 
Judecătoriei Sectorului 1 al Municipiului Bucureşti [art. 57 alin. (3) din Lege]; 

- dispoziţia dată asupra rectificării actelor de stare civilă şi a menţiunilor înscrise pe 
marginea acestora poate fi contestată la instanța judecătorească în a cărei rază teritorială ÎŞI 
are sediul autoritatea emitentă [art. 58 alin. (5) din Lege]. 


2.6. Competența cu privire la schimbarea numelui 


Cererea de schimbare pe cale administrativă a numelui sau prenumelui se soluţionează 
prin dispoziție de către preşedintele consiliului judeţean sau, după caz, de primarul general 
al municipiului Bucureşti (art. 13 din O.G. nr. 41/2003 privind dobândirea şi schimbarea pe 
cale administrativă a numelor persoanelor fizice”). 


! Trib. Bucureşti, s. a III-a civ., dec. nr. 566 din 8 aprilie 1994, în Culegere de practică judiciară a Tribu- 
nalului Bucureşti 1993-1997, p. 319 — de vreme ce actul dotal nu este un act de stare civilă, completarea sau 
rectificarea numelui înscris într-un astfel de act nu este de competența instanţelor judecătoreşti. 

2 Republicată în M. Of. nr. 339 din 18 mai 2012. 

3 Publicată în M. Of. nr. 68 din 2 februarie 2003. 

Dispoziţia de respingere a cererii de schimbare a numelui sau prenumelui poate. fi 
contestată de către solicitant în condiţiile legii privind contenciosul administrativ (art. 18 şi 
21 din O.G. nr. 41/2003). x 

In cazul admiterii unei cereri de schimbare a numelui pe cale administrativă, persoana 
căreia i-a fost vătămat un drept sau un interes legitim recunoscut de lege poate solicita, pe 
cale judecătorească, în condiţiile legii privind contenciosul administrativ, anularea dispozi- 
tiei de schimbare a numelui. Acţiunea în justiţie poate fi introdusă în termen de 6 luni de la 
data la care a luat cunoştinţă de schimbarea numelui şi numai dacă persoana care o depune 
face dovada că, din motive obiective, neimputabile ei, nu a putut formula opoziția prevăzută 
la art. 11 din O.G. nr. 41/2003. 

Tot astfel, dispoziţia de respingere a cererii de schimbare a numelui poate fi contestată 
în condiţiile legii contenciosului administrativ. 

Modificarea numelui de familie se dispune de către instanțele judecătoreşti în cazul 
divorțului (art. 376 şi art. 383 C. civ.), adopţiei (art. 473 C. Civ,), stabilirii filiației copilului 
din afara căsătoriei față de cel de-al doilea părinte [art. 450 alin. (2) C. civ.], declarării 
nulității căsătoriei, acțiunii de tăgadă a paternităţii, admiterii cererii de contestare sau de- 
clarare a nulității recunoaşterii de filiaţie (art. 438 C. civ.). 


2.7. Competența în materie succesorală 


În materie succesorală, determinarea competenţei se face în funcţie de caracterul con- 
tencios sau necontencios al cererii şi aparţine instanţei de judecată sau notarului public. 

Astfel, dacă între moştenitori nu există neînţelegeri, procedura succesorală are caracter 
necontencios şi se desfăşoară în fața notarului public (art. 103 din Legea nr. 36/1995 a notarilor 

publici şi a activităţii notariale). Dacă între moştenitori apar neînțelegeri, notarul public va 
suspenda procedura din faţa sa şi va îndruma părțile să se adreseze instanței judecătoreşti 
(art. 109 din Legea nr. 36/1995). 

Procedura succesorală notarială are însă caracter facultativ, astfel încât nimic nu 
împiedică moştenitorii să sesizeze direct instanţa judecătorească, chiar dacă de la început nu 
există neînţelegeri între aceştia (art. 110 din Lege). 

Sunt însă unele cereri în materie succesorală care trebuie soluționate numai de către 
instanțele judecătoreşti, precum: cererea de repunere în termenul de acceptare a succesiunii 
(art. 2.522 C. civ.); cererea de revocare a renunțării la moştenire făcută în frauda creditorilor 
(art. 1.122 C. civ.), cererea de anulare a certificatului de moştenitor (art. 120 din Lege)!. 


2.8. Competența în materia desfacerii căsătoriei 


“În materia desfacerii căsătoriei, competenţa se distribuie între instanța judecătorească, 
notarul public şi ofiţerul de stare civilă. 

Potrivit art. 375 alin. (1) şi (2) C. civ., dacă soţii sunt de acord cu divorţul şi nu au copii 
minori, născuţi din căsătorie, din afara căsătoriei sau adoptați, ofițerul de stare civilă ori 
notarul public de la locul căsătoriei sau al ultimei locuinţe comune a soţilor poate constata 
desfacerea căsătoriei prin acordul soților, eliberându-le un certificat de divorţ, potrivit legii. 


! M. Tăbârcă, op. cit., p. 585. 


212 Competența 
a LOMpetenţa 


Divorțul prin acordul soţilor poate fi constatat de notarul public şi în cazul în care există 
copii minori născuţi din căsătorie, din afara căsătoriei sau adoptați, dacă soții convin asupra 
tuturor aspectelor referitoare la numele de familie pe care să îl poarte după divorț, exercitarea 
autorității părinteşti de către ambii părinţi, stabilirea locuinţei copiilor după divorţ, modali- 
tatea de păstrare a legăturilor personale dintre părintele separat şi fiecare dintre copii, precum 
şi stabilirea contribuţiei părinților la cheltuielile de creştere, educare, învățătură şi pregătire 
profesională a copiilor. Dacă din raportul de anchetă socială rezultă că acordul soților privind 
exercitarea în comun a autorității părinteşti sau cel privind stabilirea locuinţei copiilor nu este 
în interesul copilului, sunt aplicabile prevederile art. 376 alin. (5) C. civ. 

Procedura de desfacere a căsătoriei este reglementată de art. 376 C. civ. Astfel, cererea 
de divorț se depune de soți împreună. Ofițerul de stare civilă sau notarul public înre- 
gistrează cererea şi le acordă un termen de reflecţie de 30 de zile. Prin excepţie, cererea de 
divorţ se poate depune la notarul public şi prin mandatar cu procură autentică. 

La expirarea acestui termen, soții se prezintă personal, iar ofițerul de stare civilă sau, 
după caz, notarul public verifică dacă soții stăruie să divorțeze şi dacă, în acest sens, con- 
simțământul lor este liber şi neviciat. 

Dacă soții stăruie în divorţ, ofiţerul de stare civilă sau, după caz, notarul public elibe- 
rează certificatul de divorț fără să facă vreo menţiune cu privire la culpa soţilor. 

Dacă soții nu se înțeleg asupra numelui de familie-pe care să îl poarte după divorţ ori, 
în cazul prevăzut la art. 375 alin. (2), asupra exercitării în comun a drepturilor părintești, 
ofițerul de stare civilă sau, după caz, notarul public emite o dispoziție de respingere a cererii 
de divorţ şi îndrumă soţii să se adreseze instanţei de judecată, potrivit prevederilor art. 374. 

Soluţionarea cererilor privind alte efecte ale divorțului asupra cărora soții nu se înțeleg 
este de competenţa instanţei judecătoreşti. | 

În condiţiile art. 378 C. civ., dacă nu sunt îndeplinite condiţiile art. 375, ofiţerul de 
stare civilă sau, după caz, notarul public respinge cererea de divorţ. Împotriva refuzului 
ofițerului de stare civilă sau notarului public nu există cale de atac, dar soții se pot adresa cu 
cererea de divorț instanței de judecată, pentru a dispune desfacerea căsătoriei prin acordul 
lor sau în baza unui alt temei prevăzut de lege. Pentru repararea prejudiciului prin refuzul 
abuziv al ofițerului de stare civilă sau notarului public de a constata desfacerea căsătoriei 
prin acordul soţilor şi de a emite certificatul de divorţ, oricare dintre soți se poate adresa, pe 
cale separată, instanţei competente. 

Procedura specială a divorțului de competenţa instanței de judecată este reglementată 
de dispoziţiile art. 915-935 C. pr. civ. | 


3. Competența materială 


Normele de competenţă materială delimitează instanțele care înfăptuiesc jurisdicţia de 
primă instanţă de cele care realizează controlul judiciar!. 


! Controlul judiciar reprezintă dreptul și obligaţia pe care le au în cadrul unui sistem judiciar instanțele 
judecătoreşti superioare de a verifica, în condiţiile şi cu procedura stabilită de lege, legalitatea şi temeinicia 
hotărârilor pronunţate de instanțele judecătoreşti inferioare lor şi de a casa sau modifica acele hotărâri ce sunt greşite 
sau de a le confirma pe cele ce sunt legale si temeinice. A nu se confunda cu controlul judecătoresc, care reprezintă 
acel control ce se exercită de instanțele judecătoreşti asupra hotărârilor organelor de jurisdicție administrativă ori 
asupra unor acte administrative emise de organe care nu fac parte din sistemul instanțelor judecătoreşti. 

Competența materială presupune, aşadar, repartizarea pricinilor între instanţe de grad 
diferit, pe linie verticală. 


3.1. Competența materială a judecătoriei 


Potrivit art. 94 C. pr. civ., judecătoriile judecă în primă instanță, în ultimă instanță, precum 
şi în orice alte materii date prin lege în competența lor. 


3.1.1. Competența privind judecata în primă instanță 


Din coroborarea prevederilor art. 94 cu cele ale art. 95 pct. 1 C. pr. civ. se reţine că 
judecătoria este instanță de excepție pentru judecata în primă instanță, soluţionând cauzele 
date de lege în mod expres şi limitativ în competenţa sa. 

Astfel, pentru determinarea competenţei de primă instanță a judecătoriei, legiuitorul 
operează cu două criferii, respectiv: natura sau obiectul litigiului şi valoarea obiectului 
litigiului. Cele două criterii nu sunt însă folosite combinat, având în vedere că cererile de la 
lit. a)-j} sunt de competenţa de primă instanță a judecătoriei, indiferent de valoare. 

În raport de criteriul naturii sau obiectului litigiului, judecătoria judecă în primă instanţă: 

- lit. a) — cererile date de Codul civil în competenţa instanței de tutelă şi de familie, în 
afară de cazurile în care prin lege se prevede în mod expres altfel. În acest sens, art. 107 
C. civ. prevede că instanța de tutelă! soluţionează cererile în materia ocrotirii persoanei fizice, 
precum: | | 

* cereri privind filiația [acţiunea în contestarea filiației, acțiunea în stabilirea maternității, 
stabilirea paternității prin hotărâre judecătorească, acţiunea în tăgada paternităţii, contestarea 
filiaţiei faţă de tatăl din căsătorie (art. 421-434 C. civ.)]; 

* cereri privind domiciliul (art. 92 şi art. 137 C. civ.); 

* cereri privind felul învățăturii minorului (art. 138 C. civ.);: i 

* cereri privind menținerea legăturilor personale cu minorul (art. 401 C. civ.); 

* cereri de înapoiere a minorului de la persoanele care îl dețin fără drept (art. 495 C. civ.); 

* orice alte cereri în materia autorității părintești (art. 396, art. 399, art. 403); 

* cererea de punere sub interdicție judecătorească; 

* toate măsurile date prin Cartea a II-a — Despre familie, în competenţa instanţei jude- 
cătoreşti (art. 265 C. civ.) [cererile legate de logodnă (art. 268-269 C. civ.)]; 

* cererile privitoare la nulitatea, anularea sau desfacerea căsătoriei (art. 293-296, 297-303, 
ari. 373-381 C.civ.); 

* cereri privind obligația legală de întreţinere?; 


! Art. 76 din Legea nr. 76/2012 — până la organizarea instanțelor de tutelă, judecătoriile sau, după caz, tribuna- 
lele ori tribunalele specializate pentru minori şi familie vor îndeplini rolul de instanţe de tutelă şi familie. Iar art. 229 
din Legea nr. 71/2011 prevede că organizarea, funcţionarea şi atribuţiile instanței de tutelă se stabilesc prin legea pri- 
vind organizarea judiciară. Însă, până la reglementarea prin lege a organizării şi funcţionării instanței de tutelă, atri- 
buțiile acesteia sunt îndeplinite de instanțele, secţiile sau, după caz, completele specializate pentru minori şi familie. 

2 În cazul unei obligaţii contractuale de întreținere (art. 2.254 C. civ.), judecătoria ar putea fi competentă în 
funcţie de criteriul valorii obiectului litigiului [art. 94 pet. 1 lit. k)]. 

- lit. b) — cererile referitoare la înregistrările în registrele de stare civilă, date de lege 
în competenţa instanţelor judecătoreşti. 

Textul stabileşte că cererile referitoare la înregistrările în registrele de stare civilă, date 
de lege în competenţa instanţelor judecătoreşti, sunt de competenţa judecătoriei, ceea ce 
este de natură să conducă la concluzia că toate cererile în materia respectivă date de legea 

„specială în competența instanțelor judecătoreşti, indiferent de scopul lor (înregistrarea, 
anularea, modificarea, completarea ori rectificarea actelor de stare civilă) sunt în căderea de 
primă instanță a judecătoriei, înlăturându-se, astfel, riscul generat de forma anterioară a 
textului de a se fragmenta competenţa de soluționare a cererilor în materia înregistrărilor în 
registrele de stare civilă între judecătorie şi tribunal, fără a exista niciun fel de justificare în 
acest sens. | | 

Legea nr. 119/1996 cu privire la actele de stare civilă dă în competenţa judecătoriei 
următoarele cereri: i 

* plângerea împotriva refuzului ofițerului de stare civilă de a întocmi un act sau de a 
înscrie o menţiune ce intră în atribuţiile sale; 

* cererea privind anularea, completarea şi modificarea actelor de stare civilă; 

* cererile de anulare, completare şi modificare a actelor de stare civilă formulate de 
„cetăţenii români cu domiciliul în străinătate, precum şi de străini; 

* cererile având ca finalitate rectificarea actului de stare civilă; 

- lit. c) — cererile având ca obiect administrarea clădirilor cu mai multe etaje, 
apartamente sau spaţii aflate în proprietatea exclusivă a unor persoane diferite, precum şi 
cele privind raporturile juridice stabilite de asociaţiile de proprietari cu alte persoane 
fizice sau persoane juridice, după caz. | 

Legea nr. 114/1996 a locuinţei! şi Legea nr. 230/2007 privind înfiinţarea, organizarea 
şi funcționarea asociaţiilor de proprietari? prevăd următoarele categorii de cereri date în 
competenţa instanţelor judecătoreşti: 

* în cazurile în care în clădirile de locuințe unul dintre proprietari sau chiriaşi împiedică, 
cu bună-ştiință şi sub orice formă, folosirea normală a clădirii de locuit, creând prejudicii 
celorlalți proprietari ori chiriaşi, după caz, proprietarii sau reprezentantul legal al acestora 
pot solicita instanţei să hotărască măsurile pentru folosirea normală a clădirii, precum şi 
plata daunelor (art. 18 din Legea nr. 23 0/2007);. 

* dacă o hotărâre a adunării generale este contrară legii, statutului sau acordului de 
asociere a asociaţiei de proprietari ori este de natură să producă daune intereselor pro- 
prietarilor, aceştia pot ataca în justiție respectiva hotărâre, în termen de 45 de zile de la 
adoptarea acesteia. Acţionarea în justiţie nu întrerupe executarea hotărârii decât în cazul în 
care instanța dispune suspendarea acesteia (art. 26 din Legea nr. 230/2007); 

* litigiile decurgând din raporturile juridice dintre asociațiile de proprietari cu alte 
persoane fizice sau juridice. 

Pe de altă parte, litigiile dintre doi proprietari decurgând din modul de folosire a 
apartamentelor lor sau litigiile dintre proprietar şi chiriaş vor fi judecate de judecătorie în 


! Republicată în M. Of. nr. 393 din 31 decembrie 1997. 
2 Publicată în M. Of. nr. 490 din 23 iulie 2007. 

limitele prevăzute de lit. k), în funcţie de valoarea obiectului cererii, iar nu în funcţie de 
criteriul de Ia lit. c); . vii - 

- lit. d) — cererile de: evacuare sunt de competența judecătoriei indiferent de cauza 
evacuării, respectiv încetarea contractului, lipsa de titlu, neachitarea chiriei ete. 

Cererile de evacuare formulate în condițiile procedurii speciale privind evacuarea din 
imobilele folosite fără drept, reglementată de art. 1.034 şi urm. C. pr. civ., sunt tot de com- 
petenţa judecătoriei. - 

Dacă temeiul evacuării este neplata chiriei; proprietarul trebuie să ceară şi rezilierea 
contractului de închiriere, în caz contrar evacuarea nefiind posibilă. Întrucât capătul prin- 
cipal de cerere este cel vizând rezilierea, judecătoria va fi competentă numai dacă valoarea 
acestui capăt de cerere este situat sub plafonul de 200.000 lei prevăzut la lit. k). În caz 
contrar, evacuarea va fi de competența tribunalului ca efect al prorogării de competență, în 
condiţiile art. 123 C. pr. civ. | | | 

În acest context se impune a se realiza o distincţie faţă de acţiunea în revendicare. 
Astfel, va fi incidentă o acţiune personală în evacuare atunci când deținerea imobilului de 
către pârât s-a întemeiat pe un raport contractual, netranslativ de proprietate, prin care pârâ- 
tului i s-a conferit detenția precară sau prin care i s-a permis folosirea vremelnică a 

„imobilului, sub forma unei simple tolerări. Dimpotrivă, dacă, în lipsa oricărui raport juridic 
„preexistent cu pârâtul, proprietarul imobilului reclamă, în această calitate, de proprietar, că 
pârâtul deţine bunul fără drept, aducându-i atingere dreptului real, absolut ŞI exclusiv asupra 
bunului şi cere pe acest temei, restituirea bunului, cererea este una în revendicare!; 

- lit. e) — cererile referitoare la zidurile şi șanțurile comune, distanța construcțiilor şi 
plantațiilor, dreptul de trecere, precum şi la orice servituți sau alte limitări ale dreptului de 
proprietate prevăzute de lege, stabilite de părți ori instituite pe cale judecătorească. 

În temeiul acestui text, judecătoria soluţionează: | 

* litigiile născute în legătură cu coproprietatea asupra despărțiturilor comune (art. 660- 
666 C. civ.); -a 

* litigiile privind servituțile, indiferent că este vorba despre constituirea lor (art. 756 
C. civ.) ori exercitarea lor (acțiunea confesorie — art. 757 C. civ.). | 

În privința îngrădirilor dreptului de proprietate, acestea pot fi legale, când sunt în legătură 
cu: | 

* folosirea apelor (art. 604-610 C. civ.); 

* picătura streşinii (art. 611 C. civ.); 

* distanţa şi lucrările intermediare cerute pentru anumite construcții, lucrări şi plantaţii 
(art. 612-613 C. civ.); 

* vederea asupra proprietăţii vecinului (art. 614-616 C. civ.); 

* dreptul de trecere (art. 617-620); 

* dreptul de trecere pentru utilităţi (art. 621 C. civ.); 

* dreptul de trecere pentru efectuarea unor lucrări (art. 622 C. civ.); 

* dreptul de trecere pentru reintrarea în posesie (art. 623 C. civ.), 

sau convenționale, în următoarele cazuri: 


! În acelaşi sens, a se vedea Gh.-L. Zidaru, în V.M. Ciobanu, M. Nicolae, op. cit., pp. 330-332. 

* cererea dobânditorului de a fi autorizat să dispună de bunul cu privire la care s-a 
interzis, prin convenţie sau testament, înstrăinarea [art. 627 alin. (2) C. civ.]; 

* cererea de rezoluţiune a contractului în cazul încălcării clauzei de inalienabilitate de 
către dobânditor [art. 629 alin. (1) C. civ.]; | 

“* cererea de anulare a actului de înstrăinare subsecvent încheiat cu nerespectarea 
clauzei de inalienabilitate [art. 629 alin. (2) C. civ.]!, 

ori judiciare (art. 630 C. civ.); 

- lit. f) — cererile privitoare la strămutarea de hotare şi cererile în grănițuire 

Dacă strămutarea sau grăniţuirea? implică şi o revendicare de peste 200.000 lei, litigiul 
va fi de competența tribunalului, având în vedere că revendicarea este capătul principal de 
cerere, astfel încât, pe temeiul prorogării de competență prevăzut de art. 123 alin. (1) C. pr. civ., 
tribunalul va soluţiona şi cererea de strămutare de hotare sau de grăniţuire; 

- lit. g) — cererile posesorii 

În condițiile art. 1.003 C. pr. civ., cererile posesorii sunt admisibile numai în cazurile şi 
condiţiile prevăzute de Codul civil. Iar Codul civil reglementează cererile posesorii în 
art. 949-952 C. civ., art. 642 alin. (2) C. civ. 

Cumulul posesoriului cu petitoriul care să atragă discuţii sub aspectul competenţei 
materiale nu este permis, faţă de prevederile art. 1.004 alin. E)E. pr. cv; în 

- lit. h) — cererile privind obligaţiile de a face sau de a nu face neevaluabile în bani, 
indiferent de izvorul lor contractual sau extracontractual, cu excepția celor date de lege în 
competența altor instanţe. e i 

Dacă obligaţia este evaluabilă în bani, pentru determinarea competenţei materiale se 
va aplica criteriul valorii obiectului litigiului. 

Pentru determinarea competenţei trebuie să se țină cont de natura cererii care are ca 
obiect obligaţiile sus menţionate. Dacă cererea este privitoare la o obligaţie de a face sau de 
a nu face, neevaluabilă în bani, ce vizează un raport juridic de muncă, de asigurări sociale, 
de contencios administrativ şi fiscal, de proprietate intelectuală, de expropriere, aceasta va fi 
de competența tribunalului, după criteriul naturii cererii, Drept urmare, judecătoria este 
competentă numai dacă obligația de a face sau de a nu face, neevaluabilă în bani, este în 
legătură cu un raport juridic civil sau între profesionişti; | 

- lit. i) — cererile de declarare judecătorească a morții unei persoane 

Potrivit art. 944 C. pr. civ., cererea de declarare a morții unei persoane se introduce la 
instanța competentă în a cărei circumscripție acea persoană a avut ultimul domiciliu 
cunoscut; | i 

- lit. j) — cererile de împărțeală judiciară, indiferent de valoare 

Chiar dacă odată cu partajul se pune în discuţie şi sursa coproprietăţii (de ex., se invocă 
nulitatea titlului de proprietate, se contestă validitatea testamentului, se face o cerere de 
reducțiune sau de raport, se solicită deschiderea succesiunii, stabilirea moştenitorilor, a 


! Pentru opinia că litigiile decurgând din inserarea unei clauze de inalienabilitate într-o convenţie sau într-un 
testament nu întră în domeniul de aplicare al art. 94 pct. 1 lit. e) C. pr. civ., a se vedea G. Boroi, M. Stancu, op. cit., 
pp. 223-224. 

2 Obligaţia de grăniţuire este reglementată de art. 560 C. civ. 

cotelor acestora şi a masei succesorale) nu se impune distribuirea competenţei între 
judecătorie şi tribunal, întrucât, finalmente, toate cererile au ca scop partajul, vor face corp 
comun cu acesta și vor fi judecate în primă instanţă de judecătorie!. Un argument în plus în 
sprijinul acestei teze îl reprezintă faptul că cereri precum cele menţionate se soluţionează 
prin încheierea de admitere în principiu [art. 985 alin. (2) C. pr. civ.], iar nu prin hotărârea 
de partaj, fiind, aşadar, etape de realizare a acestuia; | 
- lit. j?) — cererile în materie de moştenire, indiferent de valoare? 
Aşadar, indiferent de valoarea cererilor în materie de moştenire, acestea se soluţionează 
în primă instanță de judecătorie. Textul a fost introdus prin Legea nr. 310/2018 concomitent 
„cu abrogarea art. 105 C. pr. civ., astfel încât să fie înlăturată orice fel de interpretare ce ar 
putea să conducă la soluţia că vreo anumită cerere în materie de moştenire ar putea să intre 
în competența de primă instanță a tribunalului. | | | 
In cazul în care cererile în materie de moştenire sunt alăturate partajului, competenţa va 
aparține tot judecătoriei, însă pe temeiul de la lit. j), conform considerentelor expuse cu acel 
prilej. Prin urmare, competenţa se va determina potrivit lit. j') în cazul în care cererile în 
materie de moştenire sunt formulate pe cale principală; 
- lit. f/)— cererile privind uzucapiunea, indiferent de valoare: 
Deși art. 1.051 C. pr. civ. stabileşte competența materială de primă instanță a jude- 
Cătoriei în cererile privitoare la înscrierea drepturilor dobândite în temeiul uzucapiunii, prin 
decizia nr. 19/2015 dată de Înalta Curte de Casaţie şi Justiţie, Completul competent să 
„judece recursul în interesul legii“, s-a stabilit că, în interpretarea şi aplicarea prevederilor 


1 Într-o opinie, pe care nu o împărtăşim, care se întemeiază pe prevederile art. 30 alin. (4) C. pr. civ., 
partajul ar avea caracter accesoriu faţă de cererile în materie succesorală care influențează. rezultatul partajului şi 
care urmăresc o finalitate distinctă față de partaj, putând fi formulate şi de sine stătător (de ex., reducțiunea/anu- 
larea testamentului). Într-o astfel de interpretare, cererea principală este cea care determină soluția din cererea 
accesorie: regula cauză-efect. Astfel, în cazul unei cereri de reducțiune a liberalităţilor şi de ieşire din indivi- 
ziune, cererea de reducțiune va genera competenţa, fiind capătul principal, deoarece va determina soluţia ieşirii 
din indiviziune. În acest caz, competența s-ar stabili după valoarea obiectului cererii principale, iar partajul ar 
urma regimul prevăzut de art. 123 alin. (1) C. pr. civ., fiind de competența judecătoriei ori a tribunalului, după 
caz. In sprijinul acestei soluții erau aduse şi prevederile art. 105 C. pr. civ., potrivit cu care, în materie de moştenire, 
competența după valoare se determina fără scăderea sarcinilor sau datoriilor moştenirii, ceea ce însemna că acele 
cereri de partaj care se refereau la o succesiune erau de competența instanței la care se dezbătea succesiunea, în 
funcţie de valoare. A se vedea, în acest sens, G. Boroi, M. Stancu, op. cit., pp. 225-226. 

De precizat însă este faptul că dispoziţiile art. 105 C. pr. civ. au fost abrogate prin Legea nr. 310/2018. 

2 C. Ap. Timişoara, s. I civ., sent. civ. nr. 218 din 8 decembrie 2017, în Curierul Judiciar nr. 3/2018, pp. 145-149 
— sesizată fiind cu o cerere de partaj, instanța este obligată să dispună cu privire la bunurile supuse împărțelii, 
calitatea de coproprietar, cota-parte ce se cuvine fiecăruia şi creanţele născute din starea de proprietate comună pe 
care coproprietarii le au unii față de alții, iar dacă se împarte o moştenire, ea va mai stabili datoriile transmise prin 
moştenire, datoriile şi creanțele comoştenitorilor față de defunct, precum şi sarcinile moştenirii. În ipoteza în care 
reclamantul ar fi omis vreunul dintre elementele cerute obligatoriu de prevederile art. 981 C. pr. civ., instanța care 
nu a sancționat procedural o astfel de omisiune va fi ţinută ca, în aplicarea art. 984 alin. (1), raportat la art. 22 C. pr. civ., 
să ceară explicații asupra elementelor care nu sunt menționate în cererea de chemare în judecată. Aceste cereri care 
privesc o dezbatere succesorală asupra cărora instanța trebuie să se pronunțe, deoarece însoțesc cererea de partaj, nu 
vor fi evaluate prin raportare la art. 105 C. pr. civ. (subl. ns. — fostul articol), întrucât examinarea lor reprezintă o 
etapă obligatorie a procedurii împărțelii, iar ele formează împreună cu cererea de sistare a stării de indiviziune 
stricto sensu (formare de loturi, plata sultei etc.) cererea unică de împărțeală judiciară. 

3 Pentru dezvoltări, a se vedea E. Oprina, op. cit., Ed. Rosetti International, Bucureşti, 2019, pp. 12-16, dar 
şi G. Boroi, D.N. Theohari, op. cit., p. XIV. 

4 Publicată în M. Of. nr. 11 din 7 ianuarie 2016. 

art. 1.050-1.053 C. pr. civ. şi art. 56, art. 76 şi art. 82 din Legea nr. 71/2011, procedura 
specială reglementată de prevederile art. 1.050-1.053 C. pr. civ. nu este aplicabilă în privința 
posesiilor începute anterior intrării în vigoare a Codului civil. S-a mai reținut că incidența 

„procedurii de înscriere a dreptului de proprietate dobândit în temeiul uzucapiunii, prevăzută 
de art. 1.050-1.053 C. pr. civ. şi în cazul posesiilor începute anterior intrării în vigoare a 
Codului civil, sunt de natură să creeze în practică situații de aplicare neuniformă şi 
secvenţială a legii, lăsând la latitudinea fiecărui judecător posibilitatea de a aprecia dacă 
aplică sau nu o anumită dispoziţie din procedura specială. Or, fiecare regim juridic de regle- 
mentare a uzucapiunii are propria sa logică, iar judecătorul nu poate distruge această logică, 
amestecând diverse reguli din diferite legi succesive. Prin urmare, ca efect al deciziei 
menţionate, cererile de uzucapiune în cazul posesiilor începute anterior intrării în vigoare a 
noului Cod civil erau de competenţa de primă instanță a judecătoriei sau tribunalului în 
funcție de valoarea obiectului cererii. - s . 

Pe cale de consecință, textul de la lit. j^) este de natură să stabilească competența 
materială de primă instanță a judecătoriei şi în cazul cererilor privind uzucapiunea pentru 
posesiile începute anterior intrării în vigoare a Codului civil, astfel încât toate cererile având 
ca obiect dobândirea dreptului de proprietate în temeiul uzucapiunii, indiferent de momentul 
începerii curgerii posesiei, să aibă un regim juridic unitar de soluționare din punct de vedere 
al competenţei materiale; 

- lit. j?) — cererile în materia fondului funciar, cu excepţia celor date prin lege specială 
în competenţa altor instanţe. 

Reglementarea de la lit. j*) aduce în competența de primă instanță a judecătoriei a 
cererilor în materia fondului funciar, cu excepția celor date prin lege specială în competenţa - 
altor instanțe. Această prevedere a avut drept scop unificarea regimului juridic al compe- 

„_tenţei de soluționare a cererilor în materia fondului funciar în privinţa cărora diferitele legi 
speciale stabilesc în mod generic competența instanţelor judecătoreşti de drept comun, ceea 
ce a determinat, în practica anterioară, o divizare a competenţei de soluţionare a acestor 
cereri între judecătorie şi tribunal. Mai trebuie precizat că, în mod tradițional, sub auspiciile 
vechiului Cod de procedură civilă, toate cererile în materia fondului funciar, inclusiv cele 
de drept comun, petitorii sau, după caz, posesorii, formulate de terții vătămați în drepturile 
lor prin aplicarea legilor în materia fondului funciar erau de competența de primă instanţă a 
judecătoriei. | 

Sintagma „cereri în materia fondului funciar” subsumează orice fel de cereri care au ca 
fundament modul de aplicare a legilor speciale în acest domeniu. 

În fine, trebuie precizat că exceptarea de la regula astfel instituită a cererilor date prin 
lege specială în competenţa altor instanţe vizează acele categorii de cereri care sunt prevă- 
zute în mod expres de legea specială ca fiind în competenţa materială a altor instanțe; 

- lit. k) — orice alte cereri evaluabile în bani de până la 200.000 lei inclusiv, indiferent 
de calitatea părţilor, profesionişti sau neprofesionişti. 

Aşadar, orice cerere în materie civilă al cărei obiect este evaluabil în bani Şi are o 
valoare de până la 200.000 lei inclusiv este în competenţa de primă instanță a judecătoriei. 
Iar cererile al căror obiect evaluabil în bani se situează peste valoarea de 200.000 lei sunt în 
competenţa de primă instanță a tribunalului, în condiţiile art. 95 pct. 1 C. pr. civ. 

Hotărârile pronunțate de judecătorie în condițiile art. 94 pct. 1 lit. a)-j°) C. pr. civ. sunt 
susceptibile de a fi atacate numai cu apel, față de prevederile art. 483 alin. (2) teza I C. pr. civ., 
în vreme ce hotărârile pronunțate în condițiile art. 94 pct. 1 lit. k) C. pr. civ. sunt suscep- 
tibile de a fi atacate atât cu apel, cât şi cu recurs. 


3.1.2. Competența privind judecata în ultimă instanță 


În condiţiile art. 94 pct. 2 C. pr. civ., judecătoria soluţionează căile de atac împotriva 
hotărârilor autorităților administraţiei publice cu activitate jurisdicţională şi ale altor organe 
cu astfel de activitate, în cazurile prevăzute de lege. | 

În temeiul acestui text, judecătoria exercită un control judecătoresc! asupra hotărârilor 
pronunțate de organe ale autorităţilor administraţiei publice cu activitate Jurisdicţională sau 
de alte organe cu astfel de activitate. Sintagma „în cazurile prevăzute de lege” nu înseamnă 
că, în lipsa unei menţiuni exprese privitoare la competenţa judecătoriei, calea de atac s-ar 
îndrepta la tribunal. Aceasta deoarece, din art. 95 C. pr. civ. rezultă că tribunalul este 
instanță de drept comun dacă prin lege nu se prevede competența unei alte instanţe numai în 
ceea ce priveşte competența în primă instanță. 

Această competență aparţine judecătoriei numai în cazurile expres prevăzute de legi 
speciale. Astfel, judecătoria judecă: 

- Plângerea împotriva încheierii registratorului-şef emise potrivit alin. (2) formulată de 
cei interesați sau notarul public. Oficiul teritorial este obligat să înainteze plângerea 
judecătoriei în a cărei rază de competenţă teritorială se află imobilul, însoţită de dosarul 
încheierii şi copia cărţii funciare [art. 31 alin. (3) din Legea nr. 7/1996 a cadastrului şi a pu- 
 blicităţii imobiliare]. Plângerea împotriva încheierii se poate depune de cei interesaţi sau 
notarul public şi direct la judecătoria în a cărei rază de competenţă teritorială se află imobilul, 
situație în care instanța va solicita din oficiu biroului teritorial comunicarea dosarului înche- 
ierii şi copia cărții funciare, precum şi notarea plângerii în cartea funciară [art. 31 alin. (4) 
din Legea nr. 7/1996 a cadastrului şi a publicității imobiliare]; sim 

- plângerea împotriva hotărârii prin care comisia județeană se pronunţă asupra contesta- 
țiilor persoanelor care au cerut reconstituirea sau constituirea dreptului de proprietate 
privată asupra terenului [art. 53 alin. 2 din Legea nr. 18/1991 a fondului funciar]; 

Potrivit art. 466 alin. (3) C. pr. civ., hotărârile date în ultimă instanță rămân neapelabile, 
chiar dacă în hotărâre s-a arătat că au fost pronunțate în primă instanță. Rezultă că, în aceste 
cazuri, judecătoria pronunță o hotărâre susceptibilă doar de recurs, potrivit art. 483 alin. (1) 
C. pr. civ. 


3.1.3. Competența privind judecata în alte materii date prin lege 


Judecătoria judecă în orice alte materii date prin lege în competența sa (art. 94 pct. 3 
C. pr. civ.). De exemplu: 


! Pentru diferența dintre controlul judecătoresc şi controlul judiciar, a se vedea: V.M. Ciobanu, op. cit., vol. Il, 
p: 323; V.M. Ciobanu, Consideraţii generale cu privire la căile de atac devolutive în legislația procesual civilă, în 
Analele Universităţii Bucureşti, 1977, p. 84; S. Zilberstein, D. Florescu, Apărarea legalităţii în procesul civil român 
prin mijlocirea controlului judiciar, în Analele Universităţii Bucureşti nr. 2/1969, pp. 119-120. 

- cererea de recuzare a judecătorilor de la judecătorie, precum şi declarația de abţinere 
a judecătorilor de la judecătorie [art. 50 alin. (1) C. pr. civ.]; 

- cererea de asigurare a dovezilor pe cale principală [art. 360 alin. (1) C. pr. civ.]; 

- cererea privind îndreptarea, lămurirea şi completarea propriilor hotărâri (art. 442-444 
C. pr. civ.); 

- contestaţia în anulare împotriva hotărârilor pronunţate de judecătorie [art. 505 alin. (1) 
C. pr. civ.]; 

- revizuirea împotriva unei hotărâri pronunțate de judecătorie [art. 510 alin. (1) C. pr. civ.]; 

- contestaţia privind tergiversarea procesului atunci când soluționarea procesului în 
legătură cu care se invocă tergiversarea judecății este pe rolul judecătoriei [art. 524 alin. (1) 
C. pr. civ.]; 

- cererea de încuviințarė a executării silite (art. 666 C. pr. civ.); 

„-.contestaţia la executare propriu-zisă [art. 714 alin. (1) raportat la art. 651 alin. (3) 
C. pr. civ.]; 

- contestaţia la titlu, atunci când titlul executoriu este propria hotărâre sau atunci când 
titlul executoriu nu emană de la un organ de jurisdicție [art. 714 alin. (3) C. pr. civ.]; 

- cererea de întoarcere a executării silite (art. 724 C. pr. civ.); 

- cererea privind ordonanța de plată, dacă judecătoria este instanța care judecă fondul 
cauzei în primă instanţă (art. 1.016 C. pr. civ.); 

- cererea de valoare redusă [art. 1.028 alin. (1) C. pr. civ.]; 

- înscrierea asociaţiei sau fundaţiei în Registrul asociațiilor şi fundațiilor (art. 5-10 şi 
art. 15-17 din O.G. nr. 26/2000 cu privire la asociaţii şi fundaţii); 

- anularea, completarea sau modificarea actelor de stare civilă şi a io iuni c i i înscrise 
pe acestea [art. 57 alin. (2) din Legea nr. 119/1996]; 

„= plângerea împotriva procesului-verbal de constatare a contravenţiilor [art. 118 alin. (1) 
din O.U.G. nr. 195/2002 privind circulaţia pe drumurile publice]. 

În anumite situaţii prevăzute de lege, unele judecătorii au şi o competență materială 
exclusivă. Astfel: 

- soluționarea cererilor de anulare, completare şi modificare a actelor de stare civilă for- 
mulate de cetățenii români cu domiciliul în străinătate şi de străini este de competența Jude- 
cătoriei Sectorului 1 al Municipiului Bucureşti [art. 57 alin. (3) din Legea nr. 119/1996]; 

- în cazul taxelor datorate pentru cereri adresate Ministerului Justiţiei şi Parchetului de 
pe lângă Înalta Curte de Casaţie şi Justiţie, soluționarea cererii de reexaminare este de 
competenţa Judecătoriei Sectorului 5 Bucureşti [art. 39 alin. (4) din O.U.G. nr. 80/2013]; | 

- dacă nici reclamantul şi nici pârâtul nu au locuinţa în ţară, părțile pot conveni să 
introducă cererea de divorţ la orice judecătorie din România. În lipsa unui asemenea acord, 
cererea de divorţ este de competența Judecătoriei Sectorului 5 al municipiului Bucureşti 
[art. 915 alin. (2) C. pr. civ.]. 


3.2. Competenta materială a tribunalului 


Faţă de prevederile art. 95 C. pr. civ., tribunalul judecă în primă instanță, în apel, în 
recurs, precum şi în orice alte cereri date prin lege în competența lor. 

3.2.1. Competența privind judecata în primă instanță 


În concepția Codului de procedură civilă, tribunalul are plenitudine de competență 
pentru judecata î in primă instanță. Drept urmare, ori de câte ori prin lege nu se prevede com- 
petența de primă instanță a unei anumite instanțe judecătoreşti sau a unui organ cu activitate 
Jurisdicţională, cererea trebuie adresată tribunalului. 

Astfel, pentru determinarea competenţei de primă instanță a tribunalului sunt folosite 
următoarele criterii: 

- valoarea obiectului litigiului, criteriu ce rezultă din interpretarea per a contrario a art. 94 
pct. 1 lit. k) C. pr. civ., ceea ce înseamnă că tribunalul judecă în primă instanță cererile 
evaluabile în bani cu o "valoare mai mare de 200.000 lei, indiferent de calitatea părților, 
profesionişti ori neprofesionişti; 

- lipsa unei dispoziţii legale prin care o cerere să fie. atribuită în pai unei anu- 
mite instanțe. Spre exemplu: 

* în materie de contencios administrativ şi fiscal!, capătă relevanță dispoziţiile art. 10 
din Legea nr. 554/2004 a contenciosului administrativa, text care foloseşte două criterii de 
delimitare a competenţei, şi anume: poziționarea autorității emitente în sistemul autorităților 
publice (centrale/locale)” şi valoarea obiectului cererii, atunci când litigiul este în legătură 
cu taxe şi impozite, contribuţii, datorii vamale, precum şi accesorii ale acestora, pragul valoric 
fiind de până la 3.000.000 lei; | 

*. în materie de proprietate intelectuală. Astfel, tribunalul este competent să judece 
cererile în materie de brevete de invenţii (Legea nr. 64/1991 privind brevetele de invenție), 
de mărci şi indicaţii geografice (Legea nr. 84/1998.privind mărcile şi indicaţiile geografice), 
în materia modelelor şi desenelor industriale (Legea nr. 129/1992 privind protecția dese- 
nelor şi modelelor), precum şi în materia dreptului de autor şi a drepturilor conexe (Legea 
nr. 8/1996 privind dreptul de autor şi drepturile conexe); 

* în materie de conflicte de muncă; . 


! Prin decizia nr. 13/2015 pronunțată de Înalta Curte de Casaţie şi Justiţie — Completul competent să judece 
recursul în interesul legii, publicată în M. Of. nr. 690 din 11 septembrie 2015, s-a stabilit că „litigiile având ca obiect 
acțiuni prin care se solicită de către o direcţie generală de asistență socială şi protecția copilului obligarea unui 
consiliu județean sau local ori a unei alte direcţii generale de asistenţă socială şi protecţia copilului la suportarea 
cheltuielilor de întreţinere pentru persoane care beneficiază de măsuri de protecţie prevăzute de Legea nr. 
448/2006 privind protecţia şi promovarea drepturilor persoanelor cu handicap, republicată, cu modificările şi 
completările ulterioare, şi Legea nr. 272/2004 privind protecţia şi promovarea drepturilor copilului, republicată, cu 
modificările şi completările ulterioare, sunt de competența instanțelor de contencios administrativ”. 

2 ICCJ, s. de cont. adm. şi fisc., dec. nr. 1.003 din 9 martie 2018, www.juridice.ro — în cazul în care nu se 
pune în discuţie răspunderea administrativă pentru emiterea unui act administrativ tipic sau asimilat solicitându-se 
desfiinţarea construcțiilor realizate pe terenul reclamanților, pe cheltuiala pârâţilor, în termen de 10 zile de la pro- 
nunțarea instanței, competența materială se stabileşte potrivit dispozițiilor dreptului comun, respectiv judecătoria, 
nefiind aplicabile dispoziţiile Legii nr. 554/2004. 

3 ICCJ, s. de cont. adm. şi fisc., dec. nr. 1.024 din 12 martie 2018, www,juridice.ro — pentru stabilirea instanţei 
competente — în situaţia în care o persoană care se consideră vătămată înţelege să cheme în judecată atât o autoritate 
publică locală, cât şi una centrală — este esențială identificarea actului contestat, tipic sau asimilat, în accepțiunea 
art. 2 alin. (1) lit. c) şi lit. i) şi art. 2 alin. (2) din Legea nr. 554/2004. În speță, faţă de obiectul principal al cererii — 
anularea actului administrativ emis de pârâta Garda Forestieră Braşov, respectiv o adresă pe care reclamanta o apre- 
ciază a fi un refuz nejustificat de acordare a unor drepturi — competența materială de soluționare a cauzei aparține 
tribunalului administrativ-fiscal, fiind determinată de poziţionarea în sistemul autorităților publice a emitentului 
actului administrativ contestat, în cazul de față Garda Forestieră Braşov, autoritate publică locală. 

* în materie de asigurări sociale (art. 153 din Legea nr. 263/2010 privind sistemul 
unitar de pensii publice); 

* în materia înlocuirii plasamentului în regim de urgență cu tutela!; 
~ * în materie de expropriere (art. 21 şi art. 36 din Legea nr. 33/1994 privind expro- 
prierea pentru cauză de utilitate publică); 

* pentru recunoaşterea şi încuviințarea executării silite a hotărârilor judecătoreşti ori a 
altor titluri executorii pronunțate ori, după caz, emise în altă ţară. Tribunalul va fi sesizat atunci 
când hotărârii străine nu îi sunt aplicabile prevederile art. 636 C. pr. civ. De precizat în acest 
context este faptul că, potrivit Regulamentului (UE) nr. 1215/2015 privind competența 
judiciară, recunoaşterea şi executarea hotărârilor în materie civilă şi comercială, pentru ho- 
tărârile pronunțate într-un stat membru al Uniunii Europene, punerea acestora în executare 
se face fără a mai fi necesară o hotărâre de încuviințare a executării (art. 39 din Regula- 
ment). În schimb, în condiţiile art. 1.103-1.110 C. pr. civ., hotărârea străină este supusă pro- 
cedurii încuviințării executării în vederea emiterii titlului executoriu pe teritoriul României, 
în condiţiile legii române; 

* cereri pentru repararea prejudiciilor cauzate prin erori judiciare; 

* cereri privitoare la apărarea drepturilor nepatrimoniale (art. 253-255 C. civ.); 

* cereri formulate de procuror pentru desființarea totală sau- parțială a unui înscris 
falsificat?. 

Se constată că, în privința proceselor şi cererilor în materie civilă, evaluabile în bani, 
indiferent de calitatea părților, profesionişti sau neprofesionişti, competența materială de 
primă instanță se divide între judecătorie, care judecă procesele şi cererile cu o valoare de 
până la 200.000 lei, inclusiv, şi tribunal, care judecă astfel de litigii a căror valoare însă 
depăşeşte 200.000 lei. Referitor la procesele şi cererile al căror obiect nu este evaluabil în 
bani, între aceleaşi categorii de persoane, tribunalul are o competență de primă instanță 
exclusivă, cu condiția ca acestea să nu fie date prin lege în competenţa altor instanţe [art. 94 
pet. 1 lit. h) C. pr. civ.]. 

Precizări suplimentare privind dispoziţiile relevante care delimitează competenţa de 
primă instanţă între tribunal şi judecătorie vor fi făcute în secțiunea dedicată determinării 
competenţei materiale după valoarea obiectului cererii introductive de instanță’. 


! Prin decizia nr. 28/2017 pronunţată de Înalta Curte de Casaţie şi Justiţie — Completul competent să judece 
recursul în interesul legii, publicată în M. Of. nr. 128 din 9 februarie 2018, s-a stabilit că, „în interpretarea şi 
aplicarea unitară a dispoziţiilor art. 107 din Codul civil şi ale art. 133 alin. (1) coroborate cu art. 70 alin. (3) 
din Legea nr. 272/2004 privind protecţia şi promovarea drepturilor copilului, republicată, cu modificările şi 
completările ulterioare, competenţa de soluționare, în primă instanţă, a cererilor având ca obiect înlocuirea 
plasamentului în regim de urgenţă cu tutela revine tribunalului”. 

2 Prin decizia nr. 2/2011 dată de Înalta Curte de Casaţie şi Justiţie — Secţii Unite, publicată în M. Of. 
nr. 372 din 27 mai 2011, s-a stabilit că „procurorul are legitimare procesuală activă de a formula acţiunea civilă 
pentru desființarea, în tot sau în parte, a unui înscris falsificat, atunci când acţiunea penală s-a stins în faza de 
urmărire penală printr-o soluție de netrimitere în judecată”. 

A se vedea G.C. Frențiu, Competența materială a soluționării acțiunii procurorului de anulare a actelor 
false, dacă punerea în mişcare sau exercitarea acţiunii penale nu mai este legal posibilă, în Dreptul nr. 6/2011, 
pp. 156-161. 

3 Prin decizia nr. 10/2016 pronunțată de Înalta Curte de Casaţie şi J ustiție — Completul competent să judece 
recursul în interesul legii, publicată în M. Of. nr. 505 din 5 iulie 2016, s-a stabilit că, „în interpretarea şi apli- 
carea dispoziţiilor art. 27 alin. (1) din Ordonanţa Guvernului nr. 137/2000 privind prevenirea şi sancţionarea 

Trebuie menționat că Tribunalul Bucureşti are o competență specială şi exclusivă 
privind competența în primă instanță în cazuri precum: 

* cererea de acordare a licenței obligatorii sau de retragere a licenței obligatorii (art. 43 
şi art. 46 din Legea nr. 64/1991 privind brevetele de invenție); 

* cererea de acordare a licenței pegat niye (art. 44 din Legea nr. 64/1991 
privind brevetele de invenție); 

* cererea de anulare a brevetului de invenție (art. 52 din Legea nr. 64/1991 privind 
brevetele de invenție); | 

* cererea de anulare a desenului sau modelului industrial (art. 42 din Legea nr. 129/1992 
privind protecția desenelor şi modelelor); 

* cererea de decădere a titularului din drepturile conferite de marcă (art. 46 din Legea 
nr. 84/1998 privind mărcile şi indicaţiile geografice); 

* cererea de decădere dintr-o marcă colectivă (art. 53 din Legea nr. 84/1998 privind 
mărcile şi indicaţiile geografice); 

.* cererea de anulare a înregistrării mărcii colective (art. 54 din Legea nr. 84/1998 
privind mărcile şi indicaţiile geografice); 

* cererea de anulare a înregistrării mărcii de certificare (art. 60 din Legea nr. 84/1998 
privite mărcile şi indicațiile geografice); 

* cererea de anulare a înregistrării indicaţiei geografice (art. 85 din Legea nr. 84/1998 
privind mărcile şi indicaţiile geografice); 

* cererea de înregistrare a partidului politic (art. 20-21 din esa nr. 14/2003 a parti- 
delor politice). 

Hotărârile pronunțate de tribunal în primă instanță sunt susceptibile, după caz, de a fi 
atacate cu apel sau cu recurs, față de prevederile art. 483 alin. (2) C. pr. civ. Astfel: 

- dacă hotărârea a fost dată în cereri privind navigația civilă şi activitatea în porturi, în 
conflictele de muncă şi de asigurări sociale, în materie de expropriere, în materia protecţiei 
consumatorilor, a asigurărilor, în cererile ce decurg din aplicarea Legii nr. 77/2016 privind 
darea în plată a unor bunuri imobile în vederea stingerii obligaţiilor asumate prin credite, 
aceasta nu este supusă recursului, fiind susceptibilă numai de apel; 


tuturor formelor de discriminare, republicată, instanța competentă să soluţioneze cererile pentru acordarea de 
despăgubiri şi restabilirea situaţiei anterioare discriminării sau anularea situaţiei create prin discriminare este 
judecătoria sau tribunalul, după caz, ca instanțe de drept civil, în raport cu obiectul învestirii şi valoarea 
acestuia, cu excepția cererilor în care discriminarea a survenit în contextul unor raporturi juridice guvernate de 
legi speciale şi în care protecția drepturilor subiective se realizează în fața unor jurisdicții speciale, cazuri în 
care cererile vor fi judecate de aceste instanțe, potrivit dispoziţiilor legale speciale”. 

Prin decizia nr. 7/2018 pronunțată de Înalta Curte de Casaţie şi Justiţie — Completul competent să judece 
recursul în interesul legii, publicată î în M. Of. nr. 495 din 15 iunie 2018, s-a stabilit că, „în interpretarea şi 
aplicarea unitară a dispoziţiilor art. 94 pct. 1 lit. k), art. 95 pct. 1 şi art. 96 pct. 1 din Codul de procedură civilă, 
precum şi art. 281 din Legea nr. 207/2015 privind Codul de procedură fiscală, cu modificările şi completările 
ulterioare, respectiv art. 10 alin. (1) din Legea contenciosului administrativ nr. 554/2004, cu modificările şi 
completările ulterioare, competența materială de soluționare a acţiunilor în despăgubiri formulate de Agenţia 
Naţională de Administrare Fiscală, prin direcţiile generale regionale ale finanțelor publice, impotriva adminis- 
tratorului unei societăţi înregistrate în registrul comerțului, în situația în care s-a dispus achitarea acestuia 
pentru săvârşirea infracțiunii prevăzute de art. 6 din Legea nr. 241/2005 pentru prevenirea şi combaterea 
evaziunii fiscale, cu modificările ulterioare, revine instanţei civile”. 

- în celelalte cazuri, dacă nu se prevede în legea specială că hotărârea este supusă numai 
apelului, hotărârea va fi susceptibilă de apel, iar hotărârea dată în apel va fi supusă recursului; 

- în privința litigiilor evaluabile în bani, acestea sunt susceptibile de a fi atacate atât cu 
apel, cât şi cu recurs. 


3.2.2. Competența privind judecata în apel 


Potrivit art. 95 pct. 2 C. pr. civ., tribunalele judecă, ca instanțe de apel, apelurile de- 
clarate împotriva hotărârilor pronunțate de judecătorii în primă instanță. Tot astfel, 
art. 466 alin. (1) C. pr. civ. dispune că hotărârile date în primă instanță pot fi atacate cu apel, 
dacă legea nu prevede în mod expres altfel. 

Rezultă, astfel, că tribunalul este instanță de drept comun pentru apelurile exercitate 
împotriva hotărârilor pronunțate în primă instanță de judecătorie. 

Hotărârea pronunțată de tribunal este definitivă, dacă legea prevede că hotărârea de 
primă instanță este supusă numai apelului. În lipsa unui asemenea text, hotărârea dată în 
apel este susceptibilă de recurs. 


3.2.3. Competenta privind judecata în recurs 


Potrivit art. 95 pct. 3 C. pr. civ., tribunalele judecă, ca instanţe de recurs, recursurile 
declarate împotriva hotărârilor pronunțate de judecătorii, care, potrivit legii, nu sunt supuse 
apelului și în orice alte cazuri expres prevăzute de lege. 

Aşadar, tribunalul soluţionează recursul în cazurile în care hotărârea judecătoriei este 
dată fără drept de apel ori este susceptibilă numai de recurs. 

Astfel, tribunalul judecă recursul declarat împotriva încheierii de suspendare a jude- 
cății; încheierii de renunțare la judecată sau la dreptul pretins; hotărârii de expedient; hotă- 
rârii prin care se constată perimarea; încheierii date asupra cererii de îndreptare, lămurire a 
hotărârii, toate acestea dacă au fost pronunţate de judecătorie. 


3.2.4. Competența privind judecata în alte materii date prin lege 


În raport de dispoziţiile art. 95 pct. 4 C. pr. civ. tribunalele judecă şi în orice alte 
materii date prin lege în competenţa lor. 

Astfel, cu titlu de exemplu, tribunalul judecă: 

- conflictele de competență dintre două judecătorii ee: raza sa teritorială sau dintre o 
judecătorie din raza sa şi un alt organ cu activitate jurisdicțională [art. 135 alin. (1) şi (3) 
C. pr. civ.]; 

- cererea de abţinere sau de recuzare când la judecătorie nu se poate constitui completul 
din cauza abţinerii sau recuzării [art. 50 alin. (2) C. pr. civ.]; 

- cererea de recuzare sau de abţinere a judecătorilor de la tribunal [art. 50 alin. (1) 
C. pr. civ.]; | 

- îndreptarea erorilor materiale, lămurirea sau completarea propriilor hotărâri (art. 442-444 
C. pr. civ.); | 

- contestaţia în anulare şi revizuirea îndreptate împotriva propriilor hotărâri [art. 505 
alin. (1) şi art. 510 alin. (1) C. pr. civ.]; 

- contestaţia privind tergiversarea procesului atunci când soluţionarea procesului în 
legătură cu care se invocă tergiversarea judecății este pe rolul tribunalului [art. 524 alin. (1) 
C. pr. civ.]; 

- cererea privind ordonanța de plată, dacă tribunalul este instanța care judecă fondul 
cauzei în primă instanță (art. 1. 016C. pr. civ.); 

- cererea de sechestru asigurător, dacă tribunalul este competent să ug procesul în 
primă instanță [art. 954 alin. (1) C. pr. civ.]; 

- cererea de recunoaştere a hotărârii străine. În cazul imposibilității de determinare a 
tribunalului, competența aparține Tribunalului Bucureşti [art. 1.099 alin. (1) şi (2) C. pr. civ.]; 

- cererea de înscriere a federației în Registrul special [art. 35 alin. (3) din O.G. nr. 26/2000 
cu privire la asociaţii şi fundaţii]; 

- cererea privitoare la soluționarea conflictelor individuale de muncă (art. 208 din Legea 
nr. 62/2011 a dialogului social); 

- contestaţia făcută de persoana care se consideră îndreptăţită împotriva deciziei sau 
dispoziţiei motivate de respingere a notificării sau a cererii de restituire în natură [art. 26 
alin. (3) din Legea nr. 10/2001 privind regimul juridic al unor imobile preluate în mod 
abuziv în perioada 6 martie 1945 - 22 decembrie 1989]; 

- aplicarea apostilei prevăzute de art. 3 alin. (1) din Convenţia cu privire la suprimarea 
cerinţei supralegalizării actelor oficiale străine, pentru actele oficiale prevăzute de art. 1 lit. a) şi 
d) (art. 2 din O.G. nr. 66/1999 pentru aderarea României la Convenţia cu privire la suprimarea 
cerinței supralegalizării actelor oficiale străine, adoptată la Haga la 5 octombrie 1961); 

- contestaţia împotriva hotărârii Comisiei de reexaminare din cadrul Oficiului de Stat 
pentru Investiţii şi Mărci se judecă la Tribunalul Bucureşti [art. 54 alin. (1) din Legea 
nr. 64/1991 privind brevetele de invenţie]; 

- contestaţia împotriva hotărârii Comisiei de reexaminare din cadrul Oficiului de Stat 
pentru Investiţii şi Mărci se judecă la Tribunalul Bucureşti [art. 23 alin. (4) din Legea 
nr. 350/2007 privind modelele de utilitate]; 

- contestaţia împotriva hotărârii Comisiei de contestaţii se judecă la Tribunalul Bu- 
cureşti [art. 88 alin. (1) din Legea nr. 84/1998 privind mărcile şi indicaţiile geografice]; 

- acțiunea civilă pentru repararea prejudiciului cauzat prin eroare judiciară formulată de 
persoana vătămată împotriva statului, reprezentat prin Ministerul Finanţelor Publice [art. 96 
alin. (5) din Legea nr. 303/2004 privind statutul judecătorilor şi procurorilor). 


3.3. Competenta materială a curții de apel 


Potrivit art. 96 C. pr. civ., curtea de apel judecă în primă instanță, în apel, în recurs, 
precum Şi în orice alte materii date prin lege în competenţa sa. 


3.3.1. Competența privind judecata în primă instanţă 


Potrivit art. 96 pct. 1 C. pr. civ., curţile de apel judecă, în primă instanță, cererile în 
materie de contencios administrativ şi “fiscal, potrivit legii speciale. 

În acest sens, art. 10 alin. (1) din Legea nr. 554/2004 a contenciosului administrativ 
prevede că litigiile privind actele administrative emise sau încheiate de autorităţile publice 
locale şi județene, precum şi cele care privesc taxe şi impozite, contribuţii, datorii vamale, 

precum şi accesorii ale acestora de până la 3.000.000 de lei se soluţionează în fond de 
tribunalele administrativ-fiscale, iar cele privind actele administrative emise sau încheiate 
de autoritățile publice centrale, precum şi cele care privesc taxe şi impozite, contribuții, datorii 
vamale, precum şi accesorii ale acestora mai mari de 3.000.000 de lei se soluţionează în 
fond de secțiile de contencios administrativ şi fiscal ale curților de apel, dacă prin lege 
organică specială nu se prevede altfel. 

Se constată că, în acest gen de litigii, competenţa este împărțită între tribunal şi curtea 
de apel în funcţie fie de criteriul poziționării autorităţii în ierarhia autorităţilor adminis- 
trative, fie de criteriul valorii obiectului cererii. 

De asemenea, trebuie precizat că, în materie civilă şi în ori ua dintre profesionişti, 
curtea de apel nu are competență în primă instanță. 

Hotărârea pe care o pronunță curtea de apel în primă instanță poate să fie atacată numai 
cu recurs, potrivit art. 97 pct. 1 C. pr. civ., nu şi cu apel, întrucât Inalta Curte de Casaţie şi 
Justiţie nu are competenţa de a judeca apeluri. 


3.3.2. Competența privind judecata în apel 


Ca instanță de apel, curtea de apel judecă apelurile declarate împotriva hotărârilor 
pronunțate de tribunale în primă instanță (art. 96 pct. 2 C. pr. civ.). Tot astfel, art. 466 
alin. (1) C. pr. civ. prevede că hotărârile date în primă instanță pot fi atacate cu apel, dacă 
legea nu prevede în mod expres altfel. 

Prin urmare, curtea de apel judecată apelurile declarate împotriva hotărârilor pronun- 
tate de tribunale în primă instanță, dacă nu există un text care să prevadă că hotărârea este 
dată fără drept de apel ori este susceptibilă numai de recurs. 

Aşadar, curtea de apel este instanța de drept comun în ceea ce priveşte judecata ape- 
iurilor declarate împotriva hotărârilor pronunţate de tribunal în primă instanță. 

Trebuie precizat că, în condiţiile anumitor legi speciale, Curtea de Apel Bucureşti are o 
competență exclusivă de a soluţiona apeluri în anumite situații precum: 

- hotărârea Tribunalului Bucureşti poate fi atacată numai cu apel la Curtea de Apel 
Bucureşti [art. 54 alin. (2) din Legea nr. 64/1991 privind brevetele de invenție]; 

- hotărârile Tribunalului Bucureşti privind autorizarea utilizării unei licenţe obligatorii, 
precum şi cele privind remuneraţia prevăzută în raport cu utilizarea acesteia sunt supuse 
numai apelului la Curtea de Apel Bucureşti [art. 46 alin. (2) din Legea nr. 64/1991 privind 
brevetele de invenţie]; 

- hotărârile Tribunalului Bucureşti pot fi atacate numai cu apel la Curtea de Apel 
Bucureşti [art. 23 alin. (5) din Legea nr. 350/2007 privind modelele de utilitate]; 

- hotărârea Tribunalului Bucureşti poate fi atacată numai cu apel la Curtea de Apel 
Bucureşti [art. 41 alin. (4) din Legea nr. 255/1998 privind protecţia noilor soiuri de plante]. 


3.3.3. Competența privind judecata în recurs 


Potrivit art. 96 pct. 3 C. pr. civ., curtea de apel judecă, ca instanță de recurs, recursurile 
declarate împotriva hotărârilor pronunţate de tribunale în apel sau împotriva hotărârilor pro- 
nunţate în primă instanță de tribunale, care, potrivit legii, nu sunt supuse di precum şi 
în orice alte cazuri expres prevăzute de lege. 

Aşadar, curtea de apel soluţionează recursul în cazurile în care hotărârea tribunalului 
dată în apel este susceptibilă de recurs ori este dată în primă instanță fără drept de apel, 
precum şi în orice alte cazuri prevăzute de Codul de procedură civilă sau de legi speciale. 
Astfel, curtea de apel este competentă să soluţioneze recursurile declarate numai împotriva 
hotărârilor pronunțate de tribunal, potrivit principiului consacrat de art. 483 alin. (ARC. pr. civ. 

Spre exemplu, curtea de apel judecă: 

- recursul împotriva încheierii prin care tribunalul a respins ca inadmisibilă excepția de 
neconstituţionalitate [art. 29 alin. (5) din Legea nr. 47/1992 privind orsqgižarea şi func- 
ționarea Curții Constituționale]; 

- recursul împotriva hotărârii tribunalului în litigiile privind asigurările pentru accidente 
de muncă şi boli profesionale (art. 106 din Leca nr. 346/2002 privind asigurarea pentru 
accidente de muncă şi boli profesionale). 


3.3.4. Competența rel judecata în alte materii date prin lege 


Potrivit art. 96 pct. 4 C. pr. civ., curtea de apel judecă în orice alte materii dA prin 
lege în competența sa. 

Astfel, curtea de apel judecă: 

- conflictele de competență între două tribunale sau între un tribunal şi o oaket din 
raza sa teritorială ori între două judecătorii care nu sunt în circumscripția aceluiași tribunal, 
dar sunt în raza aceleiaşi curți de apel, precum şi conflictele de competență între un tribunal 
din raza curții de apel şi un organ de jurisdicție sau un mona arbitral [art. 135 alin. (1) şi (3) 
C. pr. civ.]; 

- cererea de recuzarea şi de abţinere a judecătorilor de la curţile de apel, precum şi 
recuzarea tuturor judecătorilor de la un tribunal din raza sa de activitate sau dacă, din 
pricina recuzării, nu se poate constitui completul la tribunal [art. 50 alin. (2) C. pr. civ.]; 

- strămutarea pricinilor, pe motiv de bănuială legitimă [art. 142 alin. (1) C. pr. civ.]; 

- îndreptarea erorilor materiale, lămurirea şi completarea propriilor hotărâri (art. 442-444 
C. pr. civ.); 

- contestaţia în anulare şi revizuirea introduse a ee propriilor hotărâri [art. 505 
alin. (1) şi art. 510 alin. (1) C: pr. civ.]; 

- contestaţia privind tergiversarea procesului atunci când soluţionarea procesului în 
legătură cu care se invocă tergiversarea judecății este pe rolul curții de apel [art. 524 alin. (1) 
C. pr. civ.]; 

- cererea de sechestru asigurător, dacă curtea de apel este competentă să judece pro- 
cesul în primă instanță [art. 954 alin. (1) C. pr. civ.]; 

- ordonanța preşedinţială, atunci când curtea de apel este învestită cu judecarea acţiunii 
principale (art. 998 C. pr. civ.); - 

- contestaţia împotriva hotărârilor comisiei privitoare la soluționarea întâmpinărilor 
referitoare la propunerile de expropriere (art. 20 din Legea nr. 33/1994 privind exproprierea 
pentru cauză de utilitate publică); 

- sesizarea procurorului de declarare ca indezirabil a străinului [art. 86 alin. (2) din O.U.G. 
nr. 194/2002 privind regimul străinilor în România]; 

- reglementările Consiliului Concurenţei ce pot fi atacate în contencios administrativ la 
Curtea de Apel Bucureşti, în condiţiile Legii contenciosului administrativ [art. 27 alin. (2) 
din Legea concurenței nr. 21/1996]. 


3.4. Competența materială a Înaltei Curti de Casaţie şi Justiţie 


În condiţiile art. 97 C. pr. civ., Înalta Curte de Casaţie şi Justiţie judecă în recurs, recurs 
în interesul legii, cererile în vederea pronunțării unei hotărâri prealabile pentru dezlegarea 
unor chestiuni de drept, precum şi orice alte cereri date prin lege în competenţa sa. 

Aşadar, Înalta Curte de Casaţie şi Justiţie nu judecă nici în primă instanță şi nici în apel. 


3.4.1. Competența PEEN judecata î în recurs 


Potrivit art. 97 pct. 1 C. pr. civ., Înalta Curte de Casaţie şi Justiţie judecă RTR le de- 
clarate împotriva hotărârilor curților de apel, precum şi a altor hotărâri, în cazurile prevăzute 
de lege. | 

Prin urmare, Înalta Curte de Casaţie şi Justiție va soluţiona: 

- recursurile exercitate împotriva hotărârilor curților de apel pronunțate în primă instanță. 

Cum, în condiţiile Codului de procedură civilă, curțile de apel judecă în primă instanță 
în materie de contencios administrativ şi fiscal, înseamnă că recursurile împotriva hotărâ- 
rilor astfel pronunțate se vor soluţiona la Înalta Curte de Casaţie şi Justiţie; 

- recursurile exercitate împotriva hotărârilor curților de apel pronunţate în apel, cu 
condiţia ca prin lege să nu se prevadă că hotărârile de primă instanță sunt supuse numai 
apelului, astfel cum prevede art. 483 alin. (2) C. pr. civ. | 

De asemenea, instanța supremă judecă recursul declarat împotriva încheierii de sus- 
pendare a judecății apelului dată de curtea de apel; încheierii de renunțare la judecata 
apelului dată de curtea de apel; hotărârii prin care curtea de apel a constatat perimarea 
apelului; hotărârii prin care curtea de apel a consfințit tranzacţia intervenită între părți. 

Astfel, în ambele ipoteze, Înalta Curte de Casaţie şi Casaţie este competentă să 
soluţioneze recursurile declarate numai împotriva hotărârilor pronunţate de curtea de apel, 
potrivit principiului consacrat de art. 483 alin. (4) C. pr. civ.; 

- recursurile prevăzute în legi speciale, cum ar fi: 

* recursul împotriva încheierii prin care curtea de apel respinge cererea de recuzare 
[art. 53 alin. (1) C. pr. civ.]; 

* recursul împotriva hotărârii prin care curtea de apel ia act de renunțarea la dreptul 
pretins (art. 410 C. pr. civ.); 

* recursul împotriva hotărârii prin care curtea de apel a luat act de recunoaşterea de 
către pârât a pretențiilor reclamantului [art. 437 alin. (1) C. pr. civ.]; 

* recursul împotriva hotărârii prin care curtea de apel s-a pronunțat asupra acțiunii în 
anulare a hotărârii arbitrale [art. 613 alin. (4) C. pr. civ.]; 

* hotărârea de declarare ca indezirabil a străinului poate fi atacată cu recurs la Înalta 
Curte de Casaţie şi Justiţie [art. 87 alin. (1) teza I din O.U.G. nr. 194/2002 privi regimul 
străinilor în România]; 

* deciziile adoptate de Consiliul Concurenţei în plen conform prevederilor alin. (4) se 
semnează de către preşedinte, în numele Consiliului Concurenţei. Acestea vor putea fi 
atacate în termen de 30 de zile de la publicare sau, după caz, de la comunicare, în procedura 
de contencios administrativ la Curtea de Apel Bucureşti. Sentința va fi pronunțată fără drept 
de apel, împotriva ei putând fi declarat recurs la Înalta Curte de Casaţie şi Justiție [art. 19 
alin. (7) din Legea concurenţei nr. 21/1996]. 


3.4.2, Golu potetiță privind judecata recursului în interesul legii 


Potrivit art. 126 alin. (3) din Constituţia României, Înalta Curte de Casaţie şi Justiţie 
asigură interpretarea şi aplicarea unitară a legii de către celelalte instanțe judecătoreşti, 
potrivit competenţei sale. Astfel, în conformitate cu art. 97 pct. 2 C. pr. civ., Înalta Curte de 
Casaţie şi Justiţie soluţionează recursurile în interesul legii, procedura fiind gaini de 
art. 514-518 C. pr. civ. 

Astfel, pentru a se asigura interpretarea şi aplicarea unitară a legii de către toate instan- 
tele judecătoreşti, procurorul general al Parchetului de pe lângă Înalta Curte de Casaţie şi 
Justiţie, din oficiu sau la cererea ministrului justiţiei, Colegiul de conducere al Înaltei Curti 
de Casaţie şi Justiţie, colegiile de conducere ale curților de apel, precum şi Avocatul Poporului 
au îndatorirea să ceară Înaltei Curți de Casaţie şi Justiţie să se pronunțe asupra problemelor 
de drept care au fost soluționate diferit de instanţele judecătoreşti (art. 514 C. pr. civ.). 

„Recursul în interesul legii este admisibil numai dacă se face dovada că problemele de 
drept care formează obiectul judecății au fost soluționate în mod diferit prin hotărâri 
judecătoreşti definitive, care se anexează cererii (art. 515 C. pr. civ.). 

Sub aspectul complerului de judecată care soluţionează recursul în interesul legii, art. 516 
C. pr. civ. stabileşte următoarele reguli: 

- recursul în interesul legii se judecă de un complet format din FĂ cutie sau, în lipsa 
acestuia, unul dintre vicepreședinți Înaltei Curți de Casaţie şi Justiție, preşedinţii de secții 
din cadrul acesteia, precum şi 20 de judecători, din care 14 judecători din secţia/secţiile în 
a cărei/căror competență intră problema de drept care a fost soluţionată diferit de instanţele 
judecătoreşti şi câte 2 judecători din cadrul celorlalte secţii. Preşedintele Înaltei Curți de Ca- 
saţie şi Justiţie, respectiv unul dintre vicepreşedinţii acesteia este preşedinte al completului, 

- în cazul în care problema de drept prezintă interes pentru două sau mai multe secţii, 
preşedintele sau, după caz, unul dintre vicepreşedinţii Înaltei Curți de Casaţie şi Justiţie va 
stabili numărul judecătorilor din secțiile interesate care vor intra în compunerea completului 
prevăzut anterior, celelalte secții urmând a fi reprezentate potrivit aceloraşi dispoziţii; 

- atunci când problema de drept nu intră în competența niciunei secții a Înaltei Curți de 
Casaţie şi Justiţie, preşedintele sau, după caz, unul dintre vicepreşedinții Înaltei Curți de 
Casaţie şi Justiţie va desemna câte 5 judecători din cadrul fiecărei secţii. Pentru întocmirea 
raportului, preşedintele completului va desemna câte un judecător din cadrul fiecărei secții; 

- după sesizarea Înaltei Curți de Casaţie şi Justiţie, preşedintele sau, după caz, unul dintre 
vicepreşedinții acesteia va lua măsurile necesare pentru desemnarea aleatorie a judecătorilor 
din cadrul secției în a cărei competență intră problema de drept care a fost soluţionată diferit 
de instanțele judecătoreşti, precum şi a judecătorilor din celelalte secţii ce intră în alcătuirea 
completului prevăzut anterior; | 

- după alcătuirea completului, preşedintele acestuia va desemna dintre membrii com- 
pletului 3 judecători pentru a întocmi un raport asupra recursului în interesul legii. Rapor- 
torii nu sunt incompatibili; 

- în vederea întocmirii raportului, preşedintele completului va , putea saji unor 
specialişti recunoscuți opinia scrisă asupra problemelor de drept soluționate diferit; 

- raportul va cuprinde soluțiile diferite date problemei de drept şi argumentele pe care 
se fundamentează, jurisprudența relevantă a Curţii Constituţionale, a Curţii Europene a Drep- 
turilor Omului sau a Curţii de Justiţie a Uniunii Europene, dacă este cazul, doctrina în ma- 
terie, precum şi opinia specialiştilor consultați. Totodată, judecătorii raportori vor întocmi şi 
vor motiva proiectul soluţiei ce se propune a fi dată recursului în interesul legii. 

Şedinţa completului se convoacă de preşedintele acestuia, cu cel puţin 20 de zile înainte 
de desfăşurarea acesteia. Odată cu convocarea, fiecare judecător va primi o copie a raportului 
şi a soluţiei propuse. 

„La şedinţă participă toți judecătorii completului. Dacă există motive obiective, aceştia 
vor fi înlocuiți cu respectarea regulilor prevăzute la alin. (4) al art. 516 C. pr. civ. 

Recursul în interesul legii se susține în faţa completului, după caz, de procurorul ge- 
neral al Parchetului de pe lângă Înalta Curte de Casaţie şi Justiţie sau de procurorul 
desemnat de acesta, de judecătorul desemnat de Colegiul de conducere al Înaltei Curți de Ca- 
sație şi Justiție, respectiv al curții de apel ori de Avocatul Poporului sau de un reprezentant 
al acestuia. 

Recursul în interesul legii se judecă în.cel mult 3 luni de la data sesizării instanței, iar 
soluția se adoptă cu cel puțin două treimi din numărul judecătorilor FPPP giui. Nu se admit 
abţineri de la vot. 

Decizia pronunțată asupra recursului în interesului legii nu are efecte asupra hotărârilor 
judecătoreşti examinate şi nici cu privire la situaţia părţilor din acele procese, fiind obliga- 
torie de la data publicării deciziei în Monitorul Oficial al României, Partea I [art. 517 alin. (2) 
şi (4) C. pr. civ.]. 


3.4.3. Competența privind pronunțarea unei hotărâri prealabile pentru dezlegarea 
unor chestiuni de drept 


Potrivit art. 519 C. pr. civ., dacă, în cursul judecății, un complet de judecată al Înaltei 
Curți de Casaţie şi Justiţie, al curții de apel sau al tribunalului, învestit cu soluţionarea 
cauzei în ultimă instanță, constatând că o chestiune de drept, de a cărei lămurire depinde 
soluţionarea pe fond a cauzei respective, este nouă şi asupra acesteia Înalta Curte de Casaţie 
şi Justiţie nu a statuat şi nici nu face obiectul unui recurs în interesul legii în curs de solu- 
ţionare, va putea solicita Înaltei Curți de Casaţie şi Justiţie să pronunţe o hotărâre prin care 
să se dea rezolvare de principiu chestiunii de drept cu care a fost sesizată. 

Sub aspectul completului care soluţionează cererea privind pronunțarea - unei hotărâri 
prealabile pentru dezlegarea unor chestiuni de drept, art. 520 C. pr. civ. stabileşte următoarele 
reguli: 

- repartizarea sesizării este făcută de preşedintele sau, în lipsa acestuia, de unul dintre 
vicepreşedinții Înaltei Curți de Casaţie şi Justiţie ori de persoana desemnată de aceştia; 

- sesizarea se judecă de un complet format din preşedintele secției corespunzătoare 
a Înaltei Curți de Casaţie şi Justiţie sau de un judecător desemnat de acesta și 12 judecători 
din cadrul secţiei respective. Preşedintele secţiei sau, în caz de imposibilitate, judecătorul 
desemnat de acesta este preşedintele de complet şi va lua măsurile necesare pentru desem- 
narea aleatorie a judecătorilor; 

- după alcătuirea completului, preşedintele acestuia va desemna un jidecător pentru 
a întocmi un raport asupra chestiunii de drept supuse judecății. Judecătorul desemnat rapor- 
tor nu devine incompatibil; 

- atunci când chestiunea de drept priveşte activitatea mai multor secţii ale Înaltei Curți 
de Casaţie şi Justiţie, preşedintele sau, în lipsa acestuia, unul dintre vicepreşedinții Înaltei 
Curți de Casaţie şi Justiţie va transmite sesizarea preşedinţilor secțiilor interesate în solu- 
ționarea chestiunii de drept. În acest caz, completul va fi alcătuit din preşedintele sau, în 
lipsa acestuia, din vicepreşedintele Înaltei Curți de Casaţie şi Justiţie, care va prezida com- 
pletul, din preşedinţii secţiilor interesate în soluționarea chestiunii de drept, precum şi câte 
5 judecători din cadrul secţiilor respective desemnaţi aleatoriu de preşedintele completului. 

După alcătuirea completului, pentru întocmirea raportului, preşedintele completului va 
desemna câte un judecător din cadrul fiecărei secţii. Raportorii nu sunt incompatibili. Aceste 
dispoziţii se aplică în mod „corespunzător şi atunci când chestiunea de drept nu intră în 
competenţa niciunei secții a Înaltei Curți de Casaţie şi J ustiție. 

Raportul va fi comunicat părților, care, în termen de cel mult 15 zile de la c comunicare, 
pot depune, în scris, prin avocat sau, după caz, prin consilier juridic, punctele lor de vedere 
privind chestiunea de drept supusă judecății. 

Sesizarea se judecă fără citarea părților, în cel mult 3 luni de la data învestirii, iar soluţia 
se adoptă cu cel puţin două treimi din numărul judecătorilor completului. Nu se admit abţineri 
de la vot. 

Asupra sesizării, akei pentru dezlegarea unor cțiestinai de drept se pronunță prin 
decizie, nuai cu privire la chestiunea de drept supusă dezlegării [art. 521 alin. (3) C. pr. civ.]. 
Decizia nu are efecte asupra hotărârilor judecătoreşti examinate şi nici cu privire la situația 
părților din acele procese, fiind obligatorie de la data publicării deciziei în Monitorul Oficial 
al României, Partea I, iar pentru instanţa care a solicitat dezlegarea, de la data pronunțării 
deciziei [art. 521 alin. (2) şi (3) C. pr. civ.]. 


3.4.4. Competența privind judecata în alte materii date prin lege 


În condiţiile art. 97 pct. 4 C. pr. civ., Înalta Curte de Casaţie şi Justiție judecă în orice 
alte materii date prin lege în competenţa sa. De exemplu: 

- conflictele de competență între două curți de apel, precum şi între două tribunale sau 
un tribunal şi o judecătorie ori două judecătorii, care nu se află în circumscripţia aceleiaşi 
curți de apel; conflictele de competență între o curte de apel şi un tribunal sau o judecătorie, 
precum şi conflictele de competenţă între o curte de apel şi un organ cu activitate jurisdic- 
țională [art. 135 alin. (1) şi (3) C. pr. civ.]; 

- cererile de delegare a instanței (art. 147 C. pr. civ.); 

- cererea de recuzare sau abținerea tuturor judecătorilor de la o curte de apel sau când, 
din cauza recuzării ori abţinerii, nu se poate constitui completul de judecată la curtea de 
apel [art. 50 alin. (2) C. pr. civ.];.. 

- - strămutarea pe motiv de bănuială legitimă, de la o curte de are] la alta, precum Şi 

cererile de strămutare pe motiv de siguranță publică [art. 142 alin. (1) teza a II-a şi alin. (2) 
C. pr. civ.]; 
- îndreptarea erorilor materiale, lămurirea şi completarea propriilor hotărâri sau în- 
cheieri (art. 442-444 C. pr. civ.); 

- contestaţia în anulare şi revizuirea împotriva propriilor hotărâri [art. 505 alin. (1) şi 
art. 510 alin. (1) C. pr. civ.]; 

"- contestaţia privind tergiversarea procesului atunci când soluționarea procesului în 
legătură cu care se invocă tergiversarea judecății este pe rolul Înaltei Curți de Casaţie şi 
Justiţie [art. 524 alin. (1) C. pr. civ.]; 

- plângerea împotriva încheierii prin care un complet de la aceeaşi secţie a instanţei 
supreme a respins contestaţia privind tergiversarea procesului [art. 524 alin. (5) teza a IV-a 
C. pr. civ.]; 

- recursul împotriva încheierii curții de apel de respingere a cererii de sesizare a Curţii 
Constituţionale cu excepţia de neconstituţionalitate [art. 29 alin. (5) din Legea nr. 47/1992]; 

- contestaţiile asupra modului de organizare şi asupra componenţei Biroului Electoral 
Central [art. 41 alin. (2) din Legea nr. 115/2015 pentru alegerea autorităților administrației 
publice locale]; 

- contestaţiile asupra modului de organizare şi asupra componenței Biroului Electoral 
Central [art. 19 alin. (2) din Legea nr. 208/2015 privind alegerea Senatului şi a Camerei 
Deputaţilor, precum şi pentru organizarea şi funcţionarea Autorităţii Electorale Permanente]. 


3.4.5. Competența Completului de 5 judecători 


Completele de 5 judecători judecă apelurile împotriva hotărârilor pronunţate în primă 
instanță de Secţia penală a Înaltei Curți de Casaţie şi Justiţie, judecă recursurile în casaţie 
împotriva hotărârilor pronunțate în apel de Completele de 5 judecători după admiterea în 
principiu, soluţionează contestaţiile împotriva încheierilor pronunțate în cursul judecății în 
primă instanță de Secţia penală a Înaltei Curți de Casaţie şi Justiţie, soluţionează cauzele în 
materie disciplinară potrivit legii şi alte cauze date în competenţa lor prin lege [art. 24 alin. (1) 
din Legea nr. 304/2004 privind organizarea judiciară]. 

Conform Codului de procedură civilă şi legilor speciale, Completul de 5 judecători al 
Înaltei Curți de Casaţie şi Justiţie judecă în materie civilă: 

- conflictul dintre două secții ale Înaltei Curți de Casaţie şi Justiţie [art. 136 alin. 6) 
C. pr. civ.]; 

- hotărârea prin care o secţie a Înaltei Curți de Casaţie şi Justiție a luat act de renunțarea 
la dreptul pretins (art. 410 C. pr. civ.); 

- hotărârea prin care o secţie a Înaltei Curți de Casaţie şi Justiţie constată perimarea 
[art. 421 alin. (2) C. pr. civ.]; 

- recursul împotriva hotărârii date de una dintre secțiile Înaltei Curti de Casaţie şi 
Justiţie în revizuirea cerută pentru hotărâri potrivnice [art.:513 alin. (6) C. pr. civ.]; 

- recursul împotriva hotărârii de respingere a cererilor de sesizare a Curții Constitu- 
tionale pronunțate de un alt complet de 5 judecători [art. 24 alin. (2) din Legea nr. 304/2004 
privind organizarea judiciară]; 

- recursul împotriva hotărârilor prin care s-a soluționat acțiunea disciplinară. Din 
Completul de 5 judecători nu pot face parte membrii cu drept de vot ai Consiliului Superior 
al Magistraturii sau judecătorul sancționat disciplinar [art. 51 alin. (3) din Legea nr. 317/2004 
privind Consiliul Superior al Magistraturii]. 


3.4.6. Competenta Secțiilor Unite 


Potrivit art. 25 din Legea nr. 304/2004 privind organizarea judiciară, Înalta Curte de 
Casaţie şi Justiție se constituie în Secţii Unite pentru: 

- soluționarea sesizărilor privind schimbarea jurisprudenţei Înaltei Curți de Casaţie şi 
Justiție; 

- sesizarea Curţii Constituţionale pentru controlul constituționalității legilor înainte de 
promulgare. 

De asemenea, în conformitate cu prevederile art. 26 din Lege, dacă o secţie a Înaltei 
Curți de Casaţie şi Justiţie consideră că este necesar să revină asupra propriei jurisprudenţe, 
întrerupe judecata şi sesizează Secţiile Unite ale Înaltei Curți de Casaţie şi Justiţie, care judecă 
cu citarea părţilor din dosarul a cărui judecată a fost întreruptă. După ce Secţiile Unite s-au 
pronunțat asupra sesizării privind schimbarea jurisprudenţei, judecata continuă. 

Iar art. 27 alin. (1) din aceeaşi lege prevede că, la sfârşitul fiecărui an, Înalta Curte de 
Casaţie şi Justiţie, în Secţii Unite, stabileşte cazurile în care este necesară îmbunătățirea 
legislaţiei şi le comunică ministrului jugtițib 


3.5. Competența materială a secţiilor instanţelor şi a completelor 
specializate | 


Din punct de vedere al organizării judiciare, art. 35 alin. (2) şi art. .36 alin. (3) din Legea 
nr. 304/2004 privind organizarea judiciară prevăd că, în cadrul curților de apel şi tribuna- 
lelor funcționează secţii sau, după caz, complete specializate, iar conform art. 39 din acelaşi 
act normativ, în raport cu natura şi numărul cauzelor, în cadrul judecătoriilor se pot înființa 
secții sau complete specializate, în cadrul judecătoriilor fiind organizate şi secţii sau complete 
specializate pentru minori i familie. 

Tot astfel, alin. (2), (21) şi (3) ale art. 19 din Legea nr. 304/2004 prevăd că Înalta Curte 
de Casaţie şi Justiţie este organizată în 4 secţii — Secţia I civilă, Secţia a II-a civilă, Secţia 
penală, Secţia de contencios administrativ şi fiscal şi Secţiile Unite, cu competență proprie. 
În cadrul Înaltei Curți de Casaţie şi Justiţie funcționează Completul pentru soluționarea 
recursului în interesul legii, Completul pentru dezlegarea unor chestiuni de drept, precum şi 
completele de 5 judecători. La începutul fiecărui an, Colegiul de conducere al Înaltei Curti 
de Casaţie şi Justiţie, la propunerea preşedintelui sau a vicepreşedintelui acesteia, poate 
aproba înființarea de complete specializate în cadrul secțiilor Înaltei Curți de Casaţie şi 
Justiţie, în funcţie de numărul şi natura cauzelor, de volumul de activitate al fiecărei secţii, 

precum şi de specializarea judecătorilor şi necesitatea valorificării erpen profesionale 
a acestora. 


În condițiile art. 136 alin. (1) şi (4) C. BE civ., dispoziţiile meme la excepția de 
necompetenţă şi la conflictul de competenţă! se aplică prin asemănare şi în cazul secțiilor 
specializate ale aceleiaşi instanţe judecătoreşti, care se pronunţă prin încheiere. Aceste dispo- 
ziţii se aplică în mod corespunzător şi în cazul completelor specializate?. 

Mai mult decât atât, art. 129 alin. (2) pct. 2 C. pr. civ. prevede că necompetenţa este de 
ordine publică atunci când procesul este de competența unei instanțe de alt grad sau de 
competența unei secții sau altui complet specializat. Iar conform art. 130 alin. (2) C. pr. civ., 
necompetența materială şi teritorială de ordine publică trebuie invocată de părți ori de către 
judecător la primul termen de judecată la care părţile sunt legal citate în fața primei instanțe 
şi pot pune concluzii”. 

Textele evocate recunosc, aşadar, o competență materială proprie secţiilor şi comple- 
telor specializate ale instanțelor. Prin urmare, pentru determinarea competenţei materiale a 
secţiilor se va ţine seama de criteriul materiei căreia îi aparține litigiul“. 


! ICCJ, s. cont. adm. și fisc., dec. nr. 1002 din 2018, www.scj.ro — având în vedere că reclamanții solicită 
obligarea pârâţilor la plata unor drepturi băneşti, izvorâte dintr-un raport de muncă, fără însă a solicita anularea 
actelor de stabilire a drepturilor salariale, Înalta Curte apreciază că litigiul are natura unui conflict de muncă, şi 
nu de contencios administrativ, competența materială a instanței fiind, astfel, stabilită în raport de prevederile 
art. 266 C. mun. şi art. 1 lit. p) din Legea nr. 62/2011 a dialogului social. 

2 Gh.-L. Zidaru, în V.M. Ciobanu, M. Nicolae, op. cit., pp. 559-563. 

3 ICCJ, s. I civ., dec. nr. 720 din 2007, www.scj.ro — se constată că secția a VIII-a contencios administrativ şi 
fiscal a Curţii de Apel Bucureşti nu şi-a analizat competența la primul termen de judecată la care părțile au fost legal 
citate, astfel că aceasta trebuie să păstreze cauza spre soluționare, invocarea excepţiei necompetenței funcţionale la 
al doilea termen de judecată fiind nelegală, cu încălcarea termenului imperativ prevăzut de normele de procedură. 

4 Prin decizia nr. 24/2015 pronunţată de Înalta Curte de Casaţie şi Justiţie — Completul competent să judece 
recursul în interesul legii, publicată în M. Of. nr. 76 din 2 februarie 2016, s-a stabilit că, „în interpretarea şi 
aplicarea unitară a dispoziţiilor art. 12 alin. (1) din Legea nr. 193/2000 privind clauzele abuzive din contractele 
încheiate între profesionişti şi consumatori, republicată, cu modificările şi completările ulterioare, litigiile în 
care sunt implicate Autoritatea Naţională pentru Protecţia Consumatorilor/alte organe ale administraţiei publice şi 
băncile comerciale/profesioniştii, atunci când instanţa de judecată este sesizată de Autoritatea Naţională pentru 
Protecția Consumatorilor/alte organe ale administraţiei publice, se soluţionează de secţiile civile/completele 
specializate în materie civilă (litigii cu profesionişti) din cadrul tribunalului”. 

Prin decizia nr. 18/2016 pronunțată de Înalta Curte de Casaţie şi Justiţie — Completul competent să judece 
recursul în interesul legii, publicată în M. Of. nr. 237 din 6 aprilie 2017, s-a stabilit că „competența materială 
procesuală a tribunalelor/secţiilor specializate se determină în funcţie de obiectul sau natura litigiilor de genul 
celor avute în vedere cu titlu exemplificativ de art. 226 alin. (1) din Legea nr. 71/2011 pentru punerea în 
aplicare a Legii nr. 287/2009 privind Codul civil, cu modificările şi completările ulterioare”. 

Prin decizia nr. 1/2017 pronunțată de Înalta Curte de Casaţie şi Justiţie — Completul competent să judece 
recursul în interesul legii, publicată în M. Of. nr. 223 din 31 martie 2017, s-a stabilit că, „în interpretarea şi 
aplicarea unitară a dispoziţiilor art. 85 alin. (2) din Legea nr. 448/2006 privind protecția şi promovarea 
drepturilor persoanelor cu handicap, republicată, cu modificările şi completările ulterioare, art. 115 alin. (1) lit. a) şi 
art. 133 alin. (1) din Legea nr. 272/2004 privind protecţia şi promovarea drepturilor copilului, republicată, cu 
modificările şi completările ulterioare, şi art. 10 alin. (3) din Hotărârea Guvernului nr. 1.437/2004 privind 
organizarea şi metodologia de funcţionare a comisiei pentru protecția copilului, raportate la art. 2 alin. (1) lit. b), c) 
şi f), art. 8 alin. (1) şi art. 10 alin. (1) din Legea contenciosului administrativ nr. 554/2004, cu modificările şi 
completările ulterioare, competența de soluționare în primă instanţă a litigiilor având ca obiect anularea 
hotărârilor comisiei pentru protecția copilului de încadrare în grad şi tip de handicap a copilului cu dizabilităţi 
revine tribunalelor — secţiile de contencios administrativ/completele specializate în materia contenciosului admi- 
nistrativ”. i 

3.6. Determinarea competenţei materiale după valoarea obiectului cererii 
introductive de instanţă 


3.6.1. Importanța criteriului şi regulile generale 


Criteriul valorii obiectului cererii prezintă importanţă pentru determinarea competenţei 
materiale de soluționare a litigiului în cazurile în care legea impune raportarea la acesta, aşa 
cum este cazul delimitării competenţei materiale a judecătoriei de cea a tribunalului, respectiv 
a tribunalului de cea a curții de apel, în acest din urmă caz în materia contenciosului 
administrativ şi fiscal. 

De asemenea, un atare criteriu devine relevant şi în stabilirea centurttutui taxei judiciare 
de timbru aferentă cererilor ce intră sub incidenţa sa. | | 

De precizat, în acest context, este faptul că, prin Decizia Curţii Constituţionale 
nr. 369/2017 s-a reţinut că impunerea unui prag valoric al cererii pentru accesul la calea de 
atac a recursului nu asigură egalitatea juridică a cetățenilor în accesul la această cale extra- 
ordinară de atac, parte componentă a dreptului la un proces echitabil. Prin urmare, criteriul 
valorii obiectului cererii nu (mai) poate fi utilizat în vederea determinării competenţei de 
soluționare a căii de atac a recursului. 

Regulile generale în determinarea competenţei materiale după valoarea obiectului 
cererii introductive de instanță sunt prevăzute de art. 98 C. pr. civ. Astfel, art. 98 alin. (1) 
C. pr. civ. prevede că, în determinarea instanței competente din punct de vedere material, se 
porneşte de la valoarea capătului principal de cerere din cererea introductivă de instanță a 
cărui soluţie nu depinde de soluţia dată unui alt capăt de cerere. 

Câteva precizări se impun în legătură cu acest aspect: 

- prețuirea valorii obiectului cererii este făcută de reclamant, prin cererea de chemare în 
judecată, conform art. 194 lit. c) C. pr. civ., ceea ce prezintă relevanță pentru determinarea 
competenţei fiind propria evaluare a reclamantului, iar nu ceea ce judecătorul îi poate 
acorda reclamantului prin hotărârea finală, după aprecierea probatoriului administrat; 

- în cazul în care sunt formulate mai multe capete principale de cerere, fiecare dintre 
acestea îşi păstrează individualitatea proprie, valoarea acestora necumulându-se pentru 
determinarea competenţei, sens în care sunt prevederile art. 99 C. pr. civ.; 


Prin decizia nr. 27/2017 pronunţată de Înalta Curte de Casaţie şi Justiţie — Completul competent să judece 
recursul în interesul legii, publicată în M. Of. nr. 163 din 21 februarie 2018, s-a stabilit că, „în interpretarea şi 
aplicarea dispoziţiilor art. 5 alin. (4) şi art. 9 din Legea nr. 8/2006, competenţa în soluționarea litigiilor având 
ca obiect contestaţia îndreptată împotriva deciziei de încetare a plăţii indemnizaţiei prevăzute de art. 1 alin. (1) 
din Legea nr. 8/2006, formulată de membrii uniunilor de creatori care au şi statut de pensionari din sistemul 
pensiilor militare de stat şi alte drepturi de asigurări sociale din domeniul apărării naţionale, ordinii publice şi 
securității naționale revine tribunalului, în complet specializat de litigii de asigurări sociale”. 

Prin decizia nr. 5/2018 pronunțată de Înalta Curte de Casaţie şi Justiţie — Completul competent să judece 
recursul în interesul legii, publicată în M. Of. nr. 448 din 30 mai 2018, s-a stabilit că „litigiile având ca obiect 
acordarea ajutoarelor salariale de care beneficiază cadrele militare, poliţiştii şi funcționarii publici cu statut 
special la trecerea în rezervă sau direct în retragere, în temeiul art. 20 alin. (1) din capitolul II al anexei nr. VII 
din Legea-cadru nr. 284/2010 sunt de competenţa în primă instanță a secţiilor/completurilor specializate în 
soluționarea litigiilor de muncă, respectiv raportat la calitatea de funcţionar public a reclamanţilor, a 
secțiilor/completurilor specializate de contencios administrativ” 

- conform art. 98 alin. (2) C. pr. civ., în stabilirea competenţei nu interesează decât 
valoarea pretenţiei principale, iar nu şi accesoriile acesteia, precum dobânzi, penalități, 
fructe, cheltuieli sau alte asemenea, ceea ce înseamnă că accesoriile trebuie cuantificate în 
cererea de chemare în judecată în mod distinct de pretenția principală. Soluția se justifică pe 
dispoziţiile art. 123 alin. (1) C. pr. civ., potrivit cu care cererile accesorii şi incidentale sunt 

` în căderea instanței competente să judece cererea principală; 

- data scadenței pretențiilor accesorii nu are relevanță în determinarea competenţei 

“materiale, după cum nici prestațiile periodice ajunse la scadență în cursul judecății; 

- art. 98 alin. (3) C. pr. civ. prevede că valoarea arătată de reclamant poate fi contestată. 
Pentru a determina cine şi până la ce moment se poate contesta valoarea, de natură să atragă 
consecinţe asupra competenţei materiale, trebuie avut în vedere art. 130 alin. (2) C. pr. Civ. 
Astfel, valoarea poate fi contestată de însuşi reclamantul, care poate pretinde că s-a aflat în 
eroare în aprecierea valorii obiectului cererii. Valoarea poate fi contestată şi de pârât, dar şi 
de instanță, aceasta din urmă fiind în drept să estimeze valoarea obiectului cererii, în 
temeiul elementelor de fapt de care dispune, fără a fi neapărat necesar să dispună de probe 
certe din care să rezulte o anumită valoare. 

Dreptul acestor participanţi de a contesta valoarea pentru stabilirea competenţei este 
limitat în timp la primul termen de judecată la care părțile sunt legal citate în fața primei 
instanţe şi pot pune concluzii. 

Posibilităţile probatorii sunt limitate la înscrisurile prezentate de părți şi explicațiile 
date de acestea, legiuitorul excluzând admisibilitatea efectuării expertizei, pentru a se evita 
prelungirea duratei procesului din acest motiv. 

Chiar dacă contestaţia cu privire la valoarea indicată nu are ca obiect contestarea 
competenţei (de exemplu, posibila excepţie de necompetență nu a fost invocată în termen), 
ci doar stabilirea taxei judiciare de timbru, instanţa nu ar trebui să dispună administrarea unei 
expertize preţuitoare, legiuitorul urmărind să limiteze probaţiunea asupra valorii obiectului 


eqe wje 


3.6.2. Cazul mai multor capete de cerere principale 


În cazul mai multor capete principale de cerere, art. 99 C. pr. civ. operează cu două 
criterii de determinare a competenţei, respectiv: ai 

- valoarea obiectului fiecărui capăt principal de cerere; 

- natura sau obiectul fiecărui capăt principal. 

Astfel, potrivit art..99 alin. (1) C. pr. civ., dacă reclamantul a sesizat instanța cu mai 
multe capete principale de cerere întemeiate pe fapte ori cauze diferite, nu va opera proro- 
garea, ci competența se va stabili în raport cu valoarea sau, după caz, natura ori obiectul 
fiecărei pretenții în parte, ceea ce înseamnă că judecătorul este obligat să decline competența 
acelei cereri care nu cade în atribuţiunea sa către instanța apreciată ca fiind competentă, după 
ce, în prealabil, va disjunge respectivul capăt de cerere și va forma un dosar separat. 

Art. 99 alin. (2) C. pr. civ. prevede că în cazul în care mai multe capete principale de 
cerere întemeiate pe un titlu comun ori având aceeaşi cauză sau chiar cauze diferite, dar 
aflate în strânsă legătură, au fost deduse judecății printr-o unică cerere de chemare în 
judecată, instanța. competentă să le soluţioneze se determină ținându-se seama de acea 

pretenție care atrage competența unei instanțe de grad mai înalt, ceea ce înseamnă că, în 
această ipoteză, va opera prorogarea. 

Reclamantul nu va fi prejudiciat prin pierderea unui grad de jurisdicție în ceea ce Nete 
cererea de competența instanței inferioare, întrucât el este cel care a ales să formuleze 
cererea în asemenea condiții de natură să atragă judecata în modul previzibil reglementat!. 


3.6.3. Cererea formulată de mai mulți reclamanți sau împotriva mai multor pârâţi 


În cazul în care cererea este formulată de mai mulți reclamanţi împotriva aceluiaşi 
pârât, fără să aibă loc o coparticipare procesuală, în sensul că raporturile juridice sunt 
distincte şi nu se află într-o legătură care să facă necesară judecarea lor împreună, art. 100 
alin. (1) C. pr. civ. prevede că determinarea instanței competente se face cu observarea 
valorii sau, după caz, a naturii ori obiectului fiecărei pretenții în parte. Este de precizat că 
judecătorul este cel care apreciază dacă există sau nu legătura care face necesară soluţio- 
narea împreună a pretențiilor deduse judecății, scopul fiind acela de a evita riscul pronunțării 
unor hotărâri contradictorii. 

Dacă însă cererea este formulată de unul sau mai mulți reclamanți împotriva mai 
multor părâți, art. 100 alin. (2) C. pr. civ. face trimitere în mod corespunzător la regulile de 
la alin. (1), care rămân aplicabile. 

Aceasta înseamnă că, în ambele cazuri, instanţa va dispune declinarea judecării prete- 
” ţiei care nu este de competența sa, da ce mai întâi a procedat la disjungere şi constituirea 
unui dosar distinct. 

În cazul în care însă raporturile juridice deduse judecății conduc înspre o coparticipare 
întemeiată pe solidaritatea ori indivizibilitatea părților, competența se va stabili după 
valoarea totală arătată în capătul principal de cerere, conform regulii generale conţinute de 
art. 98 alin. (1) C. pr. civ., iar nu după valoarea părții fiecărui subiect aflat în respectivul 
raport de solidaritate sau indivizibilitate, creanţa fiind unică. | 

Tot astfel, dacă pretențiile reclamanţilor împotriva pârâtului/pârâţilor derivă din acelaşi 
raport juridic, pretenţiile se vor cumula, ceea ce nu înseamnă o abatere de la regula înscrisă 
în art. 98 alin. (1) C. pr. civ., ci tot o aplicare a acesteia, de vreme ce, prin „obiect” al cererii 
se înțelege pretenția dedusă judecății printr-un singur raport juridic litigios. | 


3.6.4. Valoarea cererii în cazuri speciale 


Art. 101 C. pr. civ. cuprinde câteva reguli de determinare a competenţei materiale în 
funcţie de valoarea cererii în cazuri speciale. Astfel: 

- în cererile privitoare la executarea unui contract ori a unui alt act juridic, pentru 
stabilirea competenţei instanţei se va ţine seama de valoarea obiectului acestuia sau, după 
caz, de aceea a părţii din obiectul dedus judecății; 

- aceeaşi valoare va fi avută în vedere şi în cererile privind constatarea nulităţii 
absolute, anularea, rezoluțiunea sau rezilierea actului juridic, chiar dacă nu se solicită şi 
repunerea părților în situaţia anterioară, precum şi în cererile privind constatarea existenței 
sau inexistenței unui drept; 


! M. Tăbârcă, op. cit., p. 719. 

- în cererile de aceeaşi natură, privitoare la contracte de locaţiune ori de leasing, 
precum şi în acelea privitoare la predarea sau restituirea bunului închiriat ori arendat, 
valoarea cererii se socoteşte după chiria sau arenda anuală. 

Câteva precizări se impun în legătură cu acest text: 

- în determinarea competenţei materiale de soluţionare a cauzei, se va avea în vedere 
valoarea de circulaţie, reală a obiectului actului juridic, iar nu neapărat valoarea indicată în 
cuprinsul actului juridic!. Aceasta din urmă valoare dă naştere însă numai la o prezumție cu 
privire la valoarea obiectului actului juridic; 

- în ceea ce priveşte cererea de repunere în situația anterioară, aceasta nu interesează în 
determinarea valorii obiectului cererii, pentru că are natura unei pretenţii accesorii, în 
privinţa căreia devin incidente prevederile art. 123 alin. (1) C. pr. civ.; 

- cu referire la contractele de locaţiune ori de leasing, precum şi în acelea privitoare la 
predarea sau restituirea bunului închiriat ori arendat, valoarea cererii se socotește după chiria 
sau arenda anuală, ceea ce înseamnă că trebuie avută în vedere valoarea chiriei care trebuie 
achitată într-un an, potrivit contractului încheiat între părţi, iar nu cea care a fost efectiv 
achitată de parte până la momentul învestirii instanţei. 


3.6.5. Valoarea cererii de plată parțială 


Conform art. 102 C. pr. civ., când prin acţiune se cere plata unei părți dintr-o creanță, 
valoarea cererii se socoteşte după partea pretinsă de reclamant ca fiind exigibilă. Aşadar, nu 
interesează valoarea întregii creanţe, ci numai aceea a părții pretinsă de reclamant ca fiind 
exigibilă. 

Apreciem că nici pârâtul şi nici instanța nu pot contesta dreptul reclamantului de a 
pretinde că doar o parte a creanței este exigibilă, acest aspect circumscriindu-se principiului 


ege wje 


disponibilității. 


o. A 


3.6.6. Valoarea cererii în caz de prestații succesive 


Potrivit art. 103 C. pr. civ., în-cererile care au ca obiect un drept la prestații succesive, 
dacă durata existenţei dreptului este nedeterminată, valoarea lor se socoteşte după valoarea 
prestației anuale datorate. 

Textul se aplică în ipoteza în care reclamantul solicită obligarea la executarea presta- 
țiilor succesive viitoare, întrucât în cazul celor deja ajunse la scadenţă, devine incidentă 
regula înscrisă în art. 98 alin. (1) C. pr. civ. În plus, pentru incidența textului, nu prezintă 
relevanță determinarea cuantumului prestaţiei succesive, întrucât legiuitorul a condiţionat 
aplicabilitatea normei legale de nedeterminarea duratei în timp a existenței dreptului la 
obținerea acestor prestații. 

Textul nu se aplică nici în cazul cererilor având ca obiect obligația legală de întreţinere 
care, în toate cazurile, sunt de competenţa de primă instanţă a judecătoriei, conform art. 107 
C. civ. coroborat cu art. 94 pct. 1 lit. a) C. pr. civ. 


1 Pentru o opinie contrară, a se vedea M. Tăbârcă, op. cit., p. 722. 

3.6.7. Valoarea cererii în materie imobiliară 


Conform art. 104 C. pr. civ., în cererile având ca obiect un drept de proprietate sau alte 
drepturi reale asupra unui imobil, valoarea lor se determină în funcţie de valoarea impo- 
zabilă, stabilită potrivit legislației fiscale. În cazul în care valoarea impozabilă nu este 
stabilită sunt aplicabile dispozițiile art. 98. 

Textul se aplică numai dacă obiectul litigiului îl constituie dreptul de praDfâefl te sau un 
alt drept real asupra unui imobil. Dacă cererea privitoare la un imobil are ca obiect un drept 
de creanță se va ţine seama de regulile înscrise în art. 101-103 C. pr. civ. 

În vederea îndeplinirii de către reclamant a obligaţiei de indicare a valorii obiectului 
litigiului conform art. 194 lit. c) C. pr. civ., acesta trebuie să depună odată cu cererea de 
chemare în judecată certificatul fiscal din care să rezulte valoarea impozabilă a imobilului, 
îndeplinirea acestei cerinţe urmând a face obiectul verificării în cadrul procedurii de regu- 
larizare a cererii introductive, prevăzute de art. 200 C. pr. civ. 

Fiind un criteriu legal de stabilire a competenţei, acesta nu poate fi contestat şi nici nu 
se poate aprecia asupra caracterului derizoriu al valorii impozabile. 

Aceste dispoziţii nu se aplică însă în materie de partaj, cu privire la care art. 94 lit. j) 
C. pr. civ. instituie competența materială a judecătoriei, indiferent de valoare. 


3.6.8. Dispoziţii speciale cu privire la valoarea cererii 


Potrivit art. 106 C. pr. civ., instanţa legal învestită potrivit dispoziţiilor referitoare la 
competenţa după valoarea obiectului cererii rămâne competentă să judece chiar dacă, ulterior 
învestirii, intervin modificări în ceea ce priveşte cuantumul valorii aceluiaşi obiect. 

Aşadar, singura condiție: pentru ca instanța sesizată iniţial să rămână învestită cu 
judecarea pricinii este aceea ca, la data sesizării, să fi fost competentă în funcţie de valoarea 
obiectului. Dacă, pe parcursul procesului, intervine o mărire sau micşorare a câtimii valorii 
obiectului cererii, nu se va dispune declinarea, întrucât, la data sesizării, instanța a fost 
competentă. 

Dacă reclamantul reduce valoarea pretențiilor întrucât după sesizarea instanţei pârâtul 
şi-a executat în parte obligaţia, tribunalul nu-şi va declina competenţa la judecătorie, pentru 
că la data sesizării era competent. 

Dacă însă reclamantul restrânge sau majorează pretenţiile sub/peste valoarea înscrisă în 
art. 94 pet. 1 lit. k) C. pr. civ. pentru că valoarea iniţială a fost stabilită în urma unor erori de 
calcul, atunci competența poate fi declinată în favoarea instanței competente numai în 
măsura în care rectificarea acesteia a survenit cel mai târziu la momentul la care putea fi 
invocată excepţia de necompetenţă materială, respectiv până la primul termen de judecată la 
care părţile sunt legal citate în faţa primei instanţe şi pot pune concluzii (art. 130 C. pr. civ.). 

Deşi, învestirea instanței se face prin înregistrarea cererii la instanță, apreciem că, 
întrucât până la termenul de verificare a competenţei de către instanță, aceasta nu este, în 
principiu, legată de alegerea instanței făcută de reclamant, cu excepția situațiilor care nu 
mai pot presupune o declinare de competenţă, rectificarea erorilor materiale în privința 

valorii obiectului cererii va fi avută în vedere în determinarea instanței competente, o 
soluţie contrară fiind nu doar rigidă, ci şi în afara raţiunii legiuitorului’. 

Astfel, deşi textul foloseşte expresia „chiar dacă”, ceea ce ar putea conduce la concluzia 
că nu este îngăduită raportarea la niciun fel de modificare a valorii obiectului cererii 
înregistrată după învestirea instanţei, în condiţiile art. 192 alin. (2) C. pr. civ., opinăm că 
- modificarea vizată de legiuitor se referă la o schimbare a valorii obiectului determinată de 

anumite evoluţii procesuale ori probatorii administrate în cauză, iar nu de simple estimări 
` eronate sau erori materiale cu atât mai mult cu cât acestea sunt operate înainte de momentul 
procesual ce leagă instanța cu privire la competență. 

În cazul în care la primul termen de judecată la care este legal citat, reclamantul modi- 
fică însuşi obiectul cererii, competența poate să fie determinată în raport de noua valoare. 
Aceasta întrucât, art. 106 alin. (1) C. pr. civ. se referă la cuantumul valorii „aceluiaşi 
obiect”. | à 

În fine, conform art. 106 alin. (2) C. pr. civ., valoarea obiectului cererii, astfel cum este 
stabilită la debutul procesului, are relevanță şi în privința căii de atac ce va putea fi exer- 
citată împotriva hotărârii finale. 


4. Competenta teritorială 


Odată stabilită competența materială pentru soluționarea litigiului, trebuie determinată 
în concret instanța competentă să judece cauza, respectiv care judecătorie, tribunal sau curte 
de apel, în funcţie de atribuţiunile fiecăreia, limitate numai la o anumită circumscripție 
teritorială. În privinţa competenţei teritoriale a Înaltei Curți de Casaţie şi Justiţie, aceasta se 
întinde pe întreg cuprinsul țării’. Această delimitare se face prin intermediul normelor de 
competenţă teritorială. | 

Regula este că pricinile sunt de competența instanţei de drept comun din punct de vedere 
teritorial, regulă care cunoaşte şi două excepții, respectiv competența teritorială alternativă 
sau facultativă şi competența teritorială exclusivă sau excepțională. 


4.1. Competența teritorială de drept comun 


Instanţa de drept comun competentă din punct de vedere teritorial este instanța de la 
domiciliul sau sediul pârâtului (actor sequitur forum rei), regula fiind înscrisă în art. 107 
C. pr. civ., atât pentru situația în care pârâtul este o persoană fizică, cât şi pentru situaţia în 
care pârâtul este o persoană juridică de drept privat”. 


1 În acelaşi sens, a se vedea C. Ap. Bucureşti, s. a IV-a civ., sent. civ. nr. 123F din 13 septembrie 2018, 
www juridice.ro — pentru stabilirea competenţei materiale a instanței după valoarea obiectului, are prioritate valoarea 
menţionată prin cererea introductivă, respectiv prin cererea de precizare a valorii formulate la primul termen acordat. 

2 Art. 18 alin. (1) din Legea nr. 304/2004 privind organizarea judiciară prevede că „în România funcțio- 
nează o singură instanță supremă, denumită Înalta Curte de Casaţie şi Justiţie, cu personalitate juridică şi cu 
sediul în capitala ţării”. 

3 C, Ap. Bucureşti, s. a IX-a civilă şi pentru cauze privind proprietatea intelectuală, dec. nr. 284/R/2005, în 
Culegere de practică judiciară în materie civilă 2005, pp. 68-10 — competența teritorială de soluţionare a acţiunii în 

Justificarea acestei reguli constă în aceea că, atâta timp cât procesul nu a fost judecat şi 
nu s-a pronunțat o hotărâre, pârâtul beneficiază, în cadrul acțiunilor personale, de prezumția 
că nu datorează nimic, presupunere ce corespunde în procesul civil prezumțţiei de nevinovăție 
ce funcționează în cadrul procesului penal. Astfel, reclamantul fiind cel care declanşează 
procesul civil, el este cel care trebuie să se deplaseze la instanța în circumscripția căreia 
domiciliază pârâtul. Deranjul creat pârâtului prin formularea cererii de chemare în judecată 
trebuie minimizat, inclusiv prin înlăturarea disconfortului per care l-ar cauza deplasarea 
acestuia la o altă instanță decât cea în raza căreia domiciliază!. Tot astfel, în cazul acțiunilor 
reale, considerându-se că aparențele trebuie să fie prezumate până la proba contrarie, ca 
fiind conforme cu realitatea, este de presupus că persoana care deţine un bun sau îl are la 
dispoziţia sa este chiar proprietar al bunului?. 

O soluţie contrară ar însemna o libertate recunoscută reclamantului de a alege în mod 
discreționar instanța competentă, transformându-se, astfel, într-un mijloc de exercitare abu- 
zivă a drepturilor procedurale. 

Din dispoziţiile legale anterioare rezultă câteva particularități. Asttel: 

- ceea ce interesează pentru determinarea competenţei teritoriale este noţiunea de 
„domiciliu”. Prin „domiciliu” se înțelege adresa unde pârâtul locuieşte efectiv, deoarece 
scopul acestor dispoziţii procedurale este acela ca părțile să poată fi încunoştinţate în legă- 
tură cu procesul, pentru a le da posibilitatea să se apere”. Prin urmare, nu prezintă interes 
numai locuinţa principală sau statornică a părții, aşa cum este definit „domiciliul” prin art. 27 
alin. (1) din O.U.G. nr. 97/2005 privind evidenţa, domiciliul, reşedinţa şi actele de identitate 
ale cetăţenilor români“, ci locul unde pârâtul locuieşte efectiv. 

În acest sens, art. 87-88 C. civ. stabilesc că domiciliul persoanei fizice, în vederea 
exercitării drepturilor şi libertăţilor sale civile, este acolo unde aceasta declară că îşi are 
locuinţa principală, iar reşedinţa persoanei fizice este în locul unde îşi are locuinţa secundară. 
Stabilirea sau schimbarea domiciliului se face cu respectarea dispoziţiilor legii speciale. Şi nu 
operează decât atunci când cel care ocupă sau se mută într-un anumit loc a făcut-o cu intenția 
de a avea acolo locuinţa principală. Dovada intenţiei rezultă din declaraţiile persoanei făcute 
la organele administrative competente să opereze stabilirea sau schimbarea domiciliului, iar în 
lipsa acestor declaraţii, din orice alte împrejurări de fapt (art. 89 C. civ.). 

Iar art. 90 C. civ., cu denumirea marginală „prezumția de domiciliu”, arată că stih 
va fi considerată domiciliu când acesta nu este cunoscut. În lipsă de an persoana 


contrafacerea unei mărci este dată de dispozițiile Codului de procedură civilă în raport de care Legea nr. 304/2004 
privind organizarea judiciară nu este normă specială, reprezentând o normă de organizare, şi nu de competență 
teritorială exclusivă în favoarea instanțelor din Bucureşti în ceea ce priveşte litigiile de proprietate intelectuală. 
Semnificaţia textului este aceea că numai în Bucureşti se înființează instanțe specializate în materie, nu şi în restul 
teritoriului țării, unde aceste litigii sunt judecate de instanţele de drept comun. 

1 H. Croze, C. Morel, O. Fradin, Procedure civile. Manuel pedagogique et pratique, Ed. Litec, Paris, 2001, 
pp. 251-252. 

2 S. Zilberstein, Procesul civil internațional, ed. a 2-a, revăzută şi adăugită, Ed. [regina Lex, București, 
2001, pp. 16-17. 

3 C. Ap. Bucureşti, s. a IV-a civ., dec. nr. 119 din 25 ianuarie 1994, în Culegere de practică judiciară civilă 
1993-1998, pp. 216-217. 

4 Republicată în 2001, nr. 719 din 12 octombrie 2010. 

fizică este considerată că domiciliază la locul ultimului domiciliu, iar dacă acesta nu se 
cunoaşte, la locul unde acea persoană se găseşte. 

Dovada domiciliului şi a reşedinței se face cu menţiunile cuprinse în cartea de 
identitate. În lipsa acestor menţiuni ori atunci când acestea nu corespund realității, stabilirea 
sau schimbarea domiciliului ori a reședinței nu va putea fi opusă altor persoane. Aceste 
dispoziţii nu se aplică în cazul în care domiciliul sau reşedinţa a fost cunoscută prin alte 
mijloace de cel căruia i se opune (art. 91 C. civ.). 

Fiind vorba despre o situaţie de fapt, determinarea locuinţei efective a pârâtului poate fi 
dovedită prin orice mijloc de probă. Este evident însă că, în ipoteza în care pârâtul nu 
învederează instanței o altă locuinţă în afara celei înscrise în actul de identitate, se prezumă 
că aceasta din urmă este adresa de domiciliu unde urmează a se efectua procedura judiciară; 

- cu referire la persoana juridică, art. 227 C. civ. prevede că sediul acesteia se stabileşte 
potrivit actului de constituire sau statutului, iar în funcţie de obiectul de activitate, persoana 
juridică poate avea mai multe sedii cu caracter secundar pentru sucursalele’, reprezentanțele 
sale teritoriale şi punctele de lucru. În raporturile cu tertii, dovada denumirii şi a sediului 
persoanei juridice se face cu mențiunile înscrise în registrele de publicitate sau de evidență 
prevăzute de lege pentru persoana juridică respectivă. În lipsa acestor mențiuni, stabilirea 
sau schimbarea denumirii şi a sediului nu va putea fi opusă altor persoane (art. 229 C. civ.); 

- pentru determinarea competenţei, interesează domiciliul pârâtului la momentul sesi- 
zării instanţei, astfel că schimbările ulterioare rămân irelevante sub aspectul competenţei”. 
În acest sens, art. 107 alin. (2) C. pr. civ. stabileşte că instanța rămâne competentă să judece 
procesul chiar dacă, ulterior sesizării, pârâtul îşi schimbă domiciliul sau sediul”; 

- art. 107 alin. (1) C. pr. civ. are în vedere ipoteza în care pârâtul are domiciliul/sediul 
cunoscut. Dacă pârâtul are domiciliul/sediul necunoscut, cererea se face la instanţa în a cărei 
circumscripție se află reşedinţa sau reprezentanța acestuia, iar dacă nu are nici reşedinţa ori 


l l ICCJ, s. I civ., dec nr. 275 din 30 ianuarie 2018, www.juridice.ro — în baza art. 56 alin. (2) C. pr. civ. (Cu 
toate acestea, pot sta în judecată asociațiile, societățile sau entitățile fără personalitate juridică, dacă sunt 
constituite potrivit legii.), sucursalelor le este conferită de legea de procedură civilă legitimare procesuală 
activă, chiar neavând personalitate juridică, dar constituite potrivit legii, rațiunea legiuitorului fiind legată de drep- 
turile şi obligațiile persoanei juridice care se exercită prin intermediul sucursalei. În speță, reclamantul (Sucursala 
Regională de Transport Feroviar Călători Timişoara) a indicat sediul în Timişoara, pârâtul fiind un angajat, iar 
obiectul constă în recuperarea prejudiciului reprezentat de contravaloarea a 50 litri motorină nejustificaţi, astfel 
că Înalta Curte a apreciat că noțiunea de „sediu” prevăzută de art. 269 alin. (2) C. mun. nu se referă numai la sediul 
principal al persoanei juridice, ci şi la sediul secundar, cum este cel al unei sucursale, ce are capacitate proce- 
suală de folosinţă şi de exercițiu. 

2 C. Ap. Ploieşti, dec. nr. 930/1996, în B.J. 1993-1997, pp. 611-612. 

3 ICCJ, s. I civ., dec. nr. 511 din 17 martie 2017, în Buletinul Casaţiei nr. 4/2018, pp. 36-39 — competenţa de 
soluţionare a cererii având ca obiect punerea sub interdicţie revine, în temeiul art. 936 C. pr. civ., instanței în a cărei 
rază teritorială se afla, la data sesizării instanței, domiciliul persoanei a cărei punere sub interdicție se solicită. 
Împrejurarea că, ulterior datei formulării cererii de chemare în judecată, intimata şi-a schimbat domiciliul, nu are 
niciun efect în ceea ce priveşte determinarea instanței competente, în acest sens fiind şi dispoziţiile art. 107 alin. (2) 
C. pr. civ. Din interpretarea acestui text de lege reiese că schimbarea domiciliului intimatei nu poate determina 
declinarea competenţei de soluționare a cauzei în favoarea instanței în circumscripția căreia se află noul 
domiciliu/noua reşedinţă a acesteia, schimbarea ulterioară a reședinței sau a domiciliului neputând avea efecte decât 
asupra locului citării părții, conform dispoziţiilor art. 172 C. pr. civ., instanța inițial învestită rămânând competentă 
să soluţioneze cauza. 

reprezentanța cunoscută, la instanţa în a cărei circumscripție reclamantul îşi are domiciliul, 
sediul, reşedinţa ori reprezentanța, după caz (art. 108 C. pr. civ.). 

În acest context, trebuie menţionat că art. 108 C. pr. civ. nu instituie o competență 
teritorială alternativă, pentru că reclamantul nu are alegerea între instanța domiciliului/se- 
diului pârâtului şi celelalte instanțe prevăzute de text. Numai în ipoteza în care nu este 
cunoscută nici reşedinţa ori reprezentanța pârâtului, reclamantul are alegerea între instanța 
de la domiciliul, sediul, reşedinţa sau reprezentanța sa. 

Pentru ca art. 108 C. pr. civ. să devină incident nu e suficient ca reclamantul să declare 
că nu cunoaşte domiciliul/reşedința pârâtului, ci trebuie să facă dovada că pârâtul nu are 
declarată o locuinţă principală sau o reşedinţă, respectiv un sediu ori o reprezentanță, cu 
adresă emisă de serviciul public comunitar de evidență a persoanelor, respectiv de oficiul 
registrului comerţului ori prin intermediul altor registre ori evidențe prevăzute de lege; 

- în condiţiile art. 110 C. pr. civ., cererea de chemare în judecată împotriva unei 
asociaţii, societăți sau altei entități fără personalitate juridică, constituită potrivit legii, se 
poate introduce la instanța competentă pentru persoana căreia, potrivit înțelegerii dintre 
membri, i s-a încredințat conducerea sau administrarea acesteia. În cazul lipsei unei asemenea 
persoane, cererea se va putea introduce la instanța competentă pentru oricare dintre membrii 
entității respective. | | P 

Aşadar, dacă există o persoană care conduce entitatea fără personalitate juridică, cererea 
se introduce la instanța competentă pentru persoana căreia, potrivit înțelegerii dintre membri, 
i s-a încredințat conducerea sau administrarea acesteia, caz în care competența nu este 
alternativă, reclamantul având obligația de a sesiza numai această instanță. 

Dacă însă nu există o persoană căreia membrii entității fără personalitate juridică să-i fi 
încredințat conducerea sau administrarea acesteia, competența devine alternativă şi există 
între instanţele competente pentru oricare dintre membrii entității respective. 


4.2. Competenta teritorială alternativă 


În cazurile expres prevăzute de lege, pot fi deopotrivă competente mai multe instanțe 
pentru soluţionarea unei cereri. 

În asemenea cazuri, art. 116 C. pr. civ. prevede că reclamantul este cel care are alegerea 
între mai multe instanţe deopotrivă competente. Textul instituie condiţia ca alegerea făcută 
de reclamant să vizeze una dintre instanţele prevăzute de lege ca fiind competente, astfel 
încât nici pârâtul şi nici instanţa nu vor putea contesta această alegere. 

Cu toate acestea, dacă reclamantul învesteşte o instanţă ce nu se regăseşte printre cele 
deopotrivă competente, opțiunea acestuia va putea fi contestată prin invocarea excepţiei de 
necompetență în condiţiile art. 130 alin. (3) C. pr. civ. 

Pe de altă parte, reclamantul care a făcut alegerea în favoarea unei instanțe necompetente 
nu va putea cere declararea necompetenței, astfel cum prevede art. 130 alin. (4) C. pr. civ. 


4.2.1. Cazul persoanei juridice care are dezmembrăminte 


În condiţiile art. 109 C. pr. civ., dacă pârâul este o persoană juridică de drept privat, 
cererea se poate face şi la instanţa locului unde ea are un dezmembrământ fără personalitate 

juridică, pentru obligațiile ce urmează a fi executate în acel loc sau care izvorăsc din acte 
încheiate prin reprezentantul dezmembrământului ori din fapte săvârşite de acesta. 

Spre deosebire de art. 108 C. pr. civ., care vizează ipoteza în care reclamantul nu 
cunoaşte sediul pârâtei, în cazul art. 109 C. pr. civ. este irelevant dacă reclamantul cunoaşte 
sau nu sediul pârâtei, ci, ceea ce interesează este dacă pârâta are un dezmembrământ fără 
personalitate juridică şi sunt deduse judecății obligaţii de genul celor evocate de textul legal. 

Aşadar, competenţa alternativă în acest caz există între: 

- instanţa de la sediul principal al pârâtei şi 

- instanţa locului unde ea are un dezmembrământ fără personalitate juridică. 

Pentru a fi aplicabil textul, trebuie ca cererea să aibă ca obiect: 

- obligaţiile ce urmează a fi executate în locul unde se află dezmembrământul fără 
personalitate juridică sau 

- obligaţiile care izvorăsc din acte încheiate prin reprezentantul dezmembrământului ori 
din fapte săvârşite de acesta. 

Prin urmare, ori de câte ori cererea poartă asupra altor obligații ale persoanei juridice 
de drept privat, devin incidente prevederile art. 107 C. pr. civ. 


4.2.2. Cererile îndreptate împotriva persoanelor juridice de drept public 


Cererile îndreptate împotriva statului, autorităților şi instituţiilor centrale sau locale, 
precum şi a altor persoane juridice de drept public pot fi introduse la instanța de la domi- 
ciliul sau sediul reclamantului ori la instanţa de la sediul pârâtului (art. 111 C. pr. civ.). 

În acest caz, competenţa teritorială alternativă există între: 

- instanţa de la domiciliul sau sediul reclamantului şi 

- instanța de la sediul pârâtului. 


4.2.3, Cazul pluralităţii de pârâți 


Potrivit art. 112 C. pr. civ., cererea de chemare în judecată a mai multor pârâţi poate fi 
introdusă la instanța competentă pentru oricare dintre aceştia; în cazul în care printre pârâți 
sunt şi obligaţi accesoriu, cererea se introduce la instanța competentă pentru oricare dintre 
debitorii principali. Dacă un pârât a fost chemat în judecată numai în scopul sesizării instanței 
competente pentru el, oricare dintre pârâţi poate invoca necompetența la primul termen de 
judecată la care părţile sunt legal citate în faţa primei instanțe. 

Aşadar, potrivit art. 112 alin. (1) C. pr. civ., competenţa teritorială este alternativă între 
instanţele domiciliilor pârâţilor, numai dacă pârâţii sunt debitori principali. Dacă însă sunt 
chemaţi în judecată, alături de debitorii principali, şi obligați accesoriu, reclamantul nu mai 
are alegerea, acesta trebuind să se adreseze instanței domiciliului oricăruia dintre debitorii 
principali. 

Normele de competenţă teritorială alternativă reglementate de art. 112 alin. (1) C. pr. civ. 
sunt aplicabile dacă reclamantul formulează o acțiune personală sau o acţiune reală mobiliară, 
nu şi atunci când acţiunea este reală imobiliară, pentru că, în acest caz, competența aparține 
exclusiv instanței locului situării imobilului, nefiind permisă ro Saua de Z o normă de 
ordine publică. 

Dispoziţia analizată are drept scop evitarea inconvenientelor ce s-ar produce reclaman- 
tului dacă ar fi nevoit să-i cheme în judecată-pe pârâţi la instanţe diferite, riscul pronunțării 
unor hotărâri contradictorii şi cheltuielile de judecată mai mari fiind principalele asemenea 
dezavantaje. De aceea, recunoaşterea de către legiuitor a acestui caz de prorogare legală de 
competență presupune fie existența unei obligații comune a pârâţilor fie necesitatea ca 
obligaţiile pârâţilor să aibă aceeaşi cauză ori ca între obiectul şi cauza cererilor îndreptate 
împotriva fiecărui pârât să existe o strânsă legătură. Se relevă, astfel, legătură dintre insti- 
tuția coparticipării procesuale şi cazul de prorogare legală de competenţă reglementat de 
art. 112 alin. (1) C. pr. civ. 

În cazul în care unii dintre pârâţi au domiciliul cunoscut, iar ia li se cunoaște numai 
reşedinţa, cererea poate fi introdusă la instanța unuia dintre pârâţii cu domiciliul cunoscut. 
Dacă nu se cunoaşte domiciliul niciunuia dintre pârâţi, cererea poate fi introdusă la instanța 
de la reşedinţa unuia dintre ei, ipoteză în care art. 112 alin. (1) C. pr. civ. se completează cu 
dreptul comun în materie, respectiv cu art. 108 C. pr. civ. 

Alin. (2) al art. 112 C. pr. civ. reglementează ipoteza chemării în judecată a unui pârât 
fictiv. Astfel, dacă un pârât a fost chemat în judecată numai în scopul sesizării instanței 
competente pentru el, oricare dintre pârâţi poate invoca > rnpetența la primul termen de 
judecată la care părţile sunt legal citate în fața primei instanţe. 

Posibilitatea invocării necompetenţei la primul termen de judecată la care părțile sunt 
legal citate în faţa primei instanţe, cu consecința declinării competenţei, apare ca o modali- 
tate de sancţionare a reclamantului care, în chip abuziv, a intenționat atragerea competenţei 
de soluţionare a cererii prin chemarea în judecată a unui pârât fictiv. 


4.2.4. Alte cazuri de competenţă teritorială alternativă 


Potrivit art. 113 alin. (1) C. pr. civ., în afară de instanțele prevăzute la art. 107-112 
C. pr. civ., mai sunt competente instanțele prevăzute la pct. 1-9, competenţa teritorială fiind, 
aşadar, ee hartivel Astfel: 

1. în cererile privitoare la filiaţie, alegerea există între instanța de la domiciliul pârâ- 
tului şi instanţa de la domiciliul reclamantului. 

Norma legală menționată reprezintă o normă de protecţie a descendentului care cere, în 
esenţă, stabilirea filiaţiei. 

Se circumscriu acestei categorii de cereri cele privind stabilirea maternității, stabilirea 
paternității, acțiunea în contestarea filiaţiei, acțiunea în tägada de paternitate, acțiunea în 
contestarea filiației față de tatăl din căsătorie; 

2. în cererile refer itoare la obligația de întreținere, za cele privind alocațiile de 
stat pentru copii, alternativa există între instanța domiciliului pârâtului şi instanța în a cărei 
circumscripție domiciliază creditorul reclamant. 

Textul necesită câteva precizări, şi anume: 

- sunt avute în vedere cererile având obiectul prevăzut de text formulate pe cale 
principală, nu şi atunci când este făcută pe cale accesorie sau incidentală, cum ar fi de pildă, 


! Deşi alin. (2) al art. 112 C. pr. civ. nu a fost modificat în mod expres, apreciem că şi în acest caz 
necompetența poate fi invocată, în acord cu norma de principiu privind i invocarea excepţiei înscrisă în art. 130 
C. pr. civ., la primul termen de judecată la care părțile sunt legal citate şi pot pune concluzii. 

în cadrul unui proces de desfacere a căsătoriei ori de stabilire a paternităţii, întrucât cererile 
accesorii şi incidentale sunt de competenţa instanţei învestite cu judecarea cererii principale 
[art. 123 alin. (1) C. pr. civ.]; 

- sunt avute în vedere cererile privind obligaţia legală de întreținere, iar nu şi cea 
convenţională, caz în care devin aplicabile prevederile pct. 3; 

- ipoteza normei vizează numai cererile având ca obiect stabilirea sau majorarea 
pensiei de întreţinere, iar nu şi sistarea sau reducerea acesteia, de vreme ce beneficiarul 
normei legale este numai creditorul întreţinerii, iar nu şi debitorul întreținerii; 

- textul este aplicabil şi atunci când se cere restituirea alocaţiei de stat pentru copii de la 
părintele care a încasat-o fără drept sau obligarea la despăgubiri a părintelui care a împie- 
dicat încasarea ei de către părintele îndreptăţit, întrucât alocaţia de stat, datorită caracterului 
ei alimentar, este asimilată cu pensia de întreținere; 

- textul se aplică nu doar ascendenţilor sau descendenților, ci oricărui creditor al unei 
obligaţii legale de întreținere, astfel cum prevede art. 516 C. civ., respectiv soțului sau soției, 
foştilor soţi, fraţilor şi surorilor, celor adoptați; 

3. în cazul cererilor privind executarea, anularea, rezoluțiunea sau rezilierea unui 
contract, alegerea există între instanțele prevăzute la art. 107-112 C. pr. civ. şi instanța 
locului prevăzut în contract pentru executarea, fie chiar în parte, a obligaţiei. 

Dacă părţile nu au prevăzut în contract o clauză privitoare la locul unde urmează să se 
execute obligaţia, dispoziţiile art. 113 alin. (1) pct. 3 C. pr. civ. nu mai sunt aplicabile, 
competenţa teritorială urmând să se determine potrivit dreptului comun. 

Întrucât textul nu face distincţie, înseamnă că acesta va fi aplicabil indiferent de partea 
din contract care formulează cererea; 

l 4. în cererile ce izvorăsc dintr-un raport de locaţiune a unui imobil, competența este 
alternativă între instanţele private la art. 107-112 C. pr. civ. şi instanța locului unde se 
află imobilul. 

Ca exemplu de acţiuni ce pot decurge dintr-un raport de locaţiune a unui imobil pot fi 
date: acțiunea în evacuare; acțiunea pentru plata chiriei; acţiunea pentru plata de despăgu- 
biri datorate pentru degradările aduse imobilului; acțiunea pentru obligarea chiriaşului la 
efectuarea reparațiilor ce cad în sarcina sa; cererea de reziliere a contractului de închiriere etc.; 

5. în cererile în prestație tabulară, în justificare tabulară sau în rectificare tabulară, 
competenţa este alternativă între instanțele prevăzute la art. KOSMIS C. pr. civ. şi instanța 
locului unde se află imobilul. 

În privința acțiunii în prestație tabulară, art. 896 alin. (1) C. civ. prevede că, în cazurile 
în care cel obligat să transmită, să constituie ori să modifice în folosul altuia un drept real 
asupra unui imobil nu îşi execută obligaţiile necesare pentru înscrierea în cartea funciară, se 
va putea cere instanței judecătoreşti să dispună înscrierea; dreptul la acţiune este prescrip- 
tibil în condiţiile legii. Acţiunea în prestație tabulară se va putea îndrepta şi împotriva 
terțului dobânditor înscris anterior în cartea funciară, dacă actul juridic invocat de reclamant 
este anterior celui în temeiul căruia a fost înscris dreptul terțului dobânditor, iar acesta a fost 
de rea-credință la data încheierii actului [art. 897 alin. (1) C. civ.]. 

Acţiunea în justificare tabulară reprezintă acea acţiune prin care se urmăreşte justifica- 
rea în cartea funciară a unei înscrieri provizorii pentru a o transforma în înscriere definitivă. 

Iar conform art. 907 alin. (1) şi (2) C. civ., atunci când o înscriere făcută în cartea fun- 
ciară nu corespunde cu situaţia juridică reală, se poate cere rectificarea acesteia. Prin 
rectificare se înţelege radierea, îndreptarea sau corectarea oricărei înscrieri inexacte efec- 
tuate în cartea funciară; | 

6. în cererile ce izvorăsc dintr-un contract de transport, reclamantul are alegerea între 
instanțele prevăzute la art. 107-112 C. pr. civ. şi instanţa locului de plecare sau de sosire. 

În această ipoteză, reclamantul poate să aleagă între trei instanțe: instanța domiciliului 
pârâtului, instanța locului de plecare sau instanţa locului de sosire; 

7. în cererile ce izvorăsc dintr-o cambie, cec, bilet la ordin sau dintr-un alt titlu de 
valoare, competenţa este alternativă între instanţele prevăzute la art. 107-112 C. pr. civ. şi 
instanţa locului de plată; 

8. în cererile având ca obiect executarea, constatarea nulității absolute, anularea, rezolu- 
țiunea, rezilierea sau denunţarea unilaterală a contractului încheiat cu un profesionist sau în 
cererile având ca obiect repararea pagubelor produse consumatorilor, reclamantul are alege- 
rea între instanţele prevăzute la art. 107-112 C. pr. civ. şi instanța domiciliului consumatorului. 

Faţă de prevederile art. 121 C. pr. civ., care consacră un caz de competenţă teritorială 
exclusivă, înseamnă că prevederile art. 113 alin. (1) pct. 8 C. pr. civ. se aplică numai în 
cazurile în care consumatorul îl cheamă în judecată pe profesionist. 

Dispoziţia legală are caracter de protecţie a consumatorului, prezumat a avea o poziţie 
defavorizată din punct de vedere economic față de profesionist. 

Noţiunea de „consumator” este definită de pct. 13 din Anexa la Legea nr. 296/2004 
privind Codul consumului! şi semnifică orice persoană fizică sau grup de persoane fizice 
constituite în asociaţii”, care acţionează în scopuri din afara activității sale comerciale, 
industriale sau de producţie, artizanale ori liberale. 

Iar prin „profesionist” se înţelege orice persoană fizică sau juridică autorizată, care, în 
temeiul unui contract care intră sub incidenţa prezentei legi, acționează în cadrul activităţii 
sale comerciale, industriale sau de producţie, artizanale ori liberale, precum şi orice per- 
soană care acţionează în acelaşi scop în numele sau pe seama acesteia [art. 2 alin. (2) din 
Legea nr. 193/2000 privind clauzele abuzive din contractele încheiate între profesionişti şi 
consumatori]; | 

9. în cererile privind obligaţiile izvorâte dintr-un fapt ilicit, competenţa teritorială este 
alternativă între instanțele prevăzute la art. 107-112 C. pr. civ., instanţa în circumscripția 
căreia s-a săvârşit acel fapt” şi instanța în circumscripția căreia s-a produs prejudiciul 
determinat de fapta ilicită. 


! Publicată în M. Of. nr. 224 din 24 martie 2008. 

2 Pentru opinia că regula de competență din art. 113 alin. (1) pct. 8 C. pr. civ. nu se aplică în cazul acțiunilor în 
materia protecţiei drepturilor consumatorilor introduse de asociaţiile de consumatori, a se vedea G. Boroi, M. Stancu, 
op. cit., p. 261. N | l 

3 Publicată în M. Of. nr. 543 din 3 august 2012. 

4 C. Ap. București, s. a IX-a civilă şi pentru cauze privind proprietatea intelectuală, dec. nr. 192/A/2005, în 
Culegere de practică judiciară în materie civilă 2005, pp. 63-68 — acţiunii în contrafacerea mărcii întemeiată pe 
răspunderea civilă delictuală îi sunt aplicabile prevederile Codului de procedură civilă, cât timp legea specială nu 
stabileşte în mod expres un alt criteriu pentru determinarea tribunalului competent teritorial. Astfel, competența 
de soluţionare este alternativă, în aplicarea art. 7 raportat la art. 10 pct. 8 C. pr. civ. (subl. ns. — vechiul C. pr. civ.), 
revenind atât tribunalului în a cărui rază teritorială se află sediul social al pârâtei, cât şi tribunalului în a cărui 
rază teritorială a fost săvârşit faptul ilicit invocat. 

Cu privire la dispozițiile art. 113 alin. (2) C. pr. civ., acestea reglementează un alt caz 
de competență teritorială alternativă. Astfel, când pârâtul exercită în mod statornic, în 
afara domiciliului său, o activitate profesională ori o activitate agricolă; comercială, indus- 
trială sau altele asemenea, cererea de chemare în judecată se poate introduce şi la instanța 
în circumscripția căreia se află locul activității respective, pentru obligațiile patrimoniale 
născute sau care urmează să se execute în acel loc. 

Aşadar, în acest caz, reclamantul are alegerea între instanța domiciliului pârâtului şi 
instanţa în circumscripția căreia se află locul activității profesionale, agricole, comerciale, 
industriale sau altei asemenea. 

Pentru incidenţa acestui text de lege se cer a fi întrunite următoarele condiţii: 

- pârâtul exercită în mod statornic o activitate profesională ori o activitate agricolă, 
comercială, industrială sau altele asemenea; 

- locul unde pârâtul îşi desfăşoară activitatea agricolă, comercială, industrială sau altele 
asemenea este în afara domiciliului său; 

- cererea de chemare în judecată are ca obiect o obligație patrimonială născute sau care 
urmează să se execute în locul activității pârâtului. 


4.2.5. Competența în materie de tutelă şi familie 


- În condiţiile art. 114 alin. (2) C. pr. civ., în cazul cererilor privind autorizarea de către 
instanța de tutelă şi de familie a încheierii unor acte juridice, când actul juridic a cărui 
autorizare se solicită priveşte un imobil, este, de asemenea, competentă şi instanța în a cărei 
circumscripție teritorială este situat imobilul. În acest caz, instanţa de tutelă şi de familie 
care a pronunţat hotărârea va comunica de îndată o copie a acesteia instanței de tutelă şi de 
familie în a cărei circumscripție teritorială îşi are domiciliul sau reşedinţa cel ocrotit. 

În ipoteza reglementată la alin. (2), reclamantul are alegerea între instanța în a cărei 
circumscripție teritorială îşi are domiciliul persoana ocrotită, instanța în a cărei circumscripție 
teritorială îşi are reşedinţa persoana ocrotită şi instanța în a cărei circumscripție teritorială este 
situat imobilul. i 


4.2.6. Competența în materie de asigurare 


Referitor la cererile în materie de asigurare, art. 115 C. pr. civ. prevede că, în materie 
de asigurare, cererea privitoare la despăgubiri se va putea face şi la instanța în circumscripția 
căreia se află: | 

1. domiciliul sau sediul asiguratului; 

2. bunurile asigurate; 

3. locul unde s-a produs riscul asigurat. 

Aşadar, reclamantul are alegerea între patru instanțe deopotrivă competente, respectiv 
instanţa de la sediul pârâtului, conform art. 107 C. pr. civ., instanța de la domiciliul sau sediul 
asiguratului, instanța unde se află bunurile asigurate şi instanța locului unde s-a produs 
riscul asigurat. 

Art. 115 C. pr. civ. îşi găseşte aplicare numai dacă cererea are ca obiect despăgubiri, 
respectiv, indemnizaţia de asigurare, în cazul asigurării de bunuri, ori suma asigurată, în 

cazul asigurării de persoane, iar nu şi în cazul în care s-ar solicita plata primelor de 
asigurare. 

În cazul în care alegerea competenţei prin convenţie a fost făcută înainte de naşterea 
dreptului la despăgubire este considerată ca nescrisă şi, ca atare, va fi lipsită de efect 
[art. 115 alin. (2) C. pr. civ.]. 

În materia asigurării obligatorii de răspundere civilă, terțul prejudiciat poate introduce 
acțiune directă şi la instanţa domiciliului sau, după caz, a sediului său [art. 115 alin. (3) 
C. pr. civ.]. Textul vizează ipoteza în care persoana prejudiciată formulează acțiunea împo- 
triva asigurătorului. Dacă acţiunea este introdusă în contradictoriu cu autorul prejudiciului, 
art. 115 C. pr. civ. nu mai este incident, ci se vor aplica regulile de drept comun. 

În ceea ce priveşte litigiile având ca obiect despăgubiri în materie de asigurări mari- 
time, fluviale şi aeriene, competenţa teritorială este cea de drept comun, art. 115 alin. (4) 
C. pr. civ. stabilind că dispoziţiile alin. (1) şi (2) nu se aplică însă în aceste materii. 


A . 


4.2.7. Cazul cererii în care judecătorul este parte! 


Potrivit art. 127 alin. (1) C. pr. civ., dacă un judecător are calitatea de reclamant într-o 
cauză de competența instanței la care îşi desfăşoară activitatea sau a unei instanţe inferioare 
acesteia, va sesiza una dintre instanţele judecătoreşti de acelaşi grad aflate în circumscripția 
oricăreia dintre curţile de apel învecinate cu curtea de apel în a cărei circumscripție se află 
instanţa la care îşi desfăşoară activitatea. l 

Condițiile ce trebuie îndeplinite pentru a fi incident textul sunt: 

- judecătorul are calitatea de reclamant?; | 

` - cererea este de competenţa instanţei la care judecătorul îşi desfăşoară activitatea sau a 
unei instanţe inferioare. 

Din modul de redactare a textului rezultă că judecătorul trebuie să se adreseze încă de 
la început uneia dintre instanțele arătate în text, neavând un drept de opţiune, norma de 
competență fiind de ordine publică. Prin urmare, necompetența poate să fie invocată chiar şi 
de către reclamant ori de instanță din oficiu, în condiţiile art. 130 alin. (2) C. pr. civ. 


1 Cu referire la art. 127 C. pr. civ., alin. (1) şi (2) au fost modificate în sensul punerii acestora în 
concordanță cu Decizia Curţii Constituţionale nr. 290 din data de 26 aprilie 2018, publicată în M. Of. nr. 638 din 
23 iulie 2018, care a statuat, în acord şi cu jurisprudența constantă a Curţii Europene a Drepturilor Omului, că 
„este necesar ca justiția să se realizeze nu numai în fapt, ci să existe şi toate aparențele din care să reiasă 
îndeplinirea condiţiilor prevăzute de lege pentru ca judecata să se desfăşoare în mod echitabil. În unele cauze 
putea fi dificilă găsirea unor dovezi care să infirme prezumția de imparțialitate subiectivă a judecătorului, astfel 
încât reglementarea unor cerințe privind imparțialitatea obiectivă era necesară. Astfel, Curtea a reţinut că 
„stabilirea competenţei facultative numai în privința judecării cererilor formulate de judecători a căror compe- 
tență de soluționare revenea instanțelor de judecată la care judecătorii respectivi îşi desfăşoară activitatea 
încălca dispoziţiile constituționale ale art. 21 alin. (3) şi art. 124 alin. (2)”. O asemenea soluţie legislativă 
reducea aplicarea garanţiei imparţialităţii instanței de judecată, parte a dreptului la un proces echitabil, numai la 
situaţia antereferită, astfel încât aceasta nu îşi atingea scopul pentru care a fost edictată, respectiv apărarea presti- 
giului şi imparțialității justiției. j 

2 ICCJ, s. I civ., dec. nr. 1.198 din 26 mai 2016, în Buletinul Casației nr. 3/2017, pp. 34-35 — întrucât 
sintagma „calitatea de reclamant” a judecătorului, folosită de legiuitor în cuprinsul alin. (1) al art. 127 C. pr. civ., 
nu poate fi interpretată în sens larg, de parte în dosar, ci are înțelesul strict de reclamant în cererea de chemare în 
judecată, acest text nu este incident în situația în care judecătorul are calitatea de intervenient în interes propriu. 

În condiţiile art. 127 alin. (2) C. pr. civ., în cazul în care cererea se introduce împotriva 
unui judecător care îşi desfăşoară activitatea la instanța competentă să judece cauza, recla- 
mantul poate sesiza una dintre instanțele judecătoreşti de acelaşi grad aflate în circumscripția 
oricăreia dintre curţile de apel învecinate cu curtea de apel în a cărei circumscripție se află 
instanța care ar fi fost competentă, potrivit legii. | 

Condiţiile ce trebuie îndeplinite pentru a fi incident acest text sunt următoarele: 

- pârâtul este judecător; Ț i 

- judecătorul îşi desfăşoară activitatea la instanța care este competentă să judece litigiul. 

Spre deosebire de ipoteza reglementată la alin. (1), reclamantul poate să se adreseze 
unei alte instanțe decât cea care este normal competentă, fără a fi însă obligat să procedeze 
în acest sens, reclamantul putând să renunţe la norma de favoare edictată în folosul său. 
În situaţia reglementată la alin. (2), nici reclamantul care a învestit instanța competentă în 
mod normal şi nici instanţa din oficiu, nu ar putea să ceară declinarea competenţei la una 
dintre instanţele prevăzute la art. 127 alin. (2). 

Prin alin. (21) al art. 127 C. pr. civ. legiuitorul a statuat în sensul că dispoziţiile alin. (1) 
şi (2) se aplică în mod corespunzător şi în ipoteza în care o instanță de judecată are calitatea 
de reclamant sau de pârât, după caz. 

În fine, în condiţiile alin. (3) al art. 127, dispoziţiile alin. (1) şi (2) se aplică în mod 
corespunzător şi în cazul procurorilor, asistenţilor judiciari şi grefierilori, indiferent după 
cum aceştia au calitatea de reclamanți ori de pârâți. În privinţa procurorilor, determinarea 
instanţei competente se realizează prin raportare la instanța pe lângă care funcționează 
parchetul la care îşi desfăşoară activitatea procurorul parte în proces. 


4.2.8. Competența în ipoteza alegerii de domiciliu 


Potrivit art. 126 alin. (1) C. pr. civ., părțile pot conveni în scris sau, în cazul litigiilor 
născute, şi prin declaraţie verbală în fața instanței ca procesele privitoare la bunuri şi la alte 
drepturi de care acestea pot să dispună să fie judecate de alte instanțe decât acelea care, 
potrivit legii, ar fi competente teritorial să le judece, în afară de cazul când această com- 
petenţă este exclusivă. i 


Într-o astfel de situație, reclamantul va putea opta între instanța domiciliului real al 


pârâtului şi instanța domiciliului ales prin convenție. Dacă alegerea de domiciliu este făcută 
în favoarea pârâtului, atunci reclamantul trebuie să se adreseze instanței domiciliului ales 
prin convenția părților. 

În litigiile din materia protecţiei drepturilor consumatorilor, precum şi în alte cazuri 
prevăzute de lege, părţile pot conveni alegerea instanței competente, în condiţiile prevăzute 
la alin. (1), numai după naşterea dreptului la despăgubire. Orice convenție contrară este 
considerată ca nescrisă [art. 126 alin. (2) C. pr. civ.]. | 

Trebuie precizat că nu se circumscrie tezei analizate ipoteza reglementată de art. 158 
C. pr. civ., text care vizează alegerea de domiciliu pe plan procesual. 


1 Prin Decizia nr. 7/2016, publicată în M. Of. nr. 461 din 22 iunie 2016, s-a stabilit că „art. 127 alin. (1) şi 
(3) din Codul de procedură civilă trebuie interpretat, sub aspectul noțiunii de «grefier», în sensul că este 
aplicabil şi în cazul reclamanților care fac parte din personalul auxiliar de specialitate (grefier) la parchetele de 
pe lângă instanțele judecătoreşti”. 

4.3. Competența teritorială exclusivă 


Competența teritorială exclusivă presupune că unele pricini pot să fie soluționate numai 
de o anumită instanță, prevăzută prin lege, părțile nemaiavând posibilitatea să convină sub 
acest aspect. | j 

„ Potrivit art. 129 alin. (2) pet. 3 C. pr. civ., necompetența este de ordine publică în cazul 
încălcării competenţei teritoriale exclusive, când procesul este de competența unei alte . 
instanțe de acelaşi grad şi părțile nu o pot înlătura. Iar potrivit art. 126 alin. (1) C. pr. civ., 
părţile pot conveni în scris sau, în cazul litigiilor născute, şi prin declarație verbală în fața 
instanţei ca procesele privitoare la bunuri şi la alte drepturi de care acestea pot să dispună să 
fie judecate de alte instanţe decât acelea care, potrivit legii, ar fi competente teritorial să le 
judece, în afară de cazul când această competență este exclusivă. 

Din coroborarea celor două texte rezultă că operează o competență teritorială exclusivă 
în următoarele situaţii: 

- în litigiile privitoare la bunuri, atunci când din expresia folosită de legiuitor rezultă că 
trebuie învestită o anumită instanță; 

- în litigiile privitoare la persoane şi la drepturi de care părțile nu pot să dispună. 


4.3.1. Cereri privitoare la imobile 


Conform art. 117 alin. (1) C. pr. civ., cererile privitoare la drepturile reale imobiliare se 
introduc numai la instanţa în a cărei circumscripție este situat imobilul. 

Textul este incident numai în cazul cererilor care au ca obiect valorificarea unui drept 
real imobiliar, precum cererea în revendicare, cererea confesorie? sau negatorie?, cererea 
posesorie, cererea în grăniţuire, cererea privitoare la ipotecă, cererea privitoare la îngrădirile 
dreptului de proprietate, cererea de partaj a unui imobil, când indiviziunea nu rezultă din 
succesiune“ [art. 117 alin. (3) C. pr. civ.]. i 

Dacă cererea are ca obiect valorificarea unor drepturi personale imobiliare, competența 
teritorială este alternativă, în condiţiile art. 113 alin. (1) pct. 3-5 C. pr. civ. 


1 C, Ap. Bucureşti, s. a III-a civ., dec. civ. nr. 2676/2001, în Practică judiciară civilă 2001 -2002, Colecţia 
Lex Expert, Bucureşti, 2003, pp. 411-412 — locul de veci din masa partajabilă face aplicabilă competența pre- 
văzută de art. 13 alin. (1) C. pr. civ. (subl. ns. — vechiul C. pr. civ.). 

2 Acţiunea confesorie are ca obiect recunoaşterea de către pârât a existenței unui drept real, dezmembră- 
mânt al dreptului de proprietate, asupra unui bun proprietatea altei persoane şi obligarea pârâtului la respectarea 
acestui drept. Acţiunea confesorie este asemănătoare acțiunii în revendicare prin aceea că ea tinde la recunoaște- 
rea unui drept subiectiv, dar nu de proprietate, ci a unuia dintre dezmembrămintele sale — C. Bîrsan, Drept civil, 
Drepturile reale principale, ed. a 2-a, revăzută şi adăugită, Ed. Hamangiu, Bucureşti 2007, p. 233. 

3 Acţiunea negatorie este acea acţiune reală prin care titularul dreptului de proprietate asupra unui bun cere 
instanței de judecată să stabilească prin hotărârea sa că pârâtul din acțiune nu este titularul unui drept real, 
dezmembrământ al proprietăţii asupra bunului său, şi să-l oblige la încetarea exerciţiului nelegitim al unuia dintre 
aceste drepturi — C. Bîrsan, op. cit., 2007, p. 232. 

4 Când partajul rezultă din succesiune, competenţa revine instanţei de la ultimul domiciliu al defunctului. 
Când se cere partajul ca efect al desfacerii ori anulării căsătoriei, competența teritorială se determină după regula 
înscrisă în art. 123 C. pr. civ. Când partajul se cere pe cale principală, după desființarea sau desfacerea căsătoriei 
sau în alte cazuri de coproprietate comună, competența se determină potrivit art. 117 C. pr. civ., însă numai în 
ipoteza în care în masa partajabilă sunt bunuri imobile. 


252 Competența 


Rațiunea reglementării cuprinse în art. 117 alin. (1) C. pr. civ. constă în aceea că 
instanța de la locul situării imobilului poate asigura o judecată în condiții mai bune, în ceea 
ce priveşte administrarea probelor şi cheltuielile aferente, dar şi accesul mai facil la registrele 
de publicitate imobiliară. 

Atunci când imobilul este situat în circumscripțiile mai multor instanțe, cererea se va 
face la instanţa domiciliului sau reședinței pârâtului, dacă acestea se află în vreuna dintre 
aceste circumscripţii, iar în caz contrar, la oricare din instanțele în circumscripțiile cărora se 
află imobilul (art. 117 alin. (2) C. pr. civ.]. În prima ipoteză a alin. (2), competența terito- 
rială este exclusivă, reclamantul având obligaţia de a sesiza instanța în a cărei circumscripție 
se află domiciliul ori reşedinţa pârâtului, iar în a doua ipoteză, reclamantul poate să sesizeze 
oricare dintre instanţele în circumscripțiile cărora se află imobilul, competenţa fiind una 
alternativă, însă subsumată competenţei generice exclusive. 


4.3.2. Cereri privitoare la moştenire 


Art. 118 alin. (1) C. pr. civ. prevede că, în materie de moştenire, până la ieşirea din 


indiviziune, sunt de competenţa exclusivă a instanței celui din urmă domiciliu al defunctului’: | 


1. cererile privitoare la validitatea sau executarea dispoziţiilor testamentare; 

2. cererile privitoare la moştenire şi la sarcinile acesteia, precum şi cele privitoare la 
pretenţiile pe care moştenitorii le-ar avea unul împotriva altuia; 

3. cererile legatarilor sau ale creditorilor defunctului împotriva vreunuia dintre moşte- 
nitori sau împotriva executorului testamentar. 

Norma de competenţă înscrisă în art. 118 alin. (1) C. pr. civ. se aplică numai până la efec- 
tuarea împărțelii între moştenitori’, ceea ce înseamnă că, ulterior acestui moment, nemai- 
existând o masă succesorală, devin incidente dispoziţiile de drept comun în determinarea 
competenţei. E | 

În ceea ce priveşte însă cererile care au ca obiect contestarea partajului succesoral sau 
alte cereri ce derivă din partaj sunt tot de competenţa instanței ultimului domiciliu al de- 
functului, întrucât, în ipoteza admiterii acestor cereri, se va efectua o nouă împărțeală, ceea 
ce justifică incidenţa dispoziţiilor speciale ale art. 118 C. pr. civ. 


1 C. Ap. București, sent. civ. nr. 22 din 26 februarie 2002, în Culegere de practică judiciară civilă 2002, 
Ministerul Justiţiei, pp. 111-112 — dovada decesului și a ultimului domiciliu se face cu certificatul de deces, şi nu 
cu buletinul de identitate; pentru o soluție contrară, a se vedea C. Ap. Bucureşti, s. a I-a civ., dec. nr. 924/2004, 
în Practică judiciară civilă 2003-2004, pp. 376-379 — chiar dacă autorul a decedat în altă localitate (domiciliul 
fiicei, locuind la aceasta în ultima perioadă a vieţii din cauza vârstei şi bolii de care suferea), iar certificatul de 
deces i-a fost eliberat de primăria acestei localități, aceste aspecte sunt fără relevanţă juridică, întrucât certificatul 
se eliberează de instituţia competentă de pe raza localităţii unde a avut loc decesul, şi nu a localităţii unde a avut 
defunctul ultimul domiciliu; CSJ, s. civ., dec. nr. 2360 din 9 mai 2001, în Pandectele Române nr. 3/2002, 
pp. 141-142 — hotărârea de declinare a primei instanțe a fost desființată cu trimiterea cauzei spre rejudecare 
aceleiaşi instanţe, iar cealaltă cauză, aflată pe rolul Judecătoriei Roşiorii de Vede şi care fusese suspendată, a fost 
ulterior repusă pe rol. Faţă de caracterul absolut al normelor de competență teritorială în materie, instanța 
competentă nu putea fi decât cea stabilită prin sentința recurată în favoarea Judecătoriei Roșiori de Vede, în 
circumscripția căreia a existat ultimul domiciliu al defuncţilor. 

2 CSJ, s. civ., dec. nr. 1049/2003, în B.J. 1990-2003, p. 864 — cererea de împărţeală a bunurilor succesorale, 
între care şi un imobil, formulată după finalizarea procedurii succesorale, este de competența instanţei în a cărei 
rază teritorială se află imobilul, iar nu de competenţa instanţei ultimului domiciliu al defunctului. 

Rațiunea acestei norme legale constă în aceea că la ultimul domiciliu al defunctului se 
găsesc, în mod obişnuit, majoritatea bunurilor defunctului, documentele ce interesează moș- 
tenirea, astfel încât probatoriul poate să fie administrat în condiții optime!. Aceasta înseamnă 
că sunt excluse în determinarea competenţei locurile pasagere în care poate interveni decesul, 
precum un spital, locul producerii unui accident etc. - i 

Prin noţiunea de „ultimul domiciliu al defunctului” se înțelege ultima locuinţă efectivă 
a lui de cuius, iar nu neapărat domiciliul cu care acesta era înscris în actul de identitate. 

Sunt, aşadar, de competenţa exclusivă a instanţei ultimului domiciliu al defunctului: 

1. cererile privitoare la validitatea sau executarea dispoziţiilor testamentare, precum: 
cererea privind anularea unui testament, cererea pentru constatarea valabilităţii unui testa- 
ment, cererea pentru punerea în executare a unui testament; | 

2. cererile privitoare la moştenire şi la sarcinile acesteia, precum şi cele privitoare la 
pretenţiile pe care moştenitorii le-ar avea unul împotriva altuia, precum cererea pentru 
anularea certificatului de moştenitor, cererea pentru reducțiunea liberalităților excesive, 
cererea pentru raportul donațiilor, cererea de ieşire din indiviziune, petiția de ereditate” etc. 

Din interpretarea dispoziţiilor art. 118 alin. (1) pct. 2 C. pr. civ. rezultă că acestea nu se 
aplică atunci când moştenitorii valorifică drepturi succesorale împotriva unor terțe persoane, 
străine de moştenire, deoarece textul se referă exclusiv la pretențiile pe care moştenitorii le au 
unii împotriva altora; | 

ai cererile legatarilor sau ale creditorilor defunctului împotriva vreunuia dintre moşte- . 
nitori sau împotriva executorului testamentar, precum cererea pentru predarea unui legat cu 
titlu particular, cererea pentru cheltuielile privind înmormântarea defunctului, cererea prin 
care creditorii defunctului urmăresc executarea unui contract încheiat cu acesta etc. 

În doctrină’, s-a arătat că textul nu se aplică atunci când moştenitorii cheamă în jude- 
cată pe creditorii defunctului, caz în care competența se determină potrivit dreptului comun. 
În schimb, textul are în vedere atât pe creditorii personali ai defunctului, cât şi pe cei care au 
devenit creditori ai succesiunii după deschiderea acesteia, pentru cheltuielile prilejuite de 
înmormântarea defunctului sau cheltuielile necesitate de conservarea şi administrarea bunu- 
rilor succesorale. 

Dispoziţiile art. 118 C. pr. civ. se vor aplica chiar dacă în masa succesorală se găsesc şi 
bunuri imobile care nu sunt situate în circumscripţia instanței ultimului domiciliu al defunc- 
tului, soluţia fiind impusă, pe de o parte, de topografia textelor, ceea ce înseamnă că, aşezând 
norma de competență prevăzută la art. 118 C. pr. civ. după aceea a art. 117 C. pr. civ., 
legiuitorul a înţeles să deroge de la regula înscrisă în acest din urmă articol şi, pe de altă 
parte, datorită caracterului complex al proceselor succesorale, care presupune ca soluţio- 
narea acestora să se facă în mod unitar, de o singură instanță”. | 


1 M. Tăbârcă, op. cit., pp. 790-791. Sa ui e 

2 Petitia de ereditate este acea acțiune în justiție prin care reclamantul solicită instanţei recunoaşterea calității 
de moştenitor universal ori cu titlu universal, precum şi obligarea pârâtului care se pretinde, de asemenea, 
moştenitor universal ori cu titlu universal, la restituirea bunurilor succesorale pe care le deţine, drepturile deţinute de 
cele două părți fiind inconciliabile — C. Hamangiu, I, Rosetti-Bălănescu, Al. Băicoianu, Tratat de drept civil român, 
vol. III, Ed. All, Colecţia Restitutio, Bucureşti, 1996, p. 493. 

3 M: Tăbârcă, op. cit., p. 794. TAE. 

4 C. Ap. Bucureşti, s. a IV-a civ., sent. nr. 2 din 20 martie 1996, în Culegere de practică judiciară civilă 


1993-1998, pp. 217-218. 

În condiţiile art. 118 alin. (2) C. pr. civ., cererile formulate potrivit alin. (1) care privesc 
mai multe moşteniri deschise succesiv sunt de competența exclusivă a instanței ultimului 
domiciliu al oricăruia dintre defuncți. Textul este incident atunci când cei care au decedat 
“succesiv se moştenesc unii pe alții. Dacă însă între moşteniri nu există legătură, se va aplica 
regula înscrisă în alin. (1) al art. 118 C. pr. civ. 


4.3.3. Cereri privitoare la societăți 


Conform art. 119 C. pr. civ., cererile în materie de societate, până la sfârşitul lichidării 
sau, după caz, până la radierea societăţii, sunt de competența exclusivă a instanței în cir- 
cumscripția căreia societatea îşi are sediul principal. | 

Sediul societăţii avut în vedere pentru determinarea competenţei este cel cu care 
aceasta figurează înregistrat în registrul comerțului. Întrucât textul nu face vreo distincţie, 
înseamnă că acesta este aplicabil oricărei forme de societate, respectiv atât societăţilor pre- 
văzute de Codul civil, cât şi societăţilor reglementate de Legea societăților nr. 31/ 1990!. 

Rațiunea textului constă în aceea că instanța în a cărei circumscripție se află sediul 
principal al societății poate administra în condiții mai bune probele necesare stabilirii rapor- 
turilor juridice ce cad sub incidenţa sa, având în vedere că la sediul principal al societății se 
găsesc principalele registre şi acte. 

Textul are în vedere litigiile dintre asociaţi între ei sau dintre societate şi asociaţi. Spre 
exemplu, cererea de excludere a unui asociat, cererea pentru dizolvarea societăţii, cererea 
pentru numirea lichidatorilor, cererea pentru repararea daunelor produse societăţii de către 
un asociat etc. 

În schimb, litigiile în care figurează ca părți asociaţii sau societatea, pe de o parte, şi 
terțe persoane, pe de altă parte, nu cad sub incidența dispoziţiilor art. 119 C. pr. civ., ci a 
celor de drept comun. Tot astfel, dacă cererea în materie de societate are ca obiect un imobil 
care nu se află în raza instanței unde societatea îşi are sediul principal, aceasta se va judeca 
tot la această instanță, iar nu la instanța locului situării imobilului. 

Competența exclusivă prevăzută de art. 119 C. pr. civ. se menţine până la sfârşitul li- 
chidării în fapt, adică până în momentul în care este împărțit întregul activ al societății. 
Întrucât, după terminarea lichidării, lichidatorii trebuie să ceară radierea societății din Re- 
gistrul Comerțului, înseamnă că acest moment este cel care marchează încetarea existenței 
societății, moment avut în vedere şi de legiuitor în formula „sfârşitul lichidării în fapt”. Prin 
urmare, litigiile ivite în timpul lichidării sunt de competența instanței prevăzute de art. 119 
C. pr. civ. 


4.3.4. Cereri privitoare la insolvenţă sau concordatul preventiv 


Conform art. 120 C. pr. civ., cererile în materia insolvenței sau concordatului preventiv 
sunt de competența exclusivă a tribunalului în a cărui circumscripție îşi are sediul debitorul. 

Dispoziţii similare sunt înscrise şi în art. 7 alin. (1) şi art. 8 alin. (1) din Legea nr. 85/2014 
privind procedurile de prevenire a insolvenței şi de insolvenţă’, potrivit cu care toate 


1 Republicată în M. Of. nr. 1.066 din 17 noiembrie 2004. 
2 Publicată în M. Of. nr. 466 din 25 iunie 2014. 


Drept procesual civil | 255 


cererile prevăzute de această lege sunt de competenţa tribunalului în a cărui circumscripție 
îşi are sediul principal sau profesional debitorul. În plus, art. 41 alin. (1) din aceeaşi lege 
stabileşte că toate procedurile prevăzute de prezentul capitol, cu excepția apelului, sunt de 
competenţa tribunalului sau, dacă este cazul, a tribunalului specializat în a cărui. circum- 
scripţie debitorul şi-a avut sediul social/profesional cel puţin 6 luni anterior datei sesizării 
instanţei. Dacă în cadrul tribunalului a fost creată o secție specială de insolvenţă, acesteia îi 
aparține competenţa pentru derularea procedurilor prevăzute de prezenta lege. 

Dacă cererea în materie de insolvenţă sau concordat preventiv are ca obiect un imobil 
care nu se află în raza instanţei unde societatea îşi are sediul, aceasta se va judeca tot la 
instanța prevăzută de art. 120 C. pr. civ., iar nu la instanța locului situării imobilului. 

De precizat este faptul că, în privința cererilor în această materie, nu operează proro- 
garea legală de competență în condițiile art. 123 C. pr. civ., aceste cereri fiind în mod expres 
exceptate de la regulă. - | 


4.3.5. Cereri împotriva unui consumator 


Potrivit art. 121 C. pr. civ., cererile formulate de un profesionist împotriva unui con- 
sumator pot fi introduse numai la instanța domiciliului consumatorului. Dispoziţiile art. 126 
alin. (2) rămân aplicabile. 

Dispoziţia reprezintă o normă de favoare pentru consumator şi vizează cererile în care 
consumatorul are calitatea de pârât. Pentru ipoteza în care consumatorul are calitatea de 
reclamant, se vor aplica dispoziţiile art. 113 alin. (1) pct. 8 C. pr. civ. 

În litigiile din materia protecţiei drepturilor consumatorilor, precum şi în alte cazuri 
prevăzute de lege, părţile pot conveni alegerea instanței competente, în condiţiile prevăzute 
la art. 126 alin. (1), numai după naşterea dreptului la despăgubire. Orice convenție contrară 
este considerată ca nescrisă [art. 126 alin. (2) C. pr. civ.]. 


4.3.6. Cereri privitoare la persoane 


Competența teritorială este exclusivă şi în pricinile privitoare la persoane, precum şi în 
cazul altor pricini ce nu sunt privitoare la bunuri, concluzie ce se desprinde din interpretarea 
per a contrario a dispoziţiilor art. 126 alin. (1) şi art. 129 alin. (2) pct. (3) C. pr. civ. 

Prin urmare, în litigiile privitoare la persoane, norma înscrisă în art. 107 C. pr. civ. are 
caracter de ordine publică. Astfel, fac parte din această categorie cererea pentru anularea 
sau constatarea nulităţii căsătoriei, cererea pentru stabilirea paternităţii copilului din afara 
căsătoriei, cererea în tăgada paternităţii, cererea pentru stabilirea filiației față de mamă, 
cererea pentru contestarea recunoaşterii de maternitate sau de paternitate, cererea de punere 
sub interdicţie sau de ridicare a interdicţiei, cererea de stabilire a locuinţei minorului. 

În ceea ce priveşte cererea de desfacere a căsătoriei, art. 915 C. pr. civ. prevede că 
cererea de divorţ este de competenţa judecătoriei în circumscripția căreia se află cea din 
urmă locuință comună a soților’. Dacă soții nu au avut locuință comună sau dacă niciunul 


PN N a RE 


ICCJ, s. I civ., dec. nr. 324 din 16 februarie 2017, în Buletinul Casaţiei nr. 4/2018, pp. 38-39 — o expli- 
caţie a noțiunii de „ultimă locuinţă comună” se regăsește în procedura divorțului pe cale notarială reglementată 

dintre soți nu mai locuieşte în circumscripția judecătoriei în care se află cea din urmă 
locuință comună, judecătoria competentă este aceea în circumscripția căreia îşi are locuința 
pârâtul, iar când pârâtul nu are locuinţa în țară şi instanțele române sunt competente inter- 
naţional, este competentă judecătoria în circumscripţia căreia îşi are locuinţa reclamantul. 
Dacă nici reclamantul şi nici pârâtul nu au locuința în țară, părțile pot conveni să introducă 
cererea de divorţ la orice judecătorie din România. În lipsa unui asemenea acord, cererea de 
divorţ este de competența Judecătoriei Sectorului 5 al municipiului Bucureşti. 


4.3.7. Cereri privind ocrotirea persoanei 


Potrivit art. 114 alin. (1) C. pr. civ., dacă legea nu prevede altfel, cererile privind ocro- 
tirea persoanei fizice date de Codul civil în competența instanței de tutelă şi de familie se 
soluţionează de instanța în a cărei circumscripție teritorială îşi are domiciliul sau reşedinţa 
persoana ocrotită. 

Se observă că nu toate cererile date de Codul civil în competența instanței de tutelă şi 
de familie cad sub incidenţa art. 114 alin. (1) C. pr. civ., ci numai cererile privind ocrotirea 
persoanei fizice. 

În acest caz, competenţa este exclusivă, iar în interiorul acesteia, reclamantul are alter- 
nativa între instanţa în a cărei circumscripție teritorială îşi are domiciliul persoana ocrotită şi 
instanţa în a cărei circumscripție teritorială îşi are reşedinţa persoana ocrotită. 


4.3.8. Cereri în cauze maritime şi fluviale 


Potrivit art. 42! din Legea nr. 304/2004 privind organizarea judiciară, în cauzele mari- 
time şi fluviale, circumscripțiile tribunalelor Constanţa şi Galaţi sunt următoarele: 

a) Tribunalul Constanţa: județele Constanţa şi Tulcea, marea teritorială, Dunărea până 
la mila marină 64 inclusiv; | 

b) Tribunalul Galaţi: celelalte judeţe, Dunărea de la mila marină 64 în amonte până la 
km 1.075. 


4.3.9. Cereri în legătură cu incidentele privind arbitrajul 


Competența ce revine instanțelor judecătoreşti în legătură cu incidentele privind arbitrajul 
reglementat de prezentul cod aparţine în toate cazurile tribunalului în circumscripția căruia 
are loc arbitrajul (art. 128 C. pr. civ.). i 

Iar art. 547 alin. (1) C. pr. civ. stabileşte că, pentru înlăturarea piedicilor ce s-ar ivi în 
organizarea şi desfăşurarea arbitrajului, precum şi pentru îndeplinirea altor atribuții ce revin 
instanței judecătoreşti în arbitraj, partea interesată poate sesiza tribunalul în circumscripția 

de Regulamentul de aplicare a legii notarilor publici şi a activităţii notariale, potrivit căruia prin această sintagmă 
se înțelege ultima locuință în care au conviețuit soții. Dovada ultimei locuinţe se face, după caz, cu actele de 
identitate ale soţilor, din care rezultă domiciliul comun sau reşedinţa comună a acestora ori, dacă nu se poate face 
dovada în acest fel, prin declaraţia autentică pe proprie răspundere a fiecăruia dintre soți, din care să rezulte care 
a fost ultima locuință comună a acestora. Prin urmare, locuință comună reprezintă adresa la care soții au locuit 
efectiv împreună şi, fiind vorba despre o chestiune de fapt, dovada locuinţei comune se poate face, în principiu, 
prin orice mijloc de probă. 

căruia are loc arbitrajul. Tribunalul va soluţiona cauza în completul prevăzut de lege pentru 
judecata în primă instanță. 


4.3.10. Cereri în materie necontencioasă 


În condiţiile art. 528 C. pr. civ., cererile necontencioase care sunt în legătură cu o cauză 
în curs de soluţionare sau soluționată deja de o instanță ori care au ca obiect eliberarea unor 
înscrisuri, titluri sau valori aflate în depozitul unei instanțe se vor îndrepta la acea instanță. 
În celelalte cazuri, competența instanţei şi soluționarea incidentelor privind competența sunt 
supuse regulilor prevăzute pentru cererile contencioase. În cazul în care competența terito- 
rială nu poate fi stabilită potrivit dispoziţiilor alin. (2), cererile necontencioase se vor 
îndrepta la instanţa în a cărei circumscripție petentul îşi are, după caz, domiciliul, reşedinţa, 
sediul ori reprezentanța, iar dacă niciuna dintre acestea nu se află pe teritoriul României, 
cererile se vor îndrepta, urmând regulile de competență materială, la Judecătoria Sectorului 1 
al municipiului Bucureşti sau, după caz, la Tribunalul Bucureşti. 

De reţinut este faptul că, în materie necontencioasă, art. 529 alin. (1) C. pr. civ. obligă 
instanţa să îşi verifice din oficiu competența, chiar dacă este de ordine privată, putând cere 
părții lămuririle necesare. 


5. Incidente procedurale privitoare la competenţa instanţei 


5.1. Exceptia de necompetență 


5.1.1. Noţiune şi invocare 


Exceptia de necompetenţă reprezintă mijlocul procedural prin intermediul căruia se 
contestă, în cursul judecății, competenţa instanţei alese de reclamant. Aşadar, atâta timp cât 
procesul este pendinte, indiferent că judecata se află în primă instanță sau într-o cale de 
atac, dar mai înainte de pronunțarea hotărârii, necompetenţa instanței poate fi invocată pe 
calea excepţiei. 

Din punct de vedere al regimului juridic de invocare a excepţiei, primul şi cel interesat 
în invocarea excepţiei este pârâtul, el fiind cel afectat ca urmare a chemării sale în judecată. 
Dacă însă necompetenţa este absolută, excepția poate fi invocată de oricare dintre părți, de 
procuror sau de instanță din oficiu. | 

Aşadar, excepția de necompetenţă se invocă diferit, după cum norma care reglemen- 
tează competenţa are caracter de ordine publică sau de ordine privată!. Astfel: 

(i) excepția de necompetenţă absolută în cazul încălcării competenţei generale poate fi 
invocată de oricare dintre părți sau de instanță din oficiu, în orice stare a pricinii (art. 130 
alin. (1) C. pr. civ.]. În ceea ce priveşte excepția de necompetență internaţională a instanței 
române, aceasta poate fi invocată în orice stare a procesului, chiar şi direct în căile de atac 
[art. 1.071 alin. (2) C. pr. civ.]- | 


1 Pentru o analiză exhaustivă a regulilor de invocare a excepţiei în fața primei instanțe, a se vedea Gh.-L. Zidaru, 
în V.M. Ciobanu, M. Nicolae, op. cit., pp. 512-528. 

Din interpretarea dispozițiilor art. 130 alin. (4) C. pr. civ., rezultă că şi reclamantul 
poate invoca excepția de necompetență absolută în cazul încălcării competenţei generale şi 
internaţionale, după cum şi procurorului trebuie să i recunoască acest drept. 

Referitor la stadiul procesual în care excepția poate fi invocată, acesta poate fi: 

- în primă instanță, chiar şi după terminarea cercetării procesului, faţă de prevederile 
art. 390 C. pr. civ.; | 

- direct în apel; 

- direct în recurs, cu limitările impuse de art. 488 alin. (2) C. pr. civ. şi art. 488 alin. (1) 
pct. 3 C. pr. civ., respectiv cu condiţia ca excepția să nu fi putut fi invocată pe calea apelului 
sau în cursul judecării apelului; 

- prin contestaţia în anulare în condiţiile art. 503 alin. (2) pct. 1 C. pr. civ., cu condiția ca 
instanța de recurs să fi omis să se pronunțe asupra excepţiei respective invocate în fața sa; 

(ii) excepția de necompetență absolută în cazul încălcării competenţei materiale şi 
teritoriale de ordine publică poate fi invocată de oricare dintre părți sau de instanță din 
oficiu, la primul termen de judecată la care părțile sunt legal citate în fața primei instanțe şi 
pot pune concluzii (art. 130 alin. (2) C. pr. civ.]. 

Se observă că, pentru a nu se tergiversa judecata, legiuitorul a limitat momentul proce- 
sual până la care poate fi invocată excepţia necompetenţei materiale şi teritoriale de ordine 
publică. 

Faptul că, în condiţiile art. 390 C. pr. civ., se prevede că, înainte de a se trece la dezba- 
terea fondului cauzei, instanţa, din oficiu sau la solicitarea părților, pune în discuția acestora 
excepţiile procesuale care nu au fost soluționate în cursul cercetării procesului nu înseamnă 
că textul derogă de la prevederile art. 130 alin. (2) C. pr. civ., ci are în vedere excepţiile 
invocate în termenul legal, însă nesoluţionate în cursul cercetării procesului. | 

Mai trebuie precizat că excepţia de necompetență materială şi teritorială de ordine 
publică nu poate fi invocată în cursul rejudecării după anularea sau casarea cu trimitere, 
pentru că termenul limită până la care trebuia invocată excepția a expirat. 

În privinţa contestaţiei în anulare, aceasta nu este incidentă pentru motivul prevăzut de 
art. 503 alin. (2) pet. 1 C. pr. civ., întrucât art. 130 alin. (2) C. pr. civ. limitează termenul 
până la care necompetența poate fi invocată în fața primei instanţe, deci nu direct în recurs. 
Eventuala omisiune a instanţei de recurs de a analiza un motiv de recurs vizând modul de 
soluționare a excepţiei de necompetență materială sau teritorială exclusivă de către instanța 
de fond ar putea fi încadrată în prevederile art. 503 alin. (2) pet. 3 C. pr. civ.; 

(iii) excepția de necompetenţă relativă în cazul încălcării competenţei teritoriale de 
ordine privată poate fi invocată numai de pârât, prin întâmpinare sau, dacă întâmpinarea nu 
este obligatorie cel mai târziu la primul termen de judecată la care părţile sunt legal citate în 
faţa primei instanțe şi pot pune concluzii [art. 130 alin. (3) C. pr. civ.]. 

În plus, art. 130 alin. (4) C. pr. civ. prevede că dacă necompetența nu este de ordine 
publică, partea care a făcut cererea la o instanță necompetentă nu va putea cere declararea 
necompetenţei. Aşadar, nici reclamantul, nici instanța din oficiu şi nici procurorul nu pot 
invoca excepţia necompetenței relative. Tot astfel, nici intervenientul voluntar principal, 
nici intervenientul accesoriu în favoarea reclamantului sau pârâtului, nici cel chemat în jude- 
cată, nici chematul în garanție şi nici cel arătat ca titular al dreptului nu vor putea invoca 
excepția necompetenței relative. 

Din punct de vedere al momentului procesual în care excepția poate fi invocată, 
art. 130 alin. (3) C. pr. civ. stabileşte că pârâtul trebuie să o ridice prin întâmpinare sau, 
dacă întâmpinarea nu este obligatorie cel mai târziu la primul termen de judecată la care 
părțile sunt legal citate în fața primei instanțe şi pot pune concluzii. Dacă excepția a fost 
invocată în condiţii procedurale, iar instanța a respins-o, soluţia instanței pe acest aspect 
poate constitui motiv de critică prin intermediul apelului şi, în niciun caz, nu poate fi invo- 
cată în etapa apelului, pe cale de excepție, necompetența primei instanțe. Tot astfel, şi 
pentru etapa recursului; 

(iv) expresia „primul termen de judecată la care părțile sunt legal citate în fața primei 
instanţe şi pot pune concluzii” semnifică acel termen de judecată la care atât părțile, cât şi 
instanța pot în concret să invoce excepţia de necompetenţă, fără a fi afectat de incidente de 
ordin procedural ce ar putea conduce la amânarea ori suspendarea cauzei şi care ar avea 
prioritate în economia procedurală a cauzei, lipsind, astfel, de orice eficacitate posibilitatea 
părților şi a instanţei de a invoca excepţia. În forma anterioară a textului, limita temporală 
fixată de legiuitor era strict limitată de primul termen de judecată la care părțile erau legal 
citate în fața primei instanţe. | | 

Cele două condiţii „părţile să fie legal citate” şi „să poată pune concluzii” trebuie să fie 
îndeplinite în mod cumulativ, lipsa uneia dintre ele determinând amânarea soluționării 
cauzei până la îndeplinirea concomitentă a acestora. 

„A putea pune concluzii” înseamnă ca părţile să fie în măsură să discute în contra- 
dictoriu asupra oricăror cereri, excepţii ori asupra unor mijloace de probe invocate în cauză 
şi în niciun caz nu vizează concluziile finale, pe fondul cauzei. i 

După cum se observă, definirea termenului de judecată la care se poate invoca excepția 
necompetenței vizează atât aspectul material şi teritorial de ordine publică al competenţei, 
cât şi aspectul de ordine privată al acesteia, în privința căruia primul termen de judecată la 
care părțile sunt legal citate în faţa primei instanțe prezintă relevanţă exclusiv pentru ipo- 
tezele în care întâmpinarea nu este obligatorie; | 

(v) art. 131 alin. (1) C. pr. civ. reglementează obligația de verificare a competenţei de 
către instanță. Astfel, la primul termen de judecată la care părțile sunt legal citate în fața 
primei instanțe şi pot pune concluzii, judecătorul este obligat, din oficiu, să verifice şi să 
stabilească dacă instanța sesizată este competentă general, material şi teritorial să judece 
pricina!, consemnând în cuprinsul încheierii de şedinţă temeiurile de drept pentru care 
constată competenţa instanţei sesizate. | 

Pentru îndeplinirea acestei obligaţii, instanța trebuie să pună în discuţia contradictorie a 
părților competenţa. | 

Încheierea are caracter interlocutoriu, ceea ce înseamnă că judecătorul nu mai poate 
reveni asupra ei. 

În mod excepțional, în cazul în care pentru stabilirea competenţei sunt necesare 
lămuriri ori probe suplimentare, judecătorul va pune această chestiune în discuția părților şi 
va acorda un singur termen în acest scop [art. 131 alin. (2) C. pr. civ.]. Aşadar, acordarea 

L Pentru opinia în sensul că instanța va verifica numai respectarea normelor de competenţă de ordine publică, 
nu și a celor de ordine privată, a se vedea G. Boroi, M. Stancu, op. cit., p. 295. 

termenului de judecată îngăduit de legiuitor este condiționat de nevoia resimțită de 
judecător pentru clarificarea aspectului competenţei, textul făcând aplicarea art. 98 alin. (3) 
C. pr. civ.; 

(vi) dispozițiile privitoare la excepția de necompetența se aplică prin asemănare şi în 
cazul secțiilor specializate ale aceleiaşi instanțe judecătoreşti, care se pronunță prin înche- 

iere, precum şi în cazul completelor specializate [art. 136 alin. (1) şi (4) C. pr. civ.]. 

Trebuie menţionat că, prin prevederile art. 200 alin. (1) şi (2) C. pr. civ., s-a instituit un 
regim juridic special față de cel de drept comun în ceea ce priveşte excepția prin care se 
invocă repartizarea făcută cu nerespectarea specializării completelor sau a secțiilor aceleiaşi 
instanţe. Astfel, completul căruia i s-a repartizat aleatoriu cauza verifică, de îndată, dacă 
cererea de chemare în judecată este de competența sa şi dacă aceasta îndeplineşte cerințele 
prevăzute la art. 194-197. În cazul în care cauza nu este de competența sa, completul căruia 
i-a fost repartizată cererea dispune, prin încheiere dată fără citarea părților, trimiterea 
dosarului completului specializat competent sau, după caz, secției specializate competente 
din cadrul instanţei sesizate. Dispoziţiile privitoare la necompetenţă şi conflictele de com- 
petență se aplică prin asemănare. 

Prin urmare, încheierea de trimitere la completul sau secţia specializate nu este supusă 
niciunei căi de atac. | ji 


5.1.2. Clasificare 


Sub aspectul obiectului său, excepția de necompetență este o excepție de procedură. 

Din punct de vedere al efectelor, este fie dilatorie, atunci când scopul urmărit prin 
invocarea acesteia este amânarea soluționării fondului cauzei, fie peremptorie (dirimantă), 
atunci când prin invocarea excepţiei se urmăreşte respingerea cererii, pentru că este de 
competența unui organ fără activitate jurisdicțională ori de competența unei instanțe străine. 

În funcție de caracterul normei încălcate, excepția de necompetență poate fi absolută 
sau relativă, după cum competența însăşi este de ordine publică sau de ordine privată, după 
distincțiile realizate de art. 129 C. pr. civ. 


5.1.3. Solutiile pe care le poate pronunța instanța asupra excepţiei de necompetență 


Potrivit art. 132 alin. (1) C. pr. civ., când în fața instanței de judecată se pune în 
discuție competența acesteia, din oficiu sau la cererea părților, ea este obligată să stabilească 
instanța judecătorească competentă ori, dacă este cazul, un alt organ cu activitate jurisdic- 
tională competent. 

Privitor la soluţiile pe care le poate pronunța instanța, învederăm următoarele: 

(i) Dacă instanța se declară competentă, va respinge excepția şi va trece la judecarea 
pricinii [art. 132 alin. (2) C. pr. civ.]. Încheierea poate fi atacată numai odată cu hotărârea 
pronunțată în cauză’. j 


1 ICCJ, s. I civ., dec. nr. 497 din 8 martie 2016, în Buletinul Casaţiei nr. 2/2017, pp. 31-36 - posibilitatea de 
a ataca încheierea prin care instanța se declară competentă, odată cu hotărârea pronunțată în cauză, potrivit art. 132 
alin. (2) C. pr. civ., nu repune partea în termenul de invocare a necompetenței materiale a primei instanțe, ci are 

(îi) Dacă excepția este admisă şi instanţa se declară necompetentă, ea este obligată să 
stabilească instanța competentă sau organul cu activitate jurisdicțională competent [art. 132 
alin. (3) C. pr. civ.]. a | 

Astfel, instanța poate să pronunțe următoarele soluţii: 

- să decline competenţa de soluţionare a pricinii în favoarea unei alte instanțe sau organ 
cu activitate jurisdicţională!. În acest caz, hotărârea nu este supusă niciunei căi de atac; 

- să respingă cererea ca inadmisibilă, dacă este de competenţa unui organ al statului 
fără activitate jurisdicţională? [art. 132 alin. (4) C. pr. civ.]. În acest caz, hotărârea instanţei 
este supusă recursului la instanța ierarhic superioară; | 

- să respingă cererea ca inadmisibilă, atunci când apreciază că este de competenţa unei 
instanţe din alt stat [art. 132 alin. (4) C. pr. civ.]. În acelaşi sens, art. 1.071 alin. (1) C. pr. civ. 
prevede că instanța sesizată verifică din oficiu competența sa internațională, procedând 
conform regulilor interne privind competența, iar dacă stabileşte că nu este competentă nici 
ea, nicio altă instanță română, respinge cererea ca nefiind de competența jurisdicției 
române, sub rezerva aplicării prevederilor art. 1.070. Hotărârea instanței în acest caz este 
supusă recursului la instanţa ierarhic superioară; | 

- să respingă cererea ca nefiind de competența instanțelor judecătoreşti, în cazul arbi- 
trajului ad-hoc, iar în cazul arbitrajului instituționalizat, va declina competența în favoarea 
organizaţiei sau instituţiei pe lângă care funcționează arbitrajul instituţionalizat, care, în 
temeiul hotărârii de declinare, va lua măsurile necesare în vederea constituirii tribunalului 
arbitral [art. 554 alin. (1) C. pr. civ.]. Cu toate acestea, potrivit art. 554 alin. (2) C. pr. civ., 
instanţa va reţine spre soluţionare procesul dacă: i l 

a) pârâtul şi-a formulat apărările în fond, fără nicio rezervă întemeiată pe convenția 
arbitrală; | ji 

b) convenția arbitrală este lovită de nulitate ori este inoperantă; 

c) tribunalul arbitral nu poate fi constituit din cauze vădit imputabile pârâtului în arbitraj. 


5.1.4. Hotărârea de declinare a competenţei. Particularități 


Hotărârea de declinare a competenţei prezintă anumite caracteristici”: 
- dezînvesteşte instanța care a pronunțat-o şi învesteşte instanța sau organul cu acti- 
vitate jurisdicţională în favoarea cărora s-a pronunțat declinarea; 

ca premisă invocarea unei astfel de excepții în termenul legal, excepție care să fi fost soluționată nefavorabil de 
către primă instanță. Prin urmare, nu se poate susține că neinvocarea excepţiei necompetenței materiale a primei 
instanţe în termenul de decădere prevăzut de la art. 130 alin. (2) C. pr. civ. ar da părții dreptul să susțină necom- 
petenţa materială direct în apel, în raport cu dispoziţiile art. 132 alin. (2) C. pr. civ. 

! Despre declinarea competenţei între instanțele judecătoreşti şi tribunalele arbitrale, în actuala reglemen- 
tare şi în perspectiva noului Cod de procedură civilă, a se vedea ICCJ, s. com., dec. nr. 1201 din 21 martie 2008 
cu comentariu de I. Deleanu şi S. Deleanu, în Revista română de jurisprudenţă nr. 3/2009, pp. 209-219. A se vedea 
şi D.D. Şerban, Explicații privind admisibilitatea declinării de competenţă între un organ administrativ-jurisdic- 
țional şi o instanţă de judecată, în Dreptul nr. 8/2010. 

2 C, Ap. București, s. a V-a com., dec. nr, 1447 din 3 octombrie 2003, în Practică judiciară comercială 
2003-2004, Colecţia Lex Expert, Bucureşti, 2005, pp. 432-433. 

3 V.M. Ciobanu, op. cit., 1996, p. 444; M. Tăbârcă, op. cit., pp. 815-817. 

- dezânvestirea unei jurisdicții se produce la momentul pronunțării hotărârii, iar învestirea 
celeilalte la momentul înregistrării dosarului la aceasta; 

- are autoritate de lucru judecati, fiind obligatorie, dar numai pentru instanța care se 
dezânvesteşte, nu şi pentru instanța sau organul cu activitate jurisdicțională arătate ca fiind 
competente. Acestea îşi pot verifica competența, astfel încât, la rândul lor, îşi pot declina 
competenţa; 

- nu este supusă niciunei căi de atac, nici ordinare, nici extraordinare. Eventuale erori 
pe care le-ar conţine hotărârea de declinare pot fi cenzurate fie pe calea regulatorului de 
competență, în ipoteza în care se declanşează un conflict de competenţă, fie prin interme- 
diul căii de atac exercitate împotriva hotărârii prin care s-a soluționat fondul cauzei; 

- actele îndeplinite de instanța necompetentă sunt lovite de nulitate (art. 176 pct. 1 
C. pr. civ.), cu excepția probelor, care rămân câștigate judecății, instanța competentă dispu- 
nând refacerea lor numai pentru motive temeinice (art. 137 C. pr. civ.). 


5.2. Conflictele de competentă 


5.2.1. Cazuri 


Potrivit art. 133 C. pr. civ., există conflict de competență: 

- când două sau mai multe instanțe se declară deopotrivă competente să judece acelaşi 
proces; 

- când două sau mai multe instanțe şi-au declinat reciproc competența de a judeca acelaşi 
proces sau, în cazul declinărilor succesive, dacă ultima instanță învestită îşi declină la rândul 
său competenţa în favoarea uneia dintre instanţele care anterior s-au declarat necompetente. 

Există conflict de competenţă, în sensul art. 135 alin. (3) C. pr. civ., şi în cazul în care 
el se ivește între instanțe judecătoreşti şi alte organe cu activitate jurisdicțională. 

Din dispoziţiile legale anterior menţionate, rezultă că aceste conflicte de competenţă 
sunt de două feluri: pozitive, atunci când două sau mai multe instanţe judecătoreşti ori alte 
organe cu activitate jurisdicțională se declară deopotrivă competente să judece un litigiu, şi 
negative, atunci când se consideră necompetente şi îşi declină reciproc competența. | 

Soluţionarea conflictului, pozitiv sau negativ, se face printr-o hotărâre care se numeşte 
regulator de competenţă. | 

Conflictul pozitiv de competență apare atunci când două sau mai multe instanțe sunt 
învestite cu aceeaşi pricină care prezintă tripla identitate de părți, obiect şi cauză şi fiecare 


1 ICCJ, s. I civ., dec. nr. 927 din 15 aprilie 2016, în Buletinul Casaţiei nr. 4/2017, pp. 31-32 — conform art. 431 
alin. (2) C. pr. civ., hotărârea judecătorească ce statuează asupra unei excepții procesuale ori asupra oricărui alt 
incident are autoritate de lucru judecat cu privire la chestiunea tranșată, autoritate ce priveşte atât dispozitivul, cât 
şi considerentele pe care acesta se sprijină. In acest caz, nu este necesar să existe tripla identitate de părţi, obiect 
şi cauză, ci este suficient ca în judecata ulterioară să fie adusă în discuţie o chestiune litigioasă care să aibă 
legătură cu ceea ce s-a soluționat anterior, aşa încât aceasta să nu mai poată fi contrazisă, indiferent dacă această 
rezolvare a fost dată prin dispozitiv sau numai în considerente, date fiind dispoziţiile art. 430 alin. (2) C. pr. civ. 
Prin urmare, efectul pozitiv al autorității lucrului judecat împiedică nu numai judecarea din nou a unui proces 
terminat, ci şi contrazicerile dintre două hotărâri judecătoreşti, în sensul că, dacă s-a stabilit definitiv competența 
teritorială exclusivă a unei instanțe, aceeași chestiune litigioasă ce a primit o dezlegare nu mai poate primi, într-un 
litigiu ulterior, o altă soluţie. 

dintre ele se declară competentă, respingând prin încheiere excepția de necompetență. 
Apare, astfel, riscul pronunțării unor hotărâri contradictorii. 

Pentru a se ivi conflictul pozitiv de competenţă, este necesar ca toate instanţele aflate în 
conflict să fie competente, lucru posibil în caz de competenţă teritorială alternativă, când 
reclamantul sesizează cu aceeaşi pricină mai multe instanţe dintre cele deopotrivă competente. 
Dacă una dintre instanţe este necompetentă se va invoca, mai întâi excepţia de necompetență 
şi numai în cazul în care excepția este respinsă se pune problema conflictului de competență. 

Tot astfel, dacă ambele instanțe competente sunt învestite cu cereri identice, se va putea 
invoca excepţia de litispendenţă, iar dacă se respinge această excepție, poate să apară con- 
flictul de competenţă. 

Mai trebuie precizat că poate să apară un conflict pozitiv de competență numai dacă 
pricinile identice se află în primă instanţă, căci, față de prevederile art. 471! alin. (8) C. pr. civ., 
apelurile principale, incidente şi provocate făcute împotriva aceleiaşi hotărâri vor fi repartizate 
la acelaşi complet de judecată. Când apelurile au fost repartizate la complete diferite, 
ultimul complet învestit va dispune pe cale administrativă trimiterea apelului la completul 
cel dintâi învestit. | 

' Conflictul negativ de competență apare atunci când două sau mai multe instanţe şi-au 
declinat reciproc competența de a judeca acelaşi proces! sau, în cazul declinărilor succesive, 
dacă ultima instanţă învestită îşi declină la rândul său competența în favoarea uneia dintre 
instanțele care anterior s-au declarat necompetente. 


A, . » 


În acest caz are loc o întrerupere a cursului judecății, cu consecințe nefavorabile recla- 
mantului, care urmăreşte recunoaşterea dreptului său prin obținerea unei hotărâri judecătoreşti. 

Pentru existenţa conflictului negativ de competenţă, trebuie îndeplinite următoarele 
condiții: | 

„- două sau mai multe instanţe (ori instanţe şi organe cu activitate jurisdicțională) să fie 

sesizate cu aceeaşi pricină, în care există tripla identitate de părţi, obiect şi cauză; 

- instanţele să se fi declarat necompetente, urmare admiterii excepţiei de necompetență 
şi declinării judecății litigiului; 

- declinările de competență să fie reciproce”, deoarece declinările succesive de 


1 C. Ap. Bucureşti, s. a IH-a civ., dec. nr. 6 din 22 februarie 2001, în Practică judiciară civilă 2001-2002, Co- 
lecţia Lex Expert, Bucureşti, 2003, pp. 407-408; ICCJ, dec. nr. 8566 din 22 octombrie 2009, apud T. Dârjan, 
Probleme de drept civil şi drept procesual civil din practica instanței supreme 2008-2009, Ed. C.H. Beck, Bucu- 
reşti, 2010, pp. 254-257 — în cauză, existând numai o declinare de competenţă a Judecătoriei Târgu Lăpuş în 
favoarea Tribunalului Maramureş, nu sunt îndeplinite condiţiile sesizării curții de apel cu un conflict de competență. 

2 ICCJ, s. I civ., dec. nr. 1.616 din 23 septembrie 2016, în Buletinul Casaţiei nr. 2/2017, pp. 25-27 — 
condiţia ce rezultă din cuprinsul dispoziţiilor art. 133 pet. 2 C. pr. civ., respectiv aceea a declinărilor reciproce 
sau succesive între două sau mai multe instanţe învestite cu aceeași pricină care se consideră necompetente, nu 
este îndeplinită în situaţia în care instanța sesizată iniţial de reclamant s-a dezînvestit în favoarea unei alte 
instanţe, iar în apelul declarat împotriva sentinţei prin care aceasta din urmă s-a pronunțat asupra fondului cauzei, 
Curtea de Apel, constatând necompetenţa de soluţionare a litigiului în primă instanţă, a trimis cauza instanței 
iniţial învestite, considerată competentă. Astfel, neexistând premisa existenţei unor declinări reciproce, nu există 
conflict negativ de competenţă între cele două instanţe; C. Ap. Iaşi, dec. nr. 464 din 11 iulie 2008, în Revista 
română de jurisprudență nr. 2/2009, pp. 182-184 cu notă de M. Tăbârcă — „există conflict negativ şi atunci când 
instanța de control judiciar este cea care «declară necompetentă» instanța sesizată prin declinare, anulându-i 
sau casându-i hotărârea. Altfel spus, soluția instanței de control judiciar substituie soluția instanței a cărei ho- 


tărâre este supusă verificării”. 

competență între mai multe instanțe nu echivalează cu un conflict negativ de competență, 
pentru aceasta fiind necesar ca două dintre instanțe să fie în contradicție pe aspectul com- 
petenței. În cazul declinărilor succesive, trebuie ca ultima instanță învestită să îşi decline la 
rândul său competența în favoarea uneia dintre instanțele care anterior s-au declarat necom- 
petente; 

- una dintre jurisdicții să fie competentă să soluţioneze cauza, pentru că altfel instanța 
învestită cu judecarea conflictului de competență va trimite dosarul, pe cale administrativă, 
instanţei pe care o consideră competentă!. La rândul său, această din urmă instanță îşi poate 
verifica competența şi poate declina soluționarea cauzei. 

Dispoziţiile privitoare la conflictul de competenţă se aplică prin asemănare şi în cazul 
secţiilor specializate ale aceleiaşi instanțe judecătoreşti, precum şi în cazul completelor 
specializate [art. 136 alin. (1) şi (4) C. pr. civ.]. 


5.2.2. Procedura de soluționare 


(i) Procedura de soluționare a conflictului de competență este declanşată de instanța 
înaintea căreia s-a ivit conflictul, adică de instanța care s-a pronunțat ultima asupra com- 
petenței (în cazul conflictului pozitiv), respectiv instanța care a declinat ultima competența 
(în cazul conflictului negativ). 

(ii) Potrivit art. 134 C. pr. civ., această instanță va suspenda din oficiu orice altă proce- 
dură şi va înainta dosarul instanței competente să soluţioneze conflictul. Aşadar, părțile nu 
au dreptul de a sesiza instanța competentă să judece conflictul. l 

Suspendarea judecății se dispune printr-o încheiere. 

(iii) Instanța competentă să soluţioneze conflictele de competență este instanța imediat 
superioară şi comună celor aflate în conflict, astfel cum prevede art. 135 alin. (1) C. pr. civ., 
şi anume: | 

- conflictul ivit între două judecătorii din circumscripția aceluiaşi tribunal se judecă de 
acel tribunal; | 

- dacă cele două judecătorii nu ţin de acelaşi tribunal sau dacă conflictul s-a născut 
între o judecătorie şi un tribunal sau între două tribunale, competentă este curtea de apel 
respectivă; 

- dacă cele două instanţe în conflict nu se găsesc în circumscripția aceleiași curți de apel, 
precum şi conflictul între două curți de apel, se judecă de Înalta Curte de Casaţie şi Justiţie?; 

- în cazul în care conflictul de competență s-a ivit între instanţe judecătoreşti şi alte 
organe cu activitate jurisdicțională, acesta se rezolvă de instanța judecătorească superioară 
instanţei în conflict [art. 135 alin. (3) C. pr. civ.]; k 

- conflictul de competență dintre o instanță judecătorească şi un tribunal arbitral se rezolvă 
de instanța judecătorească ierarhic superioară celei aflate în conflict, potrivit art. 554 alin. (3) 
C. pr. civ.; 


1 C, Ap. Bucureşti, s. a IV-a civ., dec. nr. 46/2009, în Revista română de jurisprudență nr. 4/2009, pp. 131-132. 
2 ICCJ, s. civ., dec. nr. 5149 din 9 septembrie 2004, în Dreptul nr. 11/2004, pp. 298-300. 

- conflictul de competență ivit între secţiile specializate ale aceleiaşi instanțe! se va 
soluţiona de secția instanței stabilite potrivit art. 135 corespunzătoare secției înaintea căreia 
s-a ivit conflictul [art. 136 alin. (2) C. pr. civ.]. 

Dacă la instanța superioară nu funcţionează o secţie cu specializarea aceleia unde s-a 
ivit conflictul, rezolvarea acestuia va fi repartizată secţiei determinate prin hotărârea cole- 
giului de conducere al instanței respective; 

- conflictul dintre două secţii ale Înaltei Curți de Casaţie şi Justiţie se soluţionează de 
Completul de 5 judecători; 

- potrivit art. 135 alin. (2) C. pr. civ., nu se poate crea conflict de competență cu Înalta 
Curte de Casaţie şi Justiţie. Hotărârea de declinare a competenţei sau de stabilire a com- 
petenţei pronunțată de Înalta Curte de Casaţie şi Justiţie este obligatorie pentru instanța de 
trimitere, ceea ce înseamnă că hotărârea instanței supreme are atât natura unui regulator de 
competenţă, cât şi natura unui declinator de competenţă. 

(iv) Instanţa soluţionează conflictul de competență în camera de consiliu, fără citarea 
părţilor, printr-o hotărâre definitivă [art. 135 alin. (4) C. pr. civ.]. | 

Instanţa va soluţiona conflictul de competență în compunerea completului în care 
judecă instanţele aflate în conflict, întrucât are de rezolvat doar un incident procedural. 

Hotărârea prin care se soluţionează conflictul de competenţă este definitivă, astfel încât 
nu este supusă nici apelului şi nici recursului. Hotărârea este obligatorie pentru instanța 
căreia i se trimite dosarul, astfel încât aceasta nu ar mai putea invoca din nou excepția de 
necompetenţă. 


5.3. Prorogarea de competenţă 


Prorogarea de competență semnifică aptitudinea unei instanțe competente să solutio- 
neze, pe lângă cererea cu care a fost învestită, şi cereri care, în mod obişnuit, nu intră în 
competenţa sa. 

În raport de temeiul în baza căruia intervine, prorogarea poate fi legală, judecătorească 
şi convenţională (voluntară), după cum intervine în temeiul legii, al unei hotărâri jude- 
cătoreşti sau al convenției părților. 


5.3.1. Prorogarea legală de competență 


Prorogarea legală de competență intervine în cazurile expres prevăzute de lege. Astfel: 
PR N N a 

1 C. Ap. Galaţi, dec. nr. 48 din 30 mai 2018, www, juridice.ro — prin sintagma „litigii cu profesioniștii ” nu se 
are în vedere numai calitatea părților, ci şi ca acțiunea litigioasă să fie legată de activitatea acestora, să rezulte din 
interacţiunea profesională a părților, fără a avea un caracter pur civil. În speță, atât reclamanta, cât şi pârâta sunt 
persoane juridice de drept privat ce își desfăşoară activitatea de profesionişti în materie comercială. Potrivit Hotărâ- 
rilor Colegiului de Conducere al Tribunalului, dosarele civile privind litigiile cu profesioniștii (indiferent că una sau 
ambele părți au calitatea de profesionist), vor fi judecate de secţia a II-a civilă, indiferent de etapa procesuală. 
Potrivit art. 136 C. pr. civ., dispoziţiile privitoare la excepția de necompetenţă şi la conflictul de competenţă se aplică 
prin asemănare şi în cazul secţiilor specializate ale aceleiaşi instanțe judecătoreşti. Așadar, Curtea de Apel a stabilit 
că, aşa cum între părțile de față nu au existat raporturi juridice anterioare, ci calitatea lor procesuală a fost determi- 
nată de înscrierea/respingerea înscrierii la cartea funciară a dreptului de proprietate, litigiul nu are legătură cu 
caracterul de profesionist al fiecăreia dintre părți, astfel că nu se impune ca soluţionarea cauzei să se facă de o 
instanță specializată în materie de profesionişti. 

(i) Art. 99 alin. (2) C. pr. civ. reglementează un prim caz de prorogare legală de 
competență, în situația în care reclamantul a sesizat instanța cu mai multe capete principale 
de cerere întemeiate pe un titlu comun ori având aceeaşi cauză sau chiar cauze diferite, dar 
aflate în strânsă legătură, deduse judecății printr-o unică cerere de chemare în judecată, 
ipoteză în care instanța competentă să le soluţioneze se determină ţinându-se seama de acea 
pretenţie care atrage competența instanței de grad mai înalt. 

(îi) Potrivit art. 112 alin. (1) C. pr. civ., în cazul pluralității de pârâți, reclamantul 
poate introduce cererea la instanța competentă pentru oricare dintre aceştia. În cazul în 
care printre pârâți sunt şi obligați accesoriu, cererea se introduce la instanța competentă 
pentru oricare dintre debitorii principali. 

Prorogarea legală în acest caz constă în aceea că instanţa sesizată de reclamant devine 
competentă să judece litigiul şi în raport cu pârâţii care domiciliază în raza altor instanţe, şi 
care, în mod obişnuit, nu pot fi chemaţi în judecată la această instanță, în circumscripția 
căreia nu domiciliază. | 

Prorogarea are loc nu doar atunci când sunt chemați în judecată debitori principali, ci şi 
atunci când, pe lângă debitorul principal, sunt acționați în instanță şi debitori accesoriu. 

(ii) În condiţiile art. 118 alin. (2) C. pr. civ., cererile în materie de moştenire care privesc 
mai multe moşteniri deschise succesiv sunt de competenţa exclusivă a instanței ultimului 
domiciliu al oricăruia dintre defuncți. 

(iv) Potrivit art. 123 alin. (1) C. pr. civ., cererile accesorii, adiționale, precum şi cele 
incidentale se judecă de instanța competentă pentru cererea principală!, chiar dacă ar fi de 
competența materială sau teritorială a altei instanțe judecătoreşti, cu excepția cererilor 
prevăzute la art. 120. 

Textul vizează mai multe situaţii: 

a) prin aceeaşi cerere de chemare în judecată, reclamantul formulează mai multe capete 
de cerere, dintre care unele accesorii. Acestea din urmă vor fi soluționate, prin prorogare, de 
instanța sesizată cu cererea principală, chiar dacă, formulate separat, ele ar fi de competența 
unei alte instanţe. | 

De exemplu, cererea de partaj a unui bun imobil formulată: odată cu cererea având ca 
obiect desfacerea căsătoriei va fi judecată de instanța prevăzută de art. 915 C. pr. civ., deşi, 
dacă ar fi fost introdusă pe cale principală, ar fi fost de competența instanţei de la locul situării 
imobilului, conform art. 117 C. pr. civ.; cererea de acordare a cheltuielilor de judecată va fi 
de competența instanţei sesizate cu cererea principală, chiar dacă, introdusă ulterior, pe cale 
principală, ar fi fost de competenţa instanței de la domiciliul pârâtului; cererea de despăgubiri 
formulată într-o acţiune posesorie va fi soluționată de judecătorie, deşi, dacă ar fi fost 
introdusă separat, ar fi atras o altă competență în funcţie de cuantumul despăgubirilor; 

b) pe parcursul procesului se formulează o cerere adițională, prin care sunt modificate 
pretenţiile inițiale ale părții. 

Dacă modificarea făcută prin cererea adițională vizează însuşi obiectul cererii, astfel 
încât noua pretenție este de competența unei alte instanţe, iar schimbarea este făcută înainte 


PR N a 


1 C. Ap. Bucureşti, s. a VI-a com., dec. civ. nr. 127/2002, în Practică judiciară comercială 2002, Colecţia 
Lex Expert, Bucureşti, 2004, pp. 376-378; C. Ap. Bucureşti, s. a V-a com., dec. civ. nr. 918/2002, în Practică ju- 
diciară comercială 2002, Colecţia Lex Expert, Bucureşti, 2004, pp. 379-380. 

de momentul procesual al invocării excepţiei de necompetenţă, instanța va putea dispune 
declinarea de competenţă, astfel încât prorogarea nu mai poate opera; 

c) în cursul unui proces se formulează cereri cu caracter incidental referitoare la luarea 
măsurilor asigurătorii, asigurarea dovezilor, luarea unor măsuri provizorii, cererea recon- 
venţională, cereri de intervenţie voluntară sau forțată. - 

Dacă cererile incidentale sunt de competența instanțelor judecătorești, prorogarea poate 
să opereze, chiar dacă s-ar nesocoti norme de competență materială sau teritorială exclusivă, 
întrucât există un temei pentru o astfel de măsură, respectiv art. 123 alin. (1) C. pr. civ. 

În schimb, dacă cererile incidentale ar fi de competența unor organe de jurisdicție din 
afara sistemului instanțelor judecătoreşti, prorogarea nu mai poate avea loc, întrucât s-ar 
nesocoti normele de competență generală, fără să existe un temei legal pentru aceasta". 

Prorogarea nu poate avea loc nici atunci când competența de soluționare a unei cereri 
este reglementată printr-o lege specială întrucât norma specială derogă de la norma generală’. 

Mai trebuie precizat că instanța devenită competentă în baza art. 123 alin. (1) C. pr. civ. 
îşi va păstra competența de a judeca cererea incidentală şi după disjungere, astfel încât nu 
va putea dispune declinarea competenţei de soluţionare a cererii incidentale în favoarea 
instanţei care, în mod obişnuit, ar fi fost competentă să judece cererea respectivă dacă ar fi 
fost formulată pe cale principală”. 

(v) Conform art. 123 alin. (3) C. pr. civ., când instanţa este exclusiv competentă pentru 
una dintre părți, ea va fi exclusiv competentă pentru toate părţile. 

Spre exemplu, dacă un profesionist cheamă în judecată un consumator, în raport de 
dispoziţiile art. 121 C. pr. civ., va fi sesizată instanţa de la domiciliul consumatorului, iar 
aceasta îşi va proroga competența şi în privința celorlalţi pârâţi care nu domiciliază în raza 
instanţei unde îşi are domiciliul consumatorul. | 

(vi) În condiţiile art. 124 C. pr. civ., instanța competentă să judece cererea principală 
se va pronunţa şi asupra apărărilor şi excepțiilor, în afara celor care constituie chestiuni 
prejudiciale şi care, potrivit legii, sunt de competenţa exclusivă a altei instanțe. Incidentele 
procedurale sunt soluționate de instanța în fața căreia se invocă, în afară de cazurile în 
care legea prevede în mod expres altfel. 

Chestiunile prejudiciale sunt acele aspecte ce trebuie soluționate de instanța compe- 
tentă, în prealabil şi cu putere obligatorie pentru instanța învestită cu rezolvarea fondului 
cererii. Spre exemplu, au valoarea unor chestiuni prejudiciale rezolvarea acțiunii penale 
PIN DA 0 Es 

1 C. Ap. Bucureşti, s. a III-a civ., sent. civ. nr. 27 din 16 decembrie 1998, în Culegere de practică judiciară 


civilă 1993-1998, pp. 214-215. 

2 C. Ap. Bucureşti, s. a VIII-a de cont. adm. şi fiscal, dec. nr. 1792 din | noiembrie 2007, în Revista ro- 
mână de jurisprudență nr. 1/2009, pp. 136-140, cu notă critică de E. Oprina — „textul art. 17 C. pr. civ. (subl. ns. 
— vechiul C. pr. civ.) urmează a fi interpretat în sensul că va fi incident numai în cazul în care atăt obiectul 
cererii principale, cât şi obiectul cererilor accesorii sau incidentale se subsumează aceleiaşi materii, mai precis 
dacă natura pretențiilor tuturor capetelor de cerere este identică”. 

3 CSJ, s. civ., dec. nr. 1753 din 23 mai 2000, în B.J. 2000, pp. 179-180. 

4 Referitor la nelegalitatea actului administrativ cu caracter individual, aceasta poate fi cercetată oricând în 
cadrul unui proces, instanța învestită cu fondul litigiului fiind competentă să se pronunţe şi asupra excepţiei de 
nelegalitate [art. 4 alin. (1) din Legea nr. 554/2004]. In vreme ce actele administrative cu caracter normativ nu 
pot forma obiect al excepţiei de nelegalitate. Controlul judecătoresc al actelor administrative cu caracter normativ se 
exercită de către instanța de contencios administrativ în cadrul acțiunii în anulare, în condiţiile prevăzute de 
prezenta lege [art. 4 alin. (4) din Legea nr. 554/2004]. 


268 Competența 


În N a maamaa 


atunci când persoana vătămată s-a adresat instanței civile cu acțiune separată pentru repararea 
prejudiciului cauzat prin infracțiune; excepția de neconstituționalitate; întrebarea preliminară 
adresată Curţii de Justiţie a Uniunii Europene sau Înaltei Curți de Casaţie şi Justiţie. 

(vii) Pentru asigurarea unei bune judecăţi, în primă instanţă este posibilă conexarea 
mai multor procese în care sunt aceleaşi părţi sau chiar împreună cu alte părți şi al căror 
obiect şi cauză au între ele o strânsă legătură. a 

În caz de conexitate, instanţa la care se face întrunirea pricinilor devine competentă, 
prin prorogare, şi asupra cererii conexate, cerere care, în mod obişnuit, nu este de compe- 
tenţa sa. Deşi cererile se reunesc, ele îşi păstrează fiecare individualitatea’. 

Pentru a fi dispusă conexitatea, trebuie îndeplinite următoarele condiții: 

1. să existe două sau mai multe litigii distincte între aceleaşi părți sau chiar împreună 
cu alte părți, dar al căror obiect şi cauză au între ele o strânsă legătură’. : 

Pentru a fi posibilă conexarea trebuie ca în toate cererile să fie aceleaşi părți sau chiar 
împreună cu alte părți, ceea ce înseamnă că cel puțin una dintre părți trebuie să figureze în 
toate procesele. 

Iar „strânsa legătură” dintre cereri exclude identitatea dintre acestea, în caz contrar urmând 
să fie analizată litispendența; 

2. ambele pricini în legătură cu care se discută conexitatea trebuie să fie în curs de ju- 
decată, pentru că dacă una dintre ele a fost perimată, s-a renunțat la judecata ei ori a fost 
soluționată în fond, rămânând pendinte o singură cauză, nu se mai poate pune problema 
conexității. 

De asemenea, nu este posibilă conexarea cererilor în ipoteza în care cursul judecății 
uneia dintre ele este suspendat sau întrerupt ori în situaţia în care una dintre cereri se află în 
etapa de verificare şi regularizare; | 

„3. pricinile să se afle înaintea aceleiaşi instanțe sau chiar a unor instanțe diferite, în care 
judecata este în primă instanță. Așadar, pricinile trebuie să se afle în aceeaşi etapă proce- 
suală, respectiv, în primă instanţă. i 

În privinţa etapei apelului, problema conexității nu se pune, întrucât, față de prevederile 
art. 471! alin. (8) C. pr. civ., apelurile principale, incidente şi provocate făcute împotriva 
aceleiaşi hotărâri vor fi repartizate la acelaşi complet de judecată. Când apelurile au fost 
repartizate la complete diferite, ultimul complet învestit va dispune pe cale administrativă 
trimiterea apelului la completul cel dintâi învestit. 

Pe de altă parte, atunci când una dintre cereri este de competenţa exclusivă a unei 
instanţe, conexarea se face la acea instanță, dispozițiile art. 99 alin. (2) fiind aplicabile 


1 ICC], s. a I-a civ., dec. nr. 1535 din 4 iunie 2015, www.juridice.ro — după conexare nu se mai poate vorbi 
despre două procese, ci despre unul singur, aflat pe rolul instanței inițial învestite, care trebuie să aplice o unică 
normă de procedură. Prin urmare, în situaţia conexării unor cauze guvernate de ambele coduri, ca efect al conexării, 
dosarul. repartizat ultimei instanțe învestite îşi pierde propria individualitate, şi chiar dacă cererile urmează a fi 
soluționate distinct, procesul rămâne unul singur şi, în măsura în care a început anterior intrării în vigoare a Noului 
Cod de procedură civilă, nu îi este aplicabil acesta, potrivit regulii instituite de art. 3 alin. (1) din Legea nr. 76/2012, 
ci Codul de procedură civilă de la 1865. 

2 Strânsa legătură dintre pricini reprezintă o împrejurare de fapt, lăsată la aprecierea instanței — C. Ap. 
Bucureşti, s. a IV-a civ., dec. nr. 43 din 14 ianuarie 1994, în Culegere de practică judiciară civilă pe anii 1993- 
1998, p. 257. 

[art. 139 alin. (4) C. pr. civ.]. Aceasta înseamnă că, dacă instanţele sunt de grad diferit, chiar 
dacă una dintre cereri este de competenţa materială exclusivă a instanței de grad inferior, 
conexarea se va face la instanţa de grad mai înalt. Numai competența teritorială exclusivă 
nu poate fi nesocotită prin prorogarea de competență. 

Sub aspectul procedurii de judecată a conexității, art. 139 alin. (2) C. pr. civ. prevede 
că excepția conexităţii poate fi invocată de părţi sau din oficiu cel mai târziu la primul 
termen de judecată înaintea instanţei ulterior sesizate, care, prin încheiere, se va pronunța 
asupra excepţiei. Încheierea poate fi atacată numai odată cu fondul. 

. Aşadar, mijlocul procedural prin care se poate invoca conexitatea este excepția, care 
este o excepție de procedură, dilatorie şi absolută, pentru că reunirea pricinilor poate fi făcută 
şi de judecător din oficiu. În schimb, prin raportare la persoanele sau organele care pot 
invoca excepţia conexităţii, legiuitorul a impus o limită temporală până la care poate fi adusă 
în atenţia instanței, respectiv primul termen de judecată înaintea instanței ulterior sesizate. 

Din conţinutul textului legal rezultă că excepția conexității trebuie invocată în fața 
instanţei ulterior sesizate, care va trimite dosarul instanței mai întâi sesizate. Prin urmare, 
dacă părţile invocă conexitatea în faţa instanței mai întâi sesizate, aceasta va îndruma părțile 
să se adreseze instanței sesizate ulterior. În cazul în care cererile au fost înregistrate în 
aceeaşi zi, în stabilirea instanţei mai întâi sesizate, se va da preferință instanţei care este mai 
avansată în actele de procedură îndeplinite. 

Textul conferă însă părților şi posibilitatea de a dispune asupra conexării, în sensul că, 
dacă ambele părţi o cer, reunirea pricinilor se va face nu la prima instanță sesizată, ci la 
instanța ulterior sesizată. O astfel de înțelegere este posibilă numai în limitele recunoscute 
de normele de competență. 

Totodată, dacă una dintre pricini este de competența exclusivă a unei instanţe şi părțile 
nu o pot înlătura, întrunirea se va face în mod obligatoriu la acea instanță, într-o asemenea 
situaţie, părţile nemaiavând drept de dispoziție asupra măsurii conexării cererii, dispoziţiile 
art. 99 alin. (2) C. pr. civ. fiind aplicabile. 

Tot astfel, dacă instanţele sunt de grad diferit, conexarea pricinilor se va face la instanța 
mai înaltă în grad. 

În cazul admiterii excepţiei, instanța va pronunţa o încheiere. Dacă excepția este res- 
pinsă, instanța va pronunța o încheiere interlocutorie, susceptibilă de a fi atacată numai 
odată cu fondul. 

Dacă instanţa consideră că numai una dintre pricinile întrunite este în stare de judecată, 
se poate dispune disjungerea în orice stare a judecății, conform art. 139 alin. (5) C. pr. civ. 
Instanţa devenită însă competentă prin conexare îşi va păstra competența şi după disjungere. 

(viii) Printre cazurile de prorogare legală a competenţei, unii autori" includ și lifispen- 
dența. Însă, prin definiţie, litispendența presupune acelaşi proces în legătură cu care s-au for- 
mulat mai multe cereri la aceeaşi instanță sau la instanțe deosebite, dar deopotrivă competente”. 


! A. Hilsenrad, I. Stoenescu, op. cit., p. 127; Gr. Porumb, op. cit., vol. 1, p. 96. 

2 R. Bejan, Hotărârile potrivnice doar accident procedural? Sau despre tripla identitate (a instanțelor), 
https://www.juridice.ro/62415 2/hotararile-potrivnice-doar-accident-procedural-sau-despre-tripla-identitate-a- 
instantelor.html. 

Potrivit art. 138 alin. (1) C. pr. civ., nimeni nu poate fi chemat în judecată pentru 
aceeaşi cauză, acelaşi obiect şi de aceeaşi parte înaintea mai multor instanțe sau chiar 
înaintea aceloraşi instanțe, prin cereri distincte. Această excepție se va putea ridica de părți 
sau de judecător în orice stare a pricinii în fața instanțelor de fond. 

Din aceste dispoziţii rezultă că litispendenţa presupune următoarele cerințe: 

1. să existe două cereri între care să existe identitatea de părți, obiect şi cauză. Cererile 
trebuie să fie în curs de judecată, pentru că, dacă una a fost suspendată, ea nu mai există sub 

“aspectul litispendenței!, suspendarea fiind un incident procedural care presupune oprirea 
cursului judecății, nemaiputându-se vorbi, aşadar, despre o judecată pendinte; 

2. pricinile identice trebuie să se afle pe rolul unor instanțe deopotrivă competente, 
pentru că, dacă una dintre instanțe nu este competentă, se va invoca excepția de necompe- 
tentă, care are prioritate în rezolvare faţă de excepţia de litispendență; 

3. pricinile să se afle înaintea instanţelor de fond (prima instanță şi instanța de apel). 

Prin urmare, nu există litispendenţă dacă una dintre cereri se află înaintea instanței de 
fond, iar cealaltă în recurs. Într-un asemenea caz, art. 138 alin. (6) C. pr. civ. prevede că 
atunci când unul dintre procese se judecă în recurs, iar celălalt înaintea instanțelor de 
fond, acestea din urmă sunt obligate să suspende judecata până la soluționarea recursului. 

Sub aspectul procedurii de judecată a litispendenței, art. 138 alin. (2) C. pr. civ. prevede 
că excepția litispendenţei poate fi invocată de părți sau de instanţă din oficiu, în orice stare a 
procesului în fața instanțelor de fond. 

Aşadar, mijlocul procedural prin care se poate invoca Jitispendenţa este excepţia, care 
este o excepţie de procedură, dilatorie şi absolută, pentru că reunirea pricinilor poate fi 
făcută şi de judecător din oficiu. Totuşi, deşi excepția litispendenţei este absolută, aceasta 
nu poate să fie invocată în recurs. Iar în ceea ce priveşte momentul temporal până la care 
poate fi invocată în fața instanțelor de fond, art. 138 alin. (2) C. pr. civ., potrivit cu care 
excepţia litispendenței poate să fie invocată în orice stare a procesului trebuie interpretat în 
sensul că o atare excepție poate fi invocată inclusiv în condiţiile art. 390 C. pr. civ., adică 
înainte de a se trece la dezbaterea fondului cauzei. 

Când instanţele sunt de acelaşi grad, excepția se invocă înaintea instanței sesizate 
ulterior. Dacă excepţia se admite, dosarul va fi trimis de îndată primei instanțe învestite, 
ceea ce înseamnă că, în acest caz, spre deosebire de conexitate, părțile nu mai pot alege 
instanța la care să se facă întrunirea pricinilor. Iar când instanțele sunt de grad diferit, 
excepţia se invocă înaintea instanţei de grad inferior. Dacă excepția se admite, dosarul va fi 
trimis de îndată instanței de fond mai înalte în grad. În acest caz, nu se poate susține că 
părțile sunt private de un grad de jurisdicție, întrucât litispendența presupune pricini 
identice, ceea ce înseamnă că pricina care se află în apel a fost judecată deja în primă 
instanță. 

Asupra excepţiei, instanța va pronunţa o încheiere interlocutorie, care va putea fi atacată 
numai odată cu fondul [art. 138 alin. (5) C. pr. civ.]- 


1 M. Tăbârcă, Excepţiile procesuale în procesul civil, ed. a 2-a, revăzută şi adăugită, Ed. Universul Juridic, 
Bucureşti, 2006, p. 333. 

5.3.2. Prorogarea judecătorească de competență 


Prorogarea judecătorească de competență este dispusă printr-o hotărâre judecătorească, 
în următoarele cazuri: 

- (i) delegarea instanței 

În condițiile art. 147 C. pr. civ., când, din pricina unor împrejurări excepționale, in- 
stanța competentă este împiedicată un timp mai îndelungat să funcționeze, Înalta Curte de 
Casaţie şi Justiție, la cererea părții interesate, va desemna o altă instanță de acelaşi grad care 
să judece procesul. Li 

Condiţia esențială pentru ca această instituție să funcționeze este aceea ca instanța să 
fie împiedicată un timp mai îndelungat să funcționeze. Legiuitorul nu explică ce se înțelege 
prin noţiunea de „timp îndelungat”, aşa încât se pot circumscrie acestei noțiuni împrejurări 
precum calamități naturale (înzăpeziri, cutremure, inundaţii; incendii etc.), stare de război, 
stare de asediu, stare de carantină etc., care implică o funcționare anormală viitoare a instanţei 
şi de durată. 

În cazul în care o judecătorie, un tribunal sau un tribunal specializat nu poate funcționa 
normal din cauza absenței temporare a unor judecători, existenței unor posturi vacante sau 
altor asemenea cauze, nu se justifică luarea măsurii delegării instanţei în condiţiile art. 147 
C. pr. civ., ci preşedintele curţii de apel, la propunerea preşedintelui respectivei instanțe din 
circumscripția acelei curți de apel, poate delega judecători de la alte instanțe din circum- 
scripția menţionată, cu acordul scris al acestora. Delegarea judecătorilor de la judecătorii, 
tribunale, tribunale specializate şi de la curți de apel la instanțe din circumscripţia altei curți 
de apel se dispune, cu acordul scris al acestora, de Consiliul Superior al Magistraturii — 
Secţia pentru judecători, la solicitarea preşedintelui curţii de apel în circumscripția căreia se 
cere delegarea şi cu avizul preşedintelui curții de apel unde aceştia funcţionează, astfel cum 
dispune art. 57 alin. (1)-(2) din Legea nr. 303/2004 privind statutul judecătorilor şi pro- 
curorilor. | i 
Competența de soluţionare a cererii de delegare aparține Înaltei Curți de Casaţie şi 
Justiţie; l | 
(îi) admiterea cererii de abţinere ori de recuzare a tuturor judecătorilor unei instanțe 
sau când, din cauza abținerii sau recuzării, nu se poate alcătui completul de judecată. 

Potrivit art. 52 alin. (1) C. pr. civ., instanța superioară învestită cu judecarea abţinerii 
sau recuzării în situația prevăzută la art. 50 alin. (2) va dispune, în caz de admitere a cererii, 
trimiterea pricinii la o instanță de acelaşi grad din circumscripția sa. 

Pricina va fi trimisă la o instanță de acelaşi grad cu aceea pe rolul căreia s-a aflat, 
pentru că altfel s-ar încălca regulile de competenţă materială; 

(iii) administrarea de dovezi prin comisie rogatorie, potrivit art. 261 C. pr. civ. 

Astfel, în condiţiile art. 261 alin. (2) C. pr. civ., dacă, din motive obiective, admi- 
nistrarea probelor nu se poate face decât în afara localităţii de reşedinţă a instanței, aceasta 
se va putea efectua prin comisie rogatorie, de către o instanță de acelaşi grad sau chiar mai 
mică în grad, dacă în acea localitate nu există o instanță de acelaşi grad. In cazul în care 
felul dovezii îngăduie şi părţile se învoiesc, instanța care administrează proba poate fi 


scutită de citarea părților. 

Când instanța care a primit comisia rogatorie constată că administrarea probei urmează 
ase face în circumscripția altei instanțe, va înainta, pe cale administrativă, cererea de 
comisie rogatorie instanței competente, comunicând aceasta instanței de la care a primit 
însărcinarea [art. 261 alin. (3) C. pr. civ.]. 

Acest caz de prorogare judecătorească constituie o excepție de la principiul nemijlo- 
cirii, potrivit cu care administrarea probelor se face direct şi nemediat în fața instanței 
învestite cu judecarea pricinii. Or, prin intermediul comisiei rogatorii, probele sunt admi- 
nistrate de o altă instanță decât cea care le va aprecia atunci când va pronunța hotărârea. 

În acest caz, prorogarea de competenţă este doar parțială, întrucât vizează numai un 
aspect al procesului, şi anume administrarea probei respective, şi nu întregul proces; 

(iv) admiterea apelului sau recursului şi anularea ori casarea cu trimitere spre 
rejudecare la o altă instanță decât cea care a pronunţat hotărârea apelată/recurată, egală 
în grad cu aceasta. 

Potrivit art. 480 alin. (3) C. pr. civ., în cazul în care se constată că, în mod greşit, prima 
instanță a soluționat procesul fără a intra în judecata fondului ori judecata s-a făcut în lipsa 
părții care nu a fost legal citată, instanța de apel va anula hotărârea atacată şi va judeca 
procesul, evocând fondul. Cu toate acestea, instanța de apel va anula hotărârea atacată şi va 
trimite cauza spre rejudecare primei instanţe sau altei instanțe egale în grad cu aceasta din 
aceeaşi circumscripție, în cazul în care părțile au solicitat în mod expres luarea acestei 
măsuri prin cererea de apel ori prin întâmpinare. 

Tot astfel, art. 497 şi art. 498 C. pr. civ. conţin soluții similare; 

(v) strămutarea pricinilor . 

Potrivit art. 140 C. pr. civ., strămutarea procesului poate fi cerută pentru motive de bă- 
nuială legitimă sau de siguranță publică. 

Bănuiala se consideră legitimă în cazurile în care există îndoială cu privire la impar- 
țialitatea judecătorilor din cauza circumstanțelor procesului, calității rii ori unor relaţii 
conflictuale locale. 

Constituie motiv de siguranță MÉblică împrejurările excepționale care presupun că 
judecata procesului la instanța competentă ar putea conduce la tulburarea ordinii publice. 

* Cererea de strămutare 

Cererea de strămutare se face în scris şi trebuie să cuprindă elementele prevăzute de 
art. 148 alin. (1) C. pr. civ. De asemenea, cererea trebuie să cuprindă şi arătarea mijloacelor 
de probă specifice particularităților motivelor invocate. 

Din punct de vedere al timbrajului, cererea de strămutare este supusă taxei judiciare de 
timbru în cuantum de 100 lei, conform art. 9 lit. b) din O.U.G. nr. 80/2013 privind taxele 
judiciare de timbru. | 

* Legitimarea procesuală activă 

Potrivit art. 141 alin. (2) C. pr. civ., strămutarea pentru i motiv de bănuială legitimă 
poate fi cerută de către partea interesată. 

Iar strămutarea întemeiată pe motiv de siguranță publică poate fi cerută numai de către 
procurorul general de la Parchetul de pe lângă Înalta Curte de Casaţie şi Justiţie, în acest din 
urmă caz, față de gravitatea motivelor ce pot fundamenta o atare cerere. 


1! MI. Rusu, Câteva probleme ivite în practică judiciară cu privire la instituția strămutării cauzelor în 
materie civilă, în Pandectele Române nr. 1/2004, p. 237. 

* Momentul procesual până la care poate fi cerută strămutarea 

În condiţiile art. 141 alin. (1) C. pr. civ., strămutarea pentru motiv de bănuială legitimă 
sau de siguranță publică se poate cere în orice fază a procesului. | 

* Instanţa la care se depune cererea de strămutare 

Cererea de strămutare întemeiată pe motiv de bănuială legitimă se depune la instanța 
competentă să o soluţioneze, care va înştiința de îndată instanța de la care s-a. cerut 
strămutarea despre formularea cererii de strămutare [art. 142 alin. (1) teza finală C. pr. civ.]. 

Iar cererea de strămutare întemeiată pe motive de siguranță publică este de competența 
Înaltei Curți de Casaţie şi Justiţie, care va înştiința, de îndată, despre depunerea cererii 
instanţa de la care se cere strămutarea [art. 142 alin. (2) C. pr. civ.]. 

* Instanța competentă să judece cererea de strămutare 

Cererea de strămutare întemeiată pe motiv de bănuială legitimă este de competența 
curţii de apel, dacă instanța de la care se cere strămutarea este o judecătorie sau un tribunal 
din circumscripția acesteia. | 

Dacă strămutarea se cere de la curtea de apel, competența de soluţionare revine Înaltei 
Curți de Casaţie şi Justiţie. 

În cazul cererilor de strămutare întemeiate pe motivul de bănuială legitimă vizând 
calitatea părţii de judecător la o instanță din circumscripţia curții de apel competente, precum 
şi a celor vizând calitatea de parte a unei instanțe din circumscripția aceleiaşi curți, 
competența de soluţionare revine Înaltei Curți de Casaţie şi Justiție’. 

Cererea de strămutare întemeiată pe motive de siguranță publică este de competența 
Înaltei Curți de Casaţie şi Justiţie. | 

* Solicitarea dosarului cauzei 

În conformitate cu prevederile art. 142 alin. (3) C. pr. civ., la primirea cererii de stră- 
mutare, instanţa competentă să o soluţioneze va putea să solicite dosarul cauzei. 

Acest demers este necesar pentru ca instanța care soluţionează cererea de strămutare să 
fie în măsură să aprecieze în concret, ţinând cont de circumstanţele cauzei, asupra motivelor 
strămutării. 

* Suspendarea judecății procesului 

Conform art. 143 alin. (1) C. pr. civ., la solicitarea celui interesat, completul de jude- 
cată poate dispune, dacă este cazul, suspendarea judecării procesului, cu darea unei cauţiuni 
în cuantum de 1.000 lei. Pentru motive temeinice, suspendarea poate fi dispusă în aceleaşi 
condiţii, fără citarea părţilor, chiar înainte de primul termen de judecată. 

În ceea ce priveşte dovada achitării cauţiunii, aceasta trebuie ataşată cererii de suspendare, 
fiind o condiţie pentru introducerea acestei cereri. Neachitarea în prealabil a cauțiunii are 
drept consecință respingerea cererii de suspendare ca inadmisibilă. 

În cazul în care cererea de suspendare se respinge, cauţiunea se va restitui părții, din 
oficiu, în condiţiile art. 1.064 alin. (4) C. pr. civ. 

* Înştiințarea instanței despre măsura suspendării 

Măsura suspendării judecării procesului va fi comunicată de urgență instanţei de la care 
s-a cerut strămutarea. 


Di ie e, 
ICCJ, s. I civ., dec. nr. 1423 din 29 septembrie 2017, www.juridice.ro — competenţa de soluţionare a cererii de 
strămutare în care intimatul este consilier juridic în cadrul curții de apel revine nu instanţei supreme, ci curții de apel. 

Deşi art. 143 alin. (3) C. pr. civ. stabileşte în sarcina instanței care soluţionează cererea 
de strămutare obligaţia de a comunica instanței de la care s-a cerut strămutarea măsura 
suspendării judecării procesului, apreciem că şi părţile pot înştiința instanța despre luarea 
acestei măsuri, depunând dovezi în acest sens (certificat de grefă, extras portal instanțe). 
Invocarea lipsei de înştiinţare din partea preşedintelui instanței care a pronunţat strămutarea 
pentru justificarea continuării judecății poate fi considerată în acest caz ca fiind excesivă. 
Cel mult, într-o asemenea situaţie, se va putea solicita instanței care a pronunțat strămutarea 
să comunice, potrivit dispoziţiilor procedurale, luarea acestei măsuri. 

Măsura suspendării judecării procesului, indiferent de modul în care îi este adusă la 
cunoştinţă, este obligatorie pentru instanţa de la care s-a cerut strămutarea, astfel încât, de la 
data înştiințării, nu va mai săvârşi niciun act de procedură în cauză. 

Trebuie precizat că instanța învestită cu soluționarea pricinii nu poate dispune sus- 
pendarea cauzei în temeiul dispoziţiilor art. 413 alin. (1) pet. 1 C. pr. civ., întrucât norma 
înscrisă în art. 143 alin. (1) C. pr. civ. are caracterul unei norme speciale, astfel încât 
suspendarea nu poate fi dispusă decât în temeiul acestui text. 

* Încheierea asupra suspendării 

Încheierea asupra suspendării nu se motivează şi nu este supusă niciunei căi de atac. 
Aceasta înseamnă că încheierea nu este susceptibilă nici de apel ori recurs, dar nici de re- 
vizuire ori contestaţie în anulare. 

* Procedura de judecată 


Cererea de strămutare se judecă de urgenţă, în camera de consiliu, cu citarea părților - 


din proces. 

Fiind un incident procedural, cererea de strămutare nu este supusă procedurii de veri- 
ficare şi regularizare a cererii prevăzută de art. 200 C. pr. civ. (art. 12! din Legea nr. 76/2012). 

De asemenea, față de prevederile art. 12° din Legea nr. 76/2012, întâmpinarea nu este 
obligatorie în incidentele procedurale. 

Asupra strămutării, instanţa se va pronunța prin încheiere, dată fără motivare şi definitivă. 

Prin urmare, încheierea nu este susceptibilă nici de apel şi nici de recurs. 

În schimb, partea interesată poate formula contestaţie în anulare, spre exemplu, în 
condiţiile art. 503 alin. (1) C. pr. civ., atunci când contestatorul nu a fost legal citat şi nici nu 
a fost prezent la termenul când a avut loc judecata. În ceea ce priveşte revizuirea, apreciem 
că, faţă de dispoziţiile art. 509 alin. (1) C. pr. civ., aceasta nu este admisibilă, încheierea de 
strămutare nefiind o hotărâre care evocă fondul. Cu toate acestea, dacă cu nesocotirea 
prevederilor art. 146 alin. (1) C. pr. civ. a fost formulată o a doua cerere de strămutare, fáră 
să fi intervenit împrejurări noi ori necunoscute la data soluționării primei cereri şi care a 
primit o soluţie diferită față de prima cerere, se poate solicita anularea celei de-a doua hotărâri 
pe temeiul art. 513 alin. (4) C. pr. civ. 

* Încunoştințarea asupra măsurii strămutării 

Instanţa de la care s-a cerut strămutarea va fi încunoştințată, de îndată, despre admi- 
terea sau respingerea cererii de strămutare [art. 144 alin. (3) C. pr. civ.]. 

k Efectele admiterii strămutării 

-În caz de admitere a cererii de strămutare, curtea de apel trimite procesul spre jude- 
cată unei alte instanțe de acelaşi grad din circumscripția sa. Înalta Curte de Casaţie şi 

Justiţie va strămuta judecarea cauzei la una dintre instanţele judecătoreşti de acelaşi grad 
aflate în circumscripția oricăreia dintre curţile de apel învecinate cu curtea de apel în a cărei 
circumscripție se află instanţa de la care se cere strămutarea [art. 145 alin. (1) C. pr. civ.]. 

Trimiterea se va face la o instanță de acelaşi grad pentru ca părţile să nu fie lipsite de 
grade de jurisdicție. 

- Hotărârea va arăta în ce măsură actele îndeplinite de instanță înainte de strămutare 
urmează să fie păstrate. În cazul în care instanța de la care s-a dispus strămutarea a procedat 
între timp la judecarea procesului, hotărârea pronunțată este desființată de drept prin efectul 
admiterii cererii de strămutare [art. 145 alin. (2) C. pr. civ.]. A 

Textul cuprinde două ipoteze. Prima dintre ele vizează situaţia actelor de procedură 
îndeplinite de instanță înainte de strămutare, care vor fi păstrate numai în măsura în care 
hotărârea de strămutare prevede expres aceasta. Dacă însă în hotărârea prin care s-a dispus 
strămutarea nu se face niciun fel de referire cu privire la soarta actelor îndeplinite înainte de 
strămutare, acestea trebuie refăcute. 

A doua ipoteză vizează situația hotărârii pronunţate, în cazul în care instanța de la care 
s-a dispus strămutarea a procedat între timp la judecarea procesului, hotărâre care este desfiin- 
tată de drept prin efectul admiterii cererii de strămutare. Hotărârea pronunțată de instanța 
învestită cu judecarea cererii principale va fi desființată atât în situația în care judecata a 
continuat şi înainte de soluţionarea cererii de strămutare s-a pronunțat hotărârea finală, 
precum şi în situaţia în care instanța a pronunțat hotărârea finală după admiterea strămutării. 

- Apelul sau, după caz, recursul împotriva hotărârii date de instanța la care s-a stră- 
mutat procesul sunt de competența instanțelor ierarhic superioare acesteia. 

Dacă instanța învestită prin strămutare este o instanță de control judiciar care apreciază 
că se impune anularea sau casarea hotărârii cu trimitere spre rejudecare, cauza va fi trimisă 
la o instanță din raza sa teritorială, iar nu înapoi la una dintre instanţele din raza celei de la 
care s-a dispus strămutarea, pentru că altfel ar fi înlăturate efectele strămutării’. 

În ipoteza în care o pricină având ca obiect atât o cerere principală, cât şi o cerere in- 
cidentală este strămutată în vederea soluționării la o altă instanță de acelaşi grad, nu se mai 
poate invoca excepția de necompetență teritorială în ceea ce priveşte cererea incidentală, 
întrucât, altfel, s-ar încălca efectul hotărârii de strămutare. 

- În cazul respingerii cererii de strămutare, instanţa învestită cu soluționarea cererii in- 
troductive va continua judecata, iar dacă între timp pricina fusese suspendată pe temeiul 
art. 143 C. pr. civ., cauza va fi repusă pe rol. Când cererea de strămutare a fost făcută cu 
rea-credință, instanţa va putea sancţiona partea care a făcut-o cu amendă judiciară de la 100 
la 1.000 lei, potrivit art. 187 alin. (1) pct. 1 lit. b) C. pr. civ. şi, de asemenea, o va putea obliga, 
la cererea părţii interesate, la despăgubiri pentru paguba cauzată prin amânarea judecării 
pricinii (art. 189C. pr. civ.). 

* Reiterarea cererii de strămutare 

Strămutarea procesului nu poate fi cerută din nou, în afară de cazul în care noua cerere 
se întemeiază pe împrejurări necunoscute la data soluționării cererii anterioare sau ivite 
după soluţionarea acesteia [art. 146 alin. (1) C. pr. civ.]. 


a o N a 


LM. Tăbârcă, op. cit., p. 870. 

Textul vizează cererile de strămutare formulate de aceeaşi parte şi pentru acelaşi motiv 
şi care se raportează numai la cererile anterioare care au primit o soluţionare pe fond. 

Cererea de strămutare a cauzei introdusă cu nerespectarea prevederilor alin. (1) este 
inadmisibilă dacă pricina se află pe rolul aceleiaşi instanţe [art. 146 alin. (2) C. pr. civ.]. Prin 
urmare, dacă noua cerere de strămutare vizează procesul aflat pe rolul instanței de control 
Judiciar, aceasta nu va fi respinsă de plano ca inadmisibilă, ci trebuie analizate motivele 
invocate de petent în noua cerere. Numai în măsura în care se constată o identitate de motive 
cu cele invocate în prima cerere, noua solicitare de strămutare se va respinge ca inadmisibilă. 

Aşadar, partea poate să formuleze o nouă cerere de strămutare în următoarele situații: 

- noua cerere se întemeiază pe împrejurări necunoscute la data soluționării cererii 
anterioare; | 

- noua cerere se întemeiază pe împrejurări ivite după soluționarea acesteia. 


5.3.3. Prorogarea convențională (voluntară) de competență 


Potrivit art. 126 alin. (1) C. pr. civ., părțile pot conveni în scris sau, în cazul litigiilor 
născute, şi prin declarație verbală în fața instanței ca procesele privitoare la bunuri şi la alte 
drepturi de care acestea pot să dispună să fie judecate de alte instanțe decât acelea care, 
potrivit legii, ar fi competente teritorial să le judece, în afară de cazul când această com- 
petenţă este exclusivă. 

Aşadar, prorogarea convenţională de competență intervine în temeiul acordului de 
voință al părților, care, față de dispoziţiile coroborate ale art. 126 şi 130 C. pr. civ., este 
posibil numai în cazul competenţei teritoriale GâgE meatale prin norme dispozitive, de la 
care părţile pot deroga. 

Totuşi, în condiţiile art. 126 alin. 2) S pr: civ., în litigiile din materia protecției drep- 
turilor consumatorilor, precum şi în alte cazuri prevăzute de lege, părțile pot conveni alegerea 
instanței competente, în condiţiile prevăzute la alin. (1), numai după naşterea dreptului la 
despăgubire. Orice convenţie contrară este considerată ca nescrisă. 

Acordul de voință al părților poate rezulta dintr-o convenție prin care părțile consimt ca 
litigiul să fie judecat de o anumită instanță, alta decât cea căreia, în mod obişnuit, îi revenea 
competenţa de a soluţiona respectiva pricină, sau dintr-o clauză atributivă de competență, 
inserată în contractul încheiat între părţi. Acordul de voință al părților poate fi exprimat şi 
verbal, potrivit art. 126 alin. (1) C. pr. civ., dar numai în faţa instanței sesizate, care va lua 
act de înțelegerea părților în încheierea de şedinţă. Se ridică însă întrebarea care este 
momentul procesual şi modalitatea până la care poate interveni acest acord, de vreme ce, 
față de prevederile art. 130 alin. (3) C. pr. civ., pârâtul are obligaţia să invoce eventuala 
excepție de necompetență relativă, sub sancţiunea decăderii. Astfel, apreciem că, art. 126 
alin. (1) C. pr. civ. devine incident în ipoteza în care pârâtul, care a invocat prin întâmpinare 
excepția de necompetenţă, la primul termen de judecată la care părțile sunt legal citate în 
faţa primei instanțe şi pot pune concluzii, renunță la excepția astfel invocată. 

Pentru a exista o prorogare voluntară sau convenţională de competenţă, se cer a fi în- 
deplinite anumite condiții!: 

- părțile să aibă capacitate procesuală de exerciţiu; 


! G. Boroi, M. Stancu, op. cit., p. 288. 

- consimțământul lor să fie liber exprimat şi neviciat; - 

- convenția părților să fie expresă, ea neputând să fie dedusă din tăcerea sau absența 
pârâtului; 

- în convenție trebuie să se determine instanţa aleasă; 

- instanţa aleasă de părţi să nu fie necompetentă absolut. 

În cazul în care părțile au încheiat o convenţie atributivă de competenţă, iar reclamantul 
învesteşte instanța competentă potrivit legii să soluţioneze acea pricină, pârâtul va putea 
invoca excepţia de necompetenţă teritorială, însă numai prin întâmpinare sau, dacă întâm- 
pinarea nu este obligatorie, cel mai târziu până la primul termen de judecată la care părțile 
sunt legal citate în fața primei instanţe şi pot pune concluzii. În caz contrar, instanța sesizată 
va rămâne competentă să judece pricina ca efect al decăderii pârâtului din dreptul de a 
invoca o excepție relativă. 

Dacă alegerea de domiciliu este făcută în favoarea reclamantului, acesta poate opta 
între a-l acţiona în judecată pe pârât la instanța domiciliului real sau la instanța domiciliului 
ales. Dacă însă alegerea domiciliului este făcută în favoarea pârâtului sau în favoarea 
ambelor părți, aceasta este obligatorie pentru reclamant. 


Intrebări orientative pentru seminare şi exarnene 


1. Cum se determină competența în materie succesorală? 

2. Cum se determină competenţa în materia desfacerii căsătoriei? 

3. Care este instanța de drept comun în ceea ce priveşte judecata în primă instanţă? 

4. Daţi 3 exemple de cereri date de lege în competența instanței de tutelă. 

5. Care sunt cererile date de lege în competenţa de primă instanță a judecătoriei? 

6. Care sunt criteriile după care se stabileşte competenţa în materia contenciosului 
administrativ? 

7. Care este competența Completului de 5 judecători? 

8. Analizaţi competența materială a secţiilor instanțelor şi a completelor specializate. 

9. Indicaţi regulile generale în stabilirea competenţei după valoare. 

10. Care sunt regulile generale de determinare a competenţei materiale în cazul în care 
reclamantul formulează mai multe capete principale de cerere? 

11. Cum se determină competența materială după valoare în materie imobiliară? 

12. Modificarea valorii obiectului cererii ulterior învestirii. Cum este influențată com- 
petenţa materială în acest caz? 

13. Care este regula în ceea ce priveşte competența teritorială şi ce excepţii cunoaşte? 

14. Care sunt regulile de determinare a competenţei teritoriale în cazul pluralității de 


pârâţi? 
15. Stabiliţi felul competenţei teritoriale în cazul cererilor ce izvorăsc dintr-un raport de 


locaţiune a unui imobil. 
16. Cum se stabileşte competenţa teritorială în maene de tutelă şi de familie? 
17. Analizați cazul cererii în care judecătorul este parte. 
18. Cum se determină competenţa în cazul cererilor privitoare la imobile? 

19. Daţi 3 exemple de cereri ce sunt de competenţa instanţei celui din urmă domiciliu 
al defunctului. 

20. Cum se determină competenţa în cazi cererilor în care este implicat un consumator? 

21. Care sunt particularitățile excepţiei de necompetență? 

22. Care sunt soluţiile pe care le poate pronunţa instanța asupra excepţiei de necompe- 
tență? 

23. Indicaţi particularitățile hotărârii de declinare a competenţei. 

24. Menţionaţi care sunt felurile conflictului de competenţă. 

25. Care sunt mijloacele procesuale prin care se poate evita un conflict pozitiv de com- 
petență? 

26. Care sunt condiţiile conflictului negativ de competenţă? 

27. Care este instanța competentă să soluţioneze conflictul de competență? 

28. Menţionaţi cazurile de prorogare legală de competență. 

29. Cum operează prorogarea de competenţă în cazul cererilor accesorii, adiţionale şi 
incidentale? 

30. Ce deosebire există între litispendenţă şi spele = 

31. Ce sunt chestiunile prejudiciale şi ce instanță le soluţionează? 

32. Enumeraţi cazurile de prorogare judecătorească de competență. 

33. Care sunt particularitățile hotărârii de strămutare? 

34. Menţionaţi condiţiile ce trebuie îndeplinite pentru a opera prorogarea convențională 
de competenţă. 


| Capitolul al VI-lea 
ACTELE DE PROCEDURĂ ŞI TERMENELE PROCEDURALE 


1. Actele de procedură 


1.1. Definiţie 


Actul de procedură reprezintă orice act, atât în sens de operaţiune juridică (negotium), 
cât şi în sens de înscris care probează existența operațiunii (instrumentum) făcut pentru 
declanşarea procesului, în cadrul şi în cursul procesului civil de către instanța judecăto- 
rească, părţi şi ceilalţi participanţi la proces, legat de activitatea procesuală a fiecăruia. 

Astfel, citarea părţii sau comunicarea unui act de procedură se materializează în acte de 
procedură precum: citaţia propriu-zisă, comunicarea citației, dovada de primire sau proce- 
sul-verbal întocmit de agentul procedural. Sau, în cazul cererii de chemare în judecată, 
constituie act de procedură atât operaţia juridică de sesizare a instanţei, cât şi înscrisul care 
conţine cererea de chemare în judecată. Aşadar, operațiunea în sine şi actul în legătură cu 
aceasta sunt acte distincte, corespunzând unor forme procedurale proprii. 


1.2. Clasificarea actelor de procedură 


Actele de procedură se pot clasifica în funcție de mai multe criterii. Astfel: 

(i) în raport de persoanele sau organele de la care emană sau după autorul actului, sunt: 

- acte ale părţilor: cererea de chemare în judecată, cererea reconvențională, întâmpi- 
narea, cererile de intervenţie, cererea de probe, cererea de exercitare a unei căi de atac, 
cererea pentru lipsă de apărare, cererea de punere în executare a unei hotărâri etc.; 

- acte ale instanţei: încheierea, hotărârea judecătorească, rezoluţia de primire a cererii etc.; 

- acte ale auxiliarilor justiţiei: dovezile de comunicare a actelor de procedură, actele 
executorului judecătoresc etc.; 

- acte ale altor participanți la proces: depoziția martorului, raportul de expertiză, cererea de 
revenire asupra măsurii amenzii formulată de martor, expert etc.; 

(ii) după conţinutul lor, sunt: 

- acte de procedură care conţin o manifestare de voință: cererea de chemare în judecată, 
cererea reconvenţională, întâmpinarea, cererea de renunțare la judecată sau la drept, achie- 
sarea, tranzacţia etc.; | 

- acte de procedură care constată o operaţie procedurală: dovada de înmânare a citaţiei, 
somaţia, procesul-verbal de sechestru etc.; i 

(iii) în funcţie de natura lor, sunt: 

-acte judiciare, care se îndeplinesc în fața instanței: luarea depoziției martorului, luarea 
interogatoriului, pronunțarea hotărârii, încuviințarea executării silite etc.; 

- acte extrajudiciare, care se îndeplinesc în cadrul procesului, dar în afara instanței: 
expertiza, somaţia, actele executorului judecătoresc etc.; 
(iv) după modul de efectuare, sunt: 
-- acte scrise: cererea de chemare în judecată, cererile de intervenție, încheierea, hotă- 
rârea judecătorească etc.; 
- acte orale: depoziția martorilor, erani la interogatoriu, susținerile pits etc. 


1.3. Condiţiile pentru îndeplinirea actelor de procedură 


(i) actul de procedură trebuie să îmbrace forma scrisă. 

Necesitatea acestei reguli se justifică prin aceea că numai astfel se poate dovedi cu 
uşurinţă existența actelor de procedură şi se asigură conservarea lor [art. 148 alin. (1)]. 
Astfel, orice cerere adresată instanțelor judecătoreşti trebuie să fie formulată în scris şi să 
cuprindă indicarea instanței căreia îi este adresată, numele, prenumele, domiciliul sau 
reşedinţa părților ori, după caz, denumirea şi sediul lor, numele şi prenumele, domiciliul sau 
reşedinţa reprezentanţilor lor, dacă este cazul, obiectul, valoarea pretenției, dacă este cazul, 
motivele cererii, precum şi semnătura. De asemenea, cererea va cuprinde, dacă este cazul, şi 
adresa electronică sau coordonatele care au fost indicate în acest scop de părți, precum 
numărul de telefon, numărul de fax ori altele asemenea. 

Există însă şi excepții de la această regulă, atunci când legiuitorul prevede ca actul de 
procedură să poată fi făcut şi oral, în fața instanţei de judecată [art. 148 alin. (4)], precum: 
declarația de abţinere, cererea de recuzare a judecătorului, declaraţia de reprezentare, ale- 
gerea de competență, propunerea de probe, cererea de renunțare la judecată, declarația de 
achiesare expresă la hotărâre, contestaţia privind tergiversarea procesului. 

Două sunt, aşadar, condiţiile ce trebuie îndeplinite în mod cumulativ pentru a opera 
excepția de la forma scrisă, şi anume: 

- legea să îngăduie în mod expres forma verbală; 

- cererea să fie făcută în şedinţă. 

Cu toate acestea, legea prevede că despre faptul că cererea a fost formulată oral, în 
şedinţă, se va face menţiune în încheierea de şedinţă, ceea ce nu înseamnă că excepția de la 
regula formei scrise a actului de procedură nu ar fi una veritabilă, ci este vorba despre două 
acte de procedură distincte, respectiv cel oral, îndeplinit de parte şi cel scris, al instanței. 

O altă excepție de la regula formei scrise a actului de procedură este înscrisă în art. 148 
alin. (2) care arată că cererile adresate instanțelor judecătoreşti pot fi formulate şi prin înscris 
în formă electronică, dacă sunt îndeplinite condiţiile prevăzute de lege. Aceste dispoziții 
sunt aplicabile în mod corespunzător şi în cazul în care Codul prevede condiția formei scrise 
a susținerilor, apărărilor sau a concluziilor părților ori a altor acte de procedură adresate 
instanțelor judecătoreşti [art. 148 alin. (3)]; 

(îi) actul de procedură trebuie să relateze în chiar conţinutul său faptul că au fost înde- 
plinite toate cerinţele legii. 

Această regulă presupune că actul de procedură nu poate fi completat cu probe ex- 
trinseci, indiferent că este vorba de înscrisuri, martori sau prezumții, ci trebuie să facă dovadă 
prin el însuşi. i 

Prin excepție însă, o menţiune expresă care ar lipsi ar putea fi înlocuită, în aplicarea 
principiului echipolenţei sau echivalenţei, cu o altă menţiune făcută în actul respectiv şi 
care să producă acelaşi efect. 

Cazurile de aplicare a principiului echipolenței sunt de strictă interpretare şi aplicare, 
ele neputând fi extinse prin analogie şi la alte situații în afara celor ce urmează. Astfel: 

* art. 148 alin. (5) — în temeiul acestui text, actul de procedură săvârşit de judecător şi 
care constă în citirea pentru parte a conținutului cererii şi luarea consimțământului acesteia 
cu privire la cerere este echivalent cu actul de procedură reprezentat de cererea semnată!; 

* art. 160 alin. (1) — în raport de acest text, înfăţişarea părții în instanță, personal sau 
prin reprezentant acoperă viciul de procedură decurgând din faptul: 

- necomunicării citaţiei sau necomunicării acesteia cu cel puţin 5 zile înaintea termenului 
de judecată; | 

- comunicării citaţiei cu nerespectarea cerințelor prevăzute de lege; 

- întocmirii citaţiei cu nerespectarea condiţiilor prevăzute de lege; | 

* art. 165 pct. 2 — în acest caz, actul de procedură reprezentând consemnarea de către 
funcţionarul poştal sau de către curier, a refuzului părții de a primi corespondența este echi- 
valentul actului de procedură care constă în semnarea de către parte a confirmării de primire; 

* art. 184 alin. (2) — textul cuprinde două cazuri de echipolență: 

- primirea sub semnătură a unei copii de pe acest act este echipolentă cu însăși comu- 
nicarea actului de procedură respectiv?; 

- cererea de comunicare a unui act de procedură echivalează cu însăşi comunicare 
actului de procedură respectiv. Pentru a fi incidentă echipolenţa în acest caz este necesar ca 
partea să solicite ca actul. să fie comunicat adversarului său, iar nu către sine, pentru că 
numai în acest mod poate fi prezumată că are cunoştinţă de conţinutul actului; 

* art, 241 alin. (3) teza finală — echipolenţa constă în faptul că referatul întocmit de 
grefier produce efectele procesului-verbal încheiat de agentul procedural; 

* art, 468 alin. (2) — echipolenţa constă în aceea că actul de procedură al comunicării 
hotărârii în vederea executării silite este echivalent actului de procedură al comunicării 
hotărârii în vederea marcării momentului de la care începe să curgă termenul de apel. De la 
comunicarea hotărârii odată cu. încheierea de încuviințare a executării silite va începe să 
curgă termenul de apel prevăzut de lege pentru pricina respectivă; 


! În legătură cu acest caz de echipolenţă, este relevant şi art. 228 C. pr. civ. care stabileşte că atunci „când 
cel obligat să semneze un act de procedură nu poate sau refuză să semneze, se face mențiunea corespunzătoare 
în acel act, sub semnătură preşedintelui şi a grefierului”. 

2 Aplicarea acestui caz de echipolență este întâlnită în două texte, şi anume: 

- art. 169 C- pr. civ., care prevede că, „după sesizarea instanței, dacă părțile au avocat sau consilier 

juridic, cererile, întâmpinările ori alte acte se pot comunica direct între aceştia. In acest caz, cel care primeşte 
cererea va atesta primirea pe însuşi exemplarul care urmează a fi depus la instanţă sau, după caz, prin orice 
alte mijloace care asigură îndeplinirea acestei proceduri”; 

- art. 170 C. pr. civ., potrivit cu care „„(1) Partea prezentă în instanță personal, prin avocat sau prin alt 
reprezentant este obligată să primească actele de procedură şi orice inscris folosit în proces, care i se comunică 
în şedinţă. Dacă se refuză primirea, actele şi înscrisurile se consideră comunicate prin depunerea lor la dosar, 
de unde, la cerere, partea le poate primi sub semnătură. (2) Partea are dreptul să ridice şi între termene, sub 
semnătură, actele de procedură şi înscrisurile prevăzute la alin. (. A). 

* art. 468 alin. (3) — actul de procedură care este depunerea cererii de apel înlocuieşte 
actul de procedură al comunicării hotărârii; 

(ii) actul de procedură trebuie întocmit în limba română, chiar dacă părțile se exprimă 
în limba maternă [art. 128 alin. (1) din Constituţie şi art. 14 alin. (1) şi (5) din Legea 
nr. 304/2004 privind organizarea judiciară]. 


- .. 


1.4. Sancţiunea nerespectării condiţiilor privitoare la actele de procedură 


1.4.1. Nulitatea actului de procedură. Definiţie 


Pentru nerespectarea condiţiilor privitoare la îndeplinirea actelor de procedură civilă 
pot interveni diferite sancţiuni, precum: perimarea cererii, nulitatea, sancțiuni pecuniare, 
sancţiuni disciplinare. 

Nulitatea actelor de procedură reprezintă cea mai importantă şi severă dintre sancțiuni 
şi intervine în cazul în actul de procedură nu îndeplineşte condiţiile prevăzute de lege pentru 
validitatea lui, lipsindu-l total sau parţial de efectele sale fireşti [art. 174 alin. (1) C. pr. civ.]. 


1.4.2. Clasificarea nulităţilor actelor de procedură 


(i) după caracterul normelor juridice încălcate la efectuarea actului de procedură, nu- 
litățile sunt: | | 

- absolute, care intervin în cazul încălcării normelor care ocrotesc un interes public. 
Spre exemplu: în cazul nerespectării principiilor fundamentale ale procesului civil; în cazul 
neparticipării procurorului la judecată, dacă participarea acestuia era obligatorie; în cazul 
încălcării necompetenţei de ordine publică; 

- relative, care intervin în cazul încălcării normelor care ocrotesc un interes privat. Spre 
exemplu: în cazul nelegalei citări a părţii; în cazul nerespectării necompetenţei de ordine 
privată; i 

(îi) după cum există sau nu un text de lege care să prevadă în mod expres sancţiunea 
nulității sau după modul de exprimare a legiuitorului, există: 

- nulităţi exprese (explicite, textuale) sunt cele anume prevăzute de lege; 

- nulităţi virtuale (implicite, tacite) sunt cele care decurg din faptul că la întocmirea 
actului de procedură nu au fost respectate cerințele legale care stabilesc condiţiile pentru 
încheierea actului şi rezultă fie din modul de exprimare a legiuitorului, fie din finalitatea 
unor dispoziţii legale, fie din principiile dreptului procesual civil. 

Această clasificare prezintă importanţă întrucât, în cazul nulităților exprese, vătămarea 
se presupune până la proba contrară’, astfel încât partea care are interes să invoce nulitatea, 
este scutită de proba vătămării, probă care revine părții adverse care are interes să mențină 
respectivul act [art. 175 alin. (2)]. În cazul nulităţilor virtuale, vătămarea nu se presupune, 


1 Trib. Constanţa, s. a I-a civ., dec. civ. nr. 1663 din 13 octombrie 2016, în M.C. Mocanu, L. Smarandi, 
op. cit., pp. 118-119 — potrivit art. 157 alin. (1) lit. e) C. pr. civ., citaţia va cuprinde numele şi prenumele sau 
denumirea celui citat, precum şi locul unde se citează, iar cerința de la lit. e) este prevăzută de norma citată sub 
sancţiunea nulităţii. Nulitatea este una expresă în cazul de față, vătămarea fiind prezumată de către legiuitor. 

astfel că partea care invocă nulitatea trebuie să dovedească atât vătămarea, cât şi faptul că 
aceasta nu poate fi înlăturată altfel decât prin anularea actului [art. 175 alin. (1)]. 

Este importantă realizarea distincţiei clare între primele două criterii de clasificare a nuli- 
tăţilor, întrucât clasificarea în nulități exprese şi virtuale prezintă importanță numai sub 
aspectul vătămării, ambele categorii putând rezulta din încălcarea unor norme de ordine pu- 
blică sau de ordine privată, neavând influență faptul că nulitatea este prevăzută anume de lege; 

(iii) în funcţie de întinderea efectelor, nulitățile sunt: 

- totale, când sancţiunea afectează întregul act de procedură; 

- parţiale, când sancţiunea intervine numai asupra unei părţi a actului de procedură; 

Această clasificare prezintă interes la analiza soluţiilor ce se pot pronunţa în căile de atac, 
când schimbarea sau casarea hotărârii poate fi totală sau parțială [art. 179 alin. (1) C. pr. civ.]; 

(iv) după cum nulitatea intervine pentru nerespectarea condiţiilor proprii unui act de 
procedură sau datorită dependenţei acelui act de procedură de un alt act de procedură 
invalidat, nulităţile sunt: 

- proprii; 

- derivate. 

Această clasificare decurge din art. 179 alin. (3) C. pr. civ.; 

(v) după cum privesc forma exterioară sau intrinsecă a actului de procedură, nulitățile 
sunt: 

- extrinseci, atunci când au fost încălcate condiţii externe ale actului de procedură 
(ex.: capacitatea procesuală, reprezentarea procesuală, competenţa, greşita compunere a 
instanţei, neplata taxei judiciare de timbru, publicitatea şedinţei, de judecată). Art. 176 
cuprinde o enumerare de nulități extrinseci actului de procedură; 

- intrinseci, care sancţionează nerespectarea condițiilor proprii actului de procedură 
respectiv, privitoare la forma sau conţinutul acestuia. De exemplu, în citație nu se menţio- 
nează termenul de judecată sau instanța unde urmează să aibă loc judecata. 

Această clasificare nu trebuie confundată cu cea potrivit cu care nulităţile pot fi proprii 
şi derivate, întrucât nulităţile proprii nu sunt totdeauna nulități intrinseci, iar nulitățile derivate 
nu sunt totdeauna şi nulităţi extrinseci. De exemplu, netimbrarea cererii de chemare în jude- 
cată (condiţie extrinsecă) atrage nulitatea cererii, nulitate proprie, iar nu derivată; 

(vi) după cum implică sau nu existența unei vătămări, nulităţile sunt: 

- condiţionate de existența unei vătămări (art. 175 C. pr. civ.); 

- necondiționate de existența unei vătămări (art. 176 C. pr. civ.). 


1.4.3. Cazurile de nulitate a actelor de procedură 


(i) Nulitatea condiționată de vătămare | 

Potrivit art. 175 alin. (1) C. pr. civ., pentru anulare se cer a fi îndeplinite cumulativ trei 
condiții: 

- actul de procedură să fi fost întocmit cu neobservarea condițiilor legale 

De ex., poate interveni nulitatea dacă hotărârea este dată de un grefier, dacă dovada de 
înmânare a citaţiei nu cuprinde numele, prenumele şi funcția agentului procedural; dacă ce- 
rerea de chemare în judecată nu cuprinde dovezile pe care se sprijină fiecare capăt de cerere; 

- actul de procedură să fi produs părții o vătămare 

Noţiunea de „vătămare” presupune consecinţele negative ce decurg din nerespectarea 
normelor procedurale şi nu se confundă cu interesul de a invoca nulitatea, adică cu folosul 
practic urmărit de partea care invocă incidenţa acestei sancțiuni. 

Vătămarea desemnează un prejudiciu „procesual”, care poate să rezulte din: amânarea 
nejustificată a procesului; împiedicarea părții de a-şi pregăti apărarea prin necitarea în 
condiţiile art. 159 alin. (1) teza I C. pr. civ.; surprinderea pârâtului prin faptul că nu i s-a 
comunicat copia cererii de chemare în judecată; judecarea cauzei peste rând, în lipsa părții, 
fără să fie îndeplinite cerințele prevăzute la art. 215 alin. (2) şi (4) C. pr. civ.; împiedicarea 
părții de a formula obiecţiuni la raportul de expertiză, în situaţia în care acesta nu a fost 
depus la dosar cu cel puţin 10 zile înainte de termenul fixat pentru judecată şi instanța a 
respins cererea părții de amânare a judecății pentru a lua cunoștință de conținutul raportului; 
împiedicarea părții de a pune concluzii, prin nedarea cuvântului, ei sau reprezentantului ei. 

Constatarea existenței vătămării este lăsată la aprecierea instanţei, care o poate deduce 
din împrejurările cauzei şi din finalitatea formei procedurale nerespectate ori poate să ceară 
părţii care o invocă să producă dovezi. Ca atare, partea nu este obligată în toate cazurile să 
administreze dovezi pentru a proba existența vătămării, pentru că, în caz contrar, judecata 
cauzei s-ar tergiversa. | 

Aplicarea sancţiunii nulității este condiționată de existența vătămării, în cazul nulită- 
ților exprese vătămarea prezumându-se până la dovada contrarie. Aşadar, şi în cazul nulităților 
exprese nulitatea este condiţionată de vătămare, particularitatea constând în aceea că, în 
acest caz, partea care invocă nulitatea este scutită de proba vătămării, această sarcină reve- 
nind celeilalte părţi, care doreşte menținerea actului; 

- vătămarea să nu poată fi înlăturată decât prin anularea actului 

Spre exemplu: lipsa încheierii de dezbateri va atrage nulitatea hotărârii întrucât, în lipsa 
încheierii de dezbateri care se întocmeşte atunci când se amână pronunțarea, instanța de 
control judiciar nu poate să verifice alcătuirea instanţei, prezența părţilor, susţinerile acestora 
şi conţinutul apărărilor în fapt şi în drept; nesemnarea minutei de către judecător nu poate fi 
acoperită prin semnarea ulterioară, deoarece, în lipsa semnăturii, nu se poate şti dacă jude- 
cătorul a participat sau nu la deliberare; semnarea minutei de alți judecători decât aceia care 
au participat la deliberare nu poate fi acoperită prin semnarea ulterioară a minutei de către 
judecătorii care au pronunțat hotărârea. 

Cu toate acestea, nulitatea este o sancţiune extremă, care intervine numai atunci când 
nu sunt posibile alte remedii. Potrivit art. 177 alin. (1) C. pr. civ., ori de câte ori este posibilă 
înlăturarea vătămării fără anularea actului, judecătorul va dispune bo neregularităților 
actului de procedură. Spre ex.: 

* deşi minuta a fost semnată de judecător, acesta a omis să semneze hotărârea. Pentru a 
se evita sancţiunea nulităţii, hotărârea poate să fie semnată ulterior; 

* dacă dispozitivul nu este conform cu minuta, hotărârea nu va fi anulată, ci, prin 
procedura lămuririi hotărârii, dispozitivul va fi refăcut în sensul minutei. 

Potrivit art. 177 alin. (2) C. pr. civ., dacă legiuitorul a stabilit un termen până la care să 
fie îndreptată neregularitatea şi termenul a fost depăşit, fără să fi fost „săvârşit actul de 
îndreptare, intervine decăderea din dreptul de a îndrepta neregularitatea. În aceste condiţii, 

partea decăzută din dreptul de a îndrepta neregularitatea nu ar putea să ceară judecătorului 
să o facă el, astfel încât cealaltă parte să nu mai poată invoca vătămarea şi deci nulitatea. 

Însă, în toate cazurile, actul de procedură nu va fi anulat dacă până la momentul 
pronunțării asupra excepţiei de nulitate a dispărut cauza acesteia, în conformitate cu art. 177 
alin. (3) C. pr. civ. Spre ex.: în cazul în care părţii nu i s-a comunicat cuantumul taxei 
judiciare de timbru pe care trebuie să o achite, se va acorda un termen pentru îndeplinirea 
acestei obligaţii. Dacă taxa este achitată până la termenul acordat, nu va fi admisă excepţia 
nulităţii pentru netimbrare; dacă până la împlinirea termenului acordat potrivit art. 82 
alin. (1), se face dovada calităţii de reprezentant, se va respinge excepția nulității întemeiată 
pe acest motiv; dacă, până la termenul acordat, cererea de chemare în judecată este semnată, 
nu va mai interveni nulitatea. | 

(ii) Nulitatea necondiționată de vătămare - | 

În toate situaţiile prevăzute la art. 176 C. pr. civ., nulitatea intervine prin simplul fapt al 
săvârşirii actului de procedură cu nesocotirea dispoziţiilor legii. De vreme ce nulitatea este 
necondiționată de vătămare, adversarul celui care invocă nulitatea nu ar putea să solicite să 
dovedească lipsa vătămării. O astfel de cerere va fi respinsă ca fiind lipsită de interes. 

În afară de ipotezele reglementate la art. 176 C. pr. civ., există şi alte cazuri de nulitate 
necondiționată, prevăzute de dispoziţii speciale. Astfel, nulitatea necondiționată intervine şi 
pentru: 

-* neplata taxelor judiciare de timbru. 

Potrivit art. 197 C. pr. civ., netimbrarea sau timbrarea insuficientă atrage anularea 
cererii de chemare în judecată, în condiţiile legii. Pentru a interveni însă nulitatea pe acest 
temei, este necesar ca partea să fie înştiințată asupra cuantumului taxei judiciare de timbru 
datorate; | 

* nerespectarea termenului prohibitiv (dilatoriu), care are drept consecință nulitatea 
actului de procedură efectuat înainte de împlinirea termenului; 

* depunerea cererii de apel/recurs şi, dacă este cazul, a motivelor de apel/casare direct 
la instanța de control judiciar. În acest sens, art. 471 alin. (1), respectiv art. 490 alin. (1) 
C. pr. civ. prevăd sancţiunea nulităţii pentru nerespectarea acestei cerințe. 


1.4.4. Mijloacele de invocare a nulității 


În vederea valorificării nulităţilor în procesul civil este necesară invocarea acestora, care 
poate fi făcută sub două forme, în funcție de momentul procesual în care intervine, şi anume: 

- sub formă de excepție, dacă procesul este în curs; 

- prin mijlocirea căilor legale de atac, după pronunțarea hotărârii, respectiv apelul, 
recursul, contestaţia în anulare, revizuirea, contestaţia la executare. 

(i) Excepţia nulității 

Dacă procesul este în curs de judecată, nulitatea se invocă pe cale de excepție. 

În functie de caracterul normelor încălcate, nulitatea poate fi: | 

i absolută, putând fi invocată, potrivit dispoziţiilor art. 178 alin. (1) C. pr. civ., de orice 
parte din proces, de judecător sau de procuror, în orice stare a pricinii, dacă legea nu prevede 


altfel. 

Din interpretarea coroborată a art. 488 alin. (2) şi art. 247 alin. (1) rezultă că excepția 
nulității absolute poate să fie invocată direct în recurs numai dacă vizează o neregularitate 
procedurală săvârşită în apel, iar pentru soluționarea excepţiei este suficient să se adminis- 
treze înscrisuri noi, nu şi alte dovezi. Ca atare, nulitatea absolută din prima instanță nu poate 
să fie ridicată direct în recurs decât dacă nu a putut fi invocată pe calea apelului sau în 
cursul judecării apelului; 

* relativă, putând fi invocată numai de partea ale cărei interese sunt ocrotite prin norma 
încălcată şi numai dacă neregularitatea nu a fost cauzată prin propria faptă [art. 178 alin. (2)]. 

În condiţiile art. 178 alin. (3), dacă legea nu prevede altfel, nulitatea relativă trebuie 
invocată: 

- pentru neregularitățile săvârşite până la începerea judecății, prin În (atu piară sau, 
dacă întâmpinarea nu este obligatorie, la primul termen de judecată; 

- pentru neregularitățile săvârşite în cursul judecății, la termenul la care s-a săvârşit 
neregularitatea sau, dacă partea nu este prezentă, la termenul de judecată imediat următor şi 
înainte de a pune concluzii pe fond. Astfel, dacă la termenul de judecată la care s-a produs 
neregularitatea, partea lipsă a fost regulat citată sau avea termen în cunoştinţă, nu mai 
trebuie să fie citată pentru termenul de judecată următor la care trebuie să invoce nulitatea. 
Dacă însă la termenul la care s-a produs neregularitatea, partea nu fusese legal citată, termenul 
de judecată la care trebuie să invoce nulitatea este acel termen la care va fi legal citată. 

În toate cazurile, dacă nulitatea relativă nu este invocată înainte ca partea să pună 
concluzii pe fond, intervine decăderea. Sintagma „concluzii în fond” trebuie citită „concluzii 
finale”, iar nu „concluzii asupra fondului procesului”, astfel încât, dacă procesul este finalizat 
în temeiul unei excepții procesuale, textul este aplicabil. 

Nulitatea relativă nu poate să fie invocată direct în căile de atac. Totuși, atunci când 
cauza nulității a apărut la ultimul termen de judecată, iar partea nelegal citată nu a fost 
prezentă, nulitatea relativă va putea fi invocată direct în apel sau, după caz, în recurs, atunci 
când hotărârea nu este susceptibilă de apel. În condiţiile art. 247 alin. (2) C. pr. civ., excep- 
tiile relative pot fi invocate de partea care justifică un interes, cel mai târziu la primul 
termen de judecată după săvârşirea neregularităţii procedurale, în etapa cercetării procesului 
şi înainte de a se pune concluzii în fond. 

Potrivit art. 178 alin. (4) C. pr. civ., partea interesată poate renunța, expres sau tacit, la 
dreptul de a invoca nulitatea relativă. Renunţarea tacită nu trebuie confundată cu decăderea 
din dreptul de a invoca nulitatea relativă. Astfel, partea renunță tacit la dreptul de a invoca 
nulitatea relativă atunci când săvârşeşte un act de procedură pe care nu îl putea săvârşi dacă 
ar fi invocat nulitatea. Spre ex., dacă este propusă spre audiere o persoană care nu poate fi 
ascultată ca martor, adversarul părții care administrează proba poate să invoce nulitatea 
declaraţiei sau poate să renunţe tacit la nulitate, punând întrebări martorului. 

Iar conform art. 178 alin. (5) C. pr. civ., toate cauzele de nulitate a actelor de ceea 
deja efectuate trebuie invocate deodată, sub sancţiunea decăderii părții din dreptul de a le 
mai invoca. Faţă şi de art. 178 alin. (1) C. pr. civ., înseamnă că textul enunțat impune părții 
interesate să invoce deodată toate cauzele de nulitate relativă. 

* Indiferent însă după cum este vorba despre nulitate absolută sau relativă, sunt de 
reținut şi prevederile art. 177 alin. (3) C. pr. civ., potrivit cu care actul de procedură nu va fi 

anulat dacă până la momentul pronunțării asupra excepţiei de nulitate a dispărut cauza 
acesteia. 
(i) Actul de procedură prin care este soluționată excepția nulităţii 
„Asupra excepţiei, instanţa se pronunţă prin încheiere sau hotărâre, care poate fi sentință 

sau decizie, în funcţie de etapa procesuală în care se află judecata, astfel cum distinge 
art. 424 C. pr. civ. ; 

* Dacă excepția se respinge, instanța pronunță o încheiere interlocutorie, potrivit art. 235 
C. pr. civ., care poate fi atacată numai odată cu fondul şi rămâne în continuare învestită cu 
soluţionarea cauzei. | 

* Dacă excepția se admite, instanța pronunţă fie o încheiere, atunci când instanța ră- 
mâne în continuare învestită cu judecarea pricinii (de exemplu, admite excepţia privind 
nelegala citare a părții, excepția privind incompatibilitâtea judecătorului sau excepţia 
nulității raportului de expertiză şi acordă un nou termen de judecată etc.), încheiere ce nu 
poate fi atacată decât odată cu fondul, fie o hotărâre, dacă se dezînvesteşte (de exemplu, 
anulează cererea pentru lipsa dovezii calităţii de reprezentant, anulează cererea pentru lipsa 
capacităţii procesuale de exerciţiu, anulează cererea pentru lipsa semnăturii). 


1.4.5. Efectele nulităţii 


(1) nulitatea lipseşte actul, în tot sau în parte, de efectele prevăzute de lege [art. 179 
alin. (1) C. pr. civ.]. Actul de procedură este desființat nu de la data constatării nulității, ci 
de la data când a fost comisă neregularitatea procedurală ce a generat nulitatea. 

Caracterul retroactiv al sancțiunii operează indiferent dacă nulitatea a vizat încălcarea 
unei norme de ordine publică sau a unei norme de ordine privată. 

Textul reglementează o nulitate proprie, în sensul că aceasta decurge din nesocotirea 
cerințelor legale pentru întocmirea sa; 

(ii) conform art. 179 alin. (2) C. pr. civ., instanța dispune refacerea actului de datei 
cu respectarea tuturor condițiilor de validitate; 

(iii) în funcţie de momentul la care este constatată nulitatea, rered actelor este de 
competența fie a instanței unde s-a produs nulitatea, dacă a fost constatată de aceasta, fie a 
instanței de control judiciar, dacă nulitatea este constatată de aceasta, fie a instanței de 
rejudecare, care poate fi instanța care a pronunțat hotărârea casată sau o altă instanță; 

(iv) în condiţiile art. 179 alin. (3) C. pr. civ., desființarea unui act de procedură atrage 
şi desființarea actelor de procedură următoare, dacă acestea nu pot avea o existență de 
sine stătătoare. De exemplu, nulitatea procedurii de citare pentru ultimul termen de 
judecată atrage şi nulitatea hotărârii; nulitatea minutei atrage şi nulitatea hotărârii; nulitatea 
încheierii de dezbateri atrage şi nulitatea hotărârii etc. 
= Textul reglementează nulitatea derivată, provocată de nulitatea unui act anterior de care 
cel din urmă depinde. De reţinut însă că simplul fapt că un act de procedură urmează altui 
act nul nu înseamnă că sancţiunea îl vizează şi pe cel din urmă, întrucât nulitatea derivată 
vizează numai actele care nu pot avea o existență de sine stătătoare; 

(v) în condiţiile art. 179 alin. (4) C. pr. civ., nulitatea lipseşte actul de efecte în ceea ce 
priveşte funcția sa procedurală. Dacă însă actul cuprinde manifestări de voință, declarații 

sau constatări de fapt, acestea îşi vor produce efectele. Astfel, o cerere de chemare în 
judecată lovită de nulitate poate fi folosită ca o mărturisire extrajudiciară sau ca un început 
de dovadă scrisă; nulitatea pentru necompetență nu afectează valabilitatea probelor admi- 
nistrate, care vor fi refăcute de instanța competentă numai pentru motive temeinice. 


2. Termenele procedurale 
2.1. Definitie 


Termenul procedural este intervalul de timp înăuntrul căruia trebuie îndeplinit sau, 
după caz, este oprită îndeplinirea unui anumit act de procedură. 

De asemenea, în condițiile art. 180 alin. (2) C. pr. civ., în cazurile anume prevăzute de 
lege, termenul este reprezentat de data la care se îndeplineşte un anumit act de procedură. 

Aşadar, termenul procedural poate să fie nu numai un interval de timp, ci şi o dată fixă. 

Mai trebuie precizat că textul vizează atât termenele de succesiune, care se calculează 
spre înainte, cât şi termenele regresive, care se calculează spre înapoi!. 


2.2. Clasificarea termenelor procedurale 


(i) În funcţie de caracterul lor, termenele procedurale sunt: 

- imperative (peremptorii), înăuntrul cărora trebuie îndeplinit un act de procedură 
(ex.: termenul de exercitare a unei căi de atac). Actul de procedură săvârşit după împlinirea 
termenului imperativ va fi considerat ca tardiv şi, în consecință, va fi lovit de nulitate; 

- prohibitive (dilatorii), înăuntrul cărora nu poate fi săvârşit actul de procedură 
(ex.: termenul de o zi de la comunicarea somaţiei în care, dacă debitorul nu plăteşte suma 
datorată, executorul va proceda la sechestrarea bunurilor mobile urmăribile ale debitorului). 
Actul de procedură săvârşit înainte de împlinirea termenului prohibitiv va fi considerat ca 
prematur şi, în consecință, poate fi anulat la cererea celui interesat. 

Această clasificare rezultă din prevederile art. 180 alin. (1) C. pr. civ. 

(îi) În funcție de sursa lor sau de modul în care sunt stabilite, termenele procedurale sunt: 

- legale, atunci când sunt stabilite prin lege. De principiu, termenele legale sunt fixe, în 
sensul că ele nu pot fi prelungite sau scurtate de instanță sau de părţi; 

- judecătoreşti, stabilite de instanță în cursul procesului (ex.: termene pentru înfăţişarea 
părților sau a martorilor, pentru depunerea întâmpinării de cel chemat în garanție, pentru 
depunerea raportului de expertiză, pentru efectuarea unei cercetări la fața locului etc.). 
Legat de modul de stabilire a termenelor de către judecător, art. 180 alin. (3) C. pr. civ. 
prevede că în cazurile în care legea nu stabileşte ea însăşi termenele pentru îndeplinirea 
unor acte de procedură, fixarea lor se face de instanță. La fixarea termenului, aceasta va ține 
seama şi de natura urgentă a procesului; 

- convenţionale, stabilite de părți, fără să fie nevoie de încuviințarea instanţei [ex.: ter- 
menul de formulare a intervenţiei voluntare principale direct în apel cu învoirea părților, 
termenul arbitrajului, conform art. 544 alin. (2) C. pr. civ.]. 


1 Exemple de termene regresive: art. 89 alin. (2), art. 159 teza I, art. 204 alin. (1) C. pr. civ. 

(iii) În funcţie de durata lor, termenele sunt: 

- pe ani. Spre exemplu, termenul de perimare a instanței (art. 423 C. pr. civ.), termenul 
de revizuire pentru cazul prevăzut la art. 509 alin. (1) pct. 3 C. pr. civ. [art. 511 alin. (1) 
pet. 3 C. pr. civ.]; l 

- pe luni. De exemplu, termenul de perimare [art. 416 alin. (1) C. pr. civ.], termenul de 
revizuire (art. 511 C. pr. civ.);, 

- pe săptămâni. De pildă, termenul de vânzare la licitație publică a bunurilor mobile 
[art. 759 alin. (2) C. pr. civ.], termenul de urmărire a fructelor neculese şi a recoltelor prinse 
de rădăcini (art. 796 C. pr. civ.); 

- pe zile, cum ar fi termenul pentru înmânarea citaţiei (art. 159 C. pr. civ.), termenul de 
repunere în termen (art. 186 C. pr. civ.); 

- pe ore, cum ar fi termenul de pronunțare asupra cererii de suspendare a executării 
hotărârii recurate [art. 484 alin. (5) C. pr. civ.], termenul de pronunțare şi de motivare a 
ordonanţei preşedinţiale [art. 999 alin. (4) C. pr. civ.]. 

(iv) În funcţie de sancţiunea ce intervine în caz de nerespectare, termenele procedurale 
sunt: 

- - absolute, a căror nerespectare afectează valabiN Mg actelor de procedură, atrăgând 
sancțiuni precum decăderea, perimarea (ex.: termenele de exercitare a căilor de atac, ter- 
menul de perimare, termenul de depunere a întâmpinării sau cererii reconvenționale, termenul 
de recuzare etc.); 

- relative, care, în caz de nerespectare, nu afectează valabilitatea actului de procedură, 
ci atrag, cel mult, sancțiuni disciplinare sau pecuniare pentru cei vinovaţi de nerespectarea 
lor (ex.: termenul de 15 zile în care poate fi amânată pronunțarea hotărârii, termenul de 30 
de zile, ce poate fi prelungit de două ori, pentru motivarea hotărârii, termenul de 20 de zile 
fixat pentru judecarea în complet de divergență). 


2.3. Calculul termenelor procedurale 


Art. 181 C. pr. civ. stabileşte modul de calcul al termenelor procedurale pe ore, zile, 
săptămâni, luni şi ani. Acest text reprezintă dreptul comun în materie în sensul că se aplică 
indiferent dacă termenele sunt prevăzute în Codul de procedură civilă sau în legi speciale. 
Astfel: 

- termenul pe zile se înțelege pe zile libere, neintrând în calcul nici ziua în care a în- 
ceput, nici ziua când s-a împlinit; 

- termenele statornicite pe ore încep să curgă de la miezul nopții zilei următoare; 

- termenele statornicite pe ani, luni sau săptămâni se sfârşesc în ziua anului, lunii sau 
săptămânii corespunzătoare zilei. de plecare (art. 181 pct. 3 C. pr. civ.). Termenul care, 
începând la 29, 30 sau 31 ale lunii, se sfârşeşte într-o lună care nu are o asemenea zi, se va 
socoti împlinit în ziua cea din urmă a lunii. 

Termenul care se sfârşeşte într-o zi de sărbătoare legală, se va prelungi până la sfârşitul 
primei zile de lucru următoare. 

Art. 182 alin. (1) C. pr. civ. prevede că termenul care se socoteşte pe zile, săptămâni, 
luni sau ani se împlineşte la ora 24,00 a ultimei zile în care se poate îndeplini actul de 

procedură. Iar conform art. 182 alin. (2) C. pr. civ., deşi termenele se socotesc pe zile 
întregi, totuşi partea trebuie să depună actul la registratura instanței până la închiderea 
programului din ziua de împlinire a termenului sau, dacă actul este trimis prin poştă, până la 
închiderea oficiului poştal, pentru că, în condiţiile art. 183 C. pr. civ., actele trimise prin 
poştă instanţelor judecătoreşti se socotesc îndeplinite în termen dacă au fost predate reco- 
mandat la oficiul poştal înainte de împlinirea lui, chiar dacă sunt înregistrate la instanță 
după împlinirea termenului. 

În fine, potrivit art. 183, actul de procedură depus înăuntrul termenului prevăzut de 
lege prin scrisoare recomandată la oficiul poştal sau la un serviciu de curierat rapid ori la un 
serviciu specializat de comunicare este socotit a fi făcut în termen. 

În ceea ce priveşte actele de procedură trimise prin fax sau e-mail, art. 183 alin. (1) 
C. pr. civ. prevede că şi acestea sunt socotite a fi făcute în termen dacă au fost transmise 
înăuntrul termenului prevăzut de lege. Aceasta înseamnă că actele de procedură pot fi 
trimise prin fax sau e-mail până la ora 24,00 a ultimei zile în care se poate îndeplini 
respectivul act, chiar dacă acestea vor fi înregistrate şi vor primi dată certă la instanță în 
următoarea zi lucrătoare. 


2.4. Durata termenelor procedurale 


Orice termen procedural are un punct de plecare şiu un punct de împlinire, între care se 
situează durata termenului. 

(i) Punctul de plecare reprezintă momentul de la care începe să curgă termenul şi este 
marcat de momentul comunicării actelor de procedură, dacă legea nu prevede altfel 
[art. 184 alin. (1)]. Cu toate acestea, în aplicarea principiului echipolenței, actul procedural 
al comunicării este înlocuit cu un act echivalent. 

Tot ca situații de excepție de la regula potrivit cu care termenele procedurale încep să 
curgă de la data comunicării, învederăm şi acele situaţii în care termenele încep să curgă de 
la alte momente precum: 

- pronunțarea hotărârii, în cazul perimării, în cazul în care procurorul nu a participat la 
judecată; în materia ordonanţei preşedinţiale date cu citarea părților; 

- încuviințarea probei; 

- numirea expertului; 

- stabilirea prețului imobilului, în cazul întocmirii şi afişării publicației de vânzare; 

- ziua când s-a descoperit înscrisul, în cazul revizuirii prevăzute la art. 509 alin. (1) 
pct. 5 C. pr. civ.; 

- publicarea hotărârii în Monitorul Ciigial: Partea I, în cazul revizuirii i prevăzute la art. 509 
alin. (1) pct. 10 şi 11 C. pr. civ. 

(îi) Punctul de împlinire reprezintă acela în care se realizează T termenului, ceea 
ce înseamnă că, în cazul termenelor imperative, actul de procedură nu mai poate fi săvârşit 
şi, în cazul termenelor prohibitive, se naşte dreptul de a săvârşi un anumit act de procedură. 

(iii) În intervalul de timp între punctul de plecare şi punctul de împlinire, termenele 
procedurale curg continuu, în principiu fără posibilitatea de a fi întrerupte sau suspendate. 

Prin excepţie însă, termenele procedurale pot fi întrerupte în următoarele cazuri: 

- lipsa capacității de exercițiu [art. 184 alin. (3) C. pr. civ.]. În acest caz, cursul terme- 
nului se întrerupe până la momentul numirii reprezentantului legal ori a ocrotitorului legal; 

- moartea uneia dintre părți [art. 184 alin. (4) pct. 1 C. pr. civ.]. Dispoziţii similare sunt 
prevăzute şi în art. 469 alin. (1) C. pr. civ., care prevede că termenul de apel se întrerupe 
prin moartea părții care are interes să facă apel. În acest caz se face din nou o singură 
comunicare a hotărârii, la cel din urmă domiciliu al părţii, pe numele moştenirii, fără să se 
arate numele şi calitatea fiecărui moştenitor. 

Aşadar, în acest caz, întreruperea operează până la data c comunicării actului de pro- 
cedură la ultimul domiciliu al părţii. 

Deşi art. 184 C. pr. civ. nu prevede, din coroborarea acestui text cu art. 469 alin. (1) 
C. pr. civ., se reţine că întreruperea are loc numai dacă moare partea interesată în săvârşirea 
actului de P 

- moartea reprezentantului părtii [art. 184 alin. (4) pel 2 9.'pr. civ.]. o dispoziţie 
similară este prevăzută şi în art. 469 alin. (4) C. pr. civ., care stabileşte că termenul de apel 
se întrerupe şi prin moartea mandatarului căruia i s-a făcut comunicarea. În acest caz se va 
face o nouă comunicare părţii, la domiciliul ei, iar termenul de apel va începe să curgă din 
nou de la această dată; 

- prin îndeplinirea unui act de procedură făcut în vederea judecării procesului, de partea 
care justifică un interes, se întrerupe termenul de perimare (art. 417 C. pr. civ.); 

- art. 13 alin. (3) din O.U.G. nr. 51/2008, care arată că prin introducerea cererii pentru 
acordarea ajutorului public judiciar, termenul pentru exercitarea căii de atac se întrerupe o 
singură dată, dacă solicitantul depune în termen de cel mult 10 zile înscrisurile doveditoare 
prevăzute la art. 14. 

Ca efect al întreruperii va începe să curgă un nou termen, Mera, fără să se ia în con- 
siderare timpul scurs înainte de întrerupere. 

O altă excepție de la faptul că termenul procedural curge continuu este suspendarea. 

Astfel, termenul de perimare se suspendă în cazurile prevăzute de art. 418 C. ii civ., şi 
anume: 

- cât timp durează suspendarea judecății, pronunțată de instanță în cazurile prevăzute la 
art. 413; 

- în alte cazuri stabilite de lege, dacă suspendarea nu este cauzată de lipsa de stăruință 
a părţilor în judecată; 

- în cazurile prevăzute la art. 412, cursul perimării este suspendat timp de o lună de la 
data când s-au petrecut faptele care au determinat suspendarea judecății, dacă aceste fapte 
s-au petrecut în cele din urmă 3 luni ale termenului de perimare; 

- perimarea se suspendă, de asemenea, pe timpul cât partea este împiedicată de a stărui 
în judecată din cauza unor motive temeinic justificate; 

- în alte cazuri expres prevăzute de lege. 

Spre deosebire de întrerupere, în caz de suspendare, după încetarea acesteia, cursul 
termenului se reia din punctul unde s-a oprit, luându-se în calcul şi timpul scurs înainte de 


suspendare. 

2.5. Sancţiunea pentru nerespectarea condiţiilor privitoare la termenele 
procedurale 


- 2.5.1. Decăderea 


G) Definiţie 

Potrivit art. 185 alin. (1) C. pr. civ., decăderea reprezintă sancţiunea procedurală care 
constă în pierderea dreptului de a săvârşi un act de procedură dacă nu a fost respectat 
termenul imperativ prevăzut de lege sau acordat de judecător. 

Decăderea nu intervine în caz de nerespectare a oricărui termen procedural, deoarece 
art. 185 alin. (1) se referă la dreptul procesual care trebuie să fie exercitat într-un anumit 
termen, deci se referă la un termen imperativ. În cazul nerespectării unui termen prohibitiv, 
actul procedural poate fi îndeplinit după: împlinirea termenului, în condiţii de regularitate 
procedurală. Iar dacă nu este respectat un termen relativ, nu se afectează însăşi valabilitatea 
actului de procedură, ci pot fi aplicate sancţiuni disciplinare ori pecuniare, după caz. 

Decăderea este prevăzută şi de alte texte ale Codului de procedură civilă, ca aplicații 
particulare, cum ar fi, spre exemplu: art. 178 alin. (5), art. 193 alin. (2), art. 204 alin. (1), 
art. 208 alin. (2), art. 209 alin. (4), art. 254 alin. (1) teza I, art. 254 alin. (2) etc. 

(ii) Condiţiile decăderii 

Întrucât decăderea nu operează de drept, ea trebuie să fie invocată, iar apoi instanța, în 
urma verificării condiţiilor legale, să se pronunţe asupra acesteia. 

Regimul juridic al decăderii depinde de caracterul normei de procedură încălcate. Astfel: 

- dacă s-a încălcat o normă de ordine publică, decăderea poate fi invocată de oricare 
dintre părți, de procuror sau de instanță din oficiu. Iar dacă norma încălcată are caracter de 
ordine privată, decăderea poate fi invocată numai de partea interesată; 

- decăderea determinată de nesocotirea unei norme de ordine publică poate fi invocată 
în orice moment al procesului, dacă prin lege nu se prevede altfel. De pildă, dacă intimatul 
nu a invocat prin întâmpinare sau din dosar nu reiese că recursul a fost depus peste termen, 
se va socoti în termen [art. 485 alin. (2) C. pr. civ.]. În schimb, dacă norma încălcată este de 
ordine privată, decăderea poate fi invocată in limine litis, adică numai la primul termen de 
judecată care are loc după ce partea a cunoscut motivul decăderii şi înainte de a pune 
concluzii pe fond. În caz contrar, partea va fi ea însăşi decăzută din dreptul de a mai invoca 
decăderea; 

- în privinţa mijloacelor prin intermediul cărora poate fi invocată decăderea, dacă 
procesul este în curs de judecată, sancţiunea poate fi invocată, pe cale de excepţie, diferit, 
după cum norma nesocotită este absolută sau relativă. 

Dacă s-a pronunţat o hotărâre de primă instanță, nedefinitivă, decăderea poate fi invo- 
cată pe calea apelului, cu precizarea că, dacă norma încălcată are caracter de ordine privată, 
decăderea poate fi valorificată numai dacă a fost invocată în termen în fața primei instanțe 
şi aceasta a omis să se pronunțe asupra excepţiei sau a respins-o. În această ipoteză, dacă 
decăderea nu a fost invocată în termen în fața primei instanțe, partea este decăzută din 
dreptul de a mai invoca decăderea. 

Dacă s-a pronunţat o hotărâre definitivă, decăderea poate fi invocată pe calea recur- 
sului, putând fi valorificată în aceleaşi condiţii ca şi în apel, însă cu limitările rezultate din 
art. 488 alin. (2) C. pr. civ. 

(iii) Cazurile în care intervine decăderea | 

Decăderea intervine în următoarele cazuri: | 

- când legiuitorul a: stabilit un termen fix pentru săvârşirea unui act de procedură sau 
pentru exercitarea unui drept, iar partea a lăsat să expire acel termen fără să beneficieze de 
el. De exemplu, decăderea intervine pentru i re ear apelului în termenul prevăzut de 
lege sau a unei alte căi extraordinare de atac! asha nedepunerea motivelor de apel în 
termenul prevăzut de lege”; 

- când legea a stabilit că exercitarea unui drept trebuie să se facă într-o anumită etapă a 
„procesului sau într-un anumit moment procesual, iar partea nu a respectat această cerință. 
Astfel, propunerea de recuzare trebuie făcută înainte de începerea oricărei dezbateri; 

- când prin lege s-a stabilit o anumită ordine în efectuarea actelor de procedură, pe care 
partea nu a respectat-o. De exemplu, nulitatea relativă se acoperă dacă nu este invocată 
înainte de a se pune concluzii pe fond; 

- când judecătorul a stabilit un termen fix până la care partea trebuie să îndeplinească 
un act de procedură, iar partea lasă să expire termenul fără să ă îndeplinească actul de pro- 
cedură respectiv. 

(iv) Cazurile în care nu intervine decăderea 

Sancţiunea decăderii este înlăturată dacă: 

- nu a fost constatată de instanţă; 

- partea în drept a se prevala de sancţiune renunţă la invocarea depăşirii termenului 
legal. Bineînţeles că renunţarea poate fi făcută numai de o persoană cu capacitate deplină de 
exercițiu şi numai privitor la un termen reglementat prin norme dispozitive. Renunţarea 
poate interveni numai după expirarea termenului, trebuie să fie strict personală şi expresă, 
neputând fi dedusă din tăcerea părţii; 

- decăderea priveşte pe una dintre părțile legate printr-un raport de solidaritate sau de 
indivizibilitate, cu condiţia ca cel puţin una dintre celelalte părți să fi săvârşit actul de pro- 
cedură în termen; 

- decăderea se acoperă potrivit legii. De exemplu, art. 311 alin. (4) C. pr. civ. rep 
că decăderea din dreptul de a administra dovada cu martori pentru neîndeplinirea obliga- 
țiilor prevăzute la art. 262 se acoperă dacă aceştia se înfăţişează la termenul fixat pentru 
ascultarea lor; art. 262 alin. (4)-(5) C. pr. civ. stabileşte că nedepunerea sumei prevăzute la 
alin. (1) în termenul fixat atrage decăderea părţii din dreptul de a administra dovada 
încuviințată în faţa acelei instanțe. Depunerea sumei prevăzute la alin. (1) se va putea însă 
face şi după împlinirea termenului, dacă prin aceasta nu se amână judecata; 


l Trib. Constanţa, s. de. cont. adm. și fisc., dec. civ. nr. 2598 din 24 noiembrie 2016, în M.C. Mocanu, 
L. Smarandi, op. cit., pp. 314-318 — în materia revizuirii, termenul de revizuire a fost fixat prin art. 511 alin. (1) pet. 1 
C. pr. civ. la o lună de zile de la data comunicării hotărârii, acesta fiind calculat potrivit art. 181 C. pr. civ. Conform 
art. 185 C. pr. civ., neexercitarea unui drept procesual î în termenul legal atrage decăderea părții din exercitarea dreptului. 

2 Trib. Constanţa, s. a II-a civ., dec. civ. nr. 1731 din 26 octombrie 2016, în M.C. Mocanu, L. Smarandi, 
op. cit., pp. 137-140 — în cazul în care termenul pentru exercitarea apelului curge de la un alt moment decât 
comunicarea hotărârii, motivarea apelului se va face într-un termen de aceeaşi durată, care curge însă de la data 
comunicării hotărârii, potrivit art. 470 alin. (5) C. pr. civ. În situaţia în care motivele de apel nu au fost depuse în 
termenul prevăzut de lege de la comunicarea hotărârii, chiar dacă apelul trebuia formulat în 5 zile de la pro- 
nunțarea acesteia, sancţiunea aplicabilă este decăderea părții, potrivit art. 185 C. pr. civ. 

- partea interesată a fost împiedicată de motive temeinic justificate să efectueze actul de 
procedură în termen şi s-a admis cererea de repunere în termen. 

(v) Efectele decăderii 

- decăderea are ca efect principal pierderea dreptului procedural care nu a fost exărgităt 
în termen. ăi dj consecință a decăderii, actul de procedură săvârşit peste termen este lovit 
de nulitate!, potrivit art. 185 alin. (1) teza a II-a C. pr. civ.; 

- decăderea nu atinge dreptul subiectiv civil, dar, indirect, poate duce la pierderea unei 
componente a sa, şi anume a dreptului de a obţine condamnarea pârâtului; 

- decăderea lipseşte actul de procedură de efecte în ceea ce priveşte funcţia sa procedu- 
rală. Dacă actul săvârşit peste termen cuprinde manifestări de voință, declaraţii sau constatări 
de fapt ele îşi vor produce efectele. | 


2.5.2. Anularea | 


Potrivit art. 185 alin. (2) C. pr. civ., în cazul în care legea opreşte îndeplinirea unui act 
de procedură înăuntrul unui termen, ei făcut înaintea împlinirii termenului poate fi anulat 
la cererea celui interesat. 


Textul reglementează sancţiunea care intervine în cazul nerespectării termenului prohi- 
bitiv. 
Tot astfel, legiuitorul a prevăzut că nulitatea care operează în acest caz are caracter relativ. 


2.5.3. Repunerea în termen 


(i) Din dispozițiile art. 186 alin. (1) şi (2) C. pr. civ. rezultă că pentru a se dispune 
repunerea în termen se cer a fi îndeplinite mai multe condiții: 

- partea care nu şi-a exercitat dreptul procedural înăuntrul termenului legal sau 
judecătoresc imperativ să facă dovada că a fost împiedicată din motive temeinic justificate. 
Motivele temeinic justificate, care exclud orice culpă a părții care nu a săvârşit în termen 
actul de procedură, trebuie să fie apreciate prin raportare la situația concretă a acesteia’; 


! C. Ap. Ploieşti, s. I civ., dec. nr. 1393 din 9 iunie 2016, în Buletinul Jurisprudenţei. Repertoriu anual 2016, 
pp. 176-178 — în ipoteza în care reclamantul depune la dosar o cerere modificatoare cu încălcarea termenului stabilit 
de art. 204 alin. (1) NCPC, termen procedural imperativ, iar celelalte părți nu îşi exprimă în mod expres acordul 
pentru primirea acestei cereri, sancţiunea care intervine este decăderea acestuia din dreptul de a formula cererea, o 
atare sancțiune putând fi invocată şi din oficiu de către instanță, cu consecința respingerii cererii adiționale ca tardiv 
formulată; ICCJ, s. I civ., dec. nr. 2320 din 24 noiembrie 2016, în Buletinul Casaţiei nr. 10/2017, pp. 38-40 — împo- 
triva încheierii de suspendare dispusă în temeiul art. 520 alin. (4) C. pr. civ., partea are deschisă calea de atac a 
recursului pe toată durata suspendării, dar nu mai târziu de data pronunțării hotărârii prealabile, după această dată 
putând solicita reluarea judecății cauzei. Prin urmare, recursul formulat ulterior acestui moment este tardiv, fiind 
promovat peste termenul legal. 

2 Trib. Constanţa, s. a Il-a civ., dec. civ. nr. 1818 din 2 noiembrie 2016, în M.C. Mocanu, L. Smarandi, op. cit., 
pp. 163-166 — nu poate fi reținut ca motiv temeinic pentru cererea de repunere în termen „încetarea activității 
societății” atât timp cât nu au fost efectuate înregistrări în registrul comerțului cu privire la suspendarea sau 
întreruperea activităţii acestei societăţi, pentru a dobândi însuşirea de a fi opozabile terţilor, societatea fiind în stare 
de funcţionare. În ceea ce privește împrejurarea declarării inactive a societăţii de organul fiscal competent sau lipsa 
administratorilor, ambele implică o culpă a persoanei juridice dedusă din neexercitarea obligaţiilor stipulate de lege, 
fie de natură fiscală, fie decurgând din calitatea sa de profesionist. Or, inativa temeinic justificate” trebuie să 
excludă culpa părții care înțelege să le invoce. 

- împrejurarea ce a împiedicat partea să-şi exercite dreptul procedural să se fi produs 
înainte de împlinirea termenului legal sau judecătoresc imperativ; 

- partea interesată să formuleze cererea de repunere în termen şi să efectueze şi actul de 
procedură pe care nu l-a îndeplinit în termenul legal, în cel mult 15 zile de la data încetării 
împiedicării. În cazul exercitării căilor de atac, această durată este aceeaşi cu cea prevăzută 
pentru exercitarea căii de atac. Şi în acest caz, termenul în care trebuie cerută repunerea în 
termen şi formulată şi cererea de exercitare a căii de atac începe să curgă de la încetarea 
împiedicării. 

Dacă partea formulează numai cererea de repunere în termen, fără însă să formuleze şi 
actul de procedură în legătură cu care se cere repunerea în termen, cererea de repunere în 
termen va fi respinsă ca fiind lipsită de interes; 

- indicarea în mod greşit de către instanță a termenului. pentru exercitarea căii de atac 
constituie cauză de repunere în termen din oficiu a căii de atac exercitată cu respectarea 
indicaţiei greşite a instanţei [art. 457 alin. (2) C. pr. civ.]. 

(ii) Cu privire la instanța competentă să soluţioneze cererea de repunere în termen, 
art. 186 alin. (3) C. pr. civ. prevede că cererea de repunere în termen va fi rezolvată de 
instanța competentă să soluţioneze cererea privitoare la dreptul neexercitat în termen. 
Aşadar, fiind un incident procedural, cererea de repunere în termen se soluţionează de in- 
„stanța competentă să soluţioneze calea de atac sau să îndeplinească actul de procedură cu 
privire la care a intervenit decăderea. 

(iii) Referitor la actul prin care se pronunță instanța asupra cererii de repunere în 
termen, acesta va fi: 

- o încheiere, atunci când s-a cerut repunerea în termen cu privire la un act de proce- 
dură care trebuia îndeplinit pe parcursul judecății, deci înainte de pronunțarea unei hotărâri. 
Încheierea are caracter interlocutoriu şi poate fi atacată numai odată cu hotărârea dată 
asupra fondului; 

- o încheiere, atunci când s-a cerut repunerea în termenul de exercitare a unei căi de 
atac şi cererea este admisă, fără ca la acelaşi termen să aibă loc şi judecata căii de atac. 
Încheierea poate fi atacată numai odată cu hotărârea pronunțată în calea de atac ESPEPtIVĂ, 
dacă aceasta din urmă este susceptibilă de a fi atacată prin vreo cale de atac; 

- o decizie, dacă s-a cerut repunerea în termenul de exercitare a unei căi de atac şi ce- 
rerea a fost admisă şi, la acelaşi termen, se judecă şi fondul. De asemenea se pronunţă tot o 
decizie şi în ipoteza în care cererea a fost respinsă ca tardivă sau ca nefondată şi, drept 
urmare, se respinge şi calea de atac ca tardivă. 

Dacă s-a cerut repunerea în termenul de apel, decizia poate fi atacată cu recurs. Dacă 
s-a cerut repunerea în termenul de recurs, hotărârea prin care se soluţionează cererea este 
definitivă. Dacă s-a cerut repunerea în termenul de exercitare a unei contestaţii în anulare 
sau revizuiri, hotărârea este supusă acelei căi de atac ce putea să se exercite împotriva 
hotărârii ce ar fi trebuit să se pronunțe în contestaţia în anulare sau revizuire. 

Intrebări orientative pentru seminare şi examene 


1. Cum se clasifică actele de procedură după conţinutul lor? i 

2. Care sunt condițiile ce trebuie îndeplinite pentru valabila îndeplinire a actelor de 
procedură? 

3. Daţi 3 exemple de ipoteze în care legea îngăduie ca actul de procedură să fie făcut oral. 

4. Ce presupune principiul echipolenței şi care sunt cazurile de aplicare a acestuia? 

5. Cum se clasifică nulitățile în funcţie de întinderea efectelor produse? 

6. Prezentaţi condiţiile ce trebuie îndeplinite pentru anularea actului de procedură. 

7. Daţi 3 exemple de vătămare procesuală produsă părții. 

8. Care sunt cazurile de nulitate necondiționată de vătămare? 

9. Cum operează nulitatea şi care sunt mijloacele procesuale de invocare a acesteia? 

10. Care sunt condiţiile de invocare a excepţiei nulităţii relative în procesul civil? 

11. Enumeraţi efectele nulității. 

12. Ce sunt termenele regresive? Daţi 3 exemple. 

13. Cum se clasifică termenele procedurale în funcție de modul în care sunt stabilite? 

14. Cum se clasifică termenele procedurale în funcție de caracterul lor? 

15. Cum se calculează termenele pe ore? 

16. Cum se numeşte intervalul cuprins între punctul de plecare şi punctul de Buplizure 
al termenului şi cum curg, de regulă, termenele în acest interval? 

17. Ce specific prezintă actele de procedură trimise instanțelor judecătoreşti prin poştă, 
fax sau e-mail? 

18. Daţi 3 exemple de situații în care termenele procedurale încep să curgă de la alte 
momente decât de la data comunicării acestora. 

19. Care sunt cazurile de întrerupere a termenelor procedurale? 

20. Care sunt cazurile în care intervine decăderea? 

21. Care sunt cazurile în care nu intervine decăderea? 

22. Enumeraţi efectele decăderii. 

23. Care sunt condiţiile pentru a opera repunerea în termen? 

24. Care este instanța competentă să soluţioneze cererea de repunere în termen? 

